
APARITHLE EXISTENŢEI NEMIJLOCITE 


ALEXANDRU SURDU! 


În legătură cu existentializarea, ca manifestare a Subsistentei prin si pentru 
om, există câteva ispite ontologiste care trebuie să fie evitate în cazul Existentei 
Nemijlocite, căci altfel determină transpunerea discuţiei în domeniul Realitatii. 

Manifestarea Subsistentei nu înseamnă transformarea ei în Existenţă, adică în 
altceva. Subsistenta rămâne aceeaşi, Existenţa fiind, în limbajul Ratiunii, şi nefiind în 
acelaşi timp Subsistenta, exprimare contradictorie care denotă caracterul transcendent 
al domeniului. 

S-ar putea considera însă că Subsistenta, chiar aceeaşi fiind, nu se poate 
existentializa, cel putin prin om, cu mijloacele sale precare de receptionare, ca fiind 
Totul, Infinitul, Eternitatea... ci, în manieră evoluționistă, de exemplu, ar trebui să 
suporte o mulțime nelimitată de transformări, de la un început, cu totul discutabil, 
în ciuda popularizării lui excesive, mai ales din motive anticreştine, până la 
Pământul care i-a dat naştere şi omului. A trebuit, altfel spus, să se diferentieze de 
sine, să se alterizeze şi să se delimiteze: în galaxii, sisteme solare şi planete locuibile, 
pentru a se manifesta, să zicem, ca pădure tropicală, plină de animale şi de plante 
comestibile pentru om. 

Pe de altă parte, tot din perspectivă evoluționistă, prin reducerea Subsistentei 
la faza terestră a mamiferelor, ar fi existat multe trepte pe care le-ar fi urcat omul 
până să ajungă la forma de astăzi, Subsistenţa încercând tot felul de subterfugii 
pentru a se manifesta prin intermediul speciilor animaliere terestre. 

În primă viziune (cosmogonică), cu variante mai mult sau mai puţin ştiinţifice, 
este vorba despre un model discutabil al Realitatii unei infime parti (vizibile sau 
reprezentabile astăzi) a Subsistentei, un model evolutionist al Lumii noastre, iar în 
viziunea a doua despre un model şi mai discutabil al evoluţiei omului. 

Ambele viziuni, chiar dacă ar fi acceptabile, prin transfer de la Realitate la 
Existenţă, în orice variantă, ar fi infirmabile de către celelalte variante şi mai ales 
de cele care apar aproape în fiecare zi. Ele n-ar contribui însă cu nimic la 
elucidarea aparitiilor Existenţei Nemijlocite care sunt şi vor fi mereu aceleaşi, 
indiferent de concepțiile noastre despre ele. 


l Institutul de Filosofie şi Psihologie „Constantin Rădulescu-Motru” al Academiei Române. 

1. Eonul sau obiectul in sine insusi 


Eonul, de la to (e)on, cu semnificaţia existențială, reprezintă obiectul (Ding), 
în sens kantian, care este încă în sine însuşi, dar a cărui apariție (manifestare) este, 
într-un fel sau altul, predeterminată, sau a fost predeterminată față de obiectul pe 
care l-a determinat. Din perspectiva subiectului, eonul ar fi mai degrabă presimtit 
sau ar avea un fel de ,,preaparitie”. Ca mersul într-o camera obscură când banuim 
întâlnirea sau ciocnirea cu un anumit obstacol. 

Calificarea eonului ca incognoscibil, despre care nu se poate spune nimic 
etc., nu este corectă, căci, aici, la interferența lui cu subiectul, nu este vorba încă 
despre „cunoaşterea” lui, ci despre simpla lui apariție, care nu s-a produs încă. 

„Apariţia”, deşi termenul o sugerează, nu este numai vizuală, ci este 
corespunzătoare celor cinci simţuri. Nu putem şti dacă eonul va apărea mai mult 
vizual sau auditiv etc., căci nu putem şti nici măcar dacă va apărea sau nu. Abia 
după ce-a apărut, ca fendmen, putem confirma sau nu presimtirea atribuită eonului. 

Discutia în legătură cu eonul (ca obiect în sine), dacă este unic sau multiplu, 
provine tot din consideratia lui în funcție de fenomen. Dacă se porneşte de la 
obiectul în sine (traducerea românească prin „lucru în sine” este greşită, căci 
„lucru” înseamnă obiect prelucrat, care nu mai este în sine), atunci acesta rămâne 
nedeterminat şi sugerează înţelesul eonului ca fiind Subsistenta însăşi, care este 
Unul şi Totul, adică ceva care nu se reduce la însinele vreunui obiect banal, ci 
poate să fie, cum se zice, şi vreun „semn al Cerului” (Vox Dei). Fără să aibă totuşi 
numai această semnificaţie elevată, eonul a fost şi a rămas, dacă nu neapărat 
misterios, în sensul lui Blaga, adesea neidentificabil, adică nereductibil la un 
fen6men obişnuit, natural. Ceea ce nu înseamnă întotdeauna supranatural. 

Eonul, unu sau multiplu, multiplicabil sau neantizabil, identificabil sau 
neidentificabil, păstrează ceva din caracterul dialectico-speculativ al Subsistentei, 
care conduce la enunturi contradictorii în limbajul uzual al Raţiunii, găsindu-se la 
graniţa dintre Transcendenta şi Existenţă, cu oscilaţii, am putea zice, între una şi 
cealaltă, între a subsista şi a exista. 


2. Estetonul sau obiectul senzatiei 


Estetonul este obiectul senzatiei (aisthesis). În contextul existentializarii el se 
produce odată cu senzaţia, mai precis, odată cu cel puțin o senzaţie. De regulă, se 
consideră că existența organelor de simţ, pe care le presupunem ca prealabile, nu 
permite apariţia unei singure senzații. Aceasta, în cazul unui obiect oarecare, să 
zicem vizual, deoarece organele vizuale surprind şi alte senzații pe care le produce 
obiectul şi mediul în care se găseşte. Dar un complex de senzaţii alcătuiesc o 
percepţie şi, ca atare, obiectul ar trebui să fie al percepţiei (percepton). 

Chiar dacă senzaţia singulară ar fi o simplă invenție a psihologilor, denumirea de 
„esteton” este justificată, căci apariția sa este, atât de rapidă şi de scurtă durată, 
încât a fost adesea considerată ca simplă aparenţă. Estetonul însă are persistenta, 
inițial, cel puţin, ca singură sau primă senzaţie şi repetabilitate senzorială. Psihologic 
vorbind este un stimul, ceea ce nu era eonul. 

Estetonul mai are însă ceva din caracterul nedeterminat al conului, căci, prin 
apariţie succesivă, produce mereu câte o altă senzaţie (sau senzaţii), nefiind totuşi 
permanent, ci numai persistent. Repetabilitatea însă este şocantă numai la început, 
apariţia putând să treacă cu timpul neobservată sau încadrată în mediul ambiant, 
cum este aerul, pentru noul născut, la primele respiratii. 

Dacă eonul este un obiect mai mult posibil, estetonul este unul mai mult 
probabil, putând fi, la rândul său, uneori, datorită intensității, să zicem, cu apariţie 
ştearsă sau efemeră. 

Caracterul nemijlocit al estetonului este evident, ca şi determinarea reciprocă 
dintre obiect şi subiect, respectiv senzațiile corespunzătoare acestuia. 


Cele cinci simţuri şi estetonii lor 


Estetonul este apariţia unei combinaţii nediferentiate, psihologic vorbind, 
între stimul şi senzație. Este ceea ce a şi determinat cele două concepții, la fel de 
indreptatite şi neindreptatite, obiectiviste şi subiectiviste, în legătură cu aparitia- 
esteton: că aceasta n-ar fi decât manifestarea cea mai simplă a obiectului care 
există oricum, independent de orice senzaţie, şi, cealaltă, că n-ar fi decât o senzaţie 
căreia nu-i corespunde nici un obiect. 

Introducerea conceptului de esteton ar putea să clarifice situaţia. Perspectiva 
obiectivistă este corectă întrucât apariția estetonului este determinată de o singură 
senzaţie inconsistentă, dar nu este corectă deoarece estetonul nu este un obiect care 
să determine şi altceva în afara acelei senzaţii. Perspectiva subiectivistă este 
indreptatita, căci nu poate să existe nicio apariție fără intervenţia unei senzaţii, dar 
erste incorectă, căci nicio senzaţie nu se produce fără ceva care să o stimuleze. 

Psihologic, situația presupune referințe la asa-numitii „analizatori” care au 
următoarea structură pentadică: 1) organul de simţ, numit şi „receptor”, 2) căile 
nervoase aferente; 3) scoarţa cerebrală; 4) căile nervoase eferente; 5) organul 
efector. Interpretarea cibernetică prin feed-back (conexiune inversă) pune problema 
identităţii celor două căi nervoase: aferente, de la organul de simț către scoarța 
cerebrală, şi eferente, de la scoarţa cerebrală către organul de simţ. Nu intrăm în 
amănunte, dar, aşa cum reiese din fig. 1, diferenţa dintre (1) şi (3), ca şi direcția 
sagetilor pentru cele două tipuri de căi nervoase nu ar presupune această identitate, 
chiar dacă s-ar accepta că (1)=(5), adică organul receptor ar fi şi organ efector, căci 
ceea ce ar porni de la (1) ar fi oricum diferit de ceea ce ar porni de la (3). 

Fig. 1 


Organul (1), specializat pe cele cinci simțuri, nu este un simplu receptor, să 
zicem al unei unde electromagnetice sau a unei vibrații acustice pe care o transmite 
prin (2) către (3), ci este şi un transformator al unui stimul fizic într-unul nervos, 
care să poată „circula” pe căile nervoase aferente. În plus, impulsul nervos are la 
rândul său un traseu: (1) de la receptor la măduva spinării; (2) de la măduva 
spinării la bulbul rahidian; (3) de la bulbul rahidian spre emisferele cerebrale; (4) 
de la acestea spre scoarța cerebrală; (5) în cadrul acesteia spre centrul nervos 
specializat, cu locație mai mult sau mai puțin determinată. Având în vedere 
structura diferită a căilor nervoase care conduc de la unul la altul dintre aceste 
organe, s-ar presupune că si impulsul nervos ar suferi diferite transformări. În fine, 
ceea ce s-ar produce în centrul nervos specializat (în zona acestuia) prin excitarea 
scoarței cerebrale se consideră uneori că este senzația, adică un ,,produs” psihic al 
centrului (3) din fig. 1. În varianta conexiunii inverse, „produsul” psihic ar trebui să 
parcurgă „drumul” invers, devenind senzație abia în organul efector (5). 

Aceasta este însă o interpretare mecanicistă. Denumirea de „căi nervoase”, 
imaginate uneori ca nişte tuburi prin care ar circula ceva, nu este corectă. Ce-i 
drept, sectionarea unei asemenea „căi” nu mai „produce” senzația, dar nu pentru ca 
n-ar mai trece prin ea vreun stimul nervos, conceput corpuscular sau ondulatoriu, 
ca un fel de curent electric sau „flux nervos”, ci pentru că este întreruptă 
conexiunea. Exemplul cu funia şi clopotul este sugestiv. Prin funie nu trece nimic, 
de la mâna clopotarului la clopot. Acelaşi lucru se petrece şi în cazul conexiunii 
inverse. Nu senzaţia, ca „produs” al scoarței cerebrale, porneşte pe căile nervoase 
eferente, care ar putea fi considerate identice cu cele aferente, dar fiind utilizate în 
sens invers, ci întreaga reţea este activată cvasisimultan. Oricum, identice sau 
diferite fiind „căile nervoase”, procesul psihic ar putea fi redat prin fig. 2. 

Ceea ce ne interesează aici este însă altceva, şi anume relaţia dintre întreaga 
schemă a fig. 2 şi ceea ce determină activarea acesteia. 

Dialectic speculativ vorbind, senzaţia este rezultatul propriului ei proces de 
producere, care presupune o identificare a celor două căi nervoase opuse (coincidentia 
oppositorum), ca şi a începutului şi a sfârşitului de „drum”. Dacă senzaţia ar fi ceva 
care să circule pe acest traseu, atunci pe calea aferentă ar circula ceva din (1), 
provenit din afară, până in (3), iar din (3) ar circula altceva, produs sau transformat 
în (3), până în (5) spre afară. 

Fig. 2 


Calea aferentă ar favoriza explicația obiectivistă: producerea senzatiei datorită 
intervenției unui stimul obiectiv (culoare sau sunet, să zicem), făcând abstracție de 
calea eferentă;calea eferentă, făcând abstracție de cea aferentă, ar favoriza explicația 
subiectivistă, „dotarea” unui obiect cu ceva de natură vizuală sau sonoră. În ambele 
cazuri se presupune însă un fel de suport care are dinainte ceva sau care va dobândi 
ceva. 

Față de aceste perspective, eonul ar fi cel care ar avea toate cele care pot 
produce senzații, fără a produce însă niciuna, sau cel care ar putea să-şi dobândească 
orice, fără a fi dotat însă cu ceva. 

Esteton este cel care sau ceea ce produce o senzație sau dobândeşte ceva 
printr-o senzație. 

Estetonul nu este acceptabil în psihologia obişnuită datorită faptului că aici se 
porneşte de la un obiect propriu-zis, în accepțiunea curentă. Adică de la un corp, 
determinat în spaţiu şi timp şi dotat cu tot felul de proprietăți, care, într-adevăr, nu 
poate să producă o singură senzaţie. Estetonul nu este un astfel de corp, el nu este 
un obiect propriu-zis, ci doar obiectul unei senzaţii, şi nu este nimic altceva. 

Pe calea inversă, de la Existenţă la Transcendenta, Lucian Blaga zicea metaforic 
că putem, din Existenţă, să trimitem săgeți aprinse în bezna Transcendentei. Pe calea 
dreptei filosofări, dimpotrivă, eonul, ca parte infimă a Subsistentei transcendente ne 
trimite radiaţii şi unde, ca estetoni pentru cele cinci simţuri, independent de voinţa 
noastră. După care poate să ne trimită şi obiecte propriu-zise, corpuri perceptibile 
(perceptoni), spre plăcerea sau neplăcerea noastră. Estetonii nu sunt însă corpuri 
sau proprietăți ale acestora, care să poată produce senzaţii separate. Cu atât mai 
puţin „proprietăți fără corpuri” sau eventuale proprietăţi ale eonului, cu toate că, în 
manieră kantiana, i-am putea considera efecte ale acestuia. 

Având în vedere însă faptul că aici ne găsim la nivelul Existentializarii, al 
simplei apariţii a obiectului şi a subiectului, la interdependenta lor reciprocă, in 
ciuda schemelor (mecaniciste) nu putem vorbi încă despre relaţii propriu-zise. 

Estetonul nu poate fi considerat un efect faţă de eon, căci nu se distinge de 
acesta, şi nici o cauză a senzatiei, căci el nu este altceva decât această senzație. 
Chiar dacă senzaţia nu apare fără el şi nici el nu există fără ea. 

Cele cinci simţuri fara analizatori speciali 


Oarecum intrigati de limitarea rigidă a simţurilor la cele cinci, cărora le 
corespund organe receptoare diferite, s-a vorbit şi despre un al şaselea simţ. 
Dificultatea acceptării lui consta în lipsa unui organ de recepţie (s-a apelat la 
glanda pineală, de exemplu, considerată ca un fel de relicvă a unui al treilea ochi). 
S-a renunțat apoi la căutarea de organe speciale, constatându-se doar faptul că 
anumite leziuni cerebrale provoacă încetarea unor simțuri diferite de cele cinci sau 
care le completau pe acestea. Uneori, fără prea multe amănunte, se consideră că ar 
fi vorba de combinaţii ale simţurilor de bază şi, respectiv, ale organelor receptive 
ale acestora sau de specializări deosebite ale lor. Cele cinci simţuri suplimentare ar 
fi: sensibilitatea dureroasă; sensibilitatea termică; sensibilitatea vibratorie; sensibilitatea 
kinestezică şi sensibilitatea orientativă. 

Le amintim pentru faptul că, mai evident decât în cazurile simţurilor clasice, 
acestora nu le corespund nici obiecte determinate şi nici eventuale proprietăţi ale 
acestora. O anumită durere, de exemplu, este un simplu esteton ce rezidă într-o 
senzaţie şi este „obiectul” acesteia. Legătura dintre durere şi anumite afecțiuni este 
relativă. „A simţi o durere” este altceva decât „a te durea ceva”. Aşa se explică de 
ce există dureri fără localizări determinate sau dureri localizate în puncte fără 
legătură cu anumite leziuni sau dureri ale unor organe sau parti ale corpului care 
nici nu mai există. Ca esteton, durerea nu trebuie confundată cu „starea dureroasă” 
patologică, acută sau cronică. 

Sensibilitatea termică a fost corelată adesea cu cea tactilă (cutanată). Pielea 
este organul de recepţie al temperaturii aerului, acesta fiind un stimul difuz. Ca 
esteton termic, senzația de frig, de exemplu, poate să apară indiferent de temperatura 
aerului înconjurător care ţine de sensibilitatea tactilă (esteton tactil). Paul-Popescu 
Neveanu explică estetonul termic prin oscilatiile homeotermiei, prin surplusul sau 
deficitul caloric al organismului care nu are legătură directă cu temperatura aerului 
decât în cazuri extreme de hipo- sau hipertermie. Estetonul termic este o senzație 
care poate fi sau nu un semnal pentru o dereglare termică viitoare. 

Sensibilitatea vibratorie antrenează întregul organism. Trepidatiile cu intensitate 
mică, tremurăturile, oscilatiile pozitionale repetate sunt estetoni independenţi de 
eventuale obiecte care să le producă. Când ele sunt mai pronunţate şi diferențiate 
pot fi prevestitoare pentru apariţia sau dispariţia unor obiecte care le produc, chiar 
dacă nu le vedem sau nu le auzim. S-ar putea spune că senzația vibratorie, care 
determină un esteton vibratoriu, presupune un obiect nedeterminat care poate să 
rămână uneori ca un fel de eon. Ceva, să zicem, care determină trepidatiile telurice. 

Mişcările corpului în diferite situații determină senzaţii kinestezice, 
neobservabile de regulă, dar eficiente în cazuri extreme, chiar şi în timpul 
somnului, altfel primejdia de a cădea din pat ar fi frecventă sau de a fi răniți grav în 
orice cădere. Adesea estetonul kinestezic, din cauza caracterului nedeterminat al 
sensibilităţii kinestezice, de echilibru, de poziţie etc. pare a fi dominant şi în cazul 
orientării în genere şi a celei directionale in mod special. 

3. Perceptonul sau obiectul perceptiei 


Perceptonul este obiectul mai multor senzatii de acelasi tip, si al mai multor 
senzaţii diferite: vizuale, auditive, olfactive, gustative sau tactile. Soarele, de 
exemplu, produce senzații vizuale şi tactile (de căldură), dar nu şi auditive (din 
cauza distanţei), dar un anumit fruct poate fi şi mirosit şi gustat. 

Spre deosebire de esteton, perceptonul putem spune că este înconjurat sau 
cuprins de senzaţii ceea ce spune şi verbul percipio. Dacă primul era prea „sărac” 
în senzaţii, al doilea este prea „bogat”. Soarele, să zicem, perceput cu anumite 
nuanţe de culoare, cu mărime şi contur, are ca fundal cerul, cu nuanțele sale, cu sau 
fără nori, conturul orizontului etc., care toate corespund unor mulțimi de senzaţii 
vizuale diferite. Nici un obiect nu poate fi perceput fără mediul obiectual 
înconjurător, fără „aura” altor obiecte. Perceptonul antrenează, activează, psihologic 
vorbind, ca stimul, producerea senzatiilor corespunzătoare caracteristicilor sale 
pentru unul sau mai multe organe de simţ. 

Din această perspectivă estetonul ar putea fi numit senzitiv (corespunzător 
senzatiei), dar aperceptiv (necorespunzător unui complex determinat de senzații 
diferite) fata de percepton. 

S-ar putea considera că percepţia se petrece şi în cazul altor vieţuitoare, 
dotate, ca şi omul, cu aceleaşi organe de simţ. Făcând abstracție de faptul că ele nu 
ne pot relata nimic despre perceptoni, presupunerile noastre pot fi infirmate prin 
experimente care dovedesc faptul că, spre deosebire de om, toate celelalte viețuitoare 
au simţurile orientate către anumite tipuri de perceptoni, de regulă cei care le 
facilitează acţiunile vitale curente, orientate spre hrană, adăpost, reproducere, 
apărare sau atac. Restul obiectelor, chiar cu apariţie stringentă, nu sunt percepute, 
adică nu devin perceptoni, în ciuda faptului ca vietuitoarele respective dispun 
adesea de organe de simţ mult mai perfecţionate decât ale omului. 

Imaginea pe care ne-o facem despre existentializarea Subsistentei prin 
perceptoni, redusă adesea la secvenţe terestre, făcând uneori abstracţie şi de aerul 
care înconjoară pământul, şi de spaţiul interplanetar, galactic etc., nu este corectă 
decât pentru o infimă parte a Subsistentei observabile. În plus, făcând abstracţie de 
părerile noastre despre ceea ce percepem nemijlocit (sau chiar şi cu ajutorul 
aparatelor), Subsistenta nu este altceva decât ceea ce percepem noi, cu mijloacele 
noastre de percepţie, deşi nu este numai ceea ce percepem noi. În orice caz nu este 
cu totul altfel decât îl percepem (altfel colorat să zicem), dar nici nu se poate spune 
că noi suntem cei care îi dăm culoare prin actul perceperii. 

Existentializarea prin perceptoni, mai ales în zilele noastre, nu mai lasă 
impresia unei tendinţe a Subsistentei spre manifestarea ei, oricât de infimă ar fi, 
prin şi pentru om, ci, mai degrabă, parafrazându-l pe Heraclit (physis kryptesthai 
philei), Subsistentei îi place să se „ascundă”, iar omului îi place s-o „caute”. Unde? 
Pretutindeni şi tot mai departe, cu intenţia, fireşte, de a realiza legătura nemijlocită 
(de a pune piciorul sau mâna), de a vedea şi auzi ce este pe acolo, de a transforma 
totul în perceptoni. 


14 Alexandru Surdu 


Exista insa si manifestari ale Subsistentei cu aspecte mai putin dorite: miscari 
telurice, eruptii vulcanice, furtuni, inundatii etc., percepute tot nemijlocit de catre 
oameni. Sunt apariţii şi disparitii din „tabloul”, ca să zicem aşa, zugrăvit cu perceptoni. 
Lumea înconjurătoare este (şi mai ales a fost) plină de obiecte percepute, unele 
folositoare altele dăunătoare. 

Există unele obiecte percepute care ne sunt la îndemână (Zuhandensein) sau 
în fata mâinilor (vorhanden), la dispoziţie, despre care vorbea şi Heidegger, dar nu 
orice percepton este atât de „aproape”, chiar dacă existența lui este nemijlocită, 
adică percepută, cum s-a convenit, de către cineva şi cândva, căci depărtarea, ca şi 
apropierea pare să fie şi în timp. 


Percepția localizării obiectelor 


În afară de simţul tactil şi gustativ, care presupun contactul direct cu 
perceptonul, percepţia presupune o distantare a perceptonului de organul de simţ şi, 
totodată, şi percepţia distanţei respective. Tentaţia, în aceste cazuri, este să ne 
limităm la organele de simţ vizuale. Dar aceeaşi percepţie a distanţei se face şi cu 
simţul auditiv şi olfactiv, atunci când perceptonii sunt şi sonori şi odorizatori. În 
toate cazurile apare tendinţa subiectului de a se apropia sau a se depărta de 
percepton. 

Apropierea şi depărtarea sunt percepțiile vagi ale distanţei la care se găseşte 
obiectul percepţiei fata de organul de simţ. 

Tot în legătură cu distanța este şi percepția poziției in care se găseşte 
perceptonul fata de organul de simţ: în fata acestuia, în spatele său, mai sus, mai 
jos, într-o parte sau în alta. 

Distanţa însă poate fi percepută şi independent de apropierea sau depărtarea 
la care se găseşte obiectul fata de organele de simţ, de data aceasta pregnant vizual 
şi estompat auditiv, ca distanță între doi sau mai mulți perceptoni, care poate la 
rândul ei să includă şi percepția poziției acestora unii fata de ceilalți, cu sau fara a- 
l fixa pe unul dintre ei ca reper. 

Ceea ce nu înseamnă că este abandonată percepţia distanţei fata de organul de 
simţ, care, dimpotrivă, poate să mijlocească sau să însoţească orice altă percepție a 
distanței. 

Percepția distanţei dintre diferite puncte ale unei suprafețe, fie că aceasta este 
perceptonul de bază, fie că punctele respective ale suprafeţei, care ies în evidență, 
sunt perceptoni, sau constituie marginile suprafeţei, este ceea ce se numeşte 
lungimea acesteia, respectiv lățimea. Percepția suprafeței, a lungimii şi a lăţimii 
tine prin excelenţă de simţul vazului, iar la suprafeţe mici şi de simţul tactil. 

Percepția volumelor nu este chiar atât de simplă, prin adăugarea, de exemplu, 
a înălțimii, percepută vizual sau tactil la obiecte mici, sau a grosimii, căci şi aici 
intervin cele două aspecte ale distanţei, atât între punctele, care devin dimensiuni, 
ale perceptonilor, cât şi între perceptoni şi organele vizuale, care devine perspectiva în 
adâncime a volumelor. 

Toate acestea constituie percepția complexă a localizării obiectelor atât fata 
de subiectul care le percepe, cât şi unele fata de celelalte. 


Percepția deplasării obiectelor 


Obiectele percepţiei nu rămân însă mereu în acelaşi loc. Şi chiar dacă rămân 
se deplasează subiectul care le percepe. Se îndepărtează sau se apropie, ceea ce 
înseamnă mărirea sau micşorarea distanţei dintre organul de percepţie şi perceptor. 

Micşorarea sau mărirea distanţei dintre obiectele percepute înseamnă deplasarea 
lor unele fata de altele. Aceasta se poate face tot în două sensuri: îndepărtare şi 
apropiere; îndepărtare până la ieşirea din spaţiul vizual al unuia dintre perceptoni 
sau şi a celorlalți, şi apropierea până la alipirea acestora. 

Percepția deplasării obiectelor se face şi în funcție de direcția acestora fata de 
un punct de reper (organul de simț sau un alt percepton): în sus, în jos, într-o parte 
sau în alta. Unele au denumiri speciale: urcarea, coborârea, despre care vorbea şi 
Aristotel, adăugându-le şi alte moduri (eide) ca: naşterea sau apariția şi distrugerea 
sau pieirea, creşterea şi descreşterea, alterarea (a/loiosis), care presupun perceptiv 
deplasări ale extremităților (marginilor) obiectelor în suprafaţă sau volum. Unele 
dintre aceste deplasări sunt mai greu perceptibile şi sunt mai degrabă observabile la 
antetoni. 


Percepția duratei 


Când este vorba de perceptoni şi de percepţie în genere, faţă de estetoni şi de 
senzaţie, se subintelege că în ambele cazuri este vorba de procese psihice care au o 
anumită durată, fie din cauza obiectului stimul a cărui acţiune poate să fie prelungită, 
fie din cauza organului (organelor) de simţ, respectiv a activității acestuia. Ce ar 
însemna însă o „senzaţie prelungită”, datorată uneia dintre cele două cauze? N-ar fi 
aceasta mai degrabă un şir de senzații, adică o percepţie? Căci, oricum, prelungirea 
unei senzaţii ar antrena şi apariţia altor senzaţii de acelaşi fel sau diferite. Se 
subintelege de regulă că durata unei senzaţii este foarte scurtă, a percepției însă, în 
accepţia de complex de senzaţii, e de mai lungă durată, dar nici aceasta nu este de 
durata unei observaţii. 

Deosebirea dintre un esteton sonor şi un percepton sonor, să zicem, ar putea 
fi considerată, din perspectiva duratei, că rezidă în „prelungirea” ultimului, dacă 
punctul este continuu. În cazul unor sunete succesive, dar cu pauze de scurtă 
durată, ar fi vorba fie despre mai multe senzaţii, fie despre o percepţie, în cadrul 
căreia ar fi perceptibilă şi durata dintre senzațiile succesive. 

Despre durată se poate vorbi şi în legătură cu deplasările obiectelor fata de 
organul de simţ sau între ele, fără să se facă mai multe consideratiuni care sunt 
aplicabile mai mult la fenomene sau evenimente perceptibile decât la perceptoni. 
Acelaşi lucru este valabil şi în legătură cu viteza sau acceleraţia, legate fireşte de 
durata parcurgerii unor distanțe, ceea ce este greu de transpus la deplasarea unor 
simple obiecte. 

Un caz aparte il constituie deplasările vieţuitoarelor, care sunt percepute şi 
ele ca obiecte mobile, cu perceperea de data aceasta şi a diferenţelor de viteză: abia 
perceptibilă, foarte mare şi moderată, mai ales în raport cu posibilităţile de 
deplasare ale subiectului. 


Cele cinci tipuri de percepții paranormale 


Acestea sunt: (1) percepția unor obiecte de la distanțe care depăşesc 
posibilitățile organelor de simţ, numită adesea „telepatie? sau „clarviziune”; 
(2) percepţia unor obiecte din trecut, care mai există sau nu mai există în prezent, 
numită şi „retrocogniție”; (3) percepţia unor obiecte din viitor, care nu există inca 
sau vor exista în alte circumstanțe, numită şi ,,precognitie”; (4) percepţia de către 
una sau mai multe persoane a unor obiecte cunoscute sau necunoscute care apar 
numai în anumite împrejurări şi dispar pentru totdeauna, şi (5) dispariția unor 
obiecte (lucruri, viețuitoare, persoane) din raza de perceptibilitate a organelor de 
simţ, fără vreo cauză fizică obişnuită, pentru totdeauna, numită şi „neantizare”. 

Percepția obiectelor de la distanţe foarte mari a fost asociată şi cu percepția 
lor în condiţii de ecranare a organelor de simţ. 

Când percepţia la distanță se petrece spontan (cele mai multe cazuri), iar 
persoanele care percep sunt obişnuite, ca şi perceptonii, nu există explicații 
plauzibile, în afară de procesul existentializarii, adică de trecere de la Subsistenta la 
Existenţă, de la eon la percepton prin intermediul simţurilor umane. 

În cazuri speciale, când este vorba de anumite evenimente care se petrec la 
distanţă şi care au o legătură sentimentală cu persoana care le percepe (accidente, 
deces, calamitati), se poate accepta telepatia, adică transmiterea percepției de la o 
persoană la alta, cu toată încărcătura sentimentală a momentului. Dar nu există 
explicaţii pentru posibilitatea transmiterii percepției la distanţă. 

Găsirea unor persoane între care există relații de transmitere telepatică a 
percepţiei la distanţă sau prin medii care nu permit percepţia normală nu oferă mai 
multe explicaţii, dar sugerează existenţa (neatestată însă istoric) a unor capacități 
telepatice ancestrale pierdute cu timpul dar existente la unele plante şi la unele 
animale. 

În situaţiile menţionate s-a procedat şi se mai procedează încă şi 
experimental, constatându-se că există foarte rar persoane cu abilităţi telepatice 
evidente, multe cu abilități slabe şi majoritatea cu abilităţi telepatice nesemnificative. 

Termenul de „clarviziune” are semnificaţie vizuală şi se referă la vederea la 
distanță a obiectelor, adică la perceperea lor cu simţul văzului, dar şi la vederea lor 
de aproape cu ochii acoperiţi sau ecranati. Clarviziunea este spontană, intenționată 
şi chiar experimentală. Fiind subordonată percepției la distanță, presupune şi 
existența ,,clarauditiei” şi mai rar a perceptiilor la distanță tactile, olfactive sau 
gustative pentru care nici nu există termeni speciali. 

Fără să intrăm în amănunte, se poate considera că există, în cadrul percepţiei 
la distanță, situaţii diferite. Cea mai importantă o constituie percepția la distanță, 

spontană, a unor obiecte obişnuite de către persoane obişnuite in stare de veghe. 
Cele din timpul somnului sau din timpul transei hipnotice nu pot fi descrise decât 
aproximativ. În alte cazuri, perceptonii sunt persoane care au legături sentimentale 
cu cei care percep la distanță sau se găsesc în împrejurări deosebite. În fine, sunt 
cazuri în care percepția obiectelor obişnuite este „transmisă” la distanță de către o 
persoană cu calităţi telepatice şi este ,,receptionata” (percepută) de către o persoană 
obişnuită sau tot cu calități telepatice. 

Numai primul caz are legătură directă cu Existenţa Nemijlocită, respectiv, cu 
percepţia, celelalte presupun şi alte activităţi psihice, circumstanțe complexe şi 
chiar mai multe persoane. Din aceleaşi motive, şi perceperea unor obiecte din 
trecut, cu circumstanţe complexe şi mai multe persoane implicate, a fost numită 
„retrocogniție”. Cel mai simplu este cazul unui percepton dispărut sau distrus in 
trecut, dar care poate fi descris, cu amănunte inedite, adică perceput de către cineva 
ca şi când ar fi de fata. Ceea ce nu presupune şi descoperirea sau găsirea lui (activităţi 
cu reuşită întâmplătoare: căutarea comorilor ş.a.) şi nici descrierea unor evenimente 
istorice sau întâmplări necunoscute din trecut, care ar fi, într-adevăr, re-tro-cognitii. 

Perceperea obiectelor din trecut (fără să fie din amintire) se face spontan sau 
în somn fără să i se acorde vreo importanţă decât în cazul descoperirii lor ulterioare 
întâmplătoare. Cazurile intenţionate ale unor persoane dotate (şamani sau detectivi) 
care să descopere obiecte (vieţuitoare, persoane) dispărute sunt rare şi discutabile, 
mai ales în cazul perceperii obiectelor din viitor, care sunt legate de previziuni şi 
precognitii ale unor evenimente (cutremure, războaie ş.a.). Perceperea obiectelor 
din viitor nu trebuie confundată cu „viziunea” lor, care tine de imaginaţie. 

Din perspectiva perceptonilor de la mari distanţe, trecuți, prezenți sau viitori, 
din cazurile simple şi spontane, se poate constata un fel de continuitate spatio- 
temporală a existentializarii care aminteşte consideratiunile despre supercategoriile 
Subsistenţei, respectiv, Infinitatea şi Eternitatea, ca manifestări ale trecerii de la 
eoni la perceptoni. 

Acelaşi lucru îl sugerează şi celelalte două tipuri de perceptii paranormale de 
apariții şi disparitii inexplicabile de perceptoni, adesea fotografiate, filmate sau 
înregistrate audio. În plus, acestea denotă un fel de „indiferență” subsistentiala 
pentru existența sau nonexistenta perceptonilor, care pot să aibă loc sau să nu mai 
aibă loc, iar tot restul, cum zicea Wittgenstein, să rămână la fel — coincidentia 
oppositorum care o sugerează şi pe aceea dintre Protosistenta şi Episistenta, cu sau 
fără existentializare şi neantizare. 

Cele cinci tipuri de percepții paranormale au fost mult timp ignorate datorită 
nu atât rarității lor, ci mai ales a lipsei de informaţii despre acestea. În zilele noastre 
există atât de multe date despre percepțiile paranormale, încât ele încep să fie 
considerate adesea normale. Şi s-au găsit o mulțime de explicaţii pentru apariția 
lor. Ele nu sunt tratate încă, cel putin în lucrările de psihologie tradițională, pentru 
faptul că nu pot fi supuse experimentelor clasice, adică nu pot fi produse oricând şi 
de către oricine. 

Tot in legătură cu existentializarea eonilor prin perceptoni, care, in mod 
traditional, se consideră că se petrece in mod succesiv, de la începutul până la 
sfârşitul vieţii, în cazurile tot mai dese, datorită perfecționării mijloacelor tehnice 
de reanimare, a revenirii unor persoane din moarte clinică, acestea relatează despre 
un moment în care au o „trăire” simultană a întregii vieţi, de la naştere pana la 
moartea clinică şi chiar după aceasta. Un fel de me-ga-perceptie despre trecut (cu 
multe persoane dispărute), prezent şi viitor (cu evenimente încă nepetrecute) care 
accentuează coincidentia oppositorum şi sugerează manifestările Infinitatii şi ale 
Eternitatii. Într-o măsură infimă, fireşte, a unei vieţi umane, sau chiar a tuturor 
vieților umane, care nu înseamnă aproape nimic față de Absolutul subsistential. 
Faţă de asemenea mega-perceptii, cele paranormale par cazuri particulare. 


4. Anteton sau obiectul de fata 


Uneori perceptonul, fără să ne fie neapărat la îndemână sau la dispoziţie, 
rămâne în fata noastră, este de faţă sau chiar ni se opune (Gegenstand). Acesta este 
şi sensul originar al cuvântului „obiect”, de la ob+jacio (a sta, a se afla, a zăcea în fata). 
Anteton ar putea fi un termen potrivit (de la ante = în fata şi tithemi = a pune, a sta, 
a se afla). El poate să fie astfel situat fie datorită poziţiei sale față de om, în raport cu 
necesităţile sale vitale, şi, ca atare să fie permanent în atenţia lui, fie, dimpotrivă, 
să-i fie impus, să fie nevoit să-l suporte. În ambele cazuri, de plăcere sau de frică, omul 
ajunge să-l venereze, să i se supună şi, în cele din urmă, să încerce să-l domine. 

Oricum, antetonul nu este ceea ce se înțelege de obicei printr-un percepton 
oarecare, o piatră de care ne împiedicăm sau un copac de care ne lovim, ci este un 
percepton vital, ca pădurile, de exemplu, pentru locuitorii din Amazonia, care 
dispar odată cu acestea. 

Urmele culturilor şi ale vechilor civilizații, materiale, obiectuale, pe baza 
cărora le şi distingem unele de altele, nu sunt altceva decât fragmente din antetonii 
acestora. Se descoperă uneori realizări excepţionale, care întrec până şi posibilitățile 
tehnicii moderne, şi care îi indreptatesc pe creatorii de SF-uri să presupună existenţa în 
trecut a unor civilizații mai avansate decât a noastră, fără să caute explicaţia în 
antetonii acestora şi în persistenta lor. Primitivii aveau puţine obiecte în fata lor, 
dar le ştiau atât de bine, încât s-ar putea spune că, privindu-le, să zicem câteva 
milenii, reuşeau să le străpungă cu privirea fără să le mai atingă şi fără să inventeze 
pentru aceasta vreun laser special. 

Nu trebuie să uităm însă că obiectul este o apariţie care se produce prin 
subiect, prin subiectul care, la rândul său, se produce prin obiect. Antetonul însă 
este apariția desăvârşită a existentializarii nemijlocite a Subsistentei. Şi, dacă 
obiectul este desăvârşit, înseamnă că şi subiectul este la fel. În spirit evoluționist 
putem spune că toate capacitățile senzorial-perceptuale ale omului, pe care le 
presupune antetonul, au ajuns la pragul superior al perfecțiunii. Făcând abstracţie 
însă de orice ipoteză evoluționistă, putem considera că, până în preajma expansiunii 

tehnico-stiintifice din secolul al XIX-lea, când au început şi investigațiile psihologice 
experimentale, se poate vorbi despre apogeul capacităților senzorial-perceptibile ale 
omului. După aceea, treptat, locul simţurilor l-au luat aparatele (optice, acustice etc.), 
ceea ce a condus la o mai bună percepere (mijlocită însă) a unor caracteristici ale 
antetonilor, dar la diminuarea sau chiar la pierderea unor capacități senzoriale. Aceasta, 
fireşte, în cadrul civilizației occidentale. S-a observat că în lumea orientală sunt 
menţionate în continuare performanţe paranormale individuale ale celor care practică 
meditaţia orientală, ceea ce nu conduce însă la nici un progres tehnico-stiintific. 

În lumea occidentală, în permanentă expansiune, se constată şi o extindere 
corespunzătoare a sferei de perceptoni care, datorită interesului, practic sau teoretic, se 
transformă în antetoni. Au existat însă perioade îndelungate în care locuitorii 
Pământului, în diferite zone, aveau „în faţă” mereu aceleaşi tipuri de obiecte. 

Din perspectivă psihologică, trecerea de la perceptoni la antetoni înseamnă 
trecerea de la percepţie la observaţie. Dacă percepţia poate fi considerată un 
complex de senzaţii, observația ar fi un complex de percepții; în primul caz este 
vorba despre un percepton, în al doilea despre un anteton. 

Observatia este o activitate psihică specifică omului. Ceva analog în lumea 
animală este pânda, pe care o face şi omul. Ea se referă însă numai la atenția 
îndreptată către apariţia sau activitatea unei vieţuitoare care urmează să fie prinsă 
sau alungată. S-ar putea spune că observaţia propriu-zisă, în astfel de cazuri, ar începe 
tocmai după efectuarea pândei, ceea ce nu se mai petrece în cazul animalelor. Ele 
nu „cercetează” prada, ci o devorează sau o ascund, adică nu o transformă in anteton. 

După relatările filosofilor greci, inclusiv Aristotel, observaţia, chiar în scopuri 
ştiinţifice, se făcea fără intervenţii asupra antetonului, care era supus diferitelor percepții 
în integritatea sa, cu divizări sau disectii numai în cazurile în care componentele lui 
erau supuse observaţiei, ceea ce nu mai tine de Existenţa nemijlocită. 

Se poate considera că există grade ale desavarsirii antetonilor, adică etape de 
observație asupra unui anteton, din clipa în care acesta începe să prezinte interes şi 
concentrează în jurul său cât mai multe percepții: din diferite poziţii, în diferite 
momente, împrejurări etc., până când dispare din faţa observatorului, respectiv din 
sfera perceptibilitatii sale. Nici un anteton nu va ajunge la desăvârşirea totală, spre 
care tinde însă în permanență. 

S-ar putea vorbi, cel puţin pentru trecutul îndepărtat, despre anumite tipuri de 
„desprindere”, ca să le zicem aşa, ale antetonilor de mediul ambiant. Acea 
„existenţă la îndemână”, (Zuhandensein) despre care am amintit, nu este numai, 
întâmplător, a vreunui percepton, care aşa se găseşte, ci poate să fie, în mod 
intenționat, a unui anteton, care, de fata fiind, îl ţinem la dispoziție, adică la 
distanța cuvenită pentru a fi utilizat. Observatia permitandu-ne o aproximare mai 
bună atât a distanței obiectului fata de organul de simţ, cât şi fata de alte obiecte, ne 
oferă şi prilejul apropierii sau îndepărtării corespunzătoare fata de acesta şi anume 
într-un anumit moment când această împrejurare este necesară. Ceea ce presupune 
şi observarea, cu o anumită atenţie, a mediului înconjurător. Aceasta chiar dacă 
presupunem că asupra antetonului nu exercităm nici o acţiune specială. 

De regulă însă subiectul observator poate să deplaseze antetonul pentru a-l 
situa într-o poziţie convenabilă, sau, când acesta se deplasează, dacă este, să zicem, 
o vieţuitoare, să-şi schimbe el /ocul/ de observaţie sau de pândă la o distanță 
corespunzătoare. 

Alteori însă, dimpotrivă, intenţia observatorului este aceea de a nu mai tine la 
vedere antetonul, fie că acesta este sau nu la îndemâna lui sau în apropierea 
acestuia. Ascunderea este o acţiune cunoscută şi în regnul animal, cu deosebirea ca 
animalele ascund numai hrana, ca un reflex invers al căutării acesteia, de regulă în 
acelaşi mediu. Pentru om, orice obiect poate fi un anteton, în măsura în care devine 
un percepton de fata, şi poate fi ascuns oriunde, la orice distanță convenabilă şi în 
orice moment, cu o durată mai mult sau mai puţin îndelungată. În plus, detectarea 
sau descoperirea lui se face tot prin observaţia mediului înconjurător, şi nu cu 
ajutorul mirosului, cum o fac animalele. 

Prin ascundere sau nu, arheologic vorbind, se constată că omul obişnuia să 
depoziteze antetoni, şi, mai târziu, lucruri (obiecte prelucrate), unelte, arme etc., 
ceea ce fac şi unele animale, dar tot în legătură cu hrana (veveritele care adună 
alune). Din motive mai puţin cunoscute, oamenii primitivi adunau obiecte, de bună 
seamă antetoni, pentru diferite utilizări ulterioare. Multe îngrămădiri de obiecte 
descoperite erau utilizate pentru construcția de locuinţe, ceea ce fac şi animalele, 
care îşi alcătuiesc instinctiv, adică întotdeauna la fel şi de regulă din aceleaşi 
obiecte, locurile de iernat, cuiburile etc. 

Dar, ceea ce face numai omul, şi anume, din cele mai vechi timpuri, este 
folosirea antetonilor ca podoabe, adică în scopuri care se vor numi estetice, deci 
pentru plăcerea lui, ceea ce le conferă antetonilor, spre deosebire de simplii perceptoni, 
calitatea de a fi sau nu p/dcufi pentru observatori, placuti pentru simțurile (aistheta) 
acestora: placuti la vedere, la auz, la miros, la pipăit sau la gust. S-ar părea că, dintre 
toate acestea, obiectele ar fi plăcute la gust şi pentru animale. De fapt, nu plăcute, ci 
comestibile, dar nu ca antetoni şi nu ca podoabe, ci ca hrană. De altfel, şi etimologic a 
gusta este diferit de a mânca (schmecken-essen), ca şi de a bea. Sunt şi antetoni 
speciali pentru pipăit şi pentru mirosit, care nu pot fi numiți „podoabe” sau „ornamente”, 
ca şi cei sonori, dar care produceau (şi unii mai produc încă) chiar o plăcere mai mare 
decât cei vizuali, având adesea nu numai semnificaţii estetice, adică fiind demni de 
admirat, ci chiar demni de venerat. Mulţi dintre ei sunt utilizaţi până în zilele 
noastre în practicarea diferitelor culte şi ca mijloace taumaturgice şi terapeutice. 


5. Reprezentarea 


După Platon, Demiurgul ar fi făcut obiectele ca imagini, ca umbre sau copii 
ale Ideilor. Acestea erau modele (paradeigmata) perfecte ale obiectelor, iar 
ultimele doar imitații. În lumea noastră, obiectele s-au desăvârşit de la eonii care 
încearcă să treacă pragul de la Subsistenta la Existenţă, ca să ne apară ca estetoni şi 
perceptoni, până la antetonii care ne copleşesc prin prezenţa lor, ne tulbură visele şi 
ne obligă să ni-i imaginăm şi când nu mai sunt de față, să ne facem reprezentări ale 

acestora, pentru a-i purta cu noi. Reprezentarile sunt imaginile antetonilor care ne 
urmăresc pretutindeni, sunt, platonic vorbind, umbrele obiectelor desprinse de ele, 
care încearcă să fie ceva. Dacă eonii încearcă să existe, reprezentările încearcă să fie. 

Din punctul de vedere psihologic, reprezentarea (phantasia, Vorstellung) nu 
este o simplă prezentare din nou. De data aceasta termenul german (Vorstellung) 
nu este potrivit (vor = înainte, în fata), căci îl dublează pe Gegenstand, respectiv 
anteton. Mai potrivit ar fi Wiederstellung, care nu este însă folosit. Oricum, în 
accepţia noastră, prezentarea „din nou” nu este a percepției, respectiv a imaginii 
perceptonului, ci a imaginii antetonului, sintagmă necunoscută în psihologia 
tradițională. Or, antetonul, cum s-a văzut, este, ca să zicem aşa, un fel de ,,percepton 
ambalat”, pregătit, dichisit parcă pentru a se face cu el ceva, deocamdată, pe plan 
senzorial, pentru a fi reprezentat sau reimaginat. Fără aceste adaosuri, reprezentarea 
este o simplă repetare (Iteration) a percepţiei, respectiv a imaginii percepute, 
considerată uneori că are calitatea de a persista sau de a fi reţinută (Hemmung) 
mental, ceea ce ar antrena şi memoria, numită uneori senzorială, care să evoce 
imaginea percepută, s-o reamintească (anamnesis). 

Dovada că reprezentarea nu are legătură directă cu imaginea percepută, ci cu 
imaginea antetonului, că este un fel de imagine a imaginii, adică o imagine deja 
„prelucrată”, o constituie numeroasele amendamente care i se aduc acesteia fata de 
percepţie, în afara faptului că, evident, reprezentarea nu mai presupune prezența 
obiectului imaginat, care nu este percepton, ci anteton. Acesta este şi motivul 
pentru care reprezentarea, spre deosebire de percepţie, este selectivă, adică nu mai 
cuprinde tot ceea ce ne oferă percepţia, totalitatea senzatiilor legate, de exemplu, de 
ambianța concretă în care se găseşte obiectul perceput (percepton), ci numai 
imaginile antetonului, decupate, ca să zicem aşa, din tabloul ambianţei. 

Faptul că unele imagini ale reprezentării sunt estompate, fata de cele ale 
percepţiei, nu înseamnă că altele nu sunt, dimpotrivă, accentuate, mai puternice ca 
cele perceptive, căci sunt aduse in față, odată cu antetonul (antetithemi). Fără 
această precizare, reprezentările, raportate direct la perceptoni, pot fi considerate, 
cum a făcut-o şi Aristotel, uneori greşite sau chiar false. Ele sunt de fapt imagini 
corectate, adaptate condiţiilor de observaţie, în care se tine cont de perspective, de 
distanţe şi de deplasările antetonilor. 

Se vorbeşte şi despre caracterul sintetic şi schematic al reprezentărilor, chiar 
emblematic şi simbolic, dar multe dintre aceste caracteristici depăşesc pragul 
sensibilităţii şi presupun operațiuni psihice superioare la nivelul gândirii, adică în 
cadrul experimentului, care este altceva decât observația, şi necesită intervenții 
asupra antetonilor, care depăşesc coordonatele Existentei Nemijlocite, adică asa 
cum se manifestă, cum ne apare nouă (simţurilor noastre) Subsistenta. Iar 
reprezentarea nu trebuie să fie altceva decât una dintre aceste apariţii. 


IDEEA DE SUPERCATEGORIE 
IN FILOSOFIA PENDADICA 


ALEXANDRU BOBOC! 


1. Ideea de reconstructie moderna in filosofie implica, prin forta lucrurilor, 
cerința demersului categorial-sistematic in cuprinderea hermeneutică a sferelor 
fiintarii, cunoaşterii şi creaţiei valorice, într-o mereu nouă modelare a metodologiei 
de abordare a fenomenului cultural. Este de reţinut — preciza N. Hartmann — că 
„vremea sistemelor filosofice a trecut... Gândirea sistematică din zilele noastre 
urmează o altă cale. Ea nu mai este gândire de sistem, ci mai degrabă gândire de 
probleme. Aceasta din urmă nu este însă nesistematică, ci urmăreşte ea însăşi o 
privire sinoptică. Scopul trebuie să-i fie prezent totdeauna ca sistem; numai că ea 
nu-l consideră dinainte ca sistem, ci vrea să se lase condusă la sistem”. 

Un astfel de text constituie oricând motivația unui demers sistematic modern 
în reconstrucția filosofică, fără să ancoreze într-un sistem de tip deductiv- 
speculativ. Este şi orientarea de bază a filosofiei pentadice: „Edificarea unui sistem 
categorial-filosofic — precizează Alexandru Surdu — nu este o îndeletnicire curentă. 
Ea răspunde unei trebuinte de a fi a sistemului, unei necesităţi istorice care îl şi 
impune, undeva şi cândva... Sistemele filosofice sunt greu de construit şi sunt date 
adesea uitării înainte de a fi desăvârşite... Ele n-au fost ridicate însă, la vremea lor, 
numai pentru a fi acoperite cu timpul de nisipurile uitării... Sistemul are în genere 
semnificația de punere în ordine, de explicitare, clarificare şi ierarhizare, în cazul 
nostru, a categoriilor filosofice”... 

Autorul acestei scrieri — logician şi filosof — exprimă de la început conştiinţa 
clară a necesităţii înnoirii în procedarea sistematică „în zilele noastre, după un 
secol de dominație a tehnicii, după pozitivarea aproape totală a filosofiei”, relevând 
importanţa clarificărilor terminologice şi a generalizării experiențelor ştiinţei, artei, 
tehnicii, vieţii sociale şi culturale în regândirea rosturilor filosofiei, care trebuie să 
fie oricând „sistem categorial-filosofic”: „Sistemele categorial-filosofice trebuie 
distinse de cele disciplinare. Acestea din urmă sunt permanente, ca şi învățământul 
filosofic. Logica, etica, estetica şi celelalte se construiesc şi se predau separat, în 
«cochetarie» sau nu cu ştiinţele, cu tehnica, cu artele, justiţia sau politica. Ele 


! Institutul de Filosofie şi Psihologie „Constantin Rădulescu-Motru” al Academiei Române. 

2? N. Hartmann, Systematische Selbstdarstellung, în: Kleinere Schriften, |, Berlin, W. de Gruyter, 
1955, p. 2. 

? Alexandru Surdu, Filosofia pentadică I: Problema transcendentei, Bucuresti, Editura Academiei 

contribuie la imbogatirea categoriala a filosofiei, dar creează mereu discrepante şi 
disproportii între domenii. Se lucrează, cum zicea Hegel, la reconstrucția 
Templului, dar fiecare pune câte o piatră pe unde nimereşte””. 

De aceea, sistemele categorial-filosofice, necesare şi actuale, presupun o 
amplă evaluare a tradiţiei istoriei gândirii şi generalizarea (în reflecții constructive) 
a ceea ce s-a numit (Heidegger) „experiența gândirii” din epoca în care se construiesc 
asemenea sisteme. Autorul subliniază că „se justifică astfel necesitatea actuală a 
sistemelor categorial-filosofice precedate de apariţia dictionarelor şi enciclopediilor 
filosofice care conţin tezaurul conceptul, ca şi de apariţia istoriilor, de regulă 
disciplinare, ale filosofiei trecute şi prezente, care oferă materialul necesar pentru 
ridicarea eşafodajului sistematic, rămânând să fie adoptată şi metoda corespunză- 
toare acestuia, dialectico-speculativă prin excelență”. 

Aceasta nu înseamnă totuşi „că sistemul ar putea să apară oriunde. Sunt 
necesare anumite condiţii, ca şi în cazul construcțiilor ciclopice, trebuie să existe 
un teren favorabil şi bine plasat. Piramidele au fost ridicate în deşerturi plate şi 

întinse, nu prin văile înguste ale munților, față de care să treacă neobservate”. 


2. Este anunţată astfel ideea programului de lucru, pe care autorul îl urmează 
în contextul acestor prime volume prin abordarea a două probleme-cheie ale 
reconstrucției sistematice: problema transcendentei şi problema subsistentei, 
aceasta din urmă marcând, ca „teorie a subsistentei”, începutul punerii temeliilor 
unui sistem categorial filosofic: „Problema Transcendentei, cum a fost expusă, cu 
aspectele sale istorice, ne oferă materialul de construcție a sistemului. Categoriile 
subordonate Transcendentei, completate şi selectate, erodate, am putea spune, prin 
caracterul lor autologic, ne oferă osatura Subsistentei, căci la aceasta s-a ajuns, tot 
trecându-se dincolo de limitele Existentei. Faptul că ele sunt cinci şi numai cinci 
(Unul, Totul, Infinitul, Eternitatea şi Absolutul) deschide perspectiva pentadică 
(subl. n. — AL.B.) a Subsistentei şi circumscrie cadrul acesteia”. 

În raport cu Existența se conturează distincția dintre Transcendenţă si 
Transcendentalitate, aşa cum precizează autorul, „dintre ceea ce este dincolo şi 
ceea ce este dincoace de Existenţă, ambele fiind probleme importante şi în filosofia 
modernă şi contemporană, şi constituind chiar puncte de plecare în cadrul unor 
sisteme filosofice categoriale”. 

Din relatările istorice, ale înaintaşilor gândirii filosofice contemporane, 
despre categoriile subordonate Transcendentei „reiese şi modalitatea diferită a 
raportării acestora fata de categoriile obişnuite, semnificaţia dialectico-speculativa 
a enunturilor despre ele, care a şi condus adesea la contestarea lor din perspectiva 


* Ibidem, p. 8-9. 

> Ibidem, p. 10-11. 

° Ibidem, p. 10. 

7 Idem, Filosofia pentadică II: Teoria Subsistenţei, Bucureşti, Editura Academiei Române, 
2012, p. 9-10. 

8 Ibidem, p. 10-11. 

logicii intelectului si ratiunii. Este vorba despre aspecte ontice, gnoseologice, 
logice, dar şi lingvistice care merită o atenţie specială şi care marchează caracterul 
particular al domeniului de referință al Speculatiunii, prin care se va urmări drumul 
invers transcenderii, nu de la Existenţă, ci spre Existenţă”. 

Suntem îndemnați astfel să ne gândim „la caracterul inefabil al Subsistentei, 
ca şi al acceptiilor sale. Ceea ce nu ne împiedică, cum considera Plotin, să vorbim 
totuşi despre ea, fie şi în termeni apofatici”!%. 

În alţi termeni, caracterul inefabil al Subsistentei rezidă în faptul că ea, 
nefăcând parte din Existenţă, nu există „adică nu este ceva determinat în spaţiu şi 
timp şi, ca atare, nu poate să aibă un nume”, întrucât Subsistenta, fiind Totul, 
presupune şi Existenţa, adică „ea există într-o oarecare măsură”, ceea ce, dovedeşte 
aspectul dialectico-speculativ al enunturilor negative şi afirmative despre Subsistenta în 
raport cu Existenţa”! 

Aşadar, nefăcând parte din domeniul Fiintei, Subsistenta „nu este, dar ea 
presupune şi Fiinţa şi, într-o oarecare măsură, este. În acelaşi fel, nu este reală şi 
este reală; nu are Existenţă reală şi totodată are Existenţă reală”, ceea ce pune în 
evidență „imposibilitatea exprimării judicativ-propozitionale a Subsistenţei”, iar 
„dacă se face acest lucru”, atunci „trebuie admise despre Subsistenta enunturi 
contradictorii, trebuie admisă coincidentia oppositorum şi, ca atare, o logică 
dialectico-speculativă”!?. 

În cazul în care predicatia nu este acceptabilă, situaţia „poate fi descrisă şi 
categorial”: „Supercategoriile, de tipul Subsistentei, sunt asemănătoare genurilor 
supreme, despre care nu se mai enunţă nimic, căci predicatia directă se face de la 
gen la specie”; genurile supreme sunt însă „predicate prin excelență despre cât mai 
multe specii, care la rândul lor sunt genuri, dar nu supreme. Pe când 
supercategoriile (hyperkategoriai), ca şi transcendentalia, care nu se referă la 
lucruri, non predicantur, nu pot fi predicate”. 

Oricum, rămân foarte puţine de spus despre Subsistenta, şi „trebuie să ne 
rezumăm la ceea ce spune ea însăşi despre sine”, „cum zicea odată şi Constantin 
Noica, să lase Fiinţa să vorbească, să-şi spună propria poveste”. 

Cu aceasta se ajunge la teza că subsistența presupune „cele cinci 
supercategorii: Unul, Totul, Infinitul, Eternitatea şi Absolutul, dar fără să le 
cuprindă ca pe ceva subordonat, ca specii ale sale”, căci Subsistenta „se identifica 
simultan cu fiecare dintre ele”!5. 

Este de reţinut în această dezbatere o cuprindere semnificativă a istoriei 


gândirii filosofice, considerată în cadrul interacțiunii cu alte forme ale culturii 


°’ Ibidem, p. 10. 

10 Thidem, p. 37. 

!! Jbidem. 

12 Ibidem. 

8 Ibidem, p. 37-38. 
'4 Ibidem, p. 38-39. 

(indeosebi morala, religia si stiinta), din care sunt desprinse (cu o argumentare 
consistentă, ca bază de informare şi stringenté logică) problemele de bază ale 
sistemului categorial-filosofic proiectat. 

Aşa cum se subliniază (într-o amplă „Introducere la filosofia pentadică”) sub 
genericul «Pentada este numărul de aur al dreptei filosofări», filosofia pentadică „este 
un sistem categorial-filosofic de tip dialectico-speculativ, care se deosebeşte în multe 
privințe de celelalte sisteme filosofice şi care necesită consideratiuni preliminare: 
generale, referitoare la sistemele filosofice, şi speciale, cu privire la particularitatile 
acestui sistem”. 

În lumina acestui program este prezentat în esență un istoric al sistemelor 
filosofice (într-o desfăşurare avizată, autorul fiind şi unul dintre cei mai buni 
istorici ai logicii şi ai filosofiei) şi sunt ordonate sistematic problemele şi 
conceptele-cheie ale filosofării, accentul căzând pe aspectele ontice şi logico- 
lingvistice, şi pe aspectele teoretico-metodologice şi ale aparatului categorial, ţinta 
constituind-o „Sistemul”, care „oferă imaginea întregului, aşa cum era prezentat în 
clasica propedeutică, dispărută astăzi din învăţământul filosofic”. 

Prin forța lucrurilor, se acordă o deosebită atenție temei categoriilor, 
precizând însă că „sistemul categorial-filosofic este altceva decât teoria categoriilor. 
Acestea, în totalitatea lor, nu sunt decât o parte din eşafodajul construcției 
filosofice” şi sunt de urmărit „în procesul constituirii lor”, în care se află „şi 
principiile «funcţionării» categoriilor”!5. 


3. După examinarea concepțiilor despre Transcendenta (în gândirea teoretică 
a contemporaneitatii, în special) trece în primul plan Subsistența: „Filosofia 
pentadică începe cu Subsistenţa”, având „semnificaţia de a fi înaintea Existentei, de 
a o preceda, cât şi pe aceea de a fi după aceasta, de a-i succeda... ca început şi ca 
sfârşit, cu toate că ea este, în acelaşi timp, Eternitatea şi Infinitul”!?. 

Definirea filosofiei pentadice este realizată după o impresionantă incursiune 
în istoria gândirii, cu preocuparea constantă de a valorifica ceea ce tine de sistematic 
(sistematicitate) şi categorial, îndeosebi de prezenţa celor cinci supercategorii 
autologice: Unul, Totul, Infinitul, Eternitatea şi Absolutul"%. 

Se clarifică, în acest context şi raportul dintre Transcendenta şi Subsistenta: 
„nu Transcendenta, ci Subsistenta este începutul, problema Transcendentei fiind 
doar preludiul acestuia. Şi totuşi, făcând parte din Subsistenta... tine de începutul 
sistemului filosofic”?!. 

Tema Subsistentei fiind esenţială, teoria ei devine scopul întregii desfăşurări 
istorico-filosofice şi sistematice (aşa cum se reliefează în vol. II), urmărindu-se în 


1* Al. Surdu, Filosofia pentadică I, p. 15. 

principal: cele cinci supercategorii autologice, autologia acestora, ipostazele 
Subsistentei şi manifestarea acesteia. Căci ,,Subsistenta înseamnă Unul, Totul, 
Infinitul, Eternitatea şi Absolutul. Toate acestea fiind autologice, se exprimă pe 
sine şi, speculative fiind, se şi identifică unele cu altele, fără a fi însă indistincte. A 
vorbi despre ele, despre fiecare în parte, avându-le însă în vedere pe toate, este 
indeletnicirea celui (celor) care practică filosofia pentadică””. 

Metoda adecvată unei asemenea „îndeletniciri? este metoda dialectico- 
speculativă, cu precizarea: „Filosofia pentadică este dialectico-speculativă în 
măsura în care este categorial-sistematică”, dar „opţiunea pentru dialectica speculativă 
nu înseamnă adoptarea logicii dialectico-speculative...””’. 

De fapt, delimitarea de metodele principale care au acționat în construcția 
filosofică sistematică este o preocupare constantă a autorului, implicând totodată 
corecta apreciere şi resemnificare a acestora în istoria cugetării (aşa cum o arată 
raportarea la „gândirea speculativă («teoretică»)” şi, în genere, studiul „facultăților 
gândirii”. 

În aceeaşi modalitate este urmărită şi interpretată şi istoria temelor majore si 
a categoriilor, întrucât „fiecare dintre categoriile fundamentale ale filosofiei are un 
trecut milenar, care trebuie scos din adâncurile uitării”, iar „caracterul fundamental 
al categoriilor filosofice rezidă în perenitatea lor”. 

Tocmai în această perspectivă este urmărită (istoric şi sistematic) tema 
Subsistentei şi definirile ei succesive (într-o îndelungată istorie), ca un preludiu la 
un sistem categorial-filosofic într-o „filosofie pentadică”, în a cărei construcție 
rolul major revine supercategoriilor, care „au constituit obiective principale ale 
filosofiei şi mai constituie încă pentru filosofiile complexe, sistematice care, 
tradițional (cele neotomiste, de exemplu) sau nu, includ şi preocupări teologice”; 
este de observat însă: „dezinteresul pentru fiecare categorie în parte”, datorat tratării lor 
izolate, ceea ce a permis acceptarea lor cu „semnificaţii secundare”; faptul că 
tradiţia studiului categoriilor din perspectivă aristotelică şi kantiană (pe bază de 
«tabele» ale categoriilor) a condus la „excluderea sistematică a supercategoriilor””®. 

Se ajunge la o concluzie semnificativă: aceasta nu înseamnă că noţiunea de 
supercategorie şi cea de Subsistenţă „n-au constituit şi nu mai constituie încă 
osatura, respectiv suportul solid al oricărei construcții filosofice sistematice, eşafodajul 
acesteia şi, vectorial vorbind, centrul din care pornesc «radiaţiile» filosofice spre 
cele mai îndepărtate zone lipsite, în aparenţă, de orice legătură cu ele'”. 

Reţine atenţia aici precizarea: „Raporturile supercategoriale sunt dialectico- 
speculative, adică acestea sunt şi nu sunt identice cu toate celelalte în parte şi cu 
toate împreună, si, de asemenea, cu Subsistența”, care „nu este însă a VI-a 


» Idem, Filosofia pentadică TI, p. 195. 
% Idem, Filosofia pentadică I, p. 54. 
” Ibidem, p. 41-49. 

> Idem, Filosofia pentadică II, p. 9. 

°6 Ibidem, p. 102, 103. 

27 Ibidem, p. 103. 

supercategorie, ci totalitatea lor, care este, în acelaşi timp, fiecare dintre ele şi, 
totodată, nu este nici una dintre acestea”%. 


4. De fapt „începutul filosofiei, sistematice sau nu, nu trebuie să fie însă şi 
începutul Universului, de care vorbesc religile, dar Subsistența a fost şi trebuie să 
rămână începutul filosofiei, în măsura în care corespunde «coordonatelor» sale 
pentadice, identificându-se cu fiecare în parte”. 

Ceea ce s-a obținut (în istoria cugetării) prin diferitele tipuri de transcendere a 
Existentei „nu sunt numai aspecte sau componente ale Subsistentei, pe care am 
putea să le numim coordonatele acesteia, ci este Subsistenta însăşi, atotcuprinzătoare, 
care poate fi gândită supercategorial, în manieră dialectico-speculativă, ca fiind 
altceva decât aceste coordonate, dar identificându-se, în acelaşi timp, cu fiecare 
dintre ele, ca nefiind totuşi altceva decât toate acestea”. 

În cadrul filosofiei sistematice, categoriile Subsistentei „sunt date, am putea 
spune ca rezultate din istoria filosofiei, care oferă materialul de bază al oricărui 
sistem filosofic autentic”, Subsistenta însăşi „are caracter autologic, adică este ceeea 
ce spune sau exprimă, în ciuda aspectului fautologic al unei formulări 
propozitionale de tipul «Subsistenta este ceea ce subsistă»”..." 

Autologia supercategoriilor trebuie înțeleasă în sensul că „ele se spun pe sine 
însele şi nu au ca atare vreo semnificaţie diferită de acestea, adică nu sunt semne 
pentru altceva”; adică „nici nu se spun despre alte expresii lingvistice, nici despre 
ele nu se spune altceva”, mai exact: „nu semnifică nimic determinat, cum 
semnifică, de exemplu, Existenţa (referitoare la tot ceea ce există), ceea ce nu 
înseamnă că Totul, de exemplu, nu se referă la Existenţă, dar Totul nu se referă 
numai la Existenţă, ci şi la Fiinţă, la Realitate şi la Existenţa Reală, ca şi la celelalte 
supercategorii (Unul, Eternitatea, Infinitul, Absolutul)”?. 

Aşadar, supercategorile nu au semnificaţie ontică, nu se aseamănă cu 
categoriile filosofice „nici prin extensiune ontică şi nici prin exprimabilitate”: păstrarea 
termenului de „categorie” în denumirea de „super-categorie” a fost făcută „doar 
prin analogie cu categoriile”, fiind, ca şi acestea, expresii lingvistice dar nu 
«categorisibile», adică exprimabile despre ceva”. 

Analogia supercategoriilor cu categoriile sugerează o modalitate de raportare 
a lor, care aminteşte de relaţiile dintre cele cinci genuri supreme (fiinţa, acelaşi, 


°8 Ibidem, p. 106. 

? Ibidem, p. 17. 

30 Ibidem. 

31 Ibidem, p. 36. Este de reţinut că presupunerea celor 5 supercategorii de către Subsistenta, 
„nu poate fi considerată ca o definiţie a acesteia, ci este o explicitare pe baza acceptiei sale istorico- 
filosofice”, cele 5 supercategorii au fost şi pot fi tratate fiecare separat: „ordinea lor nu este 
importantă, dar presupune totuşi o tradiţie a enumerării, care se bazează şi pe importanţa şi ponderea 
care le-au fost acordate în decursul timpului: Unum, Totum, Infinitum, Aeternitas, Absolutum” 
(Ibidem, p. 40-41). 

3? Ibidem, p. 109, 111, 112. 

33 Ibidem, p. 112. 

altul, unul şi multiplul) la Platon, dar supercategoriile „nu sunt Idei in sens platonic, 
adică, din perspectivă ontologică, entităţi ante rem... Dar, în măsura în care ţin de 
Subsistenta, sunt anterioare Existentei (ca şi Fiinţei, Realităţi şi Existentei 
Reale)... ele fiind un fel de «super genuri supreme»’”**. 

Această situaţie trebuie pusă în legătură cu ceea ce Aristotel numea 
»speculatiune (theoria) sau gândire speculativă (nous theoretikos), cu ajutorul 
căreia omul gândeşte şi altceva decât o face cu ajutorul intelectului şi al raţiunii”, 
speculatiunea fiind „chiar o identitate între ceea ce gândeşte şi ceea ce este gândit”; 
pe baza acestei identități „dintre activitatea gândirii (to noein) şi obiectul gândit (to 
noeton)” se dovedeşte că gândirea speculativă „gândeşte nematerialul, adică nu se 
referă la Existenţă (corporalitate), ca celelalte facultăți ale gândirii (direct 
intelectul, indirect rațiunea), este eternă, că şi obiectul de referință separat, 
neafectat, neamestecat, divin)”. 

Dar Eternitatea şi Divinul (Supersistenta), ca şi ceea ce este dincolo de 
Existenţă, adică Transcendenta, sunt supercategorii ale Subsistentei sau ipostaze 
ale acesteia, sunt „expresii lingvistice sau cuvinte fără semnificaţie existenţială, pe 
care le putem gândi însă, căci acestora le corespunde ceva în gândirea speculativă, 
şi exprimă acel ceva, care nu este însă altceva decât, aristotelic vorbind, ceea ce ele 
sunt. Sau, altfel spus, sunt autologice, se exprimă pe ele însele, deoarece, tot 
aristotelic vorbind, se gândesc pe ele însele”*€. 

„Speculaţiunea” (theoria) oferă astfel perspectiva în care devine inteligibil 
planul supercategorial: „cunoaşterea speculativă (filosofică prin excelență, după 
Aristotel) are ca obiectiv principal adevărul”, dar, spre deosebire de perspectiva 
intelectului şi a raţiunii, „aristotelic vorbind, gândirea speculativă care se gândeşte 
pe sine (ca Divinitate) nu mai presupune nici o adecvatie, ci, principial, o 
identitate, şi anume a sa cu sine, la care se adaugă şi caracterul productiv al 
speculatiunii, care nu cunoaşte obiecte preexistente, ci le face, în timpul cunoaşterii 
lor speculative, ca obiecte ale gândirii (noeta), ca obiecte ale sale”. 

În fond: orice sistem categorial filosofic, regresiv sau progresiv, adică 
mergând pe calea cunoaşterii spre ceea ce este dincolo de aceasta, adică spre 
supercategoriile Subsistentei, spre osatura Lumii, sau pornind de la aceasta spre 
ceea ce există şi, mai departe, spre ceea ce va fi după ce există, nu face decât să 
urmeze calea adevărului speculativ, care nu mai este un enunţ comparabil cu 
altceva, ci speculativarea marelui autoproces al subsistentei, care înseamnă Unul, 
Totul, Infinitul, Eternitatea şi Absolutul’”**. 


* Ibidem, p. 113. 

5 Ibidem, p. 119, 120. A se vedea dezvoltările sub genericul: Gândirea speculativă. 
Coordonate istorico-sistematice (Editura Paideia, 2000) în care autorul (Al. Surdu) tratează amplu 
această problematică. Retinem precizarea (p. 322): „Forma gândirii speculative în genere, pe care 
Hegel o numeşte «forma absolută», este considerată de el însuşi ca fiind «de o cu totul altă natură» 
(von ganz anderer Natur) decât este considerată de obicei, forma logică”. 

% Ibidem, p. 120. 

37 Ibidem, p. 127-128. 

38 Ibidem, p. 137-138. 

5, În atenţia acestor analize sunt semnalate aspecte logice semnificative, între 
care menționăm: (a) caracterul autologic al supercategoriilor Subsistentei, care 
„sugerează” o raportare la sine a lor ce aminteşte de principiul identității din „logica 
rațiunii”, cu deosebirea însă „că raportarea nu se face numai la sine, ci fiecare 
supercategorie se raportează şi la celelalte patru si la Subsistenţă”, fiind ,,o 
autoraportare pentadică, necorespunzătoare identității raţionale”, (b) supercategoriile 
Subsistentei sunt „identice cu ele însele şi diferenţiate pentadic”, adică: „Unul este 
Unul şi se exprimă pe sine, dar este şi Totul, Infinitul, Eternitatea, Absolutul şi 
Subsistenta ca atare, pe care le exprimă implicit şi, adesea, chiar explicit pe unele 
sau pe toate”; (c) nefiind noţiuni, supercategoriile „nu acceptă definiţii, căci nu au 
genuri superioare, dar acceptă, tot din perspectiva raţiunii, la nivelul analog 
principiului identităţii (în cazul nostru pentadice), dar acestea nu pot fi enunțate, 
din perspectiva gândirii speculative, despre o supercategorie, ci despre un subsistent”; 
(d) se poate considera, „din perspectiva filosofiei pentadice” că nu este necesară 
„postularea vreunei legi (principiu logic) speciale în analogie cu cele obişnuite în 
logica rațiunii sau în logica dialectică”, ceea ce „nu ne împeidică să formulăm însă 
un fel de reguli caracteristice ale supercategoriilor cu rezonanţă logică, cum ar fi: 
regula raportării autologice a fiecărei supercategorii, adică a exprimării de sine; 
regula identității cu sine, dar şi a identităţii simultane (prin «diferenţiere», în 
terminologia existenţială) cu celelalte supercategorii şi cu Subsistenta ca atare 
(«diferentiere» pentadică); regula «autointemeierii» prin sine şi totodată prin 
celelalte supercategorii («autointemeiere» pentadică)”*”. 

Şi ă propos de „perspective”: din perspectiva adevărului speculativ, „drumul 
(calea) fiecărei supercategorii este de la una la celelalte spre Subsistenta ca atare, 
care, hegelian vorbind, este capătul de drum cu drum cu tot”, din perspectiva 
logicii speculative, după enumerarea supercatego-riilor, „rămâne problema 
raporturilor supercategoriale (corespunzătoare raporturilor intercategoriale din 
logica speculativă)”. 

Pentru a fi „autologice”, supercategoriile ar trebui să aibă expresii 
corespunzătoare: „Lingvistic, expresiile lor ar trebui să fie distincte de cele 
categoriale, ca şi de cele noţionale”, ceea ce nu se realizează decât partial, dată 
fiind „utilizarea lor tradițională””!. 

De fapt, istoria filosofiei reprezintă „dovada pentru interesul constant al 
supercategoriilor” şi totodată „dovada faptului că n-au fost studiate niciodată ca atare”; 
oricum, ele „nu sunt o invenţie recentă şi, într-un fel sau altul, explicit sau nu, 
constituie punctul de plecare al sistemelor categorial-filosofice, ca şi al marilor 
religii ale lumii””. 

Este nevoie de o înţelegere a categoriilor filosofice înseşi „ca formele logice 
de bază ale Speculatiunii, referitoare la totalitati şi procesualitati. Ele sunt doar 


% Ibidem, p. 139, 142, 144. 
“9 Ibidem, p. 145, 146. 

*l Ibidem, p. 151. 

* Ibidem, p. 195, 196. 

analoage notiunilor, avand si forme lingvistice deosebite... Raporturile intercategoriale 
sunt analoage judecăților, iar schemele dialectico-speculative, antitetice sau 
antiologice, sunt analoage rationamentelor (silogismelor), cu deosebirea că ele pot fi 
binare, triadice, tetradice si pentadice”; este de reţinut că opţiunea pentru schemele 
dialectico-speculative pentadice nu se face in detrimentul celorlalte, ci este 
determinată de faptul că schemele pentadice sunt maximale... De altfel, o schema 
pentadică le cuprinde implicit pe cele subordonate”. 

Scheme dialectico-speculative superioare celor pentadice, adică, având mai 
mult de cinci componente, nu există: căci „toate sunt reductibile la pentadă sau la 
cele subordonate pentadei”...* 

Această poziție trebuie pusă în legătură cu „caracterul deschis al filosofiei 
pentadice”, care „are ca structură de bază categoriile fundamentale ale filosofiei, 
grupate aproximativ după disciplinele filosofice corespunzătoare, şi în ordinea 
apariţiei lor istorice ca discipline prioritare”, căci filosofia pentadică „pune în joc 
şi celelalte categorii fundamentale ale filosofiei care nici nu pot fi lezate, în bine 
sau în rău, de nici o Superexistenta Reală. Căci filosofia pentadică este: Teoria 
trecerii de la Subsistenta şi Existenţă, prin intermediul Fiintei şi al Realitatii, la 


Existenţa Reală”%. 


6.Un rol important în înțelegerea supercategoriilor îl poate îndeplini 
cunoaşterea (în ordine istorică, Aristotel şi Kant îndeosebi) genurilor de categorii: 
„cele zece genuri de categorii” (după clasificarea lui Aristotel) au „genuri 
subordonate”, dar „nu au alte genuri supraordonate” şi, ca atare, „nu pot fi definite, 
ci doar ilustrate prin exemple”*. 

De remarcat însă că unii istorici (A. Trendelenburg, de pildă) vorbesc despre 
pitagoreici, eleati şi despre Platon „ca tratând despre ceea ce s-ar putea numi «doar 
într-un sens foarte nedeterminat categorii». Platon le numea «genuri supreme» (ta 
magista ton genon). Ele nu se găsesc printre cele 10 genuri de categorii ale lui 
Aristotel, dar se regăsesc în Metafizica acestuia”, fiind (după opinia lui E. Lask) 
„preluate de Aristotel de la predecesorii săi, fără a fi identificate cu categoriile” şi 
numite de scolastici „transcendentalia””. 

Pe acest fond vine concluzia: „Considerând corectă denumirea scolastică 
(transcendentalia), Emil Lask se referă în special la Unul ca, «principiu super- 
categorial», ca Absolut şi Suprasensibil... La Aristotel găsim însă şi alte super- 


*® Al. Surdu, Filosofia pentadică I, p. 53. 

“4 Ibidem, p. 53-54. 

45 Ibidem, p. 67, 79. 

“© Al. Surdu, Categorii, genuri de categorii si supercategorii, în: Studii de teoria categoriilor, 
Vol. I, Bucureşti, Editura Academiei Române, 2009, p. 45. De reţinut că, pornind de la comentatorii 
antici, a devenit regulă generală folosirea termenului de «categorie» în loc de «gen de categorii», 
ajungându-se „a sintagma «cele zece categorii» pentru Cele zece genuri de categorii” (Ibidem). 

Ibidem, p. 51. 


32 Alexandru Boboc 


categorii care au aceste caracteristici: Unul, Totul, Infinitul, Eternitatea şi 
Absolutu] s. 

Lask devine important totodată prin analiza formelor de dependență a unei 
teorii a categoriilor de concepţia filosofică a unui autor sau altul: ,,... sistemul 
logicii se mulează după sistemul filosofiei, pentru a-şi lua de acolo principiile 
ultime”, ceea ce „e valabil în genere şi pentru doctrina categoriilor: „opțiunea pentru o 
teorie a categoriilor depinde de ce fel de filosof este cineva” («Was für eine 
Kategorienlehre man wählt, hängt davon ab, was für ein Philosoph man isty”. 

Prin forța lucrurilor, alegerea punctului de vedere pentru o teorie a 
categoriilor trimite la un sistem filosofic şi, implicit, la un «autor», iar sistemul 
filosofic însuşi se împlineşte numai categorial. Ca urmare, „reîntoarcerea la 
dezbaterea în jurul categoriilor în filosofia contemporană este totodată o revenire la 
posibilitatea redobândirii unui indispensabil termen filosofic, de o importanță 
sistematică şi critică eminentă”; „stadiul actual al discuţiei este determinat inca de 
teoriile lui Aristotel si Kant, dar şi prin asertiuni încă neduse până la capat””’. 

Desigur, aceste ,,asertiuni neduse până la capăt” se află în legătură cu 
impactul stiintelor naturii, ceea ce a condus ,,la o utilizare oarecum inflationara a 
«categoriei» în sensul de principiu de determinare a fiindului în genere”, precum şi 
la ivirea unui număr impresionant de mare de «doctrine ale categoriilor», dincolo 
de care „se ascunde resemnarea fata de o teorie filosofică sistematică”! 

Devine astfel necesară preocuparea pentru categorii, într-o abordare însoţită 
atât de relevanta filosofică a conceptului de «categorie», cât şi a teoriei filosofice 
sistematice, cele două domenii interconditionandu-se. 

În acest sens se preciza cândva în istoria teoriei categoriilor: „Doctrina 
categorilor pe care o propun trebuie să se raporteze la «Filosofia Inconştientului», 
aşa cum «Logica» lui Hegel se referă la a sa «Fenomenologie a spiritului»””. 

Mutatis mutandis, Teoria „supercategoriilor” pe care o prezentăm aici 
mărturiseşte tot o originare în filosofie, în mod determinat, în filosofia pentadică — 
„Sistem categorial-filosofic de tip deductiv-speculativ, care se deosebeşte în multe 


‘8 Ibidem, p. 52. Considerându-le „principii supercategoriale, referitoare la suprasensibil, la 
transcendenta”, Lask „pare să opteze pentru soluţia platoniciană a cuplurilor contrare, unul supra- 
sensibil, altul sensibil, postulând chiar o teorie a celor două lumi (die Zweiweltentheorie) şi împărțind 
categoriile în constitutive şi reflexive” (Ibidem, p. 52, 53—54). 

* E, Lask, Die Logik der Philosophie und die Kategorienlehre. Eine Studie über den 
Herrschaftbereich der logischen Form, Tübingen, J.C.B. Mohr, 1911, p. 1. Lask releva importanța 
conceptului propus de H. Lotze: „ce există, fără să trebuiască să fie” (was gilt, ohne sein zu miissen), 
adică valabilitatea: „Pornind de la opoziția fiindului (des Seiendes) şi a valabilului (des Geltens) se 
poate înţelege dualitatea originară a fiindului şi a nefiindului (des Nichrsseindes)”, al căror ,,dualism” 
se află „la baza teoriei categoriilor orientată după teoria celor două lumi (Zweiweltentheorie)” şi se 
poate „postula” o logică care concordă cu această teorie (Ibidem, p. 13, 15) — aici vorbeşte Lask 
despre „Fiinţa supracategorială” (das tiberkategoriale Sein) şi despre „transcendentalia” ale 
medievalilor (Ibidem, p. 244). 

5 J, Ritter und K. Gründer (hrsg.), Historisches Wörterbuch der Philosophie, 4, p. 775, 776. 

>! Ibidem, p. 775. 

52 Ed. von Hartmann, Kategorienlehre, Leipzig, F. Meiner, 1923, p. 15. 

privinţe de celelalte sisteme filosofice”, si care „este altceva decât teoria categoriilor. 
Acestea, în totalitatea lor, nu sunt decât o parte din eşafodajul construcţiei filosofice. 
Rămâne să fie căutate şi găsite si celelalte... în procesul constituirii lor”. 

Aspiratia spre „sistem-categorial filosofic” se realizează în acest plan într-o 
amplă argumentare, desfăşurată istoric şi sistematic totodată: „Tabele”, „sistem 
categorial”, „teorie generală a categoriilor” rămân cu importanţa lor istorică, ca o 
mare «experienţă a gândirii», momente pe calea întregirii studiului categoriilor prin 
cel al „supercategoriilor”. O întregire, dar şi o nouă perspectivă, situată, kantian 
vorbind, allgemeingiiltig sub semnul universalitatii şi necesităţii. 


7. În esenţă, principala contribuţie constructiv-sistematică în această „filosofie 
pentadică” constă tocmai în relevarea (şi analiza de fond) a nivelului supercategorial, a 
celor „cinci supercategorii autologice”, prin delimitare de nivelul categorial, şi 
utilizare a acestor supercategorii în teoria Subsistentei, cu ipostazele ei specifice 
(descrise în vol. II, cap. IV), totul fiind urmărit şi resemnificat, cum spune autorul 
„gândind speculativ” (mai exact, „dialectic-speculativ”), ceea ce înseamnă efectiv 
teoretico-metodologic. 

Deschiderea către un sistem categorial-filosofic într-o „filosofie pentadică” 
constituie, credem, o înnoire în modalităţile zilelor noastre de filosofare. În contrast 
cu minimalizările (de tip pozitivist, mai ales) demersului teoretico-filosofic se 
argumentează (istoric şi logic-sistematic) autonomia acestui demers şi necesitatea 
prezenţei lui într-o reconstrucție teoretico-metodologică modernă, menită să pună 
în lumină valoarea perspectivelor multiple în abordarea şi înțelegerea fenomenului 
cunoaşterii şi, nu în ultimul rând, încrederea in disponibilitatile constructive ale 
spiritului uman. 

În aşteptarea volumelor următoare ale unei astfel de reconstructii filosofice în 
forma sistemului, considerăm această deschidere prin „filosofia pentadică” o 
încercare temerară, al cărei viitor este legat de credinţa că «pentada este numărul de 
aur al dreptei filosofări»: Pentas super omnia. 


53 Al. Surdu, Filosofia pentadică I, p. 15, 31. 

RODICA CROITORU! 


Functia logica a intelectului 


Metoda transcendentala inițiată de Kant a pus cunoaşterea noastră in 
dependență de două surse fundamentale ale sufletului, dintre care prima este 
receptivitatea impresiilor prin care ne este dat un obiect, iar a doua este 
spontaneitatea? conceptelor, prin care intelectul? gândeşte obiectul în relaţie cu 
reprezentarea sufletului, de unde rezultă impresia asupra obiectului. Intuitia, 
destinată să alimenteze conceptele şi conceptele care să sintetizeze intuiţia 
constituie elementele cunoaşterii. De aceea este la fel de necesară sensibilizarea 
conceptelor (adăugarea obiectului în intuiţie), precum şi intelectualizarea intuitiilor 
(asocierea de concepte). Cunoaşterea rezultă numai din unirea celor două. Ambele 
sunt pure, când în reprezentare nu este combinată nicio senzaţie şi sunt empirice, 
când în ele este cuprinsă senzaţia, care presupune prezenţa reală a obiectului, 
generatoare a cunoaşterii sensibile. Dimpotrivă, intuiţia pură conţine exclusiv 
forma, prin care ceva este intuit, iar conceptul pur conține numai forma, prin care 
un obiect în genere este gândit; atât intuitiile pure cât şi conceptele pure sunt 
singurele posibile a priori, în timp ce acelea empirice sunt posibile numai a posteriori. 

Devenirea conceptelor pure întru cunoaştere prin legarea lor în judecată a 
urmat dintru-nceput calea logicii formale, moştenite prin tradiţie, până când Kant 


A Institutul de Filosofie şi Psihologie „Constantin Rădulescu-Motru” al Academiei Romane 

? Joachim Kopper („În jurul teoriei lui Kant despre obiectivitatea judecăților de cunoaştere”, în 
„Revista de filosofie”, 24, nr. 3, 1977, p. 371-380) este de părere că „problema obiectivitatii 
cunoaşterii nu se pune atât ca problemă a unităţii interne (/neinsein) a spontaneitatii cu receptivitatea, 
ci mai curând ca problemă a posibilității unui acord cu sine al spontaneitatii, în măsura în care este 
orientată spre receptivitate...; pentru «Estetica transcendentală» problema obiectivitatii cunoaşterii 
este solutionata din capul locului. Dimpotrivă, intelectul, orientat fiind spre receptivitate, intră in 
dezacord cu sine, pentru că el trebuie să exprime unitatea sa internă (/neinsein) cu receptivitatea, 
reclamându-se atât de la spontaneitatea sa pură, cât şi de la orientarea lui către receptivitate. Numai 
reuşind să pună de acord, în filosofia transcendentală, aceste două laturi ale demersului său sub 
aspectul unităţii interne cu receptivitatea, intelectul poate să dea problemei obiectivitatii o soluţie 
convenabilă: căci numai în acest fel el poate clarifica problema unității sale cu receptivitatea ca atare 
şi o poate face comprehensibilă” (p. 374). 

? Heidegger (Interpretation phenomenologique de la „Critique de la raison pure” de Kant, 
Paris, Gallimard, 1982) este de părere că această spontaneitatea sesizată astfel „face ca eu să mă 
numesc o inteligenţă, iar libertatea un obiect inteligibil” (p. 339). 

şi-a găsit propria sa cale. Pentru cursurile sale de logică, moştenirea aristotelică i 
s-a părut convenabilă prin felul în care modelează gândirea, ca şi prin disciplina pe 
care o cultivă; dar totodată el a simțit nevoia să îi aducă modificări, cerute de 
sistemul său de filosofie transcendentală, pentru care a avut nevoie de un suport 
logic adecvat. Până la conturarea acestuia, Kant a cultivat logica aristotelică regândită 
de Scoala de la Port Royal“, care a dominat timp de două secole logica europeană. 
Influenţa cea mai generală, care a determinat structura Criticii este diviziunea împătrită 
generată de cele patru acte ale intelectului (referitoare la concepte, judecăţi şi 
raționamente, cărora li se adaugă investigarea metodei), care se va regăsi în prima 
parte a logicii numită Analitica transcendentală. O diviziune asemănătoare se află 
şi în lucrările de logică ale unor autori cu aceleaşi afinități aristotelico-medievale, 
precum Jung”, Pierre Bayle, Christian Wolff şi J. P. Reusch (pe care Kant l-a folosit 
în prelegerile sale)”. Hermann Samuel Reimarus (pe care Kant l-a citat în mai multe 
lucrări ale sale de filosofie teoretică şi practică) considera că actele intelectului uman şi 
ale gândirii în genere constau din concepte sau reprezentări ale lucrurilor însoțite 
de conştiinţă, din judecăţi sau înțelegerea relaţiilor dintre concepte, din raționamente 
sau înţelegerea conexiunii dintre două judecăţi şi a treia; drept care, noi exprimăm 
concepte prin cuvinte, judecăți prin propoziţii şi raționamente prin concluzii”. 

Dacă această perspectivă generală asupra facultății gândirii cu diviziunea 
corespunzătoare a putut fi preluată de Kant şi integrată în logica sa transcendentală?, 
alte elemente ale formalismului logic, între care cea mai importantă pare a fi 
problema adevărului, nu mai pot fi integrate, necesitând regândirea lor. Întrucât 
cunoaşterea tratează regulile universale şi necesare ale intelectului, ea trebuie să 
fie, prin aceste reguli, purtătoarea adevărului. Or, ceea ce contrazice regulile 


* Arnauld et Nicole, La logique ou l’art de penser, 1662, ed. B. Baron v. Freitag-Léringhoff 
und H. Breckle, Stuttgart, Frommann, 1965. În sensul acestei regândiri a logicii aristotelice, Thomas 
M. Seebom realizează o paralelă între logica de la Port Royal şi logica transcendental. ,,...Arnauld a) 
a respins lista categoriilor aristotelice ca pe o colecţie arbitrară; b) el a redus teoria despre predicabilia, 
quinque voces la clasificarea «ideilor» in sens cartesian...Kant... a) a criticat lista categoriilor, b) a tratat 
toate caracteristicile esenţiale ale vechii teorii despre quinque voces împreună cu altele în «logica 
conceptului», fundamentul edificiului său al logicii formale. El a folosit termenul «idee» numai in 
dialectica sa transcendentală, respingând intrebuintarea cartesiană a acestui termen, dar teorema sa 
asupra relaţiei inverse dintre conţinut şi sferă, şi alte teoreme din logicile conceptelor sunt paralele 
sigure ale «logicii ideilor» lui Arnauld. El a exclus...forma individuală a teoriei logice şi, la fel ca 
Arnauld, a redus judecata singulară la judecata universală. În comparaţie cu Arnauld, el a făcut o 
expunere foarte proastă a metodelor sistemelor silogistice. Cu toate acestea, el a introdus modificări 
serioase în această tradiție. Aceste modificări au influențat concepția asupra logicii formale a idealiştilor 
germani şi a altor filosofi germani ca Heidegger” (“Some Difficulties in Kant’s Conception of Formal 
Logic”. În: Proceedings of the Eighth International Kant Congress, Memphis 1995, Volume I, Part 2, 
Sections 3A-3L, edited by Hoke Robinson, Markette UniversityPress, Milwaukee, 1995, p. 567-568). 

5 Joachim Jung, Logica, Hamburg, 1638; Institutiones Logicae, 1681,Hamburg, 1952. 

é Imm. Kant, Werke, Akademie Textausgabe, XXIV, 701, 776, 796. 

4 Apud Wilhelm Risse, Die Logik der Neuzeit, II, 1640—1780, Stuttgart, Frommann, 1970. 

8 Martin Heidegger (Interprétation...) spune despre Kant că el „nu ajunge la o clarificare 
radicală si univocă a raportului dintre logica formală si transcendentală. El nu reuşeşte să asigure si să 
edifice logica transcendentală ca intemeietoare a logicii formale si generale” (p. 270). 

intelectului este considerat fals, întrucât contrazice regulile universale ale gândirii, 
caz în care intelectul s-ar contrazice pe sine. Aceste criterii se referă numai la 
forma adevărului, criterii care sunt corecte, dar nu sunt suficiente; căci cu toate că o 
cunoaştere se poate conforma formei logice, care cere să nu se contrazică pe sine, 
totuşi ea poate să contrazică întotdeauna obiectul ei. Astfel, criteriul logic al 
adevărului, care constă din acordul unei cunoașteri cu legile universale şi formale 
ale intelectului şi raţiunii, este condiţia sine qua non a oricărui adevăr; dincolo de 
respectivul acord, logica îşi încetează valabilitatea, iar eroarea care nu se referă la 
formă, ci numai la conţinut, nu poate fi descoperită de logică. Or, conţinutul 
cunoaşterii este, după Kant, dat de materia ei, iar adevărul trebuie să se refere la 
acest conţinut; şi este contradictoriu ca de la adevărul cunoaşterii materiei să se 
poată revendica un criteriu universal al adevărului. 

lată un prim element care face ca în contextul filosofiei transcendentale 
forma cunoaşterii să nu mai fie suficientă pentru constituirea adevărului material, 
obiectiv al cunoaşterii, ca în logica clasică; ci se cere ca ea să fie întregită de o 
incursiune în afara logicii, pentru ca ulterior să se realizeze conexiunea cunoştinelor 
într-un întreg, sistematic, conform legilor logice. Tentativele de a depăşi condiția 
logicii generale de canon al intelectului, prin care se indică doar condiţiile formale ale 
acordului cu intelectul, erijându-se in organon’ al extinderii şi inmultirii cunoştinţelor 
noastre subordonate formei logice dincolo de limitele experienței se constituie într- 
o logică iluzorie. Ca logică iluzorie, a aparentei, logica generală nu ne învaţă nimic 
asupra conţinutului cunostintei, dat fiind că intelectul procedează sofistic şi ajunge 
să dea o întrebuințare materială principiilor formale ale intelectului pur şi să judece 
asupra unor obiecte care nu sunt şi nici nu pot fi date. Aceste revendicări vor putea 
fi satisfăcute de logica transcendentală, care îşi asumă sarcina critică fata de 
aparenţa dialectică, pentru ca intelectul pur să prevină iluziile sofistice; ea se va 
regăsi în cea de-a doua parte a Criticii rațiunii pure, în Dialectica transcendentală. 

Dacă se face abstracţie de orice conţinut al unei judecăți în genere, 
acordându-se atenție doar formei intelectului, se observă că funcția gândirii in 
judecată poate fi redusă la trei titluri plus unul, dintre care fiecare are câte trei 
momente. Se va observa că acest tabel al judecăților este construit pe baza logicii 
generale, asupra căruia s-au operat doar corectii transcendentale'’. Tabelul se 


° În Logica sa, Kant va relua această idee a distinctiei între propedeutică, ca fundament pregătitor 
al celorlalte ştiinţe, organon, ca indicare a modului în care ar trebui să se realizeze o cunoştinţă, şi canon 
ca ştiinţă a legilor necesare ale gândirii, care garantează corectitudinea aplicării intelectului şi rațiunii 
(Introducere, 3. Logica: propedeutică, organon, canon, p. 66). 

1 În Notitele Pălitz se face o paralelă între logica generală şi logica transcendentală. Pe baza 
lucrării lui Meier, Auszug aus der Vernunftlehre, cele şase perfectiuni ale cunoaşterii cuprinse in ea 
(totalitate, cantitate, adevăr, claritate, certitudine şi caracter practic) sunt interpretate de Kant cu ajutorul 
categoriilor logicii transcendentale: 1) conform cantităţii când perfecțiunea este generală; 2) conform 
calității când ea este distinctă; 3) conform relaţiei, când ea este adevărată; 4) conform modalităţii, 
când ea este sigură. Pe marginea acestor notițe, textul este tradus şi în limba latină, pentru a fi invocat 
în cadrul unui seminar special, numit repetitorum, pentru care studenții cei mai buni trebuiau să achite 
o taxă suplimentară, în afara celei pentru un curs obişnuit. Critica nu era predată studenţilor, întrucât 
conținutul ei era considerat dificil de expus (Akademie Textausgabe, XXIV, 517). 


38 Rodica Croitoru 


prezintă ca un întreg coerent şi echilibrat, conform ideii de bază a filosofiei sale"! şi 
în general concordant cu dezvoltările sale ulterioare asupra logicii. Cât despre 
contribuţia pe care o aduce acest tabel în filosofie, cu privire la sistematizarea 
actelor gândirii părerile sunt împărțite”. 

Din punct de vedere logic, titlul cel mai important se referă la cantitate; el 
tratează includerea subiectului în noţiunea predicatului: fie printr-o suprapunere 
totală a sferelor lor, fie printr-o suprapunere parțială, fie prin lipsa suprapunerii, 
datorită lipsei sferei noțiunii. La acest titlu Kant reia observaţia, care se regăseşte în 
tradiţia aristotelică şi medievală, cu privire la distincţia formală dintre judecatile 
cele mai simple şi mai nesemnificative filosofic, care sunt cele singulare, care se 
comportă în aplicare la fel ca judecatile universale, care sunt cele mai complexe şi 
mai semnificative filosofic. Şi se întâmplă astfel, datorită faptului că în cunoaşterea 
prin rationamentele raţiunii la ambele tipuri predicatul este valabil despre subiect 
fără excepţie: la primele pentru că nu au o sferă, predicatul lor poate fi raportat 
numai la ceva cuprins în conceptul de subiect, iar de la altceva este exceptat, în 
timp ce la celelalte pentru că predicatul are o sferă identică cu a subiectului. 
Aceasta este una dintre erorile în care poate cădea logica tradițională, respectiv 
tratarea formală a două extreme, fără să tind seama de valabilitatea lor; căci în 
filosofie noi ne putem baza pe primul tip de judecăţi numai când el dă seama 
asupra unui caz excepţional, pe când al doilea este indispensabil în investigarea 
naturii şi activității umane prin urmărirea legitatii şi instaurarea ordinii. Dar, daca 
se compară o judecată singulară (judicia singulare) cu o judecată comună (judicia 
communia) investigaţiei filosofice, precum este cea generală, atât conform 


!! Reinhard Brandt vede în el „un morfem coerent, care satisface condiţia cerută de firul călăuzitor, 
şi anume că el stabileşte o structură coerentă (Zusammenhang) pentru localizarea categoriilor...Noi 
aflăm că nu există nicio indicație despre Kant, că el l-ar fi conceput pe «eu gândesc» spre a deduce 
tabelul judecăților dintr-un punct mai înalt şi spre a proteja sistemul coerent de a fi doar empiric şi 
contingent în întregul său” (op. cit., p. 84-85). 

12 Reinhard Brandt este de părere că în filosofie, Kant nu a introdus nicio doctrină care ar putea 
fi numită „clasică”. „Analiza judecății în Sofistul lui Platon, silogistica lui Aristotel din Analitica 
Priora şi doctrina sa asupra judecății din De Interpretatione au devenit clasice. Aceste lucrări au 
ajuns fundamentul reflectiilor din ramuri tradiționale ale logicii şi sunt influente încă şi astăzi. 
Distincția lui Kant între judecăţi analitice şi sintetice merită, după cum spune el «să fie clasice» in 
critica intelectului uman (IV 270) şi astfel s-au receptat, ca şi diferitele formulări ale imperativului 
categoric şi alte doctrine ale filosofiei sale teoretice, practice şi teleologice. Tabelul judecăților nu 
aparține acestor domenii contemporane sistematice ale filosofiei kantiene. El de-abia joacă un rol în 
dezvoltarea logicii. Ceva trebuie să fie greşit în tabelul judecăților, ceva care blochează dezvoltarea sa 
in doctrine sistematice relevante” (p. 88-89). Şi drept concluzie: „Această interpretare a tabelului 
judecăților duce la concluzia că logica artificialis este înțeleasă printr-o idee sistematică de către Kant 
într-un mod foarte artificios. Noi am găsit unificatoare perspectiva prin care s-a dezvoltat tabelul şi 
diferitele temeiuri pentru desemnarea şi completitudinea celor patru titluri ale sale şi douăsprezece 
momente. Logica generală a lui Kant, după cum este formulată cu privire la aplicabilitatea ei în 
cunoaşterea transcendentală este, după cum se pare, o logică internă pentru Critica rațiunii pure, care 
nu poate fi exportată nici în întregime, nici în parti individuale în alte contexte conceptuale” (p. 115). 
Dimpotrivă, Th. Seebom consideră că are temeiuri să afirme despre concepţia lui Kant asupra logicii 
că prin regulile şi punctele sale de vedere ea a supravieţuit Criticii şi „este de o mare importanță 
pentru înţelegerea dezvoltării metodelor dialectice ale idealismului german” (op. cit., p. 579 ). 

validitatii ei interne, cat si drept cunoastere in genere conform cantitatii pe care o 
are în comparaţie cu alte cunoasteri, atunci excepţiile pe care trebuie să le includă 
judecatile comune fac diferenţa lor ca momente distincte ale gândirii; ceea ce 
justifică ocuparea de poziţii distincte într-un tabel al judecăților, dar nu şi în logica 
limitată la intrebuintarea judecăților în raporturile lor reciproce. 

Din punctul de vedere al calităţii, în logica transcendentală judecatile 
afirmative trebuie deosebite de judecatile infinite, cu toate că în logica generală 
afirmaţiile care se extind la infinit nu constituie o parte deosebită a diviziunii. 
Logica generală face abstracţie de orice conţinut al predicatului (chiar dacă este 
negativ) şi observă numai dacă el este atribuit subiectului sau îi este opus. Spre 
deosebire de ea, logica transcendentală consideră judecata şi după valoarea sau 
conţinutul afirmației logice prin intermediul unui predicat negativ şi cercetează 
avantajul adus de această afirmaţie pentru întreaga cunoaştere. Pe exemplul afirmării 
nemuririi sufletului se arată ce poate câştiga filosofia transcendentală prin această 
distincție. Despre propoziția „sufletul nu este muritor” se spune că ea obstructioneaza o 
eroare printr-o judecată negativă; în timp ce despre propoziţia „sufletul este 
nemuritor”!* se afirmă plasarea sufletului în sfera nelimitată a fiinţelor nemuritoare. 
Or, din întreaga sferă de ființe posibile, cea a muritoarelor cuprinde o parte, pe 
când cea a nemuritoarelor cuprinde altă parte; prin propoziţia de mai sus se spune 
că sufletul face parte din mulţimea infinită de lucruri care rămân, în urma separării 
lor de tot ceea ce este muritor. Prin acest procedeu sfera infinită a tuturor 
posibilelor este limitată, ceea ce este muritor este separat, iar sufletul este plasat în 
restul spaţiului sferei infinite. Şi acest spaţiu rămâne întotdeauna infinit după 
excluderea sufletului, multe parti ale sale putând fi retrase fără să aducă modificări 
cantitative sau calitative conceptului de suflet nemuritor. Acest tip de judecăţi 
infinite cu privire la sfera logică, în realitate numai limitează conţinutul cunoaşterii 
în genere! şi, ca atare, în tabelul transcendental al tuturor momentelor gândirii în 
judecăţi ele trebuie să deţină un loc aparte, întrucât funcția exercitată aici de 
intelect este posibil să fie importantă în câmpul cunoaşterii lui pure a priori. 

Relaţiile gândirii în judecăţi surprind funcţii logice ale intelectului, care se 
referă la poziția predicatului fata de subiect în judecatile categorice, la antecedentul 
fata de consecvent în judecatile ipotetice, la cunoaşterea divizată în membrii diviziunii 
între ei la judecatile disjunctive. La primul fel de judecăţi sunt considerate două 
concepte'5, la al doilea două judecăţi, la al treilea mai multe judecăţi în relaţia lor 
reciprocă. Propoziția ipotetică „dacă există o justiție perfectă, cel incorigibil rău va 


'5 Imm. Kant, Werke. Critik der reinen Vernunft, Akademie Textausgabe, Walter de Gruyter & 
Co., Berlin, New York, 1968, I, p. 61, II, p. 88. 

!4 În acelaşi fel vor fi tratate judecatile infinite şi in Logica, ca având un subiect ce se află in 
afara sferei unui predicat, într-o sferă infinită; această sferă este reprezentată ca limitată; ele vor beneficia de 
acelaşi exemplu al sufletului „non-muritor” şi „nemuritor” (Logica generală, Traducere, Studiu introductiv, 
note şi index de Alexandru Surdu, Bucureşti, Edit. Ştiinţifică şi Enciclopedică, 1985, p. 156). 

'5 În pofida tratării mult mai extinse a titlului relaţiei în general în Logica, judecăților 
categorice, deşi constituie fondul celorlalte judecăţi, li se rezervă acelaşi spaţiu restrâns în raport cu 
celelalte momente (op. cit., p. 157). 

fi astfel pedepsit”!€, cuprinde relaţia dintre două propoziţii: „există o justiţie 


perfectă”, şi „cel incorigibil rău va fi pedepsit”. Nu adevărul celor două propoziţii 
este decis în acest caz, dat fiind că nu avem de-a face cu un context moral sau 
juridic, ci contează relaţia de succesiune a consecințelor lor. În cazul propoziției 
disjunctive este considerată relația a două sau mai multe propoziții între ele într-un 
raport de opoziţie logică, în măsura în care sfera uneia o exclude pe a celeilalte; în 
acelaşi timp el este şi un raport de comunitate, întrucât completează împreună sfera 
cunoaşterii propriu-zise şi implică o relaţie a părților sferei unei cunoasteri, întrucât 
sfera fiecărei parti este complementară sferei celeilalte pentru întreaga totalitate a 
cunoaşterii divizate. Acest caz apare în judecata: „lumea există fie printr-o întâmplare 
oarbă, sau printr-o necesitate internă, sau printr-o cauză externă”"”. Fiecare dintre 
aceste propoziţii ocupă o parte din sfera cunoaşterii posibile asupra existenţei unei 
lumi în genere, iar toate împreună întreaga sferă. Excluderea cunoaşterii dintr-una 
dintre aceste sfere reprezintă plasarea sa într-una dintre cele rămase, şi dimpotrivă, 
plasarea sa într-o sferă reprezintă excluderea sa din celelalte. Într-o judecată 
disjunctivă există totuşi o oarecare comunitate a cunoştinţelor, care constă din 
excluderea lor reciprocă în parte, în timp ce în totalitate ele constituie întregul 
conținut al unei cunoaşteri unice, care poate ajunge la adevăr. 

Modalitatea’? este o funcţie a judecăților, care se deosebeşte de celelalte 
momente categoriale prin faptul că ea nu contribuie la conţinutul judecății, ci 
consideră numai valoarea copulei în raport cu gândirea in genere'’. În judecăţile 
problematice, afirmarea sau negarea sunt admise ca posibile, putând fi acceptate ca 
trepte ale procesului de cunoaştere; ea exprimă posibilitatea logică, care poate fi 
diferită de cea obiectivă. In judecăţile asertorice afirmarea sau negarea sunt 
considerate ca reale; ea afirmă realitatea logică sau adevărul. În judecatile apodictice 
afirmarea sau negarea sunt considerate ca necesare, expresie a necesităţii logice”. 
Aceste trei modalități indică faptul că în procesul de cunoaştere intelectul se implică 
gradat, astfel încât noi judecăm mai întâi ceva problematic, după care îl admitem 
asertoric ca adevărat, în cele din urmă ca legat indisolubil de intelect, astfel încât 
aceste trei funcții ale modalităţii pot trece drept momente ale gândirii în genere. 


1* Op. cit., I, p. 62, II, p. 89. 

17 Op. cit., I, p. 62, II, p. 39. 

15 Reinhard Brandt (The Table of Judgments: Critique of Pure Reason A 67-76; B 92-101, 
Eric Watkins translator and editor, vol. 4, North American Kant Society, Studies in Philosophy, 
Ridgeview Publishing Company, Atascadero, 1996) consideră că „sub titlul modalităţii, judecata este 
localizată într-un continuum de judecăţi epistemice. Nicio judecată izolată nu poate deveni 
cunoaştere. În acest fel, progresul de la judecată şi determinarea ei formală generează structura logicii 
generale în cele patru momente ale sale” (p. 71). 

1 În Logica momentul modalităţii va fi analizat din punctul de vedere al raportului tuturor 
judecăților fata de facultatea de cunoaştere (op. cit., p. 161-162). 

% Reinhard Brandt asociază judecata problematică cantității, judecata asertorică calităţii şi 
judecata necesară relaţiei. Primul titlu desemnează comparatia extensivă realizată în fiecare judecată, 
comparaţie care lasă deschis dacă un concept se află într-o relaţie reală cu altul. Relatiei îi urmează 
conexiunea, prin care se produce combinaţia necesară a predicatului cu subiectul, trasând o ordine a 
procesului cognitiv în triada judecăților, exprimată prin momentul modalității. Rămâne la latitudinea 
cititorului să dea curs acestei reflecţii sau să o considere doar o posibilitate (op. cit., p. 83). 

Despre conceptele pure ale intelectului sau categorii. Reflectând asupra 
necesităţii conceptelor pure pentru filosofia transcendentală, Kant a observat că 
formalismul logicii generale manifesta, în ceea ce le priveşte, o insuficiență 
importantă: şi anume el nu putea da seama asupra originii acestor concepte. Drept 
urmare, el a propus un alt mod de a concepe logica, care să valorifice conţinutul 
cunoaşterii, pentru a da o materie conceptelor pure ale intelectului. Din această 
regândire a logicii a rezultat o ştiinţă mai extinsă a facultăților intelectului şi 
raţiunii, care a necesitat determinarea originii, sferei şi valabilitatii obiective a unor 
cunoaşteri reprezentative pentru sistem; ea tratează legile intelectului şi raţiunii, 
numai în măsura în care se raportează la obiecte a priori şi nu precum logica 
generală, la cunoaşterea rațiunii, atât empirică cât şi pura nediferentiate. Astfel, 
intelectul”!, care prin aceeaşi funcţie prin care oferă analitic unitate diferitelor 
reprezentări într-o judecată, asigură şi unitatea sintezei diferitelor reprezentări într- 
o intuiţie, de unde rezultă conceptul pur al intelectului. Prima condiţie pusă 
sintetizării diversului sensibilităţii într-o unitate este ca sufletul să pregătească spre 
receptare formele pure a priori, care sunt spațiul şi timpul; în urma receptării 
diversului în cadrul spatio-temporal, rezultatul intuitiv este preluat şi legat de 
gândire, care datorită spontaneitatii ei face reprezentări, produse printr-o sinteză. Şi 
iată că prin sinteza rezultată din puritatea spatio-temporalitati1 apare conceptul pur 
al intelectului; el se prezintă ca o unitate necesară” cu un conţinut transcendental şi 
acoperire universală, Kant o numeşte categorie. Acest proces, străin logicii 
generale, oferă posibilităţi noi de concepere a categoriilor; urmărindu-l ne putem da 
seama de ce a aflat Kant o sursă importantă de inspiraţie în Categoriile lui Aristotel, 
dat fiind că în genere, el le-a destinat unor funcții şi intenţii asemănătoare, de 
sistematizare a formelor celor mai generale ale gândirii filosofice; dar totodată ne 
dăm seama de ce a fost el nemulțumit de felul inductiv în care au fost concepute de 
înaintaşul său, ca şi de suportul lor logic. Drept care categoriile kantiene, în calitate 
de concepte pure ale intelectului, se vor raporta a priori la obiecte ale intuitiei în 


*! Heidegger (Kant et le probleme de la métaphysique, Introduction et traduction par Alphonse 
de Waelhens et Walter Biemel, Paris, Gallimard, 1953) este de părere că la Kant „întreaga problema a 
«experiență» semnifică cunoaşterea finită, intuitiv receptiva a existentului. Existentul trebuie dat 
cunoaşterii ca obiect. Astfel, noțiunea de «posibilitate» păstrează în această expresie o ambiguitate 
caracteristică” (p. 179). 

* M. Heidegger (Interpretation...) afirmă că dacă sinteza intelectului ca sinteză a recunoaşterii 
în concept este raportată la timp, iar dacă din această sinteză ca acțiune a intelectului se nasc şi se 
dezvoltă categoriile, atunci originea categoriilor — daca de altfel cele trei sinteze se co-apartin pe 
fundalul timpului — este timpul însuşi” (p. 321). Şi tot astfel categoriile sunt dependente de aperceptia 
transcendentală, în al cărei „vehicul” ele se pun în mişcare. Adică „ele nu funcționează decât pe baza 
aperceptiei transcendentale. În sens strict, categoriile nu sunt substanța, cauzalitatea etc., ci eu- 
gandesc-substanta, eu-gândesc-cauzalitatea; ele aparțin acţiunii originare a intelectului însuşi. Orice 
reglare a unei sinteze în măsura în care este raportată de fiecare dată la unitate nu este posibilă decât 
dacă subiectul unificator ca atare îşi poate pre-da originar un orizont de unitate posibilă în general. 
De aceea, Kant spune aici despre aperceptia transcendentala că pre-zintă (vor-fiihrt) orice gândire ca 
aparținând conştiinţei, adică aparținând unei cunoasteri originare a uniăţii” (p. 319-320). 

genere si vor reproduce functiile logice ale tuturor judecatilor posibile; ele sunt 
cantitatea, calitatea, relatia, modalitatea. Prin aceste momente categoriale intelectul 
este considerat satisfacut, iar facultatile sale sunt evaluate complet. 

Spre deosebire de multimea conceptelor pe care Aristotel le-a ridicat la 
rangul de categorie, ca si de modul neunitar si neorganic in care le-a conceput, 
Kant s-a dovedit mult mai restrictiv şi mai consecvent sistemului său. El a 
considerat că există numai douăsprezece concepte originare pure ale sintezei, care 
alcătuiesc un corpus categorial; intelectul le include a priori în sine; pentru că ele 
sunt singurele prin care intelectul poate înţelege şi gândi un obiect al intuitici, ele îl 
fac să fie un intelect pur”. Diviziunea tabelului categorial este dedusă sistematic 
din principiul comun al facultăţii de judecare, care din punct de vedere funcţional 
este asemănătoare facultății gândirii; fiind dedusă sistematic, diviziunea nu s-a 
născut, precum la predecesorul său, dintr-o investigație inductivă a conceptelor 
pure, prin care nu se poate justifica necesitatea apartenenței lor la facultatea care le 
produce, respectiv la intelectul pur. Acesta este reprosul fundamental pe care Kant i 
l-a făcut lui Aristotel; şi anume lipsa principiului, din care să fie deduse categoriile. 
Neavând un principiu din care să le deducă, Aristotel a optat inițial pentru zece 
astfel de repere ale gândirii, numite predicamente, dintre care substanţa deţine locul 
prim şi are sfera cea mai mare, pentru că ea are realitate deplină şi este în sine şi 
pentru sine; ea este urmată de altele trei, cărora li se acordă o importanță mai mare 
decât celor ce le urmează, precum cantitatea, calitatea (care admite variaţii de 
grad), relația (este concepută în comparaţie cu alte noţiuni şi susceptibilă de 
corelativi); iar altele precum locul, timpul, poziția, posesiunea, acţiunea şi pasiunea 
(care admit contrarii şi variaţii de grad) au o sferă din ce în ce mai restrânsă şi sunt 
tratate sumar. Acestor predicamente li s-au adăugat ulterior alte cinci concepte sau 
„voci”, numite postpredicamente, de care se ocupă o altă lucrare, numită Topica”. 
Metafizica”” prezintă de asemenea concepte cu o mare valoare operațională in 
filosofie, dar se rezumă numai la enuntarea şi explicarea lor sumară: principiu, 
element, natură, materie, mişcare, necesar, ființă, substanță, calitate, cantitate, 
relativ, perfect, limită, in sine, fals, accident şi altele; unele dintre ele au fost 
preluate între categorii de Aristotel însuşi, altele ulterior de Kant sau Hegel. 
Sesizând indisolubilitatea relației dintre gândire si limbaj, Aristotel a pregătit seria 
de categorii/predicamente cu un grup de antepredicamente, care studiază formele 
cele mai generale ale limbajului, ca omonimele, sinonimele, paronimele, ceea ce 
dovedeşte un interes constant față de sistematizarea gândirii filosofice. Kant a 
apreciat, în general, ideea lui Aristotel de a oferi investigației filosofice astfel de 
puncte de sprijin cât mai diverse, care să faciliteze exprimarea gândirii si 
sistematizarea sa; dar i-a reproșat în special alcătuirea unui tablou categorial lipsit 


2 Op. cit., p. 93. 

*4 Aristotel, Organon I. Categoriile. Despre interpretare, Bucuresti, Edit. Ştiinţifică, traducere, 
studiu introductiv, introduceri şi note de Mircea Florian, 1957, 258 p. 

25 Aristotel, Metafizica, traducere de Ştefan Bezdechi, studiu introductiv şi note de Dan 
Bădărău, Bucureşti, Edit. Academiei R.S.România, 1965, Cartea V (A). 

de unitate, dat fiind că este compus din concepte originare cu sfere inegale, şi 
completat cu concepte derivate şi sensibile; şi, în pofida revenirii cu adaosuri, el nu 
a reuşit să dea impresia unei realizări definitive. Categoriile, considerate drept 
concepte originare ale intelectului pur, au la Kant tot atâtea momente conceptuale 
câte tipuri judicative există; ele dispun de concepte derivate la fel de pure, care 
completează sistemul filosofiei transcendentale; ele sunt predicabilele intelectului 
pur (în opoziţie cu predicamentele, care sunt categoriile de bază). Pe baza 
conceptelor originare şi primitive pot fi adăugate cele derivate şi subordonate, 
pentru ca ceea ce numeşte Kant „registrul genealogic al intelectului” să fie redat 
complet. Categoriile, care sunt unite cu modurile sensibilităţii pure sau sunt unite 
între ele, sporesc numărul conceptelor derivate a priori. 

Filosofia teoretică, expusă în prima Critică este, în concepția lui Kant, cea 
care trebuie să pună cel mai bine în valoare categoriile, dat fiind că ea este 
destinată să pună bazele filosofiei transcendentale pe cale de a constitui sistemul 
aceleiaşi. Aşadar corpusului categorial îi revine să schiteze planul complet al 
ştiinţei, întrucât se întemeiază pe concepte a priori, şi tot astfel să divizeze ştiinţa 
conform unor principii determinate. Totuşi, nici domeniul practicului, ca domeniu 
în care se aplică aceleaşi principii ale rațiunii, nu a fost privat de categorii, care să 
îi traseze planul ştiinţific şi să îl delimiteze cu ajutorul principiilor sale specifice. 
Cu menţiunea că originea lor este alta, dat fiind că acestea sunt derivate din 
cauzalitatea inteligibilă în care se înscrie principiul moral, specific practicului. 
Momentele lor sunt, de asemenea, patru ca cele teoretice, diferenţiate în câte trei 
titluri, care dau seama asupra raportării lor la cauzalitatea inteligibilă; şi, de 
asemenea, se menţine regruparea lor în categorii matematice, ale cantităţii, şi 
dinamice, ale procesualitatii. Aprecierea estetică este privată de categorii, pentru că 
sentimentul inclus în judecata de gust nu este generator de concepte a priori. 
Aceasta este de altfel marea problemă a ultimei Critici, de a nu fi compatibilă cu 
ascendentul ştiinţific pe care celelalte două îl au, datorită constantelor care 
reglementează şi sistematizează domeniile lor. Singurele constante de care dispune 
aprecierea estetică şi prin care ea poate revendica statutul de disciplină ştiinţifică se 
află în permanenta facultăţilor cu care se apreciază. 

Despre tabelul categoriilor teoretice se spune că el cuprinde toate conceptele 
elementare ale intelectului, care trasează forma unui sistem al lor în intelectul 
uman, prin care intelectul dă direcţia şi ordinea tuturor momentelor ştiinţei 
speculative proiectate. Totuşi, Kant consideră că pentru început este suficient să 
avem conceptele originare şi primitive, cele derivate şi subordonate putând fi 
expuse ulterior, pentru că nu completitudinea sistemului este cea care contează aici, 
ci numai principiile sistemului. Urmărirea acestora va fi analizată „până la gradul, 
care este suficient, în raport cu metodologia”. Dispozitia generală a conceptelor 
intelectului este în patru momente, grupate în două părți, dintre care prima este 
îndreptată spre obiecte ale intuitiei, care sunt pure şi empirice, iar cea de-a doua 


2% Op. cit., I, p. 67, I, p. 94. 
2 Op. cit., p. 94. 


44 Rodica Croitoru 


este indreptata spre existenta acestor obiecte, care se raporteaza unele la altele sau 
la intelect. 

Prima parte cuprinde categoriile matematice, iar cea de-a doua categoriile 
dinamice, care prin natura intelectului dispune de un corelat, in timp ce prima nu 
dispune. Ceea ce are specific tabelul categoriilor în filosofia teoretică este că in 
fiecare clasă există trei titluri categoriale, a căror înrudire se manifestă în faptul că 
cea de-a treia categorie rezultă în fiecare clasă din unirea celei de-a doua cu cea 
dintâi, prefigurând funcţia triadei hegeliene. De exemplu, universalitatea, care se 
regăseşte ca totalitate, semnifică multiplicitatea redusă la unitate; limitatia rezultă 
din realitatea care este pusă în fata negatiei sale; la comunitate se ajunge prin 
cauzalitatea unei substanțe determinată de o altă substanță prin reciprocitate; iar 
necesitatea rezultă din gândirea posibilităţii. Unirea primei clase cu a doua, pentru 
a o produce pe a treia revendică un act de sinteză a intelectului, deosebit de felul în 
care s-au format cele două anterioare. Kant exemplifică cu categoria totalitati, 
unde conceptul de număr care i se subsumează nu este întotdeauna posibil prin cele 
două titluri anterioare, respectiv prin existenţa conceptelor de mulțime şi de unitate, 
după cum se întâmplă în reprezentarea infinitului. În mod asemănător, din 
asocierea conceptului de cauză cu cel de substanţă nu reiese de ce o substanță 
devine cauză a ceva în altă substanță; ci, pentru a realiza această transformare, se 
cere un act deosebit al intelectului. 

La categoria comunităţii, care constituie titlul al treilea al relaţiei, acordul cu 
forma unei judecăţi disjunctive, care îi corespunde în tabelul funcţiilor logice, nu 
este atât de evident ca la celelalte titluri; şi acest lucru se întâmplă, pentru că din 
punct de vedere logic comunitatea ca relaţie interactivă între două elemente ale 
unei comunități poate fi asimilată generalului. Pentru a ne asigura de acest acord, 
trebuie să observăm că la toate judecatile disjunctive mulțimea tuturor celor care 
sunt cuprinse în ea este reprezentată ca un întreg divizat în concepte subordonate; 
şi întrucât una dintre aceste părți nu poate fi cuprinsă în cealaltă, ele sunt gândite ca 
fiind coordonate între ele nu subordonate, astfel încât se determină între ele nu 
unilateral ca într-o serie, ci reciproc, ca într-un agregat. 

Când o astfel de relație de coordonare este gândită într-un întreg al lucrurilor, 
atunci unul dintre aceste lucruri ca efect nu este subordonat altuia drept cauză a 
existenţei sale, ci ele sunt în acelaşi timp şi reciproc coordonate drept cauze cu 
privire la determinarea celorlalte (de exemplu, „într-un corp, ale cărui părți se atrag 
şi se resping reciproc”25); ceea ce este alt fel de conexiune decât cel întâlnit doar la 
relaţia de la cauză la efect, în care consecinţa nu determină la rândul ei reciproc 
principiul şi, de aceea, nu constituie un întreg cu acesta (precum este întregul 
format din Creatorul lumii şi lumea făcută de el). Acelaşi procedeu al intelectului, 
când el îşi reprezintă sfera unui concept divizat, se observă de asemenea, când este 
gândit un obiect ca divizibil; şi după cum membrii diviziunii în primul se exclud 
reciproc şi totuşi sunt uniţi într-o sferă, tot astfel îşi reprezintă el părțile în ultimul 


28 Op. cit., II, p. 97. 


Deductia şi schematismul conceptelor a priori in Critica rațiunii pure 45 


ca atare, unde existența fiecăruia ca substanță este independentă de a celorlalte 
unite într-un întreg. Despre filosofia antică se spune că dispune, de asemenea, de 
concepte pure ale intelectului într-o filosofie transcendentală avant la lettre, 
concepte care, chiar dacă nu sunt enumerate între categorii, trebuiau totuşi să fie 
valabile drept concepte a priori ale obiectelor, caz în care ele ar fi înmulţit numărul 
categoriilor. Ele au funcţia de predicate transcendentale presupuse ale lucrurilor, şi 
valorează ca exigente logice şi criterii ale oricărei cunoasteri a lucrurilor în genere, 
pe care o întemeiază prin categoriile cantităţii, cu titlurile unității, multiplicitatii şi 
totalitatii. Şi fiind exigente logice, ele se conformeaza formalismului acesteia. Ceea 
ce i se poate obiecta de pe poziţiile unei filosofii/logici transcendentale, este 
absența interesului față de aspectul lor material, întrucât aparțin posibilităţii 
lucrurilor însele; drept care ei s-au manifestat nepotrivit față de aceste criterii ale 
gândirii, din care au făcut proprietăţi ale lucrurilor în sine”. 

Or, în limitele filosofiei transcendentale cunoaşterea unui obiect nu vizează 
lucrul în sine, ci ea trebuie să înceapă cu ceea ce poate ordona intelectul în unitatea 
conceptului; ea este formată ca o unitate calitativă, prin care comprehensiunea 
diversului cunoaşterilor este gândită ca o unitate. Reversul ei este ceea ce se 
numeşte multiplicitatea calitativă a indicilor ce aparţin unui concept ca unui temei 
comun, în care indiciile dau seama asupra realităţii sale obiective". Unitatea 
conceptuală trebuie să se bucure de perfecţiune, care constă din reducerea în 
întregime a multiplicitatii la unitatea conceptului, cu care se acordă în totalitate”, 
ceea ce se numeşte completitudine calitativă sau totalitate. Aceste criterii logice ale 
posibilităţii cunoaşterii în genere nu transformă cele trei titluri ale cantității”, în 
care unitatea şi producerea cuantumului trebuie considerată ca omogenă, în intenția 
de a realiza conexiunea elementelor eterogene ale cunoaşterii într-o conştiinţă, prin 
calitatea unei cunoasteri ca principiu. Criteriul posibilității unui concept este dat de 


% Op. cit., p. 91-98. 

30 Heidegger (Kant et le probleme...) consideră că „Pentru a înțelege problema realității obiective a 
categoriilor ca problemă a transcendentei, trebuie să evităm interpretarea termenului kantian de 
realitate [Realitdt] în sensul pe care 1-l dă teoria contemporană a cunoaşterii, după care, «realitate» 
înseamnă «facticitate». Kant desemnează aceasta facticitate prin Dasein sau «existență». Realitas 
semnifică mai degrabă, conform traducerii exacte a lui Kant însuşi «reitatea» [Sachheit] şi vizează 
conţinutul de quiditate al existentului, pe care îl circumscrie essentia” (p. 144-145). 

31 În Logica generală, perfecțunea logică nu va mai apărea expres din reducerea multiplicitatii 
la unitate, după cum apare în prezentul tabel al judecăților, ci va cuprinde toate momentele 
categoriilor: 1. după cantitate, dacă ea este generală; 2. după calitate, dacă este distinctă; 3. după 
relaţie, dacă este adevărată; 4. după modalitate, dacă este certă (p. 91). Dintre toate tipurile de 
perfecțiune, adevărul este considerat perfecțiunea de bază, „căci el este temeiul unității prin 
intermediul raportării cunoştinţelor noastre la obiectul lor” (p. 92). Despre perfecțiune se spune că 
trebuie să urmărească temeinicia scolastică şi totodată popularitatea cunoştinţelor obținută metodic, 
pentru ca acestea să poată fi comunicate: „Această perfecțiune a cunoaşterii, care îi permite o 
comunicare uşoară şi generală, ar putea fi numită şi extensiune exterioară sau mărime extensivă a 
unei cunoştinţe, căci este răspândită în afară printre mulți oameni” (p. 101). 

* Heidegger (op.cit.) trece categoriile cantității şi calităţii în rândul esenței, drept care ele se 
referă la quid, esentia; categoriile relaţiei şi modalităţii, pentru că sunt dinamice se referă la existentia. 
„Natura este numele pentru ceea ce caracterizează existentia lucrurilor” (p. 268-269). 

adevărul care poate fi derivat nemijlocit din el, ca şi de completitudinea sa; ele sunt 
cerute de producerea întregului concept. Tot astfel, criteriul unei ipoteze constă din 
inteligibilitatea temeiului explicativ admis sau din unitatea consecințelor derivate 
din el, în măsura în care se acordă cu experiența; şi nu într-o măsură mai mică 
constă din completitudinea temeiului explicativ în raport cu aceste consecinţe, care 
se raportează numai la ceea ce s-a admis în ipoteză; ele produc analitic a posteriori 
ceea ce s-a gândit sintetic a priori şi se acordă întru aceasta. Conceptele de unitate, 
adevăr şi perfecțiune, în pofida marii lor valori operaționale, nu întregesc tabelul 
transcendental al categoriilor, drept care ele nici nu au fost introduse între categorii. 
Rostul lor nu este acela de a se raporta la obiecte, nici ca procedeul lor să fie supus 
regulilor logice generale ale acordului cunoaşterii cu ea însăşi. Ele au oarecum 
funcţia de a da reguli, cărora trebuie să li se conformeze categoriile. 


Principiile deductiei transcendentale. Concepand categoriile în alt fel decât 
pe calea inductivă a principalului său predecesor, respectiv drept concepte destinate 
intrebuintarii pure a priori în raport cu orice experiență posibilă, Kant a considerat 
necesară deductia lor, şi realizarea sa într-un mod transcendental. Ea va trata 
legitimitatea intrebuintarii acestor concepte a priori”, despre care trebuie să se ştie 
cum se pot raporta la obiecte care nu provin din nicio experienţă posibilă”. În acest 
scop va trebui să se explice felul în care, în calitate de superconcepte, ele se raportează 
a priori la obiecte, care ne-ar putea parveni nu prin forma intuitiei provenite de la 
ele (precum se întâmplă la contrapartea lor empirică), ci prin legile care guvernează 
legăturile dintre ele. Aşadar, urmează să se explice felul în care noi putem prescrie 
naturii legea şi o putem face posibilă. Acest procedeu se deosebeşte de deductia 
empirică, ce indică felul în care un concept a fost dobândit prin experienţă şi 
reflecţie asupra acesteia şi, ca atare nu îşi poate justifica legitimitatea, ci dă numai 
seama asupra posesiunii sale. Tot astfel el se deosebeşte de deductia metafizică, 
care tratează originea a priori a categoriilor în genere prin concordanța lor cu 


3 M. Heidegger (Interprétation...), interpretând reconstrucția kantiană a categoriilor, nu o 
apropie de intenţia sa expresă, ci tocmai de modelul aristotelic, în opoziţie cu care se constituise :,,Sarcina 
Deductiei conceptelor pure ale intelectului constă din dezvăluirea esenței ontologice originare a 
categoriilor în general, adică în dezvăluirea posibilităţii interne a esenței sintezei pure considerată în 
momentul său structural pur predicativ” (p. 272). Şi: „Problema ,,Deductiei transcendentale” ca 
evidentiere a esenței ontologice a categoriilor nu este deloc...o problemă juridică de validitate ci, în 
fond, ceea ce noi numim interpretarea fundamental-ontologică a Dasein-ului” (p. 326). 

a Edgar Maurice Wolff („Etude du role de l’imagination dans la Connaissance chez Kant”, 
Carcassonne, Bonafous et Fils,1943,190 p) Este de părere ca „întreg sistemul categoriilor şi al 
principiilor a priori nu ar fi decât o asamblare de activităţi pur verbale fără ajutorul imaginaţiei: ea 
este cea căreia 1 s-a dat sarcina să le aplice experienței, făcându-le să coboare din înălțimea metafizică 
pe terenul faptelor, al elaborării efective a datului” (p. 183). Şi: „Dar în această apropriere, în această 
pătrundere a realului de către spirit coexistă două aspecte: pe de-o parte individul, înzestrat cu visurile 
unei imaginatii adesea fanteziste, se străduieşte să dea un sens spectacolului divers pe care i-l oferă 
lumea externă: el se mişcă în perceperea schemelor interpretative care se incorporează în lucruri, ...şi 
care oferă reflectiei o bază de discuţie în strădania sa către o cunoaştere obiectivă a fenomenelor, ea 
va respinge ceea ce îi pare în dezacord cu faptele, încercând să desprindă din relaţiile lor pur 
subiective raporturile necesare dintre lucruri, legile naturii” (p. 184). 

funcţiile logice universale ale gândirii. Cum se raportează totuşi deductia 
transcendentală la funcţiile gândirii şi cum ajunge să completeze prin ele deductia 
metafizică se va vedea în cele din urmă. 

Sarcina filosofiei concepute în acest mod transcendental se extinde asupra 
deducerii a două feluri de concepte pe care se bazează, şi care se raportează a priori la 
obiecte: un fel este al conceptelor de spaţiu şi timp ca forme ale sensibilităţii, iar 
celălalt este al categoriilor, care sunt concepte ale intelectului. În problema 
deductiei categoriilor, Kant a considerat că spre a clarifica situația este util să 
atragă atenţia asupra geometriei”, care manifestă siguranță în cazul asemănător al 
întrebuințării cunoaşterilor pure a priori. Dar ceea ce nu au ele asemănător 
determină ca geometria să nu îşi manifeste nevoia de legitimare a originii pure a 
conceptului ei fundamental de spațiu, a cărui întrebuințare se referă doar la lumea 
sensibilă externă, unde spaţiul este formă pură a intuitiei provenite de la aceasta 
lume, în care orice cunoaştere geometrică, în măsura în care se întemeiază pe 
intuiţie a priori, are evidenţă nemijlocită, iar obiectele sunt, după formă, date a 
priori în intuiţie odată cu cunoaşterea. Pentru conceptele pure ale intelectului 
situația este mai complexă; pentru ele este indispensabilă deductia transcendentală, 
atât pentru justificarea statutului lor, cât şi pentru justificarea conceptului de spaţiu. 
Dat fiind că predicatele care se referă la obiecte nu sunt predicate ale intuitiei şi 
sensibilităţii, ci ale gândirii pure a priori, predicatele se raportează universal la 
obiecte fără să fie condiţionate de sensibilitate; şi întrucât ele nu sunt întemeiate pe 
experienţă, nu pot indica în intuiţia a priori niciun obiect pe care să îşi întemeieze 
sinteza anterior oricărei experienţe. De aceea, interogatiile în ceea ce le priveşte nu 
vizează doar valabilitatea obiectivă şi limitele intrebuintarii lor, ci de asemenea 
conceptul de spaţiu, a cărui deducție transcendentală'* statutează calitatea de 
fenomene a obiectelor cunoaşterii. 


35 Mary Domski („The Transcendental and the Geometrical: Kant’s Argument for the Infinity 
of Space”, În: Recht und Frieden in der Philosophie Kants, Akten des X. Internationalen Kant- 
Kongresses, Band 2, Hrsg. von Valerio Rohden, Ricardo R. Terra, Guido A. de Almeida und Margit 
Ruffing, Berlin, New York, Walter de Gruyter, 2008, p. 149-159) desprinde două sensuri diferite 
referitoare la metodele care deosebesc geometria de filosofia transcendentală: „cunoaşterea geometrică are 
prioritate asupra cunoaşterii transcendentale, prin faptul că filosoful transcendental recurge la 
propoziţiile noastre geometrice în investigaţiile sale asupra spațiului. Revendicările filosofiei 
transcendentale, pe de altă parte, au prioritate asupra cunoaşterii, prin faptul că universalitatea şi necesitatea 
geometriei nu ar fi posibile fără asumarea revendicărilor transcendentale asupra intuitiei pure. 
Filosofia transcendentală justifică sau explică astfel geometria şi o face prin ceea ce geometrul 
cunoaşte asupra spaţiului. Altfel spus, sinteza şi cunoaşterea intuitiei noastre formale asupra spaţiului 
apare temporal şi cognitiv anterior «cognitiei» transcendentale după care forma noastră pură de spațiu 
este în realitate infinită, întrucât filosoful transcendental trebuie să examineze conţinutul cognitiei 
cognitiei noastre geometrice” (p. 158). 

% Aici Kant se distanțează de Vorlesungen über die Metaphysik (note de curs publicate 
postum, in 1821), unde el afirma ca spatiul este fenomenul omniprezentei divine, iar in Dissertatio 
(1770) aproximativ acelaşi lucru prin omnipresentia phenomenon. În acea perioadă de început Kant 
era mai apropiat de ideile profesorului său Martin Knutzen decât în perioada critică prezentă, în care 
a mai păstrat numai caracterizarea spaţiului ca „mărime infinită dată” (B 33/ A 53). 

Fata de deductia transcendentala a spaţiului, deductia categoriilor intelectului 
are specific faptul că nu prezintă condiţiile în care sunt date obiecte în intuiţie, ci se 
referă la posibilitatea condiţiilor subiective ale gândirii de a avea valabilitate 
obiectivă. Aceasta se realizează prin conexiunea intersubiectivă a conştiinţei, 
realizată după o regulă non-empirică. Spre a ilustra această idee, Kant dă ca 
exemplu conceptul de cauză, care semnifică un mod particular de realizare a 
sintezei, unde la ceva A se adaugă ceva cu totul diferit B, conform unei reguli. Aici 
experiența nu poate fi invocată ca dovadă, rămânând ca dificultatea acestei 
sinteze?” să fie preluată de procedeul critic, prin care obiecte ale intuitiei sensibile 
urmează să se conformeze condițiilor formale ale sensibilităţii aflate a priori în 
suflet, pentru că altfel ele nu ar fi obiecte pentru noi. Dar nu la fel de clar apare de 
ce ele trebuie să se conformeze condiţiilor de care are nevoie intelectul, pentru a 
realiza unitatea sintetică a gândirii, şi nu este clar, pentru că ar putea exista 
fenomene constituite astfel, încât intelectul să nu le găsească conforme condițiilor 
unităţii sale, ceea ce ar duce la concluzia dezolantă, după care în succesiunea 
fenomenelor nu se poate afla o regulă a sintezei, care să corespundă dubletului 
conceptual de cauză şi efect; ca urmare, acest concept ar rămâne vid şi nu ne-am 
putea baza pe el în clarificarea sintezei. 

Totuşi, experiența ne poate oferi, în general, exemple de regularitate a 
fenomenelor, de unde să se extragă anumite concepte, a căror valabilitate obiectivă 
să fie verificată, dar asupra conceptului de cauză experienţa nu ne oferă niciun 
indiciu. Prin urmare, asupra sa noi avem de ales între a îl întemeia complet a priori 
în intelect şi a îl abandona în întregime ca iluzoriu. Căci acest concept cere ca ceva 
A să fie astfel încât altceva B să rezulte cu necesitate din el, conform unei reguli 
universale. Or, fenomenele ne pun la îndemână cazuri din care se poate extrage o 
regulă, conform căreia ceva se întâmplă de obicei, dar niciodată nu reiese că ceea 
ce s-a întâmplat sau efectul este necesar; de aceea sinteza dintre cauză şi efect 
revendică un statut plin de „demnitate”, care nu poate fi rezultat empiric, prin 
simpla adăugare a efectului la cauză, ci el „este pus de aceeași si rezultă din ea”*. 
Este clar că universalitatea riguroasă şi necesitatea legii nu pot fi oferite de regulile 
empirice; maximum oferit de ele este generalitatea comparativă rezultată din 
inducţie, care nu este mai mult decât o utilitate extinsă. În mod corespunzător, 
dintr-o astfel de proveniență empirică, conceptele intelectuale pure nu ar putea 
îndeplini aceeaşi funcție de sistematizare a întregii ştiinţe. Conceptul de cauză, care 
exprimă necesitatea unui efect sub o condiţie presupusă ar fi fals, dacă s-ar 
întemeia doar pe o necesitate subiectivă înnăscută în noi, de a lega anumite 
reprezentări empirice conform unei astfel de reguli a relațiilor. Efectul nu ar fi, în 


37 Heidegger (Interpretation...) vede în poziţionarea lui Kant față de această dificultate 
prudenta de a vorbi despre sinteza intuitiei, a imaginaţiei, preferând să vorbească „despre sinteza in 
cadrul intuitiei, al imaginației, adică empirică, lăsând astfel deschisă proveniența acestei sinteze, chiar 
şi plecând de la imaginaţia pură” (p. 299). 

38 Op. cit., I, p. 72, II, p. p. 103. 

acest caz, legat cu necesitate de cauză in obiect, ci s-ar dovedi numai că noi suntem 
constituiți astfel încât într-un alt fel nu poate fi gândită această reprezentare decât 
printr-o astfel de conexiune; ceea ce înseamnă că orice înțelegere a noastră rezultată 
dintr-o valabilitate pretins obiectivă a judecăților noastre nu este decât o aparenţă. 

Contribuţia deductiei transcendentale a conceptelor a priori este un principiu 
spre care trebuie să se îndrepte investigația, conform căruia conceptele trebuie 
cunoscute drept condiţii a priori ale posibilităţii experienţei, referitoare atât la intuiţie, 
cât şi la gândire. Despre conceptele care satisfac condiţiile acestui principiu se spune că 
procură temeiul obiectiv al posibilităţii experienţei şi îşi dobândesc necesitatea prin 
deducție. Dacă ele apar în experiență, aceasta nu înseamnă că în limitele sale se poate 
realiza deductia lor, dat fiind că aici ele sunt doar contingente. Totuşi, în lipsa acestui 
raport originar cu experiența posibilă în care apar toate obiectele cunoaşterii, raportul 
obiectelor cunoaşterii cu un obiect oarecare nu ar putea fi conceput. 

Din expunerea analitică a deductiei conceptelor pure ale intelectului s-a 
observat că logica generală este construită în concordanţă cu diviziunea facultăţilor 
superioare de cunoaştere, care sunt intelectul şi rațiunea, şi mai puţin facultatea de 
judecare. Intelectul în genere se defineşte ca facultate a regulilor după care trebuie 
să se conducă conceptele, în timp ce facultatea de judecare este facultatea care 
subsumează regulilor, distingând dacă ceva se află sau nu sub o regulă dată (casus 
datae legis). Drept care, logica generală nu cuprinde prescriptii pentru facultatea de 
judecare; întrucât ea face abstracție de orice conţinut al cunoaşterii, ei nu îi rămâne 
decât preocuparea de a reduce analitic forma cunoaşterii la concepte, judecăţi şi 
raționamente şi prin aceasta de a stabili regulile formale ale intrebuintarii intelectului. 
Dacă ar fi să arate cum să se subsumeze sub aceste reguli formale, aceasta ar trebui 
să se realizeze, de asemenea, printr-o regulă, care ar necesita o reînsărcinare a 
judecății; astfel, dacă intelectul este capabil să fie instruit şi înzestrat cu reguli, 
facultatea de judecare funcționează în afara regulii; ea trece drept un talent, care se 
lasă numai exercitat, nu instruit, drept care ei îi este destinată aprecierea după 
formă sau scop şi creaţia corespunzătoare acestora. 

O altă depăşire a logicii generale asupra căreia dă seama deductia conceptelor 
este aceea că în timp ce aceasta nu poate da prescriptii facultăţii de judecare, logica 
transcendentală o cultivă, punând-o în relaţie cu intelectul pur, căruia îi furnizează 
reguli determinate. Şi ea poate contribui la extinderea intelectului în domeniul 
cunoasterilor pure a priori nu în domeniul filosofiei ca doctrină, ci în calitatea ei de 
critică, utilizată negativ spre a preveni greşelile facultății de judecare (/apsus 
judicii), aici, în intrebuintarea conceptelor pure ale intelectului, filosofia se 
dovedeşte singura eficientă. Filosofiei transcendentale îi este propriu că în afară de 
regulă sau de condiția generală a regulilor, care este dată în conceptul pur al 
intelectului, ea poate indica a priori cazul în care trebuie aplicată regula. Cauza 
superiorității pe care o are filosofia asupra tuturor celorlalte ştiinţe, cu excepția 
matematicii, se află în preocuparea sa fata de concepte, care trebuie să se raporteze 
a priori la obiectele lor, prin urmare valabilitatea ei obiectivă nu poate fi demonstrată a 

posteriori, pentru că astfel i s-ar afecta demnitatea conceptuală”; ci, ea trebuie să 
expună condiţiile în care pot fi date obiecte în acord cu aceste concepte, căci în caz 
contrar ele ar fi lipsite de orice conţinut, ar fi doar forme logice şi nu concepte pure 
ale intelectului. 

Schematismul conceptelor pure ale intelectului. Față de conceptele 
cunoaşterii din experiență, conceptele pure a priori trebuie să mai includă, în afară 
de funcţia intelectului manifestată în categorie, condiţiile formale ale sensibilităţii 
focalizate asupra simțului intern“; ele alcătuiesc condiţia generală în care categoria 
poate fi aplicată unui obiect oarecare. Condiţia sensibilităţii, căreia îi este supus 
conceptul intelectului în intrebuintarea sa, ne oferă schema” conceptului 
intelectului, iar procedeul intelectului de punere în formă a sensibilităţii este 
schematismul intelectului pur”. Cu toate că schema este un produs al imaginaţiei”, 


3 Idem, I, p. 98, II, p. 133. 

4° Hirotaka Nakano („Selbstaffektion in der transzendentalen Deduktion”, fn: Kant-Studien, 
102, nr. 2, 2011) înfăţişează astfel conditionarea formală a simțului intern de către autoafectare: „Toate 
intuitiile sensibile trebuie să fie dispuse într-o ordine temporală, drept care timpul este o condiţie a 
admiterii tuturor intuitiilor. Dar autoafectarea este forma simțului intern, ale cărei reprezentări se 
clarifică numai în măsura în care sunt afectate de spontaneitatea subiectului. În acest sens, timpul şi 
intuitiile dispuse temporal presupun spontaneitatea...Doctrina asupra autoafectării nu evidenţiază 
diferenţa dintre receptivitate şi spontaneitate, ci indică numai faptul că ambele nu sunt de despărțit. 
Timpul rămâne de aceea forma receptivitatii, cu toate că ultima ar fi imposibilă, atunci când simţul 
intern nu ar fi afectat de intelect. În acelaşi fel, intuitiile sunt date întotdeauna prin sensibilitate, dar 
această primire a intuitiilor nu ar putea avea loc, dacă intelectul nu ar afecta simţul intern. Atunci 
spontaneitatea poate fi o condiţie a intuitiilor, fără să prezinte o condiție materială cu privire la 
conținutul său. În al doilea rând, autoafectarea este o condiţie a intuitiei formale, care la rândul ei, este 
o condiţie a primirii tuturor intuițiilor empirice. Spaţiu şi timp sunt condiţii ale tuturor celor date, dar 
totodată ele necesită unitatea, care întemeiază participarea spontaneitatii. Autoafectarea face posibilă 
această unitate a spaţiului şi timpului, care constă dintr-o raportare nemijlocită între spontaneitate şi 
receptivitate. Pe temeiul unei astfel de raportări funcționează intuiţia formală drept condiţie a 
existenţei date şi ca eveniment al sintezei (p. 230-231). În concluzie se poate spune că „...în $ 8 al 
Esteticii şi în § 24 al Deductiei este vorba despre aceeaşi afectare, în măsura în care este o raportare 
nemijlocită între spontaneitate şi receptivitate, ca şi o condiție a primirii intuitiilor ca o sinteză. Ea nu 
presupune în prealabil niciun material receptiv. În opoziţie, orice este dat se află sub temporalitate şi 
intuiţie formală, unde ambele sunt posibile numai prin autoafectare” (p. 231). 

41 Alfredo Ferrarin (“Construction and Mathematical Schematism. Kant on the Exhibition of a 
Concept in Intuition”, în: Kant-Studien, 86, nr. 2, 1995, p. 131-174”) precizează că la Kant uneori 
schema apare ca o regulă, alteori ca un procedeu sau o metodă (p. 144). El îl invocă pe Moltke S. 
Gram (Ontology and the Apriori, Evanston, 1968, p. 91—120), care subliniază circularitatea noțiunii 
de schemă ca regulă: aceasta ar presupune că diversitatea intuitivă, pe care noi o avem este de altfel 
construită conform unei reguli, adică ea presupune că noi ştim ceea ce ar conţine ca imagine a unui 
concept pur. Dar întrucât regulile ca atare nu pot fi intuite, Gram interpretează schema ca intuiţie. 
Astfel, el vede o relaţie logică între schemă şi imagine...” (p. 145 sbs.). 

“ Paul Guyer (The Claims of Knowledge,Cambridge University,1987, Reprinted 
1988,1992,1994,1995,482 p.) este de părere că pentru a înlătura problema ideilor abstracte în disputa 
Berkeley-Locke a introdus Kant conceptul de schemă. Aceasta îi sugerează lui „că schematismul a fost 
inserat în organizarea Criticii (posibil la o dată ulterioară compunerii cărții, întrucât ea pare a fi putin 
anticipată în toate notele lui Kant care s-au păstrat), fără o concepţie foarte clară asupra structurii 
adecvate a acestei deductii transcendentale la nivelul ei cel mai profund. Cu alte cuvinte, misterul cel 
mai profund asupra schematismului este misterul general, prin care Kant s-a îndepărtat de concepția 

prin care se procură imaginea unui concept, ea este deosebită de imagine“, întrucât 
sinteza în determinarea sensibilităţii nu are drept intenție o intuiţie singulară (ca in 
cazul imaginii), ci aducerea la unitate a sensibilităţii. Drept temei al conceptelor 
„sensibile pure” nu se află imagini ale obiectelor, ci scheme; şi acest procedeu are 
loc, pentru că în cazul în care despre conceptul de triunghi în genere s-ar considera 
că îi este adecvată o imagine a sa, ea nu ar putea atinge universalitatea conceptului, 
care face ca acesta să fie valabil pentru toate triunghiurile, ci ar fi limitată numai la 
o parte a sferei triunghiurilor. Schema triunghiului există numai în gândire şi are 
semnificaţia unei reguli a sintezei imaginaţiei cu privire la figuri pure în spaţiu“. 
Conceptul empiric este mai puţin afectat de imagine şi se raportează nemijlocit la 
schema imaginaţiei ca la o regulă a determinării intuitiei în conformitate cu un 
anumit concept universal. 

Schematismul intelectului cu privire la fenomene şi la forma lor, fiind pus în 
valoare de simţul intern nu poate proveni decât din facultatea generică a sufletului; 
din nefericire, mecanismul său este dificil de descifrat pentru a-l putea determina“. 


sa originară asupra deductiei directe a categoriilor în condiţiile determinării temporale, separând astfel 
sarcina schematismului de cea a deductiei transcendentale. Aici noi putem apela doar la răspunsul 
oferit de capitolele 4 şi 5 — şi anume că inventarea deductiei de către Kant direct din aprioritatea 
judecății, şi mai mult, cea a deductiei din certitudinea a priori a aperceptiei, l-a condus să reconceapă 
teoria determinării temporale doar ca o parte subsidiară a teoriei sale a cunoaşterii, separată de 
deductia transcendentala însăşi” (p. 159-160). 

# Martin Heidegger (Interpretation...) consideră că pentru început imaginaţia este o „funcţie a 
sufletului” de un rang egal intelectului şi intuitiei. Ulterior sufletul este schimbat cu intelectul, drept 
care imaginaţia devine o funcţie a intelectului. „Imaginaţia a devenit superfluă şi totul se desfăşoară 
plecând de la principiul dublu al intuitiei şi al gândirii” (p. 253). Şi: „Kant se asigurase putin nu 
numai cu privire la problema imaginaţiei, dar şi la aceea a raportului fundamental dintre intuiţie şi 
gândire...în poziția fundamentală a iamginatiei ca sursă autonomă şi pură a sintezei...expunerea 
kantiana va rămâne neinteligibilă” (p. 254). 

* Heidegger (Kant et le probleme...) consideră că la Kant „imagine” are mai întâi semnificaţia 
generală de „vedere în general”, „fără să se specifice dacă această vedere face ca un existent să devină 
intuitiv. În fapt, Kant întrebuințează cuvântul în cele trei sensuri: vedere mijlocită a unui existent, 
vederea decalcului prezent ce reproduce un existent, şi vederea unui obiect oarecare. Dar, aceste 
sensuri diferite ale cuvântului «imagine» nu sunt deosebite expres, şi este de asemenea indoielnic 
dacă semnificaţia şi modalităţile imaginii pe care le cunoaştem sunt suficiente să clarificăm subiectul 
pe care îl tratează Kant când vorbeşte despre schematism” (p. 150-151). 

45 Ibidem, I, p. 101, II, p. 136. Deşi expresia pare o contradicţie în termeni, ea se referă la 
sensibilitate extrasă din experiență. 

“© Heidegger (Interpretation...) preferă să depăşească sensul dat de Kant expres imaginaţiei, 
care este pusă în relație cu spaţiul, şi să afirme că „imaginația însăşi nu este posibilă decât în măsura 
în care este raportată la timp sau mai clar: imaginaţia este ea însăşi timpul — în sensul acestui timp 
originar pe care noi îl numim femporalitate” (p. 302). O poziţie întrucâtva asemănătoare întâlnim şi la 
Alfredo Ferrarin („Construction and Mathematical...”), care este de părere că spațiul este mai esențial 
legat de timp decât argumentează Kant în secţiunea despre Schematism. Producerea unei imagini — 
spune el — „trebuie să aibă o relaţie esenţială cu producerea temporală, iar sinteza figurativă nu poate 
fi doar un produs secundar al imaginației. Acest fapt are un suport nemijlocit, atât in constuctia 
geometrică, cât şi în caracterul spaţial al semnelor întrebuințate în algebră şi aritmetică” (p. 163). 

41 E. M. Wolff (op. cit.) pune activitatea acestui mecanism în seama unei acţiuni supraindividuale, 
„care precede exerciţiul activităţii personale, pentru că se impune activităţii tuturor indivizilor, şi care poate 

De aceea, despre ea se vorbeste in termeni relativ vagi si prin comparatii; in timp 
ce despre imagine noi stim că este un produs al facultăţii empirice a imaginației 
productive, despre schema conceptelor sensibile, ca figuri in spaţiu“, nu se poate 


spune mai mult decât că este de asemenea „un produs şi oarecum un monogram al 


imaginaţiei pure a priori’, prin care imaginile devin mai întâi posibile, dar care 


trebuie puse în conexiune cu conceptul numai prin intermediul schemei indicate de 
ele şi cu care nu sunt pe deplin congruente”. În raport cu fenomenele, schema unui 
concept pur al intelectului este sinteza pură efectuată după o regulă a unităţii; ea se 
referă la determinarea simțului intern în genere şi se conformeaza condiţiilor formei 
sale temporale, cu privire la toate reprezentările, în măsura în care acestea trebuie să se 
afle în conexiune a priori într-un concept şi să se conformeze unității apercepţiei”. 
Simţul intern ne oferă prin spațiu imaginea pură a tuturor mărimilor (quantorum), 
şi prin timp imaginea tuturor obiectelor simțurilor în genere; coborând către 
cantitate, imaginea nu mai este suficientă, ea trebuind să fie înlocuită cu schema, 
unde schema pură a acesteia (quantitatis) ca a unui concept al intelectului este data 


fi comparată cu un fel de instinct determinat de saturare a lucrurilor: omul, supus tramei prestabilite a 
spaţiului euclidian este asemănător păianjenului care îşi țese pânza întotdeauna după acelaşi model sau 
albinei care face alveole întotdeauna hexagonale. Cum să înțelegem originea acestui instinct geometric 
predeterminat fără să ne referim, ca în orice teorie a instinctului, la puterea care a creat organismul cu 
care este solidar acest instinct? Or, fiind dat caracterul spatio-temporal al cadrelor prestabilite ale perceperii 
universului de către noi, noi nu le putem explica decât prin admiterea unei gândiri supraindividuale 
care ar construi organismele conform unor formule geometrice, determinate fără îndoială de exigenţele 
mediului ambiant, de structura sa euclidiană: dar această gândire de ordin geometric, adică sensibil, care 
construieşte corelativ organismele şi structurile senzoriale este o imaginaţie specifică, transcendentă 
indivizilor” (p. 184-185). 

Se va observa că, în timp ce în Estetica transcendentală spaţiul şi de asemenea timpul sunt 
forme pure ale intuitiei, care preced intuitiile sensibile prelucrate de aceste forme, în Analitica 
transcendentală, ediția a II-a în raport cu reprezentările geometriei aceste forme pure devin obiecte 
pozitive ale intuitiei (§§ 24-26). 

* Op. cit., I, p. 101, Il, p. 136. 

°° Alfredo Ferrarin (op. cit.) este de părere că spaţiul este mai esenţial legat de timp decât 
argumentează Kant în secţiunea asupra Schematismului. „Producerea unei imagini trebuie să aibă o 
relație esenţială cu producerea temporală, iar sinteza figurativă nu poate fi doar un produs secundar al 
imaginaţiei. Acest fapt are un suport nemijlocit atât în construcția geometrică, cât şi în caracterul 
spaţial al semnelor întrebuințate în algebră şi aritmetică” (p. 163). 

51 T.C. Williams (The Unity of Kant 's „Critique of Pure Reason”. Experience, Language and 
Knowledge, Studies in the History of Philosophy, Volume 4, Lewinston/Queenston Lampeter, The Edwin 
Mellen Press, 1987) este de părere că apercepția este folosită de Kant sinonim cu intelectul, în timp ce 
aperceptia „trebuie asociată imaginaţiei pure spre a face funcţia sa intelectuală” (A 124) (p. 68). O opinie 
mai complexă asupra aperceptiei este exprimată de Georgi Donev („La fonction de l’apperception 
transcendantale dans la structure de la connaissance scientifique”, în: Revue Roumaine de Philosophie, 37, 
nr. 3-4, 1993). El spune că „Funcţia gnoseologica a aperceptiei se realizează datorită fenomenologizării 
caracterului său numenal prin intermediul descriptiei logice a raportului dintre logica generală şi 
logica transcendentală. Astfel, obiectul gândirii din posibil devine real” (p. 382). Şi: „Ideea lui Kant asupra 
funcţiei numenale şi transcendentale a aperceptiei depăşeşte slăbiciunile empirismului şi raționalismului, 
determinând dezvoltarea teoretică a idealismului german clasic. Fichte transformă interpretarea 
numenală şi transcendentala a aperceptiei într-o explicaţie culturologică a cunoaşterii. După Fichte, 
EUL (conştiinţa) ca subiect şi ca obiect, îndeplineşte două funcţii — teoretică şi practică” (p. 383). 

de număr. El se prezintă ca unitate a sintezei diversului unei intuitii omogene in 
genere, dat fiind ca noi producem timpul in aprehensiunea intuitiei. Odata ce il 
producem, noi îi subsumăm realitatea şi negația, care sunt concepte pure ale 
intelectului ce indică o existenţă, respectiv o non-existenta în timp. Întrucât timpul 
este forma intuitiei pentru obiectele ca fenomene, ceea ce corespunde în ele 
senzatiel este materia transcendentală a tuturor obiectelor ca lucruri in sine. 
Participarea materială a fiecărei senzații este gradată: ea se poate înscrie mai mult 
sau mai puţin în timp sau se poate reduce la nimic. Astfel se face trecerea de la 
realitate la negatie, unde realitatea este reprezentată ca un cuantum; iar schema 
realităţii este reprezentată ca o cantitate a ceva care umple timpul, dat fiind că 
realitatea se produce continuu şi uniform în timp: se coboară în timp de la senzaţia 
care are un anumit grad până când ea dispare cu totul sau se urcă treptat de la 
negarea senzaţiei la senzația care a dobândit mărime. Timpul este imuabil; el nu se 
scurge, ci în el se scurge existenţa a ceea ce este schimbător. În existenţă, timpului îi 
corespunde în fenomen imuabilul, care este substanţa; în ea pot fi determinate 
succesiunea şi simultaneitatea fenomenelor conform timpului. Schema substanței 
se prezintă ca persistenta a realului în timp, prin care el este reprezentat ca substrat 
al determinării temporale empirice în genere, ce rămâne când celelalte se schimbă. 
Schema cauzei şi a cauzalitatii unui lucru în genere este de asemenea realul, dar 
aflat într-o continuă succesiune a diversului, supus unei reguli. Schema comunității, 
care este a acțiunii reciproce sau schema cauzalitatii reciproce a substanţelor cu privire 
la accidentele lor este simultaneitatea determinărilor uneia cu schemele altora conform 
unei reguli generale. Schema posibilităţii este acordul sintezei diferitelor reprezentări 
cu condițiile timpului în genere, după care opuşii nu pot exista într-un lucru în 
acelaşi timp, ci numai unul după altul. Schema realităţii este existenţa într-un timp 
determinat. Schema necesităţii este existenţa unui obiect în orice timp. Aceste formaţiuni 
pre-categoriale sunt determinări temporale a priori după reguli, care funcționează 
conform ordinii categoriilor cu seria temporală, cu conţinutul timpului, cu ordinea 
timpului şi în cele din urmă cu totalitatea timpului cu privire la toate obiectele posibile. 

Prin sinteza transcendentală a imaginaţiei”? schematismul intelectului 
realizează unitatea diversului intuitiei în simțul intern, şi totodată realizează 
unitatea aperceptiei ca funcţie corespunzătoare receptivităţii simțului intern”. De 


2 M. Heidegger (Kant et le...) este de părere că instaurarea kantiană a fundamentului 
metafizicii conduce la imaginația transcendentală. „Ea face posibilă, de asemenea, unitatea originală a 
sintezei ontologice. Această rădăcină este implantată în timpl originar. Fundamentul originar, care se 
dezvăluie în instaurarea kantiană a fundamentului, este timpul. Instaurarea kantiană a metafizicii se 
general. Aceasta se interoghează asupra esenței constituirii ontologice a ființei, adică asupra 
existenţei. Instaurarea fundamentului metafizicii se întemeiază pe timp” (p. 256). 

53 Richard Aquila („Transcendental Unity as a «Quasi-Object» in the first Critique”, în: Proceedings 
of the Eighth International Kant Congress, Memphis, 1995, Volume I, Part 2, Sections 3A-3L, ed. by 
Hoke Robinson, Markette University Press, Milwauke, 1995, p. 483-501) consideră că unitatea 
transcendentală a aperceptiei, ca dimensiune formală a intelectului „este comparabilă în anumite 
privinţe cu dimensiunea formală a intuitiei ca atare....În această relaţie este util să ne amintim despre 
Kant nu numai că el vorbeşte atât despre «aperceptie transcendentală», cât şi despre unitate a 

unde rezultă că schemele conceptelor pure ale intelectului sunt condiţiile „adevărate şi 
unice”™’, prin care acestor concepte li se dă posibilitatea de a se raporta la obiecte, 
şi prin raportare ele dobândesc o semnificaţie; de aceea, intrebuintarea categoriilor este 
numai empirică, pentru că ele dau fenomenelor posibilitatea de a fi supuse regulilor 
generale ale sintezei, pe temeiul unei unităţi necesare a priori. Şi sinteza nu s-ar 
putea realiza fără unirea necesară a conştiinţei într-o aperceptie originară, prin care se 
produce o conexiune generală în experiență. În experiența posibilă în totalitatea sa se 
află sursa tuturor cunoaşterilor noastre şi din raportarea generală la experiență 
rezultă adevărul transcendental, care precede orice adevăr empiric şi îl face posibil. 

Cu toate că schemele sensibilităţii produc mai întâi categoriile, totuşi ele sunt 
condiționate anterior intelectului, de sensibilitate. De aceea schema este numai 
fenomen sau conceptul sensibil al unui obiect în acord cu categoria. Categoriile 
considerate în semnificaţia lor pură, eliberate de orice condiţii ale sensibilităţii ar 
trebui să fie valabile pentru lucruri în genere după cum sunt, în timp ce schemele 
lor le reprezintă dupa cum apar; categoriile au însă o semnificaţie independentă de 
toate schemele şi mai extinsă. Lor le mai rămâne o semnificaţie şi după ce se face 
abstracţie de orice condiţii sensibile, dar numai o semnificaţie logică, care este a unității 
reprezentărilor, cărora nu le poate fi dat niciun obiect şi nicio semnificație capabilă 
să procure un concept al obiectului. De acest fel este substanța; dacă lăsăm de-o 
parte determinarea sensibilă a persistentei, ea semnifică numai ceva ce poate fi gândit 
ca subiect, dar nu şi ca predicat pentru altceva. De aceea, categoriile fără scheme 
sunt numai funcţii ale intelectului cu privire la concepte, dar nu reprezintă niciun 
obiect. Semnificaţia lor vine de la sensibilitate, pe care o provoacă intelectul. 

În aplicarea conceptelor pure ale intelectului la experiența posibilă intrebuintarea 
sintezei lor este matematică sau dinamică, căci ea poartă partial asupra intuitiei, 


aperceptiei, adesea ca aparent reciproce, după cum o face şi cu intuiţia pura şi forma intuitiei, dar de 
altfel vorbind despre ultima, Kant intenționează frecvent anumite feluri de «obiecte» sau «quasi- 
obiecte», şi anume spaţiul şi timpul” (p. 485). Şi: „unitatea transcendentală a aperceptiei, cel putin 
într-o privinţă, este «forma esenţială» a întregului în discuţie. Acest fapt sugerează, desigur, că noi nu 
trebuie să privim o astfel unitate ca fiind ea însăşi un fel de întreg sau de quasi-intreg. Dar noi trebuie 
să acceptăm că poate exista mai mult decât o noțiune de unitate transcendentală, care este prezentă în 
Deductie. În plus, după cum Kant vorbeşte despre spaţiu şi timp ca despre «simple forme» ale 
intuitiei, dealtfel ca intuitii şi astfel ca quasi-intregi, se poate aştepta si de la unitatea aperceptiei. 
Această aşteptare poate fi considerată ca fiind confirmată de modul particular în care Kant vorbeşte în 
fapt despre «identitatea numerică» a unităţii apercepţiei” (p. 493). Patricia Kitcher (“Connecting 
intuitions and concepts at B 160 n.”, În: The Southern Journal of Philosophy, Supplement, 25, 1987, 
The Spindel Conference 1986: The B-Deduction) dă un sens mai extins unității transcendentale a 
aperceptiei, „care necesită un oarecare tip de unitate obiectivă în lumea experienţei noastre. Unitatea 
dată de spațiu şi timp este o astfel de unitate, pentru că toate chestiunile cu care ne confruntăm, pot fi 
raportate unele la altele printr-o poziţie spatio-temporala sau cel putin temporală. Apoi, Estetica arată că 
unitatea dată de spațiu şi timp este o trăsătură constantă a experienței noastre. Astfel, în orice lume în care 
spațiul şi timpul sunt formele intuitiei noastre, noi ne vom confrunta cu cerințele unității transcendentale ale 
aperceptiei. În afară de acestea,...argumentul din B 160 nu poate susţine în realitate o concluzie care nu este 
limitată la spaţiu şi timp. Unitatea aperceptiei ar fi garantată de unele forme străine ale intuitiei, care 
ar fi spațiul şi timpul, permițând o conexiune generală a tuturor problemelor experienţei” (p. 148). 
Op. cit., p. 138. 

partial asupra existenței unui fenomen în genere. Condiţiile a priori ale intuitiei 
sunt cu privire la experiența posibilă absolut necesare, în timp ce condiţiile existenţei 
obiectelor unei intuitii empirice posibile în sine sunt numai contingente. De aceea, 
principiile întrebuințării matematice vor avea necesitate absolută, apodictică, pe când 
principiile intrebuintarii dinamice vor avea caracterul unei necesităţi a priori, dar 
numai indirect, cu condiția gândirii empirice într-o experienţă, şi nu vor conține 
evidența nemijlocită proprie celor dintâi. 

Tabelul categoriilor ne dă indicaţii asupra tabelului principiilor, pentru că acestea 
sunt reguli ale intrebuintarii obiective a categoriilor. Toate principiile intelectului 
pur sunt anticipări ale percepţiei, analogii ale experienţei, axiome ale intuitiei şi 
postulate ale gândirii empirice în genere. Atât în ceea ce priveşte evidenţa, cât şi 
determinarea fenomenelor a priori conform categoriilor cantității şi calității, principiile 
lor se deosebesc considerabil de principiile celorlalte două, întrucât deşi ambele 
dispun de o certitudine perfectă, prima este intuitivă şi va aparține principiilor 
matematice, pe când ultima este doar discursivă şi va aparţine principiilor dinamice. 


CONSTRUCTIONISMUL SOCIAL. 
ORIGINI SI FORME ACTUALE 


IOAN BIRIŞ! 


Într-un sens foarte larg se poate spune că întreaga cunoaştere ştiinţifică din 
domeniul socialului apelează la „constructe”, aşa încât un anumit angajament al 
constructionismului social reprezintă — după unii autori” — o caracteristică 
indispensabilă oricărei cercetări din sfera ştiinţelor sociale. Aceasta deoarece e 
nevoie ca „lucrurile” sociale să fie „constructe sociale” pentru a putea fi analizate 
din perspectiva ştiinţei sociale. Termenul de ,,constructionism social” este unul 
destul de controversat, Darin Weinberg considerându-l sinonim cu cel de 
,constructionism” sau de „constructivism social”. 

Originile constructionismului social se găsesc chiar în lucrările părinților 
sociologiei, îndeosebi în concepțiile lui Durkheim, Marx si Weber, după cum 
subliniază acelaşi autor citat mai înainte. În pofida pozitivismului profesat, nu 
trebuie uitat că în unele lucrări ale sale (Clasificarea primitivă sau Formele 
elementare ale vieții religioase), Durkheim susține teza că sistemele de clasificare 
dintr-o societate dată reflectă organizarea socială a acelor societăți. lar organizarea 
unei societăţi, fireşte, este o construcţie socială. Weber, la rândul său, înrădăcinat 
într-o tradiție constructionista germană, de la Kant la Dilthey şi la Nietzsche, face 
din constelatiile subiective şi din semnificațiile acestora o problemă legitimă pentru 
studiul ştiinţific al socialului. Se poate spune că la Weber semnificaţia, valorile 
socio-culturale, procesul de rationalizare dar şi tipurile ideale“ sunt teoretizate după 
canonul constructionist. 

Meritul cel mai mare pentru afirmarea constructionismului social îl are însă 
Karl Marx, îndeosebi prin teoretizarea de către acesta a conceptului de „conştiinţă 
falsă”, teoretizare care îşi găseşte ecouri puternice în analizele lui Georg Lukâcs cu 
privire la conştiinţa de clasă şi la conceptul de reificare, precum şi în cele ale lui 
Antonio Gramsci despre problematica hegemoniei. Aceste influențe se regăsesc 
apoi într-o serie de alte direcţii şi preocupări, aşa cum ar fi demersurile lui Michel 


| „Universitatea de Vest” din Timişoara. 

? Darin Weinberg, Social Constructionism, in vol. Bryan S. Turner (ed.), Social Theory, 
Blackwell Publishing Ltd., 2009, p. 281. 

3 Echivalarea termenului de ,constructionism” cu cel de „constructivism” ni se pare o exagerare. 
După părerea noastră termenul de ,,constructionism social” ar trebui păstrat pentru sfera ontologiei 
sociale, cadru în care s-a şi afirmat, iar termenul de „constructivism” este specific planului 
epistemologic, fiind valabil si pentru epistemologia ştiinţelor naturii, aşa cum este utilizat, de 
exemplu, în epistemologia piagetiană. 

“Darin Weinberg, Social Constructionism, p. 283. 

Foucault cu privire la raportul putere — cunoastere, studiile lui Pierre Bourdieu 
despre violenţa simbolică ori unele teorii feministe din ultimii ani. 

O altă sursă puternică pentru constructionismul social se constituie din 
perspectiva interactionismului simbolic. În acest cadru s-a teoretizat sistematic 
ideea că simbolurile sunt construite social, iar indivizii sociali, pentru a putea 
sesiza lumea, pentru a putea lua act de aceasta, sunt nevoiţi să apeleze la simboluri, 
constructionismul fiind utilizat, drept urmare, la modul axiomatic’. 

Aceste radacini ale constructionismului social se intalnesc in prezent cu unele 
orientări postmoderniste, orientări pentru care indivizii sociali sunt „animale auto- 
interpretative” şi care consideră că natura umană nu este obiectivă, întrucât ea nu 
poate transcende cultura“. Ideea care se degajă într-o atare perspectivă este aceea că 
lumea socială nu poate fi privită decât din interior, că stabilitatea relativă a înțelegerilor 
şi semnificatiilor noastre se datorează dependenţei inerente a sistemelor de 
cunoaştere de comunităţile sociale care le împărtăşesc. 

Dar lucrarea considerată clasică pentru constructionismul social de astăzi este 
aceea a autorilor Peter L. Berger şi Thomas Luckmann, Construcţia socială a 
realităţii”. Chiar din primele rânduri ale lucrării, autorii subliniază: „realitatea este 
construită social, iar sociologia cunoaşterii trebuie să analizeze procesele prin care 
acest lucru are loc”. Această subliniere pare destul de radicală, pentru că nu se 
precizează dacă e vorba de întreaga realitate (adică şi de cea naturală) sau numai de 
realitatea socială. Preocupati de sociologia cunoaşterii, cei doi autori pot fi banuiti 
de o asumare radicală a constructionismului, întrucât în această perspectivă 
„cunoaşterea realităţii fizice însăşi nu scapă determinismului social, care susține că 
o cunoştinţă este situată totdeauna într-o societate dată şi derivă sau provine din 
contextul social care o zimisleste””. 

Autorii amintiţi tin să precizeze că atât termenul de „realitate”, cât şi acela de 
„cunoaştere” aparțin contextului social în care aceştia sunt folosiţi. De exemplu, „ceea 
ce este «real» pentru un călugăr tibetan poate să nu fie «real» pentru un om de afaceri 
american. «Cunoaşterea» unui delincvent criminal diferă de «cunoaşterea» 
criminologului”!”. Altfel spus, societatea este aceea care poate determina prezența 
unor idei, dar nu şi natura respectivelor idei. Berger şi Luckmann recunosc că în 
legătură cu natura realității sociale rămân indatorati, pe de o parte, lui Durkheim 
(deşi îi condimentează puţin teoria şi cu unele idei dialectice preluate de la Marx), 
iar pe de altă parte lui Weber, îndeosebi prin ideea că realitatea socială se constituie 
prin înţelesuri subiective. Dar se poate realiza o sinteză între concepțiile lui 
Durkheim şi Weber? Autorii amintiţi sunt convinşi că se poate, întrucât regula 


* Ibidem, p. 285. 

€ Robert Bishop, The Philosophy of the Social Sciences, Continuum, London/NewY ork, 2007, p. 63. 

7 Peter L. Berger, Thomas Luckmann, Construirea socială a realităţii (traducere de Alex. 
Butucelea), Editura Univers, Bucureşti, 1999. 

8 Ibidem, p. 9. 

” Frédéric Nef, Traité d'ontologie, Gallimard, Paris, 2009, p. 47. 

10 Peter L. Berger, Thomas Luckmann, Construirea socială a realității, p. 11. 

fundamentala a sociologului francez, in conformitate cu care faptele sociale trebuie 
privite „ca lucruri” şi cerința esenţială formulată de către sociologul german, de a 
considera că obiectul sociologiei îl reprezintă „înțelegerea acțiunii în plan 
subiectiv”, nu sunt contradictorii''. Căci societatea este duală, ea dispune de fapte 
obiective, pe o latură a ei, dar se clădeşte mereu pe o activitate care exprimă 
înțelesuri subiective, pe cealaltă latură. Cei doi sociologi clasici, Durkheim şi 
Weber, cunoşteau că societatea are o dimensiune obiectivă (pe latura facticitatii 
sale), dar şi o dimensiune subiectivă (formată din înțelesurile subiecților sociali), 
de aceea societatea este considerată o „realitate sui generis”. Atunci întrebarea 
centrală cu privire la natura socialului va fi următoarea: cum este posibil ca 
înțelesurile subiective să devină facticități obiective? Sau cum e posibil ca 
activitatea umană (Handeln) să producă o lume de lucruri (choses)? 

Pentru a răspunde la astfel de întrebări, Berger şi Luckmann fac apel nu doar 
la achiziţiile clasice ale teoriei sociale, ci şi la interactionismul simbolic din cadrul 
sociologiei contemporane, precum şi la analizele cu privire la limbaj. De pe aceste 
baze se poate spune că „viaţa de fiecare zi se prezintă ca o realitate interpretată de 
oameni şi având pentru ei o semnificaţie subiectivă, ca o lume coerentă”"“. Când se 
caută temeiurile unei astfel de realități, pe lângă ceea ce poate oferi teoria din 
ştiinţele sociale, e nevoie în egală măsură şi de aportul filosofiei. Din această 
direcție, consideră cei doi autori, analiza fenomenologică pare cea mai adecvată, 
deoarece ea este „pur descriptivă” (şi prin aceasta empirică), dar nu ,,stiintifica” în 
sensul ştiinţelor empirice. Într-o atare perspectivă, descrierea realităţii sociale 
întâlneşte imediat fenomenul intenționalităţii conştiinţei, respectiv orientarea acesteia 
către obiecte. Aceasta întrucât orice proces de conştientizare implică intentionalitatea. 
Cum se poate ajunge de aici la situaţii obiective? Se poate prin procesul de 
obiectivare în lumea inter-subiectivă. Această lume intersubiectivă este împărtăşită 
de către fiecare subiect social cu ceilalți subiecţi. Un rol special în acest sens îl 
joacă limbajul, deoarece limbajul folosit zilnic oferă posibilitatea de satisfacere a 
obiectivării şi, totodată, prin limbaj sunt ordonate relaţiile umane. Aceste ordonări 
se constituie în diferite tipuri, care pot deveni anonime cu trecerea timpului. De 
aceea, realitatea socială considerată ca viaţă cotidiană poate fi percepută drept un 
continuum de tipizări, care are la un pol situațiile frecvente şi intense de raportare 
„faţă-n-faţă”, iar la celălalt pol abstractiile anonime, inaccesibile subiectivitatii de 
genul „față-n-faţă”. 

Structura socială nu este atunci altceva decât suma acestor tipizări. lar în 
cadrul ei limbajul este un sistem de semnale, avându-şi rădăcinile în situațiile fata- 
n-fata, însă limbajul poate fi detaşat cu destulă uşurinţă de aceste situaţii şi se poate 
obiectiva în abstracții din ce în ce mai înalte. În calitatea lui de sistem de semnale, 
limbajul are deja calitatea obiectivitatii, el putând obliga indivizii să se încadreze in 
anumite tipare. Mai ales în forma sa simbolică, limbajul poate avea o desprindere 


!! Ibidem, p. 28. 
12 Ibidem, p. 29. 

maxima de situaţiile subiective, aşa încât reprezentările simbolice precum cele din 
religie, filosofie ori ştiinţă pot să domine „de la mare înălțime realitatea vieţii 
cotidiene, ca nişte prezenţe gigantice dintr-o altă lume”’’. Aşadar, simbolismul în 
genere şi limbajul simbolic reprezintă constituenți esentiali pentru realitatea socială. 

Dacă pornim de la polul simbolic, al tipizărilor anonime din realitatea socială, 
atunci vom da imediat peste instituţii. Dar cum se produce institutionalizarea? 
Pentru a explica acest fenomen, adepţii constructionismului social pornesc de la 
relaţia organism — activitate. Respectiv, se arată că, spre deosebire de speciile animale, 
care „trăiesc în lumi închise”, adică, pe lângă delimitările geografice, acestea au o 
relație biologică stabilă cu mediul, omul are o relație deschisă cu mediul său, ceea 
ce înseamnă că această relație nu este strict dependentă de constituţia biologică a 
omului, de aceea omul s-a putut stabili pe aproape întreaga suprafață a planetei. 
Desi, sub aspect instinctual, omul este subdezvoltat în comparaţie cu alte mamifere, 
în această „subdezvoltare” rezidă şi un avantaj, anume acela prin care omul poate 
dispune de constituţia sa într-o gamă foarte extinsă de activităţi şi de o variabilitate 
continuă. „Într-adevăr — scriu Berger şi Luckmann — , dacă examinăm chestiunea 
prin prisma dezvoltării biologice, putem spune că perioada foetală a organismului 
uman se extinde aproximativ un an după naştere. O dezvoltare biologică 
intrauterină care la animale este completă încă în corpul mamei, la copilul uman se 
încheie abia după separarea de uter. În această perioadă, însă, copilul se află nu 
numai în lumea exterioară, ci şi interacționează cu aceasta prin numeroase 
modalităţi complexe”'*. Aşadar, organismul uman îşi continuă dezvoltarea biologică si 
după ce a intrat în mediul său social, adică interacționează nu doar cu natura, ci şi 
cu ordinea culturală şi socială. 

S-ar putea spune atunci că însăşi dezvoltarea biologică a organismului uman 
este determinată social după naştere înspre o anumită direcţie, ceea ce ar indreptati 
ideea că „omul se produce pe sine însuşi”. Autorii citați mai sus argumentează că 
această maleabilitate a organismului uman în funcție de societate şi cultură este 
ilustrată cel mai bine de către dovezile etnologice privind sexualitatea, căci deşi 
omul are înclinații sexuale comparabile cu cele ale altor mamifere, la om aceasta 
sexualitate este relativ independentă de anotimpuri, de ritmurile temporale, şi este 
exprimată în diverse modalități, ceea ce reflectă determinarea socio-culturală. 
Contrar sustinerilor sociobiologiei, adepții constructionismului social vor sublinia 
răspicat faptul că ordinea socială nu derivă din cea biologică, respectiv că ordinea 
socială nu poate exista altfel decât ca produs al activităţii umane. Cum apar atunci 
instituțiile? Dacă avem în vedere că în orice societate instituţiile constituie latura cea 
mai obiectivă a acesteia, că ele îndeplinesc rolul de control al comportamentelor 
prin cerinţele de respectare a unor tipare prestabilite de conduită, rezultă că 
procesul de institutionalizare apare oriunde într-o societate atunci când se 


8 Ibidem, p. 52. 
'4 Ibidem, p. 61. 

realizează anumite tipizări reciproce între subiecții umani care acționează, după ce 
asemenea acţiuni devin deprinderi. 

Traiectoria institutionalizarii într-o societate porneşte, deci, de la fenomenul 
interacțiunii între subiecții umani, trece prin fenomenul de tipizare, de formare a 
unor deprinderi, ceea ce implică şi o anumită diviziune a muncii, iar rezultatul se 
va concretiza în diferite instituții sociale. Ce acțiuni sunt apte să fie tipizate 
reciproc? Sunt apte pentru tipizare toate acele acţiuni care sunt relevante pentru 
subiecţii care interacționează, aşa cum sunt, de exemplu, cele legate de muncă, de 
sexualitate, de teritorialitate etc. În momentul în care instituţia formată este 
recunoscută şi de către urmaşii subiecţilor care au contribuit la tipizarea reciprocă, 
atunci gradul de obiectivitate al instituţiei este asigurat. Cu precizarea însă că, 
oricât de masivă, oricât de puternică apare obiectivitatea instituţiilor pentru 
subiecţii umani care urmează, această obiectivitate este una construită, este 
produsă de om. Din acest motiv lumea instituțională nu poate avea alt statut 
ontologic decât are activitatea umană care a produs această lume. 

Relaţia dintre om, în calitatea sa de producător al realităţii sociale, şi produsul 
care rezultă, adică respectiva lume socială, este una dialectică, deoarece între cei 
doi poli ai relaţiei avem mereu o interacțiune mutuală. Rădăcinile hegeliene se pot 
observa uşor în astfel de idei ale constructionismului social. Dacă este vorba de o 
interacțiune dialectică, rezultă că nu doar producătorul influenţează sau determină 
produsul, ci şi produsul acţionează asupra producătorului. Trebuie distinse trei 
momente cruciale in această relaţie dialectică: a) exteriorizarea subiectivitatii 
umane; b) obiectivarea, adică o „exteriorizare în activ” (care trebuie diferențiată de 
„obiectivizare”, aceasta din urmă constituind rezultatul obiectivării, produsul sau 
scopul activităţii), c) interiorizarea, respectiv procesul de socializare prin care 
produsul, realitatea socială sau — altfel spus — lumea socială obiectivată este 
reflectată în conştiinţă, este reproiectată. În tot acest cadru, limbajul este sistemul 
de semnale care obiectivează experienţele comune şi tot el le face accesibile celor 
din comunitatea lingvistică. Totodată, limbajul este cel care furnizează diferitele 
mijloace necesare pentru obiectivizarea unor noi experienţe. 

Întruparea instituţiilor la nivelul experiențelor individuale se face prin 
intermediul rolurilor, care nu exprimă altceva decât „tipuri de actori”. De aceea 
rolurile sociale permit şi edifică trăsătura de control al institutionalizarii, 
reprezentând, în ultimă instanță, ordinea instituţională. Diferitele roluri pot fi 
integrate într-o societate, ceea ce face ca anumite roluri să reprezinte simbolic 
ordinea socială în totalitatea ei, aşa cum se prezintă de regulă instituțiile politice ori 
cele religioase. 

O întrebare care se poate ridica în acest moment este următoarea: cât de 
cuprinzător este într-o societate sectorul activităţii institutionalizate în raport cu 
ceea ce rămâne neinstitutionalizat? Un răspuns amănunțit la această întrebare ar 
presupune o investigaţie istorică asupra variabilitatii sociale, dar un răspuns de 
principiu ne poate spune că sfera institutionalizarii într-o societate dată este 

dependentă de gradul de generalitate al structurilor de relevanţă. În acest context 
trebuie avut în vedere şi faptul că procesul de institutionalizare în orice societate nu 
are un caracter ireversibil, uneori trecându-se la procese de dezinstitutionalizare. 

Pe de altă parte, ne putem întreba şi în legătură cu intensitatea 
instituţionalizării: cât de puternic poate fi obiectivizată ordinea instituţională? Se 
poate merge în această direcţie până acolo încât realitatea instituţională să fie 
percepută ca o realitate non-umană? Istoria ne arată că da, respectivul fenomen 
fiind numit „reificare”, adică o percepere a fenomenelor umane, aşa cum sunt şi 
instituțiile, drept „lucruri”!5, drept forme ne-umane. Altfel spus, reificarea nu este 
niciodată exclusă din realitatea socială, căci ea apare ori de câte ori obiectivarea 
este dusă la extrem, în astfel de cazuri fiind vorba de o lume dezumanizată, de o 
realitate socială de tipul opus alienum. lată de ce, în perspectivă constructionista, 
analiza reificării este importantă atât pentru evidenţierea înclinațiilor către acest 
fenomen în anumite societăţi şi în anumite contexte istorice, cât şi pentru 
surprinderea acelor împrejurări care favorizează de-reificarea. 

Se mai impune însă o nuantare. Realitatea instituţională poate fi considerată o 
obiectivare „de ordinul întâi”, dar există şi o obiectivare „de ordinul al doilea”, o 
obiectivare a intelesului, ceea ce poate fi exprimat prin termenul de legitimare’®. 
Procesul de legitimare într-o societate poate produce înţelesuri noi, înțelesuri 
necesare pentru a ajuta la integrarea semnificatiilor care deja au fost corelate cu 
obiectivarea „de ordinul întâi”. Integrarea se realizează la două niveluri: a) nivelul 
orizontal, nivel la care ordinea instituţională trebuie să aibă înţeles pentru toți 
membrii colectivitatii sau societăţii, respectiv pentru toţi indivizii care participa la 
această ordine; b) nivelul vertical, nivelul biografiei individuale, caz în care 
totalitatea vieţii individului, care traversează etapele ordinii instituționale, trebuie 
să fie inteligibilă subiectiv. E posibil ca, în primele faze ale institutionalizarilor, 
când încă nu e nevoie de un sprijin intersubiectiv sau biografic suplimentar, 
legitimarea să nu fie necesară. Dar când se pune problema transmiterii ordinii 
instituţionale unei noi generaţii, atunci legitimarea este inevitabilă. 

Întrucât legitimarea este simultan un proces de „explicare” si de „justificare”, 
rezultă că acest proces al legitimării conţine două componente distincte: 
componenta cognitivă şi componenta normativă. Într-un prim moment, e nevoie să 
existe o cunoaştere a rolurilor şi acţiunilor considerate „juste”, precum şi a celor 
considerate „greşite”, şi abia într-un al doilea moment se impune demnitatea 
normativă a imperativelor. Altfel spus, cunoaşterea precede valorile când e vorba 
de legitimarea instituţiilor. Apoi, subliniază Berger şi Luckmann, trebuie să facem 
distincţie între diferite niveluri de legitimare, cum ar fi: 1) nivelul legitimării 


15 Deşi unele exegeze ale sociologiei durkheimiene merg până acolo încât îl acuză pe 
sociologul francez de ,,reificare” (prin cerința ca faptele sociale să fie privite ca „lucruri”), noi 
considerăm că această acuză nu este justificată, deoarece pentru Durkheim cerința respectivă este una 
prin excelență metodologică, pe când procesul de reificare vizează planul ontologic. 

16 Peter L. Berger, Thomas Luckmann, op. cit., p. 110. 

incipiente, nivel preteoretic care apare imediat ce se transmite un sistem de 
obiectivizări lingvistice în legătură cu o anumită experiență umană (de exemplu, 
transmiterea unui vocabular de rudenie legitimează acea structură de rudenie); 
2) nivelul propozițiilor teoretice rudimentare, un fel de scheme explicative 
accentuat pragmatice, legate nemijlocit de acţiunile concrete şi care au menirea de 
a lega între ele serii de înțelesuri obiective (aşa cum sunt proverbele, maximele 
morale, dar şi legendele şi poveştile populare); 3) nivelul teoriilor explicite, caz în 
care un sector instituțional este legitimat cu ajutorul unui corpus diferențiat de 
cunoştinţe (de pildă, poate exista o teorie economică a „statutului de văr”), cu 
precizarea că atunci când legitimarea devine o „teorie pură”, ea, legitimarea, se 
poate autonomiza, generând propriile procese instituționale; 4) nivelul simbolic, 
nivel ce poate fi considerat drept o matrice a totalitatii intelesurilor obiectivate social şi 
cu existență subiectivă reală, nivel înalt unde sunt integrate diferitele domenii de 
semnificaţii, capacitatea de depozitare a intelesurilor la acest nivel depăşind cu 
mult domeniul vieţii sociale, deschizându-se astfel multiple posibilităţi către 
transcendent (de exemplu, la acest nivel, incestul poate fi văzut ca ofensă adusă 
ordinii divine a Cosmosului). 

Să ne oprim putin asupra acestui tablou constructionist privind realitatea 
instituţională şi legitimarea ei. Am văzut că institutionalizarea poate cunoaşte 
diferite grade de obiectivare, de la formele normale până la cele reificate, la 
fetişuri. La rândul ei, legitimarea parcurge cele patru niveluri, de la preteoretic 
până la universul simbolic, ultimele două niveluri (cel al teoriilor şi nivelul 
simbolic) făcând posibilă autonomizarea legitimării şi transcenderea realității 
sociale. Totodată, aşa după cum am subliniat, legitimarea conţine un moment cognitiv, 
informativ, şi un moment axiologic, normativ. Datorită momentului cognitiv, care 
îl precede pe cel normativ, trecerea de la un nivel la altul presupune transmitere de 
informaţie. Ce rol are informaţia în acest proces extrem de complex? lată o 
întrebare pe care constructionismul social pare s-o ocolească, cel putin în forma sa 
frontală. Ce rol joacă informaţia în stabilirea structurilor şi ierarhiilor sociale? 
Pentru a răspunde la astfel de întrebări este necesar să înțelegem că informația 
considerată ca atare, adică la modul cel mai general, „este prin excelenţă un fenomen 
de relaţie, un produs al mai multor medieri””, fiind interferentă cu semnificaţia. 

Dar legitimarea nu rămâne la momentul cognitiv, ci antrenează şi momentul 
normativ, valoric. Cum se pot concilia cele două momente? Situaţia este 
dependentă de valorile aduse în discuţie: dacă valoarea centrală este, de exemplu, 
aceea a adevărului, aşa cum se întâmplă în cazul instituţiilor ştiinţifice, atunci este 
„normal ca informaţia să-şi subordoneze semnificaţia”, iar când prin limbaj ca 
sistem de semnale sunt propulsate în prim-plan conținuturi apreciative (dreptate, 
bine, frumos etc.), „momentele de gen semnificaţie îşi spun în primul rând 


! Ton Irimie, Scrisori despre informatie, Cluj-Napoca, Editura Argonaut, 2010, p. 10. 

cuvântul. În aceste cazuri, adevărul este prezent doar la modul subtextual”'®. Se ştie 
însă că o funcţie extrem de importantă a informaţiei este aceea de a contribui la 
constituirea de structuri ierarhice. Dar cum se realizează această funcţie atunci cand 
informaţia este subordonată semnificației, când nivelul simbolic al legitimării 
furnizează anumite modalităţi de delimitare a realităţii sociale? În acest fel, nivelul 
simbolic oferă anumite definiții pentru realitatea socială. De exemplu, simbolismul 
brahmanic a impus întregii societăţi din Vechea Indie definițiile sale, iar istoria 
omenirii abundă în exemple de acest fel. 

Interesant este însă mecanismul prin care informaţia (subordonată 
semnificației, momentului normativ) ajunge să instituie structuri sociale ierarhice, 
la limită structuri fetişizate!”. Acest mecanism încă nu este suficient cunoscut, 
constructionismul social multumindu-se să amintească doar câteva idei pe linia 
Hegel — Marx în legătură cu problema limită a reificării. Sugerăm că o investigaţie 
mai profundă a studiilor de antropologie şi de istorie a culturilor ar putea scoate la 
lumină multe aspecte ale rolului informaţiei în procesele de legitimare şi de 
fetişizare, ceea ce ar îmbogăţi cunoaşterea privind institutionalizarea în realitatea 
socială. Filosofic vorbind, ne putem desigur întreba dacă exteriorizările şi obiectivările 
de la care porneşte constructionismul social în explicarea institutionalizarii sunt 
exteriorizări şi obiectivări veritabile. Dar cine stabileşte ceea ce este veritabil la 
nivel de societate? Şi mai ales ceea ce este semnificativ? În direcția deschisă de 
asemenea întrebări găsim şi spinoasa problemă a înstrăinării umane”, solidară cu 
aceea a fetişizării. Propulsată mai ales de către Fichte, în dezbaterea conceptelor de 
Eu şi de Non-Eu, problema înstrăinării este tratată general-filosofic de către Hegel, 
care o leagă de actul creaţiei, apoi de către Feuerbach (cu aplicaţie strictă la 
înstrăinarea religioasă) şi de către Marx, cu referire la înstrăinarea generică şi 
înstrăinarea în muncă. 


15 Thidem, p. 150. 

19 Într-un anume sens s-ar putea spune că ,,fetisizdrile sunt efectul unui anumit tip de 
informaţie şi de «prelucrare» a informaţiei sau, mai exact, al unui anumit fel de a interpreta 
informaţia: interpretare prin mistificare” (Constantin Popovici, Spectator la peluză, Editura Augusta, 
Timişoara, 1999, p. 92). Fetişurile, subliniază acelaşi autor, sunt false arhitecturi sociale, precum şi 
ierarhiile confecționate pe această bază. Pornind de la aceste fenomene, se conturează o problemă 
esențială pentru studiul realităţii sociale: cum se constituie structurile sociale şi, mai ales, există o 
rațiune necesară a ierarhiilor in această arhitectură? Un exemplu bizar îl constituie proliferarea de 
ierarhii după prăbuşirea sistemelor dictatoriale din Europa Centrală şi de Est. Sunt necesare multiplele 
ierarhii nou construite care produc o vizibilă risipă de ban public? 

20 Luată în sine — atrage atenţia profesorul Ion Irimie într-un studiu semnificativ dedicat 
problemei — tema înstrăinării este şi nu este una banală. Este banală, dacă luăm fenomenul înstrăinării, 
doar, în una sau unele din manifestările lui. Nu este banală, dacă privim înstrăinarea ca fiind o 
dimensiune de fond a condiției umane, ca o caracteristică esențială a socio-umanului şi general- 
umanului. Ea este un ceva care se furişează peste tot, în tot şi în toate, în toate ca viață economică, 
socială, politică, morală, religioasă, artistică, filosofică. Ea ne apare, când ca un ceva în văzul lumii, 
când mascată în muncă, în iubire, în păcat etc.” (lon Irimie, Homo philosophus. Problema 
înstrăinării, Editura Argonaut, Cluj-Napoca, 2010, p. 192). 


Constructionismul social. Origini si forme actuale 65 


Cu aceste probleme ajungem însă la celălalt pol al realităţii sociale, anume la 
polul subiectivitatii. Pentru Berger şi Luckmann societatea trebuie înțeleasă „ca 
fiind un proces dialectic aflat în continuă mişcare, compus din trei etape — 
exteriorizarea, obiectivarea şi interiorizarea””!. Dar la nivel de societate aceste 
etape nu trebuie privite în succesiune, ci în simultaneitate. În ceea ce-l priveşte însă 
pe individ, acesta nu se naşte ca membru al societății, ci doar ca predispozitie 
pentru sociabilitate, de aceea în viaţa individului avem o succesiune temporală care 
începe cu interiorizarea. Procesul ontogenic prin intermediul căruia se realizează 
această interiorizare este socializarea, iar sub acest aspect constructionismul social 
nu aduce nimic nou fata de teoriile sociologice cunoscute ale acestui fenomen. 

În forma sa radicală, constructionismul (numit de către unii constructivism, 
deşi, după cum am arătat în paginile anterioare, cei doi termeni nu sunt sinonimi) 
se doreşte incompatibil cu gândirea tradițională, deoarece din perspectiva 
constructionismului realitatea autentică nu este doar aceea dezvăluită de către 
teoriile ştiinţifice, ci în aceeaşi măsură de concepţiile personale sau de diferite 
ideologii”, întrucât fiecare realitate este o construcție (în sens nemijlocit), în 
legătură cu care trebuie să căutăm credințele pe care se bazează”. Într-o atare 
direcție, unii teoreticieni ai constructionismului (constructivismului), aşa cum este 
şi Ernst von Glasersfeld”, consideră că această orientare a devenit în ultimele 
decenii o teorie incomodă, o teorie care rivalizează deopotrivă cu sociobiologia şi 
cu behaviorismul. Pentru că, în timp ce sociobiologia pune accentul pe rolul 
genelor în explicarea comportamentului uman, iar behaviorismul subliniază rolul 
fundamental al mediului, constructionismul aduce la lumină aspecte noi, legate de 
faptul că noi trăim mereu în lumea pe care involuntar o construim, involuntar 
pentru că nu suntem atenţi la acest proces şi nici nu ştim cum îl desfăşurăm. Mai 
mult, această ignoranță în procesul de construcție a realităţii este chiar necesară. 

Care ar fi deosebirea esenţială între ceea ce ne oferă teoriile tradiționale ale 
cunoaşterii şi ceea ce ne spune teoria constructionismului radical? După acelaşi 
autor, Ernst von Glasersfeld, teoriile tradiționale rămân profund îndatorate 
modelului corespondenței, respectiv al unei corespondențe iconice între 
cunoştinţele noastre şi realitatea pe care o exprimă, ceea ce implică o ruptură între 
obiect şi subiect. În schimb, constructionismul (constructivismul) radical postulează 
această relație ca o adecvare (adaptare) funcțională, şi nu ca o corespondență 
iconică. Pe ce temei este postulată adecvarea funcțională? Deşi constructionismul 
se vrea diferit de sociobiologie, după cum am menţionat mai înainte, tentatia de a 


2! Peter L. Berger, Thomas Luckmann, op. cit., p. 151. 

? Paul Watzlawick (Hg.), Die erfundene Wirklichkeit. Wie wiessen, was wir zu wissen 
glauben? Beitrage zum Konstruktivismus, Piper Verlag, Miinchen/Ziirich, 2010, p. 15. 

3 Ibidem, p. 10. 

Ernst von Glasersfeld, Einführung in den radikalen Konstructivismus, in vol. Paul 
Watzlawick (Hg.), Die erfundene Wirklichkeit. Wie wiessen, was wir zu wissen glauben? Beitrage 
zum Konstruktivismus, Piper Verlag, Miinchen/Ziirich, 2010, p. 17. 

apela la teoria evoluționistă este la fel de mare. Cu precizarea că nu atât 
determinismul genetic interesează în acest caz, ci mai ales adaptarea. Pentru Ernst 
von Glasersfeld teoria ştiinţifică nu exprimă o ,,corespondenta” cu o realitate 
autonomă, din afara teoriei, ci ele, teoriile, sunt mai degrabă „potriviri”, adecvări la 
realitate, în sensul că o „soluţie ştiinţifică” dintr-o anumită teorie joacă rolul de 
„selecţie” pentru acea realitate, adică avem de-a face cu un mecanism asemănător 
cu acela din teoria lui Darwin. 

Desigur, echivalarea termenului de „adecvare” (de „potrivire”) cu acela de 
„adaptare” poate crea destule confuzii. Glasersfeld atrage atenţia că termenul 
englezesc fit (cu multiple înţelesuri, de la „acces”, „cuvenit”, „potrivit”, „înzestrat” 
etc., până la cel de „adaptare”, „ajustare”), care are echivalentul german în 
termenul passen (a se potrivi, dar şi a fi oportun, a se adapta), l-a condus pe Darwin 
la utilizarea unei expresii destul de nefericite: „survival of the fittest”. Astăzi, 
consideră Glasersfeld, conceptul de fitness a ajuns să fie un principiu de bază al 
teoriei evoluționiste şi al teoriei constructionist-radicale deopotrivă. Dar dacă teoria 
contemporană a evoluţiei a ajuns să privească evoluţia naturală ca pe o „realitate” 
(„Evolution ist eine Tatsache”)”®, o realitate aşa cum este Pământul sau Soarele, ori 
aşa cum sunt Piramidele egiptene, atunci nu e de mirare că teoria constructionismului 
radical extrapolează aproape firesc actul de construcție la întreaga existență, nu doar la 
cea socială. 

Nu întâmplător adepţii constructionismului radical invocă în mod repetat pe 
Giambattista Vico şi expresia celebră a acestuia, verum ipsum factum (adevărul 
este ceea ce se face), ajungând la concluzia că procesul de cunoaştere nu se referă 
la o realitate „obiectivă”, ontologică, ci exclusiv la ordinea şi la organizarea experienţei 
din lumea trăirilor noastre”. De aceea constructionismul radical poate asuma si 
ideea lui Jean Piaget după care „l'intelligence ... organise le monde en s organisant 
elle-même” (inteligenţa ... organizează lumea organizându-se în acelaşi timp pe ea 
însăşi). Constiinta noastră este orientată (dar nu pre-orientată, nu determinată) 
mereu către un scop, însă posibilităţile de a construi o ordine sunt întotdeauna 
ghidate de paşii anteriori ai construcției”. 

Procesul acestei construcţii este similar cu acela al procesului evolutionar. 
Teoria contemporană a evoluţiei atrage atenția că nu există o „pre-determinare” a 
acestui proces, că natura nu lucrează „inginereşte”, ci mai degrabă „meştereşte”. 
Preluând unele idei ale lui Francois Jacob, Mircea Flonta subliniază că „evoluţia 
biologică se desfăşoară prin «meştereală», adică prin refolosirea constantă a 


25 Wenn das Wort «passen» so verstanden wird, dann entspricht es dem englischen «fit» in 
der Darwinschen und neodarwinistischen Evolutionstheorie. Darwin selbst hat ungliicklicherweise 
den Ausdruck «survival of the fittest» verwendet.” (Ibidem, p. 20). 

26 Thomas Junker, Sabine Paul, Der Darwin Code. Die Evolution erklärt unser Leben, Verlag 
C.H. Beck, Miinchen, 2010, p. 7. 

°7 Ernst von Glasersfeld, op. cit., p. 23. 

°8 Ibidem, p. 37. 

vechiului pentru a face ceva nou”. Cu alte cuvinte, mecanismul construcţiei 
evolutionare, precum şi al construcţiei realităţii (în viziunea constructionismului 
radical) este de genul „văzând şi făcând”, adică „meşterind” cu ceea ce există la 
îndemână. Dacă ceea ce este construit prin „meştereală” se potriveşte, atunci poate 
fi selectat şi procesul continuă mai departe. E limpede acum, credem, de ce 
constructionismul social îşi asociază teoria evoluţiei in formă darwiniană şi 
neodarwiniană. 

Trebuie precizat însă că, în forma sa radicală, constructionismul social e greu 
de acceptat. Dacă întreaga realitate (nu doar cea socială) este construcția 
subiectului, atunci foarte uşor se ajunge la solipsism. Apoi, constructionismul 
radical se asociază cu un antirealism generalizat. Dar pot exista mai multe forme de 
realism (realism metafizic, realism semantic, realism ştiinţific, realism moral etc.) 
şi tot atâtea forme de antirealism. În această situație se pot alege poziții mai 
nuantate, aşa încât, pe fondul multiplicitatii de forme de realism şi de antirealism, 
cineva poate fi realist într-un domeniu şi antirealist în alt domeniu, aşa cum 
sugerează şi Michael Dummett. Lucrurile nu sunt deloc simple, căci se ajunge uşor 
la dileme de genul celei atât de vechi când se vorbeşte despre realism sau 
antirealism în etică: „ceva este bun pentru că Dumnezeu doreşte acest lucru, sau 
Dumnezeu doreşte acel ceva pentru că este bun?” Filosoful de la Oxford“ 
recunoaşte că A.J. Ayer a dat dovadă de mare profunzime când a argumentat că a 
doua parte a dilemei semnalate se reduce la o sugestie nevalidă, dar nu uită să 
sublinieze că pentru Wittgenstein era extrem de greu de acceptat doar prima parte a 
dilemei, în timp ce a doua să fie judecată pur şi simplu superficială. 

Dar, cum spuneam, cineva poate fi realist când e vorba de existenţa naturală 
sau chiar a numerelor, dar să fie antirealist (şi, deci, constructionist) când e vorba 
de valori, afirmând că acestea sunt creaţii, construcții ale spiritului nostru. Se pare 
că suntem mai aproape de adevăr dacă acceptăm un realism fizic şi un antirealism 
social”. Adică e mai uşor de acceptat un constructionism moderat, valabil doar 
pentru domeniul realităţii sociale, decât varianta de constructionism radical. 
Constructionismul moderat insistă de regulă pe ruptura dintre realitatea fizică şi cea 
socială, considerând că socialul este marcat pragmatic, iar caracterul 
constructionist derivă din caracterul intentional si contextual al socialului, ceea ce 
face ca în domeniul socialului să domine nu atât corelatiile cauzale, ci mai ales 
dependentele spirituale. Pentru constructionismul moderat s-ar putea alcătui atunci 
următorul tablou comparativ’: 


Mircea Flonta, Darwin şi după Darwin. Studii de filozofie a biologiei, Editura Humanitas, 
Bucureşti, 2010, p. 298. 

30 Michael Dummett, Originile filosofiei analitice (traducere în limba română de Ioan Biris), 
Editura Dacia, Cluj-Napoca, 2004, p. 258 (interviul realizat de Fabrice Pataut). 

3! Frédéric Nef, op. cit., p. 49. 

32 Ibidem, p. 54. 

Existente fizice Existente sociale 

—nu se raporteaza la nimic — se raporteaza la lucruri 
— noncontextuale — contextuale 

— fara interior — interior $i exterior 

— independente de spirit — dependente de spirit 

— cauzale — noncauzale 


În schimb, constructionismul radical refuză orice formă de naturalism, 
respectiv contestă întreaga coloană din stânga tabloului de mai sus. În plus, 
constructionismul radical promovează: a) un holism radical (în ideea că înseşi 
existentele fizice, nu doar cele sociale, se raportează unele la altele), b) un 
contextualism radical (existentele fizice sunt relative şi ele la dispozitivele 
contextuale sociale de producţie); c) un proiectionism radical (toate existentele sunt 
dependente de proiecția spiritului); d) un cauzalism simbolic universal (inclusiv pe 
latura cauzalităţii fizice)”. 


3 Ibidem, p. 55. 

Limbajul — prin însăşi natura şi conexiunile/implicatiile sale — solicită abordări 
specializate, plurale, refuzând, însă, în acelaşi timp corsetul metodologiilor 
reductioniste; cu sau fără voia cercetătorilor, în analiza limbajului decisive sunt 
raporturile cu lumea exterioară, gandirea/constienta, cunoaşterea, comunicarea in 
termenii sensului, semnificației, referintei. De aceea, dispersia teoretico-metodologica 
este, prin tradiţie, însoțită de speculatia lamuritoare a filosofiei. Privită însă dinspre 
imediatitatea socio-culturală, această dispersie îşi acceptă ca referential şi punct de 
convergență tema comunicării, tocmai pentru că poate stimula conjunctia reflectiei 
teoretice cu praxis-ul cotidian, între cele două planuri/niveluri de analiză existând 
presiuni şi influenţe meditative. 

Considerăm, totuşi, că problemele comunicării au, prin structură şi implicaţii, 
amploare filosofică, deşi la modă sunt interpretările accentuat reductive, dominând 
cele tehniciste, pigmentate cu generalizări de psihologie experimentală care seduc 
un public larg. Dincolo de gustul pentru un soi de exotism teoretic larvar propriu 
civilizației actuale — structural dezinhibată — sunt evidente dimensiunile compensatorii 
ale unei discrete ideologii culturale menite să re-activeze mimetic instinctele/instantele 
solidarizării umane, manipulând în exact aceeaşi măsură în care afirmă că se eliberează 
de consecinţele uniformatizatoare ale industriei valorice. Iluzia stăpânirii secretelor 
comunicării este inoculată prin autovirusare psihologică, de la simplul receptor mass 
media până la omul de afaceri şi tagma comunicatorilor — specialişti în relațiile publice — 
cu o seninătate suspectă. Adeziunea spontană la acest canon institutionalizat este 
impulsionată de nevoia unei certitudini interioare şi de aspirația instrumentalizării 
performante a reacţiilor adaptative. 

Abordările de acest tip — cu o mărturisită valoare/miză operaţională — se 
integrează, de fapt, pattern-urilor unei culturi în care proiectele umane mizează pe 
reuşită, şi nu pe împlinire. Contribuțiile semnificative nu au impus încă o mutație 
paradigmatica, fiind întâmpinate ca nuantari/dezvoltari/aplicatii specifice ale 
schemei standard elaborate de Shannon şi Weaver, ca tributare sau asimilabile 
acesteia. Or deprinderea de a discuta problema comunicarii in termenii modelului 
elaborat de inginerii de comunicaţii a devenit o barieră epistemologică. Modulatiile 
interpretative ale cuplului categorial Limbă-Vorbire exprimă presiunile unui 


! Academia de Studii Economice din Bucureşti. 

asemenea context ideatic/socio-cultural complex. La rândul lor, lingvistica, poetica 
şi stilistica, hermeneutica, psiho-sociologia, logica, antropologia ş.a. sunt discipline 
care pot fi valorificate nu doar în spaţiul interdisciplinaritatii ci, mai ales, în cel al 
distantarii metateoretice — critice, deci — de judecăţi şi prejudecăţi latente care le 
osifică, alimentând credinţa luării în posesie spirituală fără rest a obiectului. Proiectele 
filosofice încearcă să convertească ideatiile îngust specializate într-o experiență 
global-semnificantă/semnificativă menită să corijeze excesele auto-valorizatorii, 
pasiunile antieretice, şi să facă posibil dialogul perspectivelor într-un laborator al 
complementaritatii posibile. Standardele specifice de stiintificitate sunt astfel absorbite 
şi re-semnificate prin integrarea în tematizarea structurii dialogale/dialogice a 
spiritului uman şi, implicit, a limbajului. Introducerea în ecuaţia cercetării a experienţei 
trăite, a orizonturilor de aşteptări, eşecuri şi proiecții modulate în dialogul-fapt-de- 
viaţă este o condiţie necesară — sigur, nu şi suficientă — pentru înlăturarea/ 
subminarea/transgresarea blocajelor epistemologice provenite din presupozitiile 
care fac posibile decupajele specializate, dar pot eşua într-un solipsism metodologic. 

Tema omului dialogal — care lipseşte din proiectele lingvistice iniţiale — are o 
accentuată deschidere filosofică, pentru simplul motiv că inserează limbajul în 
câmpul unor experiențe plurale, pluridimensionale, ca nucleu de precipitare 
categorial-problematică. Dacă diferitele discipline decupează numai acele aspecte 
prin care îşi validează propriile presupozitii ontico-ontologice şi epistemologico- 
metodice, este necesară evitarea constructelor reductioniste, preferând o 
constructivitate care re-vectorializează perspectivele particulare. Plierea constant 
interogativ-constructivă pe experiența dialogală a metabolizat inițiativa saussuriană 
prin mutații teoretico-metodologice care legitimează orizonturi de aşteptare mult 
mai consistente şi o disponibilitate cognitivă crescută pentru dimensiunile operaționale. 
Sintagma lui Claude Hagège, „omul dialoga!” şi sintezele lui Francis Jacques 
sintetizează — în reflecții lingvistice post-structuraliste/post-analitice — schimbări de 
paradigmă filosofică în interpretarea subiectivitatii/spiritului. Este, în sfârşit, repusă 
în drepturi— ca obiect de reflectie/meditatie — natura dia-logica, dialogală, a 
spiritului uman. Acest referential suspenda predispozitiile metodologiilor — asumate in 
prelungirea lui Saussure — la închidere şi autoadulare, inducând un benefic echilibru 
dinamic al perspectivelor, diferenţierea în locul eterogenitatii, complementaritatea 
în locul excomunicării, astfel încât, regândind tematizările asupra limbajului şi 
asumând limitele de principiu, obiectul însuşi să fie reconstruit conceptual în 
sinteze nereductioniste. 

Aşa cum sesizează Vasile Tonoiu’, modelul omului dialogal — construit 
progresiv în jurul intercomprehensiunii din fluxurile mereu schimbătoare ale vieții 
cotidiene — stimulează repozitionari teoretico-metodologice în spaţiul ştiinţelor socio- 
umane. În această deschidere de principiu, sunt desfăşurate exerciții hermeneutice 


? Cf. Vasile Tonoiu, Omul dialogal. Un concept răspântie, Bucureşti, Editura Fundaţiei 
Culturale Române, 1995. 

creative de înaltă ţinută şi prospețime spirituală: tema alteritatii la Martin Buber; 
plurisemantismul comunicării directe; de la „jocurile de limbaj” (L. Wittgenstein) 
la teoria actelor de limbaj (in special J. Searle); plurilingvismul limbajului in acte 
(M. Bahtin); traducerea ca experiență hermeneutică, structural dialogală (G. Steiner); 
dialogul metodologiilor în hermeneutica lui P. Ricoeur ş.a. Cheia de boltă este, 
însă, construită din două mari contribuţii contemporane: Claude Hagége (autorul 
unui proiect de lingvistică socio-operativă care evită consecinţele reductioniste ale 
structuralismului de tradiție saussuriană şi ale orientărilor din pragmatică, prin 
conceperea „omului dialogal” ca ,,enuntator psihosocial” — cu variabile empirice 
care reorganizează ştiinţele umaniste din unghi antropologic) şi F. Jacques — 
filosoful care pune serios sub semnul întrebării tradiţia carteziană prin investigarea 
unui spațiu dia-logic al interlocutiei. Aşa cum remarcă Simone Goyard-Fabre într-o 
monografie recentă, în cazul lui Francis Jacques este evident efortul unei 
reconstructii a filosofiei si filosofării.” Problema limbajului şi tema comunicării 
sunt reconstruite din perspectiva rationalitatii dia-logice; abordate din perspectiva 
regimului transcendental al relatiei/reciprocitatii, aceste obiecte de studiu sunt 
reevaluate în profunzime, stimulând mutații radicale în ontologia subiectivitatii şi, 
implicit, în ontologia sensului. 


1. Numeroase polemici — ale căror efecte/ecouri culturale sunt încă active — 
au reuşit să impună părerea că — în privința modurilor actuale de abordare teoretică 
a sferei umanului —ar exista numai o miză: pro sau contra subiectivității, 
legitimând la modul absolut disjunctia structuralism sau existentialism, tradusă 
conjunctural in schema ideologică umanism sau antiumanism. Am observa, 
deocamdată, că această sedimentare a mizelor teoretice are o valabilitate restrânsă 
şi localizabilă: a fost posibilă în (şi produsă de) climatul socio-cultural francez 
postbelic, datorită polarizării unor tendinţe, explicabile contextual şi istoric, până la 
transformarea diferenţelor în surse de conflict—pe de o parte, nevoia de (si 
intențiile axate pe) organizare, sistem, re-structurare, iar pe de altă parte, valorificarea 
unei tradiţii de libertate, filosofie a spiritului, recunoaştere a subiectivitatii şi angajării 
interioare. În măsura în care disputa existentialism-structuralism a beneficiat de 
implicarea unor nume sonore (de la J.P. Sartre la M. Foucault, Cl. Lévi-Strauss, 
J. Lacan ş.a.), a reuşit — în parte, şi datorită calificativelor ideologice influențate, 
direct sau discret, de marxism — să gestioneze o gamă problematică gravă sub 
presiunea conjuncturilor ideologice. Credem însă că trebuie luată în consideraţie 
chestiunea de fond: cea referitoare la amploarea specializărilor metodologice 
contemporane — însoțite de tematizări epistemologice şi inflexiuni metafizice — în 
orizontul cărora este (re)gândit specificul ireductibil al umanului. Câmpul 
disputelor şi promisiunilor actuale este articulat de inovaţii conceptuale şi 


3 Simone Goyard-Fabre, De /'interrogation radicale ou philosopher autrement. Essai sur 
l'œuvre philosophique de Francis Jacques, Paris, Les Editions du Cerf, 2011. 

înstăpâniri tematice ce-şi au sursa în lingvistica structurală, semiotică, hermeneutică şi 
prelungirile lor post-moderne. 

Teritoriul ştiinţelor spiritului a suportat segmentări succesive specificatoare 
prin autonomizarea psihologiei, istoriei, sociologiei şi antropologiei şi lingvisticii: 
„Schimbarea de paradigmă pe care o reprezintă trecerea de la o filosofie a 
conştiinţei la o filosofie a limbajului constituie”, aşa cum sesizează J.Habermas, „o 
tăietură (epistemologică — n.n.) la fel de profundă ca şi ruptura cu metafizica. 
Semnele lingvistice treceau până acum drept instrumente şi accesorii ale 
reprezentărilor: de acum înainte, regnul intermediar al semnificatiilor simbolice 
dobândeşte o valoare proprie. Relaţiile dintre limbaj şi lume sau dintre propoziție şi 
stările de fapt preiau stacheta relațiilor între subiect şi obiect. Operaţiile de constituire a 
lumii, care erau apanajul subiectivității transcendentale, sunt luate în grijă de către 
structurile gramaticale. Munca reconstitutivă a lingvistilor ia locul unei introspectii 
greu controlabile. În sfârşit, regulile după care se înlănțuie semnele, se formează 
frazele, se produc enunturile pot să fie desprinse din configuratiile lingvistice care sunt, 
ca să spunem aşa, realităţi ce se oferă ochilor noştri.” 

Alături de caracterizarea gândirii filosofice contemporane de către 
J. Habermas ca fiind postmetafizică — de fapt, rezultanta unor poziţii antimetafizice 
(I. Kant, pozitiviştii ş.a.) şi a unor eforturi de construcţie filosofică pe fundalul 
demitizării sistematice a vechilor arhitecturi metafizice (proces accentuat de 
posteritatea lui Fr. Nietzche) —, trebuie avută în vedere o rupere de echilibru între 
dezvoltarea ştiinţelor naturii şi a ştiinţelor privitoare la om. Tendinţa de a identifica 
întreaga cunoaştere cu structura categorială a raţiunii elimină sau eclipsează alte 
moduri prin care spiritul se raportează la sine şi la tot ceea ce se află în afara sa. În 
consecință, omul modern este sfâşiat de intersectarea a patru mişcări ale spiritului 
(Daryush Shayegan)’: 1) instrumentalizarea gândirii — disprețul pentru contemplatie, 
devalorizarea arhetipurilor irationalului, obsesia şi iluzia obiectivitatii ultime; 
2) matematizarea lumii — aplatizarea viziunii despre natură, ,,dezvrajirea” ordinii 
universale, insensibilitate în fața misterului existenței, înlocuirea omului vizionar 
cu omul vizual — percepţia suprafeţei mimând uimirea în fata adâncurilor lumii; 
3) naturalizarea omului — trecerea de la substanţe spirituale la pulsiuni primitive, 
încât omul nu mai este interpretat în dimensiunea polară a unei întoarceri la origini, 
ci în perspectiva liniară a unei evoluţii naturale în care apar diferente de grad fata 
de alte specii; 4) demitizarea timpului — secularizarea Providentei, istoria fiind 
înțeleasă ca mediere între real şi ideal, ca proces al umanului către telos-ul prin 
care se autoproduce. 


* Jurgen Habermas, La Pensée postmétaphysique, Paris, Armand Colin, 1988, p. 13. 

* Daryush Shayegan, Les quatre mouvements descendants et ascendants de l'Esprit, în Colloque 
de: Tsukuba Sciences et symboles — Les voies de la connaissance, Présenté par Michel Cazenave, Paris, 
Editions Albin Michel, S. A., 1986, p. 26-36. 

Pe fundalul acestor dominante ale spiritului contemporan poate fi inteleasa 
mutatia vizată de Habermas: de la o filosofie a conştiinţei la o filosofie a limbajului. 
Acesta este, de fapt, planul în care vor fi puse toate registrele filosofice ale 
sensului — fie că primatul limbajului este asumat de o filosofie a formelor simbolice 
(E. Cassirer), fie că, într-o formulare radicală pe direcţia unui optimism stiintificizant, 
se vorbeşte despre consistenţa „semnului-om” (omul tratat ca semn), afirmând că, 
întrucât „cuvântul sau semnul pe care îl foloseşte omul este omul însuşi”, „omul 
este un semn exterior” (Charles S. Peirce). 

Interesul aparte pentru sens are, fără îndoială, şi o justificare psiho-socială. 
Însă, problema semnificației se situează în centrul preocupărilor actuale mai ales 
dintr-un motiv epistemologic, întrucât angajează reflecții care întemeiează saltul de 
la nivelul factologic la unificarea teoretică în disciplinele socio-umane. „Nu putem 
să transformăm inventarierea comportamentelor omeneşti în antropologie şi seria 
evenimentelor în istorie decât interogându-ne asupra sensului activităţilor umane şi 
asupra sensului istoriei. Lumea pare a se defini în mod esenţial ca lume a semnificației. 
Lumea nu poate să fie numită «umană» decât în măsura în care semnifică ceva. 
Astfel, ştiinţele umaniste pot să-şi găsească un numitor comun în cercetarea 
îndreptată asupra semnificației. În sfârşit, dacă ştiinţele naturale se interoghează 
pentru a şti cum sunt omul şi lumea, ştiinţele umaniste îşi pun, într-o manieră mai 
mult sau mai putin explicită, problema de a şti ce înseamnă omul şi lumea.” Sub 
acest aspect, lingvistica este ştiinţa cea mai bine plasată, este o „ştiinţă pivot” ce isi 
asumă „rolul de catalizator”. O anume disponibilitate către unificarea altor perspective 
ştiinţifice asupra omului este integrată in chiar lingvistica lui Saussure; sub acest 
aspect, este suficient de sesizat că modul de tratare a raportului Limba—Vorbire 
dovedeşte asimilarea unor distincţii metodologice din epocă — de pildă, cea dintre 
social şi individual în reprezentarea conştiinţei (sociologia lui Emile Durkheim şi 
psihologismul lui Gabriel Tarde) —, dar, în egală măsură, îşi asumă deschideri 
originale prin situarea lingvisticii înseşi în spaţiul semiologiei, asupra căruia va 
trebui să se pronunţe (şi) psihologia. De astfel, o întreagă tradiţie filosofică — încă 
din antichitatea greacă — identifică studiul limbajului cu analiza gândirii umane.” 

Schimbările de paradigmă nu anulează — ci doar estompeaza — dimensiunea 
filosofică a problemelor în discuţie. Impulsul către interdisciplinaritate localizează 
epistemologic tocmai nevoia de interpretare filosofică generală a limbajului dincolo 
de strictele specializări metodologice. Dacă la Saussure este evidentă intuirea unor 
proceduri comune tuturor ştiinţelor umane, Charles W. Morris — fără a prefera 


° A. J. Greimas, Sémantique structurale (Recherche de méthode), Paris, Presses Universitaires 
de France, 1986, p. 5, 6. 

7 Cf. Bertil Malmberg, Histoire de la linguistique (de Summer à Saussure), Presses Universitaires 
de France, Paris, 1991, pp. 5-6; de asemenea, Philippe Ducat, Le langage, Ellipses/Editions Marketing 
S. A., 1995, pp. 9-17; despre modul in care lingvistica se detaşează de tradiţia filosofică în abordarea 
limbajului — Danièle Manesse, La linguistique, in Histoires de la Philosophie. Idées, Doctrines, sous 
la direction de Frangois Châtelet, vol. 7 — La philosophie des sciences sociales (de 1860 a nos jours), 
Paris, Hachette, 1973, pp. 303-327. 

corsetul lingvisticii — sugerează posibilitatea valorificării semiotice a unor discipline 
tradiționale, cum ar fi logica, gramatica şi retorica. Semioticii — în calitate de 
metastiinta şi, în particular, organon — i se atribuie virtuți integrative şi sistematizatoare. 
L. Hjelmslev afirmă tranşant că, în descrierea fenomenelor umaniste — ceea ce 
înseamă aspiraţia de a face din umanism un obiect de cunoaştere —, trebuie să alegem 
între perspectiva poetică şi atitudinea ştiinţifică; dacă excluderea reciprocă a celor 
două tipuri de abordare este sterilizantă, coordonarea lor benefică poate fi realizată 
prin identificarea unui numitor comun al tuturor cunoştinţelor socio-umane în 
structurile lingvistice. Deşi în alt sistem de referință, proiectul lui Morris este similar: 
semiotica poate impulsiona constituirea umanisticii ca ştiinţă. Umanistica 
(humanistics) este metalimbaj/discurs teoretic menit să descrie, să expliciteze şi să 
organizeze tipologic umanitatile (humanities) care sunt semne-obiect, respectiv 
discursuri primare ce indică receptarea în termeni valorici a producţiilor culturale 
(literatură, morală, pictură, muzică, religie ş.a.). Ca discursuri legate nemijlocit de 
activitățile creatoare ale omului, umanitatile constituie obiectul epistemic al unei 
metateorii: umanistica. Semiotica pune, deocamdată, la îndemâna umanisticii 
instrumentele unui metadiscurs/metalimbaj descriptiv promițător sub raport ştiinţific. 
Structuralismul, semiotica şi hermeneutica sunt deschideri teoretico- 
metodologice, cu virtuţi integratoare, asupra a tot ceea ce poate fi inclus în universul 
sensului. În sistemul de referințe distincte — deseori polemice, deşi, în principiu, 
complementare şi de aceea, mai nou, interferente —, aceste perspective vizează 
produsele creativităţii umane — fie că aceasta este numită „activitate simbolică” 
(P. Ricoeur, ş.a.), „comportament simbolic” (Chomsky ş.a.) sau „aptitudine”/facultate 
umană de a semnifica/simboliza (de la Saussure, Benveniste ş.a. la Hagège ş.a.). 
Deopotrivă, se pune accent pe totalităţi, ansambluri organizate, cărora li se 
subordonează elementele componente; existenta/manifestarea sensului este căutată 
la nivelul sistemelor de semne, a marilor unitati/arhitecturi semnificante — şi nu a 
semnelor izolate — în care pachetele de relatii/interdependente generează configurații 
simbolice ireductibile la (şi independente de) impresii factologice şi atomizări 
analitice. În acelaşi timp, obiectul exemplar al cercetării îl constituie ipostazele 
concretizate textual (în sens larg) ale impulsului uman de a semnifica. De-mitizarea 
fondului simbolic este iniţiată prin vizarea a ceea ce este dincolo de subiect şi 
obiect — „spiritul obiectivat” (N. Hartmann), „lumea a treia” (K. Popper). Faptul că 
metoda structurală şi semiotica optează pentru o atitudine descriptiv-explicativă 
neutră, desubiectivizată, iar hermeneutica se adânceşte în interpretarea experiențelor 
subiective ale sensului nu reprezintă decât diferente de presupozitii, postulate, 
legitimare epistemologică şi tip de discurs (meta-)teoretic, fără însă a întemeia rupturi 
definitive. Este adevărat că structuralismul şi semiotica sunt apte să limpezească — 
prin construirea de modele — acele condiţii interne care fac posibilă existenţa (reală 
sau potenţială) a sensului, în timp ce hermeneutica se fixează dintru început pe 
carnalitatea semnificantă a textului, sub-textului şi con-textului, deci pe sensul trăit 
prin complicitate afectivă. Însă, abordările ştiinţifice nu mai pot fi expediate prin 
suspectarea de „pozitivism”, „scientism”, ci trebuie integrate filosofic, pentru motivul 

esenţial că oferă elemente de ontologie a sensului care ajută însuşi demersul 
hermeneutic în efortul de de-centrare a subiectivitatii (de-psihologizare). Corectii 
reciproce mobilizează însăşi evoluţia fiecărei perspective metodologice in parte. 
De astfel, este evident că lingvistica începe să fie conştientă de presupozitile sale 
hermeneutice (în decuparea obiectului: Saussure; în selectarea anumitor 
caracteristici: Benveniste, Searle); semiotica îşi încorporează tema ,,interpretarii” 
(de origine hermeneutică), iar „arcul hermeneutic” resimte avantajul asimilării 
modelelor structuralist-semiotice ca temei şi instanță de control pentru actul 
comprehensiv (P. Ricoeur). Dacă hermeneutica — implicată în însuşi modul de a 
practica filosofia de la Kierkegaard încoace, sau în postura metodologică inițială 
(Schleiermacher, Dilthey) — oferă alternative reumanizatoare la presiunile scientiste 
alimentate de prestigiul cultural al ştiinţelor naturii — asumându-și prin Gadamer o 
vigilență epistemologică —, astăzi nu mai poate ocoli dialogul cu paradigmele 
ştiinţifice — în special, lingvistica structurală şi semiotica — ale căror performanţe 
au apărut chiar pe terenul ştiinţelor socio-umane. Între cunoaşterea de sine a omului — 
mediată de limbaj/semne/simboluri/texte — la care aspiră hermeneutica şi, pe de altă 
parte, conceptul de semioză — prin care subiectul uman este tratat ca actor al practicii 
semiotice — distanța metodologică nu anulează, totuşi, o anume compatibilitate a celor 
două proiecţii teoretice asupra umanului. 

Marile contribuţii din lingvistică şi filosofia limbajului, discursurile teoretice 
despre semne şi interpretare pot fi integrate într-o ontologie particulară a umanului, 
în măsura în care este vorba de studierea unei subiectivitati fixate in/prin semne/limbaj. 
Originalitatea lui Francis Jacques constă în pledoaria antropologică pentru un primat 
al relaţiei (primum relationis) — căreia îi acordă funcții transcedentale — şi în tematizarea 
interogatiei ca mod specific uman de a fi.* 


2. Cu o ambiguitate/imprecizie fertilă, Francis Jacques afirmă că „ceea ce 
este esenţial în limbaj nu tine de lingvistică”. În descrierea, interpretarea, clasificarea 
şi explicarea faptelor lingvistice sunt atinse chestiuni care depăşesc lingvistica, întrucât 
este evident faptul că „gândim un univers pe care l-a modelat mai întâi limba noastră. 
Varietatea experiențelor filosofice sau spirituale se află sub dependenţa inconstienta a 
unei clasificări pe care limba o operează prin simplul fapt că este limbă şi că 
simbolizează”; prin urmare, tot ceea ce aparține „categoriilor mentale” şi „legilor 
gândirii” nu face, într-o mare măsură, decât să oglindească organizarea şi distribuția 
categoriilor lingvistice. Această evidenţă culturală nu este ignorată în demersurile 
specializate ştiinţific, ci doar suspendată metodologic sub aspectul complexității 
pentru a face posibilă precizarea unei atitudini care permite şi promite sporirea 


controlată a inteligibilităţii. Asupra unui orizont dispus la exercițiul speculatiei, 


8 Cf. Simone Goyard-Fabre, op. cit., p. 55 şi urm. 

” Francis Jacques, L'espace logique de l'interlocution, Paris, Presses Universitaires de France, 
1985, p. 18. 

10 Emile Benveniste, Problémes de linguistique générale, I, Paris, Gallimard, 1966, p. 6. 

lingvistica proiectează criterii, principii şi rigori metodologice în deschiderea cărora 
sunt operate decupaje, specificându-se obiectul, tehnici descriptiv-explicative, 
constructe conceptuale ce-şi aproprie problema semnificației. Obiectul nu este dat 
întocmai şi nu precedă perspectiva teoretică, ci dimpotrivă, se poate spune că 
„punctul de vedere este cel care crează obiectul”!!. Precizarea metodologică a lui 
Saussure a fost (şi este) însuşită de majoritatea abordărilor contemporane ale 
limbajului, chiar dacă perspectivele din care este pusă la lucru diferă sensibil de la 
un autor la altul. Chiar dacă se creează impresia unui cerc vicios — întrucât lingvistica 
îşi vizează/cercetează obiectul, iar, pe de altă parte, perspectiva metodologică este 
cea care îşi creează/produce obiectul de studiu —, este evident faptul că „obiectul care 
se oferă gândirii nu este în sine un efect al procedeelor metodologice”!?. 

Asa cum sesizează Frédéric Worms, in contrbutiile lui Saussure îşi află 
originea tendinţa de a considera că ştiinţele umane trebuie să-şi identifice sensul in 
structuri înțelese ca sisteme de semne; cu alte cuvinte, „se generalizează şi 
consideră ca ultim valid noul model al sensului propus de către lingvistica structurală, 
şi care constă în a-l înţelege ca sistem de diferente .”'* Prin analogie cu modelul 
Limbii, ştiinţele umaniste interpretează obiectivitatea sensului prezent în cele mai 
diferite realități receptate ca sisteme de semne. 

Întrebându-se ,,care este obiectul integral şi concret al lingvisticii”, Saussure 
sesizează că, in timp ce alte ştiinţe pot să opereze asupra unor obiecte determinate 
dinainte, deja fixate, date ca atare, astfel încât se pot analiza după anumite puncte 
de vedere, lingvistica nu se află într-o asemenea situaţie. Materia lingvisticii — 
constituită din toate manifestările de limbaj — este eterogenă, putând fi examinată 
de către discipline deosebite şi din unghiuri distincte. „Luat în întregul său, 
limbajul este multiform şi heteroclit; călare pe mai multe domenii, în acelaşi timp 
fizic, fiziologic şi psihic, limbajul aparţine domeniului individual şi celui social; el 
nu se lasă clasificat în nici o categorie de fapte umane, pentru că nu se ştie cum să i 
se desprindă unitatea.” Unica soluție întrevăzută de Saussure presupune ca 
examenul teoretic „să se plaseze din capul locului pe terenul limbii şi să ia limba ca 
normă pentru toate celelalte manifestări ale limbajului.”"* 

Limba este un construct teoretic — model de inteligibilitate unitară a faptelor 
de limbaj, şi principiu de clasificare — capabil să identifice, dincolo de eterogenitate 
şi antinomii, acele caracteristici esenţiale cărora trebuie să li se atribuie primul loc 
în studiul limbajului: „facultatea (aptitudinea) — naturală sau nu — de a articula 
vorbe nu se exercită decât cu ajutorul instrumentului creat şi furnizat de către 


! Ferdinand de Saussure, Cours de linguistique générale, Publié par Charles Bailly et Albert 
Séchehaye avec la colaboration de Albert Riedlinger, Edition critique préparée par Tullio de Mauro, 
Postface de Louis-Jean Calvet, Paris, Editions Payot & Rivages, 1995, p. 23. 

? Arild Utaker, La philosophie du langage: une archéologie saussurienne, Paris, Presses 
Universitaires de France, 2002, p. 170. 

3 Frédéric Worms, La philosophie en France au XXe siécle. Moments, Editions Gallimard, 
2009, p. 469. 

* F, de Saussure, Cours de linguistique générale , ed. cit., p. 25. 

colectivitate”! şi, de aceea, „nu limbajul vorbit este ceea ce este natural în om, ci 


facultatea de a constitui o limbă, adică un sistem de semne distincte corespunzătoare 
unor idei distincte.”'® Limba este accesibilă unei definiții autonome, restituind 
limbajului unitatea esențială. Din totalitatea faptelor calificate ca fiind lingvistice, 
Saussure decupează limba ca obiect; finalitatea activității de cercetare impune 
reelaborarea constiintei subiective a locutorilor în manieră critică pentru a avea 
acces la reconstituirea sistemului lingvistic în baza căruia se poate introduce o 
ordine firească, o coerență neevidentă în ansamblul eterogen al faptelor de limbaj. 
Roman Jakobson apreciază că dihotomiile /angue-parole, Langage-Speech, 
système linguistique-énoncé, Type-Token ş.a. surprind logica limbajului, ,,insa 
trebuie să admitem că conceptele de cod şi mesaj introduse de teoria comunicării 
sunt mult mai operaționale decât ceea ce ne oferă teoria tradițională pentru a 
exprima această realitate”"”. Limba este, deci, un cod, un sistem de reguli/conventii 
care fac posibilă comunicarea interumana. Arild Utaker considera că însăşi teoria 
lui Saussure este compatibilă cu „imaginea limbii-instrument”, cu deschidere 
spre/către tehnologiile moderne de comunicare, fata de ,,limba-organism” propusă 
de romantici; „Saussure pune accent pe comunicare şi pe faptul că omul este cel 
care vorbeşte şi comunică.” 1% 

Separând limba de vorbire, Saussure separă: ,,1) ceea ce este social de ceea 
ce este individual; 2) ceea ce este esenţial de ceea ce este accesoriu şi mai mult sau 
mai putin accidental. Limba nu este o funcție a subiectului vorbitor, ci este 
produsul pe care individul îl înregistrează pasiv; ea nu presupune niciodată 
premeditare, şi reflectia nu intervine decât în activitatea de (...) clasificare (...). Vorbirea 
este, dimpotrivă, un act individual de voinţă şi de inteligență, în care se impune a 
(se) distinge: 1) combinaţiile prin care subiectul vorbitor utilizează codul limbii în 
vederea exprimării gândirii sale personale; 2) mecanismul psiho-fizic care îi 
permite exteriorizarea acestor combinații.” Limba este, deci, un model teoretic în 
care se cristalizează efortul de inteligibilizare a materiei lingvistice, vizând un 
produs social al facultății limbajului si, în acelaşi timp, un ansamblu de convenții 
necesare adoptate de către corpul social pentru a face posibil exercițiul acestei 
aptitudini la indivizi. 

Consecința cea mai importantă a fixării teoretico-metodologice pe distincția 
limbaj-limbă-vorbire constă în posibilitatea clasificării faptelor lingvistice printre 
faptele umane. Limba este o institutie/instituire socială care, însă, are trăsături 
specifice fata de instituțiile politice, juridice ş.a. Pentru a-i înțelege natura specială, 
Saussure consideră necesară situarea pe o altă orbită analitică decât cea strict 
lingvistică. „Limba este un sistem de semne care exprimă idei şi, prin aceasta, 


'S Ibidem, p. 27. 

16 Ibidem, p. 26. 

11 Roman Jakobson, Essais de linguistique générale, Paris, Minuit, vol I, 1963, p. 31. 

15 Arild Utaker, La philosophie du langage: une archéologie saussurienne, ed. cit., p. 212. 
1 F, de Saussure, Cours de linguistique générale , ed. cit., pp. 30-31. 

comparabila cu scriitura, alfabetul surdo-mutilor, ritualurile simbolice, formele de 
politete, semnalele militare etc. Ea este doar cea mai importanta din aceste sisteme. 
Se poate deci concepe o stiinta care studiaza viata semnelor in cadrul vietii sociale; 
ea ar forma o parte a psihologiei sociale şi, in consecinţă, a psihologiei generale; o 
vom numi semiologie (din grecescul semeion, «semn»). Ea ne-ar învăţa în ce 
constă semnele, care legi le guvernează. Întrucât încă nu există, nu se poate spune 
ceea ce va fi; însă are dreptul la existență, locul său este stabilit dinainte. 
Lingvistica nu este decât o parte a acestei ştiinţe generale, legile pe care le va 
descoperi semiologia vor fi aplicabile şi lingvisticii, şi aceasta se va găsi astfel 
alipită la (unită cu — n.n.) un domeniu bine definit în ansamblul faptelor umane. 
Este însărcinarea psihologului să precizeze locul exact al semiologiei; obligația 
lingvistului este de a defini ceea ce face din limbă un sistem special în ansamblul 
faptelor semiologice.””” 

Semnul lingvistic este o entitate psihică cu două fete/fatete/aspecte profund 
legate între ele: „uneşte nu un lucru şi un nume, ci un concept şi o imagine 
acustică”, însă, întrucât în mod curent există tendința de a înţelege prin „semn” 
numai imaginea acustică, Saussure propune „să păstrăm cuvântul semn pentru a 
desemna întregul, şi să înlocuim concept şi imagine acustică prin semnificat 
(signifié) şi semnificant (signifiant)” *'; aceşti termeni sunt mai potriviti să evidentieze 
opoziţia care îi separă fie între ei, fie de întregul din care fac parte. 

Semnul lingvistic este studiat de Saussure pe baza a două principii: arbitrarul 
semnului şi caracterul liniar al semnificantului. „Semnul lingvistic este arbitrar”? 
în sensul că nu există nici un raport interior între idee (semnificat) şi suita de sunete 
care alcătuiesc semnificantul său; însă de aici nu decurge că semnificantul ar 
depinde de libera alegere a subiectului vorbitor, ci doar că este nemotivat în raport 
cu semnificatul, nu are în realitate nici o legătură naturală cu acesta, ci doar una 
stabilită de/prin convențiile unui grup lingvistic. Principiul liniaritatii se întemeiază 
pe o evidență; semnificantul, fiind de natură auditivă, se desfăşoară în timp, 
împrumutând caracteristici temporale: a) reprezintă o întindere; b) măsurabilă pe o 
singură dimensiune — ceea ce presupune operaţii de segmentare în unităţi de sens. 
Dacă în raport cu ideea pe care o exprimă, semnificantul ni se prezintă ca liber ales, 
în raport cu comunitatea lingvistică în care este folosit, nu este liber, ci impus. 
Limba nu este deci asimilabilă unui contract pur şi simplu, nu poate fi redusă la 
reguli liber consimtite, ocazionale, ci activează moştenirea epocii precedente. 
Ereditatea psiho-socio-culturală exclude schimbarea generală a codului lingvistic 
de la o generaţie la alta. 


% Ibidem, p. 33. 

21 Jbidem, p.98, 99; imaginea acustică este interpretată ca reprezentare a sunetului şi nu ca sunet 
articulat, se face abstracţie, deci, de realizarea sa prin vorbirea efectivă, intelegandu-se limba ca „depozit” 
de imagini acustice care reprezintă cuvintele. 

* Ibidem, p. 100 şi urm. 

Saussure a evitat definirea cuvântului, — pe care o consideră sterilă — 
preferând ca, în interiorul fenomenului global pe care îl reprezintă limbajul, să 
distingă doi factori: limba şi vorbirea. „Limba este pentru noi limbajul mai putin 
(minus — n.n.) vorbirea. Ea este ansamblul de habitudini lingvistice care permit 
unui subiect să înțeleagă şi să se facă înțeles.” Întrucât această primă caracterizare 
surprinde numai aspectul individual, pentru a integra definirea limbii în realitatea 
socială este necesară luarea în considerație a unei mase vorbitoare pentru care 
există o limbă — ceea ce permite interpretarea limbii ca fapt social şi ca fenomen 
semiologic: „natura socială a limbii este una din caracteristicile sale interne”, şi 
prin urmare, „limba este viabilă, nu vie”. Deşi arbitrarul semnului lingvistic pare să 
indice că limba ar fi „un sistem liber, organizabil după voie, dependent numai de 
un principiu rational”, „acţiunea timpului care se combină cu cea a forței sociale” 
„ne împiedică să privim limba ca pe o simplă convenție, modificabilă după placul 
celor interesati.””* Caracterul social prezent în limbă nu se opune, prin el însuşi, 
înțelegerii arbitrarului în termenii convenției provizorii; pe de altă parte, este 
evident că psihologia colectivă nu operează pe o materie pur logică, ci tratează 
convențiile în funcție de impactul nemijlocit al relaţiilor dintre indivizi; hotărâtoare 
este durata, temporalitatea, care fixează şi amplifică efectele masei de vorbitori 
asupra arbitrarului semnului lingvistic, astfel încât acesta este structurat de 
principiul continuității, libertatea fiind restrânsă sau chiar anulată. Intervenția 
factorului timp trebuie, deci, asumată de analiza teoretică. 

Conţinutul unui cuvânt nu este cu adevărat determinat decât prin sprijinul a 
ceea ce există în afara sa; fiind integrat într-un sistem, el este înzestrat nu numai cu 
o semnificaţie, ci şi mai ales cu o valoare. Semnificatul/conceptul este unit cu o 
imagine acustică, simbolizând astfel semnificaţia; însă acest concept nu are decât o 
valoare determinată prin raporturile sale cu alte valori similare; în afara acestor 
raporturi, semnificaţia nici nu ar exista. Perspectiva saussuriană asupra limbajului 
nu este substanţială, ci relaţională, propunând un „holism semantic”. Întrucât 
„punctul de vedere este cel care creează obiectul” lingvisticii şi, în consecință, Limba 
ca sistem nu are corespondent empiric, se poate vorbi de „o concepție nominalistă 
în ontologia entității Limbă”, întrucât nu cuprinde reprezentări ale obiectelor reale. 


3. Noam Chomsky reproşează orientării structuraliste tocmai faptul că — în 
varianta lui Saussure sau în cea fonologică — nu depăşeşte miza clasificatorie, 
rămânându-i străin modul efectiv în care funcționează spiritul atunci când inventează 
fraze. Inertiei taxinomice îi va fi opusă tocmai cercetarea dimensiunilor creatoare 
ale limbajului. Întrucât o mare parte din experiența lingvistică se caracterizează 
prin originalitate combinatorie şi înlănţuiri textuale ce se sustrag rigorilor 


% Ibidem, p.112-113. 

%4 Sylvain Auroux, Jacques Deschamps, Djamel Kouloughli, La philosophie du langage, Paris, 
Presses Universitaires de France, 2004, p. 192. 

sistemului, problema adecvarii teoriei trebuie să pornească de la centrarea 
interesului explicativ asupra modului însuşi de producere a enunturilor de către 
subiect; lămurirea creativităţii presupune, totodată, nu numai comprehensiunea 
unui număr nedefinit de fraze cu totul noi, ci şi capacitatea de a localiza formele 
deviante — ceea ce implică circumscrierea unor criterii de ,,gramaticalitate” şi a 
tipurilor de abateri semnificative. Gramatica generativă a lui Chomsky — prin 
cuplul categorial ,,competenta-performanta” — explică tocmai această producţie 
infinită (ne-finită, ne-definită) de fraze pornind de la un ansamblu finit de reguli şi 
elemente. Această lingvistică are ca obiect modul în care subiectul vorbitor îşi 
inventează limba; referentialul teoretic este de tradiţie carteziană. „Una din 
contribuţiile fundamentale a ceea ce am numit «lingvistică cartezianăy» fusese de a 
observa că limbajul uman, în folosirea sa normală, nu este supus controlului 
stimulilor externi sau stărilor interne identificabile în mod independent, şi nu este 
limitat la singura funcţie practică a comunicării, contrar, de exemplu, pseudo- 
limbajului animalelor. Limbajul uman este apt să servească drept instrument pentru 
o exprimare şi o gândire libere. Aspectul creator al utilizării limbajului reflectă 
posibilitățile infinite ale gândirii şi imaginaţiei. Limbajul oferă mijloace finite, dar 
posibilități de expresie (exprimare — n.n.) infinite, care nu suportă alte reguli decât 
acelea ale formării conceptului şi frazei, reguli care sunt în parte specifice şi 
idiosincratice, însă în parte, de asemenea, universale, astfel încât întreaga umanitate, 
fără excepţie, să fie înzestrată cu ele. Forma fiecărei limbi, specificabilă în manieră 
finită, furnizează o «unitate organică» ce leagă între ele elementele de bază ale limbii, 
şi în aceasta subintelege toate manifestările particulare, al căror număr potential 
este infinit.””° 

Convins de faptul că „natura umană” încă nu este un concept ştiinţific, 
Chomsky apreciază că studiul limbajului oferă promisiuni întemeiate investigării 
dimensiunilor intelectuale şi cognitive care singularizează omul în univers: 
mecanismele înnăscute de achiziționare a limbajului, schemele lingvistice sau 
structurile pre-existente în spiritul omenesc ca forme nedobândite, reflectă cvasi- 
«universaliile» aflate sub/în diversitatea enunturilor verbale de suprafață. Facultatea de 
a dobândi limbajul aparţine naturii umane şi este înnăscută; „structurile de 
profunzime” — suprinse în teoria lingvistică prin conceptul de ,,competenta” — nu 
pot fi reduse la experienţa sensibilă şi, polemic faţă de interpretarea structurală, 
tind către asimilarea teoretică a creativităţii limbajului. Această perspectivă, chiar 
dacă declanşează polemici interminabile cu punctele de vedere empiriste şi 
genetice (de pildă, confruntarea N. Chomsky — J. Piaget), indică, pe de o parte, 
nevoia de încapsulare a cercetării lingvistice în cadre interpretative de ordin 
filosofic (Searle ş.a.) şi, pe de altă parte, impulsul de a depăşi — înăuntrul 
lingvisticii şi cu mijloacele specifice acestei ştiinţe — sistemul de referință al 
„limbii” (propus de Saussure) prin reevaluarea teoretică a sferei „vorbirii”, 

discursului, in general a experientelor lingvistice nemijlocite. De la E. Benveniste 
la Claude Hagège si André Jacob cuplul ,,/angue-parole” suportă metamorfoze 
succesive care, în ultima instanță, concretizează efortul de recuperare a 
dimensiunilor antropologice (suspendate metodologic de lingvistica structurală). 

Distincția dintre ,,materia” şi „obiectul” lingvisticii implică o angajare 
epistemologică deservită chiar de anumite formulări saussuriene care, la o primă 
impresie, par a fi limpezi; de pildă, Saussure afirmă că „limba este pentru noi 
limbajul minus (mai putin — n.n.) vorbirea”, însă prin această caracterizare nu se 
clarifică mai bine — ci dimpotrivă, se complică inutil — nici unghiul metodologico- 
epistemologic din care este abordată limba, nici statutul sau nivelul său conceptual; 
de fapt, perspectiva saussuriană — şi tocmai în aceasta constă noutatea sa şi, nu în 
ultimul rând, audiența de care încă se bucură în rândul altor ştiinţe — nu obţine 
limba printr-o separație empirică de vorbire, ci prin constructivitate logică; limba — 
ca unic obiect legitim al lingvisticii — este un obiect teoretic construit pentru a 
înțelege — mai bine zis, pentru a face inteligibilă — vorbirea. Aşa cum observă 
Oswald Ducrot, „în această perspectivă, vechea definiție a limbii ca expresie 
(expression, exprimare) a gândirii este în mod evident insuficientă. Există o singură 
manieră de a vorbi care nu manifestă o idee, un sentiment, o intenţie? Se ştie că 
lapsus-urile însele — şi mai ales ele — sunt expresia gândirii. Pentru a evita aceasta 
toleranță excesivă, Saussure a propus o definiție mult mai limitativă a limbii. El 
cere ca aceasta să fie considerată, înainte de toate, ca un instrument de comunicare, 
drept un cod care permite indivizilor să-şi transmită informatii.””* 


4. Principiul saussurian cunoaşte numeroase aplicaţii şi dezvoltării ulterioare. 
Interesant de sesizat este faptul că, în timp, se impun atenţiei două mari tendințe 
disjuncte în cercetarea limbii: fie în termenii tot mai specializaţi ai codului, fie prin 
relevarea componentelor antropologice care opun rezistenţă la codificare. De pildă, 
Luis J. Prieto îşi propune să descrie universul semnificației prin analogie cu 
modelul fonologic. Din perspectiva fonologiei — creată de reprezentanții „şcolii de 
la Praga” (R. Jakobson, S. Karcevsky, N. S. Trubetkoy —, se poate spune că limba 
fiinteaza prin intermediul unor componente fonice minime — numite foneme sau 
trăsături distinctive de sunet a căror eliminare sau modificare antrenează schimbări 
de sens —, aflate într-o rețea foarte strânsă de relații mutuale încât alcătuiesc in 
fiecare limbă un sistem veritabil. Prieto transpune în sfera sensului acest model de 
analiză care s-a dovedit fructuos în domeniul sunetului. El înţelege semiologia ca 
„ştiinţă a semnalelor”%; semnalele sunt instrumente ce folosesc la transmiterea 
mesajelor. Accentuând menirea socială a oricărui act de comunicare, Prieto stabileşte 


2! F, de Saussure, Cours de linguistique générale, ed. cit., p. 112. 

°8 Oswald Ducrot, Logique, structure, énonciation (Lectures sur le langage), Paris, Les Editions de 

că „transmiterea unui mesaj înseamnă stabilirea unuia din acele raporturi sociale pe 
care le numim «informatie», «interogatie» sau «ordin»; emițătorul unui semnal, 
adică acela care îl produce, declanşând în felul acesta ceea ce se numeşte un «act 
semic», o face pentru a-l informa pe receptor despre ceva, pentru a-l întreba ceva 
sau, în sfârşit, pentru a-i ordona ceva; informația, interogatia sau ordinul constituie 
mesajul pe care emițătorul încearcă să-l transmită cu ajutorul semnalului.” *° Actul 
semic (= transmiterea efectivă a mesajului) presupune ca, în mod necesar, pe de o 
parte, receptorul să-şi dea seama de intenția emitatorului de a-i transmite un anumit 
mesaj, şi, pe de altă parte, receptorul să identifice care este (în ce constă) acest mesaj 
determinat — ceea ce implică intentionalitate şi cunoaşterea codului. Domeniile 
semiologiei sunt unificate prin acordarea unui statut privilegiat comunicării — înțeleasă 
ca act volitiv; capabilă să absoarbă toate celelalte funcţii ale semnalelor (limbajului); 
neseparată strict de semnificare/semnificatie; realizabilă prin intermediul semnalelor. 

André Martinet, la rândul său, este apropiat de înţelegerea limbii în termenii 
codului. „Funcţia esenţială a acestui instrument care este o limbă este aceea de 
comunicare”, permițând membrilor unei comunități să intre în raporturi unii cu 
alţii. „Dacă orice limbă se modifică în cursul timpului, acest fapt se întâmplă mai 
presus de orice pentru a se adapta în modul cel mai economicos la satisfacerea nevoilor 
de comunicare ale comunității care o vorbeşte.” Fără îndoială, limbajul îndeplineşte şi 
alte funcții decât aceea de a asigura comprehensiunea reciprocă, practica 
intersubiectivitatii în termeni de ,,mesaj”, ,,informatie” ş.a.m.d. In primul rand, 
limbajul este suport al gândirii, în aşa măsură încât ne putem întreba dacă o 
activitate mentală care scapă cadrelor unei limbi ar mai putea să merite numele de 
,gandire”. Există o asemenea contopire între limbaj şi gândire încât putem 
identifica în tiparele lingvistice specificul cognitiv şi axiologic, articulațiile 
neevidente ale viziunii despre lume prin care o societate, un grup social, o epoca 
istorică îşi afirmă singularitatea. Asemenea probleme sunt recunoscute de Martinet 
dar, pasă-mi-te, nu cad sub incidenţa puterilor lingvisticii — asupra lor se pronunță 
doar psihologul. Din altă ordine de idei, nu există îndoială asupra faptului că limba 
este deseori folosită pentru ca omul să se exprime, fără a urmări să atragă neapărat 
anumite efecte ale eventualilor auditori. De asemenea, funcţia estetică a limbajului 
presupune o întrepătrundere a comunicării cu expresivitatea şi exprimarea de sine. 
Situându-se într-o perspectivă lingvistică specializată, îngustă metodologic, 
Martinet privilegiază însă funcția de comunicare. De pe poziţiile unei concepții 
instrumentale, rămâne convins că, „în ultimă analiză, comunicarea, adică 
înțelegerea mutuală, trebuie să fie reţinută ca funcția centrală a acestui instrument 
care este limba. Sub acest aspect, este remarcabil că societăţile reprimă prin zeflemea 
monologul, adică folosirea limbajului cu scopuri pur expresive” *!. 

Primatul funcției comunicative — înţeleasă doar ca transmitere de informaţii — 
poate fi apreciat în termenii unei constatări — în măsura în care se menţine strict 


30 Ibidem, p. 9. 

dualitatea limba-vorbire; însă, chiar dacă pare neutră teoretic, induce sau îngăduie 
ierarhii de valoare. Dintr-o asemenea perspectivă, stilul şi — într-un plan mai 
general — subiectivitatea sunt calificate ca fenomene lingvistice derivate. Emile 
Benveniste, în schimb, porneşte de la premisa că „nu se poate concepe o limba fara 
exprimarea persoanei.”*? Pronumele personale „eu”, „tu” constituie o polaritate 
care nu înseamnă nici egalitate, nici simetrie; în actul de comunicare, fiecare se 
angajează ca subiect, trimițând la sine însuşi ca ,,eu” al discursului adresat unei alte 
persoane: „tu”, care mă tratezi din exterior spunându-mi „tu”. Această clasă de cuvinte 
scapă statutului pe care îl au celelalte semne ale limbajului; pronumele personale 
indică prezenţa în limbaj a omului şi a subiectivitatii sale, a singularitatii, 
reciprocitatii şi intersubiectivitatii care opun rezistență conceptualizării. Asemenea 
componente nu pot fi tratate ca episodice, aleatorii şi doar ataşabile codului 
lingvistic în funcţie de contextul comunicării. Dintr-o altă perspectivă, J.L. Austin 
abordează teoretic enunturile performative; spre deosebire de simplele constatări, 
aceste enunturi nu există decât dacă sunt autentificate ca acte unice? in şi prin care 
se angajează cel care le proferează în circumstanţe date; în raporturile interumane, 
locutorul îşi asumă roluri şi impune destinatarului anumite reacţii; dincolo de 
schimbul de informaţii, intervin funcții esenţiale — cum sunt actele de a întreba, a 
ordona, a promite, a permite ş.a. pe care modelul teoretic al limbajului trebuie să şi 
le asume. În consecință „limba nu mai este doar o condiţie a vieţii sociale, ci devine un 
mod de viata socială. Ea îşi pierde inocenta. Se va înceta deci a se defini limba, în 
maniera lui Saussure, ca un cod, adică drept un instrument de comunicare. Dar se va 
considera ca un joc sau, mai exact, ca punând regulile unui joc, şi a unui joc ce se 
confundă din plin cu existenţa cotidiană.” Efectele performative nu sunt doar 
simple consecinţe ale vorbirii (prin) care (se) actualizează codul. Paradigma 
saussuriană a limbii — în prelungirea căreia se legitimează funcția comunicării de 
informaţii, pe care actele de vorbire trebuie să şi-o asume potrivit unui cod — este 
supusă, astfel, revizuirii. 

Acolo unde Saussure vorbea numai despre „limbă”, Hjelmslev sesizează trei 
planuri; a) Schema — respectiv Limba ca formă pură obţinută prin abstractizare 
constructivă: ipostaza idealizată de „sistem”, „pattern”, „schelet” pe care pune 
accent Saussure; b) norma — formă materială, realizare (creație) socială receptată 
independent de detalii; c) Uzajul — folosința, intrebuintarea, limba privită ca 
ansamblu de obisnuinte într-o societate dată. 

Hjelmslev observă că, datorită distincțiilor anterioare, raporturile posibile 
dintre limbă şi vorbire în accepțiunea saussuriană nu mai pot fi stabilite dintr-o data 
şi prin simple dihotomii: „limba-schemă, limba-normă şi limba-uzaj nu se 


32 Emile Benveniste, Problèmes de linguistique générale, I, ed. cit., p. 261; cf. şi p. 260. 

* Oswald Ducrot, Dire et ne pas dire. Principes de sémantique linguistique, Troisième édition 
corrigée et augmentée, Hermann — Editeurs des sciences et des arts, 1991, p. 4-5. 


84 Vasile Macoviciuc 


comportă in acelaşi fel în raport cu actul individual care este vorbirea.” Raporturile 
structurale pot fi explicitate astfel: 1) „norma precizează (adică presupune) uzajul 
şi actul si nu invers”; „actul şi uzajul precedă logic şi practic norma; norma este 
născută din uzaj şi din act, dar nu invers”, 2) „între uzaj şi act există o interdependenta: 
se presupun reciproc”, 3) „schema este stabilită (adică presupusă) de către act 
precum şi de către uzaj şi normă, si un invers”. „În orice sistem semiologic, 
schema constituie constanta, adică ceea ce este presupus (a fi adevărat a priori — n.n.), 
în timp ce faţă de schemă norma, uzajul şi actul sunt variabile, adică presupozantele””. 

Potrivit lui Saussure, vorbirea se deosebeşte de limbă prin trei însuşiri; 1) este o 
execuţie, nu o instituţie; 2) individuală, nu socială: 3) liberă, nu stereotipă. „Or — observă 
Hjelmslev —, aceste trei caracteristici se intersectează; oricare execuție nu este in 
mod necesar individuală, nici în mod necesar liberă; tot ce este individual nu este 
inevitabil o execuţie, nici în mod necesar liber, tot ceea ce este liber nu este cu 
necesitate individual’; noţiunea de vorbire ni se prezintă, deci, ca fiind complexă, 
neputând fi redusă doar la una din determinatii — încât să fie înţeleasă, eventual, ca 
simplă actualizare a codului. 


5. E. Benveniste îşi elaborează punctul de vedere într-o manieră precaută, cu 
o fidelitate creativă fata de intenţiile textului saussurian. Principalul câştig teoretic 
se circumscrie în zona limitelor inevitabile — asumate metodologic — ale unei 
lingvistici fixate pe problema semnului. ,,Semiologia limbii a fost blocată, în mod 
paradoxal, chiar prin (de către — n.n.) instrumentul care a creat-o: semnul. Nu se 
putea îndepărta ideea de semn lingvistic fără a suprima caracteristica cea mai 
importantă a limbii; nici nu se putea să-l extindă asupra întregului discurs fără a 
contrazice definirea sa ca unitate minimală”. Funcționarea discursivă a limbii nu 
poate fi explicată pe baza noțiunii saussuriene de semn; Saussure evită dificultățile 
prin expedierea frazei — implicit, a discursului — în sfera vorbirii; discriminarea — 
justificată metodologic — dintre limbă şi vorbire legitimează disjunctia între o 
lingvistică a limbii şi o lingvistică a vorbirii. Saussure se situează deliberat în 
planul lingvisticii limbii. Benveniste exploreaza şansele unui câmp teoretic distinct 
şi complementar: lingvistica vorbirii în sistemul de referință al problematicii 
discursului. Depăşirea principiului unic al semnului — dezvoltat de Saussure — se 
poate realiza pe două căi: 1) în analiza intra-lingvistică, prin deschidere către noile 
dimensiuni ale semnificantei relevate de către discurs; 2) în analiza trans-lingvistică a 
textelor, operelor ş.a., prin elaborarea unei metasemantici care se va construi pe o 
semantică a enuntarii. Dihotonomia limbă-vorbire, deşi atenuată, îşi păstrează 
legitimitatea, însă în noul context îngăduie exercițiul unor instrumente şi metode 
prin care se conturează o semiologie din „a doua generaţie” — întemeiată pe o 

% Ibidem, pp. 85-86. 

37 Ibidem, p. 87. 

38 Ibidem, p. 88. 

3 Emile Benveniste, Problèmes de linguistique générale, II, Editions Gallimard, 1974, pp. 65-66. 


Cuplul categorial Limba — Vorbire: semnificatii teoretico-metodologice 85 


lingvistică a vorbirii/discursului, aptă să contribuie la dezvoltarea altor ramuri ale 
semiologiei generale. 

Pe fondul acestor distincţii, Benveniste apreciază că, printr-o joncțiune a 
cercetării lingvistice cu perspectivele novatoare din alte ştiinţe socio-umane — de la 
psiho-sociologie şi antropologie la cibernetică, teoria informaţiei şi logică 
simbolică —, se va putea obţine o imagine teoretică mult mai amplă asupra 
limbajului ca fapt uman: „Limbajul este, in om, locul de interacţiune al vieţii 
mentale cu viata culturală, şi, în acelaşi timp, instrumentul acestei interacțiuni. O 
nouă lingvistică ar putea să se stabilească pe acest trinom: limbă, cultură, 
personalitate”". Chiar dacă un asemenea studiu este încă o aspirație, lingvistica 
structurală a deschis noi orizonturi în cercetarea semiotică ce acoperă în acelaşi 
timp „viaţa mentală şi viata socială” *'; individul şi societatea se întemeiează în si 
prin limbaj, acesta reprezentând „forma cea mai înaltă a unei facultăţi care este 
inerentă condiţiei umane: aptitudinea de a simboliza”, altfel spus, „capacitatea de a 
reprezenta realul printr-un «semn» şi de a înțelege «semnul» ca reprezentând 
realul, deci de a stabili un raport de «semnificare» între ceva şi altceva”. Această 
aptitudine permite formarea conceptelor şi este principiul imaginaţiei creatoare: 
funcţiile conceptuale — active pe baza capacităţii reprezentative de esență simbolică — 
singularizează fiinţa umană, deschizându-i orizonturi adaptative şi comportamentale 
care depăşesc biologicul. „Gândirea nu este o simplă oglindire a lumii; ea 
categorizează realitatea, şi în această funcţie organizatoare este atât de strâns 
asociată limbajului încât, din acest punct de vedere, poate să existe tentatia de a 
identifica gândirea şi limbajul”. Ca entitate cu două fete, limbajul mediază 
semnificaţiile altor tipuri de semne, oferind modelul unei structuri relationale şi 
simbolismul cel mai economicos. 

Articulațiile simbolice ne dezvăluie şi un adevăr mult mai profund asupra 
condiției umane: acela că „nu există relație naturală, imediată şi directă între om şi 
lume, nici între om şi om” — ceea ce implică recunoaşterea funcţiilor întemeiatoare 
ale culturii, ca mediu artificial în care se desfăşoară viaţa omului. „În fond, întregul 
mecanism al culturii este cu caracter simbolic”. Simbolizarea, faptul că limba 
angajează domeniul sensului, generează coduri relationale şi valorice. Lingvistica 
poate aduce, alături de alte ştiinţe, contribuţii hotărâtoare pentru „o veritabilă 
ştiinţă a culturii care va fonda teoria activităţilor simbolice ale omului”"“. Modelul 
lingvistic saussurean este, sub acest aspect, exemplar: „ni se pare că va trebui să se 
stabilească o distincţie fundamentală între două ordini de fenomene: pe de o parte, 
datele (/es données) fizice şi biologice, care (ne) oferă o natură «simplă» (oricare ar 

fi complexitatea lor), întrucât stau în întregime în câmpul in care se manifesta, şi 
pentru că toate structurile lor se formează şi se diversifică la niveluri atinse 
succesiv în ordinea aceloraşi relații; şi, pe de altă parte, fenomenele proprii mediului 
interuman, care au această caracteristică de a nu putea niciodată să fie luate ca 
simple date (données), nici să se definească în ordinea propriei naturi, ci trebuie 
totdeauna să fie receptate ca duble, datorită faptului că se leagă cu altceva, oricare 
le-ar fi «referentul». Un fapt de cultură nu este ceea ce este decât dacă trimite la 
altceva. În ziua când va căpăta formă o ştiinţă a culturii, ea se va sprijini probabil 
pe acest caracter pornind de la modelul dat de Saussure pentru limbă, fără să se 
conformeze neapărat acestuia. Nici o ştiinţă umanistă nu va fi scutită de această 
meditație asupra obiectului ei de studiu şi asupra locului pe care îl ocupă în sânul 
unei ştiinţe generale a culturii, căci omul nu se naşte în natură, ci în cultură”. 
Benveniste explorează — pe fondul unui interes asiduu privind relevanta 
lingvisticii dinspre o posibilă teorie integratoare a culturii — prezența omului în 
limbă sau, mai bine zis, prezenţa componentelor omenescului în chiar modul de a 
concepe limba. În opinia sa, limbajul are capacitatea de a institui omul ca subiect. 
Subiectivitatea este încapsulată în statutul lingvistic al persoanei fiind, în acelaşi 
timp, o condiţie a limbajului, întrucât nu poate fi concepută o limbă fără expresia 
persoanei. Sub denumirea de „ego”, filosofia a recuperat subiectivitatea ca unitate 
psihică: o identitate ce transcende totalitatea experienţelor trăite pe care le strânge 
împreună, asigurând permanenta conştiinţei. Potrivit lui Benveniste, „această 
subiectivitate, care se pune în fenomenologie sau în psihologie (...) nu este decât 
emergenta în existenţă a unei proprietăți fundamentale a limbajului. «Ego» este cel 
care spune «ego». Aici găsim temeiul «subiectivitatii», care se determină prin 
statutul lingvistic al «persoanei». Astfel, „eu” se referă — lingvistic vorbind — la 
discursul individual în care este pronunţat, desemnând locutorul. Pronumele personale 
„eu”, „tu”) nu sunt simple figuri stilistice, ci „forme lingvistice care indică persoana”. 
Nu poate fi concepută o limbă fără experiența persoanei, chiar dacă această 
expresie este implicită, eventual omisă deliberat în funcţie de context sau de 
convenţii sociale. Pronumele se deosebesc de toate celelalte desemnări pe care le 
articulează limba prin faptul că „nu trimit (nu se referă — n.n.) nici la un concept, 
nici la un individ.” Nu există nici un concept înglobant de „eu”, ci un ,,eu” ca 
personalizare inevitabilă a discursului în circumstanţe irepetabile. Or, întrucât 
„conştiinţa de sine nu este posibilă decât dacă se verifică (se pune la încercare — n.n.) 
prin contrast”, „tu” este prezent în calitate de condiţie a dialogului care, la rândul 
său, este „constitutiv persoanei”. Limbajul nu este, deci, posibil decât pentru că (şi 
în măsura în care) fiecare locutor se pune (se afirmă) în ipoteza de subiect, 
trimițând la (către) sine însuşi ca ,,eu” în propriul discurs; prin acest fapt, ,,eu” 
pune o altă persoană care, oricât de exterioară este „eu”-lui, devine ecoul meu căreia îi 


Ibidem, p. 44. 
‘8 Ibidem, p. 260. 
* Ibidem, p. 261. 

zic „tu” şi care imi zice „tu”. Polarizarea persoanelor este in limbaj condiția 
fundamentală căreia procesul de comunicare din care facem parte nu-i decât o 
consecință cu totul pragmatică; „această polaritate nu înseamnă nici egalitate, nici 
simetrie: «ego» are totdeauna o poziţie de transcendenta în privinţa lui tu; totuşi, 
nici unul dintre cei doi termeni nu se concepe fără celălalt; ei sunt complementari, 
dar potrivit cu o opoziţie «interior/exterior» şi, în acelaşi timp, sunt reversibili. Se 
caută acestei realități o paralelă; nu va fi găsită. Condiţia omului în limbaj este 
unica.”*° 

Polarizarea şi reciprocitatea subiectivizează/personalizează limbajul, fiind 
opoziții structurale singulare, fără echivalent în alte domenii. În măsura în care le 
dezvăluie, analiza lingvistică pune sub semnul întrebării vechile antinomii dintre 
„eu” şi ,,celalalt”, dintre ,,individ” şi „societate; aceste dualitati sunt — in 
aprecierea lui Benveniste — ilegitime şi eronate, întrucât reduc o realitate complexă 
înglobantă la un termen originar: fie „eul” care ar trebui să se instaleze în propria 
sa conştiinţă de sine pentru a se deschide astfel „aproapelui”, fie „societatea”, 
preexistentă individului ca totalitate de (din) care acesta nu se va degaja decât în 
măsura în care accedă la conştiinţa de sine. 

Fără îndoială, cuplul categorial Limbă-Vorbire de origine saussuriană a jucat 
un rol decisiv în configuratiile teoretico-metodologice ale lingvisticii. Francis Jacques 
formulează însă o obiectie de principiu: „Lingviştii europeni au lucrat asupra 
semnelor, limbii, frazelor, făcând abstracție de referință.“ Referentul este 
conceput doar intralingvistic; în replică, adepţii perspectivelor analitice accentuează 
praxis-ul contextual. Lingvistica structurală a lui Saussure are ca obiect Limba; 
complementar, alte tipuri de cercetări privilegiază Vorbirea şi Discursul. Francis 
Jacques propune o textologie, întrucât „între discurs şi text raportul este între 
activitate şi produs, energeia şi ergon”. 


6. Teoria actelor de limbaj — dezvoltată pe terenul filosofiei [post]analitice, 
începând cu J.L. Austin, până la varianta standard a lui John Searle — depăşeşte 
cadrele lingvisticii — unde aduce contribuții decisive în interpretarea cuplului 
categorial (impus de F. de Saussure) „Limbă-Vorbire” dintr-o perspectivă pragmatică. 
Valoarea acestei contribuții este încă tributară interpretărilor impuse de cercetarea 
epistemologică, deşi mult mai semnificative ni se par atunci când sunt valorificate 
în contextul preocupărilor generic numite „ştiinţele cognitive”, „filosofia cognitivă” 
sau al tematizărilor ce vizează raporturile minte, corp/creier, inteligență artificială 
ş.a. Toate orientările analitice din filosofia contemporană sunt programatic 
antimetafizice. Însă, prin teoria actelor de limbaj, însuşi modul analitic de a 
înțelege şi practica filosofia îşi asumă speculatia metafizică, propunând teze şi 
interpretări care — alături de fenomenologie, filosofiile existenţei, existentialismele 


5 Ibidem, p. 260. 

>! Francis Jacques, L'espace logique de I'interlocution, Paris, Presses Universitaires de France, 
1985, p. 147. 

*2 Francis Jacques, L ‘arbre du text et ses possibles, Paris, Librairie Philosophique J. Vrin, 2007, p. 8. 

cele mai diverse ş.a. aparţin unei ontologii a subiectivitatii. Din această perspectivă, 
considerăm că „philosophy of mind”, curentă în lumea anglo-americană, poate fi 
redată prin „filosofia minţii”, întrucât are o anumită neutralitate semnificantă dar, 
contextual, şi prin „filosofia spiritului”, în măsura în care se face abstracție de o 
întreagă tradiție speculativă pe care această expresie trebuie să şi-o asume. În 
acelaşi timp, redăm „speech acts” prin acte de limbaj, pentru simplul motiv că 
Searle însuşi acceptă echivalenta semantică dintre „speech acts”, „linguistic acts” 
Şi „language acts", concepându-şi cercetarea ca o contribuţie la teoria Limbii 
(Langue) şi nu a Vorbirii (Parole)?. Oswald Ducrot argumentează — într-un 
studiuř care însoţeşte traducerea/varianta frantuzeascd a lucrării lui Searle — 
legitimitatea acestei echivalente/interpretar1. 

John R. Searle afirmă explicit: „La temelia cercetării mele a problemelor 
limbajului se află ipoteza fundamentală că filosofia limbajului este o ramură a filosofiei 
spiritului. Capacitatea pe care o au actele de limbaj de a reprezenta obiecte şi stări 
de lucruri ale lumii este o extindere a capacităţilor biologice fundamentale pe care 
le are spiritul (sau creierul) de a pune organismul în raport cu lumea prin intermediul 
stărilor mentale, cum ar fi credinţa sau dorința, şi în particular, prin intermediul 
acțiunii şi al percepției” Stările mentale/spirituale sunt definite printr-o 
intentionalitate intrinsecă; aceasta — înțeleasă ca „trimitere către/la...” (renvoi, 
directedness) — aparţine numai anumitor evenimente mentale (credinţa, teama, 
speranța, dorința ş.a.); tulburarea, exaltarea ş.a. nu au intentionalitate. Criteriul 
aplicat de Searle se referă la constrângerile verbale ce pot fi aplicate acestor stări. 
Intentiile conştiente sunt numai specificări ale unei intentionalitati mentale — cu 
substrat biologic — mai adânci. Actele de limbaj — care sunt doar o varietate a 
acțiunii umane, întrucât spiritul pune organismul în raport cu lumea — posedă o 
intentionalitate derivată din intentionalitatera spiritului. 

Prima fază a orientărilor analitice se caracterizează prin accentul pus pe 
analiza logică a limbajului. În Tractatus logico-philosophicus, Wittgenstein afirmă 
că numai propoziţiile susceptibile de verificare empirică sunt purtătoare de sens. 
Fără a reduce cunoaşterea veritabilă la un cult pozitivist al faptelor de observaţie, 
Wittgenstein explorează limitele a ceea ce poate fi spus, formulat — în calitate de 
cunoştinţă — prin limbaj, acceptând, totodată, că există inexprimabil; metafizica, 
etica şi estetica relevă inexprimabilul, şi nu intră în sfera cunoaşterii propriu-zise. 
Cel „de-al doilea Wittgenstein” renunţă la proiectul unui limbaj logic ideal, punând 
accent pe analiza „jocurilor de limbaj”; actele lingvistice obişnuite — integrate ca 
practici concrete, forme de viata, activităţi umane curente — se supun, aidoma 
oricărei activităţi ludice, unor norme precise care nu mai pot fi investigate pornind 


55 John R. Searle, Speech Acts. An Essay in the Philosophy of Language, Cambridge University 
Press, 1969, pp. 4, 17. 

54 Vezi Oswald Ducrot, De Saussure à la philosophie du langage , în John R. Searle, Les actes 
de langage. Essai de philosophie du langage, Paris, Hermann, 1972, pp. 7-34. 

°° John R. Searle, L'intentionalité. Essai de philosophie des états mentaux, trad. de l'américain 
par Claude Pichevin, Paris, Les Editions de Minuit, 1985, p. 9. 

56 Cf. mai pe larg ibidem p.18. 

de la ideea de calcul logic, ci pe baza modelului mult mai flexibil al jocului. De 
fapt, este doar o metaforă cu sensuri care variază în funcţie de contexte. Nu putem 
vorbi de o teorie a limbajului întemeiată pe modelul jocului, întrucât însăşi 
noţiunea ,,joc” (la fel ca şi asemănările de familie) este vagă, neavând fecunditatea 
teoretică şi euristică a analogiilor dintre jocul de şah şi limbaj din lingvistica 
structurală a lui Saussure; la Wittgenstein se poate vorbi mai degrabă de simple 
analogii expresive între practicile lingvistice şi cele ale diferitelor jocuri”. 

Dacă în prima fază cercetarea limbajului urmărea să facă din acesta un 
instrument de aprehensiune a realului cât mai riguros posibil, în faza a doua analiza 
încearcă să surprindă caracteristicile limbajului comun. „Pentru noi, înţelesul unei 
expresii este caracterizat de folosirea pe care i-o dăm. Înţelesul nu este un însoțitor 
mintal al expresiei”; trebuie deci „să ne gândim la cuvinte ca la instrumente 
caracterizate prin folosirea lor”® în cele mai felurite contexte; absenţa rigorii 
logice în mânuirea cotidiană a limbajului nu mai trebuie suspectată neapărat ca 
lipsă (regretabilă!) de claritate. Modelul jocurilor de limbaj porneşte de la premisa 
(evidentă empiric) că „în general noi nu folosim limbajul potrivit unor reguli stricte — 
şi nici nu l-am învăţat după reguli stricte. Pe de altă parte, în discuţiile despre noi 
comparăm mereu limbajul cu un calcul care se desfăşoară după reguli stricte. 
Acesta este un fel foarte unilateral de a privi limbajul. În practică, noi folosim 
foarte rar limbajul ca pe un asemenea calcul. Căci nu numai că nu ne gândim la 
regulile de folosire — la definiții etc. — atunci când folosim limbajul, dar atunci când ni 
se cere să dăm asemenea reguli, nu suntem, în cele mai multe cazuri, în stare să o 
facem. Nu suntem în stare să circumscriem clar conceptele pe care le folosim; nu 
pentru că nu cunoaştem definiția lor adevărată, ci pentru că nu există nici o «definiție» 
adevărată a lor. A presupune că trebuie să existe aşa ceva ar fi la fel cu a presupune 
că, ori de câte ori copiii se joacă cu mingea, ei joacă un joc în conformitate cu 
reguli stricte”. 

Wittgenstein evită o caracterizare sistematică a jocurilor de limbaj, oferind, în 
schimb, sugestii de localizare teoretică. „Câte specii de fraze există? Poate 
afirmaţia, interogatia, comanda? — Există în acestea nenumărate feluri; există moduri 
nenumărate şi deosebite de întrebuințare a tot ce numim «semne», «cuvinte», 
«fraze». Şi această diversitate, această multiplicitate nu are nimic statornic, nici dat 
o dată pentru totdeauna; însă noi tipuri de limbaj, noi jocuri de limbaj se nasc, am 
putea spune, în timp ce altele îmbătrânesc”. Interogatiile sunt însoţite de o 
formulare cu valoarea de principiu: „Expresia «joc de limbaj» trebuie să facă sa 


reiasă aici că vorbirea limbajului face parte dintr-o activitate sau formă de viaţă”. 


57 Cf. mai pe larg Gilbert Hottois, La philosophie du langage de Ludwig Wittgenstein, 

Acest model se refera la exercitiul permanent al mintii umane, intermediata 
de semne, în circumstanţe diverse, fluctuante, singulare de acțiune şi viata. Jocurile 
de limbaj pot fi înţelese drept „căi de a folosi semnele, mai simple decât cele în 
care folosim semnele limbajului nostru de toate zilele, limbaj care este extrem de 
complicat. Jocurile de limbaj sunt formele de limbaj cu care începe un copil să 
folosească cuvintele. Studiul jocurilor de limbaj este studiul formelor primitive de 
limbaj sau al limbajelor primitive. Dacă dorim să studiem problemele adevărului şi 
ale falsitatii, ale acordului sau dezacordului judecăților cu realitatea, ale naturii 
asertiunii, presupunerii şi întrebării, va fi foarte avantajos dacă vom privi la forme 
primitive de limbaj în care aceste forme de gândire apar fără fundalul derutant al 
unor procese de gândire foarte complicate. Când privim la asemenea forme simple 
de limbaj, atunci ceața mintală ce pare să învăluie folosirea noastră obişnuită a 
limbajului dispare. Vedem activităţi, reacţii ce sunt distincte şi transparente. Pe de 
altă parte, noi recunoaştem în aceste procese simple forme de limbaj care nu sunt 
despărțite printr-o falie de cele ce sunt mai complicate. Vedem că putem construi 
formele complicate din cele primitive, adăugând treptat forme noi””. Este evident 
că jocul de limbaj nu poate fi redus doar la modul în care este întrebuințat limbajul 
propriu-zis, ci presupune în mod necesar acele acţiuni şi activităţi care nu sunt 
lingvistice dar din care şi prin care actul vorbirii îşi dobândeşte adevărata 
semnificaţie contextuală”. 

Modelul „jocurilor de limbaj” intermediază accesul analizei teoretice în 
complexitatea utilizărilor comune ale limbajului. J.L. Austin — unul din reprezentanții 
de frunte ai şcolii de la Oxford — dezvoltă, în perspectiva deschisă de Wittgenstein, 
o taxinomie a actelor de limbaj; premisa de bază recunoaşte că totdeauna contextul 
acțiunii este cel care luminează discursul; deşi autorul nu o afirmă explicit, teoria 
sa poate fi subsumată pragmaticii în sens general — ca studiere a limbajului în 
măsura în care acesta serveşte acțiunile. Contribuţia teoretică a lui Austin este 
legată de descoperirea importanţei performativelor; acestea sunt enunturi deosebite 
de simplele constatări, descrieri ş.a. prin faptul că se prezintă ca o facere şi un act. 
Performativele sunt o categorie aparte: „A) nu «descriu», nu «raportează» nimic, 
nu constată absolut nimic, nu sunt «adevărate sau false»”; ,,B) enuntarea frazei este 
(înseamnă şi — n.n.) executarea unei acţiuni (sau a unei parti din această execuţie)”. 

Este vorba de acele enunturi care (în împrejurări corespunzătoare) nu descriu 
ceea ce ar trebui să fac, ceea ce sunt în curs de a face, nici nu afirmă că fac, ci 
„înseamnă că fac”. Termenul „performativ” din ,,enunturi performative” „indică faptul 
că a emite enunţul înseamna a actiona”.™ 

Situându-şi explicit discursul teoretic pe terenul filosofiei limbajului, Searle 
îşi propune să lămurească statutul actelor de limbaj. Ipoteza pe baza căreia sunt 
operate caracterizările/ explicațiile afirmă că „a vorbi o limbă constă în a adopta o 


Ludwig Wittgenstein, Caietul albastru, ed. cit., pp. 50-51. 

forma (foarte complexă) de comportament guvernat de reguli”®; prin urmare, se 


presupune că limbajul trebuie înțeles drept „comportament intentional”; „în primul 
rând, a vorbi o limbă înseamnă a realiza acte de limbaj precum: a face afirmații, a 
da ordine, a pune întrebări, a face promisiuni ş.a.m.d., şi, într-un plan mai abstract, acte 
ca: a se referi, a predica; în al doilea rând, aceste acte sunt făcute posibile datorită 
anumitor reguli care stabileşte intrebuintarea elementelor lingvistice, şi se realizează 
conform acestor reguli”. Rațiunea pentru care centrul de interes este constituit din 
actele de limbaj decurge, pur şi simplu, din faptul că orice comunicare de natură 
lingvistică implică acte de natură lingvistică: „unitatea de comunicare lingvistică 
nu este — cum se presupune în general — simbolul, cuvântul sau fraza, nici chiar o 
ocurenta a simbolului, cuvântului sau a frazei, ci însăşi producerea sau emisiunea 
simbolului, cuvântului sau frazei în momentul în care se realizează actul de limbaj”. 

Emiterea de sunete şi legătura acestora cu sensul este privită din unghiul 
comunicării lingvistice — ceea ce presupune, pe de o parte, integrarea limbajului în 
sfera comportamentelor intenționate, şi, pe de altă parte, integrarea teoriei 
limbajului într-o teorie a acţiunii. În măsura în care limbajul este supus regulilor, 
posedă trăsături formale ce se pretează unei cercetări independente, însă orice 
teorie pur formală este prin forța lucrurilor incompletă — ca şi cum s-ar studia, de pildă, 
base-ball-ul ca sistem formal de reguli, şi nu ca joc. Abordarea limbajului din punctul 
de vedere al actelor de limbaj scoate în prim-plan tocmai natura specială a intentiilor 
ce se potrivesc comportamentelor lingvistice, fără însă a fi vorba de integrarea 
acestora în ceea ce Saussure numeşte ,,Vorbire” (Parole). „Pretind totuşi că un 
studiu corespunzător al actelor de limbaj este un studiu al Limbii (Langue)””. 

În cercetările sale inițiale, Searle formulează principul de exprimabilitate 
(prin) care stabileşte că se poate totdeauna să fie spus ceea ce se vrea să se spună; 
ceea ce se intenționează a fi spus poate fi spus, sau, în formularea lui Searle: 
„Whatever can be meant can be said”. „Orice limba dispune de un ansamblu finit 
de cuvinte şi de construcții sintactice prin intermediul cărora ne putem exprima, dar 
dacă o limbă dată, sau orice limbă în genere, opune exprimabilului o limită 
superioară, dacă există gânduri pe care ea nu îngăduie a le exprima, acesta este un 
fapt contingent, iar nu un adevăr necesar””. 

Potrivit acestui principiu, nu există rămăşiţă inexprimabilă, nu pot fi întâlnite 
intenții care, cel putin în principiu, să reziste la a fi comunicate. Menţionăm însă ca 
Searle propune să nu confundăm ceea ce intenţionează un locutor să semnifice cu 
tipurile de efecte pe care urmăreşte să le producă asupra auditorilor săi; pe de altă 
parte, principiul de exprimabilitate nu presupune în nici un fel că tot ceea ce poate 
fi spus este şi/sau poate fi, prin chiar aceasta, accesibil înţelegerii altora. Acest 
principiu stabileşte a priori — în maniera unei relaţii analitice între concepte, şi nu 


6 John R. Searle, Speech Acts. An Essay in the Philosophy of Language, ed. cit., p. 12. 

în calitate de proprietate accidentală a intenţiei de comunicare — că orice intenţie 
semnificantă poate să-şi găsească o exprimare exactă în limbaj; astfel spus, afirmă 
că sensul pe care locutorul îl dă enuntarii sale poate să fie totdeauna explicitat prin 
mărci lingvistice, chiar dacă pentru aceasta trebuie ca să îmbogăţească limba; deci, 
pentru orice semnificaţie X, şi pentru orice locutor L, ori de câte ori L vrea să 
semnifice (intenţionează să transmită, doreşte să comunice etc.) X, este posibil să 
existe o expresie E, astfel încât E să fie expresia exactă sau formularea exactă a lui X. 
În deschiderea acestui principiu, John R. Searle analizează cu predilecție actele de 
limbaj care posedă un sens literal (sau serios, grav); in această categorie intra 
cazurile în care locutorul vrea/intenționează să spună întocmai ceea ce spune, 
având, în acelaşi timp, intenţia de a produce un efect asupra auditorului prin 
intermediul recunoaşterii acestei intenţii de către auditor. Intenţia este privită — pe 
baza filosofiei spiritului, în care studiul stărilor mentale legitimează teoria actelor 
de limbaj — ca definiens al sensului; mai mult: intenția însăşi se adaptează la uzajul 
convențional al frazei. Într-o altă formulare, aceste idei sunt explicitate astfel: „cazurile 
cele mai simple de semnificaţie sunt cele în care locutorul enunţă o frază voind să 
spună exact şi literal[mente] ceea ce spune. În acest caz, locutorul are intenţia de a 
produce la auditor un anume efect ilocutionar, şi are intenţia de a produce acest 
efect făcând să i se recunoască de către auditor intenţia de a-l produce; în plus, el are 
intenția de a face să se recunoască această intenţie de către auditor în virtutea 
cunoaşterii pe care acesta o posedă despre regulile ce guvernează enuntarea frazei”. 
Forma generală a actelor ilocutionare este notată F(p); F marchează forța 
ilocutionara, adică modul in care propoziţia este ,,luata”, primită, interpretată; p 
desemnează conţinutul propozitional, adică acţiunea sau starea de lucruri predicata 
în fiecare act de limbaj cu o forță determinată. Diferenţele în ce priveşte energia de 
impact psiho-semantic specifică unor moduri distincte de folosire a limbajului sunt 
evidențe curente. Tocmai din acest motiv Searle ne avertizează că metafora 
„forţei” (din expresia „forță ilocuționară”) este înşelătoare, prin aceea că sugerează 
o dispunere graduală a tipurilor de acte ilocutionare pe axa unui continuum al unei 
forte unice; or, în fapt, există mai multe continuitati distincte care se încâlcesc. O 
altă sursă de confuzie, înrudită şi aliată cu prima, constă în tendinţa de a confunda 
verbele ilocutive cu tipurile de acte ilocutionare; de exemplu, există tendinţa de a 
gândi că, acolo unde există două verbe ne-sinonime, trebuie în mod necesar să se 
delimiteze două specii diferite de acte ilocutionare. Or, Searle accentuează faptul 
că distincția dintre verbele ilocutionare şi actele ilocutionare trebuie menţinută; de 
fapt, de pe o asemenea poziție va dezvălui carentele clasificării lui Austin. 
„Ilocuțiunile fac parte din limbă, în opoziţie cu limbile particulare. Verbele 
ilocutionare aparțin totdeauna unei limbi particulare”. În prelungirea principiului 
exprimabilitatii şi a ipotezei potrivit căreia actul de limbaj este unitatea de bază a 
comunicării, Searle presupune că există totdeauna conexiuni analitice între actul de 


7 John Searle, Sens et expression, Etudes de théorie des actes de langage, traduction et pré- 
face par Jéelle Proust, Les Editions de Minuit, 1982, p. 71. 
7! Ibidem, p. 40. 

limbaj, ceea ce locutorul vrea să semnifice, ceea ce fraza enunțată semnifică efectiv, 
intențiile locutorului, ceea ce auditorul înţelege, şi natura regulilor constitutive 
cărora li se supun elementele lingvistice”. 

Pe baza experimentală, Austin desprinde cinci categorii de acte ilocutionare 
(în care integrează şi prin care dezvoltă problema performativelor): 1) verdictive 
[verdictives] — care constă în a se deprinde cu ceea ce a fost pronunţat (pe cale 
oficială sau nu), pornind de la dovezi sau raţiuni, subiectul unei valori sau al unui 
fapt (verbe: „a se achita”, „a hotărî”, „a evalua”, „a descrie”, „a analiza”, „a estima”, 
„a data”, „a clasifica”, „a judeca”, „a caracteriza”), 2) exercitive [exercitives] — 
atunci când se formulează o judecată, favorabilă sau nu, asupra unei conduite sau 
asupra justificarii sale; această judecată priveşte mai curând ceea ce trebuie să fie decât 
ceea ce este; verbe: „a ordona”, „a comanda”, „a prescrie”, „a pleda”, „a implora”, 
„a recomanda”, „a implora”, „a sfătui” etc.; 3) promisive/angajatoare [commisives]: 
a obliga pe cel care vorbeşte să adopte o anumită conduită; verbe: „a promite”, „a face 
legământ”, „a stabili”, „a încheia un contract”, „a garanta”, „a imbratisa o cauză”, 
„a jura”; 4) expozitive [expositives] — folosite în explicarea unui punct de vedere, a unei 
conduite de argumentare, în clarificarea intrebuintarii şi referintei cuvintelor; 
„a afirma”, „a nega”, „a insista”, „a ilustra”, „a răspunde”, „a raporta”, „a accepta”, „a se 
opune la”, „a ceda”, „a descrie”, „a clasifica”, „a identifica”, „a (se) numi”; 5) cele 
comportative/comportamentale [behavitives] includ ideea unei reacţii la conduita şi 
destinul altuia, precum şi ideea atitudinilor şi exprimării atitudinilor cu privire la 
conduita anterioară sau iminentă a cuiva; „a se scuza”, „a mulţumi”, „a deplânge”, 
„a complimenta”, „a felicita”, „a ura bun venit”, „a aplauda”, „a critica”, „a lăuda”, 
„a blestema” ş.a.m.d. 

Searle formulează şase obiecţii față de acest punct de vedere: o confuzie 
persistentă între verbe şi acte; unele verbe nu sunt verbe ilocutionare; categoriile de 
acte se mascheaza unele pe altele; există prea mare eterogenitate intra-categoriala; 
multe din verbele incluse într-o categorie nu satisfac definiția dată respectivei categorii; 
ceea ce este şi mai grav: nu există un principiu coerent de clasificare. În consecință, 
acordă o mai mare atenţie modului de întemeiere a tipologiei; în acest sens, 
identifică cel puţin douăsprezece dimensiuni de variaţie semnificative în funcție de care 
actele ilocutionare pot să difere unele de altele. Aceste criterii de diferenţiere sunt luate 
ca elemente de bază în prefigurarea unei alte taxinomii decât cea a lui Austin. În 
primul rând, o diferenţiere de scop al (sau hotărâre a) actului (sau tipului de act) 
poate fi specificată de la caz la caz; de pildă, ordinul se distinge înăuntrul actelor de 
limbaj prin încercarea de-l face pe auditor să facă (îndeplinească) ceva; scopul unei 
descrieri constă în a fi o reprezentare (adevărată sau falsă, precisă sau imprecisă) a 
ceva; promisiunea tinteste ca obligaţia de a face (săvârşi) ceva să fie asumată de 
către locutor etc. În al doilea rând, deosebirea de direcţie a adaptării între cuvinte şi 
lume este evidentă: de pildă, asertiunile sunt centrate pe adecvarea conţinutului 
propozitional la stările reale, în timp ce promisiunile au ca scop ilocutionar aducerea 

lumii la o conformitate cu cuvintele. Direcţia ajustării, potrivirii, este totdeauna o 
consecință a scopului ilocutionar, şi poate porni de la cuvinte către lume (în afirmaţii, 
descrieri, asertiuni sau explicaţii) sau de la lume către cuvinte (în întrebări, ordine, 
jurăminte, promisiuni). În al treilea rând, diferența de stare psihologică exprimată 
surprinde condiția de sinceritate a actelor de limbaj. „Credinţa regrupează nu numai 
afirmaţiile, asertiunile, observaţiile şi explicaţiile, ci şi postulările, declarațiile, 
deductiile şi argumentele. Intenţia va regrupa promisiunile, jurămintele, amenințările 
şi angajamentele. Dorinţa şi voința vor regrupa cererile, ordinele, comenzile, 
întrebările, rugamintile, pledoariile, implorările şi descântecele. Plăcerea nu 
regrupează din cauza aceasta tot atâta — complimentele, felicitările, cuvintele de 
bun sosit şi alte câteva””. 

Aceste trei dimensiuni — scopul ilocutionar, direcţia de adaptare (= ajustare) 
şi condiţia de sinceritate — sunt considerate de Searle ca pivoti de bază în construirea 
taxinomiei actelor ilocutionare. Celelalte criterii, deşi au o funcție secundă, merită 
să fie semnalate. 

Diferenţa de forță sau de intensitate în prezentarea scopului ilocutionar este 
evidentă în alegerea neîntâmplătoare a unor verbe („sugerez”, „insist”, „jur”, „cred” s.a.). 

Diferenţa de statut sau de condiţie (a locutorului şi, respectiv, a auditorului) 
în calitate de elemente care determină forța ilocutionara a enuntarii indică anumite 
variabile de inevitabilă contextualizare psiho-socio-culturală a actelor de limbaj. 

Deosebirea în privinţa manierei în care enuntarea se rataşează intereselor 
proprii locutorului sau auditorului induce subdiviziuni utile analizei actelor de 
comunicare obişnuită; de pildă, dacă luăm în considerare diferenţele dintre 
lăudăroşenii şi lamentatii, dintre felicitări şi condoleanţe, este sensibilă opoziția 
dintre ceea ce este conform sau nu cu interesele distincte ale locutorului şi auditorului. 

Diferenţele care tin de raportul enuntarii cu restul discursului scot in prim- 
plan modul în care anumite expresii performative („eu deduc”, „trag concluzia”, 
„Trăspund”, „obiectez” ş.a.m.d.) folosesc la situarea segmentelor lingvistice in 
anumite relații semantice cu inlantuirile ce le urmează (= context intern), precum şi 
cu contextul înconjurător. „Dincolo de simplul fapt de a afirma o propoziţie, se poate 
să se afirme sau ca obiectie la ceea ce altul a spus, sau ca răspuns la o problema 
anterioară, sau ca deducție din anumite premise în timpul demonstraţiei”? etc. 
„Totuşi”, „în plus” şi ,,deci” îşi asumă şi asemenea funcţii de legătură discursivă. 

Deosebirea de conţinut propozitional determinat printr-un marcator de forță 
ilocutionara: „diferenţa dintre un raport şi o predictie, de exemplu, se întemeiează 
pe faptul că o predictie trebuie să tinteasca viitorul, în timp ce un raport poate să se 
sprijine pe trecut sau pe prezent”. Acestor deosebiri le corespund condiţii de 
conținut propozitional. 

Searle sesizează şi diferenţe între acte care trebuie totdeauna să fie acte de 
limbaj şi acte care pot să fie împlinite ca acte de limbaj, fără însă ca acest fapt să 


B John Searle, Sens et expression, Etudes de théorie des actes de langage, traduction et Pré- 

(le) fie necesar. Astfel, putem clas[ific]a, evalua, diagnostica şi trage concluzii, fără 
a fi nevoie să spunem, orice ar fi de clasificat, evaluat ş.a.m.d. „Pot de-a dreptul 
să mă plasez în fata unui edificiu şi să-i estimez înălțimea, să diagnostichez 
tendinţa voastră schizofrenică, sau să conchid că vecinul meu este completamente 
beat. În toate aceste cazuri, nici un act de limbaj, fie acesta un act de limbaj intern, 
nu este indispensabil””?. 

Diferenţa între acte a căror îndeplinire pretinde o instituție extra-lingvistică şi 
cele a căror executare nu o cer nu coincide cu diferențele de statut sau condiție 
socială (cf. criteriului 5). „Pentru a binecuvânta, a excomunica, a boteza, a declara 
vinovat, a arbitra un ofsaid al centrului înaintaş, a paria pe un trei fără atu sau a declara 
război nu este suficient că un locutor oarecare spune unui oarecare auditor «eu 
binecuvântez, excomunic» etc. Trebuie ca măcar să ocupe o poziţie determinată 
într-o instituție extra-lingvistică”"€. În schimb, pentru a afirma că plouă sau pentru 
a face promisiunea unei vizite este suficientă respectarea regulilor limbii. 

Searle mai are în vedere diferente între acte al căror verb ilocutionar 
corespondent are o folosire performativa şi acte al căror verb ilocutionar corespunzător 
nu are o asemenea utilizare. De pildă, în timp ce „a afirma”, „a promite”, ,, ordona”, 
„a conchide” se pretează la uzaj performativ, actul de a se lăuda (sau de a 
ameninţa) nu poate fi îndeplinit doar spunând „eu mă laud” (sau „eu amenint”). În 
acelaşi timp, anumite verbe au puterea de a marca ceea ce se poate numi stilul 
particular in care este îndeplinit (împlinit) un act ilocutionar. Astfel, diferenţa între 
a aduce la cunoştinţă si a se încrede nu implică obligatoriu o diferență de scop 
ilocutionar, nici de conţinut propozitional, ci numai o diferenţă a stilului în care se 
desfăşoară actul ilocutionar. 

Pe baza acestor criterii, Searle distinge cinci moduri generale de a folosi 
limba, cinci categorii de acte ilocutionare. Clasificarea sa are puncte comune cu 
cea propusă de Austin, fiind însă mult mai riguros întemeiată. Deşi consideră că 
verbele pot fi un ghid important în desprinderea caracteristicilor dominante ale 
unui tip, Searle porneşte de la premisa că actele ilocutionare aparţin limbii, fiind, 
aşadar, moduri generale de utilizare integrate sistemului, şi, de aceea, nu pot fi 
reduse la concretizările (actualizările) însuşite de verbele ilocutionare ale unei 
limbi particulare. Metoda sa este empirică nu atât prin origine, ci prin capacitatea 
de analiză şi ordonare a faptelor de limbă; întemeierea ţine de filosofia spiritului, 
chiar dacă formularea postulatului are o evidenţă şi/sau aparenţă de ordin empiric: 
„spunem altuia cum sunt lucrurile (acte asertive), încercăm să-l determinăm pe 
celălalt să facă unele lucruri (directive), ne angajăm să facem unele lucruri 
(promisive), ne exprimăm sentimentele şi atitudinile (expresive) şi provocăm 
schimbări în lume prin enunțările noastre (declaratii)””’. 

(1) Actele ilocutionare din clasa celor asertive [assertives] au ca scop 
angajarea responsabilitatii locutorului în legătură cu existenţa unei stări de lucruri, 


7 Ibidem, p. 45. 

fata de adevărul propoziției exprimate; toate pot fi judecate în termenii adevărului 
sau falsitatii. 

(2) Clasa actelor directive [directives] este specificată prin faptul că scopul 
ilocutionar al verbelor constă în aceea că fixează tentative din partea locutorului de 
a-l pune (deprinde) pe auditor să facă ceva. 

(3) Searle acceptă definiția pe care Austin o dă actelor locutionare promisive/ 
angajatoare [commisives]: „promisive sunt deci actele ilocutionare al căror scop 
este de a obliga locutorul (si aici, în grade variate) să adopte o anumită conduită 
viitoare””®. 

(4) Scopul ilocutionar al clasei actelor expresive [expresives] este de a 
exprima starea psihologică, specificată in condiţia de sinceritate, in raport cu o 
stare de lucruri vizată în conţinutul propozitional. 

(5) Cele declarative [declarations] se caracterizează prin faptul că 
îndeplinirea reuşită ca acte ilocutionare provoacă punerea în corespondenţă, pentru 
fiecare caz în parte, a conținutului propozitional cu realitatea: dacă săvârşesc cu succes 
actul de a vă desemna ca preşedinte, atunci veţi fi (sau chiar sunteţi) preşedinte ş.a.m.d. 


7. Searle pune serios sub semnul întrebării opinia — cu oarecare răspândire şi 
credibilitate în rândul cercetătorilor — care susțin posibilitatea interpretării sensului 
unei fraze în afara oricărui context: „în general, noțiunea de sens literal al unei 
fraze nu are aplicație decât relativ la un ansamblu de asumptiuni contextuale sau de 
arierplan”””. Tocmai această raportare a intentionalitatii discursive la un set de 
presupozitii şi contexte factuale permite utilizarea postulatului exprimabilitatii şi pentru 
explicarea actelor de limbaj al căror sens este evident non-literal. 

Pornind de la premisa că vorbirea este o formă de comportament rațional, 
H. Paul Grice are în vedere modul în care situaţiile discursive sunt reglate de norme care 
slujesc finalitatea interlocutivă; printre altele, regulile jocului de comunicare presupun 
„principiul cooperativ” (prin) care (se) distribuie reciprocitatea rolurilor în conversaţie. 

Asemenea ipoteze pot fi bănuite de inflație terminologică (= teoretică), 
pentru simplul motiv că limbajul este o formă de comportament dirijat prin reguli 
constitutive ce trebuie asumate în orice situaţie discursivă. Joélle Proust observă ca 
„maximele de conversaţie ale lui Grice, cel puţin unele, sunt din acest punct de 
vedere conţinute analitic în conceptul de scop ilocuţionar”*. Privite altfel, pot fi 
admise ca precepte empirice, deci ca regularitati observabile cu modulatii contextuale. 
Din punctul de vedere susţinut de Searle, ipoteza arierplanului — cu tot ceea ce 
implică: inferente empirice, presupozitii, cunoştinţe, capacități ş.a. — este suficientă 
pentru a restitui actelor ilocutionare concretetea cotidiană, fără a mai fi necesar 
recursul la erijarea generalizărilor în corsete normative. Această situare teoretică 


78 Ibidem, p. 54. 

” Ibidem, p. 167. 

justifică integrarea actelor de limbaj indirecte (= cu „intenție secundă”) într-o 
teorie generală a sensului construită pe modelul comunicării directe, respectiv pe 
taxinomia ilocutiunilor în care sensul intenţionat primeşte mărci lingvistice 
nedistorsionate. Pe de altă parte, noţiunea „informaţie de arierplan” (background 
information) permite articularea ilocutionarului la o teorie generală a intentionalitatii; 
această noţiune depăşeşte sensibil ceea ce se numeşte „conştiinţa contextului”, si 
evită regresul la infinit prezent ori de câte ori se încearcă stabilirea setului de 
variabile pe care semanticianul are obligaţia de a le integra în proiectul condiţiilor 
de satisfacere ale frazei enunțate; informaţia de arierplan se referă la sfera unui 
savoir-faire biologic şi cultural care determină comportamente intentionale specifice, 
adică la scheme de acțiune şi cunoaştere, capacităţi, practici şi înclinații prediscursive; 
întrucât intentionalitatea în limbă îşi are rădăcinile în acest teren prediscursiv, nu i se 
poate face o descriptie pur algoritmică. Acest construct conceptual permite atât 
explicarea sensului literal cât şi a indirectivitatii, pentru simplul motiv că totdeauna 
comprehensiunea sensului solicită recursul la informaţia contextuală (în sens larg, 
arierplanul) pentru a i se da condiţii de satisfacere determinate. 

Searle porneşte de la premisa că funcţia esențială a limbajului este comunicarea. 
În această privință, Noam Chomsky constată: „există realmente o tradiţie în 
întregime respectabilă (...) care consideră drept o deformare grosolană «concepția 
instrumentalistă» potrivit căreia limbajul este «in mod fundamental» un mijloc de a 
comunica sau de a parveni la anumite scopuri. Limbajul este conform acestei 
tradiţii, «în mod fundamental» un sistem de exprimare a gândirii”*!. În măsura în 
care Searle include în conceptul de ,,comunicare” şi comunicarea omului cu sine 
însuşi — adică, notează Chomsky, „gândirea verbalizată” —, distincţia dintre cele 
două puncte de vedere — pe care Searle le dispune antinomic — dispare; dacă 
folosim limbajul pentru a comunica cu noi înşine, nu facem decât să ne exprimăm 
gândurile. „Admit deci cu Searle — continuă Chomsky — că există o legătură 
esenţială între limbaj şi comunicare, dacă se ia termenul «comunicare» în sens larg — 
ceea ce mi se pare a fi o inițiativă nelalocul ei, căci noţiunea de «comunicare» este 
în cazul acesta vidată de caracterul său esenţial şi interesant”. 

Dezacordul lui Chomsky cu Searle se concentrează în jurul legăturii esențiale 
postulate de Searle între limbaj şi comunicare, între sens şi actele de limbaj. Aşa 
cum am observat, Searle — în deschiderea ideilor lui Wittgenstein, Austin, Grice, 
Strawson ş.a. — este sceptic în privința posibilității de a înţelege frazele independent de 
rolul acestora în comunicare şi, în consecinţă, studiază sensul în funcţie de ceea ce 
locutorul vrea ca auditorul să creadă sau să facă. Dar — observă Chomsky —, „în 
nenumărate circumstanţe complet normale — cercetarea, conversaţia curentă, etc —, 
limbajul este folosit în sens propriu, frazele au sensul lor strict, oamenii cred în 
ceea ce spun sau scriu, însă nu există nici o intenție de a aduce auditorul (care nu 

este presupus să existe sau chiar este presupus a nu exista) la a crede cutare lucru 
sau să întreprindă cutare acţiune. În exemple la fel de curente, sensul poate să fie 
analizat cu dificultate în termenii intentilor locutorului în raport cu un auditor, 
chiar dacă este posibil de a o face în cazurile în care există intenţia de a comunica”. 
Până a ajunge la situații mai complicate (aluziile, insinuările, ironia şi metafora), 
trebuie observat că situaţia simplă — postulată de Searle ca paradigmatica (cea in 
care locutorul enunţă o frază voind să spună exact şi literal[mente] ceea ce spune, 
iar auditorul înţelege întocmai sensul comunicat) — este adesea falsă: „enunțătorul 
poate să vrea să spună exact si literal[mente] ceea ce spune, dar fără a avea 
intențiile pe care i le atribuie Searle. Intenţiile reale ale enuntatorului pot să varieze 
considerabil, chiar în «cazurile cele mai simple», şi ele nu aduc uneori nici o 
lămurire asupra sensului cuvintelor sale”**. 

În diferitele sale formulări, teoria actelor de limbaj cuprinde constructe 
conceptuale legitime în sistemele de referință asumate, chiar dacă înăuntrul supozitiilor 
sale sau din afara acestora pot fi aduse contra-argumente. Câştigul indiscutabil 
constă în faptul că modifică imaginea saussuriană despre «limbă-vorbire», blochează 
tendinţa de a reduce limba la un cod şi actul comunicării la banala transmitere de 
informaţii. E. Benveniste evidenţiază că utilizarea limbii implică totdeauna factorul 
uman, prin simplul fapt că totdeauna e vorba de o individualitate care se pune ca 
,eu” în raport cu un ,,tu” şi un ,,el”; partenerul care înţelege se erijează, la rândul 
său, în „eu”, personalizarea comunicării introduce o ireductibilă articulare a opozitiilor 
lingvistice, astfel încât discursul nu mai poate fi abordat în termenii unei lingvistici 
a limbii, nu este simplă actualizare a codului. Din perspectiva filosofiei analitice, 
Austin, Searle ş.a. consideră că anumite acte de limbaj — cum ar fi cele de a promite, a 
ordona, a sfătui ş.a. — sunt în mod intrinsec lingvistice şi nu pot fi derivate din 
funcţia primară a transmiterii de informaţii. Însuşi actul de comunicare capătă 
astfel o configurație mai complexă şi nu se mai suprapune cu schimbul curent de 
cunoştinţe. Intersubiectivitatea este încapsulată în chiar modurile de existență şi 
afirmare ale vieţii sociale. 

Francis Jacques critică aceste cercetări de pragmatică în chiar presupozitiile 
fundamentale ataşate temei intentionalitatii: „este unul dintre scandalurile 
intelectuale ale pragmaticii faptul că analiza faptelor de limbaj/vorbire (speech acts) s- 
a dezvoltat independent de o teorie bine întemeiată a interacțiunii verbale. Se caută 
unitatea minimală a comunicării lingvistice în frază (Benveniste) sau în producerea 
de fraze (Searle), în timp ce orice frază este într-o anumită măsură co-produsă”. 
Este evident că, deşi valorifică numeroase rezultate ale acestor tipuri de cercetări, 
Francis Jacques formulează un verdict din deja cunoscuta sa situare de principiu: 
„relaţia interlocutivă este marea absentă din pragmatica discursului elaborată de 
Austin”. De altfel, acelaşi diagnostic este mult mai cuprinzător în alte contexte 


5 Ibidem, pp. 79-80. 
5 Ibidem, p. 80. 

discursive: „astăzi relaţia interlocutivă este marea absentă în modelul teoretic 
dominant al comunicării, de la Jakobson la Grice. Însuşi H. P. Grice deghizează 
comunicarea într-un fel de manipulare unilaterală a auditoriului de către locutor, 
renunțând să accepte mai curând că o atare manipulare solicită un oarecare spirit de 


colaborare din partea auditoriului”*€. 


8. Claude Hagége ia atitudine în privinţa acelei distincţii pe care, în diferite 
formulări, şi-o însuşesc aproape toate teoriile moderne: limba ca sistem şi vorbirea 
ca activitate. Deşi utilă metodologic, „această distincţie, prin intransigenta al cărei 
obiect a fost, a jucat în mod negativ un rol esențial în destinul lingvisticii secolului 
XX". Expresia cea mai pronunțată se află în textele lui F. de Saussure: „lingvistica 
limbii” şi „lingvistica vorbirii” sunt „două căi care nu pot fi urmate în acelaşi 
timp”. Dintr-o asemenea perspectivă, Saussure isi fixează interesul teoretic pe 
„lingivstica propriu-zisă, cel al cărei unic obiect este limba”; în acelaşi timp, 


consideră că fraza „aparține vorbirii, nu limbii””, si, întrucât pune în evidență 


vorbirea, „nu poate să treacă drept unitate lingvistică”. Această dublă surghiunire — 
respectiv: amânarea lingvisticii vorbirii şi eliminarea frazei —, împreună cu efectele 
sale — constructivitatea structurală aplicată cuvântului şi, în prelungire, limbii — a 
fost însuşită de epigonii lui Saussure, punându-și, de astfel, amprenta asupra multor 
cercetări lingvistice. O direcţie post-saussuriană importantă urmăreşte restaurarea 
sintaxei (al cărui obiect principal este fraza) şi promovarea locutorului care 
construieşte fraze în activitatea de vorbire”. Gramatica generativă va fi urmată — 
cu fidelitate sau polemic — de investigaţii ce sunt plasate sub eticheta adesea 
confuză a pragmaticii sau a teoriilor enuntarii. Astfel, deşi în maniere diferite, 
începe să fie reabilitată teoretic activitatea efectivă a subiectului în exercițiul 
vorbirii efective, luându-se în considerare toate acele aspecte/dimensiuni caracteristice 
praxis-ului semnificant/comunicational care sunt explicit polemice nu doar prin 
opţiunea metodologico-epistemologică asumată, ci şi la nivelul expresiei, căci 
Saussure, la rândul său, notează: „aceste două obiecte (limba — ca parte esențială în 
studiul limbajului, de natură socială, independentă de individ — şi vorbirea — ca 
parte secundară, cuprinzând latura individuală a limbajului — n.n.) sunt strâns 
legate între ele şi se presupun unul pe altul: limba e necesară pentru ca vorbirea să 
fie inteligibilă şi să producă toate efectele; dar vorbirea e necesară pentru ca să se 
stabilească limba”. Se observă că în formularea lui Saussure principiul depăşeşte 


5 Francis Jacques, Différence et subjectivité. Anthropologie d'un point de vue relationnel, 
Editions Aubier Montaigne, 1982, p. 363. 

57 Claude Hagége, L'homme de paroles, Contribution linguistique aux sciences humaines, Li- 
brairie Artheme Fayard, 1985, p. 371. 

5 F. de Saussure, Cours de linguistique générale, ed. cit., p. 38. 

5 Ibidem, pp. 38-39. 

sensibil stratul metodologic, activand presupozitii existential-ierarhizatoare al caror 
prim efect constă într-o incremenire a dualității conceptuale limba—vorbire şi 
claustarea problemei sensului în studiul limbii ca sistem. De altfel, gramatica 
generativă — mai ales în versiunile sale iniţiale — transformă o distincţie (necesară 
metodei prin care poate fi elaborat modelul teoretic) într-o polarizare care introduce 
discriminări în studiul limbajului: în timp ce ,,competenta” defineşte cunoaşterea 
sistemului limbii prin utilizator (= vorbitor), se alocă ,,performantei” (= actelor de 
folosire a limbii) tot ceea ce rămâne în afara sistemului (abaterile, devierile şi toate 
dezordinile individuale, orice fapte ce tin de scurtimea memoriei, marginile 
intercalărilor de texte, constrângerile din procesele de recursivitate). Astfel, 
principiul organizator al unor structuri verbale cade sub incidenţa competenţei. 
„Limba ca sistem trebuie să conţină în ea însăşi mecanismele care adaptează 
regulile sau permit încălcarea lor în exercitarea vorbirii, de vreme ce, atât cât 
această călcare nu împiedică sensul să se construiască şi să fie perceput, nimeni nu 
va nega că interlocutorii vorbesc aceeaşi limbă. Limbă şi vorbire nu pot, deci, să 
alcătuiască două domenii autonome”. Această concluzie, venită în prelungirea 
gramaticii generative şi preluată de Hagège însuşi, este, însă, în adversitate 
deschisă cu presupozitiile distinctiei nete competență-performanţă. Tocmai de 
aceea vorbeşte despre „paradoxul chomskyan” care, în pofida unei aparente 
respingeri, reeditează tocmai paradoxul saussurian: „şi unul şi celălalt sunt în mod 
hotărât antisociologice. Preţul plătit pentru constituirea unui obiect ştiinţific 
omogen este mult prea ridicat: după eliminarea variațiilor individuale, nu rămâne 
decât singur codul împărtăşit de către toţi membrii aceleiaşi comunităţi. Dar 
variatiunile sunt realul însuşi, şi orice întreprindere simplificatoare care le 
subestimează duce la o lingvistică golită de conţinutul ei social. În aşa măsură acest 
lucru este adevărat încât teoria creează ținta. Saussure, după care «lingvistica are ca 
unic şi veritabil obiect limba examinată în ea însăşi şi pentru ea însăşi» (fraza finală, 
des citată, şi poate aprocrifă, a Cursului de lingvistică generală), exclude individul 
care vorbeşte şi, totodată, neglijează interacțiunea dintre locutori. În limba astfel 
concepută, totul se întâmplă ca şi cum nimeni nu ar vorbi”. 

Programele de cercetare a actelor discursive (inspirate de Austin, Searle ş.a.) 
au avut ca efect, mai ales prin pragmaticieni, datorită excesului de reacţie fata de 
privilegierea modelului limbii, uitarea frecventă a faptului că vorbirea nu poate fi 
concepută în afara sistemului limbii pe care îl utilizează. Se poate spune, deci, că, 
ori de cate ori se izolează limba de vorbire — cum procedează cele două poziţii 
extreme: structuraliştii clasici, care privilegiază pe prima, şi pragmaticienii, care 
înscăunează pe cealaltă —, se subestimează fie constrângerile pe care limba le 
impune, fie relaţia dialogală pe care o instaurează cea de-a doua. „Aceasta din 
urmă, aşa cum s-a observat, este aproape ignorată în tradiția structuralistă, preocupată 
de limba în sine, ca şi cum nimeni nu afirmă, nu neagă, nu întreabă, nu exclamă; 
nimeni care primeşte vorbirea, deoarece nimeni nu răspunde, nu interpretează, nu 


” Claude Hagège, op. cit., p. 305. 
% Ibidem. 


Cuplul categorial Limba — Vorbire: semnificatii teoretico-metodologice 101 


reactioneaza.””° Or, omul este, potrivit unei fericite formulări a lui Claude Hagège, 
o ființă dialogală: „Omul este prin natură dialogal”’’. Ruptura de perspectiva 
structuralistă este evidentă; F. de Saussure precizează că „nu limbajul natural este 
natural în om, ci facultatea de a construi o limbă”. Dialogul nu este luat numai ca 
alcătuit din cuplul intrebare-raspuns, ci ca ansamblul componentelor interlocutiei 
în genere, respectiv, orice interacţiune lingvistică nemijlocită care nu trebuie 
limitată la doi parteneri, presupunând strategii modelizatoare în schimbul de 
cuvinte, eventual „plurilogul”, şi interşanjabilitatea instanțelor dialogale. „Omul 
dialogal” este conceptualizat în ipoteza de „subiect enuntator”, şi nu ca pură 
subiectivitate flotantă, aleatoriu şi accesoriu implicată în actele de vorbire; este, 
deci, privit ca ,,enuntator psihosocial”, în sensul că într-o situaţie dialogală sunt 
angajate solidar toate componentele/dimensiunile sale psihologice şi de natură 
socială a căror expresie—exprimare este posibilă, prilejuită şi stimulată. Termenul 
„enunţător” are sensul de ,,locutor + auditor” şi nu de ,,locutor — auditor”, întrucât 
cele două entități nu sunt distincte decât din unghiul unor ipoteze analitice 
idealizatoare, în fapt fiind nu doar interşanjabile, ci simultan active în acelaşi 
participant la un schimb dialogal. La rândul său, noţiunea de „psihosocial” 
valorifică aspectele psihologice şi sociologice, evitând însă dizolvarea subiectului 
enuntator în (şi reductia sa la) câmpul simplei subiectivitati personale şi/sau de 
grup. Claude Hagége operează, aici, cu ipoteze şi constructe teoretice integrate 
lingvisticii, disimetria dintre auditor şi locutor este recunoscută, însă fără a fi 
nevoie de două lingvistici distincte: ,,enuntatorul psihosocial reuneşte în sine toate 
tipurile de întrebuințare a limbii în funcţie de situaţii”, distinctiile logico- 
semantice fiind, prin urmare, operante numai prin luarea în ecuaţie a 
circumstanțelor dialogale. Mai mult: ,,enuntatorul psihosocial este prin natura sa 
dialogal, chiar atunci când situaţia de discurs nu este dialogică”'%. Lingvistica 
socio-operativă (care atribuie conceptului de ,,enuntator psihosocial” o funcție 
pivotală) poate fi caracterizată ca reflectând dialectica constrângerii şi a libertăţii 
care leagă limba cu enuntatorul. 

Teoria lingvistică a lui Claude Hagège reuşeşte abordarea unitară a celor 
două obiecte care, mai ales din perspectivă structuralistă, păreau disjuncte: limba şi 
vorbirea. Reductiile interpretative sunt evitate, fără îndoială, prin coerență 
argumentativă şi nuantare speculativă, însă chiar aceste niveluri de elaborare sunt 
învestite cu un relief ştiinţific distinct abia prin şi numai prin modelul omului 
dialogal operationalizat ca ,,enuntator psihosocial”. Astfel, „interacţiunea dialogala 
nu semnifică simplul transfer de informatie”'®'; mai întâi, pentru că discursul, in 
(şi prin) care se actualizează codul (= limba), iniţiază un schimb care presupune o 

anume ierarhizare a informaţiei — ceea ce înseamnă depăşirea simplei transmiteri 
de mesaje; apoi, dacă mesajele comunică acest fapt, înseamnă că ele au ceva de 
comunicat, iar acel ceva nu este vlăstarul unei detaşări oarecare în fata lumii si 
evenimentelor, o sustragere de la evidenţele şi presiunile acestora. „Limbile sunt 
modele, fasonate de (către) viata socială, de articulare a imaginabilului, grație 
cărora se desfăşoară o reflecţie capabilă să ordoneze lumea”. 


9. Karl-Otto Apel constată un paradox al epocii contemporane: pe de o parte 
este resimţită nevoia evidentă a unei etici universale, si pe de altă parte sunt 
recunoscute dificultățile unei validități intersubiective compatibile cu spiritul 
ştiinţific. Totodată, este evident faptul că nu este posibilă suspendarea/neutralizarea 
totală a judecăților de valoare în conținuturile discursului ştiinţific; pe linia lui K. Popper, 
se poate concepe modelul unei ştiinţe a spiritului care nu este nici explicativă prin 
legi, nici axiologic neutră, ci „normativ-hermeneutică” în sensul bun al termenului. 
În deschiderea unui asemenea travaliu interpretativ, Karl-Otto Apel susţine „ideea 
că oricine vrea să înțeleagă acţiunile umane (inclusiv «actele de limbaj») trebuie să 
se angajeze comunicational”, „în sensul că trebuie să împărtăşească responsabilitatea 
intentiilor actiunii”'®’. Astfel, în chiar structura şi conţinutul frazelor explicit 
performative şi autoreferentiale, sunt prezente anumite presupozitii ce vizeaza 
validitatea necesară şi universală a discursului uman: ,,1. Pretentia la adevărul valabil 
intersubiectiv al propozitiilor; 2. Pretentia la exactitatea normativă intersubiectiv 
validă (...) a actelor de limbaj ca acte de comunicare socială; 3. Pretenţia la 
veracitatea sau la sinceritatea exprimării intentiilor subiective, făcând apel la o 
recunoaştere interpersonală”!%. Aceste/pretentii/cerinte/conditii nu pot fi contestate 
decât prin acceptarea unei auto-contradictii pragmatice; universalitatea lor este 
interpretată de către Karl-Otto Apel în prelungirea aspectului quasi-transcendental 
al hermeneuticii relevat de Heidegger şi Gadamer, înțelegând prin aceasta faptul că 
„lumea trăită este totdeauna deja interpretată în limbaj” şi că „a priori-ul unui 
înțeles pe baza limbajului obişnuit, în contextul lumii trăite, este, într-un sens care 
oricărei elaborări teoretice imaginabile”!%. Idealul normativ al intercomprehensiunii 
nu poate fi realizabil decât prin intercomprehensiunea ce se produce în şi prin limbajul 
obişnuit, iar, dacă o „hermeneutică normativă” trebuie să fie posibilă — în sensul 
îmbunătățirii procesuale a comprehensiunii —, atunci aceasta trebuie să presupună o 
etică normativă. 

Distanténdu-se în egală măsură, de hermeneutică şi de strategiile analitice, 


x» 


Karl-Otto Apel emite ipoteza că „logica implică în mod logic o etică”, „presupune 

o etică, în calitate de condiţie de posibilitate”. „Validitatea logică a argumentelor nu 
poate să fie controlată fără a se presupune în principiu o comunitate de gânditori 
capabili să parvină la o comprehensiune intersubiectivă şi la formarea unui 
consens”%, Gândirea nu poate fi validată în cadrele unui “limbaj privat”; din principiu, 
ea este mai curând „publică”. Deci, nu utilizarea logic corectă a intelectului individual 
motivează o „etică a logicii”, ci recunoaşterea reciprocă a persoanelor ce se afirmă 
ca subiecți ai argumentării logice. De altfel, teoria actelor de limbaj recunoaşte 
tocmai faptul că dialogul nu lasă loc neutralității valorice, ba dimpotrivă, dincolo 
de informații privitoare la stările de fapt, confruntă comunicarea dintre indivizi cu 
implicite sau explicite exigente morale. Trecerea de la logica normativă la etica 
normativă este posibilă prin depăşirea solipismului metodologic, ceea ce presupune 
legitimarea intersubiectivitatii. Merită aici a fi observată teza complementaritatii 
epistemologice: ştiinţele empirico-analitice (descriptive şi explicative) presupun 
intercomprehensiunea hermeneutică în comunitatea comunicationala a oamenilor 
de ştiinţă, iar intercomprehensiunea hermeneutică implică, la rândul său, utilizarea 
tuturor informaţiilor disponibile referitoare la fapte — ceea ce presupune apelul la 
ştiinţele empirico-analitice. Însă, „în măsura în care intercomprehensiunea hermeneutică 
este în plus o intercomprehensiune asupra trebuintelor şi scopurilor, ea presupune o 
etică, totul fiind în acelaşi timp pretins, cu informaţia venită de la ştiinţa empirico- 
analitică, de către etica presupusă”!“. În acest context, distincția kantiană dintre 
ipotetic şi categoric nu mai poate fi utilizată ca proiect de întemeiere a eticii, 
întrucât ipoteticul de care este vorba nu este motivat de un interes patologic. Mai 
mult: dacă se acceptă teza potrivit căreia etica este presupusă de logică, posibilitatea 
însăşi de întemeiere rațională a eticii pare a fi compromisă. Deci, fie că e vorba de 
fundarea logicii sau de fundarea eticii, se ajunge la un regres la infinit. Dificultăţile 
sunt ocolite de către K.-O. Apel printr-o precizare de principiu: „în a priori-ul 
argumentării rezidă nazuinta de a justifica nu numai toate «asertiunile» ştiinţei, ci, 
dincolo de acestea, orice nazuinte umane (inclusiv pretențiile implicite ale oamenilor 
faţă de alti oameni care sunt cuprinse în acţiuni şi instituţii)”. Sensul argumentării 
morale se exprimă prin principiul potrivit căruia „toate trebuintele umane care se 
lasă armonizate pe calea argumentării cu cele ale tuturor celorlalți oameni trebuie 
să facă obiectul, în calitate de pretenţii (nazuinte—n.n.) virtuale, preocupării 
comunității comunicationale”. Se  configurează astfel principiul unei etici 
comunicationale care reprezintă, în acelaşi timp, „temeiul unei etici a formării 
democratice a voinţei de bază a acordului”"%. Această măsură fundamentală nu-şi 
trage forța numai din recunoaşterea factuală a celor care au adoptat un acord — 
„modelul contractului” —, ci se impune ca imperativ tuturor celor care şi-au 
achiziționat, prin socializare, o competență comunicationala — în sensul că iau în 

ecuaţie aşteptările — pretențiile virtuale — ale celorlalți, adoptând o solidarizare a 
voinței. „Deciziile subiective ale conştiinţei morale individuale care revendică 
tradiția creştină secularizată în liberalism şi existentialism sunt acum mediate 
a priori cu exigenta validității intersubiective — prin faptul că fiecare individ 
recunoaşte cu uşurinţă argumentarea publică drept explicaţie a oricărui criteriu 
posibil de validitate, şi deopotrivă, de constituire rațională a voinţei”!!0. 

„Solipsismul metodic” este astfel, depăşit şi în domeniul eticii. Însă, dincolo 
de simpla formulare a principiului, se află sarcina mult mai dificilă a impunerii şi 
îndeplinirii sale pe termen lung, ceea ce în opinia lui K.-O. Apel implică mai întâi 
„să se dezvolte metoda dezbaterii morale («deliberarea» practică în general)” şi 
apoi „să se institutionalizeze in mod eficient această metodă în condiții politico- 
juridice limitate”. Paradigma eticii comunicationale cuprinde presupozitii idealizate. 
K.-O. Apel însuşi recunoaşte că nu sunt luate în consideraţie dificultăţile intelectuale 
ale institutionalizarii discuţiei (dezbaterii, deliberării) morale şi, mai ales, se 
ocoleşte faptul că această institutionalizare trebuie să fie impusă în situaţii socio- 
culturale concrete care sunt structurate de inevitabile conflicte de interese. 
Comunitatea de comunicare este totdeauna concretă, impunând limitări în exerciţiul 
principiului şi o responsabilitate morală specifică ce nu coincide cu exigenţele 
ideale. Prin analogie cu a priori-ul filosofiei transcendentale tradiţionale — mai ales de 
tip kantian —, se concepe — în locul unităţii conştiinţei — comunitatea intersubiectiva 
de interpretare mediată de semne; presupozitiile de temelie se referă la: a) o prioritate a 
limbajului obişnuit care aparține hermeneuticii normative; b) a priori-ul comunicării al 
cărui principiu constă în „voinţa de argumentare” ce aparține întemeierii raţionale a 
eticii; c) norma morală fundamentală care recomandă „să se aspire la un acord”!!! 
În acelaşi timp, atribuindu-se un rol hotărâtor dimensiunii pragmatice, se acceptă o 
dialectică prin care se inserează „comunitatea ideală în comunitatea reală”, ca 
„posibilitate reală (realizabilă — n.n.) a societății reale”'!?. Dacă gândirea solitară este 
dificitară sub aspect comunicational, în fapt ea depinzând de mediul discutiei/ 
dezbaterii reale, trebuie să se presupună apartenența sa la o comunitate 
comunicationala reală, determinată social şi istoric, şi, în acelaşi timp, trebuie să se 
presupună competenţa în sensul unei comunităţi comunicationale ideale. Această 
contradicție surprinde, de fapt, dialectica realului şi a dezirabilului, confruntarea 
comunicării efective cu exigenţele competenţei comunicationale, iar soluția nu este 
posibilă decât prin devenire istorică: împlinirea istorică a comunității 
comunicationale ideale în şi prin comunitatea comunicationala reală. „Trebuie chiar 
în mod necesar să se postuleze din punct de vedere moral această soluţie istorică a 
contradictiei.” Din acest „trebuie” decurg două principii regulative fundamentale 
pentru strategia morală pe termen lung a oricărei acțiuni umane: „în primul rând, să 
se garanteze în toate faptele şi gesturile supraviețuirea speciei umane în calitate de 


"0 Thidem, p. 127. 
1 Cf. ibidem, p. 28. 
112 Tbidem, p. 131. 

comunitate reală de comunicare, si, în al doilea rând, să se realizeze comunitatea 
ideală în comunitatea reală de comunicare”"!”. Garantarea perpetuării speciei este 
un imperativ etic menit să controleze macro-efectele tehnologiei actuale. 
„Societatea omenească în întregime poate şi trebuie să fie analizată, din punctul de 
vedere al strategiei de supravieţuire, ca un sistem de auto-afirmare”, implicând, 
deci, „o strategie de emancipare pe termen lung”''*. Sensul metodologic si etico- 
normativ al acestui principiu regulator sustrage întemeierea judecăților de valoare 
din sfera capriciilor subiectivitatii, sugerând posibilitatea unei auto-transcenderi 
morale. 

În deschiderea aceloraşi principii, J. Habermas deosebeşte, pe de o parte, 
activitățile instrumentale — îndreptate asupra lumii exterioare — şi strategice — 
dispuse către manipularea celorlalți spre a le obține adeziunea —, care sunt rationale, 
fiind finalizate prin succes, reuşită, adaptare, şi, pe de altă parte, activităţile 
comunicationale care presupun intercomprehensiunea, adeziunea între parteneri, 
impartialitatea gsi  responsabilitatea  normată in argumentare. Activitatea 
comunicationala presupune totdeauna că celălalt este o persoană şi trebuie tratat ca 
atare, pe această bază morală fiind posibilă circumscrierea a ceea ce este valabil pentru 
toţi — deci a unui principiu de universalizare — prin dialog şi dezbatere responsabilă; 
„activitatea comunicationala se produce întrucât actorii acceptă să-şi acorde 
proiectele de acţiune din interior şi nu tind către scopurile lor respective decât cu 
singura condiţie că există sau poate să fie o pregătită o înțelegere asupra situației şi 
condițiilor scontate”!!5, tinzându-se astfel către o validitate intersubiectivă. 

Mai ales în cazul lui K.-O. Apel, este evidentă modificarea premiselor 
kantiene în interpretarea instanței transcendentale; a priori-ul este salvat din 
conştiinţa subiectivă şi identificat în sfera unei conştiinţe generice, a comunității de 
comunicare; sinteza aperceptiei ca unitate a conştiinţei obiectului este înlocuită cu 
dimensiunea pragmatică a interpretării semnelor. Evident, este o depăşire a 
solipsismului, în măsura în care putem concluziona că suntem condamnaţi la 
comprehensiunea intersubiectivă. Dincolo de o solidarizare cu această perspectivă, 
Francis Jacques optează pentru o altă acceptiune a instanţei transcendentale: 
primum relationis, altfel încât întemeierea transcendentală a experienţei se află în 
relaţia originară instituită de interlocutie. În acest strat ontologic isi află originea 
condițiile de posibilitate ale persoanei şi intersubiectivitatii, ale sensului şi 
referintei, adică ale lumii înseşi ca lume co-semnificată şi co-referită. Dacă ne 
situăm la nivelul experienţei nemijlocite, putem identifica acest punct de vedere 
transcendental în chiar regulile constitutive care guvernează competența 
pragmatică. „Orice comportament particular fata de altul, şi totodată orice concepție 
particulară despre fiinţa celuilalt sunt fundate pe o experiență originară înscrisă cu 
titlul de posibilitate in limbaj’''®. Această structură fundamentală/fondatoare a 


115 Ibidem, p. 133. 

114 Thidem, pp. 133-134. 

He Jiirgen Habermas, Morale et communication, Cerf, 1986, p. 148. 

116 Francis Jacques, Dialogiques. Recherches logiques sur le dialogue, PUF, 1979, p. 54. 

experienței indică, de fapt, spaţiul logic al interlocutiei, identificându-se cu structura 
comunicabilitatii. „Aşa cum spațiul fizic poate să fie gândit ca posibilitatea 
existenței unor puncte materiale într-o poziție identificabilă cu ajutorul a trei 
coordonate numerice, în acelaşi fel autorul 7ractatus-ului concepea o propoziţie 
elementară ca o posibilitate atomară, un punct în spaţiul logic”; prin analogie, „un 
enunţ este aidoma unui punct în spațiul logic al interlocutiei, posibilitatea existenţei 
unui mesaj asupra realului în această poziţie”. Problema se rezumă la „a şti ce 
condiții minimale trebuie să fie îndeplinite într-o situaţie reală de discurs pentru ca 
anumite enunturi să fie posibile in limba naturală şi să aibă sens”. Perspectiva 
pragmatică este asumată dar, concomitent, şi depăşită, întrucât este avută în vedere 
„enunţarea noastră de fraze în context”, dar ,,interlocutia nu este simplul fapt de a 
vorbi cu un altul, ci este de ordinul unei condiţii fundationale”''’. Producţia 
conjunctă de sens se prezintă ca fiind comunicare atunci când sunt construite/puse 
în comun mesajele între fiinţe umane; comunicabilitatea desemnează o condiţie de 
posibilitate a interacțiunii şi a comprehensiunii sensului. 

Prin cuplul categorial pe care îl propune (Limbă-Vorbire), Saussure iniţiază o 
tradiţie şi un stil de cercetare ştiinţifică, acest câmp de reflecţie este marcat de 
numeroase opțiuni, polemici, contribuţii complementare, ipoteze analitice care, în 
cele din urmă, stimulează o schimbare paradigmatică: trecerea de la variatele 
ipostaze subsumabile cartezianismului la recunoaşterea structurii dialogice 
a spiritului uman. 


"7 Francis Jacques, L'espace logique de l'interlocution, ed. cit., p. 10-11. 

VIOREL CERNICA! 


Introducere 


Problema divinului este tematizata, raportat la istoria filosofiei, dintotdeauna. 
Motivatia pentru o asemenea stare de lucruri poate fi chiar istorică: mitologia, 
anterioară filosofiei, era structurată în funcţie de reprezentările asupra divinului, 
chiar după un anumit concept al acestuia, în unele cazuri. Cum este deja dovedit 
însă, filosofia nu a preluat pur şi simplu experienţa de cunoaştere constituită în 
orizontul mitologiei. Ea nu a preluat nici aceste reprezentări şi nici atitudinea şi 
direcția de tematizare a problemei mitologice a divinului, fiindcă îşi reconstituie ea 
însăşi orizontul căutării acestuia. Începuturile filosofiei se justifică tocmai prin 
această schimbare de atitudine şi de direcţie în tematizarea mai multor „probleme” 
deschise, anterior, în spaţiul mitologic. Este vorba despre reconstituirea orizonturilor de 
căutare a răspunsurilor şi de re-formarea pe care o vor suporta rezultatele căutării: 
nu mitul va fi această formă nouă, adică naraţiunea despre evenimente propriu-zis 
istorice care au marcat viata omului, ci reconstrucția „lumii”, nu un demers dominant 
simbolic va constitui direcția de tematizare, ci unul dominant conceptual şi 
argumentativ, adică supus întrutotul convențiilor epistemice. 

Divinul apare el însuşi în această schimbare de atitudine; mai mult, el va fi 
vizat în scopul de a funda, pornind de la semnificaţiile sale, demersuri către alte 
probleme, unele dintre ele prezente în mitologie, altele cu totul noi. De exemplu, 
problema unui temei unic al tuturor lucrurilor (arche) nu îndepărtează discursul, cum s- 
a crezut uneori, de tema divinului: dimpotrivă, rostul acestei tematizări, orizontul 
de întemeiere şi legitimare a rostirii despre el etc. depind în mare măsură de 
schimbarea de unghi din care este tematizat divinul însuşi. Este cunoscut faptul că 
Aristotel, în Metafizica, lucrând sistematic în sensul de a găsi o bază pentru 
diferenţa nivelurilor de discurs proprii filosofiei, numea filosofia primă, având ca 
obiect „substanţa nemişcată” sau „fiinţa întrucât este”, teologia (theologike) . Desigur, 
Aristotel valorifica o experienţă filosofică de mai bine de două secole, înlăuntrul 
căreia problema divinului fusese pusă ca atare; dar este vorba despre contexte cu totul 
noi de atragere a „divinului”, care, spre deosebire de contextele mitologice, se 
constituiau în funcţie de exercițiul unei uimiri, al unei „necunoaşteri” în privința 
divinului, şi transformau chiar această uimire într-o miză a căutării divinului însuşi; 
de aici încercarea de a regăsi forma interogativă originară pentru ceea ce prindea 


' Universitatea din Bucuresti, Facultatea de Filosofie. 
2 Există deci trei filosofii teoretice: matematică, fizică şi teologică” — Aristotel, Metafizica, 
1025a; ediţia Gh. Vlăduţescu, p. 78. 

acum chip: problema filosofică a divinului. Desi se manifestă în atâtea şi atâtea 
chipuri — multe dintre acestea puse în imagini ale miturilor — divinul trebuie 
elucidat în privința simplului fapt de a fi. Ceea ce înseamnă a deschide o cale de 
cercetare a sa, dar înainte de toate nu în privinţa felului său de manifestare, fapt 
oarecum acceptat direct în experienţa mitică, ci mai degrabă în privinţa a ceea ce 
este el (a modalitatilor sale de constituire) pentru/in orice experiență umană. 

Din această atitudine filosofică a cercetării divinului — pe linia simplului fapt 
de a fi — trebuie reținută deja diferenţa dintre două linii de tematizare, care instituie 
două orizonturi de semnificaţie, ce pot fi însă discriminate numai printr-o analiză a 
căilor de constituire a divinului însuşi pentru om: a) divinul în ceea ce este el, ca 
simplu fapt de a fi, de a se constitui ca divin; b) divinul ca simplu fapt de a fi (de a 
se constitui ca divin) în legătura sa cu cel care îl tematizează, cu omul, el însuşi 
constituit astfel prin această legătură. 

Dar poate fi socotit (pre-luat) în sine divinul? Nu cumva el apare ca fiind 
absolutul însuşi, aşa încât nu este posibilă pre-luarea sa întocmai? Dar, pe de altă 
parte, nu ar fi posibilă aceasta ca şi cum ceea ce este el şi tot ce-i aparţine lui ar fi 
prezent în acest act al pre-luării, ca şi cum el s-ar pre-da celui care este deja interesat de 
el? Poate fi identificat ceva care să fie cu aceeaşi demnitate ontologică, anume să 
semnifice absolutul însuşi, dar care, tocmai datorită acestei „calităţi”, să poată intra 
într-o relație dezvăluitoare cu absolutul însuşi? Şi nu cumva tocmai acest 
„eveniment” al întâlnirii este in stare să re-dea absolutul ca absolut, fără a fi vorba 
aici de o transcendere a acestuia care ar avea drept urmare o des-fiintare, o multiplicare 
(desigur, paradoxală), a sa? Asemenea uimiri sunt prezente în filosofia veche, chiar 
în cea presocratică. Din punerea lor putem înțelege, deocamdată, schimbarea 
orizontului de cercetare a divinului şi schimbarea de atitudine a conştiinţei întrebătoare, 
„operaţii” concomitente, în fapt. Aceste două schimbări, în unitatea lor, au 
semnificaţia instituirii unei căi noi de raportare la divin, care pretinde reformularea 
problemei sale. Din acest moment avem de-a face cu o filosofie a divinului. Ceea 
ce înseamnă că nici reprezentarea, fie aceasta simbolică, nici credinţa pur şi simplu 
etc. nu pot institui o cale filosofică de tematizare a divinului; este necesară 
preluarea uimirii privind simplul fapt de a fi al divinului în forma unei probleme, 
adică a unei cercetări posibile. 

Orizontul acestor operaţii, al cercetării divinului corespunzător întrebărilor 
despre el formulate după regulile filosofiei, capătă el însuşi o „demnitate” 
ontologică, una care scoate la iveală, înainte de toate, firescul relaţiei omului cu 
divinul, adică deschiderea acestor două instanţe una către alta, evenimentul 
întâlnirii lor în ceea ce ele sunt; sacrul este acest orizont, potrivit tradiţiei noastre 
culturale. În unele medii filosofice, a fost făcut, în timp, următorul raţionament, 
care a condus la întărirea acestei calităţi ontologice a sacrului: acesta reprezintă 
orizontul întâlnirii omului cu divinul; întrucât această întâlnire este posibilă în 
„lume”, sacrul este lumea; şi întrucât lumea este realitatea însăşi, sacrul este realitatea. 
Fenomenologia sacrului a lui Mircea Eliade se sprijină pe un asemenea argument 
„ontologic”. Dar sacrul, ca orizont al întâlnirii omului cu divinul, are şi un alt rost 

decat cel semnalat mai sus: fiind orizont, el stabileste conditiile (si limitele) unui 
fel de intelegere, iar reprezentarea formelor de aparitie a divinului depind de 
constituirea orizontului sacru. Conceptual, însă, această dublă constituire 
(a sacrului şi divinului, în funcţie de faptul de a fi om) este constant biunivocă. 

Fără îndoială, orizontul în cauză nu ar fi oferit niciodată „topos-ul” unei 
reconstructii filosofice asupra divinului (şi sacrului) dacă „evenimentul” întâlnirii 
omului cu divinul — întâlnire în sensul scoaterii la iveală a simplului fapt de a fi al 
divinului (şi sacrului) — nu ar fi fost în rostire, întru Jogos. În privinţa aceasta, unele 
dintre evenimentele cele mai „grăitoare” se află în filosofia lui Platon: a) zeul ca 
locuitor al spaţiului supraceresc (Phaidros, 246 a — 249 c); b) zeii cetăţii sunt 
reprezentări ale veritabililor zei, iar omul este după chipul unui zeu, ceea ce 
înseamnă că ființa omului nu este nimic în afara acestei legături, care iese la iveală 
datorită erosului (Phaidros, 252 c — 256 e); c) zeul ca intermediar între sensibil şi 
inteligibil (Republica, 376 d — 403 c). De asemenea, astfel de rostiri ale divinului 
(şi sacrului) se află în opera lui Aristotel. Cea mai semnificativă, poate, este aceea, 
amintită mai devreme, despre divin ca obiect al filosofiei prime (al cunoaşterii 
teoretice teologice); divinul („ceea ce este imobil şi separat”) este, în fapt, fiinţa în 
sine sau fiinta-ca-fiinta (Metafizica; VI, 1-2, 1026 a — 1027 a; XI, 7, 1064 a). 

Dar o asemenea „atitudine” de tematizare, urmând calea indicată de problema 
filosofică a divinului, se va concentra, la un moment dat, asupra problemei 
argumentării formelor sale de existenţă şi a funcțiilor acestuia. Dovada se află, spre 
exemplu, în teologia lui Anselm, care propune „argumentul ontologic privind 
existența lui Dumnezeu”, în teologia lui Toma din Aquino, unde sunt (re)construite 
cele cinci probe privind existenţa lui Dumnezeu (Dumnezeu este: cauză primă, 
fiinţa necesară, agentul nemişcat al mişcării, ființa perfectă, cauza finală ca 
inteligență) etc. Pe aceeaşi linie, pentru perioada modernă sunt semnificative: 
„filosofia primă” a lui Descartes, în orizontul căreia, pe tiparul argumentului 
ontologic, este demonstrat că Dumnezeu există pentru că ideea despre el se află în 
„mintea mea” (şi pentru că mintea mea produce eroare, aceasta din urmă fiind o 
lipsă de cunoaştere), ori în „teodicea” lui Leibniz, unde se află o variantă a 
argumentului cosmologic: dacă ceva există, atunci trebuie să existe şi o ființă 
necesară; dar exist cel putin eu; prin urmare, există o ființă necesară (aceasta este 
reformularea kantiană a „probei” cosmologice leibniziene)’. „Sistematica” metafizică 
înfăptuită de Şcoala lui Wolf, care face parte din acelaşi mediu cultural-istoric 
propriu creaţiei leibniziene (ultima parte a secolului al XVII-lea şi prima parte a 


3 Cf. Anselm, Proslogion sau Discurs despre existența lui Dumnezeu, Cluj-Napoca, Biblioteca 
Apostrof, 1996; trad. rom. Alexander Baumgarten; cap. 2 şi 3, p. 13-15; 

Thoma de Aquino, Summa theologiae, „Opere I’, Bucureşti, Editura Ştiinţifică, 2000; trad. 
rom. Gheorghe Sterpu şi Paul Găleşanu; Despre Dumnezeu, I, QU. II, Cap. 3, p. 61-64; 

R.Descartes, Discours de la méthode, quatriéme partie, p. 22—26; http://www.uqac.uquebec.ca/ 
zone30/Classiques_des_sciences_sociales/index.html; 

G.W.Leibniz, Eseuri de teodicee, laşi, Editura Polirom, 1997; trad. rom. Diana Morăraşu si 
Ingrid Ilinca; partea întâi, 7-8, p. 92-93. 

secolului al XVIII-lea) este si ea semnificativă pe aceasta linie istorică a filosofiei 
divinului şi sacrului; lucrând metodic în privinţa obiectului metafizicii, problema 
divinului era considerată, în acest context, fundamentală în construcția metafizicii 
„istorice”, alături de problema sufletului şi de cea a libertăţii. 

Critica lui Kant de aici porneşte, de la conceptul metafizicii istorice, care 
stabileşte că obiectul exerciţiului metafizic este reprezentat de suflet, libertate şi 
Dumnezeu; de la acest obiect, deci, aşa cum acesta era reconstruit în Scoala lui 
Wolf, începe demersul kantian privind posibilitatea metafizicii ca ştiinţă. Trei 
contexte kantiene cred că sunt semnificative în acest sens: 1) „critica” teologiei 
raționale (din „Dialectica transcendentală” a Criticii rațiunii pure), constând în 
dislocarea celor trei tipuri de argumente istoric-metafizice privind existenţa lui 
Dumnezeu: ontologic (existența dedusă din conceptul pur), cosmologic (existența 
dedusă din experienţă, în sensul coborârii spre cauza primă), fizico-teologic 
(existenţa dedusă din experiența îndreptată continuu spre un scop); 2) afirmarea 
existenţei lui Dumnezeu ca ipostază perfectă a conştiinţei morale (din Întemeierea 
metafizicii moravurilor şi Critica raţiunii practice); 3) argumentarea ideii despre 
valabilitatea religiei „doar în limitele rațiunii” (din Religia doar in limitele 
raţiunii)”. Şi atitudinea „negatoare” a lui Nietzsche, concentrată în enunţul „Dumnezeu 
a murit” şi în ideea sa despre Dumnezeu ca valoare, concept, rezultat al 
conceptualizării ideii de temei, început, rațiune suficientă, se află printre faptele 
semnificative ale modernităţii în privința reformulării filosofice a problemei 
divinului şi sacrului». 

Unul dintre cele mai importante proiecte filosofice moderne în sensul 
reconstrucției problemei divinului şi sacrului pe temeiul unei „atitudini 
existenţiale” este propus de Kierkegaard. Atitudinea existenţială, veritabil temei al 
unei reconstructii a divinului (şi a sacrului), cum o dovedeşte filosoful tocmai 
amintit, conduce către ideea unui program de viaţă care presupune re-infiintarea 
divinului în singura sa ipostază accesibilă omului: lisus Hristos. Faptul omenesc 
potrivit pentru a primi semnul divinului este credinţa. Aceasta constituie şi 
structurează sacrul ca orizont al unui program existenţial (individual) care are drept 
finalitate contemporaneitatea cu Iisus Hristos, aşadar evenimentul întâlnirii divinului€. 
Orizontul sacrului, ca lume a Evenimentului (lume instituită prin Eveniment), a 
cărui constituire este legată de „atitudinea existenţială”, are o anumită legătură cu 
unele modelele de filosofare contemporane care vizează divinul şi sacrul; printre 
acestea se află şi „scenariul transcendental” propus de Rudolf Otto, prin care este 
tematizat sacrul şi formele de apariţie a divinului. 


4A se vedea: I. Kant, Critica rațiunii pure, Bucureşti, Editura IRI, 1994; trad. rom. Nicolae 
Bagdasar şi Elena Moisuc; „Dialectica transcendentală”, Cap. III „Idealul raţiunii pure”. 

5 A se vedea: F. Nietzsche, Stiinta voioasă, Bucureşti, Editura Humanitas, 2006; trad. rom. 
Liana Micescu; III, § 125; p. 137-139. 

ê A se vedea: S. Kierkegaard, Şcoala creştinismului, Bucureşti, Editura Adonai, 1995; trad. 
rom. Mircea Ivănescu. 

Lucrarea din 1917 a lui Rudolf Otto, Das Heilige. Uber das Irrationale in der 
Idee des Gâttlichen und sein Verhältnis zum Rationalen / Sacrul. Despre elementul 
non-rational din ideea divinului si despre relatia lui cu rationalul ’, a reprezentat un 
veritabil eveniment pentru tematizarea problemei sacrului (si a divinului) şi pentru 
problematica antropologică, în genere. Metodologic, demersul îşi asumă de la bun 
început o perspectivă transcendental-kantiană (deşi cred că este vorba, până la 
urmă, de o simplă analogie, în privinţa anumitor principii de construcție, între filosofia 
critică a lui Kant şi teoria sacrului a lui Rudolf Otto), dar, totodată, şi o perspectivă 
fenomenologică, neconformă, totuşi, cu regulile tari ale tehnicii fenomenologice 
formulate deja de Husserl in /deen I (1913). 

Scenariul transcendental este, în primul rând, expresia unei atitudini 
filosofice; iar aceasta desemnează, potrivit unei perspective fenomenologice asupra 
raportărilor esenţiale aparținând omului (la sine şi la Altul), o poziţionare a conştiinţei 
intelegatoare fata de propriul „obiect”. Husserl vorbea, cum stim, despre atitudinea 
naturală, corespunzătoare cunoaşterii care nu-şi pune problema originii sensurilor 
acceptate pentru „lucruri” (cumva, ființări exterioare), şi atitudinea fenomenologica, 
proprie conştiinţei interesată de propriile demersuri, care află, prin activitate 
proprie, că sursa sensurilor pentru tot ceea ce are o bună aşezare „semantică” şi, 
desigur, „ontologică”, este ea însăşi. Această din urmă atitudine — care denumeşte, de 
fapt, atitudinea filosofică vizată din perspectiva unei tehnici determinate de 
constituire fenomenală a „lucrului”, „corpului”, „sufletului”, „alterităţii”, „omului” 
etc. — admite câteva specii, printre care poate fi socotită şi atitudinea existenţială, sursă, 
cred, a scenariului transcendental prin care Rudolf Otto reconstruieşte viziunea 
filosofică asupra sacrului şi, desigur, asupra divinului (numinosului). 

Atitudinea existențială nu este — nu poate fi — atitudine naturală (în sens 
fenomenologic), ci deja o atitudine „filosofică” structurată în funcţie de un sens 
metodologic, de factură transcendentală, în contextul de fata; „fiinţarea umană” se 
îndreptată către sine, pentru a se regăsi pe sine ca sursă a sensurilor unor „lucruri”, 
care nu pot fi obiecte ale sensibilităţii, nici obiecte „raționale”, ci aspecte ale 
numinosului, el însuşi constituit pe baza acestor aspecte prin experiențe nemijlocite 
de activare a categoriei sacrului. Omul se regăseşte pe sine ca „existență 
experimentatoare” a numinosului; în ,,fiinta” sa întreagă, nu doar într-un segment al 
acesteia — doar în „sensibilitate” sau doar în „raţiune” etc. — el constituie „suportul” 
pentru tot ceea ce se află în condiția numinosului în orizontul lumii sale; suportul 
acesta, categoria sacrului, are o natură a priori şi este conceput de Rudolf Otto în 
analogie cu ,,facultatile” kantiene, care au în proprietatea lor forme a priori. Pe de 


7 Ediţia românească: Rudolf Otto, Sacrul. Despre elementul irațional din ideea divinului şi 
despre relaţia lui cu rationalul, Editura Dacia, Cluj-Napoca, 1992; trad. Ioan Milea. 

altă parte, trebuie întărită ideea autorului după care categoria sacrului, cu 
elementele sale non-rationale (sentimentale, îndeosebi“) şi rationale, nu se 
confundă cu alte categorii sufleteşti, cum sunt cele care asigură „cunoaşterea 
naturală” şi care pot ajunge la rezultate „subiective” asemănătoare cu cele „sacre”. 
Din această perspectivă, frica trezită de un lucru ce este „cunoscut”, identificat ca 
atare — de exemplu, un animal fioros — nu este totuna cu frica trezită de maiestatea 
numinosului, de misterul care nu suportă nici un fel de prelucrare prin cunoaşterea 
naturală, cel puţin într-un prim moment al apariţiei sale. De fapt, el stârneşte 
categoria sacrului, elementele sale sentimentale, în aşa fel încât se produce o 
sinteză care are ea însăşi o natură sentimentală, într-o primă instanţă. 

lată şi operaţiile care alcătuiesc scenariul transcendental ottonian: a) testarea 
condiţiilor în care poate fi tematizată problema sacrului, precizând de la bun 
început că sacrul are o structură complexă, în care sunt cuprinse atât elemente non- 
raţionale (sentimentale, dar nu în sens „natural”, bazat, altfel spus, pe cunoaşterea 
naturală a lucrurilor), cât şi elemente raţionale (care depind de cele dintâi numai în 
privinţa conținutului pe care ele îl prelucrează); b) deschiderea unui orizont tematic 
potrivit, anume cel corespunzător experienței numinosului, care este apoi „vărsat” 
într-un orizont mai larg, în care sacrul îşi poate scoate la iveală şi elementele 
raționale, care nu deteriorează numinosul, ci îl „schematizează”, predându-l înţelegerii, 
cunoaşterii, vieții practice a omului; c) instituirea unei perspective transcendentale 
asupra divinului (numinosului) şi sacrului, care atrage, în unitatea unui act de 
constituire a numinosului, pe de o parte, elemente experientiale non-rationale 
(groaza în fața misterului, sentimentul de creatură etc., fiecare dând seama de 
diferite aspecte ale numinosului) ale căror condiţii de posibilitate tin de o anumită 
formă a priori, iar pe de altă parte, elemente raționale (analogii, schematizări, 
concepte-metaforă etc.) subordonate aceleeaşi forme a priori; d) reconstrucţia ca 
atare a temei într-un registru istoric, urmărind felul în care elementele raționale ale 
sacrului se alătură celor non-rationale, în sensul „instrumentalizării” elementelor 
numinosului. 

Scenariul transcendental si atitudinea existențială corespunzătoare 
prelucrează o anumită ,,experienta” a omului prin care acesta devine părtaş la 
condiţia divină, mai bine zis, „subiect” al devenirii întru divin, în orizontul căreia 
poate căpăta sens chiar revelaţia; dar, înainte de toate, capătă sens cunoaşterea 
„sentimentală” a obiectului numinos (numenul), apoi recunoaşterea activ-rationala 


8 În lucrarea pe care o am în vedere, autorul vorbeşte despre două tipuri de elemente ale 
categoriei sacrului: non-rationale şi rationale. Cele dintâi sunt de natură „afectivă”, „sentimentală” 
mai bine zis, deşi sunt folosiţi şi alti termeni pentru a le indica: „trăiri”, „instincte”, „intuiţii”, „afecte” 
etc., care, pe o treaptă inițială, se pot manifesta convulsiv, brutal. Dat fiind faptul că primele reacţii 
„subiective” prin categoria sacrului fata de aspectele ale numinosului se cristalizează ca „sentiment al 
lui mysterium tremendum”, „sentiment al stării de creatură”, „sentimentul de dependenţă” etc., 
numesc în cele ce urmează elementele non-rationale ale categoriei sacrului cu termenul de 
„sentimente” (şi „elemente sentimentale ale categoriei sacrului”). În felul acesta, întăresc nuanța 


x? 


„pozitivă” a acestor trăiri, ceea ce corespunde şi intenţiei autorului. 

a sa, de către un subiect pregătit pentru preluarea şi prelucrarea acestuia. Subiectul 
în cauză nu este înzestrat doar cu forme de cunoaştere; acestea, e drept, au rolul 
unor pre-conditii „subiective” ale actelor de cunoaştere naturală, dar nu ele decid, 
ca în scenariul transcendental kantian, asupra oricărui tip de constituire fenomenală 
(cunoştinţă şi fenomen); oricum, nu ele sunt răspunzătoare de „apariţia” 
numinosului; este necesară o altă facultate sufletească cu forme proprii a priori 
pentru o asemenea activitate, care să poată fi stârnită de feluritele aspecte ale 
numinosului şi, mai departe, să-l poată constitui pe acesta într-o „formă” mai 
degrabă sentimentală”. Important aici este faptul că divinul însuşi (numenul, 
obiectul numinos) dobândeşte putinţa (judecată dinspre relația sa cu omul) de a se 
arăta pe sine, de a se expune în vederea pre-lucrării sale prin această facultate 
sufletească, a cărei formă a priori este numită de Otto „categoria sacrului”. 
Numinosul devine astfel „obiect” al unei atitudini existenţiale a omului, fiindcă 
însăşi identitatea ontologică a acestuia din urmă se exprimă după mişcările sale 
întru numinos. Direcţia acestei veritabile deveniri, anume identitatea existențială a 
ființării umane, este cumpănită dinspre relaţia sa cu numinosul (divinul), la nivel 
individual şi mai cu seamă în orizont istoric. 

Unii dintre filosofii care au utilizat acest mod de constituire teandrică a 
umanului au indicat erosul ca o posibilă cale (methodos) privilegiată pentru această 
devenire'’. Chiar Rudolf Otto, care mai degrabă „descrie” o experienţă formală de 
accedere la divin printr-o trăire specială, care nu poate fi socotită a avea o natură 
„erotică”, cel puțin nu în mod imediat, şi care explică această experienţă prin 
funcționarea unor forme a priori corespunzătoare elementelor non-rationale, dar şi 
celor raţionale ale sacrului, ajunge, până la urmă, la ideea despre imposibilitatea de 
a „simţi” prezenţa divinului (numinosului) altfel decât „la cald”, afectiv: e drept, nu 
este vorba despre un act afectiv „natural”, care apare în legătură cu cunoaşterea 
diferitelor lucruri din mediul înconjurător, ci despre unul propriu-zis sacru, fiindcă 
tocmai categoria sacrului — diferită de orice facultate a cunoaşterii naturale şi de 
formele a priori ale acesteia — îi este condiţie de posibilitate. Poate fi adusă ca 
probă pentru această idee corespondenţa dintre, pe de o parte, elementele 
numinosului, cele două proprii unei iniţiale preluări a acestuia, anume mysterium şi 
tremendum, în sistematica lui Rudolf Otto, apoi celelalte, subordonate, cumva, 
acestora, dar având un sens la fel de puternic prin raportare directă la numinos: mirum, 
fascinans, augustum etc., şi, pe de altă parte, „trăirile” subiectului uman: groaza, 
întâi, „sentimentul stării de creatură” (un sentiment complex) etc. apoi'!. Tocmai 
aceste aspecte ale numinosului, față de care omul reacţionează întâi sentimental, 


? „Când spunem aşadar în limbaj religios că “frica de Dumnezeu este începutul oricărei 
intelepciuni’, ne referim la o simtire cu totul diferită, în care semnificaţia de zi cu zi a cuvântului frică 
este folosită doar metaforic.” — Glenn F. Chesnut, Learning to See the Sacred Dimension of Reality. 
Rudolf Otto and the Idea of the Holy, Part 1, p. 12; http://hindsfoot.org/g04sac. 

10 A se vedea, de exemplu, J.-L. Marion, Fenomenul erosului, Sibiu, Editura Deisis, 2004; 
trad. rom. Maria-Cornelia Ica jr. 

" Rudolf Otto, Sacrul, p. 69. 

vor fi „schematizate” rational, în felul acesta reprezentările asupra divinului 
căpătând sensuri noi şi utilizări oarecum nespecifice — dar legitime — cum ar fi cele 
etice sau estetice. Categoria sacrului are, astfel, două tipuri de „forme”, adică de 
„condiţii” şi „instrumente formale” de prelucrare a numinosului şi a aspectelor 
sale: non-rationale (în sens propriu-zis formal; sentimentale, de exemplu) şi 
raționale (în sens mai degrabă operaţional; schematizarea, de exemplu). 


2. Testarea condiţiilor în care poate fi tematizată problema sacrului 


599. 


Măreţia divinului, diferenţa sa „ontologică” fata de toate celelalte „lucruri”, 
supremația ființei „obiectului sacru” fata de ființa omenească şi de posibilitățile 
acesteia de a o cunoaşte întocmai induc un grad semnificativ de dificultate în 
tematizarea divinului şi sacrului. Rudolf Otto este însă încredinţat că divinul poate 
fi pus în lumină şi recunoscut ca atare tocmai datorită unei „forme a priori” 
asemănătoare, funcţional, cu o categorie kantiană, anume „categoria sacrului”. Prin 
urmare, sacrul este condiţie de constituire a divinului, care apare, astfel, ca „obiect 
sacru”. Unele dintre formele de manifestare ale divinului provoacă anumite „impresii”, 
activând trăiri de natură „sentimentală”, care constituie partea non-rationala a 
sacrului’. Dar acesta din urmă are şi o parte rațională, care poate fi desemnată prin 
concepte-metaforă, ceea ce indică o anumită rafinare a sa. Aşadar, „divinul”, 
„transcendentul”, „obiectul sacru”, poate fi valorifict ,,sentimental” şi ,,rational”. 
Conditionat originar sentimental, el apare ca „obiect numinos”. Sacrul, categoria 
care face posibilă experiența numinosului, nu este aconceptual; dimpotrivă, lucrând 
rational, el face cu putință domenii de experiență umană: moral, estetic, domenii 
care nu trebuie confundate cu cele similare constituite prin „cunoaştere naturală”, 
după codul operațional al altor facultăţi şi categorii sufleteşti decât cea a sacrului. 
Aceasta din urmă constituie domeniile amintite potrivit propriului său cod 
„fenomenal” şi pe baza unei experiențe non-rationale cu diferite aspecte ale 
numinosului. lar această rafinare rațională a sa, prin concepte-metaforă, nu 
reprezintă motiv de îndoială în privinţa valabilitatii aspectelor sale nonconceptuale; 
mai degrabă cele două rânduri de aspecte pot structura reprezentările asupra 
divinului, pe baza pre-conditiilor pe care însăşi categoria sacrului le activează. În plus, 


12 În traducerile şi comentariile la această lucrare a lui Rudolf Otto, in spaţiul cultural anglo- 
saxon şi francez, este preferat termenul ,,non-rational” (Non-Rational; non-rationnel) celui de 
„irațional”. Traducătorul în limba română al lucrării preferă ,,irational”, transpunand direct termenul 
german (das) Irrationale. Mă voi abate, uneori, de la această opțiune a traducătorului, chiar dacă voi 
cita ediția românească. Opţiunea este motivată, pe de o parte, de corelativitatea logică a termenilor 
rational şi non-rational, care are o mai temeinică justificare în lucrare şi în unele contexte ale 
interpretării, iar pe de altă parte, de înțelesul lui ,,irational” ca ceva care este lipsit de rațiune; or, 
pentru Otto, Irrationale reprezintă o formă tot de „raţiune”, în sensul în care pentru Kant există 
„rațiune practică”, nu doar „rațiune teoretică”. 

gradul de rationalizare a sacrului devine criteriu fundamental in stabilirea ierarhiei 
religiilor”. 

Prezența celor două tipuri de elemente — conceptuale (raționale) şi 
nonconceptuale (non-rationale) — în structura categoriei sacrului constituie primul 
fapt definitoriu al tematizării acestuia. În scenariul lui Rudolf Otto, ambele aspecte 
sunt tematizate în scopul unei „sintetici? a categoriei sacrului, fiindcă nici un 
element al acesteia nu este ceva anume în afara stârnirii sale de către aspectele 
numinosului. Până la urmă, putem vorbi despre un accent ,,obiectual” al demersului 
ottonian, fiindcă preeminenţă capătă, în această „sintetică”, nu elementele 
categoriei sacrului, ci aspectele numinosului. În analiza sacrului, aspectul non- 
conceptual pare privilegiat, iar aceasta se întâmplă datorită concentrării discursului 
către „trăirea numinosului”, răspunzătoare direct pentru unitatea aspectului 
nonconceptual al sacrului, către reacţiile sentimentale survenite prin raportarea 
omului la „obiectul numinos”. 

Al doilea fapt definitoriu al tematizării sacrului se referă la ,,pozitia” pe care 
o au cele două aspecte ale structurii sale. Otto susține că, deşi uneori putem sesiza 
întâi aspectul conceptual al sacrului — de exemplu, rosturile morale ataşate unei 
religii —, acesta nu acoperă întreaga sferă a categoriei de sacru; este necesar celălalt 
aspect, în el însuşi, dar, de asemenea, pentru susţinerea celui conceptual. Aspectul 
nonconceptual funcționează în dublu sens: este ,,sustinatorul” (,,substanta”) sacrului 
şi structurează unitatea acestuia la care participă şi aspectul conceptual. Tocmai de 
aceea, diferența dintre sacru şi rațiune trebuie păstrată ca o temă importantă in 
problematica sacrului. 

Al treilea fapt definitoriu pentru tematizarea sacrului constă in pozitivitatea 
aspectului nonconceptual al numinosului. Acesta apare într-un mod „pozitiv”, ca 
datum, nu ca o negatie a conceptualului sau rationalului. Cum se constituie acest 
aspect fundamental al numinosului? Poate fi desemnat acest „obiect” al categoriei 
sacrului ca un dat absolut (şi „obiectiv”), pentru a putea fi apoi recunoscut ca atare? 
De factura sentimentului (a trăirii, într-un sens mai larg) este non-conceptualul în 
manifestarea sa proprie unităţii sacrului, afirmă Otto; şi lui îi corespunde un anumit 
tip de „obiect” (cel numinos). Fenomenalitatea obiectului sacru este constituită 
după cele două rânduri de elemente din structura categoriei sacrului, sentimentalul 
şi rationalul, dar cel dintâi are propriul obiect, până să fie vorba de intervenția 
rationalului în sensul rafinării obiectului sacru. Putem vorbi, pe de o parte, despre 
un conţinut subiectiv de felul impresiilor stârnite de obiectul sacru şi prelucrate în 
aşa fel încât să treacă în condiţia sentimentului, dar, pe de alta, şi de o formă 
proprie „subiectului” uman, activă încă din faza de prelucrare sentimentală a 
obiectului sacru, dar desăvârşită prin „activitatea” elementului rațional: este vorba 
despre categoria sacrului. În structura acestei forme, natura „sentimentală” a 


15 „Noi considerăm însă ca fiind un indiciu al nivelului şi al superiorității unei religii tocmai 
faptul că ea are “concepte” şi o anumită cunoaştere (cunoaştere ce tine de credință) a transcendentului, 
o cunoaştere cristalizată în concepte ...” — Rudolf Otto, Sacrul, p. 9. 

elementului nonconceptual al sacrului constituie deja obiectul sacru prin 
prelucrarea impresiilor lăsate de acesta asupra sufletului unui om; într-un fel, toate 
formele de manifestare a obiectului sacru sunt condiţionate de această primă 
constituire fenomenală a sa. 

Al patrulea fapt definitoriu al tematizării sacrului de către Rudolf Otto este 
legat de actele de constituire ca atare, prin această formă a priori care cuprinde atât 
elementul nonconceptual (de natura sentimentului) cât şi pe cel conceptual (de 
natura raţiunii), a obiectului sacru, la diferite niveluri de rafinare şi complexitate 
ale sale. Aceste acte trebuie identificate, pentru că tocmai ele fac posibile, pe de o 
parte, ipostazele diverse ale obiectului sacru, iar pe de alta, trăirile şi manifestările 
corespunzătoare sacrului, ordonate de religie şi evidente, cumva, pentru orice om. 
Materialul sentimental al elementului nonconceptual al sacrului participă la o formă 
a priori; la fel şi materialul conceptual; de fapt, amândouă participă la aceeaşi formă. 
Aşa încât, în structura categoriei sacrului se află, ca elemente semnificative, 
sentimentul şi rațiunea, ambele a priori, adică determinante nonexperiential in 
privinţa tuturor manifestărilor obiectului sacrului, pe care ele îl constituie; tocmai 
ele fac posibile experienţe sacre diverse, de la mistică la ,,stiinta” despre sacru. 
Primul element, sentimentul, tine, ca manifestare, de sfera trăirii, cel de-al doilea, 
rațiunea, de cea a reprezentării, cunoaşterii şi re-cunoasterii celui dintâi. Ambele 
sunt prezente, în măsuri diferite, în toate formele de experiență ale sacrului, aşa 
cum spuneam mai sus, de la mistică (doar aparent refractară față de aspectul 
conceptual, pentru că şi ea lucrează măcar cu câteva reprezentări asupra sacrului) 
până la doctrinele filosofice care se ocupă de sacru şi care, uneori, reduc până la 
limită elementul trăirii (reducere care are mai degrabă sensul neexperimentării 
sacrului de către filosof, decât pe acela al excluderii trăirii din „experienţa sacrului” 
şi din structura categoriei de sacru, obiectul lor) şi mai departe, până la ştiinţa 
sacrului, invocată de Rudolf Otto. 

Întrucât sacrul este privit în multe contexte teoretice, dar şi propriu-zis 
religioase, ca o categorie morală, Rudolf Otto socoteşte că, în scopul cercetării sale, 
trebuie îndepărtate, întâi, toate aceste sensuri „morale”: ele pot să aparțină sacrului, 
dar sunt condiționate de procesele de rationalizare care afectează numinosul. Firesc 
este, în sensul cercetării sacrului, să fie detaşat elementul său „sentimental” 
(corespunzător trăirii), care nu este expus direct riscului de a prelua imediat fel de 
fel de sensuri străine sacrului însuşi, aşa cum este expus elementul ,,rational”. 
Termenul socotit potrivit pentru a desemna elementul „sentimental” al sacrului, 
care implică prezenţa activă a unei forme a priori şi care nu pierde nici unul dintre 
sensurile ontologice ale termenului originar, „sacrul”, termen construit de Otto 
însuşi după anumite sugestii strict terminologice, este, aşa cum s-a constatat deja, 
numinosul. Potrivit perspectivei tematice instituite de către cercetătorul german, 
numinosul corespunde non-rationalului din structura categoriei sacrului; dar el este, 
de asemenea, temeiul elementului raţional, în sensul că manifestarea sa procură 
„obiectul” rationalizarilor din orizontul sacrului. 

De asemenea, numinosul are dublu statut: ontologic (ca ipostaza a obiectului 
sacru) şi subiectiv (ca obiect de trăire sentimentală). El apare ca fiind „cel cu totul 
altul”, dar, totodată, ca o „formă” subiectivă care face cu putinţă însăşi „evaluarea” 
impresiilor trezite de „cel cu totul altul” în sufletul omului. Termenul acesta 
inventat de Rudolf Otto trimite, pe de o parte, către termenul kantian de numen, care, 
interpretat ca lucru-în-sine, poate deschide o analogie cu ceea ce provoacă 
numinosul în sufletul omului, iar pe de altă parte, către sensul de „divinitate”, 
„zeitate”, care accentuează statutul ontologic al numinosului. Oricum, ambele aspecte 
ale numinosului — ontologic şi subiectiv — presupun nişte „acte” ale subiectului 
uman, o „formă” care le administrează pe acestea şi o prelucrare a „stimulărilor 
numinoase” după condiţia acestei forme, nu doar după aceea a numenului (ca obiect 
sacru) intrat în relație cu omul, adică a numinosului. La aceste chestiuni voi reveni 
atunci când se va discuta despre perspectiva transcendental-formală şi cea istorică 
instituite de Rudolf Otto asupra fenomenului religios. 


3. Deschiderea orizontului experienţei numinosului 


Tematizarea sacrului are drept prim moment deschiderea domeniul 
experienţei numinosului. Referirea abruptă la experiența numinosului din debutul 
demersului lui Otto despre sacru poate uimi; dar această atitudine tine de conştiinţa 
teoretică a autorului şi de împrejurările în care a apărut cartea sa. De o parte, 
aşadar, se află autorul a cărui convingere despre manifestarea ca atare a divinului şi 
despre „prinderea” lui în experienţa omenească este indiscutabilă. De cealaltă parte 
se află conştiinţa „publică” şi „culturală” europeană, dispusă mai degrabă să acorde 
credit raționalismului chiar în dezbaterea chestiunilor legate de sacru şi divin, decât 
altor modele de reconstrucţie a acestuia. După cum am văzut, Rudolf Otto nu neagă 
prezenţa în chiar structura categoriei sacrului a elementului raţional, însă nu este de 
acord cu faptul că de pe poziţii rationaliste ar fi posibilă o descriere şi o explicație 
validă asupra divinului în întregul său şi asupra diferitelor sale aspecte. 

Într-un fel, elementul rațional al sacrului devine la un moment dat mai vizibil, 
datorită schematizării diferitelor aspecte ale numinosului care sunt experimentate 
non-rational de om. Prin urmare, „obiectul” elementului rational al sacrului este, în 
unele medii religioase, mai uşor de constatat, măsurat, explicat, generalizat, aplicat etc. 
Şi tocmai acest fapt reprezintă un factor constrângător pentru cercetătorul 
divinului, în sensul că acesta trebuie să-şi concentreze atenția mai întâi asupra 
„obiectului” celuilalt element, non-rational. De altfel, rolul categoriei sacrului în 
constituirea „obiectului” propriu, numinosul, se limpezeşte abia după ce este 
activat elementul său non-rational şi după ce elementul rational este „redus” la 
experienţele sentimentale (non-rationale) prin care numinosul este constituit. 
Orizontul prim de tematizare a divinului şi sacrului corespunde, în demersul lui 

Rudolf Otto, experienţei non-rationale a numinosului'. Iar în acest orizont, faptul 
prim care trebuie avut în vedere este sentimentul lui mysterium tremendum, „suportat” 
de om sau stârnit în sufletul său de misterul însuşi. 

Structura numinosului articulează dimensiunea ontic-,,exterioara” a acestuia 
(numenul) cu cea propriu-zis „subiectivă” (diferite sentimente, groaza spre exemplu, 
din structura a priori a categoriei sacrului). Numinosul apare iniţial în „sentimentul 
stării de creatură”. Conţinutul acestuia este, desigur, subiectiv, dar fără un „obiect 
numinos”, care să-l provoace (stârnească), el nu s-ar manifesta. Dar, cumva, numinosul 
nu are, subiectiv, o identitate în sine; mai degrabă el este „umbra” sentimentului fricii, 
care îşi are locul în sistematica sentimentului lui mysterium tremendum. Fiind, 
totuşi, un sentiment, acesta trebuie să aibă şi o direcţie de manifestare, care nu 
poate fi decât „obiectivă”, de vreme ce apare ca o „depreciere a subiectului în proprii 
săi ochi”, determinată de măreția, atotputernicia, forţa copleşitoare manifestată de 
însuşi „obiectul numinos” fata de „creatură”. Originaritatea sentimentului de creatură 
în structura lui mysterium tremendum trebuie legată de anumite impresii stârnite în 
suflet de misterul însuşi; acestea constituie „materialul” sentimental pe temeiul căruia 
se structurează toate elementele categoriei sacrului, atât cele non-rationale, cât şi 
cele raționale. 

Numinosul îşi face apariția în sentimentul complex al lui mysterium 
tremendum, alcătuit din alte „sentimente” corespunzătoare diferitelor aspecte ale 
obiectului numinos. Structura lui mysterium tremendum — el însuşi socotit şi în 
dimensiune ontologică şi în dimensiune „subiectivă” — arată astfel: 

I. tremendum: 

a. frica; 
b. simtirea numinoasă a unei puteri absolute (majestas); 
c. energia numinosului; 


II. mysterium: 
a. ca mirum, oarecum echivalent mysterium-ului, dar cu accent pe „obiectul 
numinos”, nu pe sentimentul corespunzător: 
1. insesizabilul şi incomprehensibilul; 
2. paradoxalul; 
3. antinomicul. 
(Observaţie: cele trei elemente ale mysterium-ului au dublu statut: ontologic 
şi subiectiv. Fiecare exprimă o „ipostază” a acestuia în care sunt reunite, pe de o 
parte, „impresiile” provocate de un obiect numinos, arătat „subiectului” în chipuri 
diferite şi, pe de altă parte, sentimentele iscate de aceste impresii, pe baza formei a 
priori corespunzătoare, în genere, sacrului.) 
b. fascinans (accentuat subiectiv) şi augustum (accentuat obiectiv); 
c. colosalul. 


14 Pentru că este irațional (este vorba despre numinos — n. C.), adică pentru că nu poate fi 
explicat cu ajutorul conceptelor, el nu poate fi indicat decât de reacțiile sentimentale specifice pe care 
le stârneşte în suflet.” — Ibidem, p. 20. 

După o altă ordonare, structura numinosului arată astfel: mysterium, 
tremendum, majestas, augustum, energicum, fascinans”. Rudolf Otto nu distinge 
întotdeauna cu claritate între dimensiunea propriu-zis obiectivă şi cea subiectivă ca 
atare din structura fiecărui element, deşi unele accente se pot recunoaşte chiar în 
numele utilizate. De altminteri, tocmai metoda utilizată, cea transcendentală de 
inspirație kantiană, îi îngăduie să lucreze astfel: nici una dintre cele două ,,parti” nu 
poate avea preeminenta, fiindcă nu putem vorbi decât despre „ceva” care are in 
acelaşi timp, în unitatea sa „originară”, ambele elemente; nu putem vorbi decât 
despre o sinteză. 

De fiecare dată când trebuie să vorbească despre numinos şi despre 
elementele acestuia, Rudolf Otto admite regula după care acestea nu pot intra în 
vorbirea directă, pentru că ele aparţin unei sfere inefabile de fapte ale subiectului 
uman. De aceea trebuie folosite întotdeauna, pentru a le exprima, anumite analogii şi 
schematizări. Aceste operații pot apropia elementele „sentimentale” şi non-rationale 
ale numinosului de explicația conceptuală, însă aceasta din urmă nu poate da seamă 
decât într-un mod relativ, incomplet, uneori derutant, întotdeauna defectuos, de ceea 
ce, non-rational fiind prin natură, este trecut in formă raţională. Forma cea mai 
potrivită pentru a re-da astfel de elemente non-rationale, mai bine zis, de a le 
conduce către înțelegerea conceptuală, este cea a „ideogramelor”. Sentimentul stării de 
creatură, de exemplu, care explică situarea inițială a subiectului uman fata de 
obiectul numinos, este numai „umbra” unui sentiment de teamă fata de un obiect 
exterior, care, e drept, impune o depreciere a subiectului, dar numai fiindcă aceasta 
este urmarea („umbra”) sentimentului de teamă (groaza) fata de obiectul exterior in 
cauză (în fapt, obiectul numinos). Ideograma are avantajul de a prinde sensuri 
complexe ale unui fapt legat de niminos şi de a-l exprima adecvat, fără a-l 
abstractiza, schematiza dincolo de măsură, denatura, aşa cum se întâmplă atunci 
când este folosit un concept în acelaşi scop. 

O anume justificare pentru această modalitate de tratare a obiectului numinos 
şi a sentimentelor corespunzătoare este oferită de Otto de la începutul cărții sale 
despre sacru. Fiind vorba despre un ,,mister” — în sensul necunoasterii „pozitive” a 
obiectului numinos şi în cel al valabilităţii unei preluări non-rationale a non- 
rationalului — tentatia este aceea de a-l considera „negativ”, fiindcă el nu poate fi 
surprins conceptual, cum se întâmplă cu ceea ce este, din această perspectivă, 
„pozitiv”. Dar ceea ce este negativ din unghi conceptual, este „pozitiv” din unghi 
sentimental; iar Otto precizează că interesul său de cercetare se îndreaptă către 
„mister”, în măsura în care acesta este socotit „pozitiv”, aşadar şi direcţia este clara: 
aceea a încercării de a scoate la iveală, prin „ideograme”, nu prin concepte propriu- 
zise, ceva din mister: modalităţile sale de manifestare, formele subiective care îl 
constituie, diferenţele sale fata de ceea ce poate fi tematizat strict conceptual ete. '®. 


15 Cf. Ibidem, 8 ,,Colosalul”; p. 57-59. 

16 „Conceptual, misterul nu desemnează altceva decât ceea ce este ascuns, adică ceea ce nu 
este manifest, ceea ce nu este conceput și nici înțeles, ceea ce nu este obişnuit, cee ce nu este familiar, 
fără a arăta mai îndeaproape cum este acesta în sine. Însă prin mister noi înțelegem ceva absolut 
pozitiv. Acest ceva pozitiv se manifestă numai în sentimente. lar aceste sentimente am putea să ni le 
analizăm şi să ni le clarificăm, făcându-le totodată să vibreze.” — Ibidem, p. 21. 

Fiecare element din structura numinosului primeste, in cercetarea lui Rudolf 
Otto, un sens ideomatic, apropiat, totuşi, de descriptia conceptuală. In acest chip prind 
relief elementele tremendum-ului: frica, majestas şi energia. Toate dau seamă, in 
acelaşi timp, de obiectul numinos si de „sentimentele” pe care el le trezeşte în sufletul 
omului. Fiecare este ,,starnit” în suflet printr-o spontaneitate de care nu poate fi în stare 
decât o anumită forma a priori, atunci când este „stimulată”, iar impresiile astfel 
izvorâte capătă natură sentimentală. Legătura „impresiilor”, pentru ca unitatea astfel 
formată să constituie însuşi elementul tremendum, este posibilă printr-un principiu de 
ordine legat de însăşi forma a priori în cauză, iar redarea sa devine cu putinţă numai pe 
cale ideomatică, nu conceptuală; ceea ce înseamnă că această cale reprezintă ea însăşi 
un principiu de subordonare a impresiilor corespunzătoare elementelor lui tremendum 
fata de sentimentele reprezentate de chiar aceste elemente. 

La fel stau lucrurile şi în privinţa elementelor lui mysterium. Acesta, socotit 
obiect numinos, apare sufletului ca insesizabil şi incomprehensibil, apoi ca 
paradoxal, iar, la sfârşit, ca antinomie veritabilă. Toate modalităţile sale de exprimare 
sunt rezultate ale încercărilor rațiunii de a prelua şi prelucra ceva ce este prin natura 
sa non-rational. Dar faptul acesta nu scade din importanţa pe care aceste elemente 
ale misterului înţeles — înţeles ca mirum — o au. Ele sunt, în fapt, „ideogramele” 
corespunzătoare redării sufleteşti (sentimentale) a impresiilor pe care le creează 
„cel cu totul altul”, însuşi misterul. Sensul pe care îl introduc anumite elemente ale 
lui mirum, mai cu seamă fascinas şi colosalul, este opus celui introdus de 
tremendum. Acesta are sensul de infiorator; mirum, pe acela de fermecător. Si întrucât 
acestea sunt concomitente, ceea ce este înfiorător este, totodată, fermecător, iar ceea ce 
apare astfel are, pe lângă puterea de respingere, de copleşitoare distantare a „celui 
cu totul altul”, o putere mare de atracţie. Aceasta din urmă nu ar putea fi explicată 
fără admiterea unui „element” care se află, potrivit lui Otto, „dincolo de ființa 
noastră raţională”, dincolo de ceea ce răspunde „pornirilor”, ,,exigentelor” noastre 
„fizice, psihice şi spirituale”; acest element este, cu o expresie a misticilor, 
precizează autorul, „străfundul sufletului”!”. Dar „zona” aceasta sufletească, despre 
care vorbeşte autorul ca fiind corespunzătoare sentimentelor ce alcătuiesc elementele 
lui mysterium tremendum, nu este un loc care primeşte pasiv impresiile obiectului 
numinos, ci o adevărată formă a priori, care pre-ia pentru a pre-lucra aceste 
impresii şi pentru a le pre-da forma sentimentală în care ele se exprimă finalmente. 


4. Instituirea perspectivei transcendentale asupra numinosului 


Metoda de reconstrucţie a problemei sacrului practicată de Rudolf Otto este, 
în esenţa sa, transcendentală, aşa cum am precizat de la începutul acestui studiu. 
Autorul vorbeşte despre intervenția categoriei sacrului în sensul în care Kant 
explică aperceptia sintetică originară; doar că în cazul acesteia din urmă este vorba 


! Cf. Ibidem, p. 52. 

despre constituirea unei cunostinte si a unui fenomen, in timp ce la Otto este vorba 
despre constituirea unei experienţe a divinului, prin sinteza elementelor categoriei 
sacrului cu aspecte diferite ale numinosului. Sugestia kantiană predetermină 
direcția de cercetare: către condițiile de posibilitate ale lui mysterium tremendum. 
În fapt, sunt patru trepte ale constituirii „obiectului numinos” prin intervenţia 
categoriei sacrului, în fond, a „trării” întru divin: a) analogia, ca operaţie de instituire a 
unor înrudiri între sentimentele din complexul numinosului, trezite prin contactul 
cu acesta, şi alte sentimente sau stări şi acte subiectiv-naturale mai uşor de recunoscut, 
datorită experienţei căpătate de om prin cunoaşterea naturală; b) idiogramarea, ca 
operaţie de re-dare a aspectelor numinosului şi a sentimentelor stârnite direct de el 
în ,,forme” nespecifice, conceptual-metaforice, descriptive etc., dar uşor recognoscibile 
şi transcategoriale; c) ,,deductia transcendentală” a categoriei sacrului, ca operație 
de „schematizare” a numinosului şi a formelor „sacre” pe care aceasta le activează, 
prin sinteza aspectelor numinosului cu elemente ale sacrului (non-rationale şi 
raționale); d) deschiderea istorică a acestei sinteze, ca operaţie de obiectivare a 
experienţelor sacrului şi de reconstrucţie propriu-zis raţională a religiei'*. Prin 
aceste operaţii este pre-luat, în diferite moduri „subiective”, obiectul sacru 
(numinosul), sunt activate elementele non-rationale (sentimentul lui mysterium 
tremendum etc.) ale categoriei sacrului, elemente care devin, alături de cele 
raționale, principii de sinteză ale experienţei divinului, iar în final ele constituie ca 
atare divinul (pentru om). Luate într-un sens metodologic, ele „descriu” funcția 
constitutivă a categoriei sacrului fata de obiectul său numinos, indicând condiţii a 
priori care o fac activă, împreună cu toate elementele sale, rationale şi non-rationale, 
adică sentimentale, ideogramice, conceptual-metaforice, conceptuale ca atare etc., 
în sensul indicat mai devreme: constituirea numinosului. 

Rudolf Otto este încredinţat că analogia reprezintă una dintre căile potrivite 
pentru o primă „reprezentare” a numinosului; ea intervine însă şi în constituirea 
sentimentelor pe baza impresiilor directe pe care acesta le provoacă. Termenii 
analogiei sunt, întotdeauna, fapte sufleteşti: impresii directe în relaţia cu ipostaze 
ale numinosului, sentimente mai simple sau mai complexe etc. În jocul analogiei, 
pe poziţia analogon-ului se află, printre altele, simtirile morale şi cele estetice. Sirul 
de analogii construit de autor începe, de altfel, cu sublimul. Impresiile stârnite de 


18 Folosesc termenul „deducție transcendentală” într-un înţeles apropiat de cel kantian, fiindcă 
acest lucru este nu doar posibil, ci, cumva, chiar necesar pentru înțelegerea demersului ottonian. 
Pentru aceasta, a se vedea, din „Analitica transcendentală” a Criticii rațiunii pure, Secţiunea a doua a 
capitolului al doilea: „Deducţia transcendentală a conceptelor pure ale intelectului”, din care selectez 
următorul fragment: ,,Deductia transcendentală a tuturor conceptelor a priori are deci un principiu 
spre care trebuie îndreptată întreaga cercetare, anume acela că ele trebuie să fie cunoscute drept 
condiții a priori ale posibilităţii experienţei (fie ale intuitiei, care se găseşte în ea, fie ale gandirii).” — 
Kant, Critica rațiunii pure, p. 124. La Rudolf Otto, o anumită formă a priori, anume divinatia, 
reprezintă condiţia a priori a oricărei „experienţe” a sacrului. Prin urmare, nu este vorba decât despre 
o analogie între cele două „metode”, susținută de identitatea strict schematică a principiului care 
domină legătura dintre un fapt trăit (de natură sentimentală, la Otto, de natură intelectuală şi 
cognitivă, la Kant) şi condiţiile sale de posibilitate, care sunt a priori. 

mysterium pot fi indicate prin analogie cu sentimentul sublimului (acesta din urmă, 
gândit tot după model kantian)'"; sau „sentimentul” numinos (unitatea impresiilor 
pe care le trezeşte acesta în suflet) poate fi pus în analogie cu sentimentul datoriei 
morale. Totuşi, nu este posibilă o derivare a unuia dintre termenii analogiei din 
celălaltul. Căci fiecare sentiment se sprijină, potrivit lui Otto, pe propria sa condiție 
de posibilitate, nefiind cu putință, ca relaţie între ele, decât stârnirea unuia de către 
altul, atunci când ele sunt foarte apropiate. Prin urmare, analogiile nu au sensul de 
a scoate la iveală conditionari reciproce ale sentimentelor din orizontul categoriei 
sacrului, de o parte, ale sentimentelor morale şi estetice pe de alta. Analogiile scot 
la iveală doar similarități formale, care ne ajută în ,,intelegem” un sentiment al 
sacrului (în esenţă, religios), pornind de la ceea ce experienţa obişnuită şi 
cunoaşterea naturală ne oferă cu o măsură mai mare de claritate”. 

Procedând sub inspirație kantiană, Otto stabileşte şi o tehnică a analogiei, 
semnificativă în privința scopului sau rezultatului spre care conduce demersul 
corespunzător: este vorba despre schematizare. Categoriile kantiene, ca forme a 
priori ale intelectului, sunt legate de schemele temporale activate prin imaginaţia 
transcendentală. Rudolf Otto concepe relația dintre elementele non-rationale şi cele 
raționale ale categoriei sacrului în sensul că cele dintâi pot fi schematizate prin cele 
din urmă, o cale pentru aceasta fiind însăşi recunoaşterea apropierii în conţinut 
dintre cele dintâi faţă de fel de fel de sentimente estetice şi morale. În seria 
analogiilor, sunt atrase şi sentimentul estetic iscat de muzică, apoi sentimentul 
datoriei morale. Augustul, ca însuşire a obiectului numinos constituită în prima 
luare de contact cu acesta, chiar la nivelul sentimentului de creatură, poate fi 
sugerat, în linie morală, prin sentimentul datoriei fata de ceea ce este mai înalt, fără 
a fi vorba deja de un sentiment religios. Când acesta din urmă este constituit el 
însuşi, aspectul moral al lui augustus îşi pierde din forță. 

Una dintre cele mai interesante analogii este aceea care vizează „păcatul, 
răscumpărarea, ispăşirea” şi greşeala morală. Aceasta din urmă este analogon-ul 
păcatului. Dar greşelii morale, cel mai apropiat sentiment uman de sentimentul 
păcatului, îi lipsesc mai multe elemente pentru a ajunge la ,,inaltimea” păcatului: îi 
lipsesc, în primul rând, trăiri de felul „răscumpărării” şi „ispăşirii”; îi lipseşte, mai 


19 „Această armonie de contraste existentă în conţinutul si in caracteristicile lui mysterium, armonie 
pe care încercăm, dar nu izbutim, s-o descriem, se lasă indicată de departe cu ajutorul unei categorii 
analogice care nu ţine de domeniul religiei, ci de acela al esteticii, şi care nu este decât un palid reflex a ceea 
ce căutăm noi, fiind, pe deasupra, ea însăşi ceva greu de explicat: categoria şi sentimentul sublimului. (...) 
Astfel, prin această asemănare, conceptul de sublim este strâns legat de conceptul de numinos şi este apt 
atât să îl “stârnească”, cât şi să fie stârnit de acesta.” — Rudolf Otto, Sacrul, p. 60-61. 

% El (sentimentul numinosului — n. C.) nu poate fi derivat din nici un alt sentiment, nefiind, în 
acest sens, unul “evolutiv”, ci unul cu un conținut calitativ specific. El este însă, în acelaşi timp, un 
sentiment care are anumite analogii cu alte sentimente şi de aceea poate atât să le “stârnească” şi să le 
prilejuiască apariţia, cât şi să fie prilejuit de ele. A cerceta aceste cauze ocazionale, aceşti “stimuli” ai 
evoluţiei, şi a răta în virtutea căror analogii pot ele acţiona, descoperind astfel lanţul de stimuli prin al 
căror efect a fost trezit sentimentul numinos, iată ce trebuie făcut, în loc de a avansa ipoteze 
“epigenetice” şi desuete despre cursul evolutiv al religiei.” — Ibidem, p. 63. 

bine zis, gravitatea unui sentiment care copleşeşte conştiinţa şi îi scoate în evidenţă 
limite de netrecut, care îl transformă pe om într-o ființă nedemnă de vecinătatea 
obiectului sacru. Exemplificând, Rudolf Otto arată că Dumnezeu din Noul Testament 
este mai sfânt decât cel din Vechiul Testament; totodată, însă, distanţa dintre El şi 
om devine de netrecut; exceptând, totuşi, situaţiile în care Dumnezeu „se face el 
însuşi accesibil”. Sentimentul vinei morale poate schematiza, prin operarea analogiei, 
sentimentul păcatului, care face parte dintre elementele non-rationale ale sacrului”. 
Ideogramarea este o operaţie necesară în tentativa de a rosti, totuşi, despre 
inefabilul numinos. De fapt, este vorba despre un act de poziționare ,,rationala” fata 
de non-rationalul din categoria sacrului, fiindcă acesta scapă conceptualizării, iar 
ideograma poate înlocui conceptul. În genere, scenariul ideogramării este următorul: 
1) constatarea non-rationalului în trăirile directe iscate de numinos; 2) desemnarea 
„Ideogramatică” a aspectelor acestuia (ceea ce are şi o valoare „negativă”, de refuz 
a conceptualizării, fiindcă în cazul acesteia s-ar pierde însăşi „substanţa” aspectelor 
în cauză şi a elementelor non-rationale corespunzătoare din categoria sacrului); 
3) fixarea, „în semne durabile”, de felul ideogramelor”, a ceea ce se află în sentimentul 
pur şi care se sustrage oricărei pre-lucrări de natură rațională; 4) analiza sentimentului 
corespunzător sacrului pentru a-i stabili „caracterul univoc şi universal valabil”, 
folosind concepte-simboluri. Fiind vorba despre concepte, ne putem gândi imediat la 
„raționalizarea” numinosului; dar sunt concepte-simboluri, construite după scenariul de 
mai sus, având grijă să nu fie pierdută din vedere natura non-rationala a numinosului. 
Concepte precum: invizibilul, eternul, supranaturalul, transcendentul pot căpăta 
statut de concepte-simboluri, de ideograme, pentru a indica un conţinut de trăire 
diferit de trăirile obişnuite semnalate sau chiar desemnate folosind termenii de mai sus 
ca nişte concepte, în ordinea unei cunoaşteri naturale. Oricum, o asemenea transmutare 
de condiţie înlăuntrul conceptualului nu este posibilă decât în cazul în care cel care 
operează astfel a avut el însuşi sentimentele trezite, stârnite de numinos. În cazul 
celui care nu a avut astfel de trăiri, ideogramele în cauză nu pot fi înţelese, susţine 
Rudolf Otto. Conceptele-simboluri sau ideogramele sunt, totuşi, mijloace directe de 
exprimare a numinosului. Pe lângă acestea, există însă un şir de mijloace indirecte. 
În primul rând, din grupa acestora din urmă fac parte sentimentele „naturale” 
analoage tremendum-ului, iscate de ceea ce apare ca „înfricoşătorul, groaznicul, 
hidosul (şi uneori chiar dezgustatorul)”””. Apoi se află grandiosul si sublimul; dar şi 


21 „Această nevoie de ispăşire şi caracterul aparte al acestui sentiment pot fi aduse ceva mai 
aproape de înțelegere cu ajutorul unui element asemănător întâlnit în viata afectivă “naturală”. 
Deoarece, în acest caz, apar adesea confuzii, este important să luăm totodată distanța necesară fata de 
acest element asemănător, tocmai întrucât este doar asemănător, nu şi identic. În domeniul greselii 
morale, atunci când ne facem vinovaţi de o faptă rea şi când ne dăm seama că fapta este rea, 
procedăm la o clară, binecunoscută şi bine înțeleasă depreciere de sine. (...) Pe lângă această 
depreciere mai există însă şi o a doua, care se referă la aceeaşi faptă urâtă, dar pentru care se folosesc 
categorii cu o tonalitate diferită. Fapta urâtă ne mânjeşte. Nu ne mai aducem învinuiri, ci ne simţim 
murdariti. (...) Cel de-al doilea tip de depreciere se aseamănă cu nevoia de “ispăşire” şi de aceea poate 
fi antrenat în examinarea acesteia şi folosit ca un simbol al ei.” — Ibidem, p. 75. 

>? Ibidem, p. 84. 

„miracolul”. „Teama plină de respect”, „farmecul exercitat de limbajul cultului” 
sunt de asemenea mijloace indirecte de exprimare a numinosului. Pe de o parte, cu 
ajutorul lor numinosul se poate exprima, în aşa fel încât omul să conştientizeze 
„lucrarea” neîncetată a divinului în lume; pe de altă parte, tocmai astfel de 
elemente activează latura propriu-zis rațională a sacrului. Creştinismul, potrivit lui 
Rudolf Otto, nu poate fi redus la câteva trăiri, fie ele numinoase. Se adaugă 
nucleului numinos de trăiri fel de fel de experienţe, de sensuri, care nu mai au o 
legătură directă cu numinosul, deşi sunt „motivate” de cele dintâi sentimente iscate 
de aspectele acestuia. Creştinismului actual, structurat, aşa cum a fost întotdeauna, 
în jurul credinței în posibilitatea mântuirii prin lisus Hristos, îi este propriu un 
„numinos îmbibat şi saturat în întregime de elemente raţionale, teleologice, 
personale şi morale”. În aceasta constă şi superioritatea creştinismului față de alte 
religii. Dar se află aici, in acest proces de rationalizare a sacrului, pericolul 
aneantizării numinosului? Nicidecum, susține Otto, pentru că rationalizarea 
divinului s-a aflat sub conditionarea directă a categoriei sacrului, ea însăşi având ca 
„obiect” originar numinosul, iar drept condiţii a priori, elemente non-rationale. În 
ultimă instanță, tocmai fenomenul autorevelării divinului, „stârnind” categoria 
sacrului, face posibil şi procesul mai sus amintit, care este religios în esenţa sa. 

Dacă între sentimentele „naturale” şi cele ale numinosului nu există decât 
analogii, dacă ele doar se pot apropia ca manifestare şi, uneori, în cazul celor foarte 
apropiate, se pot stârni unul pe altul, înseamnă că fiecare are propria sa condiție de 
posibilitate în sufletul uman. Care este această condiţie de posibilitate? Rudolf Otto 
pune la cale o veritabilă deducție transcendentală a categoriei sacrului pentru a 
răspunde la întrebare, convins fiind că în acest mod evidenţiază ambele aspecte ale 
sacrului, non-rationalul (sentimentalul) şi rationalul (analogicul, schematicul etc.), 
fără a le dizolva unul în altul şi fără a le pierde propriul, cu toate că le aşează într-o 
unitate. 

Un fel de „rațiune pură” susţine partea raţională a sacrului. Partea non- 
rațională trebuie să aibă altă condiţie de posibilitate; a mai fost folosită o expresie 
pentru a desemna condiţia unor sentimente numinoase: este vorba despre 
„străfundul sufletului”, poziţionat de mistici — adică de cei care experimentează 
divinul — într-o zonă care nu este raţională şi care o depăşeşte pe aceasta în 
profunzime. Desigur, în joc trebuie să intre şi „o clasă specială de stimuli”, care să 
provoace impresiile pe care forma a priori corespunzătoare non-rationalului din 
sacru le pre-ia şi le pre-lucrează (,,formal”). Dat fiind faptul că, din aceasta 
perspectivă a originaritatii celor două aspecte ale sacrului, non-rationalul şi 
rationalul, orizontul de evoluţie a lor este dat de cel dintâi, de numinos şi de 
sentimentele pe care le stârneşte el, trebuie acceptată ideea despre o „facultate” 
proprie sentimentelor numinoase; acestă facultate este divinația™. Rostul 
fundamental al acestei facultăți este de a da semnificații obiectelor care devin 


% Ibidem, p. 138. 
24 Vom numi divinitie eventuala facultate de a cunoaşte şi de a recunoaşte cu adevărat sacrul 
în manifestarea sa concretă.” — Ibidem, p. 173. 

„semne” ale divinului. Lucrând cu semnificaţii, această facultate are de-a face cu 
„lucruri”, dar nu în sensul că le cercetează pentru a spune ce sunt ele sau „cum au 
luat ființă”, ci doar pentru a identifica, printre ele, semnele divinului şi de a le da 
acestora semnificaţia potrivită; de fapt, pentru a le prelucra impresiile provocate de 
ele în suflet, în aşa fel încât, pe baza activării formelor sale, să rezulte sentimentele 
numinosului. Divinaţia însă este şi operație de „obiectivare” a experienţei 
numinosului, care devine experienţă propriu-zis religioasă. De altfel, Rudolf Otto 
cercetează şi în perspectivă istorică divinaţia”?. 

Categoria sacrului asigură  „sinteza”  numinosului cu sentimentele 
corespunzătoare ale omului şi, mai departe, punerea în mişcare a analogiei şi 
ideogramării întru re-darea şi rațională a obiectului sacru. Această categorie, legată 
de o facultate sufletească numită de Otto „divinaţie”, apare ca „înclinaţie”, 
„pornire”, chiar „instinct”;, dar este vorba despre un „instinct religios care, prin 
dibuirile sale, prin încercările de a forma unele reprezentări, prin producerea unor 
idei din ce în ce mai avansate, caută să-şi devină limpede sieşi şi îşi devine limpede 
prin dezvoltarea conţinutului obscur al ideilor a priori, acela din care s-a născut el 
însuşi”. Categoria sacrului, aşadar, nu este una propriu-zis „sintetică”, provenită 
din experiență, de vreme ce elementele sale sunt a priori; desigur, poate fi sintetică- 
a-priori, datorită legării, în unitatea sa, a elementelor non-rationale cu cele rationale, 
pentru constituirea ,,obiectului” sacru, a divinului în diversele sale moduri de 
„arătare”. Luând exemplul lui Kant, ne-am putea gândi la o analogie între 
facultățile şi formele a priori din sistematica rațiunii pure teoretice şi practice, asa 
cum el o stabileşte, şi categoria sacrului, pe dimensiunea sa intuitivă, împreună cu 
facultatea divinatiei, cu formele sale a priori, asa cum acestea sunt concepute de 
Rudolf Otto. Totuşi, între cele două părți există mai degrabă deosebiri 
semnificative, pe lângă asemănarea în privința sensului lor originar, acela al 
operării unei sinteze. Astfel, formele a priori ale facultăților din sistematica lui 
Kant sunt ale unui „subiect generic”, dar nu există nici o îndoială în privința 
faptului că ele au fost gândite ca aparținând oricărei „ființe raționale”, în măsura în 
care aceasta cunoaşte. Divinatia, în schimb, desi este o facultate „formală” a priori, 
produce, datorită activării categoriei sacrului, două tipuri de rezultate omeneste 
posibile şi un tip aparte, aflat în „proprietatea” Celui care face din sine însuşi obiect 
de divinatie: 1.a.) receptivitatea sau sensibilitatea religioasă, proprie credinciosului 
obişnuit; 1.b.) recunoaşterea şi evaluarea liberă (creaţia) religioasă, proprie profetului; 
2. divinatia aplicată de ,,subiect” sieşi, prin aceasta rezultând o întruchipare a 
sacrului; aceasta din urmă îi este proprie Fiului. Cei trei — credinciosul, profetul şi 
Fiul — reprezintă, totodată, trepte de umanitate. Pentru a le gândi astfel, trebuie 
deschisă problema istoriei, mai bine zis, a evoluţiei sacrului în istorie. 

Divinatia este o facultate sufletească mai profundă decât rațiunea pura 
teoretică şi decât rațiunea pură practică (morală şi estetică, în interpretarea lui 


25 Cf. Ibidem, Cap. 22 şi 23. 
25 Ibidem, p. 145. 

Rudolf Otto); înţeleasă formal-a priori, ca intuiţie religioasă, ea devine 
„transcendentală” în sensul de a prelucra diversul impresiilor produse în suflet de 
obiectul numinos. Fiind vorba despre o asemenea aşezare a condițiilor de 
posibilitate ale experienţei sacrului, identitatea ca atare a obiectului numinos nu 
mai reprezintă o problemă de atitudine „realistă”; mai degrabă divinatia şi 
categoria sacrului constituie „fenomenul” religios, care presupune, desigur, un 
obiect numinos şi forme „subiective? (proprii credinciosului obişnuit sau 
profetului) în unitatea lor. Dar care sunt instanțele fenomenului religios şi care este 
„mediul” în care ele se manifesta? Pentru a răspunde la aceste ultime întrebări, 
trebuie deschisă o altă linie de discuţie, una care să angajeze şi modalitatea în care 
Rudolf Otto a înţeles istoria şi manifestarea, în orizontul ei, a sacrului, cu 
elementele sale rationale şi non-rationale. 


5. Reconstrucţia istorică a problemei divinului şi categoria sacrului 


Istoria apare, într-o primă instanţă, ca fiind orizontul în care se manifestă 
sacrul, adică fenomenul religios, a cărui structură este condiționată, pe de o parte, 
de numinos (numenul intrat în relaţia cu „subiectul” uman) şi, pe de altă parte, de 
categoria sacrului cu elementele sale non-rationale, mai întâi, apoi şi cu cele 
rationale, dobândite înlăuntrul non-rationalului. Dar ea se arată, până la urmă, ca 
veritabila lume a sacrului, chiar dacă modernitatea a provocat o îndepărtare de 
formele de manifestare ale numinosului, accentuând elementele raționale din 
categoria sacrului, şi chiar dacă aspectul moral al diferitelor religii a părut la un 
moment dat a fi conditionant pentru trăirile religioase din complexul mysterium 
tremendum. 

Existenţa unor mari diferenţe între manifestările religioase din diverse locuri, 
culturi şi timpuri istorice reprezintă, mai întâi, obiectul unei observaţii superficiale, 
la îndemâna oricui. Problema pentru cercetătorul fenomenalitatii şi fenomenologiei 
religioase este însă aceea de a oferi o descriere, chiar o interpretare a acestor 
diferenţe. Cât de profunde sunt ele, raportat la un anumit model de umanitate? În ce 
măsură „universalitatea” umană, care a suportat fapte istorice descumpănitoare în 
privinţa propriei sale identități, s-a distribuit în viata comunităților, îngăduind fel 
de fel de diferenţe, unele dintre ele de strictă natură religioasă? Este istoria 
răspunzătoare, în mod direct, pentru schimbările suferite de reprezentările, trăirile 
etc. divinului, adică de complexul non-rational — rational al fenomenalitatii 
religioase care îşi are fundamentul în structura categoriei sacrului şi a facultății 
divinatiei? Desigur, diferențele dintre religii nu pot fi trecute cu vederea, ceea ce 
înseamnă că ele trebuie tematizate, având în vedere şi faptul că se află ele însele 
într-o perpetuă schimbare. Ritualurile, dar şi doctrinele religioase, formele de 
manifestare a sentimentului religios, dar şi formele de manifestare a altor sentimente 
omeneşti care participă la fenomenalitatea religioasă par a fi contextualizate istoric, 
deşi, pe de altă parte, prezente fiind în orice context istoric, par a avea o 

condiționare non-istorică. Fiind vorba despre două surse ale fenomenului religios — 
numinosul, care provoacă fel de fel de stimulări ale sufletului omenesc, şi categoria 
sacrului aparţinând divinatiei, care dă „formă” şi consistenţă acestor stimulări — şi 
despre o „mişcare” continuă a lor în sensul constituirii „fenomenului religios”, trebuie 
să acceptăm, pe de o parte, o condiţionare non-istorică (aşadar, neîntreruptă) a 
acestuia, iar pe de altă parte, o participare a sa la viaţa istorică a oamenilor, supusă, 
neîncetat, schimbării. 

Rudolf Otto adună un material observational bogat, pe care îl aduce în spaţiul 
interpretărilor sale în problema sacrului; este vorba despre „fenomene” religioase 
diferite, unele dintre ele cunoscute direct, altele prin descrierea lor de către cei care 
le-au cercetat şi au mărturisit despre ele. Totuşi, ceea ce îl interesează pe el în cea 
mai mare măsură nu este fenomalitatea religioasă, admisă de la bun început ca o 
premisă a cercetărilor sale, ci evoluţia suportată de facultatea divinatiei — şi de 
categoria sacrului —, evoluție datorată schimbărilor de ,,continut” a lor şi intervenţiei 
din ce în ce mai active a părții raționale a sacrului în constituirea fenomenului 
religios. Nu este vorba despre o evoluţie aleatorie, ci despre o ,,rationalizare” 
(„moralizare”, „estetizare”) continuă a sacrului, petrecute, totuşi, în interiorul părții 
non-rationale a acestuia. 

Dintre toate formele de viata spirituală omenească, religia este aceea 
înăuntrul căreia are loc procesul de moralizare (fundamental pentru rationalizare) a 
sacrului; religia este, de fapt, domeniul de aplicaţie a sacrului şi „locul” in care apar 
şi se modifică întruchipările sale. Dar dacă lucrurile stau astfel, atunci, pe de o 
parte, sacrul este expus istoriei, iar pe de altă parte, istoria este ea însăşi 
condiționată dinspre sacru, cel putin în privinţa fenomenalitatii religioase. Sacrul se 
arată, din această perspectivă, drept un „suport” cerut de înseşi schimbările pe care 
le provoacă istoria în orizontul omenescului (care este, totodată, şi orizontul ei). 

Tocmai aceasta este premisa demersului ottonian în chestiunea relaţiei dintre 
sacru şi istorie: conditionarea lor reciprocă. De fapt, istoria se află în relaţie de 
condiţionare reciprocă nu doar cu sacrul, ci cu spiritul însuşi, care cuprinde sacrul; 
spiritul îi oferă susţinerea, el îi este „subiectul”. Urmarea directă a acestei premise 
este ideea că în istorie, spiritul îşi activează propriile potentialitati. Revenind la 
termenii folosiți până acum în prezentarea de față, putem spune că în sufletul 
omului, datorită facultăților sale, se află anumite putinte (potentialitati) care tind sa 
treacă in act; istoria oferă „mediul” acestor activari; dar, desigur, istoria ar fi 
neputincioasă, dacă nimic nu ar fi de scos la iveală — de activat, de stârnit — în 
sufletul omului. Stim, deja, că omul poartă în suflet şi facultatea divinatiei; oamenii 
obişnuiţi, precum şi profeţii dau mărturie, prin fapte obişnuite de credinţă şi prin 
„viziuni” („creaţii religioase”), despre intrarea în funcțiune a acestei facultăți şi a 
formei sale a priori, categoria sacrului. 

Nu este posibilă religia în afara istoriei, susține Rudolf Otto. Mai mult, 
„religia este un produs al istoriei”, dar al istoriei înţeleasă în termenii precizati mai 
sus, anume ca având drept suport spiritul. Fiind o „realitate istorică”, religia 
evoluează, trece prin mai multe perioade, explicate toate de către Otto prin apelul 
la elemente ale suportului spiritual al istoriei. Astfel, prima perioadă a religiei 

corespunde activării „înclinaţiei” omeneşti către „cunoaşterea sacrului”; apoi, fel 
de fel de ,,stimuli” care activează înclinația sunt recunoscuți ca manifestări ale 
sacrului; în cea de-a treia perioadă a istoriei religiei, „se stabileşte o comuniune cu 
sacrul la nivelul cunoaşterii, al sufletului şi al vointei”’’. Inclinatia despre care 
vorbeşte Rudolf Otto pare a reprezenta un fel de sensibilitate a facultăţii divinatiei, 
care se manifestă diferit pe anumite trepte istorice, dar şi pe suporturi omeneşti, 
personale, diferite. Tocmai înclinația, ca grad de sensibilitate a divinatiei, poate 
conditiona fie trăiri religioase comune, fie creaţii religioase de tipul profetiilor. 
Acestea din urmă par a nu fi expuse istoriei, în sensul constituirii şi manifestării lor 
în succesiune; de fapt, in orice perioadă istorică au existat şi trăitori obişnuiţi ai 
sacrului, a căror divinatie nu a condus către ceea ce Rudolf Otto numeşte „creaţie 
religioasă”, dar şi „profeţi”, care percep „vocea dinlăuntru”, a căror sensibilitate a 
divinatiei este stârnită independent de sensibilitate divinatorie comună; pe de alta 
parte, profeţii sunt concentrați în anumite perioade istorice şi nu s-ar putea vorbi de 
manifestarea lor în faza de „prereligie”, ci numai după ce sentimentul religios a 
condus către constituirea ca atare a religiei. lată un alt fapt „spiritual” care îi scapă 
istoriei: divinatia profetică nu are nimic în comun cu divinatia trăitorului religios 
obişnuit. 

În privinţa formelor religioase istorice, Rudolf Otto admite o fază a 
„prereligiei”, caracterizată prin manifestări ale sacrului şi ale sentimentului religios 
de felul următor: magia, cultul morților, reprezentările sufletelor ca duhuri care 
trezesc teamă, riturile de comuniune sau sacramentele legate de „putere” asociate 
cu vraja şi magia, zeificarea fenomenelor naturale, basmul şi mitul. Toate acestea 
nu constituie decât „o primă tresărire a numinosului”2%. Dar ele confirmă existenţa 
unor virtualitati sufleteşti, chiar a unei facultăţi potrivite preluării stimulilor care 
dau seamă de numinos (numenul intrat în relaţia cu „subiectul” uman). Fără a 
admite o facultate in stare a pre-lua şi pre-lucra stimuli numinoşi (divinatia), 
împreună cu forma sa a priori, categoria sacrului, nu ar fi inteligibile formele de 
manifestare a religiei, care tin în mod necesar de două ordini: aceea a numenului, 
care, prin fel de fel de stimuli, se face prezent, şi aceea a facultății sufleteşti 
potrivită pentru a pre-lua şi pre-lucra aceşti stimuli (divinatia). Evoluţia istorică a 
religiei afectează, de fapt, acest „fenomen”, această unitate a numenului cu sacrul, 
fiindcă el (ea) suportă schimbările impuse de istorie. Dar, într-un anume sens, nu 
istoria îi impune schimbările, ci însăşi relaţia dintre cele două în unitatea 
„fenomenului” religios se mişcă în sensul stârnirii tuturor potentialitatilor din 
structura categoriei sacrului, care se află în sufletul omului, provocând astfel 
schimbări „istorice”. 

Sensul cel mai semnificativ sub raportul istoriei categoriei sacrului este 
moralizarea, prin rationalizare, a sacrului. El este susținut de un fenomen care 
poate fi sesizat la toate religiile. Fenomenul în cauză are o dublă semnificaţie: 


27 Ibidem, p. 204-205. 
% Cf. Ibidem, cap. 18, „Apariţia istorică a categoriei sacrului”. 

a) schematizarea elementelor non-rationale ale sacrului prin cele rationale; 
b) ataşarea, la aceste „scheme” rationale ale non-rationalului, a unor sensuri 
morale. lată câteva exemple ale lui Otto: „Tremendum, elementul respingător al 
numinosului, se schematizează prin ideile rationale de dreptate, de voință morală şi 
prin excluderea oricărui element contrar moralei. (...) Fascinans, elementul 
atrăgător al numinosului, se schematizează prin ideile de bunătate, de milă, de 
iubire. (...) Elementul mirum se schematizează prin caracterul absolut al tuturor 
atributelor rationale ale divinității ...”. 

Conlucrarea elementelor non-rationale ale sacrului (originare) cu cele 
rationale (schematizante, derivate) reprezintă un fapt istoric firesc. E] dă seamă de 
unitatea umanului, fiindcă atrage la un loc „trăiri” sprijinite de „forme” sufleteşti 
diferite, care nu sunt posibile prin generare reciprocă. În orizont cultural, alăturarea 
celor două tipuri de elemente şi menţinerea lor într-un echilibru, în care le aşează, 
de fapt, însăşi participarea lor la aceeaşi unitate „fenomenală”, are un rost 
preventiv: fereşte religia de rationalism şi non-rationalul din sacru de fanatism. Din 
această perspectivă, creştinismul este religia cea mai evoluată — ceea ce înseamnă 
şi mai ferită de rationalism sau de fanatism — este religie „cultivată”. 

Experienţa numinosului are drept suport existenţa individuală, care este astfel 
deschisă către divin. Devenirea întru divin, în ambele ipostaze ale sale: „proces” al 
existenţei individuale care îşi caută identitatea de sine şi devenire a existenţei 
„istorice” prin care este rafinat rational (moral, estetic etc.) sacrul, nu are de-a face, 
la Rudolf Otto, cu formula unui subiectivism formal, care promite să „explice” 
existența unui subiect uman prin el însuşi. E drept, prezenţa formelor a priori în 
acest scenariu poate fi sursă de îndoieli în privinţa deschiderii către Altul; dar nu şi 
după felul în care Otto interpretează şi reconstruieşte sacrul. Fiind vorba şi despre o 
atitudine existențială care intervine, alături de scenariul propriu-zis transcendental, 
în constituirea divinului, ne putem gândi că experienţa ca atare pe care metoda o 
reconstruieşte poate constitui însăşi motivaţia atitudinii în cauză; ceea ce sporeşte 
şansa reconstrucției filosofice de a fi un experiment cu sine, de sine, întru sine al 
filosofului. În cazul pus aici în discuţie, scenariul transcendental este susținut de o 
atitudine existenţială, ceea ce înseamnă că avem de-a face cu o reconstrucţie 
filosofică împlinită, constituită ca atare în funcție de categoria sacrului 


°° Ibidem, p. 169-170. 


CATEGORIA DE SPECIE BIOLOGICA 
IN INTERPRETARI REALISTE SI NOMINALISTE 


SERGIU BALAN! 


„În rezumat, in timp ce pentru Aristotel esentele naturale sunt entităţi 
ontologice, pentru Locke ele sunt in cel mai bun caz concepte epistemologice. 
Este vorba de abordarea obiectiva versus abordarea subiectiva. Abordarea care 
descoperă esentele naturale si abordarea care le confecționează. [...] Suntem 
prinşi într-o dilemă. Teoria evoluționistă respinge aristotelismul, dar filosofia 
lui Locke este şi ea inadecvată” (Michael Ruse). 


Odată cu formularea de către Carl Linnaeus, în secolul al XVIII-lea, a 
taxonomiei ființelor vii sub forma unei ierarhii, organismele au fost grupate în 
specii, genuri, clase, regnuri. În condiţiile în care specia reprezintă modalitatea de 
clasificare ce se află la fundamentul acestei ierarhizări, ea continuă să fie considerată 
ca fiind unitatea fundamentală a biodiversitatii. Amploarea acestei biodiversitati 
este încă departe de a fi înțeleasă pe deplin, în condiţiile în care, de-a lungul a celor 
peste 250 de ani de clasificare taxonomică au fost catalogate peste 1,2 milioane de 
specii, însă estimările arată că aproximativ 86% dintre speciile terestre şi 91% 
dintre cele marine aşteaptă încă să fie descoperite şi catalogate, ceea ce ar conduce 
la presupunerea că există în fapt un număr de circa 9 milioane de specii biologice”. 

Pentru ştiinţa contemporană a biologiei însă, speciile reprezintă mai mult 
decât atât, deoarece revoluţia inițiată de teoria darwinistă a evoluţiei prin selecţie 
naturală arată că ele nu sunt entități imuabile, ci se nasc unele din altele în procesul 
speciatiei, suferă modificări de-a lungul timpului, dau naştere unor specii noi şi în cele 
din urmă dispar prin extinctie. În consecință, speciile trebuie de asemenea gândite 
ca fiind unităţile fundamentale ale evoluţiei biologice”. Iar dacă vom fi de acord cu 
afirmaţia biologului Theodosius Dobzhansky, după care „în biologie nimic nu are 
sens decât dacă este privit în lumina evoluţiei”, atunci o bună înţelegere a ideii de 
specie biologică este esenţială pentru fundamentarea acestei ştiinţe. La rândul său, 
Ernst Mayr subliniază că „specia este principala unitate a evoluţiei, şi este 

imposibil să scrii despre evoluţie, si în cele din urmă despre orice aspect al 
filosofiei biologiei fără a avea o înţelegere rezonabilă a semnificației speciilor 
biologice”. 

În acest sens, devine limpede că problema statutului speciilor are o semnificație 
care depăşeşte graniţele ştiinţei biologice şi pătrunde în câmpul filosofiei. În cea mai 
simplă formulare, această problemă poate fi enunțată după cum urmează: speciile 
biologice sunt reale, iar dacă sunt astfel, atunci care este, mai precis, natura acestei 
realități? Altfel spus, speciile sunt doar nişte entități convenţionale, simple construcții 
mentale la care se recurge în scopul de a sistematiza şi transmite informaţii ori de a 
construi clasificări şi teorii, sau dimpotrivă, termenii care denumesc speciile se referă 
la entităţi care există realmente în lumea vie, şi a căror existenţă este independentă 
de cunoaşterea lor? După cum argumentează biologul american Michael T. Ghiselin, 
este adevărat că „problema speciilor are de-a face cu biologia, dar în mod 
fundamental ea este o problemă filosofică - o chestiune de «teoria universaliilorm”®. 
În aceste condiţii, vom trece mai întâi în revistă pe scurt patru dintre cele mai 
importante acceptiuni pe care biologii le-au conferit ideii de specie, iar apoi vom 
căuta să prezentăm şi să analizăm cele mai cunoscute soluţii pe care filosofii le-au 
oferit problemei statutului speciilor biologice. 

O primă manieră proprie biologiei de a înţelege ideea de specie este aceea 
morfologică. Aceasta are caracterul cel mai intuitiv şi cel mai mare grad de evidență 
pentru simţul comun, deoarece lumea fiinţelor vii, aşa cum ne stă în fata, pare să 
fie împărțită în grupuri de organisme care arată similar, iar între aceste grupuri par 
să existe diferente semnificative. Charles Darwin însuşi a optat pentru o definiție 
de factură morfologică a speciilor: „eu privesc termenul de specie ca pe unul 
conferit în mod arbitrar, de dragul comoditatii, unui set de indivizi care se 
aseamănă bine unul cu altul, şi că acesta nu diferă în mod esenţial de termenul 
varietate, care este conferit unor forme mai putin distincte şi mai fluctuante”’. 

Temeiul acestui concept de specie biologică este dat de trăsăturile fizice ale 
indivizilor, adică de morfologia lor, ceea ce face ca el să fie utilizat atunci când 
oamenii de ştiinţă trebuie să indice condiţiile pe care un individ trebuie să le 
îndeplinească pentru a fi membru al unei unităţi taxonomice. Astfel, pentru a fi 
membru al speciei Homo sapiens, individul trebuie să fie biped, lipsit de păr, să 
aibă un creier de dimensiuni mari etc. În practică, însă, lucrurile sunt ceva mai 
complicate, deoarece în mod obişnuit există o mare diversitate chiar şi în interiorul 
acestor grupuri definite în manieră morfologică, astfel încât biologii sunt nevoiţi să 

utilizeze adeseori ceea ce se numeşte „definiția poli-tipica” sau ,,definita poli- 

tetică” în locul aceleia mono-tipice sau mono-tetice. Aceasta înseamnă renunțarea 

la ideea dupa care o specie este definită de un număr de proprietăți fizice necesare 
şi suficiente, pe care un individ trebuie să le posede pentru a fi membru al speciei. 
În locul acestora se indică liste de trăsături a căror combinaţie e suficientă, dar nici 
una nu e necesară pentru a defini apartenenţa la o specie: spre exemplu, se poate 
utiliza o anumită asemănare fizică dintre doi indivizi pentru a decide apartenența 
lor la o specie, şi apoi o altă asemănare dintre primii doi şi un al treilea, pentru a-l 
include şi pe acesta din urmă în specia respectivă, şi aşa mai departe:. 

Cel de-al doilea mod de a înţelege ideea de specie este acela care, dintre toate 
atributele caracteristice indivizilor care o compun, are în vedere pe acelea care 
servesc la delimitarea şi protejarea fondului său genetic comun al său, şi o izolează 
reproductiv de celelalte specii, fapt pentru care au fost denumite de către Dobzhansky 
cu termenul de „mecanisme de izolare”. Pornind de aici, Mayr a propus o definiție 
a speciei care are în vedere izolarea reproductivă a indivizilor care o compun: 
„Speciile sunt grupuri de populaţii naturale care se pot reproduce în interiorul 
grupului (interbreeding natural populations) şi sunt izolate reproductiv de alte 
asemenea grupuri. Mecanismul de izolare prin care aceasta este realizată e 
constituit din proprietăţi ale indivizilor. Din acest motiv, izolarea geografică nu are 
calitatea de mecanism de izolare”. Dat fiind un anume individ X, se consideră că 
el face parte din aceeaşi specie cu acei indivizi cu care poate intra în relație 
reproductivă (în mod real sau potenţial) cu succes, adică dând naştere unor urmaşi 
fertili, ţinându-se desigur seama de unele criterii evidente, cum ar fi sexul, vârsta 
sau starea de sănătate. 

A treia modalitate în care biologii concep ideea de specie derivă în mod 
direct din teoria evoluției prin selecție naturală. Paleontologul George Gaylord 
Simpson defineşte o specie ca fiind „o linie de descendență (o secvență de 
strămoşi-urmaşi dintr-o populaţie) care evoluează separat de altele şi are propriul 
său rol evolutiv şi propriile sale tendinte”.'° Această definiţie, preferată de către 
paleontologi, afirmă spre exemplu despre specia umană că, în condițiile în care 
primii hominizi au apărut acum circa o jumătate de milion de ani, Homo sapiens 
este denumirea cu care trebuie să desemnăm întregul grup de indivizi care de-a 
lungul timpului au fost descendenţii acelor hominizi aparuti în savana africană, 
precum şi pe cei prezenţi ori viitori. 

Cel de-al patrulea mod în care biologii au definit speciile se leagă de 
descoperirile din genetică. În mod asemănător cu prima definiţie, care considera 
asemănările morfologice dintre indivizi drept criteriu de apartenenţă la o specie, în 
cazul acesteia criteriul este tot asemănarea, însă ea are în vedere similaritatile 
genetice dintre indivizii aparținând unor grupuri, care sunt separate între ele din 
acest punct de vedere. O specie este astfel definită de totalitatea genelor pe care le 

au in comun indivizii considerati membri ai acesteia, la care se adauga o serie de 
informaţii privind structura moleculară, cromozomii, etc.!!. În acest sens, Ernst 
Mayr argumentează că existenţa speciilor genetic distincte are un rol esențial pentru 
conservarea genotipurilor viabile: „Segregarea totalitatii variabilitatii genetice in 
pachete discrete, aşa-numitele specii, care sunt separate unele de altele de bariere 
reproductive, previne producerea unui număr prea mare de combinaţii incompatibile şi 
ne-armonioase de gene. Acesta este înțelesul biologic fundamental al speciei şi 
acesta este motivul pentru care există discontinuități între speciile simpatrice. Ştim 
că genotipurile sunt sisteme epigenetice extrem de complexe. Există limite stricte 
privind rata variabilitatii genetice care poate fi suportată de un singur fond genetic 
fără a se produce prea multe combinaţii genetice incompatibile”!?. Acesta este 
motivul pentru care el consideră că, atunci când un taxonomist evoluționist discută 
despre relaţiile dintre diferiți taxoni, el are suficientă indreptatire să facă asta „în 
termeni de similaritate genetică, mai degrabă decât în termeni de genealogie”. 
Deşi această acceptiune a ideii de specie nu este foarte adesea utilizată în lucrările 
de biologie, ne putem aştepta ca, odată cu rafinarea metodelor de analiză a genomului, 
care va spori cunoaşterea similaritatilor şi diferenţelor dintre specii din acest punct de 
vedere, recursul la acest mod de a înţelege speciile biologice să devină mai frecvent. 

În ceea ce priveşte răspunsurile pe care filosofia le-a formulat la întrebarea 
privitoare la statutul speciilor biologice, diversitatea este şi în acest caz destul de 
mare. Pentru scopurile expunerii noastre, am grupat aceste puncte de vedere în două 
categorii: teoriile realiste, conform cărora speciile sunt esențe naturale, entități reale, în 
sensul că li se concede o anumită formă de realitate şi teoriile nominaliste, conform 
cărora speciile sunt esențe nominale, adică nu au nici o altă realitate în afara aceleia 
de entităţi lingvistice construite ad-hoc, pentru scopuri taxonomice. 

Originile teoriei realiste au fost identificate de către majoritatea exegetilor în 
scrierile lui Platon şi anume în teoria sa cu privire la Idei (eidos fiind conceptul care, 
tradus în limba latină a dat naştere celui de specie), deşi acesta nu a formulat 
nicăieri in mod explicit o doctrină privitoare la tipologia speciilor de ființe vii. După 
cum subliniază David Kitts, „ceea ce biologii au prin urmare de obiectat la adresa lui 
Platon nu vizează vreo teorie despre specii explicit formulată, ci mai degrabă ceea 
ce ei presupun a fi consecinţele metafizicii sale pentru o teorie a categoriilor de 
animale”. 

După cum s-a spus de atâte ori, pentru Platon ceea ce este ,,real” în lucruri nu 
e aparența lor sensibilă, aspectul lor perceptibil, ci tocmai aceste eidos-uri, adică 
Ideile sau Formele, a căror realitate nu este însă una senzorială, ci una inteligibilă. 
Doar ochii minții sunt aceia care pot lua la cunoştinţă de realitatea Ideilor 

(Formelor), superioara celor a obiectelor sensibile, pe care le putem cunoaste doar 
punându-le în relație cu Ideile, după cum personajul Socrate explică in Phaidon: 
„realitățile de care noi vorbim mereu: frumuseţea, binele şi toate celelalte de 
acelaşi ordin există cu adevărat”, iar „noi raportăm la ele toate datele simţurilor 
noastre” şi „este adevărat că datele simţurilor noi le comparăm cu realitățile acelea”. 
Analog, în Republica vedem cum cunoaşterea Ideilor este aceea autentică, pe când 
cunoaşterea sensibilelor este doar iluzie: cel care „poate vedea şi frumosul însuşi, 
dar şi ceea ce participă la acesta”, are o cunoaştere despre realitate, iar cel care vede 
doar lucrurile frumoase, fără a vedea Frumosul trăieşte în iluzie, precum într-un 
vis. „Aşadar, pe drept vom numi raţiunea acestuia, ca a unuia care ştie, ştiinţă, iar a 
celuilalt opinie, ca a unuia care-şi dă doar cu părerea”, astfel că „opinia are un 
domeniu, iar ştiinţa altul”, singură ştiinţa fiind despre „ceea-ce-este”, şi anume 
fiind tocmai „cunoaşterea faptului că ceea-ce-este este”1€. 

În ceea ce priveşte lucrurile sensibile, numărul lor este nedefinit de mare, însă 
numărul Ideilor-specii nu pare nici el să fie limitat. Platon afirmă că pentru fiecare 
categorie de lucruri există o astfel de Idee, la care se raportează toate existentele 
incluse, în virtutea acestei raportări, în categoria respectivă: „Afirmăm şi definim, 
cu raţiunea, că există o multitudine de lucruri frumoase, o multitudine de lucruri 
bune, ce sunt, ca atare, distincte [...] şi vorbim şi despre frumosul însuşi şi despre 
binele însuşi şi la fel în legătură cu toate socotite multiple şi numim fiecare lucru- 
care-este, aşezându-l în raport cu o singură idee, luată ca una singură”!”. Probabil 
însă că Platon a resimţit dificultatea care ar putea apărea din faptul că, din cauza 
multiplicării nedefinite a Ideilor, care derivă din tendința oamenilor de a proceda la 
infinite clasificări, dintre cele mai diverse, teoria sa privitoare la Forme ar putea să 
cadă în derizoriu, astfel că refuză să admită că pentru clasele lipsite de o anumită 
demnitate ontologică putem spune că există Idei: în ceea ce priveşte anumite 
„lucruri ce-ar putea să fie de tot râsul, bunăoară firul de păr, noroiul şi gunoiul şi 
altele cât se poate de nedemne şi netrebnice [...] a crede că fiinteaza şi o anume 
Formă a acestora ar fi pesemne o credinţă prea de tot lipsită de noimă”!*. 

Pentru Platon, speciile de fiinţe vii nu fac parte dintre categoriile neglijabile 
ori lipsite de demnitate ontologică, astfel încât nu este nici o îndoială că domeniul 
din care fac parte „animalele din jurul nostru, plantele şi toate obiectele”! are, 
pentru fiecare subdiviziune a sa, câte o Idee sau Formă, care este o „articulaţie 
naturală”, deci există ca atare, nu este o invenţie arbitrară a gândirii. Domeniul 
fiinţelor biologice (plantele şi animalele) este o subdiviziune a unei clase mai 

cuprinzatoare (ce include, cum am vazut, si obiectele neinsufletite), iar aceasta 
clasă este la rândul său o subdiviziune a ordinului celor vizibile, care pe lângă lucruri 
(fiinţe şi obiecte neinsufletite) mai include clasa imaginilor (cum ar fi „umbrele sau 
reflexiile în apă”), ce posedă mai puţină realitate. 

Vedem în acest context cum funcționează metoda diviziunii (diairesis), 
despre care se vorbeşte pe larg şi în alte dialoguri, precum Sofistul, metodă prin 
care Platon consideră că gândirea ajunge să determine speciile şi să obțină definiții 
ale categoriilor care le denumesc, pe calea unor succesive clasificări dihotomice. 
Deşi nu este un procedeu garantat şi lipsit de primejdia erorii, procedura aceasta 
este esențială pentru orice încercare de a înțelege lumea: „Căci, prietene, nu este un 
lucru sigur să faci diviziuni foarte mici; însă este mai sigur să înaintezi în 
raționament prin divizare în jumătăţi; astfel se vor observa mai uşor particularitatile 
lor. Acest lucru este important pentru orice cercetare”. Metoda nu înseamnă a 
inventa clase ori specii, bulversând astfel ordinea firească a lucrurilor, ci a le descoperi 
pe cele care există în natură şi astfel au o realitate independentă de gândire, deoarece 
ea „constă în a putea să divizezi în specii, potrivit articulaţiilor naturale, încercând 
să nu frangi, aşa cum fac bucătarii lipsiţi de îndemânare, vreuna dintre părţi”. 

Cel mai important aspect al teoriei platoniciene despre specii este însă faptul 
că acesta le considera a fi a-temporale, a-spatiale, neschimbătoare şi eterne: ele 
sunt considerate de către Platon a fi „tot ceea ce este pur, etern, nemuritor, fără 
schimbare”, iar sufletul care le contemplă ajunge şi el să fie „neschimbat şi identic 
cu sine, căci neschimbătoare şi identice cu sine sunt cele cu care vine în contact”. 
Tocmai considerarea speciilor ca fiind eterne si imuabile l-a determinat pe Ernst 
Mayr să afirme despre Platon că, deoarece gândirea sa era aceea a unui geometru 
preocupat să identifice dincolo de fluxul realitatilor în continuă modificare nişte 
realități neschimbătoare, el a înțeles prea puțin din fenomenele biologice. Acest 
lucru a facut ca Platon să fie un esentialist par excellence, care crede in existența 
speciilor ca entități fixe, separate şi independente de fenomenele biologice, fapt 
pentru care Mayr îl consideră a fi „marele anti-erou al evoluționismului””. 

Alături de acest aspect, David Stamos consideră că doctrina platoniciană 
prezintă încă trei elemente care merită subliniate: (1) Ideea că speciile sunt clase, 
mai precis că speciile sunt esențe reale. Aceasta înseamnă că organismele 
individuale apar si dispar, însă specia nu este afectată de acest lucru, ci rămâne 
mereu aceeasi. (2) Între specie (esența reală) si organismele conspecifice există o 
relație cauzală, în sensul că ideea de participare (methexis), după care indivizii sunt 
ceea ce sunt numai în virtutea faptului că participă la o anumită Idee, trebuie 

înțeleasă ca un raport cauzal, dinspre specie înspre organism. (3) Descendenta 
conspecifică nu este o condiție necesară, nici suficientă pentru ca un organism să 
facă parte dintr-o specie (adică, apartenenţa unui individ la o specie nu derivă din 
faptul că părinţii săi aparţin speciei)”. 

Cel de-al doilea reprezentant de marcă al teoriei realiste este Aristotel. În 
ceea ce priveşte speciile biologice, acesta utilizează diferiți termeni pentru a se referi la 
ele, în diverse contexte, însă unii comentatori au argumentat că „există într-adevăr 
o convergenţă în lucrările lui Aristotel între termenii traduşi ca «specie» (eidos), 
«esență» (ousia), «forma» (eidos), şi «universal» (katholou). Opțiunile diferite de 
traducere depind în mare măsură de contextul discuţiei lui Aristotel: speciile ca 
distincte de genuri, esentele de accidente, forma de materie şi în calitate de cauză 
finală şi universalele de particulare”, aşa încât „urmează că «universal» este 
sinonim (cel putin uneori şi în ciuda diferitelor contexte) cu «specie», «esență» şi 
«formă»””. 

Exegeti precum Robert Sharples si David Stamos au remarcat faptul că, în 
ceea ce priveşte problema speciilor biologice, în opera sa există o tensiune între 
lucrările de logică şi metafizică, pe de o parte, şi acelea de știință, pe de alta parte. 
Aceasta a condus la apariția a două direcții interpretative în ceea ce priveşte concepția 
aristotelică asupra speciilor: prima dintre ele, aceea „ortodoxă”, începe cu 
Porphyrios şi se întemeiază mai ales pe scrierile din prima categorie, în timp ce a 
doua, numită „noua ortodoxie” şi reprezentată mai ales de către David Balme, 
Anthony Preus şi Pierre Pellegrin, se bazează mai ales pe scrierile ştiinţifice ale lui 
Aristotel, căutând să le reinterpreteze pe cele logice şi metafizice prin prisma 
acestora”. 

Cea dintâi direcție interpretativă porneşte de la ideea că, în timp ce Platon era 
de părere că speciile (esentele) au o existență independentă de individuale, sunt 
exterioare acestora, pentru Aristotel speciile sunt universalia in rebus. Într-adevăr, 
la finalul Analiticei Secunde aflăm că „generalul este unul alături de multiplu, care 
este totuşi unul in toate cazurile particulare”, iar în Metafizica se arată că genul 
nu poate exista decât în individuale: „fie că genul nu există de loc în afara speciilor 
imanente, fie că el există, dar numai ca materie”**. Tot din această a doua lucrare 
aflăm că universalul nu poate fi gândit ca fiind o substanță primă, ci numai 
individualul este astfel, deoarece universalul este ceea ce e comun, e denumirea 
pentru „ceea ce aparține mai multora”, astfel că universalul este întotdeauna un 
predicat in re, care nu are o existență independentă de individuale, în timp ce 
substanța individuală este întotdeauna subiect: „pentru cel ce cercetează cu atenție 


4 DN. Stamos, op. cit., pp. 100-101. 

> Ibidem, pp. 103-104. 

°° Op. cit., p. 102. 

27 Analitica Secunda, 100a, în Aristotel, Organon, vol. Il, trad rom. M. Florian, Bucureşti, Editura 
IRI, 1998, p. 233. 

a Metafizica, VII (Z), 1038b, în Aristotel, Metafizica, trad. rom. Şt. Bezdechi, Bucuresti, 
Editura Academiei RPR, p. 255. 

reiese deci in chip evident că nimic din ceea ce fiinteaza ca universal în lucruri nu e 
substanță şi nimic din ceea ce se afirmă ca predicat în comun despre mai multe 
lucruri nu priveşte o ființă determinată, ci o calitate anume a altui lucru”. (subl. ns.) 

Pentru a înțelege mai bine modul în care se raportează individualul şi specia, 
trebuie să ne reamintim distincţia aristotelică dintre proprietățile esenţiale şi 
proprietățile accidentale ale unui lucru. Prin accident, Aristotel înțelege acel atribut 
care poate sau nu să fie propriu lucrului, adică nu constituie o proprietate necesară 
a acestuia: „ceea ce poate să aparţină şi să nu aparţină unuia şi aceluiaşi lucru, oricare 
ar fi el, cum, de exemplu, unuia şi aceluiaşi lucru poate să-i aparţină şi să nu-i 
aparțină faptul că el şade”. La rândul său, esența unui lucru e ceea ce lucrul 
respectiv este: „esenţa unui lucru este fiinţa lui individuală şi determinată”. După 
cum se ştie, Aristotel distinge substanțele prime (individualele), care pot sta doar 
ca subiect, de substanţele secunde (speciile şi genurile), care pot sta atât ca subiect, 
cât şi ca predicat. Speciile şi genurile sunt acelea care ne spun ce sunt substanţele 
prime, individualele, care sunt proprietăţile lor esenţiale, fără de care acestea nu ar 
fi ceea ce sunt: „dacă cineva ar avea de dat seamă ce este o substanţă primă, 
prezentarea lui ar fi mai instructivă şi mai proprie subiectului prin stabilirea speciei”. 

De aici rezultă că, de îndată ce fiecare individual este o combinaţie de 
materie şi formă, schimbările prin care poate să treacă un individual îi pot afecta 
doar materia, nu şi forma, deoarece o modificare a formei ar însemna o schimbare 
a genului sau speciei din care acesta face parte. Dar dacă unui lucru i se modifică 
specia, adică i se alterează proprietăţile esențiale, atunci el nu mai este acelaşi, ci 
devine altceva: „Un lucru nu mai poate să rămână acelaşi dacă nu mai face parte 
dintr-o specie, întocmai cum acelaşi animal nu poate când să fie, când să nu fie 
om”. Prin urmare, speciile sunt considerate de către Aristotel ca fiind 
neschimbătoare şi perene (aidios), dar nu eterne (ai6nios), precum sunt stelele, 
soarele, planetele, deoarece speciile sunt realități terestre, şi deci împărtăşesc 
imperfectiunea temporală a lumii. 

Faptul că speciile sunt neschimbătoare decurge din aceea că, pentru Aristotel, 
schimbările accidentele sunt de domeniul materiei, nu al formei, care este necesară 
şi imuabilă: „Printre lucrurile existente, unele rămân permanent în aceeaşi stare şi 
existența lor are caracterul necesității, dar nu datorită unei necesități impuse prin 
constrângere, ci aceleia care nu admite alt fel de a exista; alte lucruri, dimpotrivă 
nu există nici în chip necesar, nici veşnic, ci în cele mai multe cazuri. Această 
însuşire, de a nu exista nici în chip necesar, nici totdeauna, constituie principiul şi 
cauza lucrului prin accident”. Numai la nivelul materiei, consideră Aristotel, este 


% Loc. cit. 

30 Topica, 102b, în Aristotel, Organon, vol. II, ed. cit., p. 307. 

31 Metafizica, VII (Z), 1030a, ed. cit., p. 224. 

2 Categorii, 2b, în Aristotel, Organon, vol. I, trad rom. M. Florian, Bucureşti, Editura IRI, 
1998, p. 99. 

posibil să vorbim despre schimbare: „nu se poate spune despre orice că are materie, 
ci numai despre fiinţe ce sunt supuse procesului de schimbare dintr-una într-alta. 
Dimpotrivă, cele ce sunt sau nu sunt, fără a suferi o asemenea schimbare, nu au 
materie”*5. 

Deşi la o primă vedere concepţia lui Aristotel despre specii, aşa cum apare ea 
în lucrările de logică şi metafizică pare limpede, atunci când exegetii care 
reprezintă „noua ortodoxie” fac referire la lucrările sale de biologie, apar o serie 
întreagă de dificultăți. 

În primul rând, după cum subliniază D. M. Balme, în lucrările din prima 
categorie, distincția dintre genos şi eidos este una relativă şi nu absolută, astfel 
încât la orice nivel cu excepţia celui mai de jos (unde întâlnim speciile infime) 
eidos poate sta drept genos dacă poate avea subdiviziuni, fiecare dintre acestea 
fiind la rândul său un eidos*f. Cu toate acestea, consideră Balme, în scrierile de 
biologie, ar trebui ca această distincţie să fie formulată cu claritate şi utilizată 
extensiv, iar faptul surpinzător este acela că lucrurile nu stau deloc aşa: „Ne-am 
aştepta ca Aristotel să utilizeze această distincţie cu precădere în biologie, unde 
este cel mai limpede că diferenţa ultimă exprimă esența, astfel încât obiectul 
imediat al ştiinţei să fie specia, mai degrabă decât genul. Dar faptul surpinzător este 
acela că el o utilizează cel mai putin în acest domeniu”"”. Aceeaşi observaţie o face 
şi Pellegrin: „Aristotel nu utilizează niciodată cuvântul eidos, în lucrările de 
biologie sau altundeva, în sensul absolut care desemnează o clasă ori o colecţie de 
obiecte: un eidos este întotdeauna o sub-clasă sau mai exact o subdiviziune a unui 
genos exprimat sau subinteles”*®. 

Din acest motiv, exegetii din orientarea numită „noua ortodoxie” consideră 
că, deşi interpretarea tradițională a fost aceea că Aristotel a clasificat animalele în 
funcţie de gen şi specie, această idee nu este susținută de dovezi. Din acest motiv, 
în lucrările aristotelice de biologie, genos şi eidos nu au sensul modern de gen şi 
specie, ci sunt mai degrabă neutre din punct de vedere taxonomic şi sunt utilizate 
într-un sens mai putin tehnic, pentru a desemna tipuri şi forme”. 

Un alt reprezentant al acestei orientări exegetice, Anthony Preus, pune în 
evidenţă o dificultate diferită, şi anume aceea că Aristotel pare să renunţe în 
lucrările sale de biologie la concepţia esentialista, după care speciile sunt complet 
distincte şi imuabile“. Argumentele pe care Preus le aduce în sprijinul acestei idei 


să Metafizica, 1044b, ed. cit., p. 277. 

36 D.M. Balme, voc and E1éoc in Aristotle's Biology, in ,,The Classical Quarterly”, New Series, 

38 P, Pellegrin, La classification des animaux chez Aristote, Société d'édition „Les Belles 

sunt trei. In primul rând, el arată că Aristotel pare să adere la concepţia clasică 
privind Marele Lant al Fiinţei, scala naturae, conform căreia nu formele de viata 
sunt ierarhizate într-un continuum progresiv, şi nu într-o succesiune de forme 
discrete. În al doilea rând, el subliniază că uneori Aristotel face clasificări echivoce, 
sau duale, în care o specie de animale nu este inclusă într-un singur gen, ci în două, 
cum este cazul strutului libian, amintit în De Partibus Animalium, care are unele 
caracteristici specifice păsărilor, dar şi unele specifice patrupedelor. În al patrulea 
rând, există pasaje în lucrarea De Generatione Animalium în care autorul contestă 
în mod implicit ideea după care speciile sunt grupuri de fiinţe vii aflate în izolare 
reproductivă. Astfel, Aristotel era de părere că vulpile şi câinii, lupii şi şacalii, 
găinile şi potârnichile sunt specii capabile să producă prin hibridizare urmaşi fertili, 
spre deosebire de cai şi măgari, care produc astfel urmași sterili (catârii)””. 

O ultimă dificultate pusă în evidență de interpretarea care se bazează pe 
lucrările aristotelice de biologie este aceea că există argumente în sprijinul ideii că 
autorul lor nu pare să fi fost realmente interesat de problema speciilor, nici măcar 
în acestea. Pellegrin evidențiază faptul că nu există în scrierile aristotelice nici 
măcar un singur exemplu de definiție a unei specii animale, şi chiar definițiile speciei 
umane sunt unele incomplete şi parţiale. Explicaţia acestei situaţii ar fi aceea că 
pentru Aristotel obiectul ştiinţei biologice nu ar fi în cele din urmă speciile, ci 
părțile ființelor vii, proprietăţile şi variațiile lor, in timp ce speciile au doar o 
funcţie de verificare, în contextul construcţiei unor generalizări”?. 

Cea de-a doua categorie de teorii filosofice privitoare la speciile biologice 
este aceea a interpretărilor nominaliste. Conform acestui punct de vedere, speciile 
nu posedă o realitate obiectivă, ci există doar în calitate de construcții relativ 
arbitrare ale minții umane care sunt destinate denumirii convenționale ale unor 
grupuri construite ad-hoc de fiinţe individuale. David Stamos subliniază că există 
cel puţin patru motive întemeiate pentru care nominalismul poate fi considerat o 
doctrină serioasă: (1) niciodată nu vedem în realitate vreo specie biologică, ci doar 
diferite organisme individuale; (2) nici chiar adepții doctrinei esentialiste şi realiste 
nu au putut să cadă de acord asupra naturii ultime a speciilor, (3) nominalismul este 
cea mai elegantă şi economică teorie cu privire la specii; (4) alături de motivele 
anterioare, nominaliştii au produs o multitudine de argumente în favoarea poziţiei 
lor, care par să aibă forţă şi plauzibilitate“”. 

La originea teoriei nominaliste asupra speciilor biologice trebuie aşezată 
opera lui William Occam, care este important din perspectiva ce ne interesează aici 
pentru cel putin trei contribuţii notabile: principiul metodologic cunoscut drept 
„briciul lui Occam”, concepţia sa privitoare la statutul ontologic al universaliilor şi 
teoria sa privitoare la relaţii. 

Principiul de parcimonie ontologică ce poartă denumirea de „briciul lui 
Occam” este îndeobşte cunoscut în formularea: entia non sunt multiplicanda 


4! Loc. cit. 

praeter necessitatem (entităţile nu trebuie să fie multiplicate dincolo de ceea ce este 
necesar), însă aceasta este o frază care nu se găseşte ca atare în scrierile filosofului 
englez. Aici găsim alte două formulări, care au acelaşi înțeles. Prima dintre ele 
apare în Comentariul la Sententele lui Petrus Lombardus (Quaestiones et decisiones in 
quattuor libros Sententiarum Petri Lombardi) şi afirmă că: Numquam ponenda est 
pluralitas sine necessitate (nu trebuie să postulăm mai multe lucruri decât este 
necesar). Cea de-a doua apare în Compediu al întregii logici (Summa Totius 
Logicae) şi sună astfel: Frustra fit per plura, quod potest fieri per pauciora (este 
lipsit de sens a se face prin mai multe ceea ce se poate face prin mai puţine)“. 
Înţelesul acestui principiu este evident: este indicat să ne abtinem de la a admite 
existența unor entități al căror caracter necesar nu ne apare cu evidență, in 
condiţiile în care este dificil pentru oameni să cunoască adesea ce anume este 
necesar şi ce nu este astfel. 

În ceea ce priveşte universaliile, poziţia lui Occam este una nominalistă. Nu 
doar că trebuie (conform principiului de parcimonie) să ne abtinem de a aserta 
existența universaliilor dincolo de necesitate, ci mai mult, trebuie să considerăm că 
este lipsit de sens să considerăm că acestea au vreo existenţă în genere, alta decât 
aceea de la nivelul gândirii ori limbajului. Singurele universalii admise de către el 
sunt conceptele universale, prezente în vorbire ori în scriere, iar statutul lor 
metafizic este acela de entități singulare la fel ca oricare altele. Ele sunt 
„universale” doar în sensul că „pot fi predicate despre mai multe lucruri”. În ce 
priveşte statutul ontologic al universaliilor, Occam a început prin a considera că ele 
sunt „ficţiuni”, adică nu au nici un fel de existenţă reală, ci sunt simple entități 
fictive, „obiecte intentionale”, adică există doar ca obiecte ale gândirii. Ulterior, în 
Compediu a renunţat la a mai admite această lume de entităţi intentionale fictive şi 
a argumentat că un concept universal nu e nimic altceva decât actul intelectiv prin 
care gândim mai multe obiecte în acelaşi timp. Din punct de vedere ontologic, 
aceste acte nu au o altă existență decât aceea de simple calități singulare ale unei 
minţi individuale, şi sunt universale numai deoarece sunt „semne mentale” care stau 
pentru mai multe lucruri deodată, fiind predicabile despre aceste lucruri. 

Concepţia lui Occam despre specii este, la rândul său, artistotelică, însă 
presupune o interpretare proprie a aristotelismului. Pentru aristotelienii medievali, din 
punct de vedere epistemic, specia este ceea ce face posibilă cunoaşterea, întrucât 
aceasta presupune un fel de sesizare a speciei (a structurii, configurației) prezente in 
diferite contexte în obiectele individuale. Pentru Occam însă, speciile nu sunt 
necesare pentru construirea unei teorii a cunoaşterii, deoarece el consideră că teoria 
speciilor nu este susținută de experiență, în condițiile in care introspectia nu 


+ Cf. A.A. Maurer, Ockham's Razor and Chatton's Anti-Razor, în „Mediaeval Studies”, No. 46, 

1918, pp. 345-353. 

evidentiaza nici un fel de specii in contextul proceselor noastre cognitive, astfel ca 
existenţa lor trebuie respinsă. În consecinţă, singurele despre care se poate spune că 
au o existență reală sunt individualele”®. 

Aceeaşi perspectivă, conform căreia doar individualele au cu adevărat 
existență, o regăsim şi în lucrarea lui Locke An Essay Concerning Human 
Understanding (1689), cu deosebire în Cartea a Il-a, ceea ce ridică imediat 
problema statutului termenilor generali: „Căci, de vreme ce toate lucrurile care 
există sunt numai obiecte particulare, cum ajungem noi la termenii generali sau 
cum aflăm noi natura de ordin general pe care aceşti termeni se presupune că o 
reprezintă?” La începutul Cărţii a III-a a lucrării menţionate, unde se încearcă o 
critică a noţiunii aristotelice de esență, Locke formulează distincția între esentele 
reale şi esentele nominale. Pentru el, „esența poate fi luată ca fiind existența 
oricărui lucru prin care el este ceea ce este. şi astfel, adevărata alcătuire interioară a 
lucrurilor [...] de care depind calităţile ce pot fi descoperite în ele poate fi numită 
esență”, Este adevărat, admite filosoful englez, că în general se consideră că 
împărțirea lucrurilor în specii are la bază o stare de fapt reală, că aceste specii 
există realmente, deci că esentele sunt reale, şi sunt gândite ca „un număr de forme 
sau tipare în care sunt turnate toate obiectele ce există în natură şi la care ele participă 
în mod egal”. „Dar fiind evident că lucrurile sunt rânduite sub denumiri în feluri sau 
specii numai în măsura în care ele sunt conforme cu anumite idei abstracte la care am 
lipit acele denumiri, esenţa fiecărui gen sau specie se reduce la însăşi acea idee 
abstractă care este reprezentată de către denumirea generală sau «specială». Si 
acesta vom afla că este înțelesul cuvântului «esență» în folosirea lui cea mai 
obişnuită. Cred că aceste două feluri de esențe pot fi numite în chip potrivit, una 
esenţa «reală», iar cealaltă esența «nominală»””. 

Aceasta înseamnă că fiecare lucru particular are o structură internă reală 
(esența reală), care poate fi considerată cauza proprietăților sale, însă atunci când 
noi clasificăm aceste lucruri, o facem în funcţie de criterii care nu sunt nimic 
altceva decât idei abstracte (esența nominală), deoarece acea structură internă a 
lucrurilor ne rămâne principial necunoscută”. Urmează că, deşi din punct de 
vedere lockeean este întru totul legitim să admitem existenţa esentelor reale, ceea 
ce utilizăm noi în contextul gândirii comune şi al aceleia ştiinţifice cu scopul de a 
reliza clasificări este esența nominală a lucrurilor. Modul în care esenţa reală 
determină proprietăţile sensibile este însă problematic, deoarece Locke arată că, 
dacă admitem că acest lucru se petrece, atunci ar urma că două obiecte care au 
aceeaşi esenţă reală ar trebui să fie identice sub raportul proprietăților empirice 
astfel că nu ar mai fi posibilă apariția „monştrilor”, adică a acelor indivizi biologici 

care, deşi împărtăşesc esenţa reală a părinţilor lor, prezintă proprietăţi radical 
diferite în raport cu aceştia”!. Cu alte cuvinte, dacă esentele reale ar exista şi am 
putea cunoaşte modul în care ele determină proprietățile empirice, se pare că 
aceasta ne-ar obliga să concluzionăm că nu ar fi posibile nici mutatiile, dar nici 
diferențele dintre indivizii aparținând aceleiaşi specii. Pe de altă parte, arată 
filosoful englez, de îndată ce noi nu putem cunoaşte esentele reale, e imposibil să 
el folosim pentru a clasifica obiectele şi fiinţele vii. Nu doar că esenţa reală şi 
esența nominală sunt diferite, dar esenţa reală este incognoscibilă deoarece ea 
constă din acele proprietăți non-sensibile ale lucrurilor, aş încât ea nu poate fi 
niciodată descoperită de mintea umană”. 

Cel mai important aspect al concepţiei lui Locke despre clasificarea lucrurilor 
în genuri şi specii pare să fie ideea expusă în capitolul al şaselea din Cartea a I-a 
a Eseului asupra intelectului omenesc, conform căreia clasificarea nu se întemeiază 
pe nimic altceva decât pe esențe nominale, ceea ce înseamnă că denumirile 
generale pe care le utilizăm pentru a indica individualele sunt doar nişte simple 
cuvinte, nume ale unor idei generale abstracte: „Măsura şi limita fiecărui fel sau 
fiecărei specii din care este alcătuit acel fel particular şi prin care se deosebeşte de 
celelalte, este ceea ce numim noi «esenţa» sa, care nu este altceva decât esenţa 
abstractă la care este alipită denumirea [...] aceasta este toată esenţa substanţelor 
naturale ce o cunoaştem noi”. 

Consecința imediată a acestei afirmaţii este aceea că limitele dintre specii 
despre care considerăm îndeobşte că există realmente în natură sunt prin aceasta 
puse la îndoială şi realitatea lor este redusă la aceea a unor entități mentale, 
deoarece dacă indivizii nu pot fi clasificați decât în virtutea unor criterii abstracte 
care există numai în mintea noastră, atunci în natură nu există realmente diviziuni 
în clase, genuri şi specii, în condițiile în care indivizii nu posedă realmente 
caracteristici de natura esenței: „La indivizi, nimic nu este esenţial [...] Inlaturati 
numai ideile abstracte prin care noi clasăm indivizii şi prin care îi rânduim sub 
denumiri comune şi atunci veţi vedea că dispare deodată gândul despre ceva 
esențial aparţinând vreunuia dintre indivizi; noi nu avem noţiune despre unul fără 
cealaltă, ceea ce arată clar relaţia dintre ele”. 

În sprijinul acestei idei, Locke prezintă o serie de cinci argumente”. El arată 
ce anume ar trebui să se întâmple dacă distincţia între specii s-ar face în virtutea 
unor esențe care ar exista în mod real în individuale: (1)ar trebui „să ne 
încredințăm că natura când creează lucrurile le soroceşte întotdeauna să facă parte 
din anumite esențe stabilite şi rânduite, care urmează să fie modelele tuturor 

lucrurilor ce vor fi create”; (2) „ar fi necesar să ştim daca natura ajunge întotdeauna 
la esenţa ce-şi propune atunci când creează lucrurile”; (3) „ar trebui să fie precizat 
dacă ceea ce noi numim «monştri» sunt într-adevăr o specie distinctă potrivit cu 
noţiunea scolastică a cuvântului «specie»”; (4) ,,esentele reale ale acelor lucruri pe 
care noi le deosebim în specii şi, astfel deosebite, le numim, ar trebui să fie cunoscute; 
vreau să spun că noi ar trebui să avem idei despre ele”; (5) ar trebui să putem 
distinge între individuale ce aparţin unor specii diferite în conformitate cu idei 
complexe perfecte despre proprietăţile lucrurilor, ceea ce însă este imposibil „căci 
noi, necunoscand însăşi esența reală, ne este cu neputinţă să cunoaştem toate acele 
proprietăţi ce decurg din ea”. În cele din urmă, ceea ce ne permite să distingem 
lucrurile şi să le clasificăm în genuri şi specii este abilitatea noastră naturală de a 
construi idei generale abstracte pornind de la calităţile sensibile ale individualelor, 
abilitate care precede cunoaşterea ştiinţifică şi o face posibilă, fapt care este pentru 
Locke evident din aceea că mai înainte ca ştiinţele să fi apărut, „omenii ignoranti şi 
analfabeți”, iar nu filosofii şi logicienii au construit clasificări ale lucrurilor in 
funcţie de proprietăţile lor senzoriale”. 

În final, trebuie să atragem atenţia asupra încă unui aspect al viziunii 
lockeene asupra speciilor, care vine ca un argument suplimentar în favoarea ideii 
că acestea nu există realmente în natură: pentru filosoful englez, diferenţele dintre 
lucrurile individuale nu sunt unele de natură, ci unele graduale, în condiţiile în care 
acestea constituie un fel de continuum care nu prezintă goluri, intervale, ci sunt 
elemente ale unui „Mare Lant al Fiintei”**, in care este mai mult decât probabil ca 
oamenii să nu fie veriga supremă: „Că ar trebui să existe mai multe specii de fiinţe 
inteligente deasupra noastră decât specii perceptibile şi materiale sub noi, pentru 
mine este probabil, pe motivul că în lumea vizibilă şi corporală nu vedem nici un 
gol. Până jos de tot de noi scoborârea se face cu paşi uşori şi printr-o serie continuă 
de lucruri care la fiecare deplasare se deosebesc foarte putin unele de altele”*”. 
După opinia lui Brandon Look, ideea după care nu există lacune şi nici goluri în 
natură este una remarcabilă şi ar putea însemna două lucruri: fie că toate lucrurile 
individuale sunt aranjate într-un fel de continuum, ceea ce ar reprezenta o consecință a 
concepției mecaniciste a lui Locke, fie că speciile sunt acelea care sunt aranjate 
astfel, ceea ce pare să rezulte mia degrabă din citatul de mai înainte. În primul caz, 
consecința imediată ar fi aceea că nu ar mai exista de loc specii de lucruri 
individuale, deci nici specii biologice, în timp ce în cel de-al doilea, care pare mai 
degrabă să fie punctul de vedere al lui Locke, consecinţa ar fi că numărul total al 
speciilor logic posibile este acelaşi cu acela al speciilor care există deja în lumea 
noastră reală“. 


°° J. Locke, op. cit., pp. 53-54. 

5 Ibidem, p. 58. 

58 Cf A.O. Lovejoy, The Great Chain of Being: A Study of the History of an Idea, Harvard 
University Press, 1936. 

Cel mai important reprezentant al conceptiei nominaliste despre originea 
speciilor rămâne însă Charles Darwin, însă această etichetare trebuie să fie 
întrucâtva nuanţată, deoarece transpar din ea şi unele elemente de realism. Încă de 
la publicarea în 1859 a lucrării sale On the Origin of Species by Means of Natural 
Selection, Or the Preservation of Favoured Races in the Struggle for Life 
(Originea speciilor prin selecție naturală sau păstrarea raselor favorizate in lupta 
pentru existență), el a fost încadrat de exegeti in această orientare nominalista, 
conform căreia speciile nu există realmente în natură, indiferent de faptul că sunt 
sau nu observate de noi, ci mai degrabă sunt produse ale minții noastre, precum 
constelatiile sau precum banii, astfel încât dintr-un punct de vedere naturalist, 
obiectiv, ele sunt doar entităţi nominale”!. 

Astfel, în capitolul final al cărții, intitulat Recapitulare şi concluzii, Darwin 
afirmă că: „Pe scurt, va trebui să tratăm speciile în acelaşi fel în care tratează 
genurile acei naturalişti care admit că genurile nu sunt decât simple combinaţii 
artificiale făcute din comoditate. Această perspectivă poate nu este încântătoare, 
dar în cele din urmă vom fi eliberaţi de cercetarea zadarnică a esenței nedescoperite 
şi de nedescoperit a termenului de specie”. Pare evident faptul că el acceptă în 
totalitate opinia conform căreia speciile nu sunt reale, ci sunt creaţii ale minţii 
umane, care au rolul de a uşura înțelegerea lumii naturale, după cum se poate vedea 
şi în alte locuri din lucrarea menţionată: „Din aceste remarci se poate vedea că eu 
privesc termenul de specie ca pe unul arbitrar, conferit de dragul convenientei unui 
set de indivizi care se aseamănă îndeaproape unii cu ceilalți, precum şi că acesta nu 
diferă în mod esenţial de termenul de varietate, care este atribuit unor forme mai 
putin distincte şi mai fluctuante”*?. 

O mare parte a forței pe care se întemeiază argumentele darwiniene în 
favoarea ideii evoluției speciilor prin selecție naturală şi împotriva ideii 
imuabilitatii speciilor vine din constatarea pe care autorul o face în mod repetat cu 
privire la faptul că nu există o diferență reală şi limpede între specie şi varietate: în 
foarte multe situaţii naturaliştii nu se pot pune de acord dacă o anumită formă de 
viață reprezintă o varietate sau o specie distinctă. Darwin subliniază faptul că „ori 
de câte ori avem de-a face cu mai multe specii înrudite îndeaproape, vor fi 
observate o multitudine de forme pe care unii naturalişti le vor clasifica drept specii 
distincte, iar alții drept varietăţi; aceste forme cu statut incert (doubtful forms) ne 
înfăţişează paşii parcurşi în procesul de modificare”. 

În afară de faptul că, pentru Darwin, distincția dintre varietate şi specie este 
una mai curând nominală, trebuie observat încă un lucru care decurge din ideile 
exprimate în citatele precedente: naturalistul britanic pare a îşi construi concepția 
sa asupra ideii de specie nu atât pornind de la studiul naturii, cât mai ales, ca şi mai 


6! DN. Stamos, Darwin and the Nature of Species, Albany, State University of New York 
Press, 2007, p. 1. 

°° Ch. Darwin, On the Origin of Species, ed. cit., p. 485. 

% Ibidem, p. 52. 

% Ibidem, p. 404. 

înainte, de la observarea comportamentului taxonomic al celorlalţi biologi din 
vremea sa°°. În aceste condiţii, David Stamos consideră că am putea observa cum 
au fost puse în evidenţă în Originea speciilor cel puţin şapte idei fundamentale care 
aparțin concepției asupra speciilor care predomina în filosofia biologiei din vremea 
lui Darwin, şi prin raportare la care acesta şi-a formulat propriile sale puncte de 
vedere, care aduc, după cum am spus, unele nuantari poziţiei nominaliste radicale“. 
Stamos arată, de asemenea, că naturaliştii din vremea lui Darwin acceptau ca fiind 
indiscutabil adevărate toate ideile care urmează, cu excepţia primeia, care este 
aceea crucială pentru teza nominalistă. 

(1) Genurile naturale nu posedă o realitate obiectivă, ci sunt creaţii arbitrare 
ale minţii noastre. Cu referire la genuri, Darwin observă că „în cele din urmă, în 
ceea ce priveşte valoarea comparativă a diferitelor grupuri de specii [...] ele par a fi, 
cel putin în prezent, cel putin arbitrare. Unii dintre cei mai buni botanişti, precum dl. 
Bentham şi alţii, au insistat cu vehementa asupra valorii lor arbitrare”. El face 
aceste afirmații în condiţiile în care arată că „aspectele prin care toate speciile unui gen 
se aseamănă între ele şi prin care diferă de speciile altui gen sunt numite 
caracteristici generice; şi aceste caracteristici comune le atribui moştenirii de la un 
strămoş comun”. Prin urmare, caracterul genurilor este unul arbitrar dacă si 
criteriile după care sunt construite sunt arbitrare. Darwin însă era convins că ar 
trebui să construim clasificările după criteriul eredității, care nu este unul arbitrar, 
ceea ce ar face ca nici clasificările să nu fie astfel: „caracteristicile despre care 
naturaliştii consideră că probează adevărata afinitate dintre două sau mai multe 
specii sunt cele care au fost moştenite de la un părinte comun, astfel că orice 
clasificare autentică trebuie să fie una genealogică”, astfel încât „comunitatea 
descendentei şi nu vreun plan necunoscut al creaţiei este legătura ascunsă pe care 
naturaliştii au căutat-o în mod inconstient”™. 

(2) Nu toate speciile sunt reale, ci doar unele, şi anume acelea care sunt 
produsul creaţiei divine: „câţiva eminenti naturalişti au facut de curând publică 
opinia lor după care o multitudine de specii recunoscute din fiecare gen nu sunt 
specii reale, însă alte specii sunt reale, adică au fost create in mod independent”. 
Date fiind dovezile pe care geologia şi biologia din perioada respectivă le puteau 
deja oferi, Darwin este de părere că teoria conform căreia anumite specii au fost 
create prin acțiune divină şi continuă să existe în forma inițială este una lipsită de 
sens, deoarece toate argumentele indică faptul că speciile se modifică neîncetat. 
Astfel, argumentele expuse de către Charles Lyell în lucrarea sa Principles of 
Geology dovedesc faptul că Pământul este mult mai vechi decât se credea anterior, 


“DN. Stamos, op cit, p. 2. 

6° DN. Stamos, The Species Problem: Biological Species, Ontology, and the Metaphysics of 

precum şi că aspectul său este într-o continuă schimbare, astfel că mediul înconjurător 
a suferit modificări substanţiale de-a lungul timpului. Din acest motiv, pentru a 
putea supraviețui în acest mediu aflat în continuă schimbare, speciile trebuie să se 
adapteze continuu la modificările exterioare, şi de aceea nu pot rămâne 
neschimbate fără a se expune pericolului extinctiei. O serie întreagă de dovezi 
paleo-biologice vin în sprijinul acestei idei a lui Darwin: existenţa organelor 
vestigiale, dovezile embriologice, dovezile fosile, fenomenul radiaţiei adaptative, 
precum şi alte anomalii ale distribuţiei geografice a speciilor, aşa încât „este 
evident că fauna unei perioade consistente din istoria pământului va fi ceva 
intermediar, în ceea ce priveşte caracterul general, între aceea care a precedat-o şi 
aceea care a succedat-o””!. 

(3) O trăsătură importantă a speciilor, care ne permite să le distingem între 
ele, este aceea că ele sunt izolate reproductiv, sau inter-sterile: „Punctul de vedere 
împărtăşit în general de către naturalişti este acela că speciile, atunci când sunt 
încrucişate, au fost înzestrate în mod special cu proprietatea sterilitatii, cu scopul 
de a preveni confuzia tuturor formelor organice. Acest punct de vedere pare 
probabil la prima vedere, deoarece speciile din acelaşi areal doar cu greu ar mai 
putea fi prezervate în distincţia lor, dacă ar fi capabile de a se hibridiza liber””. 

Cu privire la această idee, Darwin îşi formulează propria opinie sprijinindu- 
se pe cunoaşterea detaliată a observațiilor botaniştilor şi zoologilor, dar şi pe 
experimentele întreprinse de către crescătorii de animale şi grădinari. Concluzia sa 
este aceea că nu întotdeauna hibridizarea produce urmaşi sterili. E adevărat că în 
general aşa stau lucrurile, şi că hibrizii, acolo unde se produc, sunt cel mai adesea 
sterili. Dar e adevărat şi că există cazuri în care hibridizarea produce urmaşi fertili, 
iar în aceste cazuri fertilitatea variază între puţin peste 0% şi 100%. Din acest motiv, el 
concluzionează că sterilitatea exemplarelor apărute prin hibridizare nu poate fi 
considerată o proprietate cu care speciile să fi fost înzestrate în mod special, şi nici 
o lege universală a naturii, destinată să prevină amestecul speciilor. Pe de altă parte, 
selecția naturală operează la nivel individual, păstrând acele trăsături noi care sunt 
în avantajul individului (şi uneori al grupului) şi eliminând pe cele dezavantajoase, 
iar „sterilitatea hibrizilor nu poate constitui un avantaj pentru ei”, astfel încât ea nu 
poate fi un produs al selecţiei naturale, ci un rezultat accidental al altor 
caracteristici nou apărute”. 

(4) Fiecare specie posedă o esență proprie, care constă dintr-un număr de 
caracteristici care rămân nemodificate de-a lungul întregii sale existente, şi care 
permit surprinderea esenței speciei în definiția acesteia. După cum am văzut mai 
înainte, Darwin consideră că aspectele sub care speciile diferă unele de celelalte 
sunt „caracteristicile generice”, luând notă astfel de esentialismul care era prezent 
în gândirea colegilor săi de generație, însă nu insistă prea mult asupra respingerii 
ideii imuabilitatii caracteristicilor amintite, despre care spune doar că: „după cum 


7! Ibidem, p. 334. 

aceste caracterisitici specifice au variat şi au ajuns să difere de-a lungul perioadei 
de separare a speciei de strămoşul comun, e probabil că ele ar trebui să fie în 
continuare variabile într-o anumită masura””*. 

Ideea care se desprinde din întregul cuprins al lucrării Originea speciilor este 
aceea după care, dacă speciile se schimbă şi se transformă gradual înalte specii, iar 
selecția naturală prezervă acele variaţii care sunt favorabile indivizilor conspecifici, 
urmează că nu orice caracteristică ce ar putea fi considerată de către cineva ca fiind 
esențială pentru specia respectivă ar trebui să se regăsească în cazul fiecărui 
individ, decât cel mult în mod accidental. Darwin afirmă în mod explicit că „dacă 
fiecare formă care a trăit vreodată pe acest pământ ar reapărea deodată, ar fi virtual 
imposibil să formulăm definiţii prin care fiecare grup să fie distins de celelalte 
grupuri, deoarece toate s-ar amesteca unele cu celelalte prin intermediul unor 
diferențe atât de fine precum acelea dintre cele mai similare varietăţi existente 
astăzi”'5, 

(5) Speciile nu sunt imuabile, ci pot să varieze într-o anumită măsură, însă nu 
indefinit, fenomen prin care apar varietățile. Întemeindu-şi opinia pe informaţia 
abundentă obţinută de la crescătorii de animale care au reuşit să obţină rase noi, şi 
pe care naturaliştii au neglijat să o ia în considerare îndeobşte, Darwin consideră că 
ideea nu are o bază factuală ori una logică. Dacă oamenii au reuşit într-un timp relativ 
scurt să obțină varietăţi atât de spectaculos diferite, precum acelea ale raselor de 
câini ori de porumbei, nu ne putem oare aştepta ca selecția naturală, operând de-a 
lungul unor perioade cu mult mai lungi, să determine producerea unor modificări 
semnificativ mai însemnate? După cum se întreabă Darwin, „de ce, dacă omul este 
capabil, prin răbdare, să selecteze variațiile cele mai folositoare pentru sine însuşi, 
ar trebui ca natura să nu fie în stare de a selecta acela variaţii care se dovedesc 
utile, în contextul unor condiţii de viață schimbătoare, pentru produsele ei vii? Ce 
limită ar putea fi pusă acestei forte, care acționează de-a lungul unor perioade lungi 
de timp şi testează riguros în totalitatea lor constituţia, structura şi habitudinile 
fiecărei creaturi, favorizând ceea ce e bun şi respingând ceea ce e rau?””®. 

(6) În timp ce am văzut că despre specii se consideră că sunt izolate 
reproductiv, varietățile par să fie inter-fertile, ceea ce însă nu este uşor de stabilit: 
este „extrem de dificil de a se atesta cu certitudine infertilitatea unor varietăți în stare 
naturală, deoarece dacă o presupusă varietate este într-un grad oarecare infertilă [în 
cazul hibridizării cu specia a cărei varietate este presupusă a fi - n.n., S.B.], ea va fi în 
general clasificată ca o specie distinctă”. 

Pentru Darwin, acceptarea faptului că nu există o diferență fundamentală 
între specie şi varietate, contrar a ceea ce credea majoritatea naturaliştilor din 
vremea sa, era de o importanță esențială pentru demonstrarea faptului că speciile 
evoluează prin modificări graduale lente, astfel încât varietățile să nu fie 

considerate ca fiind limitele mutabilitatii, ci tocmai nişte noi specii incipiente”. 
Folosindu-se de informaţiile furnizate de crescătorii de animale şi de plante 
domestice, precum şi de disputele intense dintre naturalişti, el a ajuns să formuleze 
următoarea concluzie: „nu cred că se poate demonstra că fertilitatea generală a 
varietatilor este o ocurenta universală, sau formează o distincţie universală între 
varietăți şi specii”. 

(7) În ciuda celor arătate mai înainte, şi deşi faptul acesta nu a fost subliniat 
în mod expres de către Darwin, majoritatea naturaliştilor contemporani cu el 
considerau că varietățile nu au o realitate obiectivă, adică taxonii etichetati în mod 
obişnuit drept varietăţi erau văzuţi ca fiind în cele din urmă arbitrari şi ireali. 
Aceasta se întâmpla deoarece se credea că varietățile nu posedă o esență proprie şi 
nu au fost produse ale unui act de creație divină aparte, ci sunt doar produsul unor 
clasificări de circumstanță, cu scop utilitar, bazate pe mutații accidentale, 
netransmisibile sau, în cazul în care erau transmisibile, ne-permanente ce afectează 
indivizii conspecifici“”. 

Trebuie însă evidenţiat un lucru, şi anume acela că, deşi Darwin a subliniat că 
utilizează termenul „varietate” în sens nominalist şi îl aplică arbitrar, pentru 
uşurarea discuţiei, este evident că în practică el nu considera că varietățile sunt 
ireale. Aceasta atât pentru că el le privea drept nişte specii incipiente, ceea ce ar 
face imposibil de înţeles cum anume este posibil, dacă nu ele ar fi reale, dar şi 
pentru că ele constituie punctul arhimedic al argumentatiei sale privind 
posibilitatea evoluţiei speciilor prin selecţie naturală, al ceea ce el descrie a fi 
întreg conţinutul scrierii sale Originea speciilor, adică „un singur lung argument”?! 
în favoarea ideii că speciile nu sunt realități imuabile, ci denumiri convenabile 
pentru o realitate care se găseşte într-o eternă schimbare. 


BON. Stamos, op. cit., p. 62. 

CATEGORIILE ESENTEI 
ÎN $ TIINTA LOGICH A LUI HEGEL 


STEFAN-DOMINIC GEORGESCU) 


În lucrarea sa referitoare la Știința logicii a lui Hegel, intitulată La science 
universelle ou la logique de Hegel, comentatorul francez al operei hegeliene, 
Eugene Fleischmann, îşi pune la un moment dat problema in ce măsură se poate 
afirma ca logica lui Hegel — in ambele sale variante, cea din cadrul Enciclopediei, 
dar şi „logica mare”, cum o mai numesc exegetii — este vorba despre categorii 
propriu-zise’. Problema pare să fie extrem de disputată, aşa cum s-a văzut cu altă 
ocazie”. Cert este că Hegel însuși lasă lucrurile neclarificate, folosind mai multi 
termeni pentru a desemna conceptele prezente în logica sa. Astfel, el foloseşte 
Begriff, Denkbestimmung, dar şi Kategorie. O definiţie precisă a acestora nu se 
regăseşte în lucrările pe care el le dedică logicii. Deşi părea să împărtăşească opinia 
potrivit căreia filosofia nu are neapărat nevoie de un limbaj tehnic sau specializat”, 
este dificil de acceptat că sensurile acestor termeni erau cele uzuale, cotidiene. Mai 
degrabă s-ar putea spune că Hegel consideră că tocmai sensurile specifice pe care 
el le atribuia cuvintelor — şi aici nu este vorba numai despre cei trei termeni mai sus 
menționați, ci despre aproape toată terminologia hegeliană — sunt cele autentice şi 
întrebuințate, de fapt, singura deosebire de limbajul comun constând în aceea că, în 
cadrul acestuia, termenii sunt folosiţi cu o oarecare neglijență sau frivolitate. Mai 
exact, oamenii vorbesc şi gândesc aşa cum a spus Hegel, dar nu sunt conştienţi de acest 
fapt tocmai pentru că nu au „sondat în adâncurile” semnificațiilor cuvintelor pe 
care le rostesc. Este imposibil să nu se observe aici, încă o dată, faptul că este pusă 
la lucru celebra „viclenie a rațiunii” despre care a vorbit mereu filosoful german. 

Oricum ar sta lucrurile, dacă este vorba sau nu despre categorii este o 
problemă dificilă a filosofiei hegeliene. Sau, cel puţin, dacă este vorba despre 
categorii în sensul lui Aristotel sau Kant, cei doi mari făuritori de table de categorii 
ai istoriei filosofiei. O soluție pentru dezlegarea acestei probleme ar fi cea 
etimologică, deşi ar trebui să se procedeze aici cu mare prudență. Astfel, termenul 

categorie” însemna, in graiul vechilor elini, un fel de acuzaţie ce se aducea în 
piața publica. Ar putea fi vorba, deci, în acest caz, de o categorisire a cuiva, de o 
încadrare sau cuprindere a unei persoane anume în clasa celor care se făceau 
responsabili de anumite fapte. Aristotel pare să fi preferat acest termen atunci când 
şi-a scris Organon-ul, poate tocmai pentru că sensul acuzativ al termenului uzual 
răspundea necesităţilor filosofice ale concepției sale. Categoriile aristotelice sunt 
un fel de rostiri originare care se spun în mod obligatoriu despre ceva, mai puţin în 
cazul substanței prime, care nu se spune despre nimic, ci numai despre aceasta se 
spun toate celelalte categorii. Substanţa primă fiind individualul — aşa cum se ştie 
din scrierile aristotelice — care nu poate fi rostit, ci numai indicat în mod ostensiv 
(individuum ineffabile), toate celelalte se spun despre aceasta, prin analogie, poate, 
cu acuzaţiile care se făceau la adresa unui individ anume în piața publică. Este 
destul de evident că semnificația predicatiei, chiar în varianta moderna şi 
contemporană, îi revine lui Aristotel. Prin urmare, categoria capătă sensul de 
predicat care se spune despre ceva, despre un subiect. 

Nici Kant nu este departe de această semnificație. Categoriile kantiene sunt 
deduse din tabla judecăților şi, pentru fiecare act judicativ în parte, există o 
categorie asociată”. Kant prezintă o tablă a categoriilor cvadripartită: cantitate, 
calitate, relaţie şi modalitate. Acestea sunt grupele de categorii, un fel de 
supercategorii sau clase de categorii. Nu este foarte clar dacă se face referire la o 
simplă clasificare sau dacă cele patru clase se spun, la rândul lor, despre categoriile 
care li se subsumează. Cert este că, în accepțiunea lui Kant, categoriile au sens 
predicativ, ele fiind, de fapt, structurile pe baza cărora se realizează orice act 
judicativ care are un anume conținut semantic. Desigur, există şi aici nişte nuanţe. 
În cazul lui Aristotel, ceea ce s-a impus în istoria filosofiei ca fiind categorii nu 
sunt, de fapt, categorii în accepțiunea proprie a termenului. Cele zece componente 
ale tablei aristotelice sunt genuri de categorii. Acestea nu se spun despre lucruri 
individuale (substanţe prime), ci categoriile care li se subsumează se spun despre 
ceva individual. Mai exact, dacă din genul de categorii „relație” face parte 
categoria „fratele lui”, atunci aceasta din urma se spune despre un individ care are 
un frate. Deci, sensul asertării unei categorii despre un anume individual este dat de 
genul de categorie din care aceasta face parte: „fratele lui” se spune în mod 
relational. Problema care se pune este dacă aşa stau lucrurile şi la Kant. Clasele de 
categorii nu se spun despre obiecte: de pildă, calitatea ca atare nu se spune despre o 
piatră, ci o anume calitate se spune despre o piatră anume. Eventual, s-ar putea 
spune că piatra are calități, aceasta fiind o judecată mai degrabă analitică: în 
conceptul de piatră este gândit conceptul de calitate în mod implicit. Dar o judecată 
de felul „Piatra este gri”, care este sintetică a posteriori, se spune calitatea „gri” 
despre obiectul „piatră”, iar nu calitatea în genere despre o piatră anume. 
Categoriile subordonate calităţii, in tabla kantiană, şi anume realitatea, negația şi 


5 Immanuel Kant, Critica rațiunii pure, trad. Nicoale Bagdasar şi Elena Moisuc, Ed. Iri, 
Bucureşti, 1994, p. 107 şi urm. 

limitatia, sunt, la rândul lor, concepte generale care nu se spun in mod direct despre 
obiecte. Sau, cel putin, nu se spun asa cum se spun calitatile particulare. Desigur, este 
discutabil în ce măsură categoriile kantiene se subsumeaza unele fata de altele, aşa cum 
se întâmplă în cazul categoriilor aristotelice, care sunt cuprinse în genurile de categorii. 

În cazul logicii lui Hegel lucrurile par să fie cu totul diferite. Determinatiile 
gândirii (Denkbestimmungen) nu par să fie categorii în sens aristotelic, dar nici 
predicate ale unor judecăţi, ca la Kant. Ele nu se spun despre un subiect dat care ar 
fi inefabil (substanţa primă) şi nici nu sunt extrase din tabla judecăților logice. Ele 
sunt determinatii ale ideii şi, cel putin la o privire generală, par să fie moduri in 
care ideea se afirmă pe sine. Dincolo de caracterul abstract şi ambiguu al acestei 
afirmaţii trebuie spus că aceste determinatii sunt ale gândirii care se gândeşte pe 
sine în sensul că se are pe sine ca obiect a cărui natură interioară trebuie scoasă la 
iveală. Mai exact: gândirea, în termeni hegelieni, nu este o formă de modelare care 
reflectă, în mod exterior, un obiect gata constituit. Dimpotrivă, numai prin gândire 
se revelează ceea ce este obiectul în sine. Deci este „în-sinele” obiectului cel care 
se înfăţişează mai clar şi mai nuantat în procesul prin care trece ideea logică, 
proces care are ca rezultat conceperea şi înțelegerea de către gândire a obiectului 
asupra căruia ea se răsfrânge (care, în cazul logicii, este tot gândirea). Natura 
lăuntrică a gândirii se revelează şi construieşte chiar în procesul în care gândirea se 
exercită asupra sieşi, adică pe parcursul logicii hegeliene. Este extrem de dificil de 
găsit, aici, vreo legătură cu accepțiunea pe care o dau Aristotel sau Kant 
categoriilor. Gândul este, fără îndoială, în cazul ambilor, cel ce se referă la natura 
obiectelor. Dar gândirea pare să descrie obiectul său, iar nu să îl reveleze sau să îl 
constituie, aşa cum se întâmplă la Hegel. 

De aici se poate porni pentru a lămuri natura categoriilor esenței în logica lui 
Hegel. Mai întâi trebuie stabilit dacă în doctrina esenței este vorba despre categorii. 
Mai apoi trebuie lămurit care este sensul pe care îl dă Hegel conceptului de 
categorie. Şi, în ultimul rând, trebuie precizat specificul acestor categorii din 
doctrina esenței. Pentru îndeplinirea acestor trei scopuri trebuie clarificată 
împărțirea logicii hegeliene şi caracteristica fiecăreia dintre cele trei mari secțiuni. 


Fiinţă, esenţă, concept 


Logica lui Hegel — cea mare sau cea din Enciclopedie — are trei părți: doctrina 
fiinţei, doctrina esenței şi doctrina conceptului. Primele două părți sunt grupate 
laolaltă în logica obiectivă, iar cea de-a treia se regăseşte singură în logica 
subiectivă. Despre logica obiectivă Hegel afirmă că ţine locul vechii metafizici şi 
ontologiei, care considerau că determinatiile conceptuale pe care le aveau în vedere 
sunt ale lumii independent de conştiinţă, de un subiect care le gândeşte. De fapt, la 
fel stau lucrurile şi în logica lui Hegel, cu diferența că subiectul nu este încă 
dezvoltat (în doctrina fiinţei) sau nu este pe deplin dezvoltat (în logica esenței). 

Ceea ce ar însemna că, de fapt, in logica obiectivă subiectul este prezent, dar 
totodată absent, adică încă nu sunt dezvoltate determinatiile specifice subiectivitatii. 

Un aspect extrem de important se degajă de aici, iar acesta trebuie avut în 
vedere în mod special pentru a se putea da orice clarificare cu privire la logica lui 
Hegel. Este vorba despre ce înseamnă subiectiv şi subiectivitate. Hegel spune 
explicit” că subiectivitatea trebuie să nu fie pusă în legătură cu accidentalitatea şi 
arbitrarul. Subiectiv desemnează ceea ce are forma conştiinţei, deşi termenul poate 
părea nepotrivit pentru logică. De fapt, subiectivul este conceptul ale cărui 
determinatii (sau categorii) urmează să fie dezvoltate în doctrina conceptului. De 
altfel, chiar doctrina conceptului debutează cu tratarea subiectivitatii. Abia când va 
fi vorba despre acele determinatii care tin de logica conceptului se va putea vorbi şi 
despre subiectivitate. 

Revenind la logica obiectivă, determinatiile la care se face referire aici sunt 
caracterizate fie de „tăcerea? completă a subiectului, în doctrina ființei, fie de 
punerea acestuia ca neesential, ca aparent, în doctrina esenței. În ambele cazuri, 
obiectul cu determinatiile sale pare singurul pus în discuţie (în doctrina ființei) sau 
singurul care este esenţial şi relevant (în doctrina esenței). Hegel va aminti, cu 
această ocazie, de faptul că una dintre criticile aduse manierei de a proceda a vechii 
metafizici este tocmai aceea de a nu fi cercetat dacă aceste determinatii sunt ale 
lucrului în sine sau ale gândirii. Meritul lui Kant este acela de a fi pus sub semnul 
întrebării ceea ce vechii metafizicieni au considerat a fi clar: apartenenţa la obiect a 
acestor determinatii. Totuşi, eroarea lui Kant pare a fi aceea de a fi „tras” toate 
aceste determinatii în subiect şi de a fi lăsat obiectul în sine separat de cunoaştere. 
Acesta va fi efortul hegelian şi anume: a reda obiectului în sine determinatiile 
raţiunii, fapt care se va realiza în doctrina conceptului, adică în logica subiectivă, în 
care asistăm la o unire a obiectului cu cunoaşterea sau, altfel spus, la o întâlnire a 
obiectivităţii şi subiectivitatil. 

Într-un fel, Kant a procedat tot ca vechii metafizicieni, numai că a pus ca 
esenţial subiectul cunoscător. A pus pe seama conştiinţei — sau, mai corect spus, a 
revendicat pentru conştiinţă, pentru subiectivitate — tot ceea ce vechii metafizicieni 
lăsaseră pe seama obiectului. Desigur, dacă lucrurile ar fi privite istoric, demersul 
lui Kant pare să fie legitim. „Sufocarea” subiectului de către obiect specifică vechii 
metafizici — care fie lăsa complet subiectul la o parte, aşa cum se vede, la Hegel, în 
doctrina ființei, fie îl considera ca neesential, ca în doctrina esenței — pare să fi 
cerut o echilibrare care se putea face, inițial, numai printr-un exces în sens opus. 
Ceea ce pare să-i reproşeze Hegel lui Kant este că a lăsat lucrurile aşa şi că a 
depăşit vechea metafizică răspunzând cu aceeaşi monedă, fără a încerca o 
reconciliere metodologică şi sistematică prin care subiectul şi obiectul erau aduse 
laolaltă (ceea ce pretinde Hegel că face el însuşi, în doctrina conceptului). De fapt, 
se pare că Hegel îi reproşează lui Kant că nu a scris el logica şi enciclopedia 
hegeliene. Totuşi, Hegel însuşi şi-ar fi putut răspunde: Kant nu le-a scris din două 


€ G. W. F. Hegel, Stiinta logicii, trad. D. D. Roşca, Ed. Academiei, Bucuresti, 1966. p. 46. 

motive. Primul: încă nu le sosise vremea. Ideea hegeliană se dezvoltă în istorie, iar 
dacă reproşul este că gânditorii anteriori nu au scris operele celor care le-au urmat, 
atunci lucrurile pot lua o întorsătură chiar comică. Ce ar mai fi făcut Hegel însuşi 
dacă Parmenide sau Platon ar fi scris logica lui? Desigur, nu la asta se referă Hegel. 
lar aici se arată al doilea motiv, cel serios: sistemele filosofice care i-au precedat 
lui Hegel erau ele însele complete şi rezistau prin sine foarte bine fără a se face 
apel la dezvoltările ulterioare. Perspectiva lui Kant este completă, la fel ca şi aceea 
a lui Platon sau cea aristotelică. Hegel însuşi este oarecum obligat să recunoască 
acest lucru şi să le recupereze în propriul său sistem. Problema cu aceste sisteme 
filosofice nu este că nu erau complete, ci că nu erau complet determinate. Ideea 
hegeliană — potrivit concepţiei lui Hegel însuşi — se află toată in toate etapele 
filosofiei (adică în toate sistemele care l-au precedat pe al său). Ea nu era complet 
dezvoltată, nu ajunsese la îndeplinirea la care ajunge în sistemul hegelian, dar era 
acolo încă incomplet dezvoltată. Cu alte cuvinte, istoria filosofiei nu este un lung 
şir de erori pe care le corectează ,,inteleptul” Hegel. Niciunde în sistemul hegelian 
nu apare o astfel de atitudine arogantă. La fel cum etapele de dezvoltare a unui om, 
de la frageda pruncie până la bătrâneţe, nu reprezintă un şir de erori, la fel cum 
omul este el însuşi întreg în toate etapele dezvoltării sale, dar încă incomplet, la fel 
ideea filosofică, dezvoltată în istoria filosofiei (chiar dacă, uneori, cu reculuri), este 
întreagă în toate sistemele. 

În aceste condiţii, se pare că şi doctrina fiinţei, şi cea a esenței, şi cea a 
conceptului sunt de sine stătătoare. Hegel putea să se oprească după fiecare dintre 
ele. În aceste condiţii, ar fi trebuit să le continue altcineva. Nu a făcut-o, elaborând, 
astfel, sistemul complet al filosofiei tradiționale. 

În cadrul acestui sistem, doctrina ființei cuprinde determinatiile nemijlocite 
ale gândirii, cea a esenței le cuprinde pe cele reflectate, iar cea a conceptului pe 
cele reunite sau sintetice. În doctrina fiinţei, părţile sunt trei: calitate, cantitate şi 
măsură. Încă de aici se pune problema în ce măsură avem de-a face cu categorii. 
Primele două apar în tabla aristotelică, dar şi ca denumiri de clase de categorii în 
cea a lui Kant. Măsura, însă, nu. Pentru a lămuri dacă acestea sunt categorii în 
sensul că se spun despre ceva trebuie văzut mai întâi dacă se spun şi cum se spun. 

Fie că se acceptă sau nu că sistemul hegelian este panlogist — deşi problema 
pare putin desuetă, măcar pentru că „ism”-ele nu mai spun aşa de multe în filosofia 
actuală — cert este că, cel puţin în logica lui Hegel, totul este idee şi totul este în 
idee. Sau, invers, ideea este în tot şi nimic altceva nu este în tot ceea ce este. 
Substantialul, ceea ce umple totul, este ideea. Desigur, la fel de bine s-ar putea 
spune că filosofia hegeliană este pan-spiritualism, aceasta întrucât, în Filosofia 
spiritului, singurul adevăr a tot şi toate este spiritul şi acesta umple totul. 
Rezumând, însă, discuția la logica hegeliană — aceasta deoarece afirmațiile de mai 
sus despre părțile logicii sunt valabile şi pentru părţile sistemului, în sensul in care 
Hegel putea să se oprească oricând şi sistemul său ar fi fost la fel de complet, dar, 
desigur, nu complet determinat sau dezvoltat — trebuie spus că acolo totul este idee 
sau ideea este totul. Mai mult, ideea este întreagă în fiecare dintre etapele 

dezvoltarii sale, adica este toata in fiinta, in nimic, in devenire, in fiinta determinata 
etc. Ceea ce ar însemna — dacă discuţia se poartă in termeni de rostire filosofică — 
că fiecare determinatie a gândirii rosteşte ideea, dar numai pe o anumită treaptă sau 
determinată până la un anume nivel. Prin urmare, s-ar putea spune: „ideea este 
fiinţa”. Acesta ar fi, însă, un adevăr unilateral şi din punctul de vedere al formei, şi 
din punctul de vedere al conţinutului (deşi există chiar riscul să fie complet fals, 
pentru că forma este inadecvată; de dragul expunerii, însă, se poate folosi). În ceea 
ce priveşte forma, aceasta ar fi o judecată. De mai multe ori, chiar din Prefaţa pe 
care Hegel a aşezat-o în deschiderea Fenomenologiei spiritului, el şi-a exprimat 
rezerva, sau chiar opoziţia, în legătură cu folosirea judecății pentru exprimarea 
adevărurilor speculative”. Şi aici nu este vorba despre o formă strict gramaticală. 
Pentru Hegel, ca şi pentru alți logicieni, judecata nu este o formă a limbajului, ci o 
formă a gândirii. Deci, problema nu este să nu se mai vorbească aşa; problema este 
să nu se mai gândească aşa sau, mai precis, chiar dacă sunt rostite astfel de 
sintagme, să fie clar că în ele trebuie gândit mult mai mult decât ceea ce spun 
acestea. Sub aspectul conţinutului, judecata de mai sus poate fi justă, dar este 
incompletă. Adică, aceasta nu dă seama de bogăția ideii, ci prezintă numai un 
aspect al ei. Desigur, acest lucru se petrece şi din pricină că forma este inadecvată 
şi nu îngăduie să se exprime mai mult. Pentru că trebuie să fie clar: în logica lui 
Hegel, fiecare formă are o anumită limită în exprimarea unui conţinut, mai puţin 
ideea, care exprimă tot. Cu alte cuvinte, ideea ca formă este singura prin care tot 
ideea, în calitate de conţinut, poate fi exprimată (trebuie reamintit aici faptul că, în 
logică, gândirea se are pe sine ca obiect, deci, la final, când se ajunge la idee, forma 
redă tot conținutul, adică ideea se redă complet pe sine). Hegel nu ar fi putut să se 
oprească niciodată la o afirmaţie de genul „a este b”, pentru că forma judecății nu 
ar fi avut niciodată putinţa de a exprima adevărul ideii. 

Prin urmare, determinatiile fiinţei se spun. Cum se spun? Despre idee. Sau 
ideea se rosteşte pe sine prin ele, ideea se determină sub aceste „chipuri” logice. „A 
se spune despre ceva”, fie în mod nemijlocit, ca la Aristotel, fie în forma judecății, 
ca la Kant, ar fi numai nişte etape. Oricum, probabil că cea mai nepotrivită folosire 
a termenului de categorie ar fi aceea în cadrul doctrinei ființei. Sau, cel puţin, în 
accepțiunea kantiana, judicativă. Poate că determinatiile tratate în doctrina ființei 
au câte ceva în comun cu categoriile aristotelice. Aceasta pare evident dacă se ţine 
seamă de faptul că nici una dintre categorii nu se rosteşte despre ceva în sens 
judicativ. Ideea judecății, adică a unirii unui subiect cu un predicat, apare la 
Aristotel abia în Despre interpretare. În Categorii, relaţia dintre categorii şi 
obiectele asupra cărora acestea se răsfrâng nu este în nici un caz cea de predicatie. 
Folosirea copulei „a fi” nu îşi are locul aici. Calitatea „mare” nu se spune judicativ 
despre planeta Jupiter. „Jupiter este mare” este o judecată. Aristotel face această 
distincţie chiar prin faptul că dedică o altă parte a Organon-ului său judecății. În 
termeni hegelieni, se poate accepta că aceste categorii se spun despre obiecte, dar 


7 Idem, Fenomenologia spiritului, trad. Virgil Bogdan, Ed. Iri, Bucuresti, 1995, p. 43 si passim. 

nu in mod judicativ, ci in mod nemijlocit. O astfel de interpretare ar putea duce cu 
gândul la modul în care se rostesc determinatiile pe care Hegel le tratează in 
doctrina ființei, şi anume nemijlocit. Totuşi, această apropiere trebuie făcută cu 
maximă prudență, pentru că Hegel nu pare să împărtăşească tezele lui Aristotel 
despre substanță ca „receptacul” al celorlalte categorii. 

În doctrina despre concept, sau logica subiectivă, lucrurile stau diferit. Trei 
sunt părţile cele de-a treia secţiuni a logicii lui Hegel: subiectivitatea, obiectivitatea 
şi ideea. Si aici ar fi greu de acceptat intrebuintarea termenului de „categorie”. În 
prima parte sunt tratate formele logicii clasice: conceptul, judecata şi silogismul. În 
ce măsură acestea sunt chiar formele logicii tradiţionale este greu de spus precis. 
Terminologia este tot cea specific hegeliană. Mai degrabă ar fi vorba despre 
interpretarea speculativă a formelor logicii clasice sau despre încercarea lui Hegel 
de a arăta cum apar aceste forme în procesul dezvoltării ideii (sau gândirii). 
Desigur, şi aici pare să fie vorba despre faptul că, în realitate, formele logicii 
clasice aveau altă semnificație decât cea care le-a fost dată până atunci. Şi ca ele au 
fost numai elaborate şi folosite într-o manieră inadecvată sau, cel puţin, superficială. 
Ceea ce ar însemna că, dacă este vorba cu adevărat despre formele logicii clasice, 
de sorginte aristotelică, abia acum ele îşi dezvăluie adevărata semnificație, ca etape 
de dezvoltare a ideii speculative. Predecesorii lui Hegel nu au observat această 
semnificaţie autentică şi nu au „dedus din concept”, cum ar spune Hegel, aceste 
forme. Dimpotrivă, le-au luat în considerare unilateral şi fără a sesiza originea şi 
însemnătatea lor lăuntrică. 

În secţiunea despre obiectivitate conceptele tratate par a fi chiar şi mai 
îndepărtate de ceea ce obiectul pe care îl are logica, în accepțiunea firească sau 
uzuală a termenului. Nici în tratatele de logică clasică şi nici în cele de logică 
simbolică, matematică, nu se vorbeşte despre mecanism, chimism sau teleologie. 
Primele două tin de fizică, sau de filosofia naturii anorganice, iar cea de-a treia tine 
de biologie, eventual de metafizică. La fel, în secțiunea despre idee sunt luate în 
discuţie viata şi cunoaşterea, care au şi mai puţină legătură cu logica. Or, 
categoriile sunt o problemă de logică. 

Şi acestea par a fi, de fapt, forme ale ideii. Hegel nu abordează pozitivist 
aceste concepte; deci nu caută să explice cum funcţionează mecanismele sau cum 
se produce procesul chimic şi nici cum se petrece cunoaşterea sau cum se defineşte 
ea, care sunt tipurile ei, care îi sunt sursele, limitele etc. Dimpotrivă, Hegel are în 
vedere ideea mecanismului, ideea chimismului, ideea de viaţă, ideea de cunoaştere 
etc. Deci cum apar aceste forme ale ideii care îngăduie gândirii să înţeleagă sau să 
cuprindă, să subsumeze acestora fenomenele care se petrec. Tratarea este logică, 
pentru că se referă la procesul ideii. Dar ar fi absurd să se creadă că, dacă s-a 
înțeles ce este viata ca idee, viata ca atare este redusă la ideea vieţii. Adică, ar fi 
eronat să se creadă că fenomenele empirice izolate ar fi reduse la ideea lor, aşa cum 


5 O tratare a acestui tip de rostire se regăseşte în lucrarea lui Alexandru Surdu, Teoria formelor 
prejudicative, Ed. Academiei, Bucureşti, 2005. Aceste rostiri sunt numite acolo „prejudicative”. 

au înţeles unii contemporani ai lui Hegel”. Logica hegeliană este o căutare a 
originii ideale a realului, iar nu o reducere a acestuia din urmă la ideal. Logica lui 
Hegel este o căutare a ceea ce este substanțial în lucruri, adică ideea, iar nu un 
refuz de a accepta că există şi accidente". 

Unul dintre elementele ce caracterizează determinatiile despre care Hegel 
tratează în logica subiectivă este reprezentat de mijlocire. A lămuri care este 
semnificația mijlocirii în logica lui Hegel este o sarcină care depăşeşte cu mult 
intențiile acestei lucrări. Se poate spune, însă, că mijlocirea reprezintă un fel de 
depăşire a reflectării, aceasta din urmă fiind specifică doctrinei esenței. În doctrina 
esenței, adevărul era fie de o parte, fie de alta. Mai exact, în doctrina esenței există 
o dualitate inerentă între elementele reflectării: unul este substantialul, necesarul, 
altul este nesubstantialul. Se produce un schimb permanent al punctului de 
referință. Ideea nu pare să-şi găsească unitate, adică o formă adecvată care să 
exprime conținutul. În cazul conceptului, această ruptură este depăşită. Conceptul 
este cel care prinde laolaltă, face legătura între ceea ce reflectarea păstrase 
diferențiat sau separat. În cazul conceptului nu mai este vorba despre doi termeni 
care primesc, pe rând, caracterul de substantialitate. Conceptul este în sine mijlocit 
în sensul că fiecare determinatie este o sinteză a celor două parti pe care gândirea le 
tinuse separate prin reflectare, în doctrina esenței. Aici sunt potrivite o clarificare şi 
un exemplu concret. 

Mai întâi, ultima parte a doctrinei esenței se referă la realitate. Imediat dupa 
aceea se trece la logica subiectivă, la concept. Dacă, la nivelul realității, încă mai 
exista reflectarea iar subiectivitatea era nesubstantialul, la nivelul conceptului aceasta 
dualitate este depăşită. Termenul german pentru „realitate” este „die Wirklichkeit’. 
Aceasta înseamnă şi ceea ce este efectiv, ceea ce are rezultate, ceea ce este concret. 
Procesul devenirii ideii cuprinde această trecere de la ceea ce are efectivitate la 
ceea ce este subiectiv. Dacă ceea ce este real nu poate fi asumat de subiectivitate, 
adică dacă nu i se poate da forma conştiinţei, atunci cunoaşterea autentică nu poate 
exista. Ar putea exista, aşa cum afirmă Hegel în prefața logicii sale, numai 
certitudine şi incertitudine, dar niciodată adevăr. Ideea de realitate anunţă ea însăşi 
conceptul. Conceptul este cel care cuprinde realitatea — desigur, dând acesteia 
forma subiectivitatii, a conştiinţei — şi care rosteste sau exprimă realitatea. Desigur, 
şi aici se putea termina logica hegeliană; şi ar fi fost completă, dar, din nou, nu 
complet determinată. În al doilea rând, exemplul potrivit este acela la care face 
chiar Hegel referire. Dezvoltarea unei plante, de la stadiul de sămânță până la cel 
de maturitate poate fi privit din perspectiva determinatiei realităţii, ca reflectare. 
Planta se dezvoltă fără a identifica oamenii conceptul. Dezvoltarea nu depinde de 
forma subiectivitatii, ea se realizează (în sensul hegelian al termenului „realitate”). 


? De pildă, Krug, care îi ironiza pe Schelling şi Hegel, cerându-le să-i deducă pana cu care scria. 

19 Deşi Hegel are un capitol, în doctrina esenței, despre accidentalitate. Totuşi, ca să existe 
ideea de necesitate, trebuie să existe şi cea de accidentalitate, chiar dacă s-ar putea spune că ideea 
accidentului ratează inevitabil exact ceea ce ar trebui să redea, şi anume accidentul ca atare. 

Ea primeşte forma conceptului — adică a subiectivitatii — in momentul in care 
simpla realizare — care poate fi contemplată, sau asupra căreia se poate reflecta (din 
nou, în sensul hegelian al termenului „reflectare”) — este înţeleasă, adică atunci 
când se înţelege că realizarea plantei se face spre o ţintă, teleologic, iar acest concept 
este luat ca substantial. Adică atunci când forma subiectivitatii pulsează în 
obiectivitate, când planta tinde către un scop, către îndeplinirea conceptului ei. $i, 
astfel, conceptul prinde realitatea, conceptul este pus ca ceea ce este substanţial în 
realitate, iar realitatea se mişcă spre concept. Conceptul — care este subiectiv, are 
forma subiectivitatii — nu este numai subiectiv, el se realizează, dar fără a pierde 
obiectivul, realitatea ca atare. Conceptul nu este o plăsmuire care aproximează 
realitatea, ci este ceea ce lucrează în realitate şi se vădeşte a fi motorul dezvoltării. 
Deci, conceptul este un subiectiv care se obiectivează, cuprinzând şi salvând obiectivul, 
iar nu anihilându-l. Desigur, trebuie reamintit aici — pentru a evita confuziile inerente 
datorate folosirii cotidiene a termenului „subiectiv” — că subiectivitatea este cea 
care are forma conştiinţei; nu este vorba, în nici un caz, despre subiectivitatea 
psihologică, empirică. Aceasta este subiectivitate, dar într-o formă rudimentară, iar 
apariția ei nu are nici o legătură cu logica hegeliană, ci cu filosofia spiritului. De 
altfel, Hegel chiar tratează aceste chestiuni atunci când se referă la suflet, în prima 
parte a Filosofiei spiritului, intitulată Antropologia. În logică este vorba despre o 
semnificație formală. În acest exemplu se poate observa, chiar dacă doar incipient, 
modul în care se face trecerea de la realitate la concept. 


Categoriile esenței 


Revenind la determinatiile gândirii"! tratate în doctrina esenței, trebuie spus 
că acestea sunt, propriu-zis, trei: esența ca reflectare în ea însăşi, fenomenul (die 
Erscheinung) şi realitatea (die Wirklichkeit). Acestea dau şi titlurile sectiunilor 
celei de-a doua parti a doctrinei esenței, în cadrul lor fiind tratate alte determinatii 
subordonate. Ar fi, poate, de menţionat numai în treacăt că majoritatea categoriilor 
la care se referă Aristotel şi Kant sunt cuprinse în logica lui Hegel. 

Dar în ce măsură este vorba aici despre categorii? În doctrina fiinţei există 
rezerve mari în ceea ce priveşte folosirea acestui termen, ala cum s-a putut vedea 
mai sus. Ce anume diferenţă există între determinatiile fiinţei şi cele ale esenței? Si, 
dacă o astfel de diferență există, îngăduie aceasta ca determinatiile esenței să fie 
numite categorii? 

Punctul de plecare pentru a găsi un răspuns la aceste întrebări pare să fie dat 
de conceptul reflectării, despre care Hegel spune că ar caracteriza determinatiile 
esenței. „Esenţa e în primul rand reflectare”!?. Reflectarea pare să fie, prin urmare, 


!! Până la momentul în care va fi posibil un verdict privitor la statutul acestor determinatii şi la 
corectitudinea folosirii termenului „categorie” în legătură cu ele, cea mai bună variantă pare folosirea 
sintagmei ,,determinatii ale gândirii” (Denkbestimmungen). 

12 G, WE. Hegel, Ştiinţa logicii, ed. cit., p. 377. 

natura primă — chiar dacă încă nedeterminată — a esentei. Ce ar fi această reflectare? 
Caracterul oarecum ermetic al limbajului hegelian, dar şi dificultatea problemei par 
să dea naştere la numeroase interpretări. Totuşi, un aspect nu poate fi ignorat sau 
contestat: reflectarea înseamnă, în mod fundamental, înfăţişarea sau expunerea 
naturii lăuntrice prin altul. Desigur, această afirmaţia trebuie mai departe explicitată. 

Pentru aceasta trebuie înlăturată, mai întâi, o posibilă eroare interpretativă. 
Hegel nu se referă la esenţa a ceva. El nu porneşte de la proteicul existenței spre a 
căuta unitatea esenței. Dimpotrivă, metoda lui este de aşa manieră întrebuințată 
încât determinatia esenței să apară ca necesară în procesul dezvoltării ideii, nu prin 
recursul la experienţă şi la diversitatea lucrurilor date acesteia. El nu procedează 
gnoseologic, mergând de la individualele multiple spre căutarea unui general 
abstract care să poarte numele de esenţă a lucrurilor. În logica hegeliană esenţa 
trebuie scoasă la iveală ca o necesitate a gândului, iar nu ca un simplu rezultat al 
proceselor psihologice ale clasificării, abstragerii etc. Problema este cum se face că 
gândirea ajunge la aceasta determinatie a esenței, sub care ceea ce este poate fi 
gândit. Sau, mai exact, important nu este cum anume o persoană ajunge să 
gândească în termeni de esență şi aparență, ci cum ajunge gândirea la această 
determinatie a esenței, adică cum ajunge aceasta să se raporteze la ceea ce este prin 
intermediul determinatiilor esenței. 

Revenind la natura reflectării, trebuie spus că textul hegelian este extrem de 
dens, ermetic şi dificil de interpretat. O abordare care să scoată la iveală toate 
semnificaţiile şi modul de operare al conceptelor ar fi extrem de dificilă şi de 
dimensiuni impresionante. Se poate spune, totuşi, că reflectarea specifică esenței 
are în vedere o scindare a ființei nemijlocite în două: esentialul şi neesentialul. În toate 
cele trei secţiuni ale doctrinei esenței se determină în diverse moduri relaţia dintre 
esențial şi neesential. Aici apare, desigur, în discuţie şi esenţa, care este doar ceea ce a 
mai rămas din fiinţa nemijlocită 5. Ceea ce înseamnă că ceea ce este, acum, redat în 
mod nemijlocit şi-a pierdut consistenţa si substantialitatea şi urmează să şi le reia 
numai prin raportare la ceea ce este esenţial, adică substantial şi consistent. Ceea ce se 
înfăţişează în mod nemijlocit nu mai constituie adevărul. Adevărul este ceea ce este 
reflectat, ceea ce se află dincolo de ceea ce este dat nemijlocit şi ceea ce susține ceea 
ce este nemijlocit. 

Există şi aici o notă de ermetism, datorată caracterului abstract al discuţiei, 
dar şi terminologiei şi manierei de exprimare hegeliene. Ideea reflectării — pentru a 
vorbi mai explicit — este pusă în legătură cu naşterea conceptului de neesential şi de 
aparenţă. Reflectarea ca proces presupune ieşirea din platitudinea ființei şi contemplarea 
a ceea ce este dincolo de ceea ce este dat nemijlocit. Gândirea câştigă, astfel, 
determinatia dublă a esentialului şi neesentialului. Contemplatiei linistite a fiinţei îi 
ia acum locul acest joc in doi specific esentei. Pe de alta parte, reflectarea ca proces 
mental particular (nu empiric, ci tot logic) este refuzul gandirii de a se cantona in 
ceea ce este la suprafaţă, dublat de adâncirea in ceea ce este dincolo de aceasta. 


15 Ibidem, p. 379. 

Nemijlocitul devine secundar şi îşi trage natura din ceea ce este reflectat. De fapt, 
aici se naşte şi subiectivitatea şi, o data cu aceasta, conceptul. Dar conceptul este 
într-o formă rudimentară, pentru că ceea ce este esenţial nu pare a fi al subiectivitatii, ci 
tot dincolo de aceasta. Mai exact, esenţa este ceea ce este gândit ca substantialul 
fiinţei, dar acest ceva nu are forma conceptului, nu este al gândirii şi al obiectului 
ei în acelaşi timp. De fapt, jocul în doi mai sus menţionat nu permite o reunire a 
celor două laturi în cadrul reflectării. Gândirea are nemijlocit în față aparenţa (adică 
ceea ce a mai rămas din ființa nemijlocită), dar ştie că doar esenţa este substantialul. 
Reflectarea păstrează (desigur, la diferite niveluri) separat ceea ce este mijlocit de 
ceea ce este nemijlocit. Specificitatea conceptului (care are forma subiectivitatii) 
este tocmai faptul că prinde în mod nemijlocit ceea ce este mijlocit, adică cuprinde 
într-un singur act şi cu totul ceea ce fusese separat de către reflectare. Ideea se are pe 
sine nemijlocit, dar se are ca fiind mijlocită, întemeiată. Reflectarea, însă, ia cele 
două laturi ca fiind separate şi nu indică modul în care ceea ce este neesential se 
naşte şi creşte din ceea ce este esențial. Reflectarea neagă ființa nemijlocită, o reduce la 
ceea ce este neesential, aparent, şi ia ca adevărat numai esentialul. 

Prin urmare, determinatiile la care se face referire în doctrina esenței sunt 
mereu duble. Acestea se referă, într-un fel sau altul, la diverse moduri în care 
esentialul si neesentialul se raportează unul la altul. Desigur, nu trebuie să se 
creadă că este vorba despre mai multe concepte: Hegel nu dublează pur şi simplu 
numărul determinatiilor. Numai că specificitatea gândirii esenţiale este aceea că de 
fiecare dată o determinatie este dublă: în ea sunt gândite, în acelaşi timp, esentialul 
şi neesentialul. Pe scurt, esenţa cere aparență, altminteri nu ar mai putea fi esență şi 
ar recădea în ființa nemijlocită. De altfel, acesta este şi primul pas care se 
realizează în mişcarea esentei'*: esenţa este dată, mai întâi, ca o ființă determinată 
care stă fata în fata cu altă ființă determinată, determinatia specifică esenței fiind 
doar aceea că este negația totală a ființei nemijlocite. Abia din această mişcare se 
naşte aparenţa. Ar fi fost de aşteptat ca secțiunea despre esență să înceapă cu o 
tratare a esenței şi apoi să continue cu discuţia despre aparență. Aceasta mai cu 
seamă că doctrina esenței se terminase cu discuția despre măsură şi etapa la care 
aceasta ajunge la indiferenţă. Ar fi fost, poate, firesc ca Hegel să determine mai 
departe această măsură indiferentă, acest „etalon” care aducea cu sine numai 
diferenţe neautentice între ceea ce era măsurat cu acest etalon. Ar fi fost de aşteptat 
ca doctrina esenței să arate modul în care acest etalon indiferent se determină mai 
departe. Totuşi, discuţia care deschide a doua secţiune a logicii lui Hegel este cea 
referitoare la aparență. Aceasta deoarece determinatia fundamentală a esenței este 
tocmai anularea ființei nemijlocite. De altfel, dacă ar fi de analizat şi psihologic 
lucrurile (deşi nu este cazul; se poate, însă, face şi acest lucru de dragul 
exemplificării), gândirea trebuie să nege mai întâi caracterul substantial a ceea ce 
este dat în mod nemijlocit pentru a ajunge la ceea ce este esenţial. Iar esenţa este 
considerată ca fiind tot o ființă determinată a cărei primă semnificație este anularea 


'4 Ibidem, p. 378. 

fiintei nemijlocite. Numai ca tocmai acest refuz de a accepta fiinta nemijlocita face 
esenţa să recada în ființa determinată. A gândi in termenii esenței înseamnă tocmai 
a accepta şi determinatia ființei nemijlocite (desigur, ca fiind neesentialul). Deci, se 
revine, astfel, la dualitatea conceptelor esenței prezentată putin mai sus. 

Date fiind aceste consideratiuni se poate spune că în doctrina esenței structura 
este dată de ceea ce Hegel numeşte „diviziune originară”. Desigur, nu este vorba 
despre o judecată în sens clasic. Judecata este o determinatie a conceptului, mai exact a 
subiectivității. Aceasta va fi tratată in prima secţiune a doctrinei conceptului, 
alături de noţiune sau concept (der Begri/f) şi de silogism (der Schluss). Este, 
poate, vorba despre o formă speculativă nouă, care ar avea doar forma în comun cu 
judecata clasică. Ideea generală ar fi aceea prezentată mai sus: ceea ce este 
nemijlocit se determină prin ceea ce este reflectat, sau ființa se determină prin 
esenţă (neesentialul prin esențial). Sciziunea originară care se produce în cazul 
aparentei — în cadrul căreia fiinţa nemijlocită este pusă ca neesentiala iar esenţa ca 
negare a acestei nemijlociri a ființei este pusă ca esenţială — va fi, pe parcursul 
doctrinei esenței, orientată spre unificarea pe care o va face abia conceptul, care va 
prinde laolaltă aceste momente separate prin reflectare. Important este, însă, dacă 
poate fi vorba despre categorii în cazul doctrinei esenței. Adică daca această relaţie 
care se stabileşte între cele două laturi ale esenței poate avea legătură cu ceea ce se 
numeşte, îndeobşte, categorie. 

Prima secţiune a doctrinei esenței se termină cu discuţia despre temei. 
Depăşirea momentului temeiului se face prin ieşirea în existență, în manifestare; 
aceasta este sectiuinea a doua, cea în care este luat în discuţie fenomenul. O 
chestiune interesantă aici este aceea legată de această trecere de la temei la 
manifestare. Hegel susţine — pe bună dreptate — că temeiul nu este suficient pentru 
ca ceva să existe. Temeiul este un fel de condiţie necesară şi, în acelaşi timp, suficientă. 
Principiul rațiunii suficiente — atât de important pentru Leibniz — nu are o 
însemnătate aşa de mare, consideră Hegel. El spune numai că nimic nu poate exista 
fără a avea temeiul său, dar nu că dacă există temeiul, există şi lucrul. Determinatia 
existenței, a manifestării, succede determinatia temeiului în logica hegeliană. 
Esenţa se determină mai întâi ca temei, iar apoi ca manifestare, ca fenomen. Pentru 
discuția de fata relevant este faptul că esenţa se manifestă, existenţa fiind o 
determinatie care apare in mod necesar în procesul dezvoltării esenței. Ceea ce 
înseamnă că, dacă în doctrina esenței ar fi vorba despre categorii, existenţa şi 
fenomenul ar fi categorii. Această afirmaţie ar putea să dea o oarecare indreptatire 
criticilor care au fost aduse idealismului german, dar mai ales lui Schelling şi 
Hegel, potrivit cărora în cadrul acestui curent s-a discutat mai mult despre 
determinatia existenţei, iar nu despre existență ca atare. Existenţa ar fi aceea 
inexprimabilă, despre care categoriile filosofice ar trebui să se spună. Esenţa, în 
acest context, ar trebuie ea însăşi să se spună despre existenţă; ceea ce este esențial 
ar organiza, într-un fel, pluralitatea existenţei. Numai că o astfel de perspectivă ar fi 
absolut străină nu numai logicii hegeliene, ci şi întregului sistem filosofic hegelian. 
Existenţa este concepută de Hegel în sensul său clasic, de manifestare (ex-sisto). 

Mai apoi, aşa cum se vede în procesul devenirii esenței, existența şi fenomenul sunt 
momente necesare. În al treilea rând, trebuie reamintit faptul că logica obiectivă 
tine locul vechii metafizici, în cadrul căreia subiectivitatea nu este încă pe deplin 
dezvoltată. $i, în al patrulea rând, existenţa este manifestare, dar mereu manifestare 
pentru ceva: pentru subiectivitate. Existenţa este întru concept, la fel ca şi 
fenomenul. Desigur, nu în mod subiectiv spre concept. Adică nu este nevoie de o 
conştiinţă care să scoată lucrurile din determinatia esenței ca acestea să poată 
exista. Dar, ca toate celelalte determinatii prezente în logică, existenţa este pentru 
şi întru concept. Toate aceste consideraţii duc cu gândul la ceea ce Hegel numeşte, 
în debutul Logicii din Enciclopedie, poziţii ale gândului fata de obiectivitate. 
Determinarea ideii ca existenţă tine de registrul acestor poziţii ale gândirii fata de 
obiectivitate, totul revenind la a spune că aceste determinatii sunt în vederea 
conceptului. Desigur, din nou, determinatia existenţei putea constitui finalul logicii. 
Mai mult, existența ca act de manifestare se petrece şi dacă nu există o conştiinţă 
anume care să o recepteze. Numai că ea se petrece întru subiectivitate şi concept. 
Doar în acest sens se poate spune că existența ar fi redusă la ideea de existență. 
Altminteri, fiind vorba despre o determinatie metafizică, ea este absolut 
independentă de subiectivitate şi de concept: logica lui Hegel, trebuie spus din nou, 
se putea încheia aici. 

La fel stau lucrurile şi cu celelalte determinatii ale celei de-a doua secțiuni a 
doctrinei esenței. Acestea sunt determinatii ale manifestării esenței, ale fenomenului. 
Ele pot fi numite şi categorii, şi chiar în sens aristotelic. Sau, cel putin, determinatiile 
care sunt succesive existenței. Existenţa, la rândul ei, poate fi substrat al 
predicaţiei, deci despre ceea ce este determinat ca existent se pot spune alte 
determinatii. Logica hegeliană nu interzice o astfel de interpretare, deşi aceasta 
pare a fi cu totul străină de spiritul filosofiei hegeliene. Numai insistența de a 
identifica determinatiile gândirii tratate în logică cu categoriile poate conduce la o 
astfel de interpretare îngăduită, dar oarecum forțată. 

Oricum ar sta lucrurile, această diviziune originară la care Hegel se referă de 
mai multe ori pe parcursul logicii sale pare să apropie puţin conceptele sale de 
categorii. Ceea ce este esenţial — pe fiecare treaptă a devenirii esenței — pare să se 
spună într-un fel special despre ceea ce este neesential. Adică, momentul esentialitatii 
pare să joace rolul celui care determină ceea ce a căzut în neesentialitate. 

Daca în doctrina esenței operează acastă formă logică numită diviziune 
originară, atunci se pare că discuția despre caracterul categorial al determinatiilor 
esenței capătă o altă nuanţă. Diviziunea originară, aşa cum s-a văzut mai sus, nu 
este identică cu judecata clasică. Sau, cel putin, este vorba despre o semnificație 
speculativă a judecății. Hegel foloseşte, oricum, termenul das Urteil. Desigur, 
judecata este o determinatie a subiectivitatii care nu apare dezvoltată în doctrina 
esenței. Este prezentă, dar nu este încă pe deplin determinată. Aceasta nu constituie, 
însă, o problemă. Toate determinatiile ideii şi toate structurile care operează în 
logică sunt prezente in toate determinatiile acestei ştiinţe. Acestea sunt fie încă 
nedezvoltate, fie operative, fie sublimate speculativ (aufgehoben, în momentul în 

care sunt depăşite printr-o nouă determinatie). Deci, forma judecatii (in sensul 
hegelian de diviziune originară) poate foarte bine să fie „la lucru” in doctrina 
esenței, dar încă nedezvoltată în sine şi pentru sine, deci numai operativă. Pe de 
altă parte, din nou Hegel poate pretinde că judecata în sens clasic nu a fost sesizată 
de predecesorii săi în autentica sa semnificație, fiind redusă la unele aspecte 
formale care nu pot epuiza valenţele acesteia. Dezbaterea pare să fie, aici, deschisă. 
Fie judecata clasică nu are nimic în comun cu diviziunea originară hegeliană, fiind 
o formă logică specifică unui alt tip de gândire şi neavând nimic în comun cu 
gândirea speculativă aşa cum o înţelegea Hegel; fie diviziunea originară oferă, de 
fapt, adevărata semnificație a judecății nesesizată de nimeni până la Hegel, caz in 
care alte maniere da a gândi problemele filosofice sunt numai moduri subordonate 
ale gândirii speculative (desigur, tot în accepțiunea dată acesteia de Hegel). 

De ce este atât de importantă această formă a judecății? Deoarece o clarificare în 
această privință ar ajuta foarte mult la stabilirea caracterului categorial al 
determinatiilor prezente în doctrina esenței. Aşa cum s-a văzut la început, 
semnificaţia categoriilor în acceptiune aristotelică s-ar regăsi în logica hegeliana 
atunci când vine vorba despre „rostirea” nemijlocită; mai precis, în doctrina fiinţei. 
Desigur, aşa cum s-a precizat, există aici nişte nuanţe care ar putea chiar invalida 
ideea ca determinatiile ființei sunt asemenea categoriilor aristotelice. Acum, in 
cadrul doctrinei esenței, s-ar putea regăsi semnificaţia kantiană a categoriilor, aceea 
de predicate originare (deşi această caracterizare a lor este discutabilă). Deci, 
problema care se pune este în ce măsură determinatiile esenței sunt de aşa manieră 
construite încât se spun despre un substrat sau în ce măsură unul dintre membrii 
cuplurilor de determinatii funcționează ca subiect care primeşte determinatia dată 
de predicat (din nou, în contextul in care doctrina esenței nu cuprinde discuția 
despre judecată ca atare, dar forma judecății, sau a diviziunii originare, este 
operativă aici). 

În legătură cu categoriile kantiene, s-a spus că ele ar aminti de funcţiile din 
matematica actuală sau cu ceea ce în logica propozitiilor se numeşte funcție 
propozițională”. Deşi Kant nu a vorbit nicăieri despre astfel de funcții, totuşi, 
categoriile sale ar fi cel puţin în germene asimilabile acestora. Care este structura unei 
funcţii propozitionale? F(x) are două componente: x este nedeterminata iar F este 
funcţia care determină pe x. Structura judecății clasice era SP, în care S este 
subiectul, iar P predicatul. Diferența față de funcţia propozițională — desigur, doar 
structurală, pentru că mai există şi alte tipuri de diferenţe care s-au pierdut din 
vedere atunci când judecata a fost redusă la o simplă formă simbolică — este dată de 
faptul că S şi P sunt două noțiuni care au propria lor determinare. Predicatul fie este 
o notă a subiectului (adică, într-un anumit sens, o noţiune subordonată) — caz în 
care judecata este analitică, în sens kanian —, fie este o altă noţiune care adaugă 


15 Alexandru Surdu, F. ilosofia moderna, Ed. Paideia, Bucuresti, 2002, p. 106. 

ceva la conceptul subiectului, caz in care judecata este sintetică. „Rostirile” de tip 
SP pot avea loc numai ţinând cont de cele douăsprezece categorii kantiene. Deci, 
orice judecată trebuie să se încadreze în cel puţin una dintre cazurile stipulate în 
tabla categoriilor. Nu există judecăţi care să nu fie nici cantitative, nici calitative, 
nici relationale şi nici modale. Tabla judecăților stă la originea tablei categoriilor 
kantiene'S. În cazul funcţiilor propozitionale, x nu este noţiune, iar F nu este 
predicat în sens clasic. X pare să fie un simplu loc gol care este determinat de către 
funcţiile, relațiile şi predicatele care i se adaugă. X, în acest context, ar fi 
subsistentul nedeterminat, iar nu o noţiune cu sferă şi conţinut fixate. În cazul în 
care se acceptă că semnificația kantiană a categoriilor este legată de aceste funcţii 
propozitionale, atunci judecata — iar nu noţiunea — devine actul originar al gândirii, 
noţiunea formându-se pe baza actelor judicative. Chiar definiţia, în acest context, 
nu ar mai fi expunerea noţiunii desfăşurate pe notele sale, ci o judecată în cadrul 
căreia se foloseşte inevitabil copula „este”. Deci: „Omul este animalul înzestrat cu 
rațiune” nu este o definiție care doar datorită formelor lingvistice este exprimată 
sub forma unei judecăţi; dimpotrivă, un nedeterminat x este om dacă este animal şi 
dacă este înzestrat cu rațiune. Simbolic, lucrurile ar arăta astfel: 


Fie O predicatul „om”, A predicatul „animal” şi R predicatul ,,rational” 
Atunci: (1) AX)&R(x)—O(x) 


Ar fi greu de acceptat că (1) este o definiţie a unei noţiuni în sens clasic. 
Totuşi, aceasta pare să fie transcrierea definiției de mai sus a omului. Evident, 
definiția se poate schimba; ea nu mai este supusă aceleiaşi necesități sub care părea 
să fie aşezată definiția omului în termenii logicii clasice, mai cu seamă că 
intrebuintarea copulei „este” nu redă identitatea nemijlocită a celor două parti ale 
definiției. Dimpotrivă, legătura între ele pare să fie arbitrară, necesare fiind numai 
condiţiile de adevăr ale operatorilor logicii simbolice. 

Daca se ia in calcul structura logică a categoriilor kantiene, acestea par să fie 
mai aproape de funcţiile propozitionale. Dacă, însă, se are în vedere intenția 
generală a Criticii rațiunii pure, şi anume aceea de a stabili cum sunt posibile 
judecatile sintetice a priori, atunci este mai adecvată înțelegerea categoriilor în 
termenii logicii clasice. Desigur, lucrarea lui Kant este construită pe structura unei 
lucrări de logică. Totuşi, nu este propriu-zis o lucrare de logică. Este, cel mult, o 
lucrare despre logica transcendentală, iar aceasta nu trebuie redusă, nici structural 
şi nici în ceea ce priveşte conținutul, la logica generală. 

Date fiind aceste consideratiuni despre semnificațiile aristotelice şi kantiene 
ale categoriilor, dar şi despre structura şi sensurile logicii hegeliene, s-ar putea da 
un răspuns la interogatiile formulate în debutul lucrării. 


16 Immanuel Kant, Critica raţiunii pure, loc. cit. 

Categorii, determinatii ale gândirii şi concepte 


Aşa cum s-a văzut până acum, specificitatea categoriilor este dată de 
posibilitatea ca acestea să se spună despre ceva. Despre ce anume s-ar putea spune 
determinatiile logicii hegeliene şi cum se spun ele? Determinatiile fiinţei se spun pe 
ele însele in mod nemijlocit. Dar, spunându-se pe ele însele, le spun şi pe toate 
celelalte. Conceptul hegelian de „trecere” este acela care garantează acest fapt. 
Deci, orice determinatie a ființei ar fi rostită, toate celelalte sunt imediat gândite. 
Desigur, expunerea acestora în logica hegeliană dă senzaţia că ar fi vorba despre un 
fel de succesiune. Mişcarea conceptului în doctrina fiinţei — ca, de altfel, în toată 
logica hegeliană — nu se petrece, însă, în timp. Chiar în debutul logicii Hegel 
afirmă că aceasta este modul în care gândea Dumnezeu înainte de crearea lumii şi a 
spiritelor finite. Această afirmaţie, dublată de faptul că timpul este o determinatie 
care apare în filosofia naturii — şi apare în mod mijlocit, iar nu imediat — susține 
teza că logica lui Hegel nu are nimic de-a face cu determinatia temporalitatii. Deci, 
chiar reflectarea şi medierea care apar în doctrina esenței şi doctrina conceptului, 
respectiv, nu au legătură cu temporalitatea. Specificul doctrinei fiinţei este trecerea 
imediată de la o determinatie la alta. Desigur, putem spune că medierea există şi 
aici; dar aceasta nu este încă dezvoltată şi prezența acesteia se va revela abia in 
doctrina conceptului. Determinatiile fiinţei, însă, se nasc prin trecerea imediată a 
uneia în alta. Este, atunci, vorba despre categorii? Daca determinatiile ființei se 
spun una despre alta, da. Numai că, mai degrabă, aceste determinatii se spun una 
pe alta. Adică, spunând-o pe una şi încercând să înţelegem ce spunem, ajungem să 
le spunem imediat pe toate celelalte. Deci, în doctrina ființei mai degrabă nu ar fi 
vorba despre categorii. De asemenea, acestea nu se spun despre idee, ci spun ideea 
în mod nemijlocit. În plus, dacă luăm categoriile în sens aristotelic, acestea au mai 
degrabă o semnificaţie gramaticală şi lingvistică, şi mai puțin logică. S-ar putea 
considera că determinatiile fiinţei sunt rostiri fundamentale nemijlocite, dar acest lucru 
nu ar fi chiar în spiritul filosofiei hegeliene. Deci, determinatiile ființei par să nu 
aibă prea multe lucruri în comun cu categoriile în acceptiune kantiană (de predicate 
originare) şi par să aibă numai nemijlocirea în comun cu categoriile aristotelice. 

În doctrina conceptului intervine mijlocirea pe lângă toate aspectele 
menționate deja în legătură cu determinatiile ființei. În plus, apare teza că ideea 
despre care se dezbate în această a treia parte a logicii hegeliene are forma 
subiectivitatii. Aici pare să fie vorba despre o depărtare de semnificaţia aristotelica 
a categoriilor şi o apropiere de cea kantiană. Categoriile kantiene sunt 
transcendentale şi, implicit, ale subiectivitatii. Totuşi, judecăților kantiene le 
lipseşte ideea medierii: par să fie acte spontane ale intelectului care au ca scop 
ordonarea diversului furnizat prin intuiţie. Scopul Criticii rațiunii pure pare a fi 
acela de a stabili cum sunt posibile judecatile sintetice a priori, iar nu cum se pot 
media aceste judecăţi. Filosofia lui Kant pare să fie absolut cantonată în reflectare, 
din vreme ce nu există nici o mediere în judecatile sintetice a priori, ci numai 

simpla constatare că ele se petrec, că prin ele progresează cunoaşterea şi că sunt 
acte spontane de organizare a diversului intuitiei. 

Singura parte a logicii hegeliene care ar permite apelul la categorii ar fi, 
atunci, doctrina esenței. Numai că aici ar fi vorba despre o nuanţă în plus. 
Determinatiile esenței se spun despre un subsistent, care ar fi ideea. Acest lucru se 
poate accepta. Categoriile lui Aristotel se spun despre ceva ca despre un subsistent; 
ceea ce apropie interpretarea aristotelică de cea hegeliană. De asemenea, 
determinatiile esenței se spun nemijlocit; reflectarea nu este încă mijlocire. La fel 
categoriile aristotelice, care se spun nemijlocit despre un subsistent. Structura care 
pare să fie la lucru în doctrina esenței este diviziunea originară. Se poate accepta ca 
aici există o apropiere de Kant; diferenţa ar fi că, la Kant, avem de-a face cu o 
alăturare transcendentală a determinatiilor categoriale care nu vizează decât 
organizarea diversului intuitiv, alăturare pe care Hegel vrea să o deducă în mod 
genetic (deşi apropierea este, aici, putin forţată). Determinatiile esenței din logica 
hegeliană pot fi considerate chiar predicate care se rostesc despre un subsistent 
nemijlocit. Fiecare nouă determinatie se spune ca un predicat despre cea care a 
căzut în nemijlocire (în registrul fiinţei), ceea ce face ca determinatia nemijlocită să 
se spună prin altul, adică prin determinatia reflectată care tine de domeniul esenței. 
Ceea ce ar face loc unei interpretări predicative a determinatiilor esenței. Toate 
acestea pot fi acceptate, cu fortari mai mari sau mai mici ale ideilor lui Hegel. Ceea 
ce este, însă, imposibil de eliminat este faptul că determinatiile esenței spun sau 
rostesc ideea în forma reflectării. Dacă se acceptă că forma reflectării aduce cu sine 
relația predicativă, atunci, în doctrina esenței a lui Hegel, mai mult decât în 
celelalte parti ale logicii sale, poate fi vorba despre categorii. 


CONCEPTUL DE VIS SI REALITATE ; 
ÎN ROMANUL LUI DOSTOIEVSKI CRIMĂ ŞI PEDEAPSA 


IONUŢ ANASTASIU! 


1. Un oraş în descompunere 


Metaforă a unui drum, a unui labirint viu propice peregrinării neobosite si 
nesfârşite, ce este cuprinsă câteodată de deznădejde şi îndoială, o mişcare a 
conştiinţei în căutare de sine pe un parcurs sinuos, plin de primejdii, iată cum ne 
apare experiența esențială din Crimă şi pedeapsă. Romanul lui Dostoievski surprinde 
lumea citadină în faza ei descompusă, într-un moment aparte, atunci când pustiul 
vine să se instaureze peste oraş, înlocuind ceea ce fusese statornic, bine înrădăcinat 
prin forme instabile, cuprinse parcă de o agitaţie delirantă, lipsită de noimă. Lumea 
citadină este dintr-o dată supusă prefacerii, disolutiei rapide, fulgerătoare. 

O dată deschise paginile acestei carți, ne întâmpină atmosfera imbacsita de 
praf şi miasme pătrunzătoare a Petersburgului, oraş ce închide în el toate zbaterile 
fiinţei; o ființă abandonată neliniştii interioare şi sufocării pricinuită de apăsarea 
necurmată a exteriorului. Încă de la început se intretese o relație stranie între 
dezechilibrul interior al lui Raskolnikov şi negura copleşitoare care s-a aşezat 
asupra oraşului; destinele lor se intersectează, sunt deopotrivă legate şi supuse 
aceleiaşi pierderi şi disoluţii”. Întreaga naraţiune, a cărei complexitate atinge uneori 
proporţii uimitoare, porneşte de la această întrepătrundere survenită între viaţa lui 
Raskolnikov şi aceea a Sankt Petersburgului, comportamentul eroului traducând 
fidel dereglările ce intervin în viaţa cotidiană a oraşului. Oraşul este o parte a 
enigmei, mahalalele sale, podul peste Neva, mansarda, trecătorii grăbiţi sunt 
fragmente din sufletul lui Raskolnikov şi poate nu este deloc exagerat să afirmăm 
că oraşul este în egală măsură vinovat de crima comisă de tânăr, mai mult decât atât, se 


! Academia de Studii Economice din Bucureşti. 

> Iată reacţia lui Raskolnikov în clipa coborârii sale în stradă: "Afară era o căldură 
copleşitoare, zăpuşeală, lumea se înghesuia pe trotuare, pretutindeni se zăreau grămezi de var, de 
cărămizi, schele, praf, şi peste tot domnea acea putoare specifică din timpul verii, binecunoscută 
oricărui locuitor al Petersburgului, căruia nu-i dă mâna să-şi închirieze o vilă la ţară; acestea toate 
impresionară neplăcut nervii şi aşa destul de zdruncinati ai tânărului. Duhoarea nesuferită a 
crâşmelor, foarte numeroase în acea parte a oraşului, şi betivii pe care-i întâlnea la tot pasul, deşi era 
zi de lucru, întăreau coloritul trist şi respingător al priveliştii. O clipă, trăsăturile fine ale tânărului 
oglindira un sentiment de adânc dezgust. (...) El făcu doi, trei paşi, apoi căzu într-o adâncă visare, sau 
mai bine zis, într-un fel de toropeală; mergea înainte fără să vadă nimic în jurul lui şi, de altfel, nici nu 
voia să vadă” (Dostoievski, Crimă şi pedeapsă p. 8). 

poate afirma că, într-o oarecare măsură, omorul săvârşit de Raskolnikov este dictat 
de către oraş. 

Raskolnikov poartă în sine un chin nemăsurat; ființa lui este cuprinsă de o 
teribilă nerăbdare şi o precipitare care îl îndeamnă să părăsească tot ceea ce s-a 
sedimentat în el odată cu trecerea anilor şi să se aventureze pe drumul cunoaşterii 
propriilor limite. Romanul lui Raskolnikov este romanul cunoaşterii transcendentale, 
locul tainic în care eul se deschide asupră-şi şi se priveşte în lăuntrurile sale. Iar 
punctul de plecare al acestei cunoaşteri este constituit dintr-o peregrinare interioară, o 
depărtare din sânul familiaritatii şi al lumii ce oferă siguranță şi certitudine. 
Raskolnikov nu se poate împotrivi acelei forte care lucrează tainic în el şi care pare 
izvorâtă atât dintr-o dorință nemărginită de cunoaştere, cat şi dintr-un orgoliu 
inepuizabil; eroul pare să nu-şi poată stăpâni visurile megalomanice care l-au 
copleşit. De altfel, amestecul acesta de vanitate şi aspirație la autocunoastere îi 
imprimă lui Raskolnikov un caracter ambiguu, de aceea el va purta tot timpul 
semnul acestei sfâşieri interioare între cele două laturi ale personalității sale. Lipsa 
de măsură care-l caracterizează provine din neputinta de a opta, de a crea o fisură 
în orgoliul său şi a se reîntoarce în mijlocul oamenilor de unde a plecat, alături de 
propria familie. Vanitatea îl împinge pe Raskolnikov să abandoneze identitatea sa 
socială iniţială, banală, lipsită de strălucire şi să se aventureze pe drumul cuceririi 
unui status social radical diferit, ce va culmina cu ocuparea unei poziţii aparte în 
cadrul societăţii, unde totul este permis şi nimeni nu îndrăzneşte să-l tragă la 
răspundere pentru faptele sale. 


2. Modelul întruchipat de Napoleon 


La originea acestei dorinţe nebune stă figura lui Napoleon, omul care a reuşit 
să răstoarne condiţia sa modestă şi să-şi construiască un destin grandios, ce s-a 
înălțat însă pe un morman de cadavre. A fost nevoie să moară în mod violent 
milioane de oameni pentru ca Napoleon să-şi poată edifica gloria. Acesta este şi 
visul înaripat al lui Raskolnikov, dorința lui cea mai puternică: să se rupă de 
ordinea omenescului, să-şi dovedească sieşi că e capabil să-şi depăşească limitele, 
chiar cu preţul comiterii unei crime oribile, dar înţeleasă ca fiind absolut necesară, 
asemeni unei probe de inițiere, în care se testează nu atât curajul unei persoane, ci, 
mai ales, capacitatea acesteia de a-şi stăpâni emoţiile, de a-şi controla într-un mod 
minuţios sentimentele. Prin această probă la care se supune în mod voluntar, 
Raskolnikov nu doreşte să-şi demonstreze sieşi faptul că este capabil să devină un 
criminal, ci altceva, infinit mai important, respectiv că poate să comită o crimă şi 
aceasta să nu-i afecteze conştiinţa sub nicio formă, să-şi poată controla în întregime 
emoțiile. Aşa cum în unele rituri de iniţiere băieţii care sunt biciuiti cu bestialitate 
nu numai că trebuie să suporte fără să protesteze acest tratament agresiv la care 
sunt supuşi, ci, la final, trebuie să sară în sus de bucurie şi să râdă zgomotos, la fel, 

un om autentic trebuie să arate că este capabil să-şi stăpânească afectele, să fie de 
neclintit în ceea ce priveşte drumul pe care a pornit, un drum inaccesibil gloatei, pe 
care pot merge numai oamenii cu adevărat puternici. 

Viaţa lui Napoleon Bonaparte i-a întărit convingerea că un om poate să-şi 
depăşească limitele numai dacă urmează cu stricteţe un plan şi nu se lasă abătut din 
calea sa, indiferent de preţul plătit, Napoleon este, redus la esenţă, o ficţiune ridicată la 
rang de simbol al supraomenescului, iar Raskolnikov este asemeni unui prizonier 
rămas închis în propria sa capcană clădită pe fascinația fata de acest model iluzoriu; 
mai exact, Napoleon i-a sugerat existenţa unei lumi cu infinite posibilități, iar el a 
devenit captivul acestor iluzii. Este important de subliniat că vanitatea lui 
Raskolnikov se întemeiază pe o ficțiune, pe imitarea unui model idealizat, adaptat 
la nevoile visătorului — de altfel, Raskolnikov este un foarte mare visător, unul dintre 
cei mai mari din istoria literaturii europene. 

Raskolnikov întreţine cu acest model imaginar, născut din nevoia sa de 
schimbare şi din nemulțumirea care-i roade sufletul de a fi doar ceea ce este, un 
tânăr oarecare al cărui destin nu este decât o mica rotita din mecanismul gigantic 
reprezentat de Petersburg, o relaţie specială; pe de o parte el, este respectat, aproape 
venerat câteodată, dar, pe de altă parte, îi este contestată autoritatea, mândria lui 
Raskolnikov neputând suporta idolatrizarea fără margini a împăratului francez. 
Napoleon este o prezenţă inconstantă; fundament şi exemplu al teoriei lui Raskolnikov 
despre oamenii superiori care trebuie să-i conducă pe cei slabi şi care nu pot fi 
judecaţi de aceştia pentru faptele lor, Napoleon este abandonat ulterior, întregul 
chin care-l va măcina pe Raskolnikov după săvârşirea crimei fiind un semn al 
despărțirii sale de maestrul său fictiv. 

Napoleon se dovedeşte în final a fi un ideal lipsit de profunzime, rolul său de 
îndrumător spiritual a eşuat; în loc să fie o punte către lume, el a deschis porţile 
temnitei siberiene; va exista totuşi un câştig aici, dar el nu i se datorează nici pe 
departe lui Bonaparte, căci Raskolnikov va eşua în demersul său de a-şi anestezia 
propria conştiinţă, de a distruge însuşi fundamentul moralității. În cele din urmă, la 
capătul lumii simbolizat de Siberia, se va declanşa o adevărată criză în sufletul lui 
Raskolnikov, semn al eşecului idealurilor sale de a-şi anihila conştiinţa şi de a trăi 
în afara legilor unei moralitati elementare, ce afirmă, de exemplu, că uciderea unui 
om sau mai multor oameni este întotdeauna, indiferent de contextul social sau 
politic în care ea este comisă, o crimă şi nimic altceva, o acţiune rea prin excelenţă. 
Concluzia este evidentă: Raskolnikov nu are puterea să devină un nou Napoleon 
Bonaparte, dar el dă dovada unei forte infinit mai importante, fiind suficient de 
curajos să-şi asume faptele sale, astfel încât, pe o scară a moralității, împăratul 
Napoleon este un biet pitic comparat cu anonimul student Rodion Romanovici 
Raskolnikov, care a căpătat proporţiile unui uriaş la nivel simbolic. 

Înstrăinarea lui Raskolnikov fata de lume are loc pe două planuri. Este mai cu 
seamă o sustragere a ființei lui dinaintea lumii, o separare de oamenii apropiaţi, a 
căror prezenţă el o evită. Câteodată, atunci când întâlnirea cu aceştia — în special cu 
membrii propriei familii — nu poate fi cu nici un pret ocolită, el recurge la ascunderea 

îndărătul unei măşti, însă niciodată nu reuşeşte să se disimuleze pe de-a-ntregul. 
Familia îi trezeşte totuşi anumite sentimente pe care nu şi le poate reprima şi 
emoția îl va încerca întotdeauna în preajma mamei şi surorii sale. El intuieşte că 
aceste două fiinţe vor fi o stavilă în realizarea planurilor sale, de aceea va încerca 
să fugă de ele, să le abandoneze. Pe de altă parte, Raskolnikov se smulge din 
propria-i rădăcina, întoarce spatele propriului trecut pe care doreşte să-l şteargă cu 
totul într-o clipă. Cât mai degrabă, trecutul trebuie să fie anulat, căzut în uitare 
pentru ca nu cumva el să poată fi reactualizat de o amintire fugară a copilăriei, a 
tatălui mort sau a orăşelului de provincie unde s-a născut. Însă, în mod involuntar, 
imaginile trecutului îi vizitează sufletul; în vis el se reîntoarce la anii copilăriei şi 
retrăieşte senzațiile pe care le-a avut când mergea cu tatăl său la biserică, la 
mormântul bunicii şi al fratiorului său. 

Pribegiile acestui însingurat au un caracter tensionat, trăirile îi sunt 
intensificate la maximum; pentru Rodion Romanovici a ieşi pe usa mansardei sale 
nu înseamnă a vedea lumea, a o căuta cu o privire lacomă, ci a aluneca în miezul 
unei reverii neterminate, a fi prins fără scăpare într-o meditaţie lăuntrică care îi 
paralizează orice contact direct cu lumea exterioară. Astfel, pe masură ce se afundă 
în cotloanele şi pieţele oraşului, Raskolnikov cade într-o uitare de sine totală. În faţa lui 
se perindă forme ireale, cu contururi şterse. Se lasă condus în cele mai neaşteptate 
locuri, trecând din centru spre periferie, dintr-o periferie într-alta, străbătând 
neabătut drumurile pe care reveria sa dinamică i le deschide înainte. Dar el lasă 
totul în urmă, pierzându-se mereu şi mereu în el însuşi. 

Stranietatea rătăcirii lui Raskolnikov se relevă în faptul că privirea este 
absentă, că el niciodată nu vede nimic din locurile pe unde trece, cu exceptia unor 
foarte scurte tresăriri ale ochiului provocate de viermuiala urbană cu care se 
intersectează în peregrinările sale. Atenţia lui gravitează mereu în jurul sinelui 
propriu, înăuntrul privirii, departe de lume. Fiinţa lui s-a ferecat într-o zonă 
inaccesibilă, unde s-au strâns laolaltă gândurile, tristetile şi privirile lui enigmatice. 
Sufletul lui Raskolnikov este înveşmântat într-o taină ce nu se lasă atinsă de niciun 
lucru exterior. În acest mister şi în vălul care îl acoperă, faptul dezvăluirii şi 
ascunderea însăşi îşi schimbă reciproc rolurile. 

Raskolnikov e stăpânit de o nevoie continuă de spaţiu, fiinţa lui e dornică să 
cunoască întinderile vaste ale lumii. El este un privitor fascinat de orizontul care se 
deschide larg înaintea sa. În schimb, peste tot în jurul său domnește aceeaşi 
aglomeratie, acelaşi aer înăbuşitor, elemente specifice acestui oraş echivalat 
simbolic cu spaţiul închis care sfărâmă în sine dorința oamenilor de a regăsi acea 
privire originară, a cărei perspectivă îmbrațişează lumea în întregul ei, fără oprelisti: 
„Aici şi străzile, ca şi odăile, parcă nu au ferestre. Doamne, ce oraş!...%, exclamă 
plină de indignare Pulheria Alexandrovna, mama lui Rodion Romanovici. Căldura 
maternă şi spiritul provincial, nepervertit al Pulheriei Alexandrovna o fac pe 
aceasta să intuiască exact una din problemele acute ale fiului ei. Totul în ea se revoltă 


3 Ibid., p. 227. 

împotriva îmbâcsirii citadine, a dezrădăcinării şi a disimulării permanente, toate 
acestea având drept cauză oraşul închis, neaerisit. Sufletele oamenilor sunt profund 
alterate de acest oraş construit de Dostoievski după modelul infernului lui Dante. 

Spre comparaţie, în opera literară a lui Tolstoi vederea străfundurilor are loc 
nemijlocit; privitorului 1 se înfăţişează formele primare aşa cum sunt ele, dezgolite 
în fata unui privitor ce le contemplă tulburat, uitând cu totul de sine, visând aproape 
destrămarea propriului eu în lumina orbitoare iradiată de univers. Dar misterul 
fiinţei nu are nici pe departe un caracter ocult, ci o strălucire supramundană, totul 
fiind concentrat într-o viziune arhitectonică a lumii, a unei lumi insufletite de 
muzica primordială a Creatorului. Nu există nici un văl care să acopere taina lumii, 
ci doar o negură care întunecă cel mai adesea privirile oamenilor. Aceştia au obligația 
să descopere în ei, sub învelişul ignoranței şi al nepăsării cotidiene, privirea pură 
care să-i orienteze către înaltul cerului. 

O taină, sau mai exact fiinţa care survine într-un mod tăinuit, într-o stare de 
nepătruns şi lipsa esenţială de spaţiu, acestea sunt punctele de la care pornesc 
peregrinările lui Raskolnikov. În ele rezidă tentativa lui de a-şi trăi în mod plenar 
posibilitățile. Ceea ce ne asigură de profunzimea demersului său. 


3. Reveria apei primordiale 


Amurgul zilei şi crepusculul nopții sunt momentele predilecte de rătăcire ale 
lui Raskolnikov. El iese uneori pe străzi şi în plină zi, dar, într-un asemenea 
moment, niciodată nu reuşeşte să ajungă la intensitatea unei puternice reverii 
dinamice. Lumina zilei nu este prielnică viziunii, ci doar accentuării sentimentului 
exilului. Apropierea autentică, plină de viata, de limitile relitatii, de clipa în care 
totul se cufundă în viziune şi energiile lumii sunt presimtite cu o acuitate 
tulburătoare, animalică aproape, nu se poate produce decât atunci când mixtura de 
lumină şi întuneric nu poate fi desfăcută. Este ca şi cum Raskolnikov ar adulmeca 
momentul în care, ca de la sine, lumea îşi va deschide limitele, lăuntrurile vor fi 
date la iveală şi realul îşi va afla din nou sensul său primordial, acela de a semnala 
rătăcitorului singuratic că nu va fi copleşit de drumul său. Relevarea conexiunii 
esenţiale dintre peregrin şi drumul său nesfârşit are rolul de a-l salva pe acesta de la 
disperare, în sensul asumării condiției sale de rătăcitor şi a găsirii unui sens chiar şi 
atunci când nimeni altcineva nu mai găseşte nicio ieşire. Realul se arată atunci ca 
un semn indispensabil ce pune în lumină nemărginirea rătăcirii însoţită de misterul 
împlinirii ei. 

Rătăcirea nu este însă ceva uniform, ci există momente şi locuri privilegiate, 
ce favorizează apariţia viziunii. Reveria activă a lui Raskolnikov prinde viata şi se 
amplifică nemăsurat în clipa când el se apropie de apele Nevei. Rodion Romanici 
se opreşte pe pod şi priveşte cu interes „în lungul apei”, se lasă impregnat de 
substanța ei lichidă. Proximitatea apei, curgerea ei domoală şi ritmată îl poartă 

către adâncul universului. „Aplecat peste parapet, urmărea mecanic ultima licărire 
trandafirie a asfintitului, şirul de case tot mai întunecate în amurgul ce se lăsa pe 
nesimţite, un geam depărtat, undeva la mansardă, pe partea stângă a cheiului, 
incendiat o clipă de ultima rază de soare, apa neagră a canalului, da, tocmai apa o 
privea cu o atenţie deosebită. Apoi, cercuri roşii prinseră a i se roti în fata ochilor, 
casele se clătinară, trecătorii, cheiurile, echipajele, totul în jur începu să joace. 
Tresări, salvat poate din lesin de o apariţie stupidă şi hidoasa...”* Ni se descrie o 
trecere de la viziunea esenţială către o reverie maladivă a lumii, un mod bolnav de 
a visa, înclinat către distrugere şi mai ales autodistrugere. 

În fapt, fragmentul de mai sus este ilustrativ pentru relația strânsă dintre 
drumul cotit, lăturalnic al lui Raskolnikov şi unduirea şerpuitoare a apei. Astfel, 
putem să înțelegem rolul central jucat de apă în reveriile dinamice ale lui Rodion 
Romanici. Apa îi provoacă de fiecare dată o trăire profundă, ce nu poate fi însă 
echivalată cu o simplă emoție sau cu o manifestare de ordin afectiv, căci este vorba 
de ceva mult mai intens şi mai profund, o nevoie esențială a cărei origine este 
dincolo de sentimente sau emoții; apa îl dizlocă mersului său singuratic şi-l 
transpune scurgerii ei implacabile, ca o vrajă. Element prin excelenţă dialectic, apa 
se oferă într-o varietate de forme şi culori antagonice, deschise viziunii şi visării, 
dar şi vederii fără limite a depărtării, a participării directe, vizuale la viaţa lumii. 
Fiind totodată centru şi periferie, apa este o metaforă a vieţii însăşi, aflată însă în 
radicală opoziţie cu viermuiala oraşului, ce este înțeleasă ca şi cum ar fi o pseudo-viata. 
Imaginea creată de Dostoievski este uluitoare în simplitatea sa; fără să-şi dea 
seama, oamenii sunt captivii unei iluzii, fiind integrați într-o viata a oraşului care nu 
este a lor în mod real, dar pe lângă care curge în permanenţă viaţa reală simbolizată 
de apă, ale cărei unde se înfiltrează de-a lungul întregului oraş într-o rețea 
labirintica infinită. 

Intimitatea apei îi suscită lui Raskolnikov nostalgii ambivalente, reziduuri ale 
unor tensiuni primordiale: fascinatie a morţii, a dizolvării în substanța maternă, dar 
şi seducţie a vieții, renaştere plină de vitalitate în sânul vieţii”. 

Apa este elementul metamorfozelor. Apa visată, apa care scaldă sensibilitatea 
onirică a lui Raskolnikov este apa albastră. Simbol al purității şi inocentei, al unei 
forte zămislitoare în procesul propriu de creştere interioară, viziunea apei albastre 
restabileşte legăturile cu solul originar, orientează rătăcitorul înfundat pe un drum 


* Ibid., p.162. 

> Raskolnikov adoră uneori viata cu o forță extraordinară: „Unde am citit oare, se gândea 
Raskolnikov, mergând mai departe, că un condamnat la moarte, cu un ceas înainte de execuţie, 
spunea sau se gândea, că dacă ar fi silit să trăiască undeva la o mare înălțime, pe piscul unei stânci 
oarecare, pierdută în ocean, pe un loc atât de îngust, încât abia i-ar fi încăput picioarele, iar jur- 
împrejur ar fi numai prăpăstii, valuri, întuneric etern, singurătate şi furtună, şi să rămână pe spaţiul 
acela de jumătate de metru o viata întreagă, o mie de ani, o veşnicie, tot ar fi mai bine decât să moară! 
Numai să trăieşti, să trăieşti, să trăieşti! Oricum ar fi viaţa - dar să trăieşti!... Cât adevăr e în asta, 
Doamne, cât adevăr! Cât de ticălos e omul! Dar şi mai ticălos este acela care pentru asta îl numeşte 
ticălos, adăugă el după o clipă.” (Dostoievski, Op. cit., p. 185). 

fără ieşire. Viziunea străpunge duritatea realului, aerul îmbâcsit de praf al 
Petersburgului se rarefiază. 

Dar nu trebuie să uităm că albaştri sunt şi ochii Soniei Marmeladova, ceea ce 
nu este deloc întâmplător, căci Raskolnikov, în reveriile sale, va face o legătură 
inconştientă între apă şi ochi. Ochii săi de culoare albastră îi asigură Soniei un soi 
de invulnerabilitate în fata păcatului de parcă ea ar purta semnele unei puteri 
misterioase, de nepătruns; s-ar zice că, datorită purității ochilor ei, Sonia nu îşi are 
originea în lumea aceasta, ci provine dintr-o altă lume, de aceea ea nici nu este 
propriu-zis o prostituată, întrucât păcatul nu o poate atinge. Ochii ei sunt asociaţi 
apei visate, necontaminată de nimic exterior, ca şi cum în ei poate fi găsit secretul 
vieții autentice. De altfel, Raskolnikov vede în Sonia, chiar dacă într-un mod 
relativ confuz, nedesluşit, tocmai aceste semne ale unei frumuseți imperceptibile 
unui om obişnuit, el nu o vede aşa cum pare să fie, ci cum este cu adevărat, el vede 
invizibilul din vizibil, pătrunde cu privirea dincolo de ceea ce se vede. 

Apa neagră constituie celălalt pol al reveriei provocate de apă. Este apa 
inecatilor, a sufletelor pierdute în murdăria lumească, ce şi-au pierdut gratia şi 
fericirea. Apa neagră soarbe şi atrage cu putere sufletul rătăcit care s-a lăsat cuprins 
de presiunea exercitată asupra sa de iluzia reprezentată de oraş şi de incertitudinile 
de tot felul. Apa neagră se dezvăluie oamenilor ca un capăt de drum inevitabil, ca 
singurul capăt de drum posibil, topind în sine teama fiecărui om în fata eşecului şi 
preschimbând-o în fatalitate. Căci romanul „crimei şi al pedepsei” este de asemeni 
un splendid simbol al raportului intim dintre posibil şi real, dintre ceea ce este şi 
ceea ce ar fi posibil să fie, precum şi al luptei încrâncenate dintre libertatea eului 
solitar şi destinul impersonal şi inexorabil. Şi Raskolnokov este un foarte bun 
exemplu în acest sens; există momente când voinţa îi este paralizată, când totul în 
el se blochează şi fiinţa lui sau poate, cine ştie, o altă ființă, neştiută, acţionează de 
parcă ar fi o simplă unealtă în mâinile nevăzute ale unei forte străine. Dar, pe de 
altă parte, acelaşi Raskolnikov face elogiul libertăţii absolute, teoretizând în articolul 
publicat de el sau în discuţiile cu ceilalți, un tip uman căruia nimic nu i se poate 
opune, care este sortit să fie liber şi să-i domine pe toți oamenii, fără excepţie. 


4. Realitate, vis şi coşmar 


Imaginarul vizual pe care Dostoievski îl construieşte în Crimă şi pedeapsă 
are în centrul său legătura adâncă dintre apa albastră, ornamentele exterioare şi 
cupola bisericii unde se reflectă razele asfintitului de soare. Toate acestea 
consfintesc unirea pământului cu cerul, in chiar mersul domol şi cotit al apelor 
Nevei şi alcătuiesc o „imensă panoramă cu adevărat superbă”, panoramă de la 
care, însă, privitorul Raskolnikov pare alungat; s-ar zice că lumea nu doreşte să-l 


ê Ibid. p. 110. 

integreze splendorii ei netarmurite. Este ca şi cum privitorul nu ar merita să vada 
ceea ce universul are de arătat. Raskolnikov nu poate fi integrat in această „panoramă”, 
în fata acestei frumuseți ce pare venită dintr-o altă lume el se simte stingher, 
rămânând prizonierul obsesiilor sale, rătăcind confuz în jurul propriului sine. Şi 
totuşi, privirea lui nu are cum să nu vadă măreţia acestui peisaj în care pulsează o 
vitalitate primordială, pentru o clipă ea se simte chemată de strălucirile luminii 
cereşti. Privirea răspunde astfel aspiraţiei ascunse a fiinţei şi poate că tot acest 
travaliu şi această frământare nu au drept scop decât reintegrarea lui Raskolnikov 
în peisajul din care simte că a fost expulzat sau, mai exact spus, din care s-a 
autoexclus. Privirea vine atunci ca să atenueze pe cât se poate sentimentul cumplit 
pe care-l încearcă eroul lui Dostoievski, acela de a fi un proscris nu în raport cu 
oamenii, ci cu lumea pe de-a-ntregul. 

În preajma acestei privelişti minunate rătăcirea a atins punctul culminant. 
Conflictul din sânul ființei este din nou regenerat, vechile nelinişti sunt reinsufletite 
tocmai în apropierea certitudinii ultime pe care o oferă lumea, nesiguranța este 
chemată la viață din însăşi inima statorniciei. Viziunea abisului care se află în 
spatele oricărui lucru aparent durabil transformă rătăcirea într-o prăbuşire continuă, 
căreia nimic nu i se poate opune, şi unde orice efort de a stăvili această cădere nu 
face decât să o accelereze tot mai mult, asemeni zbaterilor unui om care e înghiţit 
de nisipuri mişcătoare. 

Structura romanului Crimă şi pedeapsă a fost astfel concepută încât peisajul 
superb, care dă senzaţia unei reînnoiri depline a forțelor creatoare ale lumii, să se 
preschimbe treptat într-un tablou funest, o privelişte de coşmar ce hrăneşte 
spaimele şi ororile sufletului omenesc, ecou al nenorocirilor de care este copleşită 
fiinţa. În această operă a lui Dostoievski, acțiunea la nivel simbolic se derulează 
după următoarea schemă: viaţa se prelungeşte în vis şi visul devine coşmar. Visul 
înspăimântător al lui Raskolnikov din ziua dinaintea crimei urmează exact această 
traiectorie; copleşit de oboseală şi de gânduri sumbre, el adoarme în tufişurile de pe 
Petrovski Ostrov. Visul, la început îmbibat de parfumul reminiscentei vârstei 
copilăriei, va fi copleşit de o întâmplare înfiorătoare. „Creierul bolnav făureşte adesea 
visuri extraordinar de precise şi de vii, care par grozav de reale. Uneori, imaginile 
ce se înfiripă sunt monstroase, dar atmosfera din vis, împrejurările şi întregul proces al 
reprezentării sunt atât de veridice, pline de amănunte atât de subtile şi de 
neaşteptate, care corespund şi întregesc într-o îmbinare atât de artistică întreaga 
plăsmuire, încât, treaz fiind, acelaşi om nu le-ar putea închipui nici dacă ar fi un 
maestru de talia lui Puşkin sau Turgheniev. Aceste vise, vise bolnăvicioase, trăiesc 
de obicei multă vreme în conştiinţă şi impresionează puternic organismul şubrezit 
şi surescitat””. 

Veridicitatea imaginilor onirice implică deci postularea existenţei unui regim 
inconştient al naturii umane. Produsele acestuia nu sunt simple plăsmuiri fantastice, 
ci ele tin de esența adevărului ființei; această lume stranie este semnul unei 


7 Ibid., p. 56. 

deschideri aparte spre fuziunea cu străfundurile firii. Dar lucrul cel mai important 
asupra căruia autorul insistă în acest pasaj este faptul predominantei acestui regim 
imaginar asupra facultăților raționale de cunoaştere ale realului. Realul este 
inconsistent, ambiguu, în el nu răzbate nici-o tensiune cu adevărat puternică, 
exteriorul te înconjoară ca un amestec de lucruri palide, lipsite de soliditate. Numai 
în lumea visului, şi nici măcar în toate visele, ci numai în unele dintre ele, creații 
ale unui „creier bolnav” — ceea ce trebuie tradus nu în termeni medicali, ci în sensul 
atingerii acelui punct sensibil în care nebunia devine echivalentă cu geniul — 
plăsmuirile ființei prind viață, aspirațiile cele mai intime sunt stârnite de 
intensitatea trăirii onirice şi odată cu ele sunt trezite şi cele mai feroce spaime în 
faţa profunzimii visului. Prin vis sălăşluim deopotrivă în noi, dar şi în afara noastră, 
faptul de a visa este până la un punct o apropiere de propria ființă, însă se poate 
rapid converti în depărtarea însăşi; rupându-se de intimitatea interiorului, visul se 
ataşează asaltului neîntrerupt pe care exteriorul îl face asupra visătorului. 
Securitatea şi clipele de tihnă ale ființei sunt spulberate, sentimentul de siguranță se 
preface într-o frică fără margini, visul e înlocuit de cel mai cumplit coşmar. Este 
exact ceea ce se întâmplă cu Raskolnikov, al cărui vis despre copilărie se prelungeşte 
într-un coşmar sălbatic despre uciderea în bătăi a unei iepe de către stăpânul ei. 
Brutalitatea extremă a acestei scene ne avertizează în privinţa gravitatii trăirilor lui 
Raskolnikov. Experienţa atingerii limitelor i se revelează ca o iremediabilă cădere 
în bestialitate, depăşirea măsurii se relevă a fi un act de distrugere şi de suspendare 
a oricărui sentiment uman. Rodion Romanâci Raskolnikov se condamnă pe sine la 
o rătăcire fără de sfârşit dincolo de graniţele lumii. 

Dar travaliul său supraomenesc nu poate decât să eşueze. Încercarea lui de a 
epuiza finitul şi de a se deschide către infinit este o tentativă nereuşită de a poseda 
întreaga lume de undeva din afara ei, de a o face pierdută nu înăuntrul, ci dincolo 
de ea însăşi. 

Exilul lui Raskolnikov se înfăţişează totodată ca o încercare de depăşire a 
omenescului, ca o îndepărtare de toate trăirile anterioare, dar şi ca o cădere într-o 
transcedenta goală, o abandonare a fiinţei pentru a câştiga neantul. Ispita obsedantă 
a acestui dincolo face din el un rătăcitor intangibil, care încearcă tot mereu să se 
sustragă păienjenişului de fire care-l ţin legat de lume. Raskolnikov tinde să facă 
din sine un receptacol al nemărginirii, dorind ca fiinţa sa să devină un organ care 
primeşte în sine rezervele de vitalitate şi de energie ale lumii. Secretul existenţei lui 
Raskolnikov rezidă în tentativa lui de a se înrădăcina în misterul originii lumii 
pentru a-i desfiinţa limitele şi a aboli legile naturale, pentru a-i dizloca centrul şi a 
o preface în nefamiliaritatea însăşi. Însă, întreg demersul său nu reuşeşte să provoace 
altceva decât distrugere, iar încercarea de a reconstitui ființa originară sfârşeşte în 
pură sălbăticie. Atunci când se prefigurează o existență conectată la misterul 
primordial al lumii, în privitor se petrece ceva neaşteptat; el simte că tainei i se 
substituie ceva înfricoşător, respingător, privirea sa devine incapabilă să ajungă la 
esenţial, căci esentialul se prelungeşte într-o absență primejdioasă. Si astfel, 

travaliul căutării devine o încercare absurdă de a atinge neantul, de a anula o data 
pentru totdeauna limitele realului. 

Neantul inaugurează o mişcare, fiind în acelaşi timp şi capăt al ei; perspectiva 
nimicului iniţiază o nouă căutare sortită încă de la început repetitiei oarbe şi sterile. 
Pribegia ireală a lui Raskolnikov s-a blocat în acest punct în care este anulată orice 
deschidere. Aflat la o neobişnuită altitudine, acolo unde nimic nu-l mai poate 
susține, prăbuşirea devenind inevitabilă, şi, mai mult decât atât, fiind dorită şi 
aşteptată cu înfrigurare, Raskolnikov e nevoit să suporte consecințele meschin 
umane ale dublei sale crime. Reveriile sale îl duc către acel loc unic unde ajunge să 
se rotească în jurul tainei ce o presimtise de la bun început, dar pe care este 
incapabil să o vadă. Ochii îi sunt străpunşi de lumina orbitoare a irealitatii. Atunci 
visul îmbracă culori de coşmar. Lumea desemnează de acum înainte lipsa esențială 
de adăpost şi de siguranță; statutul ei ontologic este incert. Peste real se întinde 
visul, iar trama visului este de natură malefică. 

Acesta este adevăratul capăt al rătăcirilor lui Raskolnikov. Travaliul său este 
în mod esențial ambiguu, comportând o multitudine de sensuri. Căci lumea 
romanului Crimă şi pedeapsă are o structură tripartită, iar relaţiile ce se stabilesc 
între realitate, vis şi coşmar sunt obscure, pătrunse parcă de o enigmă ce nu poate fi 
desluşită. Trecerea de la un nivel la altul este aproape insesizabilă, şi absenţa unei 
referințe clare situează opera dostoievskiană în ordinea creaţiilor permanent 
deschise diverselor interpretări. 


FIINŢA ARISTOTELICĂ ŞI SPIRITUL HEGELIAN 
IN PARADIGMA DOCTRINEI ESENTEI 


ANDREEA GAE! 


Introducere 


Pentru Hegel, Metafizica reprezintă expresia Ideeii speculative”: Dumnezeu 
îşi comunică esenţa lumii întrucât între divinitate şi mundaneitate se extind permanent 
conexiuni sinalagmatice şi reciproce. Filosofia primă este „ştiinţa a ceea ce este 
până acum ca fiind ca atare şi a ceea ce aparţine acestuia în si pentru sine”. Ulterior, 
Aristotel determină Fiinţa ca ousia’: „în ontologia sa, sau, aşa cum o numim, Logică, 
Aristotel investighează şi distinge patru principii: ,,(1) determinarea sau calitatea prin 
care ceva este ceva; (2) materia (ulé); (3) principiul mişcării (Bewegung); (4) principiul 
finalitatii sau Binele (I, 3)”. Pentru Hegel, cele patru principii sunt sinonimele celor 
patru cauze aristotelice, expuse în cărțile Z, H, © şi A. „Principiul Binelui” derivă din 
A 2, fiind reiterat în A 3, iar „calitatea este forma aristotelică şi nu toionde, a doua 
categorie dependentă de ousia; calitatea este astfel înțeleasă în hermeneutica Științei 
Logicii, ca fundament al determinării Fiintei, şi nu drept proprietate accidentală. 
Mişcarea, de asemenea, în acceptiune hegeliană, constituie mai întâi cauzalitatea 
eficientă, iar apoi noţiunea de energeia, în orice caz excluzând aristotelicul kinésis; 
pentru Hegel, mişcarea este internă noţiunii de energeia. 

Hegel opune Ideeii platoniciene Ideea aristotelică. Pe de o parte, Ideea 
platoniciană este obiectivă şi concretă, determinată în sine, (dialectica platoniciană 

este pentru Hegel un model al negativitatii intrinsece limitat in determinari), insa 
privată de vitalitate şi activitate sau de „activitatea actualizarii”’; Ideea platoniciană 
exclude principiul purei subiectivitati, caracteristic lui Aristotel, identic sieşi, 
deoarece în cadrul Ideii oponenții sunt negati ca elemente ale unui proces dialectic, 
conservati ca elemente ale sintezei în cadrul unuia dintre polii extremi, şi nu într-o 
unitate superioară. Pe de altă parte, Ideea aristotelică posedă, conform modelului 
platonician, „Binele, finalitatea” ca fundament substanţial” dar, în contrast cu 
Platon, realizează o finalitate efectivă. Finalitatea este o determinare şi principiu al 
individuării'“, expresia negativitatii relative diferenţei din timpul procesului de 
actualizare al Sinelui: „Ceea ce este substanţă”! este activitate, dar această 
modificare este internă universalului, unei unităţi ce se menţine identică sieşi, o 
„determinare care este o determinare de sine”!?. Dimpotrivă, aceasta elimină 
unitatea substantelor'®. Forma trebuie redată într-o ipostază imanentă materiei, în lucru, 
realitatea şi inteligibilitatea nefiind divizate. Forma aristotelică deține semnificația 
activă a diferenţializării şi a determinării, Unterscheiden si Bestimmen'*. Sciziunea 
este plasată intrinsec esenței astfel încât nu se rezumă numai la o fiintare-pentru- 
altul, o negativitate contrară unităţii, ci, mai precis, unei sciziuni interne subordonate 
unităţii tratate ca finalitate proprie. Negativitatea nu prezintă nici statutul simplei 
modificări, nici Nefiintei, fiind o determinare a Sinelui, sublimarea ori suspensia 
negativitatii în cadrul unităţii'5. Absența acestor caracteristici conduce, conform lui 

Hegel, la viziunea platoniciană, în alti termeni, la dialectica negativă ce împiedică 
momentul speculativ, lucrurile deţinând diferențieri interne dar fiind subiect pentru 
devenire, nu al devenirii, deoarece nu constituie actualizarea de sine a universalului. 
Procesul este comprehensibil în circumstanțele în care Hegel prefigurează ideea de 
actualitate (Wirklichkeit, energeia), întrucât identificarea formei cu noţiunea de 
energeia reprezintă divergenta dintre Aristotel şi Platon. Spre deosebire de Ideea 
platoniciană, un principiu afirmativ al Sinelui, energeia aristotelică este negativitate 
raportată la sine, o determinare a Sinelui şi deci o finalitate universală actualizându-se 
pe sine însăşi '€. În virtutea acestui principiu, Hegel declară că „energeia este mai 
concret subiectivitate, posibilitatea este obiectivă”!”: determinată, Ideea obiectivă 
este asimptotică în raport cu devenirea şi se transformă în potentialitate. De 
asemenea, energeia este activitatea prin care Sinele se situează pe el însuşi în cadrul 
actualități ca obiectivitate, atingând Binele sau finalitatea’®. 


Taxonomia formei 


În condiţiile în care substanța compusă nu este definibilă în absenţa eidos- 
ului său, şi materia, transpusă preliminar drept principiu irațional, este exclusă 
cunoaşterii, Aristotel reintroduce separarea platoniciană din cadrul compusului: 
forma este divizată în raport cu lucrul, el însuşi o parte a substanţei, substituindu-se 
functionalitatii de principiu unificator, împotriva tezei din Z 6. Fiintarile naturale 
devin, în consecinţă, divizate intrinsec propriei forme, dependente de ştiinţa care le 
cercetează şi existența corespunzătoare, situate în conexiune sinalagmatică cu 
mişcarea şi multiplicitatea sensibilă. În mod paradoxal, esenţa nu induce reiterarea 
caracterului indeterminant şi accidental, astfel încât cunoaşterea fiintarilor naturale 
nu diferă de cunoaşterea formelor abstracte şi autonome. Aristotel desemnează 
substanţa într-o unitate inalienabilă a unui dublet determinant: substanţa ultimă, ce 
nu este predicabilă în raport cu nici un element exterior (to th'hupokeimenon 
eschaton'’) şi ceva determinat, separat (tode ti kai chériston), distinct în mod 
esenţial în raport cu exterioritatea sau inteligibilitatea, anterior proprietăţilor sale. 
Substanţa relevă schimbarea şi predicatia, deţine existenţă per se (kath'hautén) şi 
este o totalitate natural indivizibilă (holon), nu un agregat constituit din parti 

(pan”). În aceasta paradigmă, substanța reprezintă o valență primară (kai logôi kai 
gnosei kai chrondi’') şi este singurul element ce revendică existenţă proprie, 
independentă, categoriile şi predicatele fiind comprehensibile prin intermediul 
acesteia, dar nu şi invers, astfel încât cunoaşterea este conferită de cunoaşterea 
esenței. Cu toate acestea, esența nu constituie un universal abstract, dimpotrivă, 
esenţa reală este imanentă substanţei, exprimând ceea ce o entitate singulară este 
per se (to ti én einai hekastâi ho legetai kath'hauto”’). Între materie şi formă nu se 
aplică relaţii de dependență, singulare sau reciproce, substanța compusă existând 
exclusiv in mod separat (hapl6s*); această diviziune a compusului se situează in 
interiorul Fiinţei, evitând hiatul dintre planurile abstracte asemănătoare formelor 
matematice sau conceptuale (tôi logôi) şi formele sensibile ale compozabilităţii””. 
Totalitatea substanţelor compuse trebuie, apoi, definită ca formă relativă materiei, 
fără a conţine însă parti materiale, posterioare compusului”5, ci numai indicând 
conexiunea necesară între formă şi un anumit tip de materie. Materia reprezintă 
materia unei forme, potentialitatea unei totalitati actualizate de formă, forma 
devenind, în consecință, principiul organizator al materiei, cauza acesteia, nu 
paradigmă a inteligibilitatii, ci principiu al schimbării şi cauza actualizării materiei. 
„Rectificarea hyletică”” a esenței, integrând referința materială în cadrul definiţiei, 
permite calificarea funcționalități formei ca principiu de organizare al 
componentelor materiale: dacă definiția formei matematice este „această formă (în 
această materie)”, definiția formelor naturale şi artificiale va deveni „aceste 
materiale, aceste parti, unite şi subordonate acestei forme, a căror cauză finală 
este”; esența nu mai constituie, atunci, simpla inteligibilitate a lucrului, ci cauza 
însăşi a unităţii constitutive a acestuia. Substanțele naturale reprezintă o 
multiplicitate ierarhică şi diversă, astfel încât „actualitatea sau logos-ul sunt diferite 
atunci când materia este diferită”, conform definiţiei”, care poate varia în acord cu 
un definiendum”; problematica include ştiinţificitatea cunoaşterii naturii si 
diferitele grade de inteligibilitate ale materiei întotdeauna anterior formată. 
Definiţia nu identifică substanța esenței sale în maniera logică in care 
acționează un subiect independent asupra predicatelor sale, ci constituie, mai 
degrabă, cauza substanţei inducand emergenta potentialitatii către actualitate, sau a 

ceea ce determină materia. În acest sens, esența transgresează caracterul simplicitatii si 
devine întemeierea unității fiinţei vii, sau instrumentul actualizării acesteia. Aristotel 
cercetează esența drept principiu al demonstraţiei, ştiinţa apodictică încarnând 
ipostaza unei structuri silogistice originare în orizontul esenței, întrucât definiția 
acesteia, exclusiv, este echivalentă definiţiei lui dioti, a interogatiei lucrului care 
există, creeând premisa cunoaşterii cauzale demonstrative. Demersul pare a insera o 
esență situată în mişcare, însă, dacă esenţa este un principiu, atunci este, de asemenea, 
principiu activ al demonstrației, transformând simplicitatea esenței in potentialitatea 
unei multiplicităţi de consecințe. În context, cu toate acestea, activităţile definind 
substanțele compuse nu reprezintă forme organice, dar, pentru toate substanţele, 
esentele constituie cauze ce determină actualizarea potentialitatii; „materia proxima 
şi forma sunt unul şi același lucru, unul potential, iar celălalt actual”. 

Aristotel afirmă că analiza sa prezentă în domeniul fizic cercetează sufletul, 
in timp ce filosofia primă investighează fiintarile separate, ta kechérismena*’, acestea 
semnificând însă intelectul şi substanța primă, şi nu formele presupus independente 
de materie. Forma este un compus separat de intelect”!, aşadar exclusiv potential, 
instrumentând, încă o dată, intervenţia omonimiei dintre substanță şi formă. 
Centralitatea Metafizicii se concentrează astfel asupra subiectului fizicii, în 
hermeneutica aristotelică, ca expresie a investigării principiilor substanţelor compuse. 
Acestea distribuie filosofiei prime propriile finalitati ale problematicii actualității şi 
articulează studiul metafizic în perimetrul diferitelor sensuri ale Fiinţei, deşi 
fundamentarea cercetării nu este orientată în domeniul formelor separate, o reductie a 
compusului la forma singulară fiind evitată. 

Definiţia esenței nu poate include, totuşi, mişcarea şi multiplicitatea părţilor 
materiale, organelor şi funcțiilor unui animal, în profida formulărilor aristotelice 
anterioare. Mai întâi, ceea ce iniţiază mişcarea este un compus, şi nu esenţa (corpul 
animal, şi nu sufletul); chiar dacă sufletul este principiul accidentelor per se din 
cadrul compusului, activităţile unui animal şi funcţiile sale organice nu se pot 
circumscrie silogistic esenței. Definiţiile nu reprezintă atribute ale devenirii, ci ale 
Fiintei, identificând esența unui compus drept cauza şi actualitatea acesteia, în 
absența unei distribuiri a existenței compusului şi a multiplicitatii predicatelor. 
Apoi, esenţa trebuie exprimată, astfel, într-o definiţie a diferenţei ultime, aceasta 
urmând a fi simplă şi necompusă; chiar dacă esența este descrisă drept o cauză a 
părților materiale, un asemenea raport posedă simplicitate, spre deosebire de părțile 
materiale care îl definesc. Analiticile secunde” confirmă teza conform căreia 
esenţa nu reprezintă cauza devenirii, ci a Fiintei, furnizându-i, simultan, valenţe 
suplimentare. Aristotel distinge, în aceste cadru, între definiţie şi demonstrație, 
esentele fiind definite, încă o dată, drept ceea ce aparține în mod necesar sau în 


% Tb., H 6, 1045b 18-19. 

30 Aristotel, De l'âme, traucere de Pierre Thillet, Paris, Gallimard, 2005, 1 1, 403b 15-16. 

3! Thidem, III 4, 430a 6-7. 

32 Aristotel, „Analiticile secunde”, Organon III, traducere, studiu introductiv şi note de Mircea 
Florian, Bucuresti, Editura Ştiinţifică, 1961, II 3. 


184 Andreea Gae 


proporţie majoritară unui lucru anume ce poate fi demonstrat silogistic’®. Conexiunea 
dintre Hegel şi Aristotel este, în acest punct, imposibilă, întrucât esenţa trebuie 
presupusă în ştiinţele apodictice ca principiu în exteriorul căruia proprietățile per se 
sunt demonstrate sau deduse. 


Predicatie şi esenţă între definiţie şi adevăr 


Ulterior unei investigaţii fizice a substanței, Aristotel se aplică în cartea Z 
unei discuţii epistemologice a acesteia. În acestea condiţii, cercetarea indică 
absența unei relații direct proporționale între denumirea unei fiintari şi statutul său 
existential: Iliada reprezintă exclusiv o unitate alcătuită prin intermediul 
compozabilitatii, şi nu este definibilă prin intermediul unui hen, o totalitate”. 
Esentele se constituie ca atare numai în orizontul a ceea ce este definit ca întreg”, 
definițiile redând esenţa determinată unui lucru. Astfel, un gen animal, de exemplu, 
nu există decât în contextul în care una dintre diferențele sale specifice sunt 
indicate cu precizie (faptul de a fi biped*®), pentru că universalul nu este concret în 
extensiunea specificațiilor sale a căror funcţionalitate este diferența ultimă, 
reprezentată de substanţă şi definiţie (hé teleutaia diaphora””); definițiile nu sunt, 
atunci, compuşi de termeni sau concepte, întrucât îşi extrag referința din cadrul 
singularitatii unui definiendum propriu“. Forma este forma imanentă a ceea ce 
poate exista prin sine însuşi, kath'hauto, şi joacă alături de esențe obiectul 
definiţiei. Acestea din urmă nu sunt, cu toate acestea, definiţii logice, ci un logoi 
dezvăluind valența per se de a fi a lucrului, de asemenea, formele nu intervin 
divizate în raport cu substratul, ci mai degrabă constituie determinarea lucrurilor. 
Aristotel nu este interesat, deci, de ceea ce redă un lucru identic cu sine însuşi într- 
o multiplicitate temporală, ci de ceea ce redă acest lucru, pentru că unitatea, şi nu 
identitatea substanţei se detaşează drept subiectul cercetat de acest domeniu. 

Dar, în circumstanțele în care această unitate determină o pluralitate şi 
actualitatea constituie actualizarea materiei şi potentialitatii, unitatea anterioară nu 
se reprezintă drept unitatea însăşi a unei multiplicitati? În ce condiţii o definiţie, 
deci o pluralitate de termeni, poate deţine funcționalitatea unei unităţi şi în ce 
manieră simplicitatea substratului se aplică celorlalte categorii? Este, în continuare, 
esenţa o entitate singulară în raport cu categoriile sau reprezintă diferența ultimă 
determinată de predicatele esenţiale? Cum se realizează, în continuare, distincția 
dintre o premisă silogistică ori identitate şi inferenta, între predicatia necesară şi 


33 Ibidem, 9la 12/11 4, 91a 14-16. 

34 Aristotel, Metafizica, traducere, comentariu, note de Andrei Cornea, Humanitas, Bucureşti, 
2001, Z 4, 1030b 9. 

contingenta, între definiție şi atribuirea non-esentiala, dacă structura logică S este P 
este comună, deopotrivă, ambilor termeni“? Cum evoluează raportul unității 
definiției dacă, iniţial, „fiecare definiţie este un logos" şi fiecare logos este 
constituit din părți”? 

În perspectiva în care accidentele şi categoriile nu pot fi deduce din cadrul 
esenței, referindu-se numai la propriul substratul independent, substanța deține un 
statut distinct, chiar dacă continuă să se manifeste asemenea unei categorii”. Aparent, 
singurul numitor comun al categoriilor este multiplicitatea modurilor în care Ființa 
este rostită, dar, mai precis, în cazul în care demontratia inserează în predicatie un 
element necesar altui element distinct, definiţia nu implică în predicatie ceva despre 
altceva cu un statut detaşat de sine (ouden heteron heterou“); dimpotrivă, definiţia 
expune (déloi) „ceea ce este” (ti esti”) în calitate de entitate indivizibilă (atonom'*). 
Logos-ul esenței identifică un lucru determinării sale inteligibile, în timp ce sinteza 
discursivă reuneşte un substrat unui predicat ce îi poate sau nu aparține. 

Propunerea aristotelică a problematicii unităţii definiţiei implică non- 
existenţa genului situat în externalitatea diferențelor, iar identificarea acestei 
diferențe ultime cu rezultatul final al diviziunilor succesive ale genului, esența 
însăşi a lucrului. Cu toate acestea, diferența ultimă nu este determinată de o 
pluralitate de termeni, ci este un eidopoios diaphora, specificatia unui gen, o 
diferență constituind lucrul în calitatea sa de esență. In această manieră, 
identificând o unitate, o esenţă indivizibilă şi nu o sinteză, definiția devine în mod 
natural o totalitate (holon), străină unei combinări în care ceva este afirmat sau 
negat ca subiect implicit“S. În consecință, Aristotel susține că definiția nu este un 
sumploké (combinare), ci exprimă o entitate primară, esenţa indivizibilă“ şi este 
simplă. În cadrul definiţiei, ceea ce este exprimat substituind un predicat nu este 
însă nici un predicat şi nici o alteritate; definiția distribuie unitatea substanțială 
substratului într-un raport de identitate ce introduce pe ti esti, esenţa, lui tode ti, 
„acest ceva”. În continuare, logos-ul esenței determină ceea ce este adresat 
discursului, şi nu califică atribute contingente în interiorul unei sinteze prin intermediul 


5 Aristotel, ,, Analiticile secunde”, Organon III, traducere, studiu introductiv şi note de Mircea 
Florian, Bucureşti, Editura Ştiinţifică, 1961, I 22. 

4 În alti termeni, este discursiv. 

4l Aristotel, Metafizica, traducere, comentariu, note de Andrei Cornea, Humanitas, Bucureşti, 
2001, Z 10, 1034b 20. 

* E, Zeller, Die Philosophie der Griechen in ihrer geschichtlichen Entwicklung dargestelli (II 2), 
Tübingen, 1844, p. 184; N. Hartmann, „Zur Lehre vom Eidos bei Platon und Aristoteles”, 1941, p. 134; 
P. Aubenque, Le probleme de l'être chez Aristote, Paris, 1963, pp. 187-188. 

8 Aristotel, „Analiticile secunde”, Organon III, traducere, studiu introductiv şi note de Mircea 

unei copule. În această hermeneutică, definiţia, concepută intensional, în conexiune cu 
extensiunea sa relativă membrilor unei clase, devine adevărată deoarece revelă esenţa. 
Dar în ce condiţii o definiție îşi poate revendica pretenţii de veracitate, dacă 
nu expune fapte, ci descoperă o esenţă? Pe de o parte, la nivelul predicatiei accidentale, 
adevărul şi falsitatea constau în combinarea şi separea unui predicat şi a unui 
subiect, declarând apartenenţa sau dimpotrivă, absenţa în raport cu proprietatea unui 
substrat ce denumeşte o entitate ce trebuie verificată“; funcționalitatea este atribuită 
gândirii discursive (en dianoiai”), gândirea fiind aici exponentul lucrurilor al căror 
ti esti şi cauză nu sunt investigate. Pe de altă parte, la nivelul inteligibilitatii 
esentelor indivizibile, veracitatea constă in revelarea unei determinări contrare a 
ceea ce nu este falsitate nous-ului. Metafizica © distinge adevărul şi falsitatea a 
ceea ce poate fi diferit de adevărul a ce este necompus sau indivizibil, în ultimul 
caz modul în care adevărul se manifestă fiind conexiunea cu un lucru afirmat în 
cadrul propriei sale simplicitati: thigein kai phanai” (a atinge şi a rosti), este 
menţionat şi în cartea A“! şi, în circumstanţele unui contact pur cu caracterul 
inteligibil al unui lucru, cele două elemente sunt opuse predicatiei afirmative şi 
negative sau atribuirii (kataphasis, apophasis*?). Astfel, atunci când acest raport 
este temporal valabil şi proprietăţile predicative pot fi supuse modificărilor 
evolutive, proprietăți distincte pot fi predicate cu valoare de adevăr diferite în 
funcţie de coordonatele temporale”. Aristotel evidenţiază, încă o dată, contrastul 
dintre contingenta şi necesitate sau identitate. Totuşi, contrarietatea unui adevăr 
noetic nu reprezintă falsitatea, ci ignoranta (agnoia®’); dacă predicatia a ceva 
despre ceva (ti kata tinos’’) se sustrage analizei, desi identifică aceasta entitate 


48 Aristotel, „Despre interpretare”, Organon I, traducere, studiu introductiv şi note de Mircea 
Florian, Bucureşti, Editura Ştiinţifică, 1957, 1, 16a 12-13. 

E 4, 1027b 27. 

expuse în De anima, şi evidenţiază apucarea sau strângerea manuală în cadrul unui contact; atunci 

esenței sale, identificarea falsitatii devine imposibilă. Totodată, esenţa este in această 


x? 


manieră eludata şi „neatinsă”, în sensul in care se manifestă exclusiv ignoranta. 


Definiţie şi demonstraţie între unitate şi pluralitate 


În condiţiile în care inteligibilitatea indivizibililor reprezintă identitatea 
gândirii şi a lucrului gândit, cel din urmă fiind, la rândul său, echivalent esenței 
sale, în timp ce în cadrul constituţiei substanţei lucrul şi esenţa sau forma nu 
prezintă o identitate determinată, atunci Metafizica nu distinge între organizarea 
logică sau noetică şi ordinea reală, atribuită realităţii. În continuare, în cazul în care 
intelectul revendică drept obiect propriu formele izolate, indivizibili actuali sau 
potenţiali, în raport cu compozabilitatea, şi dacă forma nu se poate manifesta 
niciodată în exteriorul compozabilitatii, atunci diferența şi identitatea există 
simultan în spaţiul formelor întrupate şi al formelor intrinseci. Mai întâi, identitatea 
rezidă în faptul că formele ce constituie obiectul intelectului, definiţiei şi ulterior 
demonstraţiei, sunt similare formelor şi cauzelor compozabilitatii, în caz contrar, 
orice cunoaştere fiind imposibilă. Apoi, condițiile de validitate ale diferenței sunt 
deţinute de intelectul care izolează formele în perspectiva cognitiei singulare; 
totuşi, această diferenţă este negată, deoarece formele sunt tratate uniform, ca 
forme private de materie“. 

În consecință, predicatia presupune esentele, iar acestea din urmă nu sunt 
obținute nici prin intermediul predicaţiei, nici prin diviziunea genurilor. În fapt, 
procesul nu poate reprezenta decât exponentul esenței situate în izolarea proprie, 
Aristotel tratând definiţia şi intelectul în maniera a două momente complementare 
ale aceleiaşi cognitii esenţiale. Definiţia şi esenţa prezintă, de altfel, o aparentă 
complexitate, fiind în mod actual o totalitate simplă şi primară a unei unități, astfel 
încât definiţia este formulată în deplin acord cu obiectul pe care îl propune 
explicitării. Simultan însă, operaţiunea de izolare a unei esențe în calitatea de 
obiect discursiv nu este similară procedeului diviziunii diairetice a genului rezultat 
în perspectiva diferenței ultime, posesoare a realităţii într-o manieră intrinsecă şi 
exhibând necesitatea de a se situa în corespondență cu esenţa. Pentru Aristotel, 
definițiile reprezintă capacitatea intelectului de a transgresa paradigma logică, 
termenii diairetici, permiţând astfel o descriere şi o aprehendare a realului ca 
proiecție a unei totalitati de determinatii logice. Dacă în interiorul unei definiții 
genul şi specia nu se plasează într-o izolaţie reciprocă, ci dimpotrivă, genul există 
numai potential, iar în actualitate exclusiv în cadrul simplicitatii şi unităţii speciilor 
sale ultime, atunci esenţa definită va fi simplicitate, simultan element al posibilului 
unei combinări demonstrative; dacă, în continuare, esentele ar deține un caracter 
simplu, monadic şi privat de relationari extrinsece, atunci inteligibilitatea superioară ar 

fi transformata intr-un contact intrinsec izolat, negand orice implicatie in cunoasterea 
ştiinţifică sau reală. 

Esenţele trebuie să fie simple, necompozabile şi nedivizate, iar faptul că există 
exclusiv în compozabilitate, exercitându-se drept cauzele acesteia, nu le conferă 
valențe compuse. In Z 17, Aristotel afirmă că interogatia a „ce există?” trebuie 
convertită în aceea cercetând cauzele primare, „de ce este?”; în consecință, 
problematica introduce pluralitatea. Procesul disociază esenţa, reduplicând-o în 
cadrul unui subiect şi unor atribute, sau esenţa se proiectează pe sine însăşi în 
spaţiul propriilor atribute, manifestându-se drept cauza atributelor sale, conform 
interpretării lui Aubenque’’? Similar, în Z 17%, Aristotel argumentează că din 
perspectiva instantierii problematicii cauzale, orice distincţie între interogatiile 
privind simplicitatea şi cele conforme compozabilitatii se estompează; în virtutea 
legitimării pluralitatii sensurilor esenței în domeniul inteligibilitatii şi predicatiei, 
identitatea dintre esență şi substanță este imposibilă ulterior relevării propriilor 
distincţii ce le particularizează. 

Esenţa unui lucru reprezintă cauza ființei sale”, iar investigarea cauzelor 
constituie cercetarea termenului mediu decurgând din faptul că S este P grație 
necesităţii intrinsece pe care expresia o exhibă şi proprietăţilor acesteia aparținând 
subiectului supus discuţiei. Termenul mediu reprezintă cauza prin intermediul 
căreia definiția nominală şi expresia cauzală devin posibile; în acest sens, definiția 
nominală este o necesitate factuală, şi nu o factiticitate contingentă, a cărei concluzie 
particulară (kata meros) este eternă (aei). Esenţa devine astfel fundamentul 
proprietăţilor per se, realizând, totodată, conexiunea dintre inteligibilitate si 
discursivitate, precum şi comprehensiunea definiţiei şi demonstraţiei sub forma unei 
cunoaşteri unitare. 


Materie, contingenta, individuare 


Problematica singularitatii în cadrul cunoaşterii ştiinţifice este rezumată în 
formularea „ştiinţa este a universalului, singularul este numai perceput”!. Orice 
concluzie cu aplicații în domeniul obiectelor senzatiei deţine o validitate 
momentană“ şi incertă”. În alti termeni, senzaţia este permanent orientată către 

senzaţia deţine ca obiect o entitate exercitată „aici” şi „acum”, este cu toate acestea 
„O nouă persistent’, până ce se ajunge la indivizibil şi general (universal)”%5; de 
asemenea, in De anima, senzația reţine forma obiectului dispus vederii, iar tode, 
„ceva”, este întotdeauna perceput ca un foionde, „cutare” 6; Senzatia aparține, 
astfel, obiectului integrat actualitatii sale, dar atunci când senzația nu mai este 
prezentă, obiectul este reținut exclusiv în forma de care dispune. 

În circumstanțele în care compozabilitatea este cunoscută exclusiv în cadrul 
formei şi esenței sale, şi nu prin intermediul determinării diferențelor în raport cu 
alti individuali şi materii, intelesi drept variații accidentale ale speciilor”, şi dacă 
singularul nu se aplică identic propriei materii, atunci problematica este aparent 
indisolubilă. Dacă stiinta este cunoaşterea necesității, iar materia este in sine 
imposibil de cercetat®, mentinandu-se, totuşi, ca principiul multiplicitatii numerice 
şi al individuării, în ce manieră investigația fizică îşi poate ideintifica, in 
continuare, obiectul? Construirea unei stiinte sau demonstrații asupra entităților 
singulare coruptibile si materiale pare imposibilă“, precum şi identitatea dintre 
universal, esenţă şi formă. Singularul este non-esential ştiinţei, va indica Aristotel, 
în timp ce pentru Hegel acesta devine rațional, în măsura în care realizează 
raționalitatea istorică, altfel fiind calificat drept irelevant. Aristotel şi Hegel 
împărtăşeşc, totuşi, aceeaşi judecată axiologică a non-esentialitatii singularului”?. 

La Aristotel, materia trebuie evaluată în conformitate cu ierarhia teleologică a 
fiintarilor universului sublunar drept cauză a contingentei şi imperfectiunii, 
augmentându-se direct proportional cu absența formelor independente ale 
existenţei. În cadrul naturii anorganice, unde materia este subordonată teleologic 
formei, cea dintâi reprezintă condiția esențială a finalitatii în calitatea de impuls 
dinamic al celei secunde. Situată într-o conexiune intrinsecă cu forma şi asociind 
aparența unei pasivitati iraționale absolute, materia este întotdeauna a priori 
„formată””!, în sensul in care dispune de o formă anterioară propriei existente. 
Chiar şi în perspectiva ființelor vii, pentru care problematica individuării exercitate 
drept cauză a individualului şi a variațiilor specifice apare superior accentuată, 
materia favorizează sau împiedică în mod activ transmiterea trăsăturilor ereditare 

parentale noii fiinţe”. Lucrul şi esența nu sunt reciproc izolate, iar forma este 
determinarea intimă a obiectului. Dacă obiectul reprezintă propria sa esență, atunci acel 
tode ti este deja determinat logic ca expresie a unei esențe, iar aceasta poate constitui, 
ulterior, obiectul cunoaşterii universale. Dacă, în continuare, din punct de vedere 
ontologic, forma acestui obiect este anterioară singularitatii şi universalitatii, distincția 
dintre acestea devine o problematică cognitivă, şi nu substanțială, interesând, deci, 
cognitia şi nu substanţa; forma nu este, atunci, un singular, întrucât este definibilă 
universal, dar nici un universal, pentru că este, actual, cauza unui obiect. Aporia este 
fundamentată într-o contradicție tripartită: mai întâi, forma este corelată speciei, ce 
devine; în consecință, situată posterior şi superior în raport cu singularul, specia 
integrează în mod direct un universal opus unui particular; în cele din urmă, forma 
este ataşată unui element al compozabilitatii tratat drept principiu propriu, o parte ce 
se substituie esenței. 

Fiintarile coruptibile sunt desemnabile prin intermediul formei proprii”, dar 
singularitatea acestora nu poate fi manipulată decât în termeni comuni ce dețin 
capacitatea predicatiei, de asemenea. Singularitatea nu poate fi distinsă ca unic 
absolut în raport cu alte singularitati distincte ale aceleiaşi specii deoarece nu există 
predicate capabile să defineasca o entitate unică excluzând simultan predicatia 
raportată la alte entităţi similare. Încă o dată, ecuaţia nu presupune faptul că 
substanţele coruptibile nu pot fi definite (în acest caz, ar rezulta consecinţa absurdă 
a inexistentei definibilitati ființărilor naturale), ci semnifică, mai precis, necunoasterea 
proportiei în care ceva aparţine unei entități în mod unic sau accidental, în alti termeni, 
necunoaşterea norocului sau a sorții. În această interpretare a universalitatii, 
definibilitatii şi relativităţii materiei, aceasta pare a se circumscrie paradigmei „în 
sine însăşi materia este necunoscută” (hê d'hulé agnâstos kath'hautén)”. Astfel, 
materia nu este funcția materială a unui compus; per se, materia este inconceptibilă, 
metaforă a unei abstractizări. Substanţa este relativă materiei”, iar materia persistă 
prin intermediul schimbării şi reprezintă subiectul modificării proprietăților 
elementare”, dar în sine însăşi eludează orice determinare calitativă, cantitativă sau 
caracterizările conceptuale şi perceptuale fiind totuşi, simultan, indispensabilă 
explicitării schimbării. Această potentialitate pură se recomandă asemenea unui 
criteriu logic, entitate ce trebuie asumată drept substrat al contrariilor şi al elementelor, 
dar care, totodată, nu deţine o existenţă în sine”. Diferenţa ultimă se poate atunci 


72 Aristotel, De generatione animalium, traducere de D. M. Balme, Paperback, 1992, IV 3, 
767a 36—768a 34. 

® Aristotel, Metafizica, traducere, comentariu, note de Andrei Cornea, Bucuresti, Humanitas, 
2001, Z 10, 1036a 8. 

74 Aristotel, „Analiticile secunde”, Organon III, traducere, studiu introductiv şi note de Mircea 
Florian, Bucureşti, Editura Ştiinţifică, 1961, I 30, 87b 19. 

15 Aristotel, Metafizica, traducere, comentariu, note de Andrei Cornea, Bucureşti, Humanitas, 
2001, Z 10, 1036a 8. 

7 Ibidem, Z 3. 

7! Aristotel, Fizica, traducere de N. I. Barbu, Bucureşti, Editura Ştiinţifică, 1965, 19, 192a 13-34. 

18 Aristotel, De generatione et corruptione, traducere de C. J. F. Williams, Paperback, 1982, II 1, 
329a 24-b 5. 


Fiinta aristotelica si spiritul hegelian in paradigma doctrinei esentei 191 


reprezenta drept subiectul ştiinţei şi al definiției, în condiţiile în care există numai o 
opinie (doxa) a ceea ce poate fi redat într-o manieră distinctă, procesul implicând 
indefinibilitatea proprietăților contingente ale substratului, însă nu şi a fiintarilor 
coruptibile. 


Esenta şi materie 


Procesele aplicate substratului pot fi rostite exclusiv în modul predicatiei 
accidentale, acestea sustrăgându-se determinării şi constituind obiectul senzatiei şi 
opiniei (doxa); aceasta nu induce necunoasterea coruptibilului în general, ci, mai 
degrabă, indefinibilitatea a ceea ce este accidental în raport cu o anumită substanță. 

Concepţia prezintă conexiuni şi în dialectica hegeliană. Posibilitatea sau 
hazardul sunt necesare, indefinite şi non-eliminabile. Hegel consideră, asemeni lui 
Aristotel, că ceea ce este permanent accidental este indefinibil şi necunoscut, deşi 
conceptul accidentalitatii se menține intrinsec indispensabil în calitate de categorie 
logică şi moment inalienabil al subiectivitatii. In natură, posibilitatea sau hazardul 
constituie accidentalitatea variațiilor singularului, în timp ce în Spirit particularitatea 
încarnează statutul unui moment necesar ce nu poate fi eliminat pentru că universalului 
îi este indispensabil condiţia individuală. Conceptiile hegeliană şi aristotelică sunt, în 
definitiv, similare: individualul este indefinit, dar nu reprezintă un reziduu irațional 
divizat de formă. 

Paralela continuă, ulterior, în prisma limbajului ca viitoare evidență a 
cuvinte, dar cuvintele stabilite sunt comune unui anumit număr de lucruri; acestea 
trebuie apoi să se aplice la ceva exterior lucrului definit. De exemplu, dacă cineva 
te-ar defini pe tine, s-ar putea spune că eşti o fiinţă vie care este slabă sau albă sau 
altceva similar ce să se aplice, de asemenea, şi altcuiva decât tie însuţi”. În aceeaşi 
manieră, Hegel semnifică certitudinea Fenomenologiei Spiritului ca instrumentarea 
obiectului în absenţa valentelor sale calitative, dar, pe măsură ce obiectul este exprimat 
în cadrul propriului său adevăr, asemenea certitudine revelă faptul că imediatul se 
situează în contradicţie cu propria sa conservare. Constiinta experimentează 
universalitatea limbajului, iar singularul este numai opinat sau proiectat (gemeint), 
pentru că orice singular poate fi indicat drept un „acesta” sau „acum”. ,,Acesta” „nu 
este nici acesta nici acela, ci un nu-acesta”*; in alti termeni, „acesta” nu poate fi 
pozitiv identificat unui singular dat în coordonate spatio-temporale, deci nu este o 
iminență, ci o negatie, proximul negativ distribuit fiecărui singular dat. În continuare, 

identificarea singularului apeleaza la problematica numelor proprii ca semnificatii 
accidentale ale „memoriei active”*!, criterii prin care este mijlocită identificarea 
unei entități ca perfect singulare. Totuşi, utilizarea lor presupune că „admitem 
faptul de nu a deţine astfel expresia lucrului însuşi. Numele ca nume nu este o 
expresie conţinând ceea ce sunt eu”, fiind „pur situate, în mod arbitrar”. Cu toate 
acestea, Hegel nu neagă proprietățile indexicalilor, ci numai afirmă că ceea ce este 
exprimat nu constituie un adevăr, ci exclusiv un dat a cărui esență şi adevăr se 
anulează; ceea ce Hegel neagă, în fapt, este că indexicalii identifică şi se referă la o 
entitate exclusiv singulară, deoarece un singular nu posedă un adevăr în sine. Acest 
„acesta” este simultan şi un altul, iar proiectul de a intercepta singularul ca universal, o 
realitate privată de idealitate, eşuează în momentul conştientizării faptului operării 
în conectivitatea unei reţele lingvistice deja inserată universalitatii. Limbajul poate, 
totuşi, exprima singularul, dar acesta constituie apanajul eunturilor private de adevăr, 
distincte, aşadar, în raport cu judecăţile*“. Forma gramaticală S este P nu distribuie 
suficiente elemente unei propoziţii pentru a deveni judecată, întrucât o judecată 
„revendică faptul ca predicatul să fie raportat unui subiect în modul în care o 
determinare conceptuală se raportează la alta, în consecință, aşa cum un universal 
se raportează la un particular sau individual. Dacă o propoziţie despre un subiect 
particular numai enunţă ceva individual, atunci aceasta este o simplă proprozitie. 
De exemplu, Aristotel a murit la 73 de ani.” Într-o Anexă a Enciclopediei, Hegel 
afirmă că în cadrul unei propoziţii şi judecăți calitative „subiectul şi predicatul nu 
se situează reciproc în relaţia realităţii şi Conceptului”®®. Atunci când, în interiorul 
judecății, se utilizează predicatia pentru a declara ceva despre ceva, copula devine 
expresia identificării dintre realitate şi Concept, dintre lucru şi Adevăr, în alti 
termeni, predicatia este o predicatie aparentă, similară cazului aristotelic pentru 
care nu există nici o predicatie fi kata tinos reală a definiţiei esentelor. O 
propoziție, dimpotrivă, exprimă această copulă în maniera unei conexiuni externe. 
În continuare, pentru Aristotel, doxa este acea opinie adresată unei entități care 
poate fi şi altfel“, adevărată sau falsă, şi poate manifesta falsitate atunci când 

obiectul comportă modificări in absenţa conştientizării acestora. Din această 
rațiune, obiectul opiniei diferă raportat la obiectul lui nous sau la ştiinţă, întotdeauna 
adevărată şi furnizând cunoaştere necesară“; de asemenea, este imposibil a deţine, 
simultan, opinie şi ştiinţă în cadrul aceluiaşi obiect”. Ocurenta implică, încă o dată, 
distincția dintre predicatia esenţială şi predicatia accidentală; opinia introduce o 
rezultantă acționând momentan, o inerenta a atributelor accidentale unui subiect în 
cadrul unor coordonate spatio-temporale strict determinate”! accidentalul prezentând, 
apoi, valențe comune Nefiinţei”. 

În această paradigmă, Hegel subordonează criteriile judecății, predicatiei şi 
categoriilor problematicii afirmării totalitatii inteligibilitatii Fiintei în cadrul 
devenirii. În alti termeni, Hegel suspectează Metafizica E, Z, H, © şi A de prezumptia 
unei ontologii speculative în care subiectul şi predicatul, asemenea esenței 
Topicii””, sunt multual convertibile, şi in care realitatea nu constituie un obiect 
pentru un subiect, ci se situează în opoziția adevărului inteligibil al Organon-ului. 
Hegel considră logica aristotelică o investigaţie empirică”, Aristotel cercetând 
diverse aplicaţii finite ale discursului, abstractizându-le în raport cu materialul 
externalităţii în care rezidă, fixându-le şi, în cele din urmă, alăturându-le şi analizandu-le; 
în această manieră, logica sa exprimă activitatea înțelegerii ca exponent al conştiinţei 
formelor pure ale gândirii izolate în raport cu conținutul propriu, logica devenind, 
astfel, o introducere corespunzătoare a gândirii. Cu toate acestea, în condiţiile în 
care identitatea comprehensiunii şi legile sale abstracte se menţin în izolarea 
caracteristică, gândirea este definită drept o rațiune subiectivă opusă obiectului. În 
consecință, judecăţile şi silogismele nu ating Adevărul”, dar nu întrucât reprezintă 
simple forme, ci cauza falsității acestora se concentrează în opoziţia hegeliană 
dintre formă şi conţinut pe care cele două elemente o presupun şi care obturează 
problematica Adevărului în şi pentru sine. Gândirea privată de orice conţinut 
empiric devine ea însăşi propriul său conținut; dimpotrivă, în cazul lui Aristotel 
legile gândirii sunt situate în dispersie, fiecare revendicând validitate pentru sine 
însuşi. Concluzia lui Hegel este că imperfectiunea acestora rezidă în faptul că „ele 
sunt numai forme, dar le lipseşte forma”. De exemplu, un silogism singular poate 
poseda validitate, însă concluzia sa subiectivă este marcată de absența Adevărului 


5 Aristotel, De l'âme, traducere de Pierre Thillet, Paris, Gallimard, 2005, III 3, 428b 8-9. 

® Aristotel, „Analiticile secunde”, Organon III, traducere, studiu introductiv şi note de Mircea 
Florian, Bucureşti, Editura Ştiinţifică, 1961, I 33, 88b 30-1. 

” Ibidem, | 33, 89a 38-39. 

9 Tb., 18, 75b 24-30. 

” Aristotel, Metafizica, traducere, comentariu, note de Andrei Cornea, Bucureşti, Humanitas, 
2001, E 2, 1026b 21. 

% Aristotel, „Ti opica”, Organon IV, traducere, studiu introductiv şi note de Mircea Florian, 
Bucureşti, Editura Ştiinţifică, 1963, II 1, 109-110. 

%4 G. W. F. Hegel, Vorlesungen über die Geschichte der Philosophie, Leiden, editat de G. J. P. 
J. Bolland, 1908, p. 237. 

°° Ibidem, p. 239. 

% Tp, 


194 Andreea Gae 


în sine, pentru că, atât timp cât sunt considerate într-un spaţiu determinat de 
izolare, formele nu reprezintă decât exclusiv un material al gândirii; numai unitatea 
şi totalitatea acestora în şi pentru sine deţine Adevărul, pentru că, vizualizat asemeni 
unei totalitati, conținutul se dezvoltă într-un sistem şi devine identic formei sale. O 
asemenea totalitate ar induce însă, în consecinţă, Ideea speculativă, ştiinţa gândirii 
subiective şi obiective, deopotrivă, deci demonstraţia completă şi definitivă a 
sistemului determinatiilor gândirii pe care Știința Logicii le cercetează. 

În acest sens, Hegel se concentrează asupra definiţiei deoarece pentru acesta 
sufletul reprezintă „substanţa exclusiv în acord cu Conceptul” sau ousia gar hê 
kata ton logon”: „forma, Conceptul este aici Fiinţa însăşi, însăşi substanța”, acest 
Concept fiind principiul fundamental care îşi suspendă teleologic componentele în 
sine însuşi, reducându-le la propriile semnificaţii ale actualizării, la Adevăr sau 
totalitate, pentru că „materia nu mai există aici ca materie, ci este numai în sine 
însuşi”, Pentru Aristotel, aceste elemente se situează în domeniul investigării 
sufletului si trupului. Pe de o parte, materia este prezentată în cadrul definiției 
ființelor vii ca suport al încarnării unui suflet; pe de altă parte, materia este sursa 
contingentei, multiplicitatii accidentale şi a distinctiei dintre esență şi singularitate, 
deci relativ diferită în raport cu esentele. Pentru Hegel, materia poate constitui 
substratul, indiferent poziției sau formei perspectivei unei activități umane 
(Wirksamkeit), sau poate reprezenta hermeneutica externă, suspendată în cadrul 
propriei independente şi externalitati în scopul subiectivitatii unei energeia aplicate 
unei relaţii teleologice. Ulterior, substanța sensibilă a Metafizicii este instrumentată 
în calitate de actualizare: este materie, substratul contrariilor; esența abstractă 
opusă materiei, das Bewegende sau „ceea ce mişcă”, finalitate sau motor al 
propriei desăvârşiri. Concepând substanța sensibilă drept manifestare a energeia şi 
energeia drept natură, Hegel gândeşte Conceptul ca subiectivitate, însă aceasta este 
incapabilă de a abandona elemente exteriorului său. În raport cu subiectivitatea, 
materia trebuie să fie inteligibilă în sine, un moment ideal şi nu un reziduu, opac 
Spiritului şi activităţii acestuia; dimpotrivă, se defineşte ca formă finită în ordinea 
suspensiei actualizării de sine a conştiinţei de sine absolute. Materia reprezintă ceea 
ce trebuie să devină (was werden soll), iar filosofia se transformă, la rândul său, în 
cunoaşterea totalitatii exclusiv în condițiile asumării realului în sine însuşi şi a 
identităţii dintre universul sensibil şi propriul concept al acestuia. Materia este 
legitimată în paradigma conceptului ideal al multiplicitatii, al entității care revine la 
sine însuşi. Conceptul este, aşadar, o instanţă superioară unui simplu temei, reprezintă 
organizarea şi subordonarea multiplicitatii externe în cadrul Sinelui, consecinţele 

manifestându-se plurivalent: în primul rând, considerarea esenței drept simplă 
inteligibilitate a obiectului este insuficientă, întrucât substanţa rezidă ca esență numai 
dacă este aprehendată drept cauză finală sau coincidenţă a cauzelor formale şi finale; în 
al doilea rând, în acceptiune hegeliană, Platon şi Aristotel împărtăşesc noțiunea de 
Wesen, sau esență abstractă (Ideea platoniciană şi cauza formală aristotelică); în al 
treilea rând, substanţa ca actualitate nu este dată şi întemeiată în proiecția unei 
identități, ci reprezintă o unitate care se auto-reproduce, multiplicându-şi Sinele, 
deoarece entelecheia constituie unitatea unei multiplicitati, şi nu unitatea superioară 
unei multiplicitati, sau expresia a ceea ce este esenţa ca subiect al mişcării şi al 
devenirii. În definiţia esenței, tangentă problematicii cauzei finale, rezidă o identitate 
abstractă şi fixă (cauza formală) între obiect şi Concept; apoi, întrucât pentru Hegel 
definiția unei entelecheia include procesul desăvârşirii şi al raportului cu 
externalitatea, Fiinţa este identică Conceptului, în condiţiile în care prin formă sau 
esenţă se transpun o actualitate şi o cauză finală şi eficientă, totalitatea naturii fiind 
logic articulată formelor proprii. Aristotel intenționează, astfel, mai întâi, explicitarea 
sensibilului în substanța inteligibilitatii considerate in sine, esentele devenind 
instrumentele cunoaşterii sensibile, şi, apoi, comprehensiunea mişcării în cadrul 
principiilor logicii proprii. 


Logica esenței 


Există, în perspectiva paradigmei aristotelice, o distincție între esență si 
compozabilitatea obiectului, diferență situată exterior noțiunii de kath'hauto? 
Kath'hauto sau principiul per se implică o relaţie între esenţial şi non-esential, între 
Adevăr şi compozabilitatea concretă, între cauzalitate şi obiectul la care cauza se 
aplică'%? Există, în aceste circumstanţe, un raport între identitate si diferenţă si, în 
terminologie hegeliană, nu este esența fundamentul propriei sale aparente în 
teritoriul compozabilitatii? 

În cadrul Logicii Fiintei, calitatea, calitatea şi proportionalitatea nu reprezintă 
determinatii stabile, ci valenţe reciproc transgresive şi, relevându-se ca inadecvate 
unui fundament de sine la nivelul iminentei sensibile, rezidă într-o complexitate 
logică, intern diferenţiabilă din punctul de vedere al determinatiilor: esența. Această 
esență este superioară Fiintei întrucât, dacă cea din urmă reprezintă exclusiv 
iminență, esenţa presupune negatie şi mediere proprii. În Fiinţă, determinatiile isi 
asumă tranziția, raportul dintre acestea rezultând în reflectia pe care omul o 
întreţine, astfel încât atunci când o determinare devine o determinare distinctă, 
determinarea primară este suprimată; dimpotrivă, în esenţă, diferenţa şi relaţia sunt 
interne deoarece nu există nici o altă entitate care să substituie originala 
determinare a gândirii, întrucât în acest plan relația se desfăşoară între Unu şi alter 
ego-ul acestuia. Dacă Fiinţa reprezintă statutul logic al iminentei, esenţa constituie 

stadiul intrisec al raportului, deoarece determinatiile celei dintâi există, pur si 
simplu, iar determinatiile celei din urmă se situează in Sinele acesteia; determinatiile 
Fiintei sunt anulate în cadrul simplei lor fiintari, esența fiind astfel divizată, desi, în 
esenţă transgresarea (Ubergehen) nu constituie o tranziţie către o entitate distinctă, 
ci o menţinere în identicul ce se dublează pe sine însuşi în perspective bipolare. 
Procesul este denumit de Hegel reflectia esenței in sine însăşi sau reflexie a Fiintei 
(Scheinen ins Entgegengesetzte), reduplicându-se pe sine într-un perimetru non- 
esenţial şi într-o permanență esenţială. În consecință, determinatiile sunt aplicate în 
mod necesar unei conexiuni cu contrariile sale, pentru că identitatea determinatiilor 
gândirii este în acest punct definită într-o manieră negativă, ca diferență internă: 
esenţa devine o negatie a Fiintei, a subzistentei proprii atribuite iminentei originale, 
aceasta internalizându-se pe sine însăşi drept simplu in-sine şi opunându-se, 
ulterior, pe sine aparentei externalitatii. Fiinţa se divide pe sine în tangenta a două 
determinări contrarii, Logica Esentei constituindu-se astfel în cadrul acestei 
opoziții până la momentul reconclierii in categoria actualitatii, unde esenţa şi 
aparența sunt identice. În aceşti termeni, esenţa se defineşte drept un produs al 
reflectivitatii Fiintei, nefiind, cu toate acestea, situată în externalitatea acesteia sau 
în spaţiul aparentei: esenţa este, mai degrabă, propriul său produs şi, în condiţiile în 
care aparența nu este dată, ci constitutivă esenței, obiectele vor fi considerate ca 
rezultat ale determinatiilor gândirii aplicate unei maniere esenţiale, obiectele 
apărând, deci, în ipostaza de produse esenţiale ale gândirii absolute. Formele nu 
sunt date în identități a priori pentru că, în sine, forma reprezintă o activitate, fiind 
astfel negativă şi simultan fundamentul unităţii în măsura în care îşi neagă şi 
produce propria externalitate; unitatea, pluralitatea, identitatea şi diferenţa sunt 
substituite de gândirea care îşi produce propriile gânduri. 

Însă, dacă aceasta reprezintă fundamentul Logicii Esentei, atunci esentele 
constituie determinatiile reflectiei gândirii, determinatiile gândirii fiind definite în 
cadrul mişcării acesteia care le întemeiează esenţial în raportul unor unități de sine 
situate în opoziţie cu esentialitatea externalității. Astfel, fiecare substanță este 
unitate esenţială şi accidentală, unitate pe care Aristotel nu o explică. Substanţa, 
revendicând în mod legitim identitate şi externalitate, este atinsă exclusiv prin 
intermediul obiectului unei inteligibilitati noetice concepute ca simplă identitate, 
identitatea şi externalitatea nefiind situate într-o proporție egală imanentei esenței. 
Apoi, nu doar relaţia dintre esenţa inteligibilitatii şi diairesis-ul discursiv aparţinând 
unui gen a cărui finalitate rezidă în coincidenta cu diferenţa ultimă sunt elementele 
ce se vor menţine neexplicate, inducându-se o conexiune asimptotică între 
inteligibilitatea ante-predicativă şi limbaj, ci şi consecinţa conform căreia, dacă 
esenţa nu poate fi negată ci numai supusă observaţiei şi cercetării, atunci ştiinţa şi 
investigarea ştiinţifică, în genere, trebuie întemeiate în cadrul unor premise a căror 
veridicitate este inalienabilă. Totuşi, esentele trebuie asumate drept certitudine 
imediată astfel încât posibilitatea falsitatii să fie exclusă natural: relaţia dintre nous 
şi dianoia este biunivoca, iar esența corespunzătoare gândirii exclude atât negația, 
cât şi demonstraţia, în virtutea evitării unui regres la infinit. Rostirea şi afirmarea 
acestora devine, în consecință, o simplă identitate cu intelectul şi nu cu principiul 

dialecticii (în sens hegelian). În termeni hegelieni, Aristotel, asumând drept premise 
identitatea dintre gândire şi obiectul gândit şi principiul conform căruia nous-ul 
cuprinde, în potentialitate, totalitatea esentelor, nu concepe niciodată acest nous ca 
origine pură a esentelor, şi nici nu consideră conţinutul gândirii în calitatea de 
produs al propriului Sine, aplicându-se acestui abandon, aşadar, deoarece îl presupune 
ca auto-cunoastere a gândirii şi auto-determinare. Pentru Hegel, gândirea în paradigma 
determinatiilor concepute ca negatii este esențială: nu doar totalitatea lucrurilor 
finite este contradictorie, ci determinatiile esenței înseşi se articulează grație 
negativitatii, diferențele interne reprezentând opozitiile constitutive negaţiei. 
Dimpotrivă, pentru Aristotel, relaţia nu este constituivă sau internă substanţei, ci 
exclusiv unul dintre accidentele aplicate noţiunii de ousia. 


Concluzii 


Logica operativă a procesului acționează numai pentru noi înşine, iar istoria 
conştiinţei de sine surmontează opoziția acestei conştiinţei, obligatorii unei 
cunoaşteri ştiinţifice a Absolutului. Spiritul este tratat ca erscheinend, apariţie, atât 
în cât şi pentru sine, operativitatea inovatoare conducându-l pe Hegel la reelaborarea 
sistematică a scopului materialului prim şi la geneza matură a Filosofiei Spiritului. 
Fenomenologia Spiritului nu mai prezintă, din acest moment, statutul de introducere a 
sistemului, ci de introducere a gândirii pure, depăşind orice opoziții ale conştiinţei 
şi orice presupozitii exterioare ale gândirii, iar Absolutul nu mai este conţinut în 
etapele evolutive ale conştiinţei de sine; spaţiul este, atunci, asumat unui „Concept 
Preliminar” al Logicii, cele trei poziții dominante asupra gândirii în tangenta 
obiectivitatii devenind calea spre considerarea speculativă a Spiritului Absolut in 
cadrul Logicii abstracte a esenței. 

În ce manieră Spiritul se poate detasa ca Spirit Absolut, în condiţiile in care, 
începând cu epoca lui Heidelberg, diviziunile sale cuprind subiectivul, obiectivul şi 
Absolutul? Care sunt ratiunile hegeliene în vederea alegerii Spiritului, din moment 
ce acesta nu reprezentă decât a treia parte a sistemului? Care este relaţia dintre 
Logica şi celelalte două parti ale sistemului, dintre Idee şi Spirit? 

Logica constituie structura pură a realităţii, ştiinţa formei absolute. 
Categoriile, pe care Hegel le denumeşte determinatii pure ale gândirii, nu mai 
încarnează construcții aparținând subiectului, dacă gândurile sunt ireductibile în 
raport cu cel care le concepe, atunci Hegel afirmă că subiectul nu gândeşte conform 
modelului unui subiect particular şi finit, ci Ideea însăşi gândeşte şi evoluează de la 
o formă către alta'%. Conceptele operative ale realităţii se situează astfel active în 
cadrul subiectului şi nu reduse la un produs strict intelectual, ci mai degrabă 


1% G, W. F. Hegel, Wissenschaft der Logik, in G. W. F. Hegel, Werke in zwanzig Bänden, 
Frankfurt a. M., editat de E. Moldenhauer şi K. M. Michel, 1969-1971, vol. 6-7, 1:25; idem, Hegel's 
Science of Logic, traducere de A. V. Miller, Cuvânt Înainte de J. N. Findlay, Londra şi New York, p. 35. 

gândite şi înţelese într-o mişcare obiectivă care se desfăşoară pe sine însăşi în 
multiplele aspecte ale realităţii. Logica, fundamentul a ceea ce există, generează 
esența oricărei realități accesibile gândirii, in acest sens devenind o ştiinţă 
superioară şi singulară, funcție atribuită anterior metafizicii. 

Ideea absolută, reprezentată la finalul Logicii drept catalizatorul şi motorul 
întregii mişcări operative, este atunci obiectul consideratiei filosofice a Sinelui, 
manifestată deopotrivă în finitudinea naturală cât şi în formele Spirituale sau, în 
continuare, în metafora hegeliană, este conceptul sau obiectivitatea divinității 
insesi!™. În acest sens, Spiritul Absolut este superior Ideeii Absolute, întrucât 
întoarcerea la sine a gândirii concrete este superioară structurii sale primare. 
Adevărul este cunoscut prin intermediul Spiritului Absolut cuprinzând cele mai 
intime aspecte ale realității şi naturii, Ideea fiind concretă exclusiv la nivelul 
acestei cunoasteri spirituale de sine. Variatele determinatii ale gândirii nu 
reprezintă însă simple atribute ale unui subiect constant, fie Eul sau Dumnezeu, 
după cum Introducerea Ştiinţei Logicii pare să propună’; distincţia dintre subiect 
şi atributele sale este întemeiată în Logică drept unul dintre stadiile desfăşurării 
Ideeii, cea din urmă jucând rolul unui universal fundamental înainte de a se 
distinge şi articula în diferite aspecte şi momente. Logica nu este partea anterioară, 
izolată a sistemului, ci fundaţia conceptuală a întregului sistem. Sistemul, totuşi, nu 
reprezintă o progresie de la Logică către Realphilsophie (Filosofiile Naturii şi ale 
Spiritului) care se actualizează, întrucât aceasta ar transforma Logica într-o origine 
imediată; mai degrabă, Logica este cercetarea formei pure care animă şi 
instrumentează Natura şi Spiritul Finit. Procesul este, din nou, comparabil 
distinctiei aristotelice dintre logoi şi logoi enuloi: în timp ce esentele rezidă 
exclusiv „împământate”, asociate materiei ca esențe ale compuşilor, gândirea 
izolează esentele şi le redă într-o direcţie anume. Realphilosophie constituie o 
Logică aplicată numai în proporţia în care indică modul cum developarea 
categoriilor logice situate într-o augmentare a completitudinii este exact elementul 
prezentat de principii şi concepte pe care ştiinţele îl utilizează non-reflectiv. 
Realphilosophie nu este, cu toate acestea, o simplă reduplicare, ci o reiterare 
sinalagmatică: utilizarea singulară a Logicii nu distribuie cunoaşterea manierei în 
care Conceptul devine concret în manifestările empirice ale realității, permițând o 
asimptotă non-filosofică între veritabilul element logic şi un înveliş exterior, 
irațional. În viziunea unei rezultante a ştiinţelor, elementul logic devine „adevărul 


104 G, W. F. Hegel, Wissenschaft der Logik, în G. W. F. Hegel, Werke in zwanzig Banden, 
Frankfurt a. M., editat de E. Moldenhauer si K. M. Michel, 1969-1971, vol. 6-7, 2:572-573; idem, 
Hegel's Science of Logic, traducere de A. V. Miller, Cuvânt Înainte de J. N. Findlay, Londra si New 
York, 1969, pp. 842-844. 

103 Logica este numită aici "expunerea lui Dumnezeu... înainte de crearea naturii şi a unui spirit 
finit" (G. W. F. Hegel, Wissenschaft der Logik, în G. W. F. Hegel, Werke in zwanzig Bänden, 

universal, nu ca o cunoaştere particulară alături de alte materii sau realităţi, ci ca 
fiinţă esenţială a tuturor acestea mai târziu”%. Hegel extinde ceea ce Aristotel 
stipula ca noţiune a filosofiei prime: cercetarea sensurilor în care Fiinţa este rostită 
şi a cauzelor acesteia devine o investigare a Absolutului. 

Ce determină însă Hegel prin intermediul gândirii? Asemenea Metafizicii lui 
Aristotel, Hegel abordează Logica prin intermediul Fiintei, excluzând însă o 
diviziune iminentă in genuri, precum exemplul aristotelic, în favoarea 
introducerii ideeii de pluralitate. Pluralitatea, concepută ca pluralitate a categoriilor 
pure, este mai întâi o presupozitie neîntemeiată întrucât nu există legi a priori ale 
gândirii ce pot fi asumate ca guvernând-o pe aceasta din urmă. Aristotel şi Kant 
asumă o pluralitate de categorii şi legi ale raţiunii a căror relație cu gândirea se 
menține, totuşi, inexplicabilă. Gândurile sunt determinatiiile unei raţiuni originare, 
iar Logica trebuie să indice procesul prin care Ființa este un moment particular 
inerent gândirii, o etapă a conştiinţei de sine a Conceptului. În dialectica prezentării 
sale ca un universal concret al tuturor determinatiilor, gândirea trebuie să debuteze 
cu absenţa oricăror presupozitii, un început abstract şi iminent lipsit de orice 
determinatie intrinsecă, singura concesie admisă fiind presupozitia raţiunii şi a 
identităţii dintre aceasta şi realitatea însăşi. Fundamentul universal identificat în 
perspectiva gândirii nu este o formă indiferentă propriului conţinut, din contră, 
„sufletul, (...) inima cea mai profundă a lucrurilor, simpla pulsatie a vieţii acestora 
(...). Sarcina este de a focaliza atenția asupra acestei naturi logice care animă 
Spiritul, mişcă şi lucrează în interiorul său”!%. În condiţiile în care conceptele 
reprezentau simple forme independente ale conţinutului, atunci acestea se vor 
transforma în reprezentări fixe ale veracitatii rezidând în criterii exterioare acestora. 
Logica, în schimb, în măsura în care deţine drept obiect şi conţinut gândirea însăşi, 
nu cunoaşte nici o altă distincţie între formă şi conținut şi nu utilizează nici un 
criteriu exterior sieşi, în cadrul său obiectul şi metoda fiind similare, gândul pur al 
gândirii înseşi sau gândirea aristotelică care se gândeşte pe sine (noesis noeseos 
noesis). Logica tratează, astfel, determinatiile pure ale gândirii, mai precis 
elementul sau natura logică (das Logische), sufletul rațional, constituind cea dintâi 
secțiune individuală a sistemului; dar, pentru că Logica se inserează tuturor 
sectiunilor sistemului, nu deține numai statutul unei parti a acestuia, ci însuşi 
fundamentul său. În acest mod, întreaga noastră cunoaştere reprezintă Ideea în 
multiplele sale manifestări, precum în cazul exemplului Fiintei aristotelice. 


1% G. W. F. Hegel, Wissenschaft der Logik, în G. W. F. Hegel, Werke in zwanzig Banden, 

LIBERTATEA CA VOINTA RATIONALA. 
UN STUDIU DESPRE TEMEIUL DIALECTIC 
AL TEODICEEI HEGELIENE 


NICOLAE DRAGUSIN 


Sistemul filosofic al lui G. W. F. Hegel reprezintă cea de-a treia metafizică, 
după cea aristotelică şi tomistă. O bună introducere în sistemul filosofic hegelian 
nu poate veni decât din cercetarea propriilor lucrări. De aici, rezultă înţelegerea lui 
Hegel pornind de la Hegel însuşi. În acelaşi timp, Hegel mai poate fi înțeles şi 
pornind de la relaţia pe care a stabilit-o cu romantismul. Deşi influenţat de temele 
romantice, el nu s-a considerat niciodată un romantic. În egală măsură, Hegel 
reprezintă punctul culminant al unei tradiții de gândire care reflectează asupra vieții 
din orizontul Absolutului. Potrivit acestei perspective, Hegel reprezintă autorul 
celui mai promițător proiect de teodicee. Argumentul acestei orientări este acela că 
în centrul teodiceei pe care filosoful german o propune se află dialectica, în 
calitatea acesteia de metodă a logicii speculative. Dacă recunoaşterea contingentei 
reprezintă punctul de plecare al propriei speculaţii (caz în care Hegel aparţine 
tradiției care începe cu Platon), soluția ieşirii din contingenta este dialectica, iar 
libertatea reprezintă starea de încheiere a contingentei. 

Astfel, studiul propune trei perspective de cuprindere a vastului sistem 
hegelian. Prima denumeşte sistemul hegelian drept straduinta unui romantic de a 
ieşi din romantism. A doua perspectivă denumeşte sistemul drept cunoaştere absolută 
(das absolute Wissen). În sfârşit, a treia perspectivă documentează sistemul drept 
finalism. Trebuie spus că orizontul finalismului nu pune sub semnul îndoielii niciuna 
din cele două perspective de mai înainte, ci le depăşeşte. Dacă cunoaşterea 
reprezintă o modalitate, finalismul sistemului hegelian priveşte transformarea, 
reîntregirea în Fiinţă. Vorbim, aşadar, de trei posibile stadii de înţelegere a lui 
Hegel: stadiul trăirii, corespunzător relaţiei filosofului german cu romantismul; 
stadiul rațiunii, corespunzător sistemului filosofic drept cunoaştere a Absolutului 
(este o cunoaştere în sensul strict al termenului deoarece păstrează distanţa dintre 
subiectul cunoscător şi obiectul cunoscut) şi stadiul teleologic potrivit căruia 
cunoaşterea devine unire cu Absolutul. De aici rezultă că soluţia la problema răului 
(adică ieşirea din contingenta) o reprezintă unirea cu Absolutul. 

Întrucât punctul de plecare al dialecticii este contingenta existenţei omeneşti, 
înseamnă că Hegel încununează o tradiţie ai cărei începători sunt platonicienii 
(necreştini, cum ar fi neoplatonicii în frunte cu Plotin şi creştini cum este Augustin 
şi augustinienii, îndeosebi misticii Europei nordice). În această împrejurare, o 
posibilă întrebare de cercetare ar privi modul in care Hegel l-a citit pe Platon. În 

acest sens, avem la dispoziţie două surse documentare de prima mână: capitolul 
dedicat lui Platon din „Prelegerile de istorie a filozofiei”, ţinute la Jena între 1805 
şi 1806 şi opusculul „Lecţii des, é Platon” care reprezintă cursurile ţinute la 
Berlin, douăzeci de ani mai târziu : ,,[...] acest text reprezintă un stadiu mai avansat 
al receptării lui Platon de către Hegel, lucru vizibil de altfel şi din restructurarea 
mai multor părți din prelegerile cunoscute, precum şi din regândirea unor termeni, 
din diversele reformulări şi abandonarea amănuntelor socotite, evident ulterior, 
inutile. [...] această variantă constituie [...] o introducere mai accesibilă [...] în modul de 
gândire hegelian în general, căci adesea discursul lui Hegel iese din limitele stricte 
ale subiectului dat şi se lasă în voia consideratiilor personale. [...] textul acesta 
poate constitui o nouă dovadă a staruintei cu care germanii [...] s-au întors către 
Antichitatea greacă în raport cu care s-au modelat şi modulat ca într-un benefic 
recurs la o conştiinţă mai bună”. Pornind de la această resursă, se poate porni în două 
direcții principale: documentarea filosofiei hegeliene fie ca dialectică, fie ca teodicee. 
În măsura în care se acceptă că sistemul hegelian reprezintă o teodicee*, se poate merge 
mai departe în demonstrarea dependenței teodiceei hegeliene de metoda dialectică 
şi indicarea libertăţii ca voinţă rațională drept încheiere a teodiceei hegeliene. 


Sistemul hegelian ca încercare de evadare din romantism. 


Născut în a doua jumătate a secolului al XVIII-lea, adică în plin Luminism 
german, Hegel a trăit influența kantiană, după cum o dovedeşte scrierile timpurii. 
Mutarea la Jena l-a adus centrul romantic cu care a avut numeroase afinități: 
„mândria faţă de sine însuşi şi de umanitatea căreia-i aparţine, admiraţia fata de 
marile personalităţi, de eroii voluntari, de Richelieu, de Napoleon «sufletul lumii», 
de energicul Friedrich von Wiirtenberg, entuziasmul inspirat de Hölderlin fata de 
Grecia arhaică, spiritul său paradoxal, umorul său critic şi bătăios, instinctul negator, 
cosmopolitismul intelectual, călătoriile, interesul pentru artă”; „De altfel, încă din 
1797, adopta la Frankfurt, alături de Hölderlin şi Sinclair, atitudini în genul 
Chateaubriand, scria versuri melancolice, pline de dezolare, iar când s-a dus Cousin să-l 
vadă, ceva mai târziu, l-a găsit cu fruntea posomorâtă, scump la vorbă, nemișcat şi 
trist ca un personaj dintr-o dramă filozofică romantică, ca Manfred sau ca Faust”. 
Dar în perioada când vădea toate aceste trăsături tipic romantice, Hegel avea deja 
schița propriului sistem filosofic care, prin însăşi rațiunea unui sistem, nu l-ar fi 
lăsat să rămână un romantic. Hegel a căutat ruptura şi delimitarea fata de 


! G.W.F. Hegel, Lecţii despre Platon (trad. Radu Gabriel Pârvu), Editura Humanitas, 
Bucureşti, 1998. 

* Ibidem, p. 6-7. 

romantism. Astfel, format in Luminism, desavarsit in Romantism, Hegel a incercat 
să le depăşească pe toate, adică să treacă de dincolo de „spaţiul” luminist şi de „timpul” 
romantic. N-ar fi trecut această afirmaţie de nivelul unei simple ipoteze, daca 
Hegel însuşi nu ne-ar fi încredinţat în prefața de la „Principiile filosofiei dreptului” 
că Minerva îşi ia zborul doar după lăsatul serii. Şi ca şi cum nu ar fi fost suficient, 
peste toate acestea s-a adăugat Hegel burghezul (bun, conformist, oportunist, realist, 
meticulos). Aventura hegelianismului începe atunci când un „funcţionar care se simte 
furat de romantism” caută să se elibereze. Pentru că Hegel este „un romantic ce vrea 
să se rupă de romantism, filozofia lui este produsul acestei tentative şi acestui efort”. 
Prin această afirmaţie, Papini lasă impresia unei drame interioară, al unui 
conflict surd purtat între Hegel — burghezul şi Hegel — romanticul. Astfel, abandonarea 
Romantismului apare ca un efect al conştientizării incompatibilităţii între cele două 
moduri de a fi. Arareori se întâmplă ca o gândire să fie lecturată din prisma unor 
trăsături de caracter (onestitate, umilitate). Spre deosebire de Hegel, pentru Papini, 
Kant era „un burghez onest şi ordonat”. Dar amândoi erau orgoliosi („îi plăcea să 
se compare cu Copernic, aşteptând ca admiratorii să-l numească un nou Cristos sau 
un nou Socrate, dar citea cu neplăcere cărțile altora şi asculta cu acelaşi sentiment 
obiecțiile aduse alor sale”). Orgoliul lămureşte doctrina care în cazul lui Kant 
înseamnă ,,transpozitia de la divin la uman”, adică „îi dă omului ceea ce omul i-a 
dat lui Dumnezeu”. Aşa-stând lucrurile, de la Kant la hegelienii de stânga nu poate 
fi consemnată decât o simplă evoluţie. Dar în egală măsură de ce nu ar considera-o 
ca rezultat al propriei metode dialectice? Aufhebung —ul în viata şi opera lui Hegel 
înseamnă nimic altceva decât negarea matricei romantice şi păstrarea acesteia. 
Dacă Papini propune o viziune individualistă asupra sistemului hegelian, alti 
comentatori ar înclina mai degrabă către cea impersonală, a unui autor „confiscat” 
de propria operă. „Fenomenologia spiritului”, văzută nu doar ca prefață la propriul 
sistem, sâmbure din care au rodit vlăstarii, ci mai ales drept operă romantică în formă 
(stil obscur, misterios), însă ruptă de romantism în conţinut, mărturiseşte că Hegel 
nu a fost ,,inghitit” de sistemul pe care îl alcătuia. Argumentul care indreptateste a-l 
considera drept întruchiparea „orgoliului filosofic în forma lui exemplară” este 
preocuparea de a-şi devaloriza predecesorii (faimoşi — Kant, Jacobi, Platon, Schelling, 
Fichte sau mai puţin faimoşi)”. Dacă această critică vine ca urmare firească a 
propriei logici dialectice, orgoliul filosofic, în măsura în care se poate vorbi despre 
acesta, se explică prin faptul că nu a întrevăzut nimic dincolo de propriul prezent în 
termeni social —politici (bunăoară, vorbeşte despre Statele Unite şi Rusia ca puteri 
ale viitorului, dar tocmai pentru faptul că aparțin viitorului n-au nicio însemnătate) 
şi propria persoană în termeni de filosofi. În orice caz, se cuvine asumată 

perspectiva unei dualitati conflict interior — logica sistemului propriu pentru a-i 
patrunde sistemul si pentru a intelege starea de spirit care a dominat hegelianismul 
extins (inclusiv discipolii). 


Sistemul hegelian drept cunoastere a Absolutului. 


Sistemul filosofic hegelian vorbeste despre devenirea sau auto —dezvoltarea 
Ideii'®. Această afirmaţie ridică trei întrebări: cum se face devenirea? (a) Către ce 
se îndreaptă devenirea? (b) Ce este Ideea? (c) În cele din urmă, sistemul va fi 
discutat în principal în raport cu “Fenomenologia spiritului” (d) 

(a) Devenirea nu este întâmplătoare şi nici haotică întrucât se face conform 
unei legi decisive pentru sistemul hegelian care se numeşte dialectică. Dialectica 
cuprinde trei stadii aflate în relaţie dinamică: teza care îşi dezvoltă antiteza, iar din 
ciocnirea celor două rezultă antiteza. Antiteza devine la rândul ei teză care îşi 
dezvoltă propria antiteză din care purcede o nouă sinteză. Dialectica este sintetică 
pentru că uneşte universalul cu individualul şi astfel înțelege faptul că viața 
reprezintă temeiul ultim al existentei''. Prin viaţă trebuie înțeleasă legătura dintre 
întreg şi părţile care îl compun (corelație organică e tipul partea care implică 
întregul şi întregul ce implică partea)”. Aceasta a fost intuiţia fundamentală a lui 
Hegel, căpătată cel mai probabil în perioada anilor 1794-1799 şi atestată de 
însemnările teologice de tinereţe: principalele forme ale existenței se află în corelație 
organică. Ceea ce a urmat acestei idei iniţiale nu a fost straduinta de a împăca opozitiile 
şi contradicţiile care se nasc in mod inevitabil in viaţă şi de a înţelege totul'*: 
„Adevărul este întregul”!*. Aceasta este piatra de temelie a sistemului filosofic 
hegelian. În mod concret, cele trei etape ale devenirii sau auto-dezvoltării Ideii sunt 
următoarele. Prima etapă este „În sinele” (Ansichsein) care corespunde din punct 
de vedere ontologic ființei. Despre acest subiect Hegel a vorbit pe larg in cele trei 
volume ale „Ştiinţei logicii” (1812-1816). A doua etapă este aceea de înstrăinare 
sau de obiectivare (Aussersichsein). Rezultatul acestei înstrăinări este natura, etapa 
pe care o discută în „Filosofia naturii”. În sfârşit, ultima etapă a devenirii Ideii este 
revenirea acesteia la sine prin căpătarea conştiinţei de sine in om (Fiirsichsein)”. 
Această sinteză face obiectul lucrării „Filosofia spiritului”. Logica, Filosofia naturii 
şi Filosofia spiritului alcătuiesc cele trei parti ale „Enciclopediei ştiinţelor 
filosofice”, elaborată în perioada şederii la Heidelberg, care reflectă întregul sistem 
filosofic al lui G. W. F. Hegel. 


1 Viorel Colţescu, Istoria filosofiei, vol. 2 (“Kant şi idealismul german”), Editura Brumar, 
Timişoara, 2006, p. 156. 

"D,D. Rosca, „Hegel” in ***, Istoria filosofiei moderne, vol. II, Bucuresti, 1938, p. 284-285. 

12 Ibidem, p. 280. 

15 Ibidem, p. 278-279. 

14 G.W.F. Hegel, Fenomenologia spiritului (trad. Virgil Bogdan), Editura IRI, Bucuresti, 1995, p. 18. 

'S Viorel Coltescu, op. cit., p. 156. 

(b) Devenirea Ideii nu este întâmplătoare, ori haotică şi pentru motivul că are 
un scop: cunoaşterea de sine, afirmarea ca Spirit'®. Astfel, sistemul filosofic hegelian 
este unul de tip finalist. Pentru a înţelege ce finalism este avut în vedere, trebuie 
spus că este imanent întrucât întreaga devenire se petrece în absenţa dihotomiei 
clasice dintre transcendent şi imanent. De asemenea, respectând distincția 
aristotelică dintre dynamis (potenta) şi energia (act), finalismul hegelian se 
desfăşoară între momentul iniţial sau „în sinele” (das An-Sich) şi momentul final 
sau „pentru sinele” (Fiirsich). Acest pentru sine nu reflectă doar punctul de sosire, 
ci şi cauza acestui proces de devenire a Ideii!”: „Adevărul este devenirea lui însuşi, 
cercul care presupune ca scop termenul său final şi îl are ca început şi care nu este 
real decât prin înfăptuirea şi prin termenul său final”'*, după cum Hegel însuşi 
afirmă în prefața la „Fenomenologia Spiritului”. 

(c) Referitor la întrebarea ce este Ideea, se poate răspunde că acesta este doar 
un termen dintr-un registru mai cuprinzător de echivalente: Spirit, Absolut, 
Concept (Begriff) sau Dumnezeu. Desigur, atenţia la detalii impune atenţia la 
sensurile pe care Hegel le atribuie acestor noţiuni, nu arareori variabile şi destul de 
diferite între ele: „Întreaga istorie a filosofiei îi apare drept «istorie a dezvăluirii 
gândurilor asupra absolutului» [...] Filosofia vorbeşte prin urmare despre absolut. 
Dar chiar Hegel se fereşte să păstreze termenul, care te-ar proiecta şi îngheţa în 
sublimul lui. Atunci el spune spirit, dar nici la acesta el nu rămâne întotdeauna, de 
vreme ce pare prea solemn, în timp ce tocmai despre procesul şi vicisitudinile lui în 
lume (despre ce pateste spiritul «luminandu-se») va fi vorba. Este mai bine să ne oprim 
la manifestarea (Erscheinung) a spiritului, care este rațiunea, ca şi la instrumentul 
rațiunii, care este conceptul. Aşadar, Absolut, Spirit, Ratiune sunt concepte ce ar 
exprima la Hegel aceeaşi temă unică a cugetării filosofice, fireşte, cu funcţii diferite”"?. 
Despre idee a mai vorbit şi Platon. La Hegel, la fel ca şi la Platon, existenţa are un 
substrat spiritual sau ideal. Dar spre deosebire de Platon care accentuează 
pluralitatea ideilor, în ciuda orientării moniste a filosofiei sale, Hegel vorbeşte 
despre Idee (unică şi absolută). Şi tot ca o notă aparte, dacă la Platon ideile sunt 
statice şi neschimbabile, la Hegel, întrucât Ideea devine în vederea unui scop, 
aceasta este dinamică”. lată expunerea lui Hegel însuşi: „punctul de vedere al lui 
Platon [este acela că] universalul este ideaticul. La început universalul nu este 
determinat, este abstractiunea, iar ca atare nu este concret în sine; dar în esenţă 
problema este de a determina apoi universalul în sine. Platon numeşte universalul 
Ideea (g160g), pe care o traducem mai întâi prin gen, specie; şi chiar este desigur 
aşa ceva, căci Ideea e şi genul, specia, care este însă înţeleasă mai mult cognitiv şi 


1% Ibidem, p. 155. 

! Ibidem. 

18 G, W. F. Hegel, op. cit., p. 18. 

19 Constantin Noica, „Cât de clar poate fi infatisat Hegel” in Andrei Marga si Vasile Muscă 
(coord.), Teme hegeliene. Studii, Editura Dacia, Cluj —Napoca, 1982, p. 17. 

există mai mult pentru gândire. De aceea însă prin Idee nu trebuie să ne imaginăm 
ceva transcendental, aflat departe, în exterior. Nouă ideea ne este mai familiară sub 
numele de universal. Frumosul, Adevărul, Binele sunt gen pentru ele însele. Dacă 
intelectul nostru consideră fireşte că genul nu înseamnă decât reunirea elementelor 
exterioare drept criteriu pentru comoditatea noastră — o reunire a determinatiilor 
asemănătoare ale mai multor elemente particulare, rezultată în urma unui proces de 
reflecţie —, obținem desigur universalul sub o formă complet exterioară. Animalul 
este un gen, el e viu; acesta este genul lui, viaţa este ceea ce e substanţial, adevărat, real 
în el; dacă i se ia viaţa, animalul nu mai este nimic”?! 

(d) Dacă sistemul hegelian poate fi redus la „Enciclopedia ştiinţelor 
filosofice”, opera lui Hegel cuprinde şi alte lucrări, între care „Fenomenologia 
spiritului”. Aceasta este deopotrivă introducere în sistemul filosofic hegelian, dar şi 
parte întrucât fenomenologia va fi retopită în enciclopedie. Din raţiuni didactice, 
postumă). Pentru a înţelege sistemul deplasarea trebuie făcută de la simplu la 
complex, de la accesibil la obscur. Astfel, un cititor interesat să înțeleagă hegelianismul 
trebuie să înceapă cu „Prelegeri de filosofie a istoriei” şi să sfârşească cu 
„Fenomenologia spiritului”. Soluţia adoptată aici nu va fi cea didactică, ci 
cronologică: „Fenomenologiei spiritului” i se cuvine onorat statutul de introducere 
generală. Ce îi justifică acest statutut ? În primul rând, faptul că Hegel isi defineşte 
identitatea filosofică, adică purcede la delimitarea propriei gândiri de moştenirea 
din trecut şi de celelalte contribuţii ale prezentului său. În al doilea rând, faptul că 
aceasta este un crochiu a ceea ce urma să devină enciclopedia. Cu alte cuvinte, 
Fenomenologia cuprinde temele principale ale sistemului filosofic. Un lucru care 
trebuie subliniat este faptul că tema rezultă din delimitarea lui Hegel fata de 
contemporanii (în primul rând Schelling, ca filosof al romantismului) şi 
predecesorii săi (Platon, Spinoza, Kant). În al treilea şi, bineînţeles, nu cel din urmă 
rând este faptul că pune în aplicare propria intenţie fata de cunoaşterea absolută: 
delimitarea nu înseamnă înlăturare, ci cuprindere şi depăşire. Astfel, sistemul filosofic 
hegelian reprezintă al treilea stadiu al dialecticii, cel al sintezei. Marea dificultate 
pe care discipolii săi au inteles-o diferit este dacă această sinteză mai este capabilă 
să dezvolte o teză ce-şi va afla propria antiteză (deci posibilitatea ca Hegel însuşi 
să fie depăşit) sau sinteza sa reprezintă Sinteza, punctul de oprire al întregii 
evoluţii. Dacă despre Hegel nu e greşit să se pretindă că şi-a alcătuit sistemul 
pornind de la critica celorlalți gânditori, de ce Hegel nu ar fi criticabil de către alţii, 
din posteritate? Conform logicii dialectice a lui Hegel devenirea este infinită sau 
finită la Hegel însuşi? Discipolii au răspuns diferit la această întrebare întrucât 
Hegel însuşi a răspuns diferit ca un conservator, respectiv ca un liberal —radical. 

Stimulul Fenomenologiei l-a reprezentat noua concepţie cu privire la 
filosofie. Aceasta nu mai este iubirea de cunoaştere precum la Platon, ci 


2! G, W. F. Hegel, Lecţii despre Platon, op. cit., p. 46-47. 
* Vezi Peter Singer, Hegel (trad. Cătălin Avramescu), Editura Humanitas, Bucuresti, 1996. 

cunoaşterea însăşi, cunoaşterea reală”. Hegel, în acord cu spiritul timpului său, a 
gândit filosofia ca o ştiinţă întrucât cunoaşterea nu poate fi decât ştiinţifică (în mod 
foarte probabil, cunoaşterea filosofică era percepută ca fiind singura rămasă fără 
statutul de ştiinţă). Astfel, caracterul ştiinţific al filosofiei înseamnă totuna cu 
natura acesteia de sistem conceptual”: „Chipul adevărat in care există adevărul nu 
poate fi decât sistemul ştiinţific al acestuia. A contribui la aceea ca filozofia să se 
apropie de forma ştiinţei — pentru ca, putându-şi părăsi denumirea de iubire de 
cunoaştere, ea să devină cunoaştere reală —, aceasta este ceea ce mi-am propus”. 
Cu aceste cuvinte, Hegel îşi vesteşte intenţia care întâi de toate înseamnă dezicerea 
de romantism, în general şi de Schelling în special („Prin ce ar putea fi mai bine 
exprimat interiorul unei scrieri filozofice decât prin scopurile şi rezultatele ei? Şi 
prin ce ar putea fi acestea mai precis recunoscute decât prin diferenţa lor fata de 
ceea ce epoca mai produce în acest domeniu?””°). Însă doar dezicerea nu este 
suficientă, prin urmare sistemul este gândit să facă un pas mai departe fata de ceea 
ce există deja: „Dacă însă o atare procedare [doar dezicerea — n.m. ND] este 
considerată drept mai mult decât începutul cunoaşterii, dacă ea ar trebui să treacă 
drept cunoaşterea reală, ea trebuie atunci de fapt socotită printre invențiile destinate 
să ocolească /ucrul însuşi şi să le unească pe acestea două: aparenţa seriozitatii şi a 
preocupării pentru el şi economisirea, de fapt, a acestora”’’. Concepţia despre 
filosofie ca ştiinţă la Hegel diferă de concepţia romantică, aşa cum se regăseşte la 
Schelling, în două aspecte principale: modul de a înţelege şi de a cunoaşte Absolutul. 
Filosofia romantică accentuează principiul identităţii (dintre natură şi spirit, ori dintre 
obiect şi subiect). Hegel îl respinge întrucât prin identitate nu se înțelege ceea ce 
tine de Absolut, adică mişcarea şi multiplicitatea. Cel mult se poate afirma că 
mişcarea în paradigma identităţii înseamnă repetare, ceea nu e cazul Absolutului 
care devine, se transformă în cadrul unui proces liniar, de la simplu la complex. 
Absolutul nu e dat, ci rezultat: „Trebuie spus despre Absolut că el este prin esență 
rezultat, că el este numai la urmă ceea ce el este cu adevărat; şi în aceasta tocmai 
stă natura sa de a fi ceva real, subiect, adică devenirea —lui —-insusi””®. Întrucât e 
ştiinţă, Hegel opune rațiunea intuitiei romanticilor în cunoaşterea Absolutului”. 
Diferenţa dintre rațiune şi intuiție în cunoaşterea Absolutului constă în caracterul 
mediat, respectiv imediat. Întrucât adevărul este rezultat, acesta poate fi perceput şi 


?3 Ibidem, p. 157. Pentru distincţia între ceea ce presupune cunoaşterea platonică si cea hegeliană, la 
fel ca şi implicaţiile criticii hegeliene a lui Platon, vezi Nicolae Drăguşin, „Zborul Minervei. De la filosofie 
la ideologie” (p. 27-45) în Cecilia Tohăneanu (coord), Teorii si ideologii politice, Editura Institutul 
European, Iasi, 2012. Studiul porneşte de la o lectură paralelă a „Banchetului” de Platon (mai precis 
dialogul dintre Socrate si Diotima) şi a Prefetei la „Fenomenologia spiritului” de G. W. F. Hegel pentru a arăta 
modul în care filosofia devine ideologie. În mod voit se ignoră cele două expuneri realizate de Hegel la Platon. 

4 Ibidem, p. 158. 

> G. W. F. Hegel, op. cit., p. 11. 

ca real numai in masura in care este sistem; altfel spus, Absolutul ori Adevarul este 
real numai în măsura în care este cunoscut". 

Ce înseamnă cunoaşterea cunoaşterea discursivă (raţională sau conceptuală) a 
Absolutului, reprezintă obiectul „Logicii” (atât Logica Mare, cât şi Logica mică). 
În Logica mare, de pildă, purcede la realizarea unei definiţii genetice (adică 
deductia imanentă) a Conceptului sau Begriff (partea a III-a) prin care trebuie înţeles 
unirea dintre existenţă sau Sein (partea I) şi esenţă sau Wesen (partea a I-a). 
Întrucât conceptul reprezintă suprimarea şi depăşirea (Aufgehoben) existenţei si 
esenței, acesta reprezintă adevărul”!. Conceptul sau Ideea reprezintă un act sintetic, 
suprem, al rațiunii’. 

Am spus anterior că Absolutul sau Ideea reprezintă substratul existenţei. 
Acum trebuie spus însă care este conţinutul acestui substrat spiritual al existenţei? 
Este acesta doar substanță sau doar subiect? Cum Hegel nu este nici spinozist, nici 
fichtean, el le depăşeşte asumându-le: „În concepţia mea, care se va justifica numai 
prin expunerea sistemului însuşi, totul revine la a înţelege şi a exprima adevărul nu 
ca substanță, dar tot atât ca subiecP””. Absolutul reprezintă temeiul realului precum 
substanța la Spinoza, însă nu este dat, ci se află în continuă mişcare; conştiinţa de sine 
despre care vorbeşte Fichte nu reprezintă modul substanţei pentru a se vorbi de 
subiectivitate totală“. 

Din ceea ce a fost spus mai înainte, rezultă că în concepţia lui Hegel despre 
Absolut (şi modul de cunoaştere al Absolutului) se află două afirmaţii (Absolutul 
este spirit şi filosofia semnifică cunoaşterea Absolutului) de unde rezultă faptul că 
filosofia reprezintă cunoaşterea de sine a spiritului. Marea temă a „/Fenomenologiei 
spiritului” reprezintă tocmai raportul dintre conştiinţa naturală (starea pre —filosofica) 
şi filosofie, adică modalitatea în care prin devenire, conform unei logici interioare, 
conştiinţa se auto — cultivă (trece de la starea pre — filosofică la cea filosofică)”. După 
cum sugerează titlul, este vorba despre cunoaşterea fenomenelor (fenomenologia) 
care determină şi reflectă devenirea Spiritului in om: Hegel ,,intreprindea să infatiseze, 
într-o carte [...], tot ce se întâmplă conştiinţei, aşadar omului, când încearcă să vada 
care-i sunt certitudinile [...] Îi reuşea lui Hegel să scrie o carte cum nu se mai putuse 
scrie — căci lipsise până atunci conştiinţa istorică — şi cum nu mai avea să scrie nici el: 
una în care întâmplările sunt idei, sau mai degrabă ideile sunt întâmplări”. Iată 
cum descrie Constantin Noica „Fenomenologia spiritului” pe care o socoteşte drept 
lucrarea cea mai profundă din opera hegeliană“: „E primul lucru pe care îl afli din 
cartea aceasta, stranie pentru că te priveşte atât de aproape: că există peripeții ale 


3% D, D. Rosca, op. cit., p. 286. 

3! Ibidem, p. 282. 

% Ibidem, p. 283. 

3 G. W. F. Hegel, op. cit., p. 17. 

%4 Viorel Colţescu, op. cit., p. 160. 

35 Ibidem. 

3 Constantin Noica, Povestiri despre om. După o carte a lui Hegel, Editura Cartea 

cugetului. De obicei cugetului nostru nu i se întâmplă nimic; tocmai el ar părea 
făcut să vadă, liniştit, ce se întâmplă în afară şi înăuntru, să cugete, să judece. Nu 
trebuie oare un judecător pentru lume? — Dar viata spiritului este judecata 
judecătorilor. [...] Dar că există peripeții ale cugetului nu e încă totul. Peripetiile 
sunt legate. [...] Si peripetiile nu sunt doar legate, sunt organizate, cifrate, ca sub 
un cod genetic. E cel mai straniu lucru din cartea lui Hegel ca, dupa ce ideile devin 
întâmplări şi întâmplările se leagă, ele se iau ca de mână şi încep un dans dialectic, 
dansul care îşi face primii paşi în gândirea modernă. [...] Peripeţiile nu sunt numai 
organizate, ele sunt şi intruchipate. La fel de firesc cum se inlantuiau ele în ritmul 
dialectic, se vor desfăşura acum după întruchipările istoriei. Peripetiile conştiinţei 
au fost peripetiile omului istoric. [...] Fenomenologia e cartea peripetiilor 
adevărate din fiecare conştiinţă individuală”. Spre deosebire de Kant a cărui 
percepţie despre om sugerează reductibilitatea (cunoaştere — etică şi estetică), la 
Hegel omul este ireductibil, întrucât spiritul însuşi este un întreg. Astfel, în spirit 
sunt reunite conştiinţa personală şi suma valorilor culturale obiective”. Cu titlu de 
argument pentru relația echivocă a lui Hegel cu romantismul, Fenomenologia 
spiritului poate fi citită şi nu poate fi citită ca Bildungsroman, în tradiţia lui Emil de 
Rousseau sau Wilhelm Meister de Goethe (continuată apoi de Dr. Faustus a lui Th. 
Mann şi Jocul cu mărgelele de sticlă de H. Hesse). Diferenţa constă în faptul că 
dacă Fenomenologia descrie conştiinţa umană, romanele formării se axează pe un 
personaj precis“ (această distincţie, desigur, n-ar mai fi atât de evidentă sau poate 
chiar s-ar desfiinţa în lumina abordării nicasiene). În orice caz, Hegel îşi propune 
întâi de toate o analiză a evoluției conştiinţei care reprezintă un proces natural 
(deci exterior filosofiei), însă rezultatul este conştientizarea, adică situarea la 
nivelul superior al conştiinţei reflexive (deci filosofia însăşi)”. Meritul unei abordări 
în cheie nicasiană devine acela că Fenomenologia se cuvine citită într-o cheie 
antropologică: analizând devenirea, cunoaştem Absolutul. Acest lucru reprezintă o 
observaţie de interes maximal în înţelegerea abordării pe care Ludwig Feuerbach a 
propus-o cu privire la religie (Esenţa creştinismului). Fenomenologia spiritului 
reprezintă, astfel, împletirea a trei planuri: teoria cunoaşterii sau conştiinţa (organizată 
pe trei etaje: certitudinea sensibilă, percepţia şi intelectul), cultivarea conştiinţei 
individuale şi evoluţia culturii sau a spiritului universal”. 


Sistemul hegelian drept teleologie (finalism) 


D. D. Roşca este un susţinător al ideii că sistemul hegelian, cel puţin în latura 
sa idealist —spirituală, comportă o orientare finalistă. Nu gnoseologia ascunde 


38 Constantin Noica, op. cit., pp. 10-12. 

„accentul idealismului hegelian”, ci finalismul“?. Argumentul tălmăcitorului lui 
Hegel tine de natura Begriff —ului: acesta este „rezultatul unui act sintetic al 
inteligenţei noastre. [...] Sinteza o face conceptul hegelian între două determinatii 
opuse, ba chiar contradictorii, între universal şi particular [...]. Prin urmare, 
conceptul dialectic al lui Hegel vrea să fie o uniune între ceea ce este general în 
lucruri şi ceea ce este particular în ele”. Potrivit lui D. D. Roşca, tema fundamentală a 
filosofiei lui Hegel este recunoaşterea faptului că ,,contradictia tine de esența însăşi 
a lucrurilor, a tuturor lucrurilor”, iar tema de bază a sistemului constă în faptul că 
rațiunea universală (adică „acţiunea sau devenirea condusă de un scop final”) este 
„esenţa lumii”. Caracterul teleologic al sistemului hegelian este inseparabil de 
modul in care hegelianismul cuprinde existența întreagă („Dumnezeu — natură — 
om, iată, limpede spus, tot hegelianismul”**) şi, mai ales, modul în care o concepe: 
„ideea de totalitate organică [este o] idee potrivit căreia orice formă de existenţă şi 
orice concept îşi are realitatea, respectiv sensul, numai raportate la totalitatea căreia 
ele îi aparţin. [...] elementul finalist, prezent ca notă fundamentală în conținutul 
principalelor concepte hegeliene, este prezent şi aici. E prezent în sensul că 
totalitatea este considerată drept scop spre înfăptuirea căreia tinde partea”. 

La finalism, Hegel ajunge în tradiţia filosofică europeană, care are în centrul 
ei problema (contingenta creaţiei) şi aspiraţia („a cuprinde cu mintea totalitatea 
Fiintei”)**. Prin contingenta se înţelege „conştiinţa imperfectiunii umane”, adică 
acea stare a ființei finite a cărei existenţă nu este conținută în esenţa proprie”. 
Altfel spus, existența nu rezultă din esență în mod necesar, ci ne —necesar 
(accidental sau din iubirea Creatorului față de creație după cum susține tradiția 
creştină). Aceasta este dovada cea mai înaltă a precaritatii, imperfectiunii lumii 
create. Dacă şi mitologia grecească s-a definit prin conştiinţa imperfectiunii, la fel 
ca şi încercarea de a o depăşi prin pătrunderea Totului, filosofia a trecut de la 
formele vizibile ale mizeriei condiţiei omeneşti, la cele nevăzute, esenţiale: starea 
condiţiei umane este privită drept „precaritate funciară”. Momentul comutării 
interesului de la „fizică” la metafizică se produce o dată cu Socrate şi cel mai 
strălucitor emul al său, Platon“!. Dar dacă Platon a intuit şi a trăit această chestiune — 

(coord.), op. cit., p. 18. 

“D, D. Rosca, Însemnări despre Hegel, op. cit., p. 25. Pentru alte argumente în sprijinul 
caracterizării finaliste vezi şi p. 30, 78. 

48 Leszek Kolakowski, Principalele curente ale marxismului, vol. I (trad. S. G. Dragan), 
Editura Curtea Veche, Bucuresti, 2009, p. 21-22. 

* Ibidem, p. 22. 

50 Ibidem. 

5! Daniel Mazilu, Prelegeri de istorie a filozofiei antice, ed. a Il-a, Editura Aura, Timişoara, 
2009, p. 155; 

este de remarcat faptul că tradiţia platoniciană nu utilizează noţiunea de „contingent” — 
nu înseamnă că opera sa a fost esențialmente diferită în aceată privință de Aristotel 
care a problematizat noțiunea de „contingent””: pentru Platon, la fel ca şi pentru 
Aristotel, deosebirea dintre esență şi existență care o traduce pe cea dintre creație şi 
Creator înseamnă că existența empirică a omului se deosebeşte de Fiinţa ideală a 
umanității; această disjunctie produce conştientizarea declinului”. 

Acesta este punctul la care, rând pe rând, filosofii europeni mai importanți s-au 
afiliat. Leszek Kolakowski îi enumeră pe cei mai importanţi autori care stau la baza 
dialecticii (căci disjunctia descrisă mai sus este privită ca dialectică): Plotin — 
producătorul unei soteriologii; Augustin — căutător al raţiunii creației; Eriugena — autor 
al celei mai importante (în sensul originalității) teogonii creştine; Meşterul Eckhart — 
inspiratorul dialecticii deificării; Nicolaus Cusanus care a reflectat la contradicţiile 
Fiintei Absolute; Jakub Böhme şi dualitatea Fiintei; Angelus Silesius şi Fénelon despre 
mântuirea prin anihilare; J.-J. Rousseau şi D. Hume în calitatea lor de zdruncinători 
ai credinței în armonia naturală, Kant şi remediul pe care îl aduce la dualitatea ființei 
umane; Fichte şi „cucerirea de sine a spiritului” şi, în sfârşit, Hegel pe care îl vede din 
două unghiuri: „progresul conştiinţei spre Absolut”, respectiv „Libertatea ca scop al 
istoriei”. Ceea ce au în comun exponentii acestei tradiţii doctrinare sunt două 
lucruri: acceptarea distinctiei dintre fiintarea empirică şi fiintarea esenţială, pe de o 
parte, iar pe de altă parte necesitatea ca cele două fiintari să se identifice”. În fata 
acestui imperativ, se înfăţişează principalmente două posibilități: exterioritatea esenței 
omeneşti față de existența empirică şi umanitate, în genere, respectiv realizarea 
esenței omeneşti ca proces fără sfârşit (cazul lui Kant şi al lui Fichte). Culminarea 
acestei tradiţii se produce în sistemul hegelian, urmat potrivit lui Kolakowski, de cel 
marxist potrivit căruia umanitatea este concepută ca „fiindu-şi sieşi, în finitudinea ei, 
un Absolut, şi repudierea tuturor soluțiilor care presupun autorealizarea omului 


prin actualizarea, sau la porunca, unei Fiinte absolute care îl precedă”. 


Concluzie 


Studiul de fata şi-a propus să arate cele trei tipuri de lectură ale sistemului 
filosofic hegelian, accentuând importanța acestuia ca teodicee. Dată fiind 
suprapunerea realităţii cu rationalul, la fel ca şi premisa că „adevărul este întregul”, 


52 Leszek Kolakowski, op. cit., p. 22. Vezi Aristotel, „Despre interpretare”, p. 9-31 în Ammonius şi 
Stephanus, Comentarii la tratatul Despre Interpretare al lui Aristotel (trad., cuvânt înainte, note şi 
comentariu de Constantin Noica), Editura Academiei Republicii Socialiste România, Bucureşti, 1971. 

5 Ibidem. 

* Ibidem, p. 20-73. 

55 Formularea filosofului polonez este următoarea: „imperativul fundamental este ca cele două 
să redevină identice”. Mi se pare problematic verbul „a redeveni” atâta vreme cât nu este clar în ce 
condiţii ele au fost vreodată identice. Mai degrabă, mi se pare că e vorba despre devenirea lor. 

56 Ibidem, p. 72-73. 

rezultă ca depăşirea (unei situaţii reale) se face prin înţelegere (în ratiune). 
Problema răului este rezvoltată de Hegel la nivelul gândirii. Marxismul i-a reproşat 
lui Hegel identificarea „obiectivării” cu „alienarea”: „[...] identificând «obiectivarea», 
proces ce ţine în chip necesar de acțiunea prin care omul transformă natura, cu 
«alienarea», fenomen istoric legat de proprietatea particulară a mijloacelor de 
producţie şi deci nu necesar, Hegel a considerat alienarea ca pe ceva necesar şi 
veşnic; ca pe ceva ce poate fi depăşit numai în gândire, prin faptul că e «înțeleasă»”*. 
Dialectica, ca metodă ţinând de logica speculativă, a înseamnat modul de depăşire 
a răului în gândire. Dacă potrivit interpretării lui Kolakowski dialectica se prezintă 
la Hegel ca o acumulare, potrivit altor interpretări dialectica istorică reprezintă un 
moment de ruptură; aceasta a luat forma cunoscută la Hegel de îndată ce în secolul 
al XVIII-lea irationalul a „zdruncinat încrederea în rațiune”. Prin urmare, dialectica 
istorică are ca misiune „să integreze răul în evoluţia către bine”**. Însă în acest caz, 
la fel ca şi în primul, este vorba despre îndeplinirea de către rău a unei misiuni în 
vederea binelui care nu înseamnă nimic altceva decât ieşirea din contingenta care 
la Hegel are loc sub forma obținerii libertăţii 


57 D. D. Roşca, Însemnări despre Hegel, op. cit., p. 67. 
58 Jacob Taubes, Escatologia occidentală (trad. Maria Magdalena Anghelescu), Editura Tact, 
Cluj-Napoca, 2008, p. 159. 


FENOMEN SI CATEGORIE. INTERPRETARE 
FENOMENOLOGICA A NIMICULUI KANTIAN 


IOAN DRĂGOI! 


1. Legătura dintre fenomen şi categorie în istoria filozofiei 


Dacă i-am da crezare Eleatului care susţinea că „totuna-i a gândi şi a fi”, 
atunci relaţia dintre fenomen (intuiţie) şi categorie înțeleasă drept concept abstract, 
gen sau clasă reprezintă neîndoielnic mediul de gândire în care s-a format şi 
persistă încă în filozofia europeană, în special acolo unde inexprimabilul trăirii se 
loveşte de planului pur intelectual. Pentru a ilustra preeminenta acestei relaţii pe tot 
parcursul gândirii occidentale, socotim potrivit să expunem în partea introductivă 
un scurt istoric al modalitatilor în care cele două s-au îmbinat de-a lungul timpului. 

Odată cu ontologia greacă construită de Platon şi Aristotel, fenomenului i-ar 
putea corespunde devenirea, curgerea, mişcarea, în timp ce categoriei sau 
conceptului i-ar fi asociate — în această neobosită strădanie de a crea un limbaj 
filozofic — imuabilitatii ființei. La Platon întâlnim interpretarea fenomenului ca 
desemnare a generalităţii a „tot ce apare in lumina zilei” (to phos ten eisodon). În 
acest sens, există menționări ale apariţiei şi aparentei cu precădere în Politeia’, mai 
cu seamă acolo unde filozoful grec discută mitul peşterii sau metafora patului. 
Celălalt înţeles al fenomenalitatii, de această dată cel de evidenţă este de găsit în 
majoritatea dialogurilor, în chiar sensul întrebării pe care o adresează deseori 
Socrate: „phainetai soi tauta...;” („nu este aşa...7”) 

De cealaltă parte, kategoriai, inventat de Aristotel, traductibil prin „acuzaţie 
aruncată asupra cuiva sau a ceva” şi care ne-a parvenit pe linie scolastică prin 
traducerea lui Boethius, ar putea fi interpretat drept termenul generic pentru 
denumirea structurii judicative (logico-discursive şi totodată reificante) ce 
corespunde existenţei reale a lucrurilor. În lumea greacă, strălucirea fenomenului 
se îmbina armonios cu aplecarea spre discurs şi totodată cu nevoia filozofică de a 
surprinde generalitatea şi specificitatea a tot ce există. 

Această modalitate de a gândi legătura dintre fenomen şi categorie s-a păstrat 
în înţelegerea evidenţei din modernitatea timpurie. Spre exemplu, am putea gândi 
claritatea carteziană şi ca fenomenalitate nemijlocită, adică dintr-o singură privire 


! Masterand, Universitatea din Bucureşti. 
? Platon, Republica, 514a-517a , 596e, in vol. Opere V, trad. rom. A. Cornea, Bucuresti, 
Editura Ştiinţifică şi Enciclopedică, 1986, p. 312-315, 413 

(„uno oculorum intuitu”), iar sensului distincfiei i-ar corespunde întrucâtva 
categoria, ca esenţă precisă, abstrasă din tot acest divers al fenomenalitatii (întrucât 
apare ca „distinctam ... sejuncta est et praecisa”y. 

Ambii termeni filozofici şi-au tehnicizat semnificaţia în contextul istoric al 
idealismului transcendental asupra căruia se va concentra demersul nostru. Decizia 
lui Kant de a-şi orienta interesul dinspre existenţa lucrurilor spre condiţiile de 
posibilitate ale cunoaşterii în genere admite implicaţii hotărâtoare în ceea ce ne 
priveşte. Astfel, fenomenului i-a fost rezervat statutul clar de „obiect nedeterminat 
al unei intuitii empirice’, căreia îi corespund în plan subiectiv materia (senzaţia) si 
forma, ultima fiind posibilitatea a priori ca diversul sensibil să poată fi ordonat 
după anumite scheme. De forma senzatiilor se leagă, deci actele intelectului, 
conceptele determinate prin funcțiile lor logice, anume categoriile: „categoriile sunt 
concepte care prescriu legi a priori fenomenelor, prin urmare naturii considerată ca 
ansamblu al tuturor fenomenelor”. Ordonarea intuitiilor în forme ale intelectului 
se realizează datorită unităţii originar-sintetice a aperceptiei transcendentale. 
Paralelismul kantian dintre cele două facultăţi (sensibilitatea şi intelectul) si 
funcțiile lor indispensabile („intelectul nu poate nimic intui, iar simţurile nu pot nimic 
gândi”) invită la sinteză, cu precizarea că legătura (conjunctio) dintre acestea 
două, fără de care nu este posibilă cunoaşterea, se realizează pe temeiul „unităţii 
sintetice a diversului”, adică a aperceptiei originar-sintetice a expresiei generale 
„eu gândesc”. Există, să zicem un şablon al gândirii obiectului, care se raportează 
la fenomen conform sintezei realizate de aperceptia transcendentală a cărei unitate 
este realizată de timp, înţeles ca simţ intern: 


„Orice intuiţie conţine în sine un divers, care totuşi n-ar fi reprezentat ca 
atare dacă simtirea nu ar distinge timpul în seria impresiilor succesive; căci, ca 
fiind cuprinsă într-o singură clipă, fiecare reprezentare nu poate fi niciodată 
altceva decât unitate absolută” 


Altfel spus, gândim obiectul perceput, decupându-l din diversul sensibil şi 
raportându-l la intelect, care oferă concepte determinate de funcţiile logice ale 
judecăților, categoriile. Adecvarea kantiană a fenomenului dat în intuiţie conceptului 
din intelect topeşte, prin fundamentarea apriorică a acestora, experiența cunoaşterii 


* R. Descartes, Discurs despre metoda de a ne conduce bine raţiunea şi de a căuta adevărul in 
ştiinţe, trad. rom. D. R-Frumusani şi Al. Boboc, Bucureşti, Editura Academiei Române, 1990, p. 122. 
Apropierea hermeneutică despre care este vorba aici a fost realizată de M. Sora, A fi, a face, a avea, 
Bucureşti, Humanitas, 2006, p. 15 şi urm. 

+1. Kant, Critica Ratiunii Pure, ed. a Il-a, trad. rom. N. Bagdasar şi E. Moisiuc, Bucuresti, IRI, 
1994, p. 71-72. În acest studiu vom folosi numai această traducere cu menţiunea că, acolo unde vor 
apărea citate din prima ediţie a lucrării, vom semnala acest lucru. 

5 Ibidem, ed. a Il-a, p.156. 

ê Ibidem, ed. a Il-a, p. 96. 

7 Ibidem, ed. I, p. 133 

într-o experiență transcendentală. În Critica lui Kant, unitatea sintetică originară 
(„eu gândesc”) nu îşi poate găsi altundeva locul decât în cadrul cunoaşterii 
înțeleasă ca folosire a intelectului asupra materialului sensibil. Intenţia filozofului 
german de a cerceta limitele cunoaşterii în genere se loveşte de piedica limitelor 
intelectului la cunoaşterea obiectului, aşa cum este el dat în intuiţie. În legătură cu 
aceasta notăm o observaţie a lui Jean-Luc Marion? ce vizează incapacitatea funciară a 
intelectului de a cuprinde în totalitate donația intuitivă a fenomenului. Această 
dificultate fusese deja prefigurată la Kant” şi deja tematizată, cu sensul de 
adumbrire (Abschattung) la E.Husserl, termen care redă exact imposibilitatea de a viza 
obiectul perceput în totalitatea laturilor, momentelor şi calităților sale: 


„conştiinţa unui «acelaşi» lucru — înțeleasă ca o conştiinţă de ordinul 
experienței ce surprinde lucrul respectiv cu privire la toate laturile sale şi îşi găseşte, 
într-o manieră concordantă şi continuă, confirmarea în sine însăşi — presupune, în 
virtutea unei necesităţi de esență, un sistem felurit de varietăți continue ale modurilor 
de apariţie şi ale adumbririlor lucrului respectiv”! 


Ajunşi astfel la cercetarea fenomenologică, trebuie să precizăm că ea şi-a 
asumat, încă de la debutul său, pe care îl vom considera în mod convenţional ca 
fiind Cercetările logice!! ale lui Husserl, juxtapunerea dintre intuiţie şi concept ca 
fundament al concepției sale asupra cunoaşterii. În percepția sensibilă, obiectul 
perceput se prezintă conştiinţei în mod direct şi imediat (de exemplu cu văd că 
această hârtie este albă). Însă conştiinţa noastră înregistrează şi alte tipuri de acte 
mai complexe care vizează umplerea sensurilor ce contribuie la realizarea formei 
propozitionale (exprim, de pildă, judecata enuntiativa „hârtia este albă”). În cazul 
intuiției categoriale vorbim despre concepte pur sensibile (ex. culoarea roşie, o 
clădire, o judecată) sau pur categoriale (unitate, pluralitate, relaţie). Pe scurt, 
intuiţia categorială răspunde de modalitatea în care cuvintele sunt strânse laolaltă în 
cadrul unui enunţ. Paralelismul dintre intuiţia sensibilă şi intuiţia categorială, adică 
dintre obiectul umplut intentional si corelatul judicativ (predicativ, atributiv) al 
acestuia din urmă corespunde, în planul conştiinţei intentionale intuitiei şi 
intelectului din Critica lui Kant. Pe urmele predecesorului său care afirmase 


8J.-L. Marion, „Fenomenul saturat” în Vizibilul şi revelatul — teologie, metafizică si 
fenomenologie, trad.rom. M.-C. Ica jr. Sibiu, Deisis, 2007, p. 55 

° Să nu uităm de problema „lucrului în sine”, foarte sugestiv redată de formularea lui Jacobi: 
„fără de care nu pot intra în sistemul kantian, dar cu care nu pot rămâne în el”, cf. C. Noica, „Problema 
lucrului în sine la Kant”, în Concepte deschise în istoria filozofiei la Descartes, Leibniz şi Kant, 
Bucureşti, Humanitas, 1995, p. 148. 

1 E. Husserl, Idei privitoare la o fenomenologie pură si la o filozofie fenomenologică. Cartea 
întâi: Introducere generală la fenomenologia pură, trad.rom. C. Ferencz-Flatz, Bucureşti, Humanitas, 
2011, § 41, p. 153. 

1 E, Husserl, Logical Investigations, vol.I, § 40, trad.engl. J.N.Findlay, Routledge, pp. 272 şi urm. 

preeminenta categoriilor in fata diversului sensibil'’, Husserl atrage atenţia asupra 
unui „surplus de sens care rămâne pe dinafară, o forma care nu află in apariția 
obiectului nimic care să o confirme”!5. Trebuie să ţinem seama că, pentru 
fenomenologul german, a priori rămâne numai interconectarea structurilor categoriale 
între ele. În perioada Ideilor (1913-1915), el pare să fi renunțat la această teorie a 
înțelegerii categoriilor, pe care o va subsuma ontologiei sferei de ansamblu a 
esentelor. Termenul de ,,categorie” va referi în aceste texte atât la „categoriile 
sintactice” (exprimabile), cât şi la „substraturile ultime”, ca obiecte care tin de 
nivelul cel mai de jos al obiectualitatii'*. În cazul lui Husserl este interesant că se 
poate vorbi nu numai despre un „surplus de sens” pe care obiectul nu-l poate accesa, ci 
şi despre o limitare a ceea ce ne apare în fenomenalitatea sa. Dacă sensul nu pot fi 
practic limitat, supus unei intuitii eidetice sau categoriale, în schimb, fenomenul 
trebuie să fie limitat de un orizont. Nu întâmplător, Husserl stabileşte ca „principiu 
al tuturor principiilor”!* că orice fenomen care se înfăţişează în intuiţie trebuie luat 
drept ceea ce el se dă, altfel spus fără vreo rațiune exterioară, numai în cadrul 
limitelor sale. Precum cunoaşterea kantiană, ceea ce se dă în intuiţie nu poate fi, în 
chip esenţial complet: pe de o parte, intuiţia, ca flux al conştiinţei nu poate sesiza 
altfel un obiect, pe de alta orice vizare intentionala se desfăşoară îndiguită de un 
orizont: „în chip principial, întregul ansamblu nu este şi nu poate niciodată să fie 
dat în cadrul unei singure priviri pure”'®. Nicio percepţie, oricât de adecvată ar fi ea 
nu înfăţişează conştiinţei noastre obiectul perceput în completitudinea sa. 

Abia Jean-Luc Marion este cel care vorbeşte despre excesul de 
fenomenalitate sau „fenomenul saturat” în încercarea de a reabilita teologia în faţa 
tendinței filozofiei de a echivala „sfârşitul metafizicii” cu „moartea lui 
Dumnezeu”, temă anunțată de Nietzsche. În contextul repunerii problemei 
posibilităţii şi a felului de a se da a fenomenului religios, Marion emite ipoteza 
unui „fenomen necondiţionat, ireductibil, fără orizont de delimitare şi fără eu 
constituant”!”. Declinat prin cele patru mari clase ale categoriilor kantiene, un astfel 
de fenomen privilegiat ar fi, potrivit calităţii, „esenţial imprevizibil”, „imposibil de 
suportat” din punct de vedere al cantității, „absolut de orice orizont”, după relație, 
respectiv „de neprivit” după modalitate. În istoria filozofiei, printre fenomenele 
saturate, fenomenologul francez găseşte ideea carteziană de infinit, respectiv ideea 


12 Dacă suprim orice intuiţie, mai rămâne totuşi forma gândirii, adică modul de a atribui un 
obiect diversului unei intuitii posibile. Categoriile se întind deci mai departe decât intuiţia sensibilă, 
fiindcă ele gândesc un obiect în genere, fără a mai tine seamă de modul particular (al sensibilităţii) în 
care pot fi date” (I. Kant, Critica Ratiunii Pure, ed.a Il-a., p. 249). 

'5 E, Husserl, Logical Investigations, vol.I, § 40, ed.cit., p. 273. 

11 E. Husserl, Idei privitoare la o fenomenologie pură şi la o filozofie fenomenologică. Cartea 
întâi: Introducere generală la fenomenologia pură, § 11, ed.cit., p. 66. 

15 Ibidem, § 24, ed.cit., p. 100. 

1% Ibidem, § 83 , p. 307. 

11 J.-L. Marion, „Fenomenul saturat” în Vizibilul şi revelatul, ed.cit, p. 49. 


Fenomen si categorie. Interpretare fenomenologica a nimicului kantian 217 


estetica de sublim la Kant. Contrar fenomenului saturat, el considera conceptul 
vid'* drept expresie a lipsei de intuiţie în fenomenele posibile. Pe scurt, se opreşte 
asupra nimicului în încercarea de a ilustra fenomenele care nu pot nici măcar 
pretinde să se dea în sensibilitate. Acesta reprezintă punctul de plecare în elaborarea 
scrierii de fata. 

Analiza lui Jean-Luc Marion porneşte de la dezvoltările lui Husserl (în 
special cea de-a Sasea Cercetare Logică) şi Heidegger (Prolegomene la istoria 
conceptului de timp) care afirmă, aşa cum am văzut, deficitul intuitiei în fata 
domeniului semnificatiilor. Fără a ne preocupa aici de inventarierea fenomenelor 
slabe în raport cu gândirea, ne vom opri la un singur concept de acest ordin. 
Aplicația care face obiectul studiului de faţă va fi cea a conceptului complet lipsit 
de fenomenalitate sau a „imensul cenotaf de fenomene care n-au apărut, nici nu vor 
apărea vreodată”. Pentru a surprinde deficitului funciar de intuiţie este suficient 
să găsim fie şi un singur concept care să nu poată fi decât gândit, lipsit cu alte cuvinte 
de orice intuiţie sensibilă. Un asemenea concept s-ar putea obţine din interpretarea 
modurilor în care intuiţia poate fi limitată până la dispariţie. Ar putea cele patru 
acceptiuni ale „nimicului” kantian să corespundă cel mai bine intenţiei surprinderii 
unei categorii care nu-şi află obiectul, mai ales că pun deja la lucru schema 
categorialitatii: „deoarece categoriile sunt singurele concepte care se raportează la 
obiecte în genere, pentru a distinge dacă un obiect este ceva sau nimic, se va urma 


ordinea şi indicatia categoriilor”? 


2. Pentru o fenomenologie a categoriei nimicului kantian 


Inseparabila joncțiune dintre fenomen şi concept se găseşte sub diferite forme 
în mai toată gândirea occidentală. Sfera mai largă a preocupărilor noastre se 
doreşte a fi cea privitoare la gradul în care fiecare dintre aceşti termeni ,,invadeaza” 
sfera celuilalt. Fireşte, nu ne vom întreba aici în ce măsură fenomenul depăşeşte 
prin forţa lui intuitivă posibilitatea de abstractiune de care este capabil intelectul 
uman, sau, din contră, cât de golit de sens poate fi un concept caracterizat printr-un 
deficit de fenomenalitate. O astfel de întrebare ne-ar plasa studiul deja dintr-o 
perspectivă unilaterală, întrucât a vorbi despre ,,masura” presupune a aborda 
categorialitatea doar dintr-un punct de vedere cantitativ. Poziţia fenomenologiei, la 
care aderăm aici, nu nedreptateste, aşa cum ne-am fi aşteptat categoria în 
detrimentul purității fenomenului: ,,de-formalizarea conceptului formal de fenomen 
în direcția unui concept fenomenologic””", acela de „lucru însuşi”, cerută de 
Heidegger. Chiar ţinându-se cont de această exigenta, „conceptul fenomenologic 
de fenomen” rămâne, prin însăşi natura sa discursivă un concept, chiar dacă nu o 


15 Thidem, pp. 60-61. 

19 Ibidem, p. 58. 

% 1. Kant, Critica Ratiunii Pure, ed.cit., p. 270. 

2 M. Heidegger, Fiinţă şi Timp, §7c, trad. rom. G. Liiceanu şi C. Cioabă, Humanitas, 
Bucuresti, 2006 , p. 46. 

categorie”, aşa cum a fost percepută ea în sens clasic, aristotelic. Cu toate ca 
speciile nimicului nu sunt propriu-zis categorii, le-am putea considera astfel daca 
avem în vedere sensul fenomenologic care s-ar putea atribui categoriilor în 
versiunea kantiană: 


„Categoria nu este ceva de felul unei forme cu care s-ar putea modela un 
material dinainte dat. Categoriile sunt acel ceva ce stă ca idee a unităţii în 


perspectiva unei uniri, ele sunt formele posibile ale unităţii legarii””’. 


Prima sarcină a studiului de fata ar fi, în opinia noastră să surprindem, din 
punctul de vedere al unei fenomenologii implicite una dintre limitele raportului 
fenomen-concept, detaşate de istoria acestei relaţii. Cele două posibilități extreme 
(conceptul lipsit de acoperire intuitivă, respectiv fenomenalitatea cu totul imposibil 
de surprins conceptual) caracterizează întreg diversul experiential ordonat dupa 
regulile oricărui tip de gândire. Jean-Luc Marion nu numai că stabileşte condiţiile 
de posibilitate ale „fenomenului saturat”, ci chiar îşi ilustrează descoperirea prin 
exemplele enumerate mai sus şi caracterele asociate lui. În logica filozofului 
francez, dacă prin originaritatea sa, fenomenul saturat reprezintă „o ultimă 
posibilitate a fenomenologicului”, nu suntem noi oare datori să-i căutăm 
echivalentul în sfera categorială a conceptului? De ce n-am admite că, pentru Kant, 
nimicul poate fi considerat punctul de cotitură între lipsa de îngrădire a 
fenomenului şi „pretenţia legislatoare” a categoriei? De aceea, pentru cei care încă 
mai consideră filozofia ca nefiind ceva descriptiv, ci o disciplină care lansează teze 
polemice asupra unui anumit subiect trebuie spus că cea de-a doua intenţie a 
acestui studiu va fi eliberarea de afirmația lui Jean-Luc Marion potrivit căreia 
„nomenclatura celor patru acceptiuni ale neantului [în Critica Ratiunii Pure, n.n., 1.D.] 
se reduce într-adevăr la trecerea în revistă a patru moduri ale deficitului de 
intuiție”. Deoarece fenomenalitatea intervine deseori în această schemă a 
nimicului, n-am putea afirma că, în această situație asistăm la falimentului total al 
intuitiei în fata categoriilor ci, din contră, prin acest punct de cotitură pe care îl 
putem repera în urma interpretării noastre, nimicul kantian are şanse să depăşească 
schema clasică a judecății, aşa cum ne-a parvenit ea din filozofia greacă. 

În bună tradiţie eleată nefiinta nu poate fi cunoscută şi exprimată. Străinul din 
Elea vorbeşte despre ceea ce nu este ca despre ceva ce „întru câtva este””* şi astfel 
îşi câştigă fie implicit dreptul de a căpăta demnitatea unui „unic gen printre 
celelalte genuri” (en ti ton allân genos)”, fie posibilitatea de a fi identificabil în cel 
de-al cincilea gen suprem, anume altceva-ul (to thateron). Până şi în ,,paricidul” pe 
care îl propune filozofia platonică planează o oarecare ezitare în gândirea 


*M. Heidegger, Problemele fundamentale ale fenomenologiei, §7, trad. rom. B. Mincă şi S. 
Lavric, Bucureşti, Humanitas, 2006, p. 73. 

3 J-L. Marion, „Fenomenul saturat” în Vizibilul şi revelatul, ed.cit, p. 59. 

24 Platon, Sofistul, 241d în Opere, vol.VI, trad. C. Noica, p. 347. 

* Ibidem, 260b, p. 373. 

nefiinţei”€. Ceea ce putem spune cu certitudine este că acest concept îşi dovedeşte 
utilitatea în plan practic: demascarea sofistului şi a tertipurilor pe care el le 
foloseşte pentru a oculta binele şi adevărul. Dacă în „orice Idee există multă ființă, 
dar şi nesfârşit de multă nefiinta”’’, ce s-ar putea spune despre conceptul despre 
care J.-L. Marion afirmă că i se opune excesului de fenomenalitate care, aşa cum 
am văzut adineauri, caracterizează fenomenul saturat. 

Cea de-a treia şi cea mai importantă sarcină pe care ne-o asumăm se va 
configura aşadar in jurul „categoriei” nimicului din Critica Raţiunii Pure. Numai 
că opţiunea interpretativă a demersului nostru deschide contextul kantian înspre 
fenomenologie. Atunci prima întrebare pregătitoare a acestei scrieri nu ar fi: cum 
de este posibil ca o raportare discursivă, fie ea logică, categorială sau eidetică să 
nu-şi găsească vreun corespondent fenomenal, ci cum este cu putință să regăsim 
ceva ce nu poate fi nici măcar gândit pe cale raţională, în contextul unei filozofii 
critice care are pretenţia de a lămuri „limitele cunoaşterii în genere”? Cealaltă 
întrebare pregătitoare care se impune aici este dacă simpla divizare a nimicului 
potrivit categoriilor cantității, calităţii, relaţiei şi modalității asigură rolul său de 
„obiect cunoscut” sau dacă, din contră, nimicul kantian ar putea fi foarte bine trecut 
în sfera neconditionatului, a lucrului în sine care se refuză cunoaşterii. Toate aceste 
întrebări s-ar putea reduce la una singură, întrebarea fundamentală la care acest 
studiu va încerca să răspundă: cum am putea să ne reprezentăm în conştiinţă ceea 
ce, prin definiţie se refuză atât conceptului, cât şi obiectului? 

Micul paragraf care încheie ,,Analitica transcendentală” reprezintă, din punctul 
de vedere al „economiei” lucrării lui Kant, trecerea de la posibilitatea unei cunoaşteri 
transcendentale prin folosirea conceptelor (empirice sau pure) asupra materialului 
intuitiel la depăşirea sarcinilor intelectului (universalitatea cunoaşterii), prin 
necondiţionat. Deja poziţia de graniţă a nimicului în cadrul arhitectonicii sistemului 
kantian trimite la limita pe care acest concept o trasează între cunoaşterea fenomenală 
şi determinarea existenţei prin intermediul Ideilor raţiunii (Denken), de la 
cunoaşterea transcendentală la instanţa transcendentă a neconditionatului: 


„Într-un fel, tocmai conceptul nimicului ne îndreaptă către o bună înţelegere 
a discursului kantian. Căci, deşi funcționează permanent o analogie între activitatea 
“pricepătoare” a raţiunii şi cea cunoscătoare a intelectului, nu putem pricepe rostul 
unor astfel de creaţii ale raţiunii decât dacă implicăm continuu, şi în legătură cu 


fiecare obiect pus de rațiune, conceptul însuşi al nimicului””*. 


De aceea socotim oportun ca studiul nostru asupra nimicului înțeles ca fiind 
conceptul lipsit de intuiţie să urmeze atât interpretarea transcendentală, cât şi pe 
cea transcendentă, în de-acum faimosul sens simplificat pe care C. Noica îl oferă 


°° Aşa cum remarcă şi A. Cornea în O istorie a nefiintei în filozofia greacă, Bucuresti, 
Humanitas, 2010, p. 127. 

27 Platon, Sofistul, 256e, in ed.cit., p. 369. 

% V, Cernica, Proiectele filosofiei kantiene, laşi, Institutul European, 2004, p. 94. 

celor două: „transcendentalul înseamnă ceea ce este dincoace de experienţă, in timp ce 
transcendentul exprimă limpede ce este dincolo de ea””. Astfel, cel putin înţeles ca 
ens rationis, nimicul se confruntă când cu categoriile intelectului, când cu teza care 
sintetizează „Idealul rațiunii pure”, anume: „existenţa nu este un predicat real”. Cum 
caracteristică oricărei filozofii transcendentale este împărțirea în posibilitate şi 
imposibilitate, iar în ceea ce priveşte idealul rațiunii pure nu este permisă integrarea 
conceptului existenţei în cazul unui lucru gândit numai ca posibil”, atunci ar trebui 
să gândim prima specie a nimicului kantian (ens rationis) pe firul distinctiei dintre 
realitate, efectivitate şi posibilitate. 


3. Interpretarea lui ens rationis potrivit judecății şi percepției 


Ens rationis, nimicul obţinut după clasa cantității sau conceptul vid fara 
obiect răspunde la prima vedere cel mai bine dintre toate speciile de nimic 
observaţiei formulate de J.-L. Marion. Poate din această cauză provine şi tendința 
de a subsuma cele patru specii ale nimicului unui concept cu totul lipsit de intuiţie. 
Între motivele pentru care se întâmpla aceasta, cel mai la îndemână poate fi 
considerat a fi cel de ordin istoric: conceptul fără obiect poate fi pus pe seama 
„imprudenţei” şi formalismului pe care Kant îl reproşează gânditorilor antici şi 
scolastici cu privire la transcendentalii. Întrucât cunoaşterea are o formă şi o 
materie, categoriile cantităţii (unitatea, pluralitatea, totalitatea) vor fi la rândul lor 
materiale, aşadar „aparţinând posibilităţii lucrurilor însele””!. Mai pe larg, unitatea 
calitativă a conceptului este implicită oricărei cunoaşteri obiectuale. Din această 
unitate îşi extrage gândirea consecințele, criteriile care o legitimează, ca adevăr, pe 
planul realităţii obiective. În sfârşit perfecțiunea (integralitatea calitativă) a unui 
concept rezidă în sinteza pluralitatii cu unitatea calitativă. 

Numai că, sugerează Kant, paralogismele şi antinomiile, cărora nu le 
corespund în experienţă vreo intuiție se obţin prin suprimarea totală a conceptelor 
specifice cantităţii. De vreme ce conceptul care suprimă totul, adică „niciun” se 
opune tuturor categoriilor din clasa cantității, atunci putem să afirmăm fără să 
greşim că în privința unui oarecare ens rationis, cantitativul nu are prea mare 
importanță. Din punctul de vedere al filozofiei kantiene ar fi pur şi simplu absurd 
să oferim o interpretare numerică a Universului deşi problema este, bineînţeles, 


% C, Noica, „Kant şi metafizica în interpretarea lui Heidegger”, în vol. col. Immanuel Kant, 
200 de ani de la apariţia “Criticii rațiunii pure”, Bucureşti, Editura Academiei, 1982, p. 144. Pentru 
definirea lor întocmai, a se vedea Critica Ratiunii Pure , la începutul Dialecticii transcendentale, ed. 
a Il-a, p. 274: „Transcendental şi transcendent nu sunt prin urmare termeni identici. Principiile intelectului 
pur, pe care le-am expus mai sus, nu trebuie să aibă decât o folosire empirică şi nu una transcendentală, 
care adică să depăşească limita experienţei. Dar un principiu care înlătură aceste limite, ba chiar 
porunceste să fie depăşite, se numeşte transcendent”. 

Pay, Kant, Critica Ratiunii Pure, ed.a Il-a, p. 458. 

3! Ibidem, p. 117. 

valabilă şi chiar actuală dacă o raportăm la contextul cosmologiei contemporane. În 
ceea ce priveşte sufletul, aceeaşi întrebare poate fi adresată cu rost în contextul 
filozofiei lui Kant. Contrar lui Platon sau, în Iluminismul german, lui Mendelssohn, 
care sustinusera unitatea şi permanenta sufletului, filozoful german argumentează 
indemonstrabilitatea acestor afirmaţii. 

Mult mai profitabil în ceea ce ne priveşte ar fi inițierea unei discuţii asupra 
felului în care apar conştiinţei conceptele lipsite de intuiţie, dată fiind 
imposibilitatea unei decizii în privinţa existenţei sau non-existentei lor. Cu toate că 
ele pot fi gândite fără a se cădea într-o contradicție logică, aşa cum se întâmplă în 
cazul lui nihil negativum, nu pot fi considerate posibile din punctul de vedere al 
orizontului experienţelor noastre şi ca atare nu ar putea fi „umplute” intentional, ca 
să uzăm de o expresie ce aparţine fenomenologiei. Cel mai elocvent exemplu 
pentru ilustrarea acestui tip de nimic de „dincolo de hotarele experienţei posibile” 
ar fi însuşi conceptul perfect, acela de „Dumnezeu”, fără a-l investi însă cu nuanţe 
teologice sau mistice. În bună tradiţie carteziană””, conceptului de Dumnezeu i-a 
fost rezervat anterioritatea, adevărul şi realitatea absolută. Dar despre ce fel de 
realitate este vorba? Cum se livrează el conştiinţei noastre pe cale pur conceptuală, 
în absența unei existente fenomenale, adică a trăirii imposibil de generalizat? 
Conceptul vid fără obiect apare conştiinţei noastre judicative potrivit modului in 
care noi ne poziționăm cu privire la el (il investim cu realitate), adică în felul in 
care noi îl privim ca lucru având un conţinut posibil sau efectiv. 

Că acest concept al unei fiinţe necesare este un nimic ce poate fi gândit fără 
contradicție o spune şi Kant în binecunoscuta secţiune care tratează „Despre 
imposibilitatea unei dovezi ontologice a existenţei lui Dumnezeu”, foarte 
importantă pentru ceea ce a însemnat evoluţia argumentului ontologic de-a lungul 
timpului: „Dar dacă suprim subiectul împreună cu predicatul, nu rezultă nici o 
contradicție, căci nu mai există nimic care să poată fi contrazis”. Dacă din forma 
judicativă S-P scoatem atât subiectul, cât şi predicatul va rămâne simplu numai 
vocabula „este”. Ori se pune problema: câtă vreme despre conceptul lipsit de 
obiect nu putem spune nimic pornind de la clasa cantității, ar trebui măcar să 
stabilim ceva privind existența, pentru noi, a acestuia. Aşadar, cum se comportă 
„este” în cazul în care îl gândim pe ,,Dumnezeu” ca subiect al asertiunii, dar un 
subiect cu neputinţă de suprimat, deci absolut necesar? 

Mai mult, din perspectiva predicatului avem de-a face cu două situaţii. Prima 
dintre ele poate fi considerată prin suprimarea totală a determinatiilor. Atunci, 
propoziția corespunzătoare întrucâtva ontologiei tradiționale a lui ens realissimum 
devine „Dumnezeu este”. Potrivit sensului ei, aceasta nu face altceva decât să-i 
afirme subiectului efectivitatea (Wirklichkeit), categorie care, după cum ştim 


32 R. Descartes, „A treia meditație. Despre Dumnezeu; cum că există”, în Două tratate 
filozofice. Reguli de îndrumare a minţii. Meditaţii despre filozofia primă, trad. C. Noica, Bucuresti, 
Humanitas, 1992, p. 268. 

2 I.Kant, Critica Ratiunii Pure, ed. a Il-a, p. 457 

aparține clasei modalităţii şi al cărei concept opus ar fi posibilitatea. Ar însemna că 
subiectul despre care afirmăm „este”, în cazul de faţă „Dumnezeu” se află in 
concreto, în „carne şi oase” în faţa ochilor noştri. În legătură cu caracterul absolut 
al efectivitati, I. Kant se exprimă în următorii termeni: 


„Oricare ar fi deci conţinutul şi sfera conceptului nostru despre un obiect, 
totuşi noi trebuie să ieşim din el pentru a-i atribui existenţa. La obiectele simţurilor 
se realizează aceasta prin legătura cu vreuna din percepțiile mele după legi 
empirice, dar pentru obiectele gândirii pure nu există absolut nici un mijloc de a 


cunoaşte existenţa lor, deoarece ea ar trebui cunoscută complet a priori” 


Aşadar, prima situație care arată de ce conceptul fără obiect nu are un suport 
intuitiv este cea dată de efectivitatea obiectului care ne este dat în orice act 
perceptiv. Respingerea argumentului ontologic în manieră kantiană arată că 
existența, înțeleasă ca efectivitate nu poate fi socotită printre determinatiile ce 
sporesc conţinutul subiectului. În această acceptiune, existența ca efectivitate ar 
putea fi tradusă prin ,,experienta”, reprezentare a conştiinţei asupra unui lucru 
existent. Astfel, înainte ca problema existenței sau non-existentei lui Dumnezeu să 
se pună la nivel judicativ, ea rămâne să fie tranşată la nivelul principiului sintetic 
pe care îl aduce cu sine experienţa. Dacă se întâmplă astfel, atunci existența n-ar 
trebui căutată în predicat, ci mai degrabă în subiect, chiar dacă necesitatea 
necondiționată a judecăților nu este şi o necesitate absolută a lucrurilor. Ar putea 
subiectul propoziției „Dumnezeu este”, ca simplu concept, să admită vreun indiciu 
asupra existenţei sale? Dacă asumăm, din capul locului că acest concept este unul 
absolut necesar, atunci, pentru această propoziţie lucrurile se opresc în tautologia 
unei definiţii nominale: ,,o definiţie nominală a acestui concept este, desigur, foarte 
uşoară, spunând că el este ceva a cărui nonexistenţă este imposibilă”. De cealaltă 
parte, dacă am cădea de acord cu R. Carnap că definițiile care privesc acest concept 
sunt doar pseudo-definitii, iar sensul teologic al unui cuvânt nu se deosebeşte prea 
mult de cel al mitologiei, nefiind deci izvorât din experienţă, atunci n-am putea 
obține dovada privitoare la existenţa vreunei astfel de entități gândite fără suport 
intuitiv. A afirma sau infirma existenţa a ceva precum „Dumnezeu”, „sufletul” sau 
„Universul în întregul său”, înseamnă a emite un act de ,,pozitionare” a acestora in 
fiinţă sau efectuarea unui act tetic*®. Chiar şi aşa, obiectul căruia îi acordasem până 
acum, prin credința certă caracterul de „real” poate trece în registrul simplei 
presupuneri, supozitiei sau îndoielii. 

Dacă prima situaţie, cea cu privire la folosirea predicativă a lui „este” nu ne-a 
spus nimic privitor la existența sau inexistența unui obiect care să-i corespundă 
conceptului, să privim acum înspre cel de-al doilea scenariu, anume cel logic- 


t Kant, Critica Ratiunii Pure, ed. a Il-a, p. 461. 

35 Ibidem, p. 456. 

*° E. Husserl, Idei privitoare la o fenomenologie pură şi la o filozofie fenomenologică. Cartea 
întâi: Introducere generală la fenomenologia pură, § 103, ed.cit., p. 386. 

judicativ. De această dată nu ne mai interesează existenţa ca „poziţionare absolută”, ci 
ca realitate (Sachheit), cu alte cuvinte determinatiile legitime care ar putea fi 
predicate subiectului în cadrul judecății „Dumnezeu este X”. Este, dacă vrem, 
critica formei scolastice a argumentului ontologic propus de Toma d” Aquino: fiinţa 
desăvârşită prin care gândim conceptul de Dumnezeu nu poate să nu admită vreo 
determinatie pozitivă şi, drept urmare, orice lipsă îi este exclusă, în special cea a 
existenţei. Dacă suntem de acord cu punctul de vedere tomist al conceptului unei 
fiinţe infinit perfecte care să admită toate calităţile pozitive, atunci propoziția 
„Dumnezeu este atotputernic” reprezintă o judecată analitică. Potrivit statutului ei, 
folosirea copulativă a verbului „a fi” nu aduce vreo informație nouă cu privire la 
subiect. Din nou nu se enunță nimic despre existență, din nou conceptul asupra căruia 
ne-am oprit este unul vid. Din punctul de vedere al realităţii „o sută de taleri reali 
nu contin mai mult decât o sută de taleri posibili”, precizează filozoful din Königsberg. 
Deşi ambele conţinuturi coincid, realitatea amândurora fiind deci aceeaşi, nu suntem 
indreptatiti să adăugăm subiectului existenţa, indiferent de numărul şi calitatea 
predicatelor afirmate despre el. Este important să subliniem aici poziţia absolută a 
celor o sută de taleri reali în comparaţie cu cea relativă numai” a celor posibili. În 
logica ideilor noastre prima, ca existenţă efectivă poate fi interpretată ca fenomen, 
în timp ce posibilitatea, poziția relativă, rămâne numai la nivel de concept: 


„Căci, cum talerii posibili exprimă conceptul, iar talerii reali obiectul şi 
punerea lui în sine, în cazul în care obiectul ar conţine mai mult decât conceptul, 
conceptul meu n-ar exprima întregul obiect şi deci nici n-ar fi conceptul lui adecvat ”’ 


Suntem cu toţii de acord că adevărata problemă a tuturor argumentelor 
ontologice şi respingerilor lor de la Anselm la Gédel o reprezintă decizia de a face 
saltul de la conceptul de posibil la necesarul existent, adică oferit în intuiţie. Din 
pasajul reprodus mai sus se înțelege că, prin acest salt s-ar încălca echilibrul adecvării 
conceptului la fenomen. În cazul de faţă, având de-a face cu conceptul maxim al 
unei ființe infinite, fenomenalitatea sa, pe care am caracterizat-o aici ca existență 
efectivă, îi este pur şi simplu destituită. 


4. Interpretarea lui nihil privativum potrivit actului de negatie 


Anterior am arătat lipsa de indreptatire a exprimării vreunei judecăţi de 
existență sau realitate cu privire la conceptul vid. După cum am văzut, a judeca 
existența a ceva înseamnă în primă instanță a avea o poziţie afirmativă asupra 
acelui lucru, adică afirmarea sau aprobarea lui. Oare nu reprezintă şi respingerea, 
la rândul ei un act tetic de credință? 


37 Privitor la semnificaţia celor două tipuri de poziționări şi a felului în care ele se raportează la 
utilizările verbului „a fi”, a se vedea M. Heidegger, Problemele fundamentale ale fenomenologiei, 
ed.cit., pp. 79-83. 

oT Kant, Critica Ratiunii Pure, ed.a Il-a, p. 460. 

Pentru a intelege acest act ne vom opri acum asupra celei de-a doua specii de 
nimic din clasificarea kantiană, anume nihil privativum. Conform definiţiei, ca negare a 
unei realități existente, el desemnează conceptul lipsei unui obiect. De bună seamă, 
ilustrează Kant, n-am fi în stare să ne reprezentăm umbra în lipsa perceperii 
luminii, ori frigul decât pe fondul perceperii căldurii. Dar ce au de-a face aceste 
fenomene, obținute, ce-i drept, prin opunerea fenomenelor pozitive corespunzătoare lor 
cu conceptele fără intuiţie de care ne ocupăm aici? Ştim doar că întunericul 
caracterizează, asemeni luminii o percepţie de aceeaşi calitate şi că orbirea pe care 
o resimtim în beznă este posibilă doar pe fondul unei vizibilitati ce ne este refuzată. 
Neantul care privează (echivalent cu „alpha-privativul” grecilor) nu denumeşte 
pentru Kant fenomenul absent, opus altui fenomen, întrucât am vorbi atunci despre 
un concept căruia să-i corespundă o intuiție. Prin analogie cu lumea fizică, S. Žižek 
interpretează conceptul kantian de nihil privativum ca fiind obţinut prin anihilarea 
reciprocă a două forte de sens contrar”. Sau, am adăuga noi, ar putea fi vorba 
despre „neantul specific” de care vorbea C. Noica: „Fiecare lucru aduce neantul său şi 
tocmai de aceea inexistența s-ar putea dovedi, până la urmă, deopotrivă de 
definitorie pentru lucruri ca şi existența lor”. Dacă privim lucrurile din prisma 
clasei calităţii, unde dealtfel şi plasează Kant această specie de nimic, atunci ceea 
ce este semnificativ în cazul acestui său este însăşi forța conceptuală dată de negatie. 

Mai întâi să ne oprim asupra unei neclaritati stârnite de acest „dat vid” al 
conceptului. Atâta vreme cât Kant vorbeşte despre reprezentarea unei lipse a 
obiectului, suntem perfect indreptatiti să ne întrebăm ce-l face pe nihil privativum 
să fie la rândul său un concept vid, mai ales că, atunci când discutăm despre o 
absență avem cumva în vedere obiectul care lipseşte, să spunem uitat, pierdut ori 
distrus. Dar această apariţie în conştiinţa noastră trimite la un oarecare conținut de 
intuiție. Astfel, s-ar părea că a doua specie de nimic încalcă restrictia fixată initial, 
anume că aici vom avea de-a face numai cu concepte neamestecate empiric, aşadar 
cărora nu le corespunde vreun dram de fenomenalitate. La aceasta s-ar putea răspunde 
că, din contră, situaţia lui nihil privativum se caracterizează printr-o dublă lipsă de 
intuiție: prima oară ca lipsă a obiectului interogat în câmpul nostru perceptiv sau în 
orizontul retentiv-protentiv. Pe urmă, nefiind amestecat cu ceva din intuiţie, ar 
putea fi considerat însuşi conceptul negatiei prin care desemnăm această lipsă. 
Aşadar, problema se pune acum asupra modului în care am putea gândi acest 
concept al negatiei. 

În acest sens, Kant oferă o sugestie atunci când discută raportul dintre 
reprezentări şi facultăţile de cunoaştere în cadrul secţiunii despre confuzia 
(amfibolia) care apare din folosirea empirică a intelectului în locul folosirii sale 
transcendentale“!. Acolo este specificat faptul că judecata negativă rezultă din 


39 S. Zizek, Zăbovind în negativ. Kant, Hegel şi critica ideologiei, trad.I-M.Costea, Bucuresti, 
All, 2011, p. 106. 

4° C, Noica, Douăzeci şi şapte de trepte ale realului, Bucureşti, Editura Ştiinţifică, 1969, p. 85. 

raportul de discordanta a reprezentarilor cu facultatea de cunoastere (a intelectului). 
Însă discordanta nu poate fi pusă in seama intelectului, ci a fenomenului disparat, 
precum se întâmplă când gândim două forte opuse: „realul în fenomen (realitas 
phaenomenon) poate fi desigur în opoziţie cu el însuşi şi, dacă mai multi reali sunt 
reuniți în acelaşi subiect, unul poate anihila, total sau în parte, efectul altuia”. 
Intelegem de aici că realitățile nu se pot contrazice în intelect ca afirmaţii logice, ci 
numai ca schimbări survenite în natură, cum ar fi cele studiate de mecanica 
generală. Totuşi, din punctul de vedere al intelectului pur, nihil privativum sau nimicul 
ce se sprijină pe negatie este, prin lipsa sa de obiect, un concept auto-suprimant. Pentru 
a ajunge la el nu ne rămâne decât să lămurim locul şi rolul negatiei în cadrul actelor 
noastre de conştiinţă, aşadar într-o interpretare fenomenologică. 

Primul punct ce ar fi discutat aici ar fi este deosebirea dintre actul negatiei şi 
obiectul negat. Potrivit lui E. Husserl, aşadar din punctul de vedere al actelor de 
conştiinţă noetic-noematice, atât afirmaţia cât şi negația depăşesc cadrul îngust al 
propozitiilor. În interpretarea fenomenologică, orice negatie este în primul rând 
negația „a ceva”, sau o anumită modalitate de a crede că lucrurile stau altfel. Cu alte 
cuvinte, în primă instanţă nu anulăm propoziția afirmată, ci ne schimbăm poziţionarea 
cu privire la obiectul avut în vedere, adică îi modificăm în plan noetic caracterul de 
fiinţă, ivindu-se deci o nouă serie noematica. Problema este că, gândită in acest fel, 
negația „se îndreaptă împotriva” a ceea ce este respins, adică obiectul, însă, in 
paradigma predicatiei pe care ne-am asumat-o ne interesează actul sau fiinţa ei ca atare. 

Vorbeam în secţiunea precedentă despre actele „de poziţionare” care instituie 
credința cu privire la existența lucrurilor. În mod analog am putea vorbi şi despre 
actele de negatie care anulează caracterul pozitional tocmai atribuit obiectului. Din 
punct de vedere noetic, negația nu reprezintă altceva decât anularea acestui caracter 
pozitional, cu alte cuvinte anularea ființei atribuite obiectului. Însă, restrângând negația 
numai la sfera judicativului, aceasta ar putea fi interpretată din punctul de vedere al 
aşteptării judecatilor-raspuns care survin pe fondul infirmării cadrului de 
posibilitate pe care obiectul însuşi îl instituie. Să luăm exemplul pe care îl dă Jean- 
Paul Sartre atunci când atinge această chestiune: mă aştept să găsesc în portofel o 
mie cinci sute de franci, când de fapt eu găsesc acolo doar o mie trei sute. Atunci 
când experienţa îmi dezvăluie suma mai mică decât preconizasem, sunt eu 
îndreptăţit să admitem cei o mie cinci sute de franci ca fiind un nihil negativum? În 
planul judecății, a afirma prezența sumei mai mici este echivalentă cu negarea 
sumei scontate inițial. Admite oare sinteza conceptelor ce se realizează în actul 
judecății la fel de bine oricare dintre aceste variante? 

Să examinăm prima situație. Judecata afirmativă „în portofel am o mie trei 
sute de franci” trădează o aşteptare a unei alte judecăţi care nu îşi are corespondent 
efectiv (în sensul pe care l-am stabilit mai sus), anume: ,,in portofel am o mie cinci 
sute de franci”. Dăm deci de aceeaşi problemă formulată de Kant: nu s-a produs 
trecerea de la posibilul celor o mie cinci sute de franci la realitatea sumei care se 

află efectiv acolo. Este drept, dimensiunea aşteptării ascunde o conduită prejudicativa, 
aceea a raportării la neaşteptat ca la ceva surprinzător, ale cărui cauze sunt 
imposibil de definit (cei două sute de franci mi-au fost furati, mi-au căzut din 
portofel etc.) sau, vin pe un fir mnemic (încerc să-mi amintesc pe ce i-aş fi putut 
cheltui). Cu toată opoziţia lui Sartre, pentru care negația este posibilă numai pe fondul 
neantizării ca eveniment originar si ireductibil“, imixtiunea prejudicativului nu 
prejudiciază caracterul pur conceptual al propoziției. Ea se poate reduce la ceea ce 
ne interesează pe noi aici, adică la o activitate specifică intelectului, chiar dacă in 
acest fel am interpreta lucrurile la un nivel de suprafaţă. 

Cea de-a doua situaţie, aceea a negatiei propriu-zise vine să confirme acest 
lucru. Din propoziţia „în portofel nu am o mie cinci sute de franci” s-ar putea 
înțelege că acolo se află fie mai puţini ori mai multi, fie deloc. Nici aici nu 
discutăm despre „supremaţia logicii”, în sensul ei „rău”, care particularizează 
negația ca un caz special al Nimicului™, ci de felul în care conştiinţa se raportează 
la conceptul de „o mie cinci sute de franci” în cadrul unui „act pozitional”. lar 
Jean-Paul Sartre clasifică actul negatiei conform a patru situaţii“: a) obiectul este 
poziţionat ca fiind non-existent; b) absent; c) existând altundeva; d) ne-pozitionat 
de conştiinţă ca existând. Lăsând la o parte cazul al treilea care, deşi pozitiv, 
ascunde o negatie implicită, putem spune despre primele două cazuri că avem 
exemplificări tipice pentru nihil privativum sau „nimicul potrivit negației”, aşadar 
din nou conceptul căruia nu-i corespunde vreun obiect. Ultimul caz reprezintă actul 
„reţinerii nimicului în conştiinţă” şi va fi discutat în cadrul ultimei noastre secțiuni, 
anume cea despre nihil negativum. Până atunci însă, mergând pe urmele schemei 
kantiene a nimicului, dăm peste a treia situație. 


5. Interpretarea lui ens imaginarium potrivit formelor a priori ale 
sensibilităţii 


Pe bună dreptate, cititorul atent nu are cum să nu fie contrariat de locul pe 
care îl acordă Kant lui ens imaginarium în clasificarea succintă pe care o face 
asupra nimicului. Dacă primele două specii ale acestuia, ens rationis (conceptul 
vid), respectiv nihil privativum (obiectul vid al conceptului de negatie) sunt cu 
adevărat categorii lipsite de fenomenalitate, cel de-al treilea caz, al unei ,,intuitii 


% „Astfel negația ar fi «la capătul » actului judicativ fără să fie, din această cauză «în» ființă. 
Ea este ca un ireal inserat între două realități plenare, dintre care nici una n-o revendică: fiinta-in-sine 
interogată asupra negatiei trimite la judecată, de vreme ce ea nu este decât ceea ce este — iar judecata, 
în întregime pozitivitate psihică, trimite la ființă, de vreme ce formulează o negatie vizând fiinţa şi, în 
consecință, transcendentă”, J.-P. Sartre, Fiinţa şi neantul.Eseu de ontologie fenomenologică, trad.rom. 
A. Neacșu, Piteşti, Paralela 45, 2004, p. 44 

4 M. Heidegger, „Ce este metafizica?” în Repere pe drumul gândirii, trad. rom. T. Kleininger 
şi G. Liiceanu, Bucureşti, Editura Politică, 1988, p. 37. 

vide fără obiect” pare a nu-şi afla locul în această clasificare. Explicaţia lui Kant nu 
vizează, aşa cum ne-am fi aşteptat un obiect al plăsmuirii, precum sirenele sau 
hypogrifii din Meditatiile lui Descartes (care la filozoful german şi-ar putea afla 
corespondentul în imagine, „rod” al imaginației productive), ci are în vedere 
„simpla formă a intuitiei, fără substanţă”. Or, după cum ştim, formele intuiției, 
anume spaţiul şi timpul sunt simple forme ale fenomenelor, date a priori în 
simtire’’. Asistăm deci la un alt sens al „intuiţiei” decât se întâmplă în cazul 
fenomenologiei husserliene, acolo unde prin aceasta s-ar înțelege mai degrabă actul 
de reprezentare a conţinuturilor sensibile sau judicative. Dacă la Kant intuiţia nu 
presupune decât o formă goală a sensibilităţii care face posibilă ordonarea 
diversului sensibil, pentru Husserl ea este cea care ne dă obiectul ca esenţă, printr-o 
modificare perceptivă in chip originar. Interpretarea negativă a intuitiei in Critica 
Ratiunii Pure nu admite imixtiunea conceptelor intelectului şi astfel ei i-am putea 
acorda statutul celui de-al treilea neant din schema kantiană. Dacă la aceasta mai 
adăugăm şi observaţia lui P. Ricoeur conform căreia „Estetica transcendentală”, 
partea unde Kant discută spaţiul şi timpul ca forme a priori ale intuitiei este, „fără 
îndoială partea cea mai putin fenomenologică a Criticii”, atunci demersul nostru 
de a interpreta ens imaginarium de pe o poziţie fenomenologica se complică şi mai 
mult. 

Examinate ca un strat prealabil, inert prin lipsa de dinamicitate care contrastează 
cu tonul din ,,Analitica” şi „Dialectica transcendentală”, spaţiul şi timpul ca 
„simple forme ale fenomenelor” se prezintă aici pe bună dreptate ca fiind expresia 
nimicului conceput ca ens imaginarium. Întrebarea privitoare la spaţiu şi timp pe 
care filozoful german o adresează dintru început: sunt ele existente reale ce aparțin 
lucrurilor sau, din contră reprezintă numai ,,constituitia subiectivă a simtirii 
noastre”? ar trebui deci interpretată într-un cadru mai larg decât stabilirea 
condiţiilor de posibilitate ale geometriei, aşa cum se întâmplă în Prolegomene. 
Interpretarea noastră va viza mai degrabă modalitatea prin care subiectul 
„pricepător” se pregăteşte să recepteze o existenţă ce se află în spațiu şi timp. 

Nu am putea-o percepe pe prima în lipsa conceptului de întindere, posibil 
prin forma a priori a spaţiului, va declara Kant atunci când va echivala formele 
pure ale intuitiei cu nimicul. În acest sens vom vedea pe scurt în cele ce urmează că 
fiecare dintre cele patru puncte ale ,,Expunerii metafizice” a conceptului de spaţiu 
conduce la ideea unei intuitii vide: 

Nefiind un concept empiric, ci numai o reprezentare de spaţiu (die 
Vorstellung des Raumes), pentru a o percepe nu avem nevoie de distanţa dintre 
două corpuri ca ocupând două spaţii distincte. Dacă interpretăm spaţiul într-un mod 
conceptual (chiar dacă filozoful german menţionează expres că acesta nu este un 
„concept discursiv”, ci o intuiţie). Conform categoriilor cantităţii, intuiţia pură a 


17 Kant, Critica Ratiunii Pure, ed.a Il-a, p. 71, 

acestuia nu ar putea conduce decât la reprezentarea unui spaţiu unic, dar reprezentat ca 
o mărime infinită dată ( se vor vedea punctele 3 şi 4 ale ,,Expunerii”). Lăsând la o 
parte influenţa istorică a lui Newton (absolutitatea spaţiului ca subzistent în el 
însuşi) şi poziţia contrară a lui Leibniz (spaţiul nu poate exista independent de 
obiecte), pentru Kant, unicitatea şi infinitudinea spaţiului rezidă din forma sa 
intuitivă, iar nu categorială. Dacă spațiul ar fi un concept al intelectului, atunci 1- 
am putea considera ca fiind suma părților care îl constituie. Natura sa de intuiţie ne 
face să nu putem, prin noi înşine să ne reprezentăm vreun punct al spațiului, 
darmite să îl considerăm ca întreg. În cazul spaţiului kantian, nu avem partea şi în 
consecință nu am putea avea nici întregul. Această reprezentare depăşeşte aşadar 
conceptul: „aceste parti nu pot fi nici anterioare spațiului unic atotcuprinzător 
oarecum ca parti constitutive ale lui, ci pot fi gândite numai în el”. Drept dovadă, 
nici din punctul de vedere al calităţii nu putem obţine mai mult în această privinţă. 
Forma pură a spaţiului are realitate în legătură cu orice obiect exterior, dar în el 
însuşi, atunci când discutăm din punctul de vedere al Ideilor rațiunii, acesta nu 
poate fi considerat decât ca ideal. Chiar dacă filozoful german afirmă despre 
conceptul universal de spaţiu „în genere” că „se întemeiază numai pe limitări”, 
acestea nu aparţin spaţiului însuşi, ci sunt produse de către noi. Ne reprezentăm un 
anumit loc dislocându-l din reprezentarea noastră generală pe care am scos-o din 
experienţă. Cu certitudine, în acest punct nu am putea spune despre conceptul de 
spațiu mai mult decât o spune Kant însuşi, în Disertatia inaugurală din perioada 
pre-critică (1770)*: „Spaţiul nu este ceva obiectiv şi real, nu este substanţă, 
accident sau relaţie; din contră el este subiectiv şi ideal, aflându-şi originea in 
rațiunea naturii, în conformitate cu o lege stabilă”. Astfel, spaţiul se desprinde de 
tot ce înseamnă clasa categoriilor relației, întrucât, să nu uităm, ens imaginarium 
din schema nimicului are în vedere în primul rând clasa categoriilor relaţiei. 
Reprezentările noastre joacă şi aici un rol important, aşa cum lasă să se înțeleagă şi 
B. Russell (foarte kantian în acest text), prin distincția pe care o operează între 
spațiul fizic şi spaţiile private: „nu putem şti nimic despre cum este el în sine, însă 
putem şti tipul de dispunere a obiectelor fizice care rezultă din relaţiile lor 
spațiale”. Faptul că înțelegem că o distanţă este mai mare decât alta nu ne 
garantează o experiență nemijlocită a distanțelor fizice aşa cum sunt în ele însele. 


inevitabil la imposibilitatea (ne referim astfel şi la clasa modalităţii) unui concept 
de a fi umplut cu ceva din experiență. Aşadar, din perspectiva categorială pe care o 
avem aici în vedere, intuiţia spaţiului poate fi considerată un nimic. S-ar putea 
spune acelaşi lucru şi despre timp? Se impune deci aceeaşi analiză, numai că în 


48 I, Kant, Critica Ratiunii Pure, ed.cit., p. 75. 

cazul timpului trebuie tinut cont ca, spre deosebire de spatiu, forma pura a fenomenelor 
externe aflate in el, timpul reprezintă condiţia a priori a tuturor fenomenelor în 
genere, fie dacă le avem in vedere pe cele externe, fie ale simțului intern: „timpul 
este o condiţie a priori a tuturor fenomenelor în genere, şi anume condiţia 
nemijlocită a fenomenelor interne (a sufletelor noastre), şi prin aceasta şi condiția 
mijlocită a fenomenelor externe”S!. Pe lângă funcţia de condiţie formală a priori a 
tuturor fenomenelor în genere pe care o împarte cu spațiul, amândouă fiind prin 
aceasta nimic sau, mai bine zis nefiind ceva, timpul mai îndeplineşte două condiții 
care îl face să poată fi considerat, prin el însuşi o intuiţie vidă fără concept. Pe una 
dintre ele am prezentat-o la începutul expunerii noastre, atunci când am vorbit despre 
aperceptia originară ca determinare universală de timp. Cealaltă ar fi planul 
constituirii schematic-imaginative sau cele douăsprezece scheme transcendentale în 
care timpul intervine”. Nu are rost să le discutăm în acest context, întrucât am avea 
de-a face cu aplicarea conceptelor asupra unui material sensibil, iar nu cu o formă a 
priori a sensibilităţii, determinată de Kant ca ens imaginarium. Să ne mărginim 
interpretarea numai la „Estetica transcendentală”, întrucât prezenţa acolo a 
timpului scoate la iveală, prin chiar ,,absenta” care îl însoţeşte, categoria nimicului 
ca „intuiţie vidă fără concept”: 


„Absența timpului apare ca o constituire fenomenală, dar neelucidata în 
sensul ei. Apare deja, fiindcă există un «loc» unde ea se arată: tocmai sistematica 
«speciilor» nimicului, gândită de Kant după firul conducător al celor patru grupe de 


«categorii» ale intelectului pur”. 


Este uşor de înţeles, în lumina celor spuse mai devreme despre conceptul de 
spaţiu, de ce şi timpul, ca formă a priori a intuitiei interne şi deci determinare pur 
formal apriorică a fenomenului reprezintă o specie a lui ens imaginarium. În primul 
rand, el ar putea fi interpretat astfel datorită condiţiei sale subiective. Inteles în 
„Estetică” drept „condiţia formală a priori a tuturor fenomenelor în genere”, el 
aparține simțului intern care ne spune că toate fenomenele se desfăşoară cu 
necesitate şi intretin raporturi în timp. Dacă am detaşa timpul de subiectivitate, atât 
în privinţa obiectelor externe, cât şi a celor interne, luând obiectele „aşa cum ar 
putea fi în sine, atunci timpul nu e nimic”, În al doilea rând am putea afirma că 
această idealitate transcendentală a timpului se sprijină pe natura sa duală, atât 
condiționată subiectiv, cât şi necesarmente obiectivă (întrucât se află în structura 


ae Kant, Critica Ratiunii Pure, ed.a Il-a, p. 82 

fenomenelor). Şi chiar in aceasta natură duală rezidă imposibilitatea conceptului de 
timp: de vreme ce el, ca „reprezentare necesară”, constituie fenomenul prin analogiile 
experienţei (permanenta, simultaneitatea şi succesiunea) este ceva, chiar dacă n-ar 
putea fi obţinut din vreuna din aceste experienţe. Însă luat în el însuşi, ca lucru-in- 
sine (deşi nu este ceva existent în sine), putem spune că nu are realitate empirică, 
adică nu-i corespunde nimic. La fel ca în cazul spaţiului, şi timpul se constituie 
prin limitarea unui timp unic, absolut, dar nu din punctul de vedere al conceptului, 
ci al intuitiei nemijlocite. Nu ar trebui trecut cu vederea nici rolul deosebit pe care 
timpul îl joacă, precum spuneam, în ,,Analogiile experienţei”. Pentru analiza 
noastră este suficient numai să luăm conceptul de ,,substanta” din clasa categoriilor 
relației întrucât, în lipsa unei perceperi „în-sine” a timpului, ea este singura prin 
care pot fi reprezentate şi celelalte două analogii: schimbarea şi simultaneitatea. Pentru 
a ne reprezenta timpul avem deci nevoie de ceva permanent, durabil, presupus ca 
existent în orice timp şi nesupus schimbării: „permanenţa exprimă în genere timpul 
ca un corelat constant al oricărei existente a fenomenelor, al oricărei schimbări şi al 
oricărei simultaneități””. Ca forma pură a intelectului, deci supusă categoriilor, 
substanţa se aplică obiectelor sensibile prin mjlocirea imaginaţiei transcendentale. 
Însă, dacă aplicăm acestei categorii un obiect vid sau cel puţin un obiect determinat 
în timp, atunci ar dispărea şi reprezentarea unității timpului ca formă a priori a 
sensibilităţii: „din nimic nu se naşte nimic nu este decât o altă concluzie a 
principiului permanentei sau, mai curând, a existenţei totdeauna persistente a 
subiectului propriu al fenomenelor”*. De aceea, simpla formă a priori a timpului 
este, prin natura ei lipsită de substantialitate numai o intuiţie vidă, deci un ens 
imaginarium. În fine, ajungem acum la ultimul tip de nimic din schema kantiană, 
pe care alegem să-l caracterizăm din două perspective complementare: 
fenomenologică si „critică”. 


6. Interpretarea lui nihil negativum 


a) potrivit fenomenologiei obiectualitatii şi nonsensului 


Poate cel mai dificil de înţeles într-o interpretare obiectivistă, cel de-al 
patrulea tip de nimic în clasificarea propusă de Kant, anume nihil negativum 
reprezintă conceptul-limită al cunoaşterii omeneşti. După cum am văzut anterior, 
ens rationis a fost determinat ca imposibil de gândit după regulile pe care le dă 
„Analitica transcendentală”, posibil numai ca ficţiune şi căruia nu-i aparţine deci 
vreun obiect al experienței, dar gândit fără contradicție dacă îl privim din 
perspectiva „Dialecticii”. Din acest punct de vedere, ens rationis s-a arătat a fi 
coborârea de la necondiţionat la condiționat. 


55 Ibidem, p. 201. 
56 Ibidem, p. 202. 

Dimpotriva, in cazul lui nihil negativum avem de-a face cu contradictia unui 
obiect imposibil. Din punctul de vedere al categoriilor clasei modalității, o figura 
rectiliniară este posibilă, deşi lipsită de suport intuitiv. Imposibilitatea intervine 
atunci când încercăm să constituim o „figură rectiliniară cu două laturi”. În acest 
caz avem de-a face nu numai cu o imposibilitate (după cum ştim, în clasa modalității 
imposibilitatea se opune necesității), ci chiar cu însuşi nonsensul. În gândirea 
europeană, prima atestare a acestuia poate fi considerată interdicţia lui Parmenide 
(fragmentul 6) de la a spune şi gândi că nefiinta (meden) este. Pe firul acestei 
„interdicţii”, pentru nihil negativum nu există adevăr sau falsitate, ci este cu totul 
imposibil de gândit sau, în limbaj fenomenologic, pentru el nu există noeză. 


„Nihil negativum (obiect vid fără concept) reprezintă negativul unui concept, 
dar al unui concept vid; el este de două ori nimicul: odată ca opoziție a unui concept 
(totuşi, concept el însuşi), apoi ca fiind gol, căci nu există intuiție sensibilă potrivită 
pentru el. Conceptul ca atare al nimicului aici se află;”” 


Să fie oare acest „cerc pătrat” expresia cea mai acută a unui neant cu totul 
lipsit de fenomenalitate? Nu invită chiar definiţia de „obiect vid fără concept” la 
gândirea situației inverse, a unui fenomen (e drept, imposibil, dar care să fie luat ca 
fenomen) ce se sustrage gândirii? Ilustrarea oferită de Kant prin „figura rectiliniară 
din două laturi” trimite atât la o opoziţie la nivel conceptual, întrucât prin ea însăşi, 
aşa cum am văzut ea nu admite nicio şansă de a fi gândită, cât şi al imposibilității 
gândirii unei intuitii sensibile care să se sprijine pe o formă a priori a sensibilităţii. 
Asistăm deci atât la o imposibilitate formală, cât şi la una materială. Din punct de 
vedere formal, conceptul se auto-suprimă şi, neavând ca atare un concept, nu avem 
nici posibilitatea de a produce sinteza cu obiectul. Aşa se face că primul „nimic” din 
pasajul citat mai sus nu trece încercarea logică a principiului contradicției: în cadrul 
presupusei judecăţi analitice predicatul neagă identitatea cu subiectul, vidându-l de 
propria lui noţiune. Atunci am putea vorbi despre nihil negativum ca despre o 
imposibilitate formală absolută. Mai departe, avem de-a face cu imposibilitate 
materială întrucât, chiar dacă nu am vorbi despre nonsens la nivelul propoziției, 
conceptului nu i-ar corespunde vreun „ob-iect”, fie el transcendent, cu care să 
realizeze sinteza. Termenul de „ob-iect”, pe care îl scriem cu cratimă pentru a-l deosebi 
de obiectele date în intuiţie este cel care pretinde o interpretare fenomenologică. Să 
detaliem. 

Pentru Heidegger, „revoluţia copernicană” întreprinsă de Kant nu-şi află 
sensul decât ca posibilitate primordială a adevărului ființei. Ne-am fi aşteptat de la 
interpretul german ca, urmărind acest fir ontologic să acorde un mai mare interes 
problemei nimicului, temă care, după cum ştim, l-a preocupat în câteva texte din 
anii '30 ai secolului trecut. Numai că, în Kant şi problema metafizicii, nimicului îi 


57 V, Cernica, Proiectele filosofiei kantiene, ed.cit., p. 86. 

este rezervat un loc episodic, in contextul finitudinii ratiunii, ca scop ultim al deductiei 
transcendentale a categoriilor. Fidel traditiei husserliene, Heidegger apreciaza 
cunoasterea kantiana drept act de orientare $i recunoastere a esentelor ca ,,ob-iecte” 
(ce stau deci ,,in fata” subiectului cunoscator, Gegenstehendes), iar sinteza care sta la 
baza cunoaşterii ontologice (cea „ob-iectuală”) reprezintă „structura esenţială a 
transcendenţei”. Finitudinea cunoaşterii umane (posibilă, aşa cum stim prin sinteza 
intuitiei şi conceptului) se manifestă, pe de o parte în cazul reprezentării care „nu-şi 
produce obiectul ei în ce priveşte existenţa”, sau, după cum se exprimă el, fără a 
fi „ontic creativă”. Pe de altă parte, dacă unitatea originar-sintetică a aperceptiei 
(„eu gândesc” - „vehiculul tuturor conceptelor în genere”) reprezintă condiţia 
formală a intelectului, fără de care „nimic nu poate fi gândit sau cunoscut”, atunci 
acest nimic exterior posibilităţilor cunoaşterii finite nu poate fi absolut: 


„Ce este ceea ce, prin noi înşine devine un ob-iect? Nu ar putea fi ceva de 
ordinul unei esențe. Dacă nu este o esenţă, atunci este un Nimic [Nichts]. Numai 
dacă actul de ob-iectivare este o reţinere de sine în Nimic [Sichhineinhalten in das 
Nichts], atunci actul reprezentării poate, în tot acest Nimic să lase în locul său ceva 
care nu mai este un nimic, ci o esenţă manifestată empiric. Acest Nimic despre care 
vorbim nu este nihil absolutum”* 


Din cele spuse mai sus reiese faptul că, în lucrarea citată, Heidegger interpretează 
Critica raţiunii pure din punctul de vedere al finitudinii conceptului kantian de 
cunoaştere, „la întâlnirea dintre conştiinţa mărginită şi fiinţa însăşi”“!. Si cum 
reprezentarea nu poate crea existentul, ci îl poate numai găsi, atunci acelaşi lucru 
s-ar întâmpla, s-ar zice, şi în ceea ce priveşte nimicul. Având în minte această 
interpretare ontologică a actului de ,,ob-iectivare” ca „reţinere în nimic”, să trecem 
acum la interpretarea propriu-zisă a lui nihil negativum. Două ar fi condițiile care 
ne indreptatesc să-l circumscriem pe acesta în sfera neconditionatului kantian. 

Prima dintre ele se leagă de interpretarea fenomenologică despre care am 
amintit mai sus, adică gândirea unui act de conştiinţă ce „se tine pe sine în nimic”. 
Conform lui Kant”, facultatea de a reuni diversul sensibil într-o reprezentare este 
conştiinţa, care poate însă să reproducă reprezentările numai în efect, iar nu în actul 
însuşi. Vorbim in acest caz despre o „conştiinţă slabă”, care nu poate produce 
cunoaştere. Mai mult, obiectele conştiinţei trebuie luate ca fiind „ceva”, iar 
raporturile ce se stabilesc cu conştiinţa însăşi sunt de ordinul necesităţii. Aşadar, 
conştiinţa este unică, înzestrată cu o funcţie a sintezei care face posibil conceptul 


Ea | Kant, Critica Ratiunii Pure, ed. a Il-a, p. 123. 

® Ibidem, p. 132. 

°° M. Heidegger, Kant and the Problem of Metaphysics, trad. engl. J.S. Churchill, Bloomington, 
Indiana University Press, 1965, p. 76. 

dupa reguli determinate. Spre exemplu, gandim un triunghi pornind de la regula 
care determină aşezarea celor trei linii drepte şi care face posibilă reprezentarea, 
gândim un corp potrivit reprezentării întinderii, impenetrabilitatii, figurii etc. Ori, 
chiar această „unitate a regulii”, care, prin legile ei a priori de constituire determină şi 
limitează totodată diversul sensibil, sau mai degrabă excepţia care face posibilă 
regulii sintezei care face cu putință conştiinţa sunt, în sfera judicativului 
absurditatea şi nonsensul. 

Pentru a înţelege exact ce înseamnă fiecare în contextul lui nihil negativum, 
ar trebui să avem în minte distinctiile pe care Husserl le face între expresiile „lipsite de 
semnificaţie” şi cele „lipsite de sens”: (1) o expresie fără semnificaţie nu are un 
sens unificat drept corespondent (ex. „verdele este sau”); (2) propoziţiile lipsite de 
sens nu referă la un obiect nedeterminat sau inexistent, aşa cum am discutat anterior 
despre conceptul de Dumnezeu ca ens rationis; (3) dacă sintagme ce nu referă la 
vreun obiect precum „muntele de aur” sunt lipsite de semnificaţie, la polul opus 
formulări auto-contradictorii precum ,,cerc pătrat” sunt lipsite de sens (Widersinn). 
Ele sunt deopotrivă lipsite de obiect, dar şi a priori lipsite de sens. Ca atare, lipsa 
sensului, cât şi absurditatea (Unsinn) prin care ilustrăm obiectul vid fără concept il 
transformă pe acesta într-o sarcină insolubilă pentru gândire; (4) orice judecată de 
cunoaştere cum ar fi actele categoriale se constituie ca adecvare între intenție şi 
umplerea în act a acesteia. Din acest punct de vedere, confuzia sensului cu actul 
obiectual reprezintă o umplere (sau sinteză) imperfectă. Aşadar, conform acestei 
separatii, expresiile lipsite de sens („cercul pătrat”, „lemnul de fier”, „figură rectiliniară 
cu două laturi”) şi propoziţiile corespunzătoare lor („toate pătratele au cinci laturi”) 
reprezintă, în planul actelor de conştiinţă eşecul de asociere într-o unitate de sens“. 
Însă această imposibilitate de asociere într-o unitate de sens se datorează „reţinerii în 
Nimic” despre care vorbea Heidegger, dacă acceptăm, bineînțeles Nimicul (nihil 
absolutum despre care se făcea referire în fragmentul citat mai sus) ca ,,ne-fiintarea 
în chip absolut”. Dar cum poate fi asociat acest Nimic conceptului kantian al 
neconditionatului? Lucrurile se vor lămuri mai departe, atunci când vom vorbi despre 
cel de-al doilea motiv ce trebuie acceptat in acest sens, anume cel de ordin „critic”. 


b)potrivit analiticii şi dialecticii 


Este într-adevăr vorbirea despre nimic contradictorie şi chiar ilogică, cum 
pretindea neokantianismul, în special Rickert, dar şi orientarea logicistă al cărui 
reprezentant poate fi considerat Frege? Pentru a putea gândi nihil negativum ca 
fiind însuşi conceptul neconditionatului s-ar impune să gândim şi celălalt scenariu, 


E, Husserl, Logical Investigations, vol. I, Investigation I, § 15, trad.engl. J.N.Findlay, 
Routledge, p. 201. 

cel al drumului ocolit al Criticii, pornind de la interpretarea sensului de „obiect 
vid” oferit de analitică şi „obiect vid fără concept”, oferit de dialectică. 

Potrivit analiticii, adică a elementelor cunostintei pure ale intelectului şi 
principiilor de folosire a gândirii, prin funcţia sa de constituire fenomenală cu tot 
ceea ce putem considera a fi cuplurile sale (sensibilitate-intelect, intuitie-categorie, 
fenomen-cunostinta sintetică a priori) considerăm conceptul unei figuri rectiliniare 
cu două laturi ca fiind imposibil. Dacă discutăm în termeni de posibilitate şi 
imposibilitate al unui concept sau judecăţi, atunci, situându-ne în clasa modalităţii 
ar trebui să privim înspre secţiunea în care Kant tratează despre „Postulatele gândirii 
empirice în genere”. Acolo, el înțelege prin „posibil” ceea ce se acordă cu 
condiţiile formale ale experienţei, dincolo de care orice concept ar trebui considerat 
vid, deşi ne-contradictoriu. Mai mult, „postulatele” au semnificaţia de a stabili 
legătura fundamentală dintre existenţa lucrurilor şi modul nostru de a le percepe: 
„cunoaşterea noastră despre existenţa lucrurilor se întinde deci până acolo până 
unde ajunge percepţia şi ceea ce depinde de ea după legi empirice”. În gândirea 
unei forme geometrice „imposibilitatea nu se bazează pe concept în sine, ci pe 
construcţia lui în spaţiu, adică pe condiţiile spaţiului şi determinarea lui”, aşadar 
putem spune că faptul-de-a-fi perceput al lucrului se sprijină pe acest model spaţial. 
Conceptul de „figură rectiliniară” este posibil, chiar dacă nu real, în sens de efectiv. 
Din contră, ceea ce încalcă regulile de constituire („figura rectiliniară cu două 
laturi”) rămâne şi din punctul de vedere al postulatelor gândirii empirice imposibil. 

Însă rămân astfel de concepte singurele de negândit dacă privim lucrurile din 
acest punct de vedere sau de negândit este însăşi structura originar-formală a 
conştiinţei? Dacă ne folosim de observaţia fenomenologică a lui P.Ricoeur® 
potrivit căreia, la Kant întâlnim punctul culminant al analizei noematice în 
„Postulatele gândirii empirice” şi pe cel al analizei noetice în autodeterminarea lui 
„eu exist”, atunci ar fi oportun să privim mai îndeaproape şi autoconstituirea, pe 
care o vom tematiza ca făcând parte din sfera lui nihil negativum în contextul 
analiticii kantiene. Luat în el însuşi, aşadar fără imixtiunea neconditionatului, 
unitatea originar-sintetică a aperceptiei „eu gândesc” ca fundament al oricărui act 
de gândire poate fi considerată un obiect vid, dacă nu chiar un obiect vid fără 
concept, adică nihil negativum. Ne dăm uşor seama că timpul originar al conştiinţei 
sau schematismul reprezintă o altă acceptiune a timpului decât cea folosită in 
secțiunea precedentă, unde am vorbit despre ens imaginarium ca fiind o formă a 
priori a intuiţiei. Dincoace însă vom aprofunda sensul temporalitatii kantiene pe 
care l-am vehiculat încă de la început”, anume acela de şablon al gândirii 
obiectului prin intermediul aperceptiei originare. Ce presupune acest lucru? Am 
conştiinţa lui „eu gândesc”, precum şi reprezentarea lui „eu sunt”, care însoţeşte 

toate judecatile şi actele intelectului. Trebuie menţionat aici că legătura dintre cele 
două nu ar putea fi dedusă printr-o judecată, aşa cum se întâmpla la Descartes, ci 
ultima exprimă o „intuiţie empirică nedeterminată””". Ceea ce nu „cunosc” în mod 
nemijlocit, ca fenomen, este doar subiectul care gândeşte conştient de existența sa 
în timp, numai prin raportare la obiectele exterioare, nu şi la reprezentarea lor, 
după cum Kant însuşi specifică în notele privitoare la respingerea idealismului”’. 
De aici se înţelege motivul pentru care, fără a se bucura ea însăşi de statutul de 
fenomen, unitatea universală şi sintetică care face posibilă inlantuirea prin concepte 
a perceptiilor „nu este o cunoaştere de sine însuşi”, ci doar o legătură intuitivă 
vizibilă prin raporturi de timp”, aşadar o „intuiţie empirică nedeterminată”, 
anterioară oricărei experienţe. Determinarea de sine a subiectului, care se produce 
în timp nu este totuna cu determinarea propriei sale existente în timp şi, prin 
urmare nu este altceva decât o „existenţă extracategorială”, aşadar obiectul vid. 

Privite din perspectiva dialecticii, atât în ipostaza sa pozitivă, regulativă, cât 
şi negativă, prin configurația sa sofistică de aparență, obiectul vid la care am ajuns 
prin interpretarea analiticii preia contradictia „ne-prezenţei” timpului, adică a 
neconditionatului. Fireşte, aici contradictia nu permite să fie privită atât de 
tranşant, după cum lasă să se întrevadă filozoful german într-o notă care apare în 
„Introducerea” lucrării sale: 


„Dialectica le uneşte pe amândouă [fenomenul şi lucrul în sine, n.n, 1.D.] din 
nou în acord total cu Ideea raţională necesară a Neconditionatului şi găseşte ca 
acest acord nu poate avea niciodată loc altfel decât prin acea distincţie care este 
deci cea adevărată” ” 


Să fie oare Ideea neconditionatului în acordul total care să excluda 
contradictia? Nu şi dacă admitem, ca exercițiu interpretativ, tendința de a folosi, 
atât în mod pozitiv, cât şi negativ etajul superior al arhitectonicii kantiene, rațiunea. 
Astfel, avem pe de o parte posibilitatea de a înlocui lucrul în sine cu fenomenul, 
care ar căpăta la rându-i demnitatea unui lucru în sine, ceea ce s-ar şi întâmpla dacă 
primul ar fi suprimat. În acest caz raţiunea ar căpăta funcţia intelectului, aceea de a 
unifica nu conceptele lui, ci diversul sensibil ca atare; pe de altă parte lucrul în 
sine, înțeles de astă dată ca noumen nu ar fi altceva decât nimicul. Cum pe noi ne 
interesează cea de-a doua tendință, să examinăm indiciile din Critică unde Kant 
pare să se îndrepte către această versiune. Lăsând la o parte interpretările realiste 
ale interpretilor post-kantieni şi neokantieni, câteva dintre ele fiind trecute în 
revistă în mod strălucit de C. Noica în Problema lucrului în sine la Kant, ne vom 
preocupa, în partea ultimă a studiului nostru de legitimarea obiectului vid fără 

concept de această dată prin intermediul noumenului, ca ipostază a aparentei. Si 
trebuie menţionat că în sistemul kantian aceasta apare ambivalent: odată dinspre 
categoriile intelectului, al căror abuz constă în depăşirea limitelor experienței, 
rezultând iluzii (amfibolii) sau obiecte care nu corespund vreunei intuitii sensibile 
(ex. marea este mai înaltă în larg decât în apropierea țărmului, luna ni se pare mai 
mare atunci când răsare); altădată aparenţa se produce pe un plan ontologic, chiar 
dinspre terenul raţiunii înseşi. Aici avem de-a face cu paralogismele, antinomiile şi 
„Idealul raţiunii pure”, rationamentele sofistice izvorâte din chiar natura acesteia, 
prin care, fără a conţine premise empirice acordăm realitate obiectivă unui concept 
pe care nu îl cunoaştem“. Întrucât atunci când am vorbit despre ens rationis am 
atins, prin analiza cazului particular al conceptului de Dumnezeu, subiectul 
conceptului vid fără obiect, referindu-ne întrucâtva la rationamentele dialectice, 
aici vom vorbi despre nihil negativum prin intermediul contradictiilor pe care 
aparența le manifestă prin raportarea ei la obiectele experienței. 

Aşadar unde altundeva este de găsit expresia dublei contradicții, dacă nu în 
„logica” iluziei sau a aparentei, excluzând aici întrebarea dacă nimicul însuşi îi 
aparține sau invers, el este „posibil” numai pe fondul celei din urmă. Motivele care 
ne determină să îl asociem pe nihil negativum aparentei ar fi următoarele: (1) 
imposibilitatea unei constituiri fenomenale a obiectului dat în experiență şi totodată 
absența sau ne-prezenta timpului caracteristică oricărei Idei ce aparține raţiunii şi 
„influența neobservată a sensibilităţii asupra intelectului”, pe de alta; (2) Într-un 
sens mai larg, pe lângă conceptul de nimic, mai pot fi interpretate drept ipostaze ale 
aparentei: noumenul şi neconditionatul. Primului i-a corespuns în discursul kantian 
despre nimic, aşa cum am văzut, ens rationis. Prin natura sa, noumenul poate 
constitui aparența prin accepțiunea sa pozitivă, de „obiect al unei intuifii 
nonsensibile”. La nivelul noumenului nu ne mai putem folosi de categoriile 
intelectului aplicate asupra unei intuitii sensibile, aşadar nu ne mai preocupă daca 
respectivul concept este sau nu contradictoriu, ci dacă intuiţia este sau nu sensibilă, 
conform unei intuitus originarius pe care nu-l posedăm. De aceea poate că n-ar fi 
rău să amintim măcar de unul dintre primii interpreţi ai Criticii, Salomon Maimon 
care compara lucrul în sine cu rădăcina pătrată a lui -a, sau simpla extindere a unei 
operaţii într-un domeniu în care n-ar putea da decât rezultate imaginare. Folosit cu 
precădere în sfera cunoaşterii, noumenul n-ar putea fi utilizabil aici, ci doar în 
cadrul mai larg al gândirii. 

Despre necondiţionat s-ar putea afirma că deşi nu poate să constituie 
fenomenul, fiind la rândul său constituit, are rolul bine determinat de sinteză a 
conceptelor rationale pure, aşadar de „principiu al sintezei conditionatului””. La 
rândul său, deşi reprezintă totalitatea condiţiilor cunoaşterii (sinteza categorică într-un 
subiect, sinteza ipotetică a membrilor unei serii, sinteza disjunctivă a părților într-un 


7 Ibidem, p. 297. 
75 Ibidem, p. 288. 

sistem) nici neconditionatul n-ar putea fi socotit printre obiectele experientei, ceea 
ce-l leagă într-un fel oarecare de aparenţă. Însă, numai aceasta din urmă, ce apare 
atunci când logica îşi arogă pretenții de cunoaştere fără să poată oferi vreun obiect 
poate fi considerată nihil negativum pe care îl căutăm aici, potrivit interpretării 
noastre în cadrul dialecticii transcendentale. În sensul ei constitutiv, aparenţa 
înseamnă înainte de toate sofistica, folosirea de concepte „ratiocinate”. Deşi aceste 
cunoştinţe au o valabilitate obiectivă, ele sunt „dobândite pe furiş şi ilicit cel putin 
printr-o aparență de deducție”, prin perpetuarea condiţiei regulii găsite pentru 
întreg lanțul de concluzii care s-ar putea obține din premisele unui raționament 
(plecându-se de la judecata „tot ce e compus e schimbător” prin „corpurile sunt 
compuse” se ajunge la „corpurile sunt schimbătoare”). Cu toate că această 
categorie a nimicului încheie „Analitica transcendentală” şi ar trebui, prin urmare 
să fie legată mai degrabă de folosirea conceptelor intelectului decât de rolul 
regulativ al rațiunii („pentru a distinge dacă un obiect este ceva sau nimic, se va 
urma ordinea si indicatia categoriilor’’’), nimicul trebuie considerat şi privitor la 
aceasta din urmă, chiar şi numai pe temeiul imposibilității obiectelor ei de a căpăta 
sensul de fenomen. 


7. În loc de încheiere 


Stăruind, aşa cum ne îndeamnă fenomenologia asupra „lucrurilor însele”, 
întâlnim în vorbirea cotidiană fiecare dintre acceptiunile asupra nimicului înşiruite 
şi comentate mai devreme. Dovada de primă instanță că nimicul este prezent în 
plan judicativ sunt chiar frazele pe care le rostim. Şi câte astfel de rostiri ale 
nimicului nu au loc în chiar cursul unei zile? Suntem înconjurați de nimic atunci 
când aducem în discuție sufletul, ființa supremă, când negăm o afirmaţie, când ne 
raportăm la spațiu şi timp şi, în fine, când ne contrazicem sau utilizăm dubla 
negatie, dacă limba ne-o permite. 

Însă atunci când gândirea ia nimicul drept sarcină expresă ridicăm din umeri 
nepăsători. Dacă ne plasăm într-un orizont pragmatic, mai are încă sens să ne 
preocupăm în mod expres cu o temă pe care Kant însuşi o socotea neimportantă? 
De ce am mai face-o atâta vreme cât, în setea ei continuă de a „spune ceva”, prin 
născocirea de concepte din ce în ce mai fluide, civilizaţia noastră nu mai pune preţ 
pe marile „cuvinte goale” ale metafizicii tradiţionale — ființa şi nimicul — cuplu 
conceptual care nu numai că nu vizează nimic efectiv, palpabil, ci pe deasupra mai 
este încă receptat de înțelegerea comună drept „misticism”? Or, cunoaştem foarte 
bine aversiunea lui Kant la adresa percepţiei, înțelegerii şi gândirii comune, 
necritice. Ar fi suficient numai să invocăm scurta propoziţie din paragraful despre 


75 Ibidem, p. 282. 
7 Ibidem, p. 270. 

timp din „Estetica transcendentală”: „Noi am putea spune numai: iată ce ne învață 
percepţia comună, dar nu: iată ce trebuie să fie”. 

Câtă vreme încă ne căutăm cuvintele asupra indicibilului ce saturează 
fenomenalitatea, e drept, numai la răstimpul „microclipitelor” (ca să aducem 
aminte de un filozof român contemporan), ce ne împiedică să gândim şi cealaltă 
extremă — nimicul — cu mijloacele conceptuale preluate de la Kant care 
caracterizează orice tip de discurs (analitica şi dialectica)? Şi dacă mai adăugăm că 
atât teoria relativităţii, cât şi mecanica cuantică s-au poticnit în nimic când au fost 
puse în situaţia să explice primul eveniment al istoriei Universului, atunci s-ar 
părea că problema vidului, aplicată fie şi asupra unui concept pe care în studiul de 
fata l-am înţeles drept categorie, atunci această tematică pare să devină dintr-o data 
o incursiune palpitantă în miezul unui concept deseori menţionat, însă care ni se refuză. 

În ceea ce priveşte filozofia mai nouă, de la fenomenologia post- 
heideggeriană până la exotismul şcolii de la Kyoto, nimicul a fost lăsat, dacă nu în 
sfera situării afective, cel putin în apanajul fluxului heraclitic al fenomenalitatii 
înregistrate de o conştiinţă. N-am trăda defel spiritul fenomenologiei dacă afirmăm 
că nimicul „nu primeşte ființă” în absenţa „eului” care îl investeşte cu ființă: 
„Fenomenul are în alcătuirea sa două elemente: datul şi nimicul, ambele posibile, 
pe rând şi în unitatea lor, printr-o/pentru o conştiinţă, ea însăşi dependentă fiintial, 
cumva de «fiintarea privilegiată», omul”. 

Revenind la interpretarea acestui mic fragment din Critica Raţiunii Pure nu 
am făcut altceva decât să atragem atenția asupra forței cu care nimicul se manifesta 
în câteva dintre actele conştiinţei noastre: poziţia absolută sau, din contră lipsa de 
poziţionare prin care s-ar putea determina un concept lipsit de obiect, negația in 
orizont judicativ, lipsa de intuiţie a spaţiului şi timpului, interpretarea conceptelor 
contradictorii atât din prisma unei fenomenologii implicite, cât şi potrivit unui scurt 
itinerariu prin arhitectonica marelui gânditor german. Dacă ar fi să învăţăm ceva 
din toată această expunere a unei astfel de categorii, precum şi a relației sale cu 
fenomenul este, în mod paradoxal, chiar educarea privirii. Cu adevărat, ultima 
posibilitate a nimicului dincolo de interpretarea sa aşa cum ne-a apărut în analitica 
şi dialectica din Critica lui Kant este orbirea prin care suntem afectaţi de un vizibil 
mult prea dens. „Zăbovind în negativul” Părratului alb pe fond alb al lui Malevici 
nu vom obține oare, înarmați cu întreg eşafodajul conceptual kantian, forţa emotivă 
a „supremaţiei purei sensibilitati”, cum îi plăcea artistului să se exprime? „lată 
tabloul: spaţiul non-fizic în care singur vizibilul domneşte, aboleşte nevăzutul 
(invizibilul prin lipsă) şi reduce fenomenul la vizibilitatea pura””. N-am fi 


75 V, Cernica, Judecată si timp. Fenomenologia judicativului, ed.cit., p. 61. 
7? J.-L. Marion, „Idolul sau spargerea în bucăţi a tabloului” în În plus. Studii asupra 
fenomenelor saturate, trad. rom., I.Biliuţă, Sibiu, Deisis, 2003, p. 82. 

indreptatiti să vedem în el ,,categoria” nimicului, ale cărei „hotarele imutabile” ale 
„tării intelectului pur” în care fenomenalitatea se arată ca ne-fiind şi dincolo de 
care plutesc imperceptibil şi lipsite de expresie, Ideile raţiunii? Cu siguranță, mai 
mult decât o acrosaj cultural, atât în concepția kantiană, cât şi în tabloul pictorului 
rus întâlnim resemnarea eroului lui K. Hamsun, care singur pe vârful unui munte, 
in ultimele sale zile are conştiinţa „nimicului care se întâlneşte cu nimicul într-o 
absenţă fără hotare”*”. În esenţa şi dintotdeauna-neobişnuitul care o caracterizează, 
filozofia rămâne, în nădejdea ei precară, una din puţinele posibilități creatoare de a 
conţine întrucâtva ,,haul” de sub noi. De aceea, să fie oare însuşi nimicul 
„frumuseţea lipsită de putere” care „urăşte intelectul’*'? 


5 Apud. M.Heidegger, Introducere in metafizică, §6, trad. rom. G. Liiceanu, T. Kleininger, 
Bucureşti, Humanitas, 1999, p. 43. 

51 G.W.F. Hegel, Fenomenologia spiritului, trad. rom. V. Bogdan, Bucureşti, Editura 
Academiei R.P.R, p. 25. 


CATEGORIILE METAFIZICE SI COGNITIVE 
ALE EXPERIENTEI IN VIZIUNEA LUI PEIRCE 


CALIN HERTEG' 


Charles Sanders Peirce este cel care ne propune o listă nouă de categorii, dar 
aceste categorii nu aparțin fiinţei, precum categoriile aristotelice, nu sunt nici 
categorii ale minţii, precum cele kantiene, ci sunt categorii ale experienţei noastre a 
minţii cu fiinţa. Acestea sunt categorii metafizico-cognitive, sunt categorii de mare 
abstractizare şi poartă numele de Firstness, Secondness şi Thirdness (Primeitate, 
Secunditate şi Treitate). 

Prin asemănare cu categoriile lui Aristotel, sunt moduri (de a fi) ale fiinţei 
care există independent de minte şi care pot fi cunoscute astfel, dar spre deosebire 
de categoriile lui Aristotel nu sunt restrânse doar la ordinea existenţei. Aristotel este 
primul mare interpret al fiinţei, categoriile fiind moduri de maximă generalitate în care 
ființa poate fi descrisă prin limbaj. Brentano identifică la el patru moduri 
fundamentale de a vorbi despre ființă: „ființa prin accident, ființa ca adevăr prin 
opoziţie cu nefiinta ca fals, fiinţa conform figurilor categoriilor şi ființa în putință şi 
în act” 7. Că ființa este „un efect de limbaj” la Aristotel, o spune şi Eco’, dar că 
metafizica aristotelică are rădăcini verbale au spus-o şi alţii în secolul XIX, şi aceste 
voci l-au influențat şi pe Brentano. Adolph Trendelenburg este unul dintre cei care 
analizează categoriile aristotelice drept predicate, în sensul de parti ale propoziției”. 

Metafizica lui Aristotel este ştiinţa ființei ca fiinţă, dar care se ocupă doar de 
două aspecte (moduri) de a fi ale ființei: fiinţa ca putință şi act şi fiinţa în 
acceptiune categorială. Ambele moduri de a fi ale fiinţei o plasează pe aceasta in 
exterior, în afara gândirii: „Obiectul metafizicii cuprinde sub sine totul, şi anume în 
măsura în care aceasta are o existenţă în afara spiritului, existenţă care, fiind una cu 
el, îi revine in sens propriu”? şi acest fapt e unul foarte important pentru modul în 
care noi o putem cunoaşte. Aşadar, pentru Aristotel ființa există ca ceva exterior minții, 
ca esență a lucrurilor, iar categoriile sunt genuri supreme care cuprind orice 
fiintare, dar sunt şi cele mai generale predicate ale substanței prime. Care este 
relația dintre fiinţă şi categorii ca fiind cele mai generale predicate care se pot 


! Universitatea de Vest „Vasile Goldiş” din Arad. 

? F, Brentano, Despre multipla semnificaţie a fiinţei la Aristotel, Bucureşti, Editura Humanitas, 
2003, p. 54-55. 

3U. Eco, Kant şi ornitorincul, trad. rom. Ştefania Mincu, Constanţa, Editura Pontica, 2002, p. 31. 

* Cf. Brentano, op.cit. p. 130-141. 

$ F, Brentano, op.cit., p. 91. 

spune despre substanţa primă la Aristotel? De analogie, ne spune Brentano‘, într-un 
spirit scolastic. Tipul de analogie în care se află ființa cu categoriile este 
asemănătoare cu raportul pe care-l au termenii polisemantici cu acceptiunile lor 
multiple, adică cum ele sunt enunțate în relaţie cu unul şi cu o unică natură, susține 
Brentano” apelând la Metafizică. Deci to on care revine categoriilor este la 
Aristotel analog şi în acest mod există o analogie şi sub forma succesiunii, în 
sensul în care aşa cum există un înțeles propriu (denotat) al termenilor, aşa se află 
în raport şi fiinta-substanté primă şi categoriile: „Mai departe, tot pe baza ei, 
Aristotel conchide că dintre categorii una poartă numele de ființă într-un sens mai 
propriu decât toate celelalte, aşa cum este în mod firesc cazul pretutindeni la 
lucrurile care sunt numite în comun analoage în acest mod.” Există o legătură între 
perspectiva categorială şi cea predicativă de înţelegere a categoriilor, între aspectul 
ontologic si cel logico-lingvistic'®: „menţinem ferm ca teză a lui Aristotel ideea că 
numărul şi diversitatea genurilor supreme corespunde numărului şi diversității 
modurilor de predicare şi tocmai [...] în această caracteristică a modului de 
predicare îşi află cea mai clară expresie raportul propriu al fiecărei categorii cu 
substanța primă şi, deci, şi fiinţa proprie a categoriei”, iar studiul modurilor de 
predicare este pentru metafizician important în studiul raportului dintre ființă şi 
categorii, pentru că, aşa cum spune Eco: „Fiinţa, întrucât poate fi gândită, ni se 
prezintă încă de la început ca un efect de limbaj”! 

Fiinţa aristotelică este în substanţele indivizibile şi despre care avem o 
evidență perceptivă. În actul perceptiv extragem din synolon (materie şi formă) 
esența’. Aceste esențe necesită o definiţie şi astfel noi ajungem să numim lucrurile 
prin esența lor. Dar numărul esentelor este limitat, iar noi cu ajutorul lor trebuie să 
numim o infinitate de lucruri individuale: „Deci recurgerea la universal nu este o 
forță a gândirii, ci o infirmitate a discursului”'®. Aşadar, noi când vorbim ne aflăm 
deja situaţi în universal. Lucrurile ni se prezintă deja definite ontologic, conținând 
esentele lor, materie in-formată de o formă. Noi nu putem spune despre lucruri decât 
ceea ce ştim despre substanţele însele. Pentru a defini o substanţă trebuie să găsim 
care dintre atributele ei sunt esenţiale, care fac să fie ceea ce este forma ei 
substanţială, susține Aristotel'*, De exemplu, omul se defineşte prin atributele 
animal, muritor şi raţional luate împreună, pentru că luate separat ele se aplică şi 


° Ibidem, p. 155. 

7 De pildă, numim «regal» nu doar stăpânul regesc-purtătorul puterii regale — ci vorbim şi de 
un sceptru şi de un veşmânt regal, de onoare, de porunci regale sau de sânge regesc. La fel, numele 
(sănătos şi medical) au fost utilizate mai sus într-o semnificație multiplă şi nu ar fi deloc dificil să 
multiplicăm exemplele.” (F. Brentano, op.cit. p. 153.) 

8 Aristotel, Metafizica, T 2, 1003a 34-1003b1. 

”F. Brentano, op.cit. p. 154. 

19 Thidem, p. 175. 

11. Eco, op.cit., p. 31. 

15 U, Eco, op.cit., p. 32. 
14 Aristotel, Analiticele secunde II, trad.rom. Mircea Florian, Bucureşti, Editura IRI, 1998, 3 , 90 b 30. 

altor entități. Acest tip de definire presupune să construieşti un arbore al predicabilelor 
şi această misiune şi-o asumă comentatorul lui Aristotel, Porfir'5. Pe cea mai înaltă 
poziţie a arborelui porfirian se află substanţa şi nu ființa. Despre fiinţă nu se poate 
spune nimic, fiinţa nu e genul cel mai general dintre toate şi ea nu se poate defini 
prin gen şi diferență specifică. Fiinţa aristotelică se află într-o stare paradoxală, ea 
stă la baza organizării lumii în genuri şi specii şi „oferă suport oricărei vorbiri în afară 
de aceea pe care o facem despre ea”!€. Acest mod de a vedea organizarea substanțelor 
şi implicit a lumii ca un arbor porphyrina conduce la un eşec în încercarea de 
definire a ființei, ducându-ne la o aporie. Şi totuşi noi avem experienţa ființei şi vorbim 
despre ea, iar prin cele trei categorii, Peirce ne arată cum acest fapt este posibil. 


Categoriile peirceene sunt asemănătoare categoriilor kantiene deoarece 
pretind să dezvăluie contribuția minţii la obiectivitate, dar spre deosebire de 
categoriile lui Kant nu sunt limitate la această dimensiune dependentă de minte. 
Categoriile lui Peirce, mai ales în a doua etapă a gândirii sale, când are loc o trecere 
de la logic, la gnoseologic'’, nu mai sunt deduse dintr-o analiză a propoziției, ci 
privesc experienţa cu ființa. Din această experienţă cu fiinţa, prin cele trei domenii 
ale experienţei, Firstness, Secondness şi Thirdness, ajungem să construim 
obiectivitatea sau realitatea. 

Definiţia pe care o dă Peirce ființei este cea mai largă posibilă, ființa 
incluzând „atât ideile cât şi lucrurile, iar când e vorba de idei, atât pe cele pe care 
ne imaginăm că le vedem, cât şi pe cele pe care într-adevăr le avem”. Ființa stă 
(pentru noi) ca Primeitate şi este „modul de a fi al ceea ce este aşa cum este, în 
mod pozitiv şi fără referire la nimic altceva”'%; apoi ea trece în Secunditate şi este 
„modul de a fi al ceea ce este aşa cum este în raport cu un secund, dar fără referire 
la vreun terp” şi în final ca Treitate care este „modul de a fi al ceea ce este aşa 
cum este prin faptul că pune în relație reciprocă un secund si un tert””’. 

Poate cel mai greu de definit dintre cele trei categorii este Primeitatea pentru 
că este modul pur în care ni se prezintă ființa în experiență, ca o calitate, „ca simplă 
posibilitate pozitivă de aparitie””’. Această calitate nu este o calitate a ceva, ea nu 
stă ca predicatul a ceva, ci ca senzaţie pură, ca Ground. Ea poate trece în Secunditate, 


15. Eco, De la arbore spre labirint. Studii istoric despre semn şi interpretare, Iasi, Ed. 
Polirom, 2009, p. 9. 

1 U, Eco, Kant şi ornitoricul, p. 33. 

! Cf. A. Fumagalli, I reale nel linguaggio. Indicalită e realismo nella semiotica di Peirce 
(Milano, Feltrinelli, 1988), p. 3 apud. U. Eco, Kant şi ornitorincul, p. 106. 

18 Ch.S. Peirce, Semnificație si acțiune, trad. rom. Delia Marga, Bucuresti, Ed. Humanitas, 1990, 
C.P. 8.328 (Sigla C.P. se refera la The Collected Papers of Charles Sanders Peirce, 8 vols., ed. By 
C. Hartshorne and P. Weiss (vols. 1-6) and A.W. Burks (vols. 7, 8), Cambridge, Mass., Harvard 
University Press, 1931-1958; cifrele indică numărul volumului şi al paragrafului.), p. 228. 

9 Ibidem. 

20 Ibidem. 

2 Ch.S. Peirce, op. cit., C.P. 8.329, p. 230. 

dar până atunci rămâne ca pură posibilitate, ca potentialitate fără existență. Ceea ce 
spune Peirce este că ființa nu ni se prezintă în această primă instanţă ca substanță, 
ceva la care să adăugăm apoi nişte predicatii. Ground este, după cum explică şi 
Eco”, un „ton” al conştiinţei, o pură posibilitate, anterioară oricărei conceptualizări, 
dar care poate să devină „un general predicabil al multor obiecte diferite”. Este 
acel ceva sub forma căreia fiinţa ni se prezintă, care nu este „infailibil”, dar care 
odată prezent în conştiinţă nu mai poate fi şters şi generează toate celelalte procese. 
Fiinţa ni se prezintă în prima categorie ca o calitate, fără să fie calitatea a ceva: 
„Nu te gândeşti la calitatea de roşu ca la ceva ce iti aparţine sau la ceva ce este 
ataşat veșmintelor, ci ca la o simpă posibilitate pozitivă, fără legătură cu altceva””. 
Nu trebuie să pierdem din vedere ceea ce am precizat anterior, că cele trei categorii ale 
lui Peirce, Firstness, Secondness şi Thirdness, sunt categorii ale experienţei noastre 
cu fiinţa, ele descriu un proces, modul în care ea se prezintă în primă instanţă nouă — ca 
o calitate pură, ca apoi să-i dăm existență şi în final să o construim ca o realitate. 

În Secunditate, prin experiență, adică printr-o relaţie cu acel ceva, eu iau 
cunoştinţă de existența sa. Experienţa este, spune Peirce”, ceea ce cursul vieţii m-a 
obligat să gândesc. Acest tip de reacție este unul diadic, de tipul stimul-răspuns, 
imediată şi este autentică când constă din acţiunea unui lucru asupra altuia sau 
degenerată când vorbim despre orice idee a unei relații diadice care nu implică un 
ter”. Thomas Short’? precizează şi el că Peirce distinge între realitate şi actualitate, 
sau existență. Existenţa este o reacție instantanee, aici şi acum. Realitatea se 
bucură de legi care nu au o existenţă aici şi acum şi care nu sunt reacţii. În acelaşi 
timp, nu ar fi nicio realitate fără existență”. Firstness anunţă că e posibil să fie 
ceva, apoi în Secondness prin faptul că-mi rezistă aflu că acel ceva este şi, în final, 
în Thirdness trec la generalizare. Treitatea presupune legea, regula şi la gradul cel 
mai înalt de realitate se află ideile de Adevăr, Bine, Dreptate şi altele la care nu se 
poate ajunge decât prin semne“. Semnele sunt un Tert pentru că „funcţia esenţială 
a unui semn este aceea de a face eficiente relațiile ineficiente — nu a le pune în 
mişcare, ci a stabili o deprindere sau o regulă generală în virtutea căreia aceste 
relaţii vor acţiona când va trebui”"!. 

Găsim aşadar un sistem metafizic la Peirce, dar dintr-o perspectivă cognitivă. 
Avem ființa ca tot, atât lucruri, cât şi idei, avem existența ca experiență imediată, 
ca rezistență a fiinţei şi realitatea pe care o construim cu ajutorul semnelor, ca 
generalitate pe care o extragem pornind de la experiența noastră cu existența. Eco 
subliniază şi el caracterul semiotic al metafizicii lui Peirce şi latura cognitivă a 

acesteia: „în interiorul gândirii peirceene se încrucişează două perspective diferite, 
dar reciproc dependente: aceea metafizico-cosmologică şi aceea cognitivă. E sigur 
că, dacă nu se citeşte în cheie semiotică, metafizica şi cosmologia lui Peirce rămân 
incomprehensibile; dar la fel s-ar putea spune despre semiotica sa fata de 
cosmologia sa. Categorii ca Firstness, Secondness, Thirdness, şi însuşi conceptul 
de interpretare, nu definesc numai nişte modi significandi, adică nişte modalităţi de 
cunoaştere a lumii: sunt şi modi essendi, moduri în care lumea se comportă, procedee 
cu ajutorul cărora lumea, în cursul evoluţiei, se interpretează pe ea însăşi”. 
Ground-ul este punctul de plecare a experienţei în Firstness, este momentul 
zero al ei. În scrierile din tinereţe, Peirce tratează conceptul de Ground dintr-o 
perspectivă logică. Ground-ul este o Calitate, un predicat, este de ordinul 
intensiunii, a conotatiei logice, este calitatea ce izolează un anumit obiect. De 
altfel, alegerea termenului de Ground e nepotrivită, spune Eco, pentru că: „el 
sugerează un fundal pe care se decupează ceva, în timp ce pentru Peirce ar fi mai 
degrabă ceva care se decupeză pe un fundal încă indistinct. Dacă-i acceptăm 
traducerea italiană curentă ca «bază», mai precizează Eco, el n-ar fi atât o bază a 
Obiectului Dinamic, cât o bază, un punct de plecare, pentru cunoaşterea pe care 
încercăm s-o avem despre el”. Kantian, dar pregătind depăşirea kantianismului, 
conform lui Eco”, Peirce explică în această etapă că primele impresii asupra 
simțurilor nu sunt, de fapt, nişte reprezentări asupra unor lucruri necunoscute, ci 
aceste prime impresii sunt ceva necunoscut şi de la acest necunoscut prin inferente 
ipotetice, ajungem să conceptualizăm şi să recunoaştem senzațiile. Ground-ul este 
prima impresie, „este un mod «iniţial» de a considera obiectul sub un anumit 
aspect”*, este o calitate, este preceptul care nu devine încă judecată perceptivă, 
este Firstness ce nu intra în Secondness prin comparare. După un abandon de 
treizeci de ani al acestui concept, Fumagalli’ constată, începând cu 1885, o turnură 
a gândirii peirceene, de la o abordare logică, la una gnoseologică. Ground-ul nu 
mai este un predicat, ci o senzaţie, este ceea ce îl „izbeşte” pe individ înainte de a fi 
reprezentare. Fumagalli? constată chiar o întoarcere kantiană la Peirce, la 
nemijlocitul intuitei, dar Ground-ul, observa Eco, „nu este ceva care candidează la 
a deveni subjectum, ci este el însuşi un predicat posibil”, el este un fundal, 
fundament, temei, bază a percepţiei, dar nu în sens ontologic, ci gnoseologic”’. 
Ground-ul este un Firstness: „Peirce spune că ideea de First este «atât de 
firavă, încât nu poate fi atinsă fără să fie vătămată” (CP 1.358). Firstness este o 

prezență «such as it is», o trăsătură pozitivă (CP 5.44), o «quality of feeling», aşa 
cum o culoare purpurie sesizată fără niciun sens de început sau de sfârşit al 
experienței nu este un obiect şi nici nu este initial inerentă vreunui obiect 
recognoscibil, nu are nicio generalitate (CP 7.530). Numai punând în joc atât 
Secondness, cât si Thirdness poate să înceapă procesul interpretativ. Însă Firstness 
este încă «mere may-be» (CP 1.304), potentialitate fără existență (CP 1.328), 
simplă posibilitate (CP 8.329), în orice caz posibilitate a unui proces perceptiv, 
«not rational, yet capable of rationalisation» (CP 5.119), ceva care nu poate fi 
gândit in mod articulat, nici afirmat (CP 1.357)”. 

Ground-ul nu are caracterul aprehensiunii nemijlocite, nu este intuitia 
multiplului oferit de experienţă, ci este ceva pe care Eco îl asimileză fenomenului 
aşa-numitelor qualia? , adică nu este încă o judecată perceptiva, ci un simplu „ton” 
al conştiinţei, ceva despre care se poate discuta ce a fost, dar e indiscutabil că a fost. 

Gândirea ca un proces inferential, ca un lant de inferente de semne, ne duce 
imediat la căutarea unui punct de plecare, la un primum care sa dea naştere la toate 
procesele inferentiale următoare. Căutarea unui primum, ca punct de plecare de la 
care porneşte procesul inferential este un demers care generează următoarea 
întrebare, şi îl cităm pe Eco: „Acest primum este astfel în absolut sau e un primum 
pentru mine, în acel moment şi (ca să reluăm o expresie peirceană) este astfel 
numai sub un anumit aspect sau într-o anumită măsură?” Răspunsul la această 
întrebare stă în diferenţa între molar şi molecular, adică avem întotdeauna un punct 
de vedere asupra lucrurilor din perspectiva nivelului nostru de interes, adică unul 
molar. Oprirea percepţiei la un prag care se constituie molar, de la care creierul 
meu proceseză înainte şi nu înapoi“, numit şi un prag de observabilitate*, un 
postulat al fizicii şi al psihologiei percepţiei, pune în discuţie Subiectul şi limitele 
lui. În cazul omului, susţinem noi, diferenţa dintre senzaţie pură şi percepţie este de 
domeniul infinitezimalului şi este dificil de spus dacă trecerea de la stimuli la 
cognitii nu se face pe un „Fundal” aşa cum îl defineşte Searle — ca un set de 
capacități non-intentionale sau preintenţionale“. Modul inferential de a ne raporta 
la realitate este adânc inserat în fiinţa noastră şi este un proces continuu, automat, 
fulgerător ce se desfăşoară pe un Fundal care nu e unul total neorganizat, ci unul 
deja construit ca un Umwelt de dimensiunea biologică a ființei noastre şi care, în 
plus, depozitează prin sedimentare tot ceea ce învăţăm despre lume din momentul 
venirii noastre în ea. Trecerea de la stimul la semn este filtrată automat de acest 
Fundal, dar care pentru că are o dimensiune subiectivă, diferă de la individ la 
individ şi duce, uneori, la rezultate diferite. 

Conceptul de ,,Fundal” pe care-l propunem aici nu este similar celui de stimul 
pur sau feeling ca „ocazie materială care mi se oferă creierului meu ca stimul dat 
pentru a putea să trec apoi la inferenta’”*’, ci mai degrabă o peliculă, o zonă care se 
aseamănă inconştientului aşa cum îl defineşte mai curând Lucian Blaga“, adică 
organizat, mai întâi ca Umwelt, apoi prin depozitarea întregii noastre experienţe. Pe 
acest Fundal, stimulii puri trasează sau îmbracă primele forme ce le transformă în 
qualia, aici se constituie Firstness, dar deja cu o „sarcină” minimală de sens, apoi 
se trece în Secondness, la recunoaşterea obiectului şi, la final, în 7hirdness la 
„compararea hrănită din inferenţe””. 

Descrierea în termenii peirceeni a procesului perceptiv, prin care ajungem 
prin inferență de la senzaţii la construirea obiectelor care aparţin enciclopediei 
fiecăruia, nu este lipsită de dificultăți. O analiză a procesului de fuziune dintre 
simțuri şi rațiune, a melanjului dintre acestea sau, în termeni peirceeni, a modului 
cum trecem de la Obiectul Dinamic la Obiectul Imediat, este realizată de Umberto 
Eco într-un capitol al cărţii sale Kant si ornitorincul”. În primă instanţă, la baza 
oricărui proces perceptiv se află Ground-ul. Acesta este punctul de plecare pentru 
cunoaşterea pe care o vom avea despre Obiectul Dinamic. Conceptul de Ground 
apare, cum am mai spus, pentru prima dată în scrierile de tinereţe ale lui Peirce 
tratat dintr-o perspectivă logică. Ground-ul este o Calitate, un predicat, şi el este de 
ordinul înţelegerii şi al conotatiei, logic vorbind. Ground-ul este o calitate internă a 
unui obiect care îl aduce în atenția noastră, cum e calitatea de „negru” sau negreata 
în cazul cernelii. E caracteristică a unui obiect care nu spune deocamdată nimic 
despre acel obiect, ci doar atrage atenția că există ceva, este o „bază”, dar nu o bază 
a unui Obiect Dinamic, cât o bază sau un punct de plecare în procesul de 
cunoaştere pe care încercăm să-l avem despre el”!. Problema care necesită un 
răspuns este totuşi cum se trece de la necunoscut la cunoscut, deoarece aceste 
„prime impresii asupra simţurilor noastre nu sunt reprezentări ale unor lucruri 
necunoscute în ele însele, ci sunt chiar ele, primele impresii, ceva necunoscut până 
când mintea nu ajunge să le înconjoare cu predicate”"?. Dacă şi în recunoaşterea 
senzatilor are loc o inferenta ipotetică, prin care se ajunge la un concept şi la un 
nume, nu ne mai situăm în Firstness, ci deja în Thirdness, locul signitatii. 

Conceptul de Ground este abandonat de Peirce timp de treizeci de ani şi 
atunci când el este abordat din nou, o face din punct de vedere gnoseologic. 
Ground-ul nu este decât o senzaţie, nu mai e un predicat. Secondness devine un tip 
de experienţă care are forma unui şoc, a unui impact cu ceva existent, dar fără să 
fie încă o reprezentare. În Firstness am o intuiţie, dar e purul sentiment că un ceva 

îmi stă în față”. Ground-ul este o bază, o substanță care candidează la a deveni 
subjectum-ul unei predicatii. Apare mai mult ca un predicat posibil de genul „e roşu”, 
decât unul de genul „acesta e roşu”. Suntem înainte de întâlnirea cu ceva care ne 
rezistă, înainte de a intra în Secondness. Ground-ul e ceva de natura unei asemuiri, 
a unui icon.” 

Acest caracter de iconism primar al Ground-ul îl evidenţiază şi Eco”, a cărui 
argumentare o vom urmări si noi. Întrebările de la care porneşte acesta sunt: „Cum 
se întâmplă că o pură calitate (Firstness), care ar trebui să fie punctul de plecare 
imediat şi necorelat al oricărei percepții succesive, poate să funcționeze ca predicat, 
şi deci să fi fost deja numit, dacă signitatea se instaurează numai în Thirdness? Şi 
cum se întâmplă dacă, fiece cunoaştere fiind inferenté, avem un punct de plecare 
care inferential nu poate fi, deoarece se manifestă nemijlocit fără ca măcar să poată 
fi discutat sau negat?”*° 

Pentru a explica Ground-ul în termeni de iconism sau Likeness care nu 
seamănă cu nimic, pentru că altfel ne-am afla in Thirdness, este necesară o 
reformulare a conceptului de icon, mai precis „pentru a concepe conceptul de iconism 
primar, acela care se instaurează în momentul Ground-ului, se cere să abandonăm 
până şi noțiunea de imagine mentală”. În plus, trebuie separat conceptul de 
asemănare de cel de comparaţie, adică să vedem în ce măsură putem vorbi de 
asemănare în afara raporturilor de similitudine, pentru că iconul nu poate avea 
raporturi de asemănare decât cu sine însuşi. Nu poate fi nici imagine mentală, 
pentru că ar fi rezultatul unei abstrageri din mai multe imagini particulare a unei 
imagini generale. Exemplificând, tipul de asemănare care există în cazul 
iconismului primar este următorul: dacă eu mă ard într-o dimineaţă cu cafetiera şi 
repet a doua zi aceaşi greşeală eu o să trag concluzia că am pus aceeași cafetieră pe 
foc şi că am tras de aici aceeaşi senzaţie dureroasă. De fapt, cele două tipuri de 
recunoaştere nu sunt identice. A recunoaşte că e vorba de aceeaşi cafetieră este 
rezultatul unei serii de inferente şi ne aflăm situaţi în Thirdness, iar „a simţi” că 
ceea ce simt astăzi e acelaşi lucru cu ce am simţit ieri, că e o senzaţie pe care o 
recunosc ca asemănătoare cu aceea din ziua precedentă, e altceva. În această situaţie, 
eu prima dată am simţit o senzaţie de „cald 1”, iar a doua oară o senzație de „cald 2”. 
Nu construim o schemă sau un model la care să raportăm senzaţia, ci vorbim de o 
adecvare, adaugă Eco”, care ar fi de felul acesta: „Presupunem că cineva reuşeşte 
să înregistreze procesul care se desfăşoară în sistemul nostru nervos ori de câte ori 

primim acelaşi stimul, şi că înregistrarea are întotdeauna configurarea x. Vom spune 
atunci că x corespunde adecvat stimulului şi că este iconul lui. Deci spunem că 
iconul dă la vedere o asemănare cu stimulul”*”. Aşadar nu avem o adecvare în care 
asemănarea să corespundă punct cu punct caracteristicilor obiectului, ci un iconism 
primar în care stimulul este adecvat reprezentat de o senzaţie şi nu de alta, este o 
adecvare care nu se cere explicată, ci doar recunoscută. 

Pe lângă dimensiunea cognitivă — de pură calitate, stare de constienta, dar 
fără autoconstienta, Likeness adecvat cu ceea ce i-a stimulat apariţia —, iconul, în 
acest stadiu al iconismului primar, are şi o dimensiune metafizico-cosmologică, 
pentru că el e „disponibilitatea naturală a ceva de a se încastra cu un alt lucru”. 
Este situaţia in care doi ceva se întâlnesc şi se recunosc pentru că sunt adecvati 
unul altuia, precum şurubul este adecvat filetului, este condiţia elementară care stă 
la baza oricărei semioze, anume disponibilitatea fizică a unei structuri de a interactiona 
cu alta“!. Afirmația lui Prodi” este că iconismul primar, ca predispozitie înspre 
întâlnire şi atracţie este baza materială a semnificării care face posibilă înțelegerea 
fenomenelor culturale. Tot Prodi este cel care descrie acest fenomen proto-semiotic, 
al iconismului primar, aşa se manifestă la nivel celular: „O enzimă... selectioneaza 
propriu-i substrat dintre un număr de molecule nesemnificante cu care poate veni în 
coliziune: reacţionează şi formează un complex numai cu propriii parteneri 
moleculari. Acest substrat este un semn pentru enzimă (pentru enzima sa). Enzima 
explorează realitatea şi găseşte ceea ce corespunde propriei ei forme: e o broască ce 
caută şi găseşte propria-i cheie. În termeni filosofici, o enzimă e un cititor care 
„categoriseşte” realitatea determinând mulţimea tuturor moleculelor care pot în 
chip factual să reacționeze cu ea... Această semiotică (sau proto-semiotică) este 
baza caracteristică a întregii organizări biologice (sinteză proteică, metabolism, 
activitate hormonală, transmitere de impulsuri nervoase, şi aşa mai departe)”. 

Această „predispunere la incastru” care caracterizează iconismul primar, care 
funcţionează ca o ampretă ce îşi aşteaptă să primească propriul imprimant, se 
manifestă şi în cazul procesului perceptiv. Din Ground ca o calitate sau senzaţie pură, 
se poate construi Obiectul Imediat a ceva care se manifestă ca un imprimant şi care 
trebuie să posede printre altele şi calitatea respectivă. 

Senzatia pură din momentul Ground-ului nu va fi recunoscută ca atare, pana 
ce ea nu va intra într-un proces inferential şi nu va fi într-o relaţie cu alte senzații, 
ea nu este o probă că ceva real ne stă în fata, ci ne livrează o ipoteză că ne-am găsi 
în fata a ceva real. Dacă in Firstness aflăm că e posibil să fie ceva, în Secondness 
suntem obligaţi să acceptăm că există ceva cu adevărat, ca în Thirdness prin 

generalizare să ajungem la Obiectul Imediat. Procesul perceptiv se desfăşoară în 
această zonă de Firstness, Secondness şi Thirdness. Dacă în prima parte a lui 
vorbim de un iconism primar al calității pure, în a două etapă a lui putem vorbi de 
un percept ce se conturează prin opunerea a două calităţi, ca în final să intre în joc 
judecata perceptivă prin care ajungem la o percepţie deplină. Perceptul nu este 
premisa unei judecăți perceptive, pentru că nu e o propoziţie. Când spun „acela e 
un scaun galben”, deja am construit o ipoteză sub forma unei judecăţi perceptive 
astfel că: „orice afirmație despre caracterul perceptului este deja responsabilitate a 
judecății perceptive, este judecata care garantează perceptul, si nu viceversa. 
Judecata perceptiva nu e o copie a perceptului; judecata perceptivă nu se mai mişcă 
pe pragul acela în care primitatea şi secunditatea se confundă, deja, afirmă acum că 
ceea ce văd este adevărat”. 

Am putea vorbi de o identitate între Obiectul Imediat şi judecata perceptivă, 
de prima ca generată de stabilizarea ultimei, dar există două situaţii în care putem 
vorbi despre Obiectul Imediat. Una în care Obiectul Imediat e creat ex novo, cum 
se întâmplă în cazul întâlnirii cu lucruri necunoscute şi atunci el coincide cu 
judecata perceptiva sau in care detinem deja în memorie un Obiect Imediat şi în 
acest caz el orientează formarea judecății perceptive. În această situaţie, adaugă 
EcoS5, Obiectul Imediat are aceeaşi funcție în procesul cognitiv pe care-l are 
schema kantiană, mai mult, această schemă pe care o primesc de la comunitate s-ar 
putea să blocheze procesul de percepere, ca în cazul lui Marco Polo cu rinocerul. 

Ceea ce apără Umberto Eco în această reconstrucție, cum numeşte el mai 
târziu“, a teoriei peirceene a percepției este caracterul inferential al procesului 
perceptiv, punct de vedere pe care îl susţinem şi noi în această teză. Iconismul primar 
care stă la baza acestui proces perceptiv vine în completarea naturi iconice a 
Obiectului Imediat care „nu traduce, ci reelaborează conservând, şi într-un anumit 
sens «captează» şi «memoreză» ceva din senzațiile de la care a pornit”. 

A cunoaşte înseamnă a interpreta, iar a interpreta înseamnă a realiza 
inferente, mai ales abductii. Acesta este punctul de vedere semiotic, iar percepția nu 
poate face excepție de la el. Antiintuitionismul ce caracterizează întreaga semiotică 
peirceeană şi care e adoptat şi de Eco”, îl determină pe acesta să introducă ideea de 
iconism primar ce caracterizează Firstness-ul şi care dă şi natura iconică a 
Obiectului Imediat. Într-o dispută ulterioară lansării ideii existenţei unui iconism 
primar ca bază a inferentelor ce constituie procesul perceptiv, Eco revine cu câteva 
precizări. Discuţia porneşte de la afirmaţia lui Paolucci după care: „E neîndoielnic 
că pentru a descrie momentul formal care dă corp celei de-a doua categorii 

fenomenologice, Peirce descrie in mai multe locuri un tip de relație nemijlocită 
între un subiect şi un obiect individual exterior (o haecceitate). Deşi uneori acest tip 
de relaţie se dovedeşte a fi o cognitie (dar, cum vom vedea, nu este), ar fi fără îndoială 
corect să vorbim de o întoarcere peirceeană la nemijlocirea intuitiei, din moment ce 
am avea de-a face cu o cognitie nedeterminată de cognitii anterioare”. 

O altă observaţie a lui Eco este că pentru Peirce cele trei categorii, Firstness, 
Secondness şi Thirdness, nu sunt cognitii, ci ele sunt structuri formale care 
întemeiază posibilitatea oricărei cognitii. Adică ele nu sunt tipuri de experiență, ci 
forme pure care constituie experiența”. Aceste categorii nu sunt o succesiune de 
cognitii care să se desfăşoare treptat. O prezentare a lor pe axa temporalitatii ca 
trecere de la Ground la Obiectul Imediat e necesară pentru înţelegerea procesului 
perceptiv, dar fără toate trei nu se poate vorbi şi realiza o percepţie. Într-un alt loc, 
Peirce mai precizează că cele trei categorii, chiar dacă sunt impuse de logică şi au 
valență metafizică, ele îşi au totuşi originea in natura minţii noastre şi sunt 
ingrediente constante ale cunoaşterii noastre. 

Firstness, Secondness şi Thirdness sunt categorii care descriu cum în 
interiorul fiinţei omul e capabil de cunoaştere, cum trece Secunditatea existenței în 
Treitatea realității. Cunoaşterea şi întreaga noastră gândire este de ordinul Treitatii, 
deoarece ea se realizează numai prin semne”. Realitatea este o construcţie ce are 
ca model enciclopedia, nu Arbor Porphyriana”, si in care semnul, un Tert”, îi este 
elementul constitutiv. 


7 U, Eco, De la arbore la labirint, p. 450. 
7! Ch.S. Pierce, op.cit., C.P. 8.332, p. 237. 
7? U, Eco, De la arbore la labirint, p. 7-83. 
73 Ch.S. Pierce, op. cit., C.P. 8.332, p. 236. 


ŞTIINŢĂ SI REPREZENTARE ÎN ARTA RENAŞTERII 


MIHAI POPA! 


Arta europeană îşi reconsideră periodic formele şi mijloacele de expresie. 
Arta Greciei antice a primit epitetul de clasică (sau academică) din perspectiva 
modernilor (şi aproape întotdeauna din partea acelor autori sau în interiorul acelor 
şcoli care tindeau către un mod de exprimare academizant). Însă aceeaşi artă a 
rămas vie în conştiinţa celor care au încercat, de-a lungul timpului, să depăşească o 
anumită etapă care părea epuizată, căutând resurse de expresie şi formule de 
construcţie a subiectului estetic în trecut. Schimbările în domeniul artei au, în 
general, o motivaţie intraestetică. Sunt puţine ,,revolutiile” artistice — care să şi 
dăinuie prin creaţii de certă valoare —, cu o motivaţie exterioară domeniului. În 
istoria curentelor şi domeniilor artistice se întâmplă aceleaşi modificări, în baza 
categoriilor şi principiilor estetice, care au loc în cultură în general. Unul dintre 
conceptele care pun „probleme” şi, totodată, provoacă adevărate revoluţii estetice 
este cel de reprezentare a obiectului. În cadrul strict al artei, reprezentarea asigură 
legătura între tradiţie şi inovaţie, creând ocazia ca obiectul gândit (reprezentat) să 
restrângă semnificația operei, păstrând, în schimb, acele caractere esențiale care pot 
să devanseze şi chiar să revolutioneze concepția estetică a momentului. Un bun 
exemplu este opera lui Constantin Brâncuşi, care elimină orice detaliu de prisos, 
reprezentând numai ceea ce, în concepția autorului, ne va apropria ideea din 
materia transfigurată care tinde să se identifice cu forma gândită. În aceeaşi 
manieră concepea, deşi cu alte mijloace artistice şi sub imperiul unui alt 
comandament cultural, Michelangelo. Într-un alt context putem înţelege operele 
baroce sau manieriste, care, prin modul în care abordează o temă clasică, de- 
formează obiectul reprezentat până la a-l face de nerecunoscut în forma lui 
„autentică”, deşi abundența de ornamente şi maniera deconstrucţiei sugerează o 
poetică din care, peste timp, se vor inspira avangardiştii secolului al XX-lea. 

Constatăm, cu acest ultim exemplu, un caz tipic de „epidemie a 
ornamentului”, sinonimă cu exagerarea conştientă, premeditată, comparată cu o 
„epilepsie a simțului” formal, specifică manierismului dintre 1550 şi 1650, de fapt, 
perioadei sale de decadenta’. 

Reprezentarea, în artă, întâmpină deseori numeroase probleme de înţelegere a 
operei. Pe de o parte, sunt probleme teoretice (de interpretare), pe de altă parte, iar 


! Institutul de Filosofie şi Psihologie „Constantin Rădulescu-Motru” al Academiei Române. 

> Gustav René Hocke, Lumea ca labirint. Manieră si manie in arta europeană de la 1520 până 
la 1650 şi în prezent, traducere de Victor N. Adrian, Prefaţă de Nicolae Balotă, Postfata de Andrei 
Pleşu, Bucureşti, Editura Meridiane, 1973, p. 286. 

acestea primează in relația operă-autor sau in cea de receptare, sunt probleme 
proprii laboratorului de creaţie. Acestea din urmă includ, în primul rând, elemente 
şi caracteristici ale tehnicii de lucru, materialele folosite şi modul de organizare a 
compoziției, perspectiva, proporțiile etc. 

Relaţia autorului cu opera nu poate fi gândită decât referindu-ne la întreg, la 
parcursul istoric şi la semnificaţia culturală a obiectului reprezentat. Receptarea 
este întotdeauna dinamică: opera nu poate fi înțeleasă individual, ci în contextul în 
care apare, ca şi în evoluţia istorică a receptării. Reprezentarea, însă, este strict 
legată de momentul elaborării şi se poate spune că se încheie, ca proces, atunci 
când opera este finisată, oferită publicului. Din punct de vedere al interpretării 
teoretice, reprezentarea este realizată în mai multe etape: semnificaţia operei, 
mesajul ei, ca şi valoarea intrinsecă, au un parcurs istoric, oferind posibilitatea ca, 
pe acest traseu, gândul autorului să fie dezvăluit treptat. Putem spune că o opera 
autentică va fi întotdeauna înțeleasă în semnificaţiile ei esențiale, suscitând 
interesul peren al celor care o receptează, devenind obiect cultural. Dacă lucrurile 
ar sta altfel, obiectul reprezentat ar ieşi din sfera artei, fiind, cel mult, unul de 
consum imediat. În această problemă constă, de fapt, valoarea actului artistic, în 
care nu atât ştiinţa reprezentării, cât arta de a îmbina elementele sale esenţiale 
poate face diferența dintre o reproducere comună şi o capodoperă. 

Reprezentarea artistică va fi, pentru condiția operei ca element în ordinea 
esteticului, cea care va susţine mesajul autorului, oferind, în acelaşi timp, elementul 
de legătură între imaginarul artistic şi autenticitatea operei. Dacă în creaţiile al 
căror subiect are ca domeniu de referință realitatea naturală, reprezentarea are ca 
susținere însăşi „motivul” natural, în cele în care imaginaţia autorului nu mai 
foloseşte aceste motive, reprezentarea foloseşte partial elemente compoziționale 
derivate din realitatea concretă ori le elimină în totalitate. De aceea, în aceste din 
urmă opere, obiectul reprezentării este orientat (are ca domeniu de referință) către 
sfera culturii, sintetizând elemente din ce în ce mai abstracte, spiritualizate, prin 
care celelalte arte şi chiar ştiinţele îşi dezvoltă, sub aspect plastic, propriile 
concepte, idei, imagini. 

Granița dintre natural, imaginar şi abstract a fost însă întotdeauna, de-a 
lungul istoriei artei, foarte fragilă, iar ştiinţa reprezentării in artă a beneficiat de 
fiecare dată de rezultatele cunoaşterii din alte domenii ale spiritului. 

În arta Renaşterii a început în mod cu totul deliberat (programat, am putea 
spune) un proces de transfigurare a realului natural, în primul rând prin studiul 
formelor de expresie şi a compoziției, a soluţiilor tehnice, a motivelor artei antice 
greceşti şi romane. Tot din această perioadă, reprezentarea în artă, ca şi studiul 
metodei şi a tehnicilor au devenit subiect de discuţie şi cercetare nu numai pentru 
colectivul (breasla) oamenilor de artă, cât şi pentru întreaga pleiadă a spiritelor 
umaniste, arta, în general, prin reprezentanţii săi cei mai de seamă devenind şi un 
domeniu de inovare care a impulsionat ştiinţa. În arta Renaşterii resimtim mai mult 
decât oricând necesitatea cultivării prin idee a imaginarului şi a motivelor 
reprezentate, pornită nu numai din nevoia de a explica forma, de a o face 

inteligibilă, ci şi din dorinţa de a o aprofunda filosofic şi cultural. Imaginaţia este o 
facultate de cunoaştere (fiind recunoscută încă de către filosofia peripatetică, chiar 
şi mai devreme, în platonism) iar modelul ei cel mai creditat era imaginaţia poetică. 
„Acest substrat filosofic pare foarte îndepărtat de aristotelismul care era obligat să 
explice teoria impresei: spiritul creator de imagini-simbol este pentru noi, înainte 
de toate, o idee a neoplatonismului renăscând. De la neoplatonism a plecat şi E. H. 
Gombrich pentru a studia, după exemplul unui discurs de Giarda (1626), structura 
alegoriei conceptualiste. Însă valoarea alegoriei, după Giarda, se bazează pe o 
participare reală a imaginii la /dee: ea introduce concepţia, comună neoplatonicilor, 
că lumea este o scriitură cifrată, un ansamblu de semne magice sau simpatice, un 
limbaj al lui Dumnezeu; iar virtutea imaginii presupune virtutea extaziantă a 
contemplatiei.”? 

Imaginea şi reprezentarea ei formează, în conştiinţa artistului si, ulterior, in 
conştiinţa receptorilor (publicului) un simbol, iar tabloul sau compoziţia tind să 
devină un discurs care conţine simboluri şi semen, dar şi o imagologie, o 
reprezentare a comunităților despre ceilalți, popoare sau naţiuni, un sistem cultural 
prin intermediul căruia se interpretează realitatea. Niciodată, în artă, reprezentarea 
nu s-a identificat cu reproducerea obiectului. Opera, chiar şi cea care s-a apropiat 
cel mai mult de subiectul reprezentat — portretul, compoziţia sculpturală, natura 
statică, peisajul —, este o interpretare, iar autenticitatea ei constă în unitatea dintre 
ştiinţa compoziției şi modalitatea de reprezentare, în care un rol esenţial îl are 
talentul, modul în care artistul îşi asumă opera. În arta autentică nu este posibilă 
simularea. În acest scop, Michelangelo, Rafael sau Leonardo se apropie de Natură, 
pe de o parte, prin intermediul experienţei proprii artei lor ca studiu şi tehnică, pe 
de altă parte, prin cultivarea experienţei şi depăşirea ei ca studiu al autorilor antici, 
ca, de pildă, Euclid, Hippocrat, Vitruviu, Galen, Pliniu. „Pe aceşti autori vechi, şi 
pe alţii de acelaşi fel, îi căuta Leonardo pretutindeni şi îi studia cu zel, nu ca să se 
plece dinaintea autorităţii de care se bucurau şi să le reproducă pur şi simplu ideile, 
ci ca să profite de experiența lor, întrucât putea lumina şi uşura pe a sa, ajutându-l 
astfel să ducă mai departe cercetările, în domeniile de care se acupaseră şi ei.” 

Plecând de la cele câteva consideraţii de mai sus, putem încerca să stabilim 
câteva elemente care, în Renaştere, au circumscris reprezentarea în artă ca pe o 
ştiinţă cultivată sistematic, iar cu timpul va deveni o aprofundare a realităţii. În 
primul rând, în artele plastice, domeniul incontestabil în care au apărut inovații 
care le-au situat în centrul preocupărilor culturale, în special in Italia, ştiinţa 
reprezentării a fost stimulată de interesul viu al umaniştilor pentru studiul naturii 
care, treptat, i-a condus către dezvoltarea ştiinţelor libere, ca şi a artelor, ieşite de 
sub sfera de influență a canoanelor şi dogmelor Bisericii. 


3 Robert Klein, Forma si inteligibilul. Scrieri despre Renastere si arta modernă, vol. I, 
traducere de Viorel Harosa, Prefaţă de Ion Frunzetti, Bucureşti, Editura Meridiane, 1977, p. 209 — 210. 

4 P.P, Negulescu, Filosofia Renaşterii, ediţie îngrijită de Gh. Vlăduţescu, Alexandru Boboc, 
Sabin Totu, Bucureşti, Editura Academiei Române, 2006, p. 370. 

Sculptura şi pictura (genurile majore in artă, aflate in strânsă legătură cu 
celelalte moduri de expresie plastică, gravura, orfevrăria, miniatura ş.a., care, în 
concepţia reprezentanților acestora, personalităţi cultivate, spirite universale, nu 
mai sunt arte „minore”), s-au dezvoltat prin depăşirea concepţiei vechi asupra 
expresiei şi compoziţiei, orientate fiind către studiul naturii şi anatomiei, al 
perspectivei, al raporturilor geometrice şi al chimiei pigmentilor, aşa cum se 
observă în studiile lui Leonardo da Vinci. Apariţia portretului ca temă de sine 
stătătoare, a studiului psihologic, a tehnicilor de valorizare a luminii, folosirea 
tehnicii diviziunii cromatice, a clarobscurului şi combinarea diferitelor perspective 
au contribuit, fiecare în parte sau împreună la crearea conceptului de operă 
individuală, scoasă din contextul ansamblului arhitectonic, care să reprezinte un 
microcosmos, opus, dar şi susținător al cosmosului antic grecesc. Spiritului rational 
clasic, ca măsură şi armonie, care se temea de hybris, de exagerări sau mutilări, i s- 
a alăturat spiritul vizionar umanist şi cel al inteligenței practice, care au făcut din 
conştiinţa cetățeanului în sens antic, ca reprezentant al polis-ei, conştiinţa de 
elevaţie a umanistului care cultiva deopotrivă rigoarea moralei antice şi libertatea 
în raport cu prescriptiile teologiei oficiale. Având în vedere interesul general pentru 
reprezentarea artistică de-a lungul istoriei culturii, putem presupune că ştiinţa 
reprezentării în artă a evoluat de la preocuparea empirică la intuiţia şi ştiinţa 
reprezentării formale, devenind, ulterior, o ştiinţă generală a reprezentării cu 
valenţe estetice, preocupând deopotrivă pe artişti sau filosofi. Reprezentarea îşi are 
temei (este reflectare sensibilă, subiectivă) în realitatea percepută şi gândită, este o 
facultate a cunoaşterii, în acest sens fiind plasată între sensibilitate şi intelect. Ca 
funcţie psihologică, este legată mai degrabă de imaginație, organizând, prin 
intermediul memoriei, percepțiile, „readuce în conştiinţă imaginea obiectelor sau a 
fenomenelor percepute anterior”.” 

Ca aducere în prezenţă a fenomenului, reprezentarea devine, pe de o parte, o 
funcţie de „înregistrare” a datelor sensibile, percepute, pe de altă parte, o capacitate 
de re-creare a sensibilului la nivelul intelectului, capacitatea de a imagina un 
conţinut concret, dar şi de a introduce datele subiective în imaginea elaborată. 
Legătura dintre percepţie şi imaginaţie nu dobândeşte un caracter conceptual, 
rămânând ca reprezentarea să stabilească aceste punți — evidente în reprezentarea 
aristică — cu imaginea reflectată în operă şi, ulterior, cu receptarea imaginii şi 
devenirea sa culturală, simbolică. Reprezentarea, în artă, în general, are menirea de 
a „întări”, de a oferi un suport, intuitiv şi concret deopotrivă, imaginii, reflectând o 
realitate specială, realitatea frumosului artistic. O atenţie specială au acordat 
acestui domeniu filosofii peripatetici, însă, ca domeniu al „reprezentării” formelor 
ideale (de origine transcendentă), a formelor divine, originea esteticii renscentiste 
poate fi plasată în filosofia platonică şi neoplatonică. Subiectul îşi poate reprezenta 


> Florin Mugur, Constantin Maneca, Dicţionar de neologisme, ed. a III-a, Bucuresti, Editura 
Academiei R.S.R., 1978, p. 928. 

trancendenta creând semne şi organizându-le în simboluri sau limbaje, ceea ce face 
şi arta, acordând o valoare simbolică imaginii reprezentate material. „Mintea 
noastră, afirmă Pseudo-Areopagitul chiar la începutul lucrării sale majore, De 
Caelesti Hierarchia [...], se poate înălța spre ceea ce este nematerial numai prin 
«îndrumarea manuală» a ceea ce există (materiali manudictione). Divinitatea şi 
virtuțile celeste le-au apărut şi profeților tot numai sub forme vizuale”. 

Imaginea îi oferă artistului prilejul de a organiza lumea, este un mod de a 
cunoaşte. De aceea, ea participă la un sistem de semne şi, prin intermediul 
„suportului” plastic, declanşează în privitor o „aşteptare” şi, în acelaşi timp, acea 
renunțare la realitatea imediată pe care aparent o evocă (ne referim la arta 
figurativă), pentru a intra în realitatea — simbolică — a artei ca formă de cunoaştere. 
Probabil că acest mecanism — imaginea devine semn şi codifică un mesaj specific 
si, în acelaşi timp, demn de a fi reţinut, descifrat şi transmis — a fost iniţiat încă de 
la primele manifestări artistice. Artiştii Renaşterii şi-au asumat misiunea de a reda 
artei acel sens care se pierduse, poate numai partial, odată cu ultimele opere majore 
ale Antichității greceşti sau romance: libertatea, dar şi voinţa de a reprezenta o arta 
transfigurată, o artă simbolică, de a „percepe” realitatea de dincolo de 
materialitatea pe care se sprijină arta figurativă, de a simboliza transcendentul. 
Michelangelo, deopotrivă în arta sculpturală sau în fresce, vizează întotdeauna acea 
expresie (sau reminiscență) a divinului din om. În alt fel, mai subtil şi, poate, mai 
poetic, va parcurge acest drum Rafael, însă pentru ambii putem presupune că în 
arta lor se interpune acea interdicție specifică artei creştine (noli me tangere), ca şi 
promisiunea că înțelegerea şi reprezentarea merg împreună, că, înțelegând, 
transcendem o realitate numai percepută. În acest scop „descifrăm” o Pieta a lui 
Michelangelo sau o compoziţie a lui Da Vinci, ca să intrăm, prin armonia formelor 
şi a liniilor, într-o armonie muzicală a ritmurilor care ne îndepărtează de concret, 
însă nu atât de mult încât să devină o realitate abstractă, nudă, o artă lipsită de 
conținut. Este acelaşi scop al artei intrevăzut de Ruskin în Stones of Venice, atunci 
când evocă marea artă din toate timpurilor: „Cea mai nobilă artă este suprapunerea 
exactă a valorii abstracte şi a posibilităților imitative ale formelor şi culorilor. 
Compoziţia cea mai demnă serveşte expresia celor mai demne fapte. În general 
însă, omul nu reuşeşte să lege două perfectiuni. El urmăreşte faptele şi neglijează 
compoziţia; sau se dedică compoziţiei şi neglijează faptele. Divinitatea vrea să fie 
aşa. Cea mai bună artă nu este întotdeauna dorită. De multe ori se cer faptele fără 
artă, ca într-o diagramă geologică, sau se caută arta fără fapte, ca într-un covor 
oriental. Cei mai multi au învăţat numai una sau alta. Unul doar, sau doi — cei mai 
mari! — sunt în stare de amândouă.” 


* Erwin Panofsky, Artă si semnificaţie, traducere de Ştefan Stoenescu, Cuvânt înainte de Mihai 
Gramatopol, Bucureşti, Editura Meridiane, 1980, p. 175. 

7 Citat preluat după Werner Hofmann, Fundamentele artei moderne. O introducere în formele ei 
simbolice, vol. I, traducere de Elisabeth Axmann-Mocanu şi Bucur Stănescu, Prefaţă de Titus Mocanu, 
Bucureşti, Editura Meridiane, 1977, p. 193. 

Finalitatea actului artistic constă, totuşi, în atingerea unei ordini formale care 
nu se poate dezvolta în afara categoriilor estetice: frumos, sublim, urât, fantastic s.a.; 
însă, trebuie să recunoaştem, arta figurativă (nu neapărat cea care imită obiectul 
concret, natural), artele plastice, în general, sunt arte ale spatiului®. În baza acestui 
principiu se va dezvolta arta Renaşterii. 

Artiştii din această perioadă nu vor pierde niciodată din vedere faptul că arta 
trebuie să pună în valoare volumele şi raporturile spaţiale. Ei vor descoperi 
semnificaţia raporturilor spaţiale în geometria construcției riguros ordonată de 
număr şi vor aprofunda studiul perspectivei sub multiple aspecte şi semnificaţii. 
Relaţia subtilă dintre spaţiu şi diferitele stări ale obiectului plastic stă la baza 
compoziţiei în artele figurative şi va avea o întreagă tradiţie, ale cărei efecte se pot 
vedea în arta impresioniştilor sau a cubiştilor. Dacă înţelegem că numărul şi 
raporturile dintre volume se pot traduce în expresii şi stări plastice sub diferite 
valori (culoare, lumină, ritm), vom constata că ordinea în care se integrează artele 
plastice încă din Antichitate este prin excelență una geometrică. Arhitectura a 
evoluat independent datorită faptului că a impus în spațiul natural formele sale ca 
topologii culturale. „Or, faptul într-adevăr extraordinar [...] este că o arta 
topologică este tocmai pe cale de a se defini sub ochii noştri chiar în momentul în 
care psihologii şi matematicienii descoperă, într-o manieră absolut independentă, 
justificarea sa psihică şi matematică, de unde rezultă caracterul de strânsă 
solidaritate al formelor de expresie într-un stadiu determinant din dezvoltarea unei 
aceleiaşi civilizaţii.” Ritmul pe care desfăşurarea în spaţiu îl impune compoziției 
comandă şi forma pe care artistul o conferă operei. Relaţia dintre personajele care 
intră în scenă, de pildă, în Adoratia magilor (1495) a lui Andrea Mantegna, denotă 
intimitatea cu subiectul mistic al întrupării în sensul înțelegerii (chiar şi partial) a 
miracolului întrupării, ca şi a mântuirii, reprezentate prin Pruncul Sfânt, aflat în 
centrul compoziţiei. Frontalitatea şi distanțele egale în plan, care nu pot sugera 
adâncimea scenei, sunt special gândite ca să pună în lumină participarea unanimă 
la actul care se desfăşoară: acceptarea darurilor aduse de către magi şi gestul 
binecuvântării înseamnă, totodată, şi acceptarea suferinţei, ca şi înţelegerea ei, pe 
care lisus-copilul o va parcurge în lume, înțelegere exprimată în moduri diferite pe 
chipurile personajelor. Nimic mai diferit, pe parcursul a mai putin de trei decenii, 
în înțelegerea spaţiului compozițional, în înțelegerea acestei relații de participare, 
de reunire a spaţiului sacru cu cel profan — planul de incidență al Revelatiei divine —, 
ca Fecioara şi Pruncul cu un Sfânt şi un înger, opera lui Andrea del Sarto (1513), 
unde construcția piramidală şi adâncimea perspectivei conferă scenei o stabilitate 
geometrică mult mai riguros studiată, având la bază aceleaşi principii folosite de 
Leonardo da Vinci în compoziţiile sale cu Sfânta Familie. La principii compoziționale şi 
raporturi spatiale ca şi Mantegna recurge Hieronymus Bosch in Ecce Homo (1515 — 


8 Pierre Francastel, Realitatea figurativă. Elemente structural de sociologie a artei, traducere 
din limba franceză de Mircea Tomuş, Prefata de Ion Pascadi, Bucureşti, EdituraMeridiane, 1972, p. 180. 
” Ibidem, p. 191. 

1516), şi, totuşi, efectele căutate sunt opuse la cei doi. Pe când la Mantegna, 
„recuzita” iconografică se concentrează în vârtejul spiralei trasate de figurile şi, 
mai ales, de privirile personajelor, pentru a focaliza miracolul întrupării, la Bosch, 
Hristos se detaşează într-o volbură de expresii răutăcioase, groteşti, compoziția 
fiind susținută de cele două diagonale reprezentate de lemnul crucii şi cea care 
porneşte din stânga Jos, cu chipul imprimat pe giulgiu. Cele două diagonale, 
simbolizând actul crucificării, sunt susţinute în centru de expresia detaşată de 
Calvar a Mântuitorului, pe care energiile negative ale insotitorilor săi nu o tulbură, 
ci, dimpotrivă, o fac să pară mai senină, mai calmă în înțelegerea zădărniciei oricărui 
act mundan menit să disperseze unitatea şi permanenta actului divin care ni se 
dezvăluie. 

Operele descrise mai sus folosesc raporturile spaţiale pentru a reprezenta în 
chip diferit subiecte din aceeaşi sferă de interes. $i totuşi, formele care iau naştere 
în geometria gândită de autorii lor, care conţine aceleaşi elemente „materiale” ale 
compoziţiei şi pleacă de la principii asemănătoare, sunt total diferite. Aceeaşi 
ştiinţă a legilor spaţiului produce, cu mijloace plastice, reprezentări dintre cele mai 
diverse şi, în acelaşi timp, trebuie să susțină şi să facă înțeles mesajul pe care 
autorii operelor vor să ni-l transmită. Dar nu rigoarea construcției, cunoaşterea 
legilor de compunere — ori de dispersare — a spaţiilor şi liniilor sunt cele care ne 
stârnesc „interesul” plastic (deşi, în lipsa lor, opera ar fi grav prejudiciată), ci 
ştiinţa proprie a artei reprezentării care uneşte în imagine toate aceste elemente. 

Arta Renaşterii studiază efectele plastice şi legile lor, care sunt legile 
universale studiate sau folosite de celelalte ştiinţe, dar o face cu un alt scop: pentru 
a cunoaşte lumea pornind din exterior, şi nu de la elemente abstracte, creând semne 
şi limbaje diferite de cele ale ştiinţelor particulare, dar care au, în acelaşi timp, o 
semnificaţie universală. Prin inovație tehnică, studiu riguros al obiectului, prin 
aplicarea efectelor clarobscurului, artiştii au impus un stil propriu perioadei, 
orientat cu precădere spre aprofundarea temelor legate de om şi istoria sa culturală 
sau spre reprezentarea naturii. Aceleaşi tendinţe, dar sub alte categorii culturale şi 
estetice, le putem observa în artele care s-au dezvoltat în afara centrelor din Apus, 
de pildă, în Țările Române”. 

Legătura artei cu credinţa constituie, din capul locului, prima reprezentare pe 
care o avem atunci când trebuie să ne referim la caracterul numeroaselor sale 
manifestări — pictura bisericească, iconografia, plastica în general, dar şi 
arhitectura, miniaturile manuscriselor, broderia, orfevrăria, vestimentația etc. Nu 
trebuie să facem abstracţie însă, că pe lângă această creație artistică, în relaţie directă 
cu fenomenul ritual, cu viaţa bisericii, în general, a existat şi o artă laică, la fel de 
bogată — influenţată, în mare parte, de tiparele şi canoanele religiei ortodoxe —, ca şi 


10 Textul care urmează a apărut în lucrarea mea, Historia sub specie aeternitatis. Ideea de 
istorie în cultura română până la 1800, Bucureşti, Editura Academiei Române, 2010, p. 227-243. L-am 
introdus aici deoarece conţine unele idei care vin în continuarea celor dezvoltate în prima parte a 
prezentului articol. 

o artă populară, având strânse legături cu ethosul si etnosul, cu antropologia artistică, 
sacră sau profană, a perioadei anterioare creştinismului. 

Dacă poporul român n-a construit catedrale, nu înseamnă că relația sa cu 
sacrul nu a atins înălțimi spirituale, dar ele s-au manifestat altfel, în creația sa 
literară, de pildă, în baladele şi epopeile populare, în legende etc., ca şi în bisericile 
armonios alcătuite, care invită spiritul să se destăinuie eternității şi lui Dumnezeu nu 
ridicându-se deasupra zidurilor care tind să-l cuprindă, ci înfiorat de prezenţa, 
aproape fraternă în suferinţă, care i se destăinuie. 

Artiştii noştri lucrau cu o altă măsură, nu a grandiosului, a sublimului, ci în 
comuniune, pe care o simțeau prezentă în dialogul cu un Dumnezu aplecat peste 
umărul preotului cu prea puţină carte, peste pupitrul scriptorului în chiliile afumate 
de lumânări, peste umărul cioplitorului în lemn sau în piatră, al iconarului, când 
căuta să redea, în nuanțe sărace ori în culori mai vii, măreția pe care i-o insufla 
dumnezeirea prezentă în tot ce-l înconjoară. 

Cele mai fireşti răspunsuri, dacă le vom căuta cu stăruință, vor veni însă 
dinspre arta meşterului popular, cioplitor, zugrav, olar sau zidar, care meşteşugea în 
credință şi umilință, fără sentimentul grandorii, ci având simtamantul armoniei 
aproape fireşti. Arta aceasta era mai degrabă spovedanie sau bucurie, o cale tăcută, 
lipsită de larmă sau faimă, însă de o intensă trăire spirituală. 

Etalonele sau canoanele acestor meşteşuguri lăsau adesea libertate spiritului 
să se exprime. Dacă tiparele de început, oficiale, au fost ale artei bizantine, 
Renaşterea şi Umanismul, reflectate în artă, au realizat adevărate sinteze româneşti, 
creând epoci şi stiluri inconfundabile, cum sunt cele din timpul şi de după domnia 
lui Ştefan cel Mare ori stilul brâncovenesc, care şi-a însuşit categoriile spritului 
românesc. 

Simple sau rafinate, creaţiile din orice zonă ne arată bunul gust şi inteligența în 
alegerea motivului, în proporții sau combinația culorilor, în compoziţia formelor. 
Universul artei reflectă, la alt nivel, universul creaţiei, îl umanizează şi îl 
infrumuseteaza. Nu este nimic tragic în etalarea formelor şi nimic preţios sau de prisos 
în alegerea elementelor artistice. Normele estetice, în arhitectura religioasă, sunt cele 
bizantine, dar ele sunt adaptate simțului artistic existent aici dintotdeauna. 
Catehismul nu subordonează forma de exprimare, iar dacă dogmatismul unor scene 
iconografice este uneori evident, el este combinat cu un conservatorism specific, 
românesc, care tezaurizează motive ancestrale, dându-le o semnificție ontologică. 
Decorația şi motivele geometrice de pe tâmplele sau coloanele bisericilor sunt preluate 
din ornamentica ceramică, din geometrismul arhaic al inciziilor în lemn, din 
cusături şi ţesături, strămutate din pridvoarele caselor ţărăneşti în ancadramentele 
ferestrelor mănăstirii sau foişoarelor şi porticelor palatelor voievodale şi boiereşti. 
„Românii au dat un înţeles ontologic acestor motive geometrice, încrustate în lemn 
sau reprezentate pe ceramică prin pictură sau incizii.”!! 


1 Ştefan Ionescu, Epoca brâncovenească. Dimensiuni politice. Finalitate culturală, Cluj- 
Napoca, Editura Dacia, 1982, p. 201. 

Dacă avem in vedere stilurile şi formele artei culte, care nu poate fi despărțită 
întru totul de arta veche, populară, ea este supusă influențelor marilor curente 
stilistice pe care N. Iorga le-a sintetizat, istoric, în patru perioade: 1. influența 
orientală bizantină, cea mai veche, a fost preluată prin sârbi şi bulgari, şi a slăbit 
după cucerirea Bizanțului de către turci; 2. concomitent, se constată o influenţă 
apuseană, preluată prin intermediul saşilor (în Transilvania) şi italienilor 
(genovezi), ca urmare a schimburilor comerciale din bazinul Mării Negre, dar şi 
prin intermediul schimburilor culturale; s-a manifestat până în a doua jumătate a 
secolului al XVI-lea; 3. urmează o nouă influenţă bizantină, prin fanariotii greci, în 
secolul al XVIII-lea, care se transformă treptat în una turcească; 4. în secolul al XVIII- 
lea şi al XIX-lea, ruşii, dar şi austriecii, laolaltă cu negustorii şi meşteşugarii nemți, 
negustorii braşoveni, evreii, călătorii care străbat principatele, tinerii trimişi la studii în 
universitățile străine au impus, treptat, felul de viata occidental. „Negoţul Europei are 
interesele sale ca să adoptăm la vreme toate rafinamentele, adeseori urâte, netrebnice şi 
nesănătoase, ale unei civilizaţii pripite, zgomotoase, aspre şi trufaşe, care n-are prin 
urmare numai parti bune.”"? 

Nicolae Iorga se referă aici la influențele vădite în locuinţă şi vestimentaţie, însă, 
în cea mai mare măsură — fără a face abstracţie şi de curentele culturale şi 
corespondentele lor estetice (Renaşterea, Umanismul, Goticul, Barocul, Iluminismul 
etc.) —, distinctiile şi perioadele sunt sesizabile şi la celelalte niveluri ale vieții sociale şi 
artistice. 

Ceea ce ne interesează însă nu este o periodizare sau alta a fenomenului artistic, 
ci modalitatea în care acesta rezonează cu celelalte forme ale vieţii sociale şi 
spirituale, culturale în general, ca o a treia unitate — împreună cu celelalte două 
unități sau principii ale comuniunii istorice, legea şi libertatea — prin care ideea de 
istorie îşi face vizibil cursul. Dacă în preistorie, în comunităţile primitive, arta era 
una din formele sacrului, ca şi o modalitate, preconceptuală, de comunicare, un mijloc 
de relationare, nu credem că funcțiunile sale primordiale s-au diminuat în epocile 
ulterioare. În comunităţile primitive artistul avea un rol bine definit în societate, de 
prim rang, care a dispărut ulterior. 

Odată cu apariţia scrisului, arta a fost declasată, pusă în categoria ocupatiilor 
manufacturiere; cel mult i se acorda un rol, nu foarte măgulitor, de imitație a naturii; 
cu puţine excepții, în Grecia antică, plăsmuirile unor sculptori atingeau categoria 
sublimului, aşa cum consemnează un text din Plutarh, în care ni se apune că „niciodată 
până astăzi dinaintea lui Zeus din Olimpia sau a Herei din Argos nu s-a deşteptat în 
vreun tânăr nobil şi bine înzestrat dorinţa de a deveni la rândul său un Fidias sau un 
Polictet”. 

Anonimatul creatorului este caracteristic artei medievale. Chiar şi atunci când 
cunoaştem autorii, când aceştia semnează, nu gestul auctorial, orgoliul de a-şi 
impune creația proprie şi stilul original sunt acelea care primează, ci „consemnarea” 
faptei în spiritul ordinii, aducerea ei în regimul creatului, scoaterea autorului din 


12 N. Iorga. Istoria românilor în chipuri şi icoane, Bucureşti, Editura Humanitas, 1992, p. 83-84. 

regiunea increatului (dezordinii) si inregimentarea salvatoare in zona ctitorilor. Daca 
pentru meşterii mai modesti, ai operelor colective — sau individuale —, aceasta 
manifestare e mai putin evidentă (în prim-plan ieşind cei care „subvenţionau” actul 
artistic), pentru „notabilităţi”, reprezentanți ai clerului, administraţiei şi boierimii, era 
o ocazie de a-şi „semna” grafic, imagistic, contribuţia la activitatea culturală. Era un 
gest de adeziune şi de promovare a Creaţiei, a spiritului ecumenic, salvator, un gest de 
preamărire a Creatorului. Nu toate operele se pierd în anonimatul specific 
medievalitatii, care contribuie din umbră la susținerea creaţiei sociale şi culturale. Sunt 
şi personalități care îşi asumă creația din punct de vedere auctorial, dar nu pentru 
delimitare de restul, ci pentru integrare. Individualitatea este afirmativă în artă şi în 
cultură în general, în măsura în care generalizează — afirmă întregul, nu o parte a 
creaţiei — şi invocă universalul, eternul credinței. Astfel trebuie citite, de exemplu, 
actele ctitorilor, vizibile în diferite domenii ale vieţii publice, în operele de for 
public care, în majoritate, se află în zona religiosului. 

Donatiile şi ctitoriile abundă în toată această perioadă. În aproape fiecare 
biserică întâlnim unul sau mai multi donatori sau ctitori. De altfel, bisericile 
constituie un univers al creaţiei. Majoritatea operelor, reprezentând genurile consacrate — 
picturi, broderii, miniaturi, sculpturi ş.a. —, sunt reunite sub cupola lor. Pe de altă 
parte, biserica se revarsă, prin arta specifică, şi în celelalte domenii ale vieții 
publice sau private. Spiritul şi stilul acestei arte sunt prezente pretutindeni. Arta 
este un limbaj aparte, unul direct şi persuasiv, care încântă şi atrage, păstrează viu 
spiritul dogmei. „Arta este, fără îndoială, un semn al unui mod de a vorbi [...], un 
limbaj care diferă de un alt limbaj asemănător în funcţie de omul ce îl vorbeşte, de 
locul, de epoca în care el îl vorbeşte şi, de asemenea, să nu uităm, în funcție de 
omul care il înțelege.” 

Dacă celelalte epoci au pus accent pe originalitatea exprimării, pe talentul sau 
geniul creatorului (Antichitatea, perioada modernă), în medieval, artistul trebuie să se 
pătrundă şi să exprime ,,verbul” hristic. El nu este original decât în măsura în care 
face „viu” cuvântul credinţei. De aceea, pentru anumite perioade, este preferat 
limbajul artei, care unifică şi exprimă direct un mesaj spiritual — aşa cum s-a 
întâmplat în preistorie. Exista, în mentalitatea medievală, prejudecata că limbajul 
plastic este inferior celui scris. Artistul este un manufacturier. Era deci inevitabil ca 
activitatea lui să fie declasată în raport cu cea a intelectualului. Multi vad în 
limbajul pictural un succedaneu al scrisului, un limbaj destinat celor fără ştiinţă de 
carte!?. Papa Grigore cel Mare acorda un astfel de rol picturii, încurajându-i 
misiunea în susţinerea programelor bisericii. „Într-adevăr, scria el episcopului Marsiliei 
în anul 600, ceea ce este scrierea pentru cei ce ştiu să citească este pictura pentru 
analfabetii care o privesc, pentru că în ea pot citi aceia care nu cunosc literele, 
aşadar în primul rând pictura slujeşte drept lectură pentru oameni.”'5 Despre rolul 


13 Elie Faure, Istoria artei. Spiritul formelor, I, Bucureşti, Editura Meridiane, 1990, p. 95. 
14 Enrico Castelnuovo, Artistul, în Omul medieval, Bucuresti, Editura Minerva, 1972, p. 197. 
15 Apud Enrico Castelnuovo, op. cit., p. 197. 

imaginilor, aflate în concordanță cu „politica” sau doctrina oficială a unor instituții, 
sau despre rolul lor subversiv, de perpetuare a unui mesaj păgân, posibil vehicul al 
idolatriei, s-a scris mult în acele momente. Este, de asemenea, cunoscută, încă din 
epoca clasică, poziţia inferioară a celor care practicau artele, puşi, în general, în 
aceeaşi categorie cu mestesugarii. Pe noi ne interesează însă nu atât importanţa 
socială a unei categorii de artişti — cei care practicau orfevrăria erau, din punctul de 
vedere al „artei”, mai bine situați decât pictorii sau sculptorii, datorită, poate, şi 
materialelor folosite —, cât semnificaţia intrinsecă a mesajului operei şi relația dintre 
produsul artistic şi viaţa religioasă, care a prevalat în toată această perioadă. 

Social, artiştii nu erau mai bine văzuţi decât alte categorii care prestau 
activităţi manufacturiere; erau, în orice caz, mai apropiaţi de scopul ecumenic sau 
misionar al bisericii, deoarece incorporau în munca lor un sens al sacralitatii, in 
special, cei care lucrau în cadrul unei comenzi al cărei rol era să concretizeze 
programul de mântuire şi salvare, patronat de cler, ca şi cel de coordonare şi 
unificare a forțelor statului în lupta pentru independență, patronat de domnitori. 
Rolul acestei lupte, pusă sub auspiciile „faste” ale credinței adevărate, a fost 
exploatat vreme îndelungată de factorii politici în cazul războiului de apărare, 
fundamentat religios, ca război sfânt dus împotriva ofensivei otomane. Iconografia 
oficială, dar şi operele care nu răspundeau comenzii de stat şi chiar arta populară 
abundă în semnificaţii care se pot încadra în această temă. Secolul al XVI-lea, care 
prin emulatia artistică şi culturală în general se încadra în curentul renascentist 
românesc, poate fi definitoriu pentru „momentul românesc” al sintezei 
postbizantine. 

Este ceea ce unii cercetători au numit procesul de autohtonizare a artei 
religioase, început încă din timpul domniei lui Stefan ce Mare’. În Moldova, de 
pildă, sub Petru Rareş, în arhitectura monumentelor religioase va fi aplicată o serie 
de inovaţii care aduc în prim-plan o altă concepţie a relaţiei omului cu lumea, 
intermediată, ca de fiecare dată, de sfera sacrului, inovaţii aplicate atât în structura 
interiorului (ancadramente în stil renascentist, deschiderea pridvorului), cât şi în 
decorul pictural, punându-se accentul pe realizarea unui decor monumental al fațadelor. 
Se constată o tendință a artistului de a umaniza stilul sobru şi expresia interiorizată, 
recomandată de erminii. Un curent de umanizare a reprezentării figurative 
cuprinde, deopotrivă, stilul moldovenesc şi pe cel muntenesc, la care participă nu 
numai domnitorii, ci şi ceilalți demnitari sau boieri. Petru Rareş, dar şi logofătul 
Toader Bubuiag, marele vistier Mateiaş, pârcălabul Nicoară Hâra, Grigore Roşca 
şi, după moartea voievodului, soția sa, doamna Elena, vor pune în practică acest 
program complex la Probota, Humor, Moldoviţa, biserica Sf. Dumitru din Suceava, 
biserica episcopală din Roman, Hârlău, Tg. Frumos”. 


1 Dan Horia Mazilu, Literatura română in epoca Renaşterii, Bucureşti, Editura Minerva, 
1984, p. 269. 
17 Ibidem, p. 269-270. 

Secolele anterioare au, desigur, un cuvânt de spus in construcţia şi arta 
monumentelor de cult. Ele nu sunt însă de aceeaşi anvergură ca în perioada 
„clasică”, de constituire a stilului propriu şi a operelor reprezentative, cum sunt 
bisericile bucovinene sau cele din nordul Olteniei. Influentata de stilul construcțiilor 
bizantine, arhitectura edificiilor de cult, mai ales în Muntenia, o reproducea, la 
scară mai mică, pe cea bizantină. Nicolae Alexandru construia, la 1360, în mica 
cetate a Argeşului, „o bisericuță de cărămidă, destul de lungă, dar foarte îngustă, 
luminată prin turnul acela strivitor de mare pentru dansa”'’. Când nu erau de zid, 
bisericile acelor vremuri se construiau din lemn. Erau, desigur, lăcaşuri fără 
pretenţii, care răspundeau necesităților de cult. Cele din cetăţile de scaun sau din 
resedintele domneşti, episcopale şi mitropolitane dădeau însă adevărata măsură a 
artei de construcție, ca şi a puterii sau dărniciei ctitorilor. Ele trebuiau să susțină 
programul eclesiastic al autonomiei de cult fata de misionarismul catolic, dar şi pe cel 
domnesc, de sporire a prestigiului statului şi afirmare a puterii în relațiile cu vecinii 
din apus (ungurii) sau de nord (polonezii), care adoptaseră religia catolică. Acest 
rol — consemnat încă de la sfinţirea sa —, l-a avut, de pildă, biserica mânăstirii 
Argeş, ctitoria lui Neagoe Basarab, care respectă, arhitectural şi plastic, indicațiile 
domnitorului. Pe lângă monumentalitatea de netăgăduit a acestui edificiu, unii 
comentatori au observat şi programul iconografic fără precedent (pus în operă de 
către zugravul Dobromir), care prefigurează o adevărată cronică în imagini a Țării 
Româneşti”. Pe pereţi este reprodusă o adevărată armată de arhangheli şi sfinți 
militari, iar între stâlpii ce despart spaţiul rezervat mormintelor domneşti, opt mari 
icoane, zugrăvite pe ambele fete, reproduceau pe partea dinspre credincioşi sfinții 
cuvioşi, „eroi ai luptelor lăuntrice”, iar pe partea dinspre morminte, sfinții militari 
călare, „luptându-se cu duşmani sau îndreptându-se în cavalcadă spre ieşire, ca şi 
cum ar fi pornit de sub bolțile bisericii să înfrunte pe duşmanii ţării”. 

Reprezentările de acest gen nu sunt singulare. Ele susțin punctul nostru de 
vedere, şi anume că arta poate contribui la propagarea unui mesaj destinat să amplifice 
coeziunea socială, să o perpetueze în timp, dar mai ales, să unifice, împreună cu spiritul 
de libertate şi puterea legii divine, o comunitate, să lucreze pentru întărirea conştiinţei 
de neam, oferind sens vieții istorice. Nu numai simbolurile şi iconografia acționau 
înspre lămurirea acestui sens, ci şi celelalte reprezentări, imagini descriptive, 
narative, metafore şi tropi din textele literare şi liturgice, dar şi din literatura 
nescrisă, din poezia şi baladele populare. Literatura cultă, care apela, în cele mai 
multe dintre cazuri, la simbolistica sacră, la pildele scripturilor, a dezvoltat un 
adevărat univers de simboluri care putea fi „citit” relativ uşor, fără o prealabilă 
pregătire ecleziastică, umanistică sau clasică. Neagoe Basarab, dar şi Dimitrie 


18 N. Iorga, Istoria românilor în chipuri şi icoane, p. 151. 

9D, Zamfirescu, Introducere la Învățăturile lui Neagoe Basarab către fiul său Theodosie, 
București, Editura Minerva, 1970, p. 26. 

2 Ibidem. 

Cantemir vor folosi imagini sugestive şi percutante pentru a-şi împodobi naratiunile 
istorice, sentintele morale, discursurile politice. Acordând un loc privilegiat, „minţii”, 
alături de „inimă” şi „spirit”, Neagoe recurge la imagini sugestive, împrumutate din 
Evanghelii, dar şi din pildele monahale şi literatura isihastă. Mintea este împărat şi 
trebuie pretuita ca atare: „trupul ţi-l îmbraci în haine slabe şi ponosite, iar mintea ți- 
o îmbracă în haine împărăteşti şi o impodobeste cu corună şi şăzi în carâtă naltă şi 
luminoasă.” 

Folosirea tropilor şi simbolurilor avea, în textele medievale, acelaşi rost ca 
simbolistica din plastică: acţiunea lor era directă şi percutantă, iar mesajul nu 
trebuia elaborat şi codificat, solicitând o migăloasă lectură. În alt loc, mintea este 
comparată cu un steag în mijlocul războiului care, atâta timp cât rămânea înălțat, 
bătălia nu este pierdută; toate comparatiile şi metaforele sunt menite să promoveze 
înțelepciunea şi spiritul practic al domnului şi voievodului, figură centrală a discursului 
religios şi politic, simbol al cârmuirii drepte, din care toți se împărtăşesc: „Deacii, deaca 
se lipseşte de minte, iar den trupul acelui domn nici un lucru bun nu vei vedea, nici el 
nu va mai avea nici o cinste de slugile lui, nici de alti domni carii vor fi împrejurul lui, 
ci va fi numai de râs şi ocară.” 

Arta se supunea unor comandamente sociale? Este o întrebare care poate apărea 
firesc atunci când privim acele opere care pot îndeplini un rol în proiectul politic 
asumat de conducerea statului. Ea însă trebuie reformulată. Deoarece nu tot ce se 
realiza în sfera artistică avea şi o finalitate socială sau politică. 

Existau — iar această afirmație este valabilă pentru toate timpurile — creații şi, 
implicit, creatori care nu traduceau un mesaj străin artei, fie el oficial (politic) sau 
divin. Arta a fost un domeniu eminamente al afirmării libere, un loc în care 
performau cei aleşi, cei chemaţi să se exprime şi să îşi realizeze aptitudinile, 
talentul. Dacă nu putem spune că artistul creează totdeauna în baza principiului 
„artă pentru artă”, că el se supune, conştient sau nu, unei necesităţi, unor rigori 
izvorâte din propria-i conştiinţă artistică, că se încadrează în limitele unor canoane, 
el are totuşi posibilitatea, întrucât alege şi se exprimă pe sine, să-şi desfăşoare 
propria sa voinţă artistică. Însă oricare artist îşi exercită voinţa şi talentul în nişte 
condiţii date, pe care le adaptează sau le ocoleşte, dar nu le poate ignora. Talentul 
este o formă în care artistul ordonează lumea, o înţelege şi o exprimă, o 
interiorizează şi o reface potrivit simțului său estetic. El exprimă viata, o stilizează, 
îi caută ritmul, pulsul, ordinea care i se relevă sub alte forme decât omului politic, 
cărturarului sau războinicului, dar într-un mod pe care aceştia îl înțeleg. Războaiele, 
calamitatile, violențele inumane, emoțiile care le însoțesc, tumultul vieţii şi aşteptările 
omului, care nu-şi au locul în celelalte domenii ale culturii, arta le ordonează şi le redă 
expresiv într-o formă transfigurată estetic. „Cele mai mari opere seamănă cu o 
răzbunare a spiritului şi a inimii martirizate de deprinderea universală, şi se oferă 


21 Învățăturile lui Neagoe Basarab către fiul său Theodosie, București, Editura Minerva, 

ochilor mulțimilor ca un paradox complet.””” Se observă ceva din toate acestea in 
arta românească? Imaginea transmisă, în legătură cu artistul medieval, nu pare a fi 
zugrăvită în culori atât de contrastante, şi totuşi tensiunile, proprii unei epoci, există. 
Imaginea vieţii şi condiţiile proprii creaţiei medievale rămân pe mai departe un 
obiect de studiu. Filmul vieţii breslelor de artizani se poate developa după o 
îndelungată expunere. Dacă nu există înălțimi şi adâncimi care să uimească şi să 
înspăimânte sufletul, vom găsi alte ritmuri în care spiritul vibrează, chiar dacă 
tonurile nu sunt acordate în gama sublimului epocii antice. Există un echilibru în 
toate formele, fie că aparțin artei populare (cu prelungiri în ancestral), fie că le 
căutăm în operele culte, care combină canoane, norme şi promovează valori din 
diferite timpuri sau arii culturale. Stilurile se comprimă, nu lasă loc exuberantei de 
forme şi culori, ci caută să se echilibreze conform „normei” revelate, ritmului divin 
al creației. Autorii care participă la crearea lor nu caută gloria pentru sine, căci prin 
ei triumfă virtuțile credinţei. Nu faima lumii vom găsi în „devotamentul, modestia, 
virtuțile artizanului medieval, care nu-şi dorea altă recompensă în afara celei 
divine, străin de preamărirea propriului nume, umil şi mulțumit în anonimat, dornic 
să participe la marele efort colectiv de glorificare a credintei””’. Ei aduc un omagiu 
dumnezeirii şi, prin opera lor, se integrează curentului general de preamărire a 
Creaţiei. Dar un gând mai adânc îi face să tresalte, dincolo de modestia, reținerea, 
smerenia cu care îşi închină arta Mântuitorului: faptul că prin participarea la o operă 
colectivă — acesta este un spirit care animă pe creatorul medieval din orice domeniu 
— îşi împlinesc un destin în lume. Este acelaşi imbold care-l animă pe domnitor şi 
pe țăran, care-i uneşte sub semnul pios al crucii, făcându-i să creadă că istoria lumii 
nu e în zadar şi că îşi află un rost în mântuire. Este şi un mod de recuperare a 
timpului — timpul lumii, timpul devenirii şi indiferența lui — pentru istorie, pentru 
făcut, căruia i se distribuie un rol pentru întâlnirea cu Fiinţa. Dacă arta era un 
substitut pentru ştiinţă, „alfabetul” omului necultivat, ea putea fi o cale către ordine, 
valorizând timpul şi ritmul Creaţiei — care imită gestul Creatorului — în vederea 
întâlnirii cu formele eterne ale divinului. Acest scop era destinat artei (care imita, 
de fapt, o copie a Ideii, imitație a imitaţiei) de către Platon. Arta găsea însă in 
Antichitate categorii autonome, una dintre ele fiind sublimul. Ea configura armonia 
în lume ca valoare autonomă, raportată la om, valoare pe care Renaşterea a regăsit- 
o şi a cultivat-o din plin. Tot prin artiştii acestei perioade se vor elibera de tirania 
canoanelor esteticii bizantine genurile majore, lucru care nu se întâmplă la noi, 
precum în Italia, de pildă. Genurile artei medievale româneşti vor continua să 
promoveze un sens al divinului, conectând timpul creaţiei artistice la eternitate. De 
aceea, obsesia curgerii şi indiferența timpului sau agățarea cu orice pret de 
oportunităţile pe care acesta poate să le ofere omului nu au acelaşi ecou aici ca în 
spaţiile de cultură apusene. Timpul putea fi slab sau puternic, însă întotdeauna 

devenea aliat al faptei, era umanizat şi petrecut, căci odată cu petrecerea lumii, 
omul se regăseşte pe sine. „Locul şi timpul sunt deci cele două mari receptacole ale 
firii. Lumea e alcătuită în primul rând din tot ce este în vreun loc şi din tot ce se 
petrece oareunde. Şi poate... şi din altceva. Nu putem să nu stăruim asupra ideii 
acesteia de petrecere (şi nu e fără interes că această curgere ia nume de ceremonie) 
pe care o reprezintă această devenire procesivă, acest alai mare al lumii care umple 
timpul şi spațiul.” 

S-a spus că românul s-a situat, prin creaţiile spiritului, în ordinea firii, nu 
împotriva ei, spre deosebire de „răzvrătirea” spiritului occidentalului, care reface 
lumea în conştiinţă şi, având conştiinţa acestei rupturi, omul „nu e numai străin de 
lume, dar poate fi şi, în chip absurd, împotriva ei”. Aceste atitudini diferite, la 
nivel de conştiinţă filosofică, ale spiritului românesc (mod de a gândi relaţia cu 
lumea şi cu divinitatea, eternul) şi ale celui occidental (german) sau grecesc antic, 
Noica le subsuma unor măsuri proprii filosofiei. „Măsura” românească este cea de 
continuitate, perseverență pe calea indicată de fire, contiguitate între spirit şi natură; 
drept consecință, sensul acordat istoriei, care continuă în temporal valori ancestrale — 
omul nu acceptă timpul istoric şi, periodic, caută în istorie actul primordial, 
începutul Creaţiei; timpul istoriei e constituit din cicluri, din revenire la arhetipuri 
(Eliade). 

Putem, oare, conchide că spiritul care animă pe creatorul de valori culturale şi 
artistice din perioada medievală se subsumează „măsurii” noiciene aplicate filosofiei 
româneşti? Este puţin probabil ca ideea generală, cel puţin cea care priveşte relația 
omului cu existenţa şi istoria, să nu lămurească şi despre un sens propriu pe care 
spiritualitatea românească îl acordă creaţiei, altul decât cel noician. Există şi aici 
creaţii „originale” (în accepţia medievală a terme-nului, care nu coincide cu cea 
modernă) în toate domeniile, iar o analiză în detaliu a valorilor promovate, a 
operelor, o dovedeşte cu prisosinţă. Totul este însă ca din „structura” instituţiilor, 
culturale şi politice, prin intermediul incursiunilor teoretice de specialitate, dar şi 
printr-o sinteză metaculturală, să găsim unitatea proprie spiritului care le animă. 
Opinia noastră este că această unitate există şi are sens (valoare) universală. 
Dovadă peremptorie o constituie fiecare monument, operă, instituţie sau atitudine 
mai generală, rezultată din confruntarea omului cu realitatea istorică, din care noi 
am selectat doar câteva, pe cele pe care le-am considerat semnificative. 

